
Începând de la sfârşitul secolului al XIX-lea şi pe tot parcursul secolului 
XX s-a declanşat în mod neştiut o amplă acţiune apocrifă de transmitere, 
prin variate căi, a unor mesaje tot mai tulburătoare: „Alături de voi, în 
spațiul planetar coexistă Lumea invizibilă a sufletelor și a venit vremea 
să comunicăm direct!”. 

Cuvânt înainte 


lată o carte atrăgătoare şi captivantă prin titlu şi conținut, foarte necesară şi 
folositoare - indiferent de vârstă sau de profesie: ea oferă o cunoaştere 
fundamentală privind supraviețuirea sufletului şi redă aspecte multiple ale 
relaţiilor naturale dintre „noi” - oamenii încarnaţi - şi „ei” ~ sufletele celor 
decedați, care populează „Lumea de Dincolo”. 

Ca şi în cunoaşterea ştiinţifică sau în concepţiile sociale, şi în acest domeniu 
(puţin cunoscut, deşi stă ta baza unei mari părţi a culturii și a credințelor intime 
ale omenirii) in acest secol XX s-a întâmplat un acelaşi proces stimulator: o 
„rupere a istoriei” — după cum o caracteriza un interpret modern al devenirii 
umane - Alvin Toffler în Șocul Viitorului. 

Renunţându-se în mod larg la foarte vechile tradiţii ce impuneau ascunderea 
„tainelor” - aflate doar de grupuri restrânse de iniţiaţi - privind existenţa 
„Lumii sufletelor”, în decurs de câteva decenii s-a produs o modificare esențială. 
Începând de la sfârşitul secolului at XIX-lea şi pe tot parcursul secolului XX, 
s-a declanşat în mod neştiut o amplă acţiune apocrifă de transmitere prin variate 
căi, a unor mesaje tot mai tulburătoare: „Alături de voi, în spaţiu! planetar 
coexistă Lumea invizibilă a sufletelor şi a venit vremea să comunicăm direct ! ”. 

Într-o primă etapă S-au înmulțit brusc acele practici milenare (folosite veac 
de veac de şamani care îşi apărau însă cu stricteţe secretul, sau de mediumi care 
înfruntau pe ascuns interdicții la fel de milenare), cunoscute sub numele de 
„jadine de spiritism”. La începutul secolului XX, cu astfel de sedinte a fost un 
adevărat „val la modă”, răspândit în întreaga lume ; reverberaţiile acestui val se 
mai produc şi acum prin tentativele celor mai diverse persoane, care, în special, 
din curiozitate doresc să afle mai multe lucruri despre Lumea de Dincolo... 

Dar acest „val al Spiritismului”, după un timp s-a destrămat, în modul cel 
mai natural şi din motive obiective. Şi era normal să se întâmple aşa, fiindcă 
„Pământenii” care invocau - prin intermediul „meselor mişcătoare” sau a 
mediumilor improvizaţi - fiinţele dorite din Lumea paralelă invizibilă, nu 
cunoşteau un fapt elementar al constituirii Lumii de Dincolo : în părţile joase 
ale atmosferei - în aşa-numitele subplane inferioare ale Astralului ~ işi continuă 
existenţa mulțimi de suflete inferioare; acestea, ori nu ştiu prea bine ce e cu 
ele, ori se pretează cu uşurinţă la cele mai variate minciuni şi înşelătorii, men- 
ţinându-şi şi Dincolo aceeaşi plăcere de a-şi bate joc de alţii. Urmarea a fost 
recunoaşterea, în marea majoritate a experimentelor respective, a caracterului 
lor „înşelător”, ceea ce a compromis treptat întreaga activitate „spiritistă”. 

Însă ampla „iniţiativă” a demonstrării largi a coexistenţei paralele şi a 
declanșării comunicărilor directe, a implicat şi acea parte a Lumii invizibile 
compusă din suflete pornite pe calea evoluţiei spirituale, care numeric - faţă de cele 
inferioare - sunt însă mai puţine (din păcate). Totuşi, „Fiinţele eterice” care î; 
continuă existenţa la înălțimi superioare, dincolo de „zona inferioriloi”, au folosit 
alte metode de comunicare, care să fie mai eficace şi mai demne de crezare. În acest 
sens, selectând dintre pământeni doar persoane capabile să recepţioneze transmiteri 
pe „canale de frecvenţe vibratorii” mai ridicate (specifice fiinţelor intrate pe făgaşul 
evoluţiei spirituale), conţinutul comunicărilor a crescut în mod esenţial sub aspect 
calitativ. Astfel, încă din subplanele mediane ale Astralului au început să fie 
„dictate” tot felul de texte - începând de la opere literare’, trecându-se la cunoașteri 
ştiinţifice, la consideraţii filosofice şi sfârşind cu descrieri ale structurii Lumii 
invizibile terestre şi apoi a celei spaţiale - atât cu conţinut ontologic, cât şi 
relaţional. 

Încă din primele decenii ale secolului XX şi apoi mereu în continuare până spre 
finele lui, s-au transmis prin telepatie selectivă mii?, zeci de mii de pagini, ce au 
fost preluate prin scris de persoane tot mai bine alese în acest scop. Ampla acţiune 
a acestei noi maniere de transmitere a fost denumită generic prin termenul 
„channelling”. Mai puţin ştiut însă, a fost faptul că în ansamblul numeroaselor 
comunicări au existat diferențieri calitative importante, datorate diferitelor niveluri 
de evoluţie spirituală şi cognitivă ale fiinţelor Lumii de Dincolo, care făceau 
eforturi de a le transmite. „Spiritele” respective erau acum dintre cele sincere și 
doreau doar să ne convingă de existenţa lor, să ne comunice cunoaşterile lor mai 
extinse şi să ne arate necesitatea reorientării gândirii „noastre” spre această realitate 
total obiectivă a coexistenţei fundamentale : Lumea lor, cu Lumea noastră! Dar, ca 
şi în viaţa terestră, situarea lor la diferite niveluri de cunoaştere a făcut ca din 
zecile de mii de pagini transmise - şi publicate în mare parte în numeroase ţări - 
doar unele texte să conţină informaţii şi „invăţături” cu valoare fundamentală, utile 
ca atare pământenilor. 

Acest aspect al „descătuşării ascunderilor milenare” a devenit şi mai relevant 
atunci când demonstrațiile coexistenţei reale şi ale transmiterilor de informaţii au 
fost efectuate şi cu mijloace tehnice moderne - parte prin fotografieri documentare, 
iar parte prin aparatură electronică de înregistrare şi redare. 


1. Brazilianul Chico Xavier fiind un medium receptor foarte bun, a primit în decurs 

de circa cincizeci đe ani dictări de la câteva sute de autori decedați. 
Deşi nu era instruit, a ajuns să fie ajutat să editeze 126 de cărţi diverse - 
recunoscând că, în fapt, el nu ştia deloc conţinutul lor. De exemplu, numai în 
volumul Parnasul de dincolo de mormânt a preluat poeme de la 56 de poeţi 
decedați. 

2. Începând din anul 1974, scriitoarea americană Jane Roberts a preluat într-un gen 
de transă, peste şase mii de pagini dictate de o entitate a Lumii sufletelor care îşi 
dăduse numele de Seth şi care a transmis informaţii de un nivel calitativ sporit. 
Parte din aceste texte (unele verificate şi de oameni de ştiinţă) au fost publicate în 
mai multe volume, sub titlul Seth vorbeşte. 

De la simple înregistrări pe benzi magnetice de „voci” ale decedaţilor, obținute 
prin deceniile '50 şi 60 de suedezul F. Jürgenson şi apoi de germanul K. Raudive!, 
s-a trecut treptat la scheme de selectare sonoră şi de amplificare tot mai eficace, 
obținându-se acele convorbiri directe cu suflete ale Lumii invizibile, prin scheme 
casetofon-radio-microfon. Apoi, în deceniile următoare, s-a dezvoltat strania 
perioadă a „transcomunicărilor”, la ale cărei perfecţionări tehnice au participat atât 
„tehnicieni din Lumea de Dincolo”, cât şi ingineri electronişti, profesori etc, ai 
Lumii noastre. 

Perfecţionările tehnice astfel realizate „în comun” au culminat cu transmiteri 
din Lumea invizibilă a diferitor mesaje prin intermediul calculatoarelor’, iar mai 
apoi prin transmiteri de imagini pe ecrane de televizor’. 

Totuşi, alături de cunoaşterile mai stranii oferite pământenilor, în conținutul 
transcomunicărilor s-au strecurat şi multe „deformări cognitive”, specifice unor 
subplane mediane ale Astralului. Dar, în sine, acest „channelling electronic” a 
constituit o demonstrare uluitoare“ oferită omenirii de la sfârşitul secolului XX, 
privind coexistenţa fundamentală a unei „omeniri unice” - formată din încarnaţii 
de la sol și dezcarnaţii invizibili, din spaţiul planetar. Doar scepticismul înnăscut 
şi lipsa de interes pentru cunoașteri superioare au făcut să rămână în umbră astfel 
de eforturi comune și realizările respective. 

În acest noian al unei avalanşe extraordinare de comunicări (care au format 
treptat o adevărată literatură, tradusă în limbile de circulaţie mondială), pentru 
„căutătorul” încă neiniţiat al „adevărului” - la acest contact cu o „altă realitate” - 
apare o întrebare legitimă : ce texte să aleagă? Oare şi această carte provine de la 
un nivel inferior sau poate de la unul mediu... ? 

La simpla răsfoire a volumului, oricine poate avea dubii : textul a fost redactat 
în anii 1913-1914, cu ajutorul unor procedee tipice epocii spiritiste (folosirea 
măsuţelor de lemn, completată cu invocări de Spirite). 

Dar acest mod de considerare, în acest caz e mult prea frivol. 

Conţinutul lui îi situează în fapt cu totul pe o altă treaptă a scării valorice, căci 
„Sursa” venea din planuri superioare. 

Desigur, în privinţa conţinutului, orice apreciere poate fi şi subiectivă. 


1. Până în anul 1976, profesorul K. Raudive obținuse peste optzeci de mii de 
înregistrări de voci de Dincolo ; cea mai mare parte a acestora proveneau însă de 
la „suflete inferioare”. 

2. Primele mesaje pe calculator electronic au fost obținute în anul 1980 de germanul 
Manfred Boden. 

3. Primele imagini pe ecrane TV au fost obținute în anui 1985 de germanul K. 
Schreiber. Ulterior, au fost obținute în diferite ţări, câteva sute de imagini. 
Autoarea H. Schäfer a publicat 37 im: de acest fel în cartea sa Briicke 
zwischen Diesseits und Jenseits, H. Bauer, Freiburg, 1989. 

Prima sincronizare de imagini TV şi voci prin radio - oferite de suflete ale Lumii 
de Dincolo - a fost ol tă în 1988, în Luxemburg, de familia Harsch-Fischbach, 

4. În urma remarcabiletor rezultate obţinute în diferite ţări, în 1986 s-a organizat 
primul congres internaţional al „transcomunicărilor prin aparatură electronică” 
urmat apoi de alte congrese. 

Deşi personal - citind cartea la trei vârste diferite şi respectiv la trei niveluri de 
cunoaştere şi de interpretare diferite - am apreciat-o ca „necesară şi folositoare”, 
nu doresc să-l influenţez pe cititor printr-o convingere singulară. În schimb, îmi 
permit să-i sugerez cititorului două căi de estimare, care să fie numai ale lui: 


- prin proprie intuiţie, să „simtă” care e valoarea informaţiilor conţinute 


sau 
~ să compare informaţiile oferite de acest volum cu textele „de vârf” ale 
cunoaşterilor spiritualiste contemporane. 


Desigur, ultima recomandare poate fi dificilă pentru mulţi cititori, care în mod 
normal se vor întreba : dar care sunt aceste „texte de vârf”? 

Răspunsul simplu ar fi următorul : acele cărţi ale căror texte au fost dictate de 
Fiinţele Superioare ale Lumii de Dincolo care transmit telepatic la nivelul corpului 
cauzal (al mentalului superior), sau al corpului buddhic. 

Esenjialul este, aşadar, ca textele să provină de la acele „Spirite Mari” - reduse 
ca număr, dar care deţin profunzimi ale cunoaşterilor fundamentale şi ale înţelepciunii 
superioare - cunoscute sub numele de „Maeştrii Înţelepciunii”. Dat fiind nivelul 
lor de evolupe spirituală cu mult mai ridicat decât al mulțimilor de fiinţe carecompun 
omenirea „celor două Lumi paralele”, aceste „Fiinţe strălucitoare” şi-au asumat 
complexa misiune de a îndruma şi ajuta atemporal evoluţia spirituală a umanităţii. 

n acest sens, am comparat bogata carte a lui P.-E. Cornillier - în care „Marea 
Lumină albă” sub numele de Vettellini a oferit variate informaţii edificatoare ~, cu 
cărţi rezultate în special din transmiteri ale Maeştrilor Înţelepciunii, oferite în 
cursul secolului XX; mă refer, de exemplu, la numeroasele volume ale „enciclo- 
pediei spiritualiste”, preluate de iniţiaţi ca Alice Bailey, Helena Roerich, C.W. 
Leadbeater şi alţii, sau la prelucrări ale acestora (ca, de exemplu, volumele lui 
A.E. Powell privind corpurile noastre energetice), sau mai recent, la bogatele 
volume ale iniţiatului englez Benjamin Creme”. Astfel, am constatat direct un fapt 
- poate subiectiv - care m-a bucurat: volumul lui P.-E. Cornillier nu este nici 
„vechi” şi nici „depăşit” sub aspectul calitativ al conţinutului său atic, fiind în 
totală concordanţă cu acele cunoaşteri „de vârf”. 

Cartea lui P.-E. Cornillier, deşi este de o simplitate frapantă, oferă însă în mod 
foarte accesibil o multitudine de informaţii, pe care cu toţii le căutăm şi le dorim 
extrem de mult: explică modul efectiv cum se încarnează sufletul în fetusul uman, 
sau modul în care vom trece fiecare în Lumea de Dincolo - în variantele atât de 
obişnuite -, sau care este fondul existenţei sufletelor de-a lungul supraviețuirii 
invizibile - cu explicitări ale relaţiilor dintre „ele” şi respectiv a relaţiilor posibile 
dintre „ele” şi „noi” ; desigur, descrierile explicative, atât de captivante, ajung şi 
ele la un hotar al cunoaşterii şi al înţelegerii: pentru toţi se ridică un „mister al 
Absolutului”... 


1. Cred că cititorii interesaţi ar putea obţine cataloage privind operele respective de 
la edituri ca: The Theosophical Publishing House - 38, Great Ormond Street, 
Londra WCI; Adyar - 4, Squar Rapp, 75007, Paris; Lucis Press - 3 Whitehall 
Court Suite 54, Londia SW 1 A 2 EF; Share International - PO Box 3677, 
Londra, NW5 IRU. 


CUVÂNT ÎNAINTE 9 


Citind această carte, consider că fiecare lector în parte va avea o aceeaşi 
senzaţie intimă . o atare „cultură spiritualistă elementară” ar trebui să fie cunoscută 
de fiecare om în parte, pentru a-şi înţelege, pe de o parte, propriul sens al existenţei 
sale terestre, iar, pe de altă parte, pentru a scăpa de acea teroare ascunsă a „fricii 
inutile de moarte”. 

Dar, în plus, volumul lui P.-E. Cornillier - rezultat în urma unor eforturi 
deosebite, efectuate cu devotament şi conştiinţă deplină - mai demonstrează în mod 
direct şi unele aspecte de care ar trebui să ţină cont toţi cei care sunt „tentaţi” să 
efectueze experiențe similare: pe de o parte, nu oricine are şansa de a scăpa de 
„spiritele înșelătoare”, care pot cu uşurinţă să degradeze şi cele mai sincere 
intenții; esenţialul este să se obțină ajutorul unui Spirit Mare. Pe de altă parte, 
astfel de experimente, dacă sunt prelungite în timp, conduc implicit la afectarea 
profundă a fiinţelor care se oferă ca mediumi şi chiar a însuşi experimentatorului 
hipnotizor. Degradarea continuă a sănătăţii mediumului Reine - cu creşterea 
continuă a sensibilităţii sale, dar şi a nervozităţii sale, au condus treptat la un deces 
prematur al ei; din text rezultă că, indirect, un acelaşi sfârşit l-a avut şi autorul, 
ulterior. 

În sine, se poate spune că această carte a lui P.-E. Cornillier e un fel de 
„manual” captivant de cultură generală spiritualistă, accesibil şi folositor tuturor 
oamenilor - fie că sunt elevi de şcoală, fie că sunt oameni de ştiinţă sau orice altă 
profilare. Pentru cei care îi vor înţelege sau îi vor intui sensul ~- dincolo de 
simplitatea aparentă a explicaţiilor date, va surveni poate nevoia să afle „tot mai 
mult şi mai multe”. Desigur, cine caută, găseşte. Poate că alături de atâtea clarificări 
utile - prin înseși eforturile sincere ale autorului şi ale mediumului - această carte 
demonstrează, în mod realist, şi rezultatul pozitiv al căutărilor sincere. 

Pentru a accentua caracterul veridic şi „neinvechit” al conţinutului textului care 
urmează, în unele locuri am adăugat unele note explicative suplimentare şi am introdus 
în text şi câteva fotografii documentare mai noi - care şi ele fac parte din bogata 
oferire demonstrativă de dovezi ale existenţei reale a Lumii de Dincolo. 

De altfel, „Marea Lumină albă” - Vettellini, ştiind prea bine valoarea şi 
utilitatea „tainelor” dezvăluite de el, specificase la timpul respectiv un fapt bine 
reluat de autorul francez: „Cartea va fi făcută; timpul va trece, vor veni alți 
oameni, care vor putea să se intereseze în mod diferit. Această carte va conţine 
indicaţii şi pentru cercetătorii din viitor. Va deschide calea pentru noi domenii de 
investigare. Atunci vor fi mai evoluaţi şi o vor înţelege mai bine... Va fi tradusă şi 
va face o mare umpresie în alte ţări 


Florin Gheorghiţă 


Introducere 


„..Omul înţelept nu va privi credinţa ce o are ca fiind un lucru 
fără importanță. Cel mai mare adevăr pe care il percepe îl va 
proclama fără teamă, ştiind că orice s-ar întâmpla, el îşi 
îndeplineşte astfel adevăratul rol în lume şi că va fi bine dacă va 
putea realiza schimbarea la care aspiră; dacă nu va reuşi, încă 
va fi bine, dar mai puţin - fără îndoială. 


Această frumoasă cugetare a marelui filosof Herbert Spencer m-a 
determinat să public consemnările ce compun cartea de faţă, a cărei publicare 
va provoca fără îndoială ironiilor multor oameni şi o stupefacţie plină de 
compătimire a multor prieteni de-ai mei. Desigur, printre aceştia sunt 
numeroşi cei care ştiu că m-am interesat întotdeauna de fenomenele medium- 
nice şi că am continuat să studiez diversele interpretări explicative, 
experimentând eu însumi şi ţinându-mă totodată la curent despre tot ce se 
face şi se scrie asupra acestei probleme. Unele persoane cunosc chiar şi faptul 
că am publicat, acum şase sau şapte ani, un eseu despre popularizarea 
ințeresantelor doctrine cosmosofice!. Însă, în toate aceste circumstanţe, 
atitudinea mea a fost mai degrabă aceea a unui spectator atent, care observa 
stând în fotoliul său şi cu binoclul în mână. Şi iată-mă dintr-o dată pe scenă, 
autor şi actor totodată! Ah, n-a fost deloc premeditat ; primul pas l-am făcut 
tocmai atunci când mă gândeam mai puţin... şi iată în care împrejurări : 

La începutul anului 1912 am primit vizita unei fetişcane ce mi-o trimisese 
sculptorul Alphonse Saladin, căruia îi cerusem modele. Cum micuța Reine 
era interesantă şi serioasă, am folosit-o în mod regulat şi, puţin câte puţin, 
remarcându-i curajul şi delicateţea - cu toate că era într-o situaţie mizeră -, am 
ajuns să simt pentru ea o stimă adevărată. 

"Trecuseră câteva luni de când îmi poza în atelier, când, într-o zi, Reine a 
observat pe o mobilă unul dintre acele globuri de cristal care se folosesc la 
crystal gazing şi m-a întrebat la ce serveşte? I-am explicat pe scurt că 
anumite persoane, atunci când îşi fixează privirea pe cristal timp de câteva 
minute, pot să cadă într-un fel de somnolenţă şi să aibă uneori viziuni 
curioase. Reine a părut într-atât de interesată, încât i-am propus să ia globul 


1. Cosmosofia este o doctrină ocultă, care a fost expusă de maestrul S U. Zanne 
câtorva discipoli între anii 1899 şi 1906, la Paris. 

acasă şi să încerce câteva minute, în fiecare zi, până la următoarea noastră 
şedinţă de lucru. După trei sau patru zile ea mi l-a restituit, destul de 
dezamăgită ; nu văzuse absolut nimic şi asta o pecăjise ; dorise mult să vadă 
ceva. Į se părea că ar fi trebuit să vadă... Dacă ar fi continuat, ar fi reuşit 
poate? I-am oferit să păstreze globul pe timpul absenței mele de vară, care 
era foarte apropiată, indicându-i să-l privească din când în când, câte zece 
până la cincisprezece minute. Erau cunoscute într-adevăr unele exemple de 
persoane care, după încercări efectuate în van, timp mai îndelungat, au avut 
dintr-o dată, în mod spontan, viziuni reale !. Putea oare să i se întâmple şi ei 
la fel...? Cât despre mine, eu nu am putut să obţin niciodată ceva cu ajutorul 
globului, deşi am efectuat cu succes alte experienţe. 

Reine mi-a pus totuşi unele întrebări cu un fel de nelinişte. Ea nu cunoştea 
absolut nimic despre aceste fenomene, dar, in mod evident, cuvintele mele 
trezeau în mintea ei o sensibilitate misterioasă, foarte intensă. Ar fi vrut tare 
mult să asiste la experienţe ca acelea despre care îi vorbeam. Ah, măcar dacă 
ar vedea o masă care se mişcă... ar fi oare posibil aşa ceva? I-am promis că 
în iarna următoare, când ziua se va întuneca într-atât încât nu voi putea picta, 
în timpul unei şedinţe vom încerca o experienţă de acest fel. 

Vara a trecut şi, în octombrie, am revenit la Paris, reluând-o pe Reine de 
îndată ce am sosit. Mica fată cuminte mi-a spus că de la globul blestemat - 
asupra căruia şi-a tot forțat ochii - nu a obținut niciodată nimic, doar lacrimi 
la obosirea lor. 

Am pus globul la locul său pe raft şi ne-am reluat lucrul fără a ne mai 
ocupa de această problemă. 

intr-o după-amiază de noiembrie însă, pe la vreo două şi jumătate, se 
făcuse într-atât de întuneric, încât a trebuit să încetez a mai picta. Doamne ! 
Nu aveam vreun motiv care să mă reţină..., dar un anumit simţ al ridicolului 
scenei mă jena. Am sfârşit totuşi prin a ceda. 

Am degajat alene o măsuţă pentru ceai şi ne-am aşezat pe câte o parte, ea 
serioasă ca un papă, iar eu, în fapt, cam ruşinat. Cu mâinile pe masă, am 
aşteptat... zece minute, douăzeci de minute. Nu se mişca însă deloc. Începusem 
să mă necăjesc, căci o asigurasem că experienţele reuşeau întotdeauna. De 
fapt, după anumite indicii, gândeam că Reine trebuia să fie un medium și eram 
surprins că nu vedeam nici cea mai mică manifestare a facultăţilor pe care i 
Je bănuisem. M-am decis să perseverez totuşi timp de patruzeci de minute şi 
să întrerup apoi şedinţa, dacă până la sfârşitul acelui interval nu se întâmpla 
nimic. Erau într-adevăr oarecare fremătări şi eu percepeam in lemn efor- 
turile discrete, pe care le cunosc toţi experimentatorii, însă nu era nimic 
clar ; la ora hotărâtă m-am ridicat, uşurat că am scăpat de o situaţie jenantă. 


1. „Annales des Sciences psychiques” din martie 1905: Dr. Edmond Waller - Une 
aventure de vision dans le cristal 


INTRODUCERE B 


În picioare, îmi frecam mâinile puţin înţepenite, explicându-i cazul... 
când, privind masa, am simţit un impuls bizar, o dorinţă iraţională, de a mă 
aşeza din nou la ea; şi brusc, i-am spus Reinei: „Să mai încercăm încă... 
zece minute”. 

Aproape imediat s-au auzit câteva trosnituri, apoi masa a oscilat de la 
dreapta şi de la stânga... şi, în fine, ridicându-se, a produs câteva mici 
lovituri ciare. 

O observam pe Reine care, şi ea, mă urmărea pe mine. Îi vedeam poziţia 
corpului şi a picioarelor şi, fiind sigur că nu intervenea cu nimic în mişcări, 
am început să notez literele corespunzătoare numărului de lovituri. La început, 
a fost numele meu: „Cornillier”, apoi aceste cuvinte : „adoarme-o pe Reine”. 
Destul de surprins, am cerut mesei să repete şi, de această dată cu o politeţe 
extremă, masa a bătut: „Domnule Cornillier, adormiţi-o pe Reine”. 

Eram suficient de uimit, pentru că niciodată cercetările mele în acest 
domeniu al fenomenelor metapsihice nu s-au extins în direcţia respectivă. În 
toată viaţa mea nu am hipnotizat, nici măcar nu m-am gândit vreodată să 
hipnotizez pe cineva şi nu cunoşteam despre metodele de hipnotizare sau de 
magnetizare decât ceea ce aflasem din lecturile mele. O priveam pe Reine, 
exprimându-mi uimirea: 

„Cam curios! Vrei să încerc? Nu ţi-e frică? ”. N 

„O, nu, domnule Cornillier, am încredere în dumneavoastră. Încercaţi...” 
mi-a răspuns ea. 

Atunci, adunându-mi amintirile, m-a pus în postură de fascinator şi, după 
câteva minute, spre profunda mea uimire, am văzut ochii micului meu model 
~ pe care îi fixasem cu intensitate — că se roşesc, că lăcrimează puţin, apoi că 
li se zbat pleoapele... şi, în fine, că s-au închis. Ea dormea... Dar oare 
dormea cu adevărat? ... Cam neliniştit de succesul meu şi fiind prudent din 
fire, am vrut să-mi verific mai întâi capacităţile mele de rezitor. Nu e totul 
să adormi pe cineva! I-am suflat peste ochi şi am făcut câteva pase de 
degajare ; Reine s-a trezit. Dar şi eu, de asemenea, mi-am regăsit calmul! 
Povestindu-i ce s-a întâmplat, am adăugat: „Cred că aş putea, probabil, să te 
adorm din nou; dar, mai întâi, trebuie să ştii exact ce este somnul hipnotic. 
Numai atunci, dacă vei vrea, vom mai încerca”. După câteva explicaţii, 
micuța m-a asigurat, dacă acest lucru m-ar putea interesa, nu aveam decât să 
reîncep, căci încrederea ei în mine era totală şi că ar fi foarte mulţumită, 
dacă ar fi bună pentru o astfel de experienţă. 

Câteva zile mai târziu, la sfârşitul şedinţei noastre de lucru, ne-am pus 
din nou la masa care, de această dată, s-a ridicat imediat şi a lovit din nou: 
»Adormiţi-o pe Reine”. 

Intrigat cu adevărat de această persistenţă, m-am decis să clarific lucrurile. 
Am pus-o pe mica femeie bună să stea într-un fotoliu confortabil şi am 
procedat metodic, cu prudenţă mare, întrebând-o continuu cum se simţea şi 
observându-i respiraţia etc. După un sfert de oră, părea că doarme profund. 

Însă dormea ea oare de un somn magnetic sau era un somn bun, de odihnă? 
Sau poate chiar... îşi bătea joc de mine. Am luat discret un ac, l-am ţinut 
câteva momente ascuns şi, dintr-o dată, l-am băgat câţiva milimetri în partea 
cărnoasă a mâinii lui Reine. Nu i s-a mişcat însă nici o geană ; respiraţia i-a 
continuat fără nici o tresărire ; absolut nimic. I-am ridicat atunci pleoapele şi 
am văzut că globurile ochilor nu mai aveau poziţia normală. Fără îndoială, 
ea dormea un somn hipnotic. Punându-i câteva întrebări, am remarcat o 
alterare a vocii şi un curios accent infantil în răspunsurile sale; atunci am 
încercat mai multe sugestii, pe care ea le-a acceptat. O mică sticluță cu 
terebentină devenise un flacon cu parfum fin, o bucată de cretă se transformase 
într-un buchet de violete etc. 

Însă, toate aceste răspunsuri puteau fi simulate ; vroiam să mă conving şi 
mai mult. Luând un ton autoritar, i-am ordonat să coboare, cu gândul, în 
apartamentul de dedesubt, în care ea nu fusese niciodată. (Atelierul îl am la 
etajul şase, iar apartamentul la etajul cinci - fără a avea o comunicare directă 
la etajul superior.) După câteva eforturi, cu o voce slabă, Reine m-a anunţat 
că se află într-o cameră de sub atelier. I-am cerut, comandându-i „să vadă”, 
să-mi facă o descriere a ceea ce zărea în acea încăpere, cu indicarea poziţiei 
mobilelor respective etc. 

Reine părea să vadă în mod real. Mi-a făcut descrieri exacte, cu detalii 
precise (pensule din fildeş, aşezate pe o masă, o Gglindă ovală, două mici 
portrete de ale mele, aflate pe şemineu etc.), ceea ce excludea posibilitatea 
unor coincidenţe întâmplătoare la descrierea unui mobilier de dormitor. 
Eram foarte prins, căci, chiar dacă ar fi fost o citire în gândurile mele, faptul 
nu era mai puţin valoros. Au survenit însă mai multe incidente. I-am cerut să 
îmbătrânească puţin şi să îşi vadă viaţa ei viitoare. Apoi, cu prudenţă, m-am 
oprit la acest fapt şi am început să fac gesturile pentru trezire, gândindu-mă 
cu nelinişte : „Dar dacă nu se trezeşte? Însă nu, mica Reine şi-a revenit, 
şi-a frecat ochii, puţin ameţită, dar într-o stare bună... şi neavând nici cea 
mai mică amintire din ceea ce i se întâmplase. Eu m-am păzit să-i spun ceva. 
În afară de problema în sine a somnului, i-am spus doar că o credeam 
capabilă să devină un bun subiect pentru experimentări ; şi, dacă va vrea, 
vom putea relua din când în când, după şedinţele noastre de lucru. Vom 
vedea unde vor duce aceste experienţe. 

Când a plecat, i-am dat numai plata obişnuită pentru pozare. Dacă avea 
cumva intenţii ascunse, era bine să o descurajez. 

Devenind foarte interesat şi dorind să continuu experienţa respectivă, 
vroiam totuşi să am şi consimțământul soţiei ; în primul rând pentru faptul că 
acest têtê-à-têtè între artist şi modelul său adormit putea să pară cam ciudat, 
iar apoi, fiindcă eu consideram că un martor mai puţin simpatizat decât mine 
era necesar la acest gen de studii; or, soţia mea îndeplinea bine această 
condiţie. Anglo-saxonă, cu spirit pozitiv, îşi trăise o parte a vieţii într-un 
mediu materialist şi, cu toate că era prea inteligentă ca să mă împiedice 

vreodată în cercetările mele, ea s-a abținut întotdeauna să ia parte la acestea. 
Mă asculta cu calm, fără a-şi manifesta însă ostilitatea pe care i-o simţeam în 
suflet. În fond, ea considera interesul meu ca ceva penibil ; totuşi, mi-a spus 
că dacă îmi va face plăcere, va asista la tentativa următoare. 

Când a venit în fine momentul să experimentez în faţa ei, am devenit 
nervos ; simţeam dezaprobarea sa şi mă simţeam caraghios făcând pasele şi 
gesturile de fascinare. De asemenea, am obţinut mai greu adormirea ei şi 
abia după treizeci şi cinci de minute lungi am considerat că pot repeta proba 
împunsăturii cu acul. Cum Reine a suportat-o fără a se mişca, am început să 
mă liniştesc ; dar vai, nici una dintre sugestiile mele care au urmat, nu au 
avut succes 1. Creionul pe care îl botezasem buchet de violete a rămas tot 
creion, două sau alte trei obiecte diferite refuzau, de asemenea, să se trans- 
forme sub influenţa ~ mai puţin magică - a voinţei mele. Reine le palpa, le 
privea prin ochii săi închişi, apoi protesta încet: „Dar nu, aceasta nu e o 
piersică... este un dop”. Ce stupidă încăpățânare aveam ! 

Supărat, vroiam să încerc la întâmplare o altă probă şi am rugat-o pe soţie 
să ia o scrisoare de pe masa de lucru şi să mi-o aducă. Am pus-o între mâinile 
Reinei şi am făcut-o să și-o aşeze pe frunte, cerându-i să vadă autorul, să se 
ducă la el acasă, să mi-l descrie pe acesta, precum şi ocupaţia lui etc... După 
eforturi vizibile, care o făceau să suspine penibil, Reine ne-a spus că îl 
vedea ; ea era acum la el; vedea ca un atelier al unui sculptor; acesta era 
acolo, într-un halat gri şi în papuci, lucrând la „un om de pământ”... apoi, 
deodată, ea strigă: „Oh, dar îl cunosc; este domnul care m-a trimis la 
dumneavoastră, este domnul Saladin ! ”. Era cu totul exact. 

Descrierea a continuat, dar din ce în ce mai impresionantă, căci tonul 
Reinei se transformase... Ea vorbea acum cu o voce de bărbat, aspră, 
exprimându-se ca un automat. Răspunsurile sale la întrebările mele veneau 
rapide şi seci, ca lovituri de satâr. Când i-am cerut dimensiunea statuii, 
răspunsul mi l-a dat înainte de a termina întrebarea: „Doi metri, douăzeci”. 

Acum, soţia nu mai era indiferentă. Se apropiase, observând mediumul 
cu atenţie. 

(Trebuie să vă spun că în ziua următoare, m-am dus la prietenul meu, pe 
care nu-l mai văzusem din primăvara trecută şi, fără a avea un aer de curios, 
l-am întrebat de felul în care îşi petrecuse timpul în ziua precedentă - la ora 
somnului Reinei -, cum era îmbrăcat etc... Descrierea făcută de ea ieri era 
întru totul exactă, în toate detaliile ~ dimensiunea statuii, starea morală a 
artistului, descurajarea sa etc... Reine văzuse, aşadar, de la mine de-acasă - 
din strada Guénégoud -, ceea ce se întâmpla într-un atelier dintr-o mică 
stradă din Montmartre şi aceasta, cu o precizie totală.) 


1. Datorită lipsei mele de experiență, am depăşit gradul de sugestibilitate în hipnoză, 
fără să bănuiesc acest lucru. 

Revenind însă la şedinţa noastră, când eu mi-am epuizat întrebările, i-am 
ordonat Reinei să părăsească atelierul sculptorului şi să revină iar în 
apropierea noastră. Voind să-mi desăvârşesc triumful, i-am cerut să treacă în 
apartamentul nostru de Ia etajul cinci şi să meargă în incăperea din spate. Ce 
vedea ea acolo? 

Nu numai că a văzut imediat baia cu diversele ei accesorii în poziţia lor 
relativă, dar descrierea demonstra, în modul cel mai evident, că dânsa vedea 
totul prin ea însăşi şi nu prin imaginile existente în creierele noastre. Astfel, 
mirat de faptul că nu menţiona fereastra, am insistat să-mi vorbească despre 
aceasta ; sugestiile mele discrete nu au reuşit însă şi, agasat, am sfârşit prin 
a-i spune: „Ei bine, acolo este o fereastră... nu o vezi?”. Tăcere. Reine 
părea să privească atent; apoi spuse: „Nu, nu există fereastra; este o 
perdea”. Şi într-adevăr, cum era deja noapte, era aprinsă lumina în baie şi 
peste fereastră era trasă o perdea mare. Am constatat acest lucru după şedinţă. 
De asemenea, pentru focul din şemineu, Reine se încăpăţâna să spună că ea nu 
vede nici un foc, deşi recunoștea că simte căldura. Când am coborât, am 
constatat că într-adevăr, tirajul din sobă fiind foarte redus, nu era vizibilă 
nici o lumină, dar exista totuşi degajare de căldură. 

Şedinţa a continuat printr-o nouă excursie în viitor; apoi, fără nici o 
legătură, revenind la aluzii făcute mai înainte, Reine a afirmat că vede un 
„Spirit” care voia să o dirijeze... Era Acela care se manifestase atunci când 
vorbea cu acea voce aspră, era Acela care îmi dăduse la început, prin 
intermediul mesei, indicaţia de a o adormi pe Reine etc. 

În ciuda acestor ultime divagaţii, şedinţa a fost un succes total, justificând 
să-mi continuu cercetările. Soţia a fost şi ea cu totul de acord. 

Fiind deci liniştit sub acest aspect şi fiind sigur că am un martor impartial, 
nu am mai evitat, la sfârşitul şedinţelor de lucru, să adorm micul model... 
aşteptându-mă dinainte la lucruri minunate. 

Dar vai! A trebuit să fiu repede deziluzionat! A treia, a patra, a cincea 
şedinţă nu au adus nimic valabil. Tânăra dormea, fără nici o îndoială, dar 
parcă îşi pierduse orice luciditate. „Spiritele”, faimoasele Spirite... i-au 
invadat gândirea şi tot ceea ce spunea în continuare avea for mai mult 
caracterul comunicărilor spiritiste. Desigur, erau şi aspecte interesante. Reine 
- total neştiutoare în privinţa fenomenelor şi teoriilor spiritiste - a văzut 
subit „un corp din fum” provenind din ea însăşi... şi care, afirma ea, era ea 
însăşi mai mult decât corpul ce dormea în fotoliu. De asemenea, distingea 
mici flăcări albastre care ieşeau din degetele mele atunci când o magnetizam. 
Îşi vedea şi organele interioare, pe care le descria foarte exact etc. - toate 
aceste lucruri fiindu-i complet necunoscute umilului meu model atunci când 
era trează. Însă, pentru o informaţie mai ciudată sau mai interesantă trebuia 
să înghit zece stupidităţi, minciuni grosolane, care îi erau comunicate ~- 
spunea ea plină de ciudă - de mici Spirite răutăcioase ce o înconjurau şi îşi 
băteau joc de noi şi de care, în mod sigur ea, nu se lăsa înşelată! 

Întotdeauna era mereu la fel. Credeam că obtinusem un fir în labirintul 
faptelor mediumnice... şi apoi, imediat, acest fir se rupea... şi iarăşi urma 
dibuirea pe cărările întunecate. 

Dar, dintr-o dată, la a şasea şedinţă a survenit un incident neaşteptat: 
printr-o comunicare scrisă !, foarte precisă, completată printr-o comunicare 
orală, făcută pe un ton ciudat de autoritar, forța producătoare a fenomenelor 
mă informă că mergeam pe un drum greşit şi că nu voi obţine nimic dacă nu 
voi schimba metoda. Mi se propunea un fel de contract: dacă voiam să 
renunţ la a pune întrebări mediumului şi dacă acceptam să mă conformez 
indicaţiilor ce aveau să-mi fie date, „Spirite Superioare” aveau să preia 
conducerea şedinţelor. Mi se garantau astfel rezultate remarcabile. Dar trebuia 
să am răbdare. Trebuia să o hipnotizez pe Reine prin metode diferite, care 
îmi vor fi prescrise şi să o las să doarmă fără a o mai întreba şi fără a-i mai 
cere ceva, timp de un anumit număr de şedinţe. Aceste Spirite vor profita de 
somnul ei pentru a-i dezvolta facultăţile mediumnice. 

Propunerea îmi era făcută cu atâta claritate şi precizie, încât, foarte 
intrigat de altfel, am răspuns că accept. Fie! Voi urma indicaţiile date, voi 
folosi metoda de hipnotizare voită şi voi fi voi avea răbdare. Dar, în schimb, 
contam că misterioasa parte contractantă va fi la fel de fidelă angajamentului 
anunţat. 

Şi ea a fost aşa. 

Astfel, cum trebuia să mă aştept, a şaptea, a opta şi a noua şedinţă nu au 
oferit nici un interes deosebit - deşi au avut fiecare incidentele lor specifice, 
care vor fi redate în dările de seamă ale şedinţelor. Procedam acum aşa cum 
mi se indicase şi nu o mai întrebam - decât numai pentru lămuririle privind 
adormirea mediumului. La a opta şedinţă mi s-a dat indicaţia să-i sugerez 
să-şi amintească ce a văzut pentru a-mi relata la trezire, însă această sugestie 
nu mi-a reuşit deloc. Trezită, nu mai avea nici o amintire. 

"Totuşi, îmi arătasem răbdarea şi bunăvoința, astfel că la a zecea şedinţă 
am fost recompensat: Reine a primit ordinul să mă pună la curent, în timpul 
somnului, despre ce era pusă să facă... Şi, începând de la acea şedinţă, soţia 
mea şi cu mine am fost în mod regulat martorii impresionați ai unui lucru cu 
adevărat prodigios : dezvoltarea facultăţilor unui medium de către forțe - în 
mod clar şi fără echivoc - exterioare, precum şi educarea sa de către entităţi 
indiscutabil inteligente, pe care de-acum înainte le voi numi „Spirite”, 
acordându-le calitatea pe care o revendicau: „Spirite” care au trăit pe 
pământ încarnate în forme umane şi care îşi continuau evoluția dincolo de 
moarte. 

Fiecare şedinţă nouă ne aducea noi mărturii ale logicii antrenamentului 
pe care Spiritele i-l făceau Reinei. Acestea aveau evident un scop bine definit 
şi foloseau - pentru a-i atinge - metoda cea mai raţională. Nu mai erau 


1. Aceste comunicări scrise sunt explicate în consemnărite şedinţelor. 

incoerenţe şi nici minciuni. Totul avea o legătură şi se înlănțuia, exerciţiile 
succedându-se într-o progresie preordonată. 

Voi lăsa de-acum înainte dările de seamă să exprime caracterul şedin- 
telor ! şi să arate destăşurarea faptelor şi a ideilor transmise. Fiind profund 
interesat de probleme, le-am scris imediat după fiecare şedinţă, în baza 
notelor luate şi sub impresia celor întâmplate. Sper că cititorul va simţi 
sinceritatea şi exactitatea acestora. Le public astfel cum au fost scrise, 
păstrând în mod voit erori şi contradicții”, care îi vor bucura pe sceptici, dar 
care vor permite oamenilor fără prejudecăţi să analizeze cauza în raport cu 
diversele lor elemente. Nu am eliminat decât incidente lipsite de interes, 
repetări plictisitoare şi comunicări deosebit de intime. Din acest punct de 
vedere, unele persoane mă vor acuza, fără îndoială, ca fiind lipsit de delicateţe 
sau de bun simţ, făcând să apară in cursul experienţelor şi fiinţe ce mi-au fost 
foarte apropiate şi cărora nu ar fi trebuit să le tulbur somnul de veci. 

Cu tot respectul meu pentru atare sentimente, a trebuit totuşi să le las 
anumitor entităţi calitatea proprie ce o indicau, pentru a nu diminua prea 
mult valoarea probantă a mesajelor lor. Manifestările psihologice ale indivi- 
dualităţitor evidenţiate prin transmiterile acestei fete neştiutoare vor apărea 
cu atât mai interesante, cu cât se va şti că am găsit în acestea caracterele 
revelatoare ale unor fiinţe de care am fost legat prin sânge sau prin afecţiune. 

În multe cazuri a trebuit să-mi depăşesc aversiunea personală şi să mă 
lovesc pe mine însumi pentru a face să iasă la lumină ceea ce cred că este un 
adevăr... mai important desigur decât temerile mele. 


* 


După lectura acestui istoric al începutului experienţelor mele cu Reine, 
cititorul va trebui să reţină două aspecte importante, care să-i servească drept 
bază viitoarei sale opinii : 

1. Sinceritatea indiscutabilă a mediumului 

2. Dezinteresul său. 

Este un fapt evident că Reine dormea un somn hipnotic - acest somn 
având caracteristici pe care nu putem să nu le recunoaştem. Inconştienţa sa 


1. Sensul primelor opt sau nouă şedinţe va fi înţeles totuşi mai bine prin ceea ce am 
spus în introducere, căci la început, neacordând importanţă deosebită expe- 
rienţelor, notam numai elementele principale - data etc. — fără a căuta, cum am 
făcut mai târziu, să exprim în mod exact caracterul comunicărilor 

2. Aceste erori şi contraziceri au fost de altfel rectificate şi explicate adesea, în 
cursul şedinjelor următoare, dar uneori şi ta o dată mult îndepărtată. Pentru a-şi 
putea face o opinie, cititorul va trebui să ţină cont şi de acestea. 

3. Abia prin această carte Reine va afia — la fel ca oricare cititor - straniile aventuri 
ale vieţii sale misterioase... şi, uneori, mă întreb cu o oarecare nelinişte, ce va 
resimţi ea atunci ? 

era absolută ; ea nu mai ştia nimic, la trezire, din ceea ce a făcut sau a spus 
în timpul hipnozei?. 

La această constatare de necontestat, care ar fi suficientă pentru a susţine 
primul punct, aş mai adăuga câteva consideraţii despre caracterul şi 
moralitatea acestei copile. Soţia mea şi cu mine am Observat-o timp de un an 
şi jumătate; eu o cunosc pe parcursul a doi ani. În cursul acestei lungi 
perioade, am avut, în medie, trei şedinţe de câte patru-cinci ore, în fiecare 
săptămână. În plus, ea a stat împreună cu noi şi la ţară, nepărăsindu-ne nici 
o clipă şi tratând-o ca pe un copil al casei. Supusă la o observare permanentă - 
cu totul neîncrezătoare în primele luni şi cu deplină încredere în ultima 
perioadă - Reine s-a arătat întotdeauna aceeaşi fiinţă corectă, deschisă şi 
delicată. De o mândrie extremă, nerespectuoasă faţă de cei care nu-i plăceau, 
era tandră şi devotată celor pentru care avea afecţiune... şi astfel, certitudinea 
pe care © aveam despre onestitatea Reinei în viaţa sa normală a venit să 
coroboreze cu certitudinea pe care o aveam despre sinceritatea ei în viaţa sa 
anormală. 

Cât despre dezinteresul ei, ar fi de neînțeles dacă nu-i acceptam motivele 
pe care ea însăşi le-a dezvăluit în stare de hipnoză; căci, nu numai că nu 
obținea nici un avantaj bănesc din somnurile ei magnetice, dar era chiar 
afectată profesional, în mod total, din această cauză. În fapt, ca urmare a 
oboselilor resimţite, ea a trebuit să renunţe la a mai poza... şi eu nu i-am dat 
drept compensație decât o indemnizaţie foarte redusă. 

Desigur, ea a fost tratată prieteneşte de soţia mea şi de mine; dar, dacă 
Reine ar fi fost destul de genială ca viciu, urzind toate şedinţele pentru un 
avantaj atât de mediocru (supoziţie total absurdă), ar fi fost destul de şireată 
ca să imagineze combinaţii cu mult mai profitabile. 


Paris, 21 aprilie 1914 


Şedinţa 1 - vineri, 29 noiembrie 1912 


Am reuşit astăzi să o adorm cu totul pe Reine C., micul model (după ce în 
săptămâna anterioară făcusem o încercare, în mod voit necontinuată, care 
mi-a arătat posibilitatea reuşitei). Fără nici o îndoială, ea posedă facultăţi de 
clarvedere, căci, imediat, la exprimarea dorinței mele, părea că „vede” 
apartamentul de la etajul cinci, redându-mi detalii în mod real caracteristice 
privind mobilarea... 

I-am cerut, de asemenea, să avanseze puţin în vârstă şi să-mi descrie 
viitorul său. S-a văzut într-o locuinţă mică, având două camere - dormitorul 
şi un fel de birou; o uşă închisă, pe care nu o putea traversa, părea a fi uşa 
unei bucătării...? Această locuinţă s-ar fi aflat în cartierul Ternes, pe o 
străduţă ce dădea spre rue de Courcelles. Ea se vedea foarte clar acolo. Se 
simţea bine acasă la ea; pălăria îi era agăţată pe perete. Și-a văzut şi soțul! 
în birou, scriind şi luând note. Spunea că va fi fericită acolo, dar aceasta nu 
se va întâmpla în curând, căci „trebuie bani”... 


Şedinţa 2 — vineri, 6 decembrie 1912 


Astăzi m-am străduit mai mult să o adorm pe Reine - probabil din cauza 
prezenţei soţiei mele. O dată adormită, nu s-a mai supus însă - ca la prima 
şedinţă - la influența sugestiilor mele?, dar insensibilitatea pielii îi era totală, 

Fac o încercare de psihometrie şi de clarvedere, dându-i să ţină pe frunte 
o scrisoare a sculptorului S. După câteva momente, îmi descrie într-un mod 
extrem de impresionant pe autorul scrisorii şi munca acestuia : „...din pământ, 
el face un bărbat...”. Pare cu adevărat că se află acolo, în atelierul lui S., 
văzându-l cum lucrează şi cum insistă cu încordare la figura unui bărbat înalt 
de 2,2 metri „care culege mere... Dar ceva nu e bine ; trebuie să i se spună 
că are o greşeală acolo (Reine indică propriul ci şold), acolo, la şold” etc. etc. 

Eu o rog să revină... şi să coboare iarăşi în apartamentul de la etajul 
cinci. Ea descrie, în mod foarte exact, baia de acolo, părând să vadă numai 
prin ea însăşi, fără a se folosi deloc de gândurile mele, de imaginile sau de 
sugestiile mele. De exemplu, contrar voinţei mele, nu reuşesc să o fac să 


1. Deşi pare a fi o fetiţă de cincisprezece ani, Reine are în realitate nouăsprezece ani 
şi s-a căsătorit de câteva luni cu un tânăr, un modest funcţionar la o bancă. 
2. Am arătat motivul în Introducere., 

menţioneze fereastra, dar îmi vorbeşte despre o perdea, care într-adevăr 
fusese trasă, fără insă ca eu să ştiu. Descrie soba, dar refuză direct să vadă 
focul din ea, deşi insist. Simte totuşi căldura sobei care, la verificare, nu lăsa 
într-adevăr să se vadă nici o lucire. Ea nu vedea acolo decât un scaun, pe 
când în mintea mea, eu vedeam două, dar descrie foarte exact acest scaun (un 
mod rotund etc.). 

O întreb din nou despre propriul ei viitor şi ea se vede iarăşi trăind în 
acea locuinţă mică, având două camere, din Ternes: „În dormitor, un şifonier 
cu oglindă, cum îmi place mie ! ”. Spune acest lucru cu bucurie şi cu mândrie. 
Descrie cu exactitate situarea locuinţei: „Când ieşiţi din staţia de metrou, 
este a patra străduță mergând în josul bulevardului”. Nu poate vedea însă 
numele străzii... Este a şaptea casă (sau numărul 7?). Face o digresiune 
emoţionantă cu privire la soțul ei, pe care îl vede acolo, lucrând... şi căruia 
îi analizează sentimentele cu o profunzime destul de neașteptată. (Nu va mai 
lucra la bancă, ci ca secretar al unui om de afaceri sau al unui avocat.) 

Suni greu de redat emoția şi coloritul acestei scene. Comportarea Reinei, 
sforţările şi până la stângăciile manifestării ei, totul tinde să exprime since- 
ritatea viziunilor sale. 

Un fapt curios: descoperirea, foarte susţinută a unui „Spirit”, care vrea 
să o dirijeze. ÎI vede, îl aude, îi vorbeşte. Spune că numele lui este „Fernand 
Kerloz”. Din când în când, acesta se manifestă vorbind prin ea. Atunci 
exprimarea şi vocea ei devin aspre şi poruncitoare. El mi-ar fi dat, la început, 
cu ajutorul mesei, indicaţia să o adorm pe Reine. Se pare că vrea să pună 
stăpânire pe dânsa... şi ea resimte o tulburare dureroasă... 

Trezire foarte liniştită. Ea spune că e odihnită şi fericită... 


Şedinţa 3 -— vineri, 13 decembrie 1912 
(Reine este suferindă, gripată) 


Ca şi la şedinţele precedente, încep cu masa, care, după şase sau opt minute, 
se ridică şi loveşte uşor. Mişcarea ei este puţin diferită față de cum a fost 
ultima dată. Intreb dacă este Fernand Kerloz. „Nu”, răspunde masa. „Fernand 
este liber; am venit să-l înlocuiesc.” Vreau să o adorm imediat pe Reine. 
Însă masa mă roagă să mai aştept. Primesc diferite comunicări fără importanţă 
şi, după câteva momente, o instalez pe micuță în fotoliul ei. 

Imediat, după ce a adormit, îi dau o scrisoare şi un ac de cravată provenind 
de la vechiul nostru prieten Paul Menard, mort în urmă cu şase ani şi îi cer 
să-mi dea informaţii despre dânsul. Aşteptare. ~ „Totul este negru”, spune ea 
în fine, „nimeni nu este acolo să mă ajute. Fernand nu va veni. Este 
pedepsit... fiindcă a minţit. Este un mincinos... şi Spiritele superioare îl 
opresc să vină astăzi. Va veni însă la şedinţa următoare”. Ea spune că totul 
este tulbure. În mod sigur, nu va mai vedea nimic. Dar nu trebuie să mă 
necăjesc ; este suferindă... şi, de asemenea, nu are putere. Dar vede desiuşit 

Spirite în jurul ei ~ acestea sunt cele care i-au vorbit despre Fernand -, sunt 
însă Spirite mici, inferioare, mai puţin bune decât dânsa, spune ea. După 
câteva momente, o „imbră” mai importantă se apropie; este un bărbat 
destul de în vârstă, cu barbă albă. (Eu cred că este Paul Menard, pe care ea 
şi-l imaginează.) Acesta vorbeşte foarte încet... şi spune că l-a cunoscut pe 
cel ce a purtat acul de cravată. ÎI recunoaşte. L-a văzut purtat, repetă dânsul 
confirmând de două ori. Numele bătrânului este „Pierre Hamonot”... A 
locuit la Le Havre şi a murit într-o călătorie acum şase ani... Mai spune că 
persoana dorită va veni în mod sigur, dar mai târziu. Ar fi trebuit ca mediumul 
să aibă destulă putere ca să meargă să-l caute... etc. 

Am abătut-o pe Reine de la acest subiect și îi spun să-mi vorbească despre 
sănătatea ei. Vede că nu îi este deloc bine. Îşi observă organele interne, îmi 
descrie bronhiile sale inflamate puţin în partea stângă etc. Trebuie să ia un 
sirop pectoral cu exiract de gudron... şi să-şi pună ventuze. Dar nu, nu 
ventuze, căci ar lăsa urme ce ar impiedica-o să pozeze; mai degrabă cata- 
plasme sinapizate!: una pe spate şi alta pe piept. Bronhiile îi sunt prinse 
bine, dar îi va trece repede ; luni va fi bine... 

Întrebări asupra a ceea ce vede ea în jur..., care la început nu oferă nici 
un răspuns interesant. Vorbeşte despre „Spirite inferioare”, care sunt acolo, 
în jurul ei... etc. Apoi, brusc, îşi vede corpul fluidic..., pe care îl descrie ca 
un corp vaporos, puțin mai mare decât trupul ei real şi ca fiind destul de 
luminos. Acesta face aceleaşi mişcări ca şi dânsa. În acelaşi timp, ea se vede, 
de asemenea, cum doarme în fotoliu şi mă vede şi pe mine foarte bine. Din 
degetele mele ies mici flăcări albastre ; la fel şi din ochii mei, dar acestea 
sunt mai puţin intense. Eu nu o magnetizez îndeajuns de puternic, de teamă 
să nu-i fac vreun rău (surâde). Ea este aproape la fel de puternică (energetic) 
cum sunt eu... şi doarme fiindcă vrea să doarmă. 

îi dau să aleagă un plic dimre cele patru pe care le-am pregătii, ce 
conțineau fiecare câte o scrisoare de la câte un prieten. Ia unul, al cărui 
conținut nu-l ştiam... Şi, imediat, îmi spune că persoana care a scris este o 
doamnă, în vârstă, care trăieşte la Paris... într-un hotel... şi specifică: „Nu 
un hotel obişnuit (voind să spună că nu e pentru călători)..., ci o casă a ei, 
în strada La Fai Dar nu poate vedea complet numele. „Este o doamnă 
care nu face nimic..., dar care lucrează totuşi foarte mult.” ? Spune însă că va 
descrie mai bine într-o altă şedinţă... când va fi puternică şi mai antrenată. 
Aceasta se va întâmpla destul de repede, dar trebuie să continue... p 

O întreb dacă o altă persoană i-ar dezvolta potențele mai bine? Îmi 
răspunde: „Oo, da, mai târziu; acum însă, dumneavoastră trebuie să o 
faceţi. Mai târziu, voi avea nevoie de o voinţă enormă, căci sunt foarte 
puternică, la fel de tare cât sunteţi şi dumneavoastră”. 


1. Cataplasme care conțin făină de muştar negru (n.tr.). 
2. “Toate aceste detalii erau exacte, inclusiv începutul numelui străzii. 

Îi dau un alt plic, la întâmplare. Îmi spune că scrisoarea provine de la un 
artist, un pictor (verificat ca exact după şedinţă). Ar fi vrut să-l descrie, dar 
singură nu vede nimic şi mă previne că nu face decât să-mi repete ceea ce-i 
spun acele Spirite mici care o înconjoară şi în care nu are nici o încredere. 
„Ele râd şi îşi bat joc de noi”, spune ea. „Păstraţi scrisorile, voi fi în stare 
să vă vorbesc despre ele mai târziu.” 

Soţia mea a intrat pe tăcute. După câteva momente (la cererea mea), 
Reine îi percepe prezenţa şi remarcă necesitatea luării de măsuri, căci este 
ameninţată și ea de gripă săptămâna următoare. „Vegheaţi-o atent, ca să se 
îmbrace bine şi să nu-i fie frig.” Apoi a intervenit o reflecţie asupra unui fapt 
actual, care a făcut-o să spună: „Sunt eu acum aşa, aici, dar înainte eram cu 
totul altfel...”. O întreb atunci ce vor să însemne aceste vorbe şi ea îmi 
răspunde: „Ah, într-o altă viață, eu am fost...” şi ne spune că a trăit în 
Italia, la Milano, cu mult timp mai înainte... etc. Şi eu, de asemenea, am 
venit de multe ori pe pământ, în alte vieţi anterioare şi chiar soţia mea şi cu 
mine ne-am mai întâlnit într-o existenţă precedentă ~ nu în ultima, când am 
fost singur, ci în penultima... „Ah, ce rea era pe atunci! ”, exclamă ea etc. 

Vreau să termin şedinţa şi încep să o trezesc, când, deodată, ea îşi revine 
brusc, pentru a-mi reaminti să supraveghez bine sănătatea soţiei în urmă- 
toarele cinci sau şase zile. 

* 


Am uitat să notez că am făcut o încercare de scriere mediumnică. În 
cursul şedinţei, i-am pus Reinei pe genunchi o planşetă acoperită cu o hârtie 
fixată prin pioneze, iar în mână, un creion. După două minute, creionul a 
început să scârţâie pe hârtie, făcându-mă să cred că făcea nişte mâzgălituri 
informe. Atunci i-am cerut o semnătură simplă şi, imediat, a făcut gestul de 
a scrie şi a semna, însă acesta a fost atât de violent, încât nu am fost deloc 
surprins auzind-o că scoate un strigăt, urmat de: „Dar mi-aţi făcut rău, mă 
doare aşa! ”. Am întrebat-o ce a simţit şi ea îmi spune că Spiritul, care i-a 
mai dat informaţii de câteva ori, „acela care nu era serios”, i-a prins mâna şi 
a făcut-o să se mişte şi să tremure aşa de tare, încât i-a fost frică. Atunci, 
apropiindu-mă cu planşeta de lumină, am văzut scrise două fraze: „Trebuie 
să te îngrijeşti. Rugaţi-vă pentru mine” şi o semnătură: „Henri Morin”, 
subliniată cu o linie viguroasă, ca o tăietură de sabie. 

Trezire uşoară ; ea se simte foarte bine şi odihnită. 

Şedinţa 4 - miercuri, 18 decembrie 1912 
(este prezentă o prietenă, dra H.) 


Şedinţă mai puţin interesantă decât precedentele. La sfârşit, un incident 
curios — pe care mai întâi ar trebui să-l putem verifica înainte de a-i acorda 
vreo importanţă. 

Ne-am aşezat la masa de lucru către ora patru şi „Fernand Kerloz” se 
manifestă cu rapiditate. El nu venise la ultima şedinţă şi nu va rămâne mult 
timp nici la aceasta ; este pedepsit... Nu insist asupra acestui subiect şi îi cer 
câteva informaţii şi dovezi. Urmează însă incoerenţe ; el declară că nu poate 
citi nici un cuvânt dintr-un jurnal pus pe masa mea de lucru etc... Dintr-o 
dată, mişcarea încetează, masa nu se mai mişcă... 

Mă pregătesc să o adorm pe Reine. Sunt necesare vreo douăzeci şi cinci 
de minute. O dată adormită, spune că îl vede pe Fernand aproape de ea, apoi 
îl vede plecând... lăsând locul Spiritului Henri Morin şi altor Spirite infe- 
rioare mici. Nu obţin nimic precis, nimic de seamă. Henri Morin nu poate 
răspunde ; el spune că nu îi este permis acest lucru. Atunci, încerc să o trimit 
pe Reine în apartamentul unei persoane, care trăia într-o locuinţă din aceeaşi 
clădire, spre curte şi care dispăruse de trei săptămâni, fără a se putea şti ceva 
despre ea. Reine pare că m-a ascultat şi că ar fi în locuinţa respectivă. „Este 
o femeie, o brodeză. A plecat cu unul, apoi s-a îmbolnăvit; e moartă...” 
Nehotărâre, contraziceri. Reine spune că ea singură nu poate vedea; Henri 
Morin este cel care îi comunică aceste informaţii... Şi el nu are cum să ştie, 
căci e un Spirit inferior, fără cunoştinţe, „un fel de muncitor zeflemist”. 
Fernand îi este superior. Va reveni vineri, neîndoielnic ; e mai bine să aşteptăm. 

Opresc ancheta şi revin la problema corpului fluidic, cerându-i Reinei 
să-mi facă o descriere a ceea ce poate observa la ea însăşi. Îmi spune că 
acesta iese ca un fel de abur din întregul ei trup şi în special prin cap. Şi 
acest abur se adună deasupra ei, formând un corp care este legat de gură 
printr-un fir, pe care îl compară cu un gen de rază fină de soare ce ar 
pătrunde într-o cameră. Spiritul ei se află în partea superioară, unde materia 
respectivă este mai condensată şi mai luminoasă. Acolo este adevăratul Eu... 
acela care gândeşte şi care voieşte. Trupul din fotoliu nu este decât un 
înveliş. (Ea îl compară cu coaja portocalei în raport cu miezul „cel bun”.) În 
acest corp fluidic, ea ar putea merge şi veni în atmosferă, dar nu în acest 
moment, căci mici Spirite reie formează ca o barieră şi o resping, iar dânsa 
nu are încă destulă putere pentru a le comanda, aşa cum o va face mai târziu. 

Reine vede aceste Spirite ca nişte licăriri, nişte fumuri luminoase, mai 
strălucitoare în partea superioară şi, atunci când se apropie pentru a-i vorbi, 
acestea iau o formă umană — în special forma capului. Aşa face şi Fernand 
Kerloz, care - spune ea - e frumos, având o faţă palidă, cu barba şi părul 
negru, toate bine formate pe umeri şi pe trunchiul ceţos. 

Îi cer lui Henri Morin, care e mereu prezent, dacă vrea să-mi scrie unde 
a murit şi, la consimţământul lui, îi dau Reinei un creion şi hârtie, începând 
imediat să scrie. Când a terminat, îi rog pe Morin să copieze al noulea rând 
dintr-o revistă deschisă, aflată pe masă şi Reine scrie din nou în mod viguros. 
Apoi ea spune că dânsul pleacă. Lângă dânsa vine un alt Spirit, care îi 
conduce mâna ~ spune ea - şi o face să scrie mult și la urmă semnează. 

Incerc după aceea să o fac să descrie autorii diferitelor scrisori pe care i 
le dau; dar aceasta nu merge ; ea se îndepărtează de la ce i-am cerut şi nu 
spune nimic de seamă, părând că ascultă cu atenţie şi devenind furioasă pe 
aceste „Spirite mici” care vor să o tachineze şi să-şi bată joc de ea etc, etc. 

Discuţia incoerentă continuând, am hotărât să termin cu această comedie 
monotonă şi începusem să fac pasele de trezire când, subit, prinzându-mă cu 
mâna, ea îmi spune să mai aştept ; un nou-venit vrea să comunice cu noi. Mă 
opresc şi, imediat, cu o anumită agitaţie, Reine spune: „Da, da..., el zice că 
are de făcut dezvăluiri despre o întreagă dramă ce i s-a întâmplat mai demult 
unui unchi al soţului meu. Plecat din ţara sa, Corsica, acest unchi s-a dus în 
America pentru a face comerţ, fiind însoţit de un compatriot. După mulţi 
ani, compatriotul asociat a revenit în Franţa pentru afacerile lor; în timpul 
absenței sale, a izbucnit o revoluție (sâu o revoită locală) în America, în 
Statul... (sau la plantaţia) în care rămăsese unchiul. Acesta a fost omorât,.. 
Asociatul, reîntors în America, şi-a însuşit întreaga avere a unchiului respectiv, 
distrugând actele care stabileau proprietatea lui şi făcând să dispară toate 
urmele substituirii. Ulterior, s-a stabilit la Paris, ducând o viaţă de bogătaş. 
Are un fiu care, de curând, a candidat ca deputat etc. Toate detaliile şi dovezile 
îmi vor fi date”. Am întrebat atunci dacă acest acuzator nu ar vrea să scrie în 
mod exact acuzaţia sa... şi, ca răspuns, i-a prins cu putere mâna Reinei şi a 
făcut-o să scrie (spune ea): „Domnule, domnul Fabiani a furat trei milioane 
domnului Fhedesqui, spunând că a murit fără a lăsa nimic”. După aceea, a 
adăugat prin gura mediumului : „Va trebui ca Achille (soţul Reinei) să meargă 
să-l vadă. Dânsul are remuşcări şi s-ar putea obţine ceva de la el”. Dar Reine 
protestează: „Achille nu va merge niciodată”. „Atunci”, a reluat Spiritul, 
„trebuie să mergi tu singură. El are remuşcări şi va da, va înapoia ceva” etc. etc. 

După aceasta, o trezesc pe Reine, care îşi revine destul de încet şi se 
plânge că ar fi puţin cam obosită. 

Citesc comunicările scrise în această şedinţă. La prima mea întrebare, 
Henri Morin a răspuns că a murit la Tours, „la Portillon, pe strada care urcă 
la cuptoarele de var, la 14”. Fără a-i explica pentru ce, o întreb pe Reine dacă 
ea cunoaşte „Portillon” la Tours? Pare foarte uimită şi îmi spune că acolo a 
trăit cu familia sa. Atunci, o întreb dacă a cunoscut familia Morin? Surpriza 
ei este totală... şi spune că, desigur, a cunoscut-o !... atât pe copii, cât şi pe 
tatăl lor. Acesta trăieşte şi acum. Sunt muncitori cu dare de mână. „Şi cine 
era Henri Morin ?”, o întreb eu. Reine crede că era bunicul..., dar ea nu l-a 
cunoscut niciodată ; nu ştie nimic despre acesta; murise cu mult timp înainte. 

A! doilea răspuns scris de acel Morin, la solicitarea mea de a copia al 
nouălea rând din revistă era: „Nu sunt destul de instruit, mă sâcâiţi”. 

Următoarea comunicare, făcută de un al doilea Spirit - care a semnat 
„Lucien” -, este un sfat pentru medium : „Reine, trebuie să dormi în fiecare 
zi; cere globul de cristal şi ia-l acasă. Aş vrea, de asemenea, să încerci să 
scrii zilnic...”. 

Întrebând-o cu privire la istoria unchiului din America, Reine răspunde că 
ştie că soţul ei avea un unchi care plecase în Statele Unite (ea pronunţând 
Statele Hinite) cu mult timp înainte de naşterea lui şi că probabil că făcuse 
avere, căci scrisese mamei sale că, atunci când va reveni, nimeni din familie 
nu va mai fi nevoie să lucreze... Dar acesta murise acolo şi niciodată nu s-a 
mai aflat ceva despre dânsul; nu lăsase nici bani, nici acte etc. Aceasta era 
tot ce părea că ştie, exprimându-se cu totală indiferenţă. 


Şedinţa 5 - sâmbătă, 21 decembrie 1912 
(prezent : prietenul meu Stany Oppenheim) 


Şedinţă nulă, deşi ne-a dat un mic fapt precis. 

La sosire, Reine îmi spune că ziua trecută, acasă la ea, a încercat singură, 
să facă să se mişte o măsuţă... şi că, spre marea ei surpriză, masa i-a 
comunicat: „Reine, mâine nu vei adormi ; Cornillier nu va avea deajuns fluid”. 

Fără a da impresia că ţin cont de această indicație, am încercat, ca de 
obicei, cu masa. Dar, cu toată răbdarea noastră prelungită, a refuzat total să 
se mişte! Acest lucru m-a enervat puţin, căci îl invitasem pe prietenul meu 
S.O. şi îmi era mai mult decât neplăcut că l-am invitat pentru un nimic. 

După vreo 30-40 de minute, m-am hotărât să încerc să o adorm pe Reine. 
La început, totul pare să meargă normal. Ea cade foarte repede într-un fel de 
semi-somn ; însă, cu toată bunăvoința sa, evidentă, şi cu tot efortul meu 
mărit, ea nu ajunge să devină insensibilă şi, astfel, după o oră de magnetizare, 
abandonez istovit. 

Dată fiind prezenţa lui S., încerc din nou cu masa. De această dată, după 
câteva minute, aceasta consimie să se miște. Fernand este cel care se manifestă. 
După diferite întrebări şi răspunsuri lipsite de interes, îi cer o dovadă prin 
care să ne demonstreze independenţa lui faţă de medium. De exemplu, să ne 
spună ora exactă a ceasului meu, care se afla pe masa de lucru, la cinci metri 
față de noi toţi. Răspunsul e imediat: „Ora 6 fără 9 minute”. Soţia mea se 
ridică şi merge să verifice: „Este ora 6 fără 7 sau 8 minute”, spune ea. 
(Această imprecizie provine de la faptul că, la ceasul meu, cadranul este din 
aur şi diviziunile sale, gravate simplu, sunt aproape imposibil de diferențiat. 
De asemenea, se poate spune că ora a fost indicată cu o precizie destul de 
mare.) Prietenul meu S. a remarcat însă că, fără îndoială, s-au auzit orologii 
din vecinătate şi astfel mediumul ar fi putut înregistra timpul în mod 
inconştient. (Această critică părea foarte corectă şi am acceptat-o ca atare, 

până când, seara, după cină, am constatat că ceasul meu era în avans cu zece 
minute faţă de orologiile de la Monetărie şi de la Institut şi că masa nu-mi 
dăduse de fapt ora exactă, ci ora de pe ceasul meu.) 

Am propus atunci O altă experienţă : să-mi numere banii din portmoneu. 
Fernand acceptă, dar greşeşte. La constatarea greşelii, el răspunde : „Trebuie 
să râdem bine”. 

Fiindcă el spusese că este din Spania, l-am rugat să ne dea, pentru dl S. ~ 
care cunoaşte spaniola - câteva cuvinte în această limbă. Masa bate : „hombre 
grasia”. Hombre nu are nici o valoare, căci este un cuvânt prea cunoscut..., 
iar grasia nu pare a fi spaniol. Atunci el ne spune că va vorbi, prin vocea 
mediumului, peste opt şedinţe. 


Şedinţa 6 — luni, 23 decembrie 1912 


Masa este cam înceată înainte de a se pune în mişcare şi încearcă de mai 
multe ori să comunice, fără a reuşi însă. În fine, relaţiile se stabilesc, dar 
prin lovituri sacadate mai zgomotoase decât de obicei. Spiritul prezent nu 
pare să fie Fernand. Masa spune că efectiv, Fernand este reţinut la o altă 
şedinţă şi nu va veni astăzi, însă mediumul va dormi totuşi. 

După cum am fost sfătuit ', îi provoc somnul prin globul de cristal şi când 
Reine s-a autoinfluenjat bine, îi completez hipnoza prin magnetizarea mea ; 
acest mod îmi menajează forţele. Dar, deşi era deplin adormită, micuța pare 
să fie într-un fel de toropeală ; ea îmi spune că se simte greoaie, că nu vede 
decât negru, o ceaţă deasă. După un moment, distinge totuşi un Spirit. Este 
acela care s-a manifestat prin masă. E o femeie: „Iată, e Fernanda; spune 
că e Fernanda Raymond... dar nu o percep bine”. La intrebarea mea: „Cine 
este această Fernanda Raymond? ”, Reine îmi spune că este o fată tânără pe 
care a cunoscut-o în copilărie şi care a murit de mult timp. „Nu pot să o 
recunosc, s-a schimbat prea mult! Îmi spune că a venit de bunăvoie să mă 
vadă.” 

Îi cer să o întrebe dacă vrea să ne ajute şi, la acceptul ei, o rog să ne dea 
informaţii serioase despre acea femeie dispărută, acea brodeză din clădirea 
noastră. Reine îmi transmite cu greutate şi chiar cu sfârşeală cuvintele sale. 
Fernanda afirmă că brodeza a plecat cu un oarecare ; apoi, acesta părăsind-o, 
s-a aruncat în apă... în Rhône, la Bordeaux. Când eu am remarcat că râul 
Rhâne şi Bordeaux nu sunt deloc împreună, o mică discuţie pare că s-a 
angajat între Reine şi Fernanda. O aud însă pe Reine că se scuză..., apoi, 
întorcându-se spre mine, îmi spune că dânsa este Cea care a înţeles rău, că a 
auzit rău; nu era Rhône, ci Garonne, dar desigur la Bordeaux. Brodeza ar fi 
ajuns la Bordeaux seara, destul de târziu. Ieşind de Ja gară, s-a dus la hotelul 


1. La şedinţa precedentă, de către Spiritul Lucien. 

care este în partea dreaptă a pieţii, „Hotelul Gării” !, unde a rămas peste 
noapte, fără bagaje, neavând decât un sac de mână. În ziua următoare, ieşind 
din oraş, s-a aruncat în râu, în care zvârlise mai întâi sacul. Trupul i-a fost 
dus de curentul apei. Nu a rămas nimic din ea, nici o urmă. Nicicând nu va 
mai fi regăsită... Încerc să obţin precizări, dar acestea sunt atât de lente şi 
nesigure, încât, obosit, trec la altceva?. 

Mă adresez direct Reinei pentru analize de scrisori. Ea îmi spune însă că 
nu vede nimic, că totul este negru, că se simte greoaie, atât de grea, încât nici 
nu se poate ridica (în corp fluidic). Între timp, i-am cerut să-l contacteze pe 
Pierre Hamonot... şi acum Reine zice că acesta e acolo. ÎL rog să-şi scrie 
numele în mod exact și să-mi dea informaţii despre prietenul meu Paul 
M. Reine scrie destul de mult, apoi îmi spune că Pierre Hamonot pleacă. 

Starea in care se afla astăzi micuța mă descurajează. Ea pare să-şi piardă 
din ce în ce mai mult luciditatea pe care o avea în primele şedinţe. E 
într-adevăr greoaie, obosită ; vorbirea îi este neclară. Diferitele încercări ale 
mele nu reuşesc şi şedinţa trenează fără interes. Incep să cred că îmi pierd 
timpul şi că aş face mai bine să abandonez aceste experienţe care nu conduc 
la nimic. 

Mă pregăteam să încep trezirea, când, dintr-o dată, Reine pare să iasă din 
toropeală... Îşi revine şi, ca şi cum ar fi fost mânată subit de o influenţă 
străină, pronunţă cu o neaşteptată claritate şi fermitate : 

„Domnule Cornillier, dacă vreţi să obţineţi fenomene interesante, trebuie 
să schimbaţi total metoda. Sunt dirijată rău ; aceasta este cauza insuccesului 
şedinţelor. Eu nu sunt destul de puternică pentru a acţiona prin mine însămi ; 
nu mă pot detaşa, nu văd nimic. Dacă vreţi să reuşiţi, trebuie să încetaţi total 
să mă mai întrebaţi. Adormiţi-mă cu putere şi profund, sugerându-mi să nu 
aud nimic şi să nu mai percep nimic din lumea fizică exterioară. Să mă 
izolaţi magnetizându-mă şi lăsaţi-mă să dorm cel puţin trei sferturi de oră, 
fără a căuta să obţineţi vreun fenomen. Apoi, treziţi-mă cu încetişorul. 
Spirite superioare vor profita de somnul meu pentru a mă antrena şi a mă face 
mai suplă. Acestea mă vor face capabilă să le servesc ca instrument şi, de 
asemenea, să văd prin mine însămi. Faceţi aşa în cursul mai multor şedinţe 
şi abia după aceea veţi putea reîncepe cu întrebările dumneavoastră”. 

Sunt surprins de tonul ei autoritar ! 

Ea a reluat: „În special să nu uitaţi ce v-am spus, este foarte important. 
Altfel nu vom ajunge niciodată la nimic. În cursul şedinţelor vi se vor 
comunica procedee mai eficace pentru a mă adormi. Pentru moment, folosiţi 
globul de cristal şi magnetizaţi-mă prelungit; Spiritele vor acţiona”. 


1. Am scris la adresa respectivă, dar scrisoarea mi-a fost înapoiată de poştă. Nu 
există hotelul Gării, la Bordeaux ? Până acum nu s-a obținut nici o urmă asupra 
dispariţiei acestei femei, plecată de un an şi jumătate. 

2. 1926. De atunci, nu s-a mai aflat nimic. 

Foarte intrigat de acest ton de comandă, am răspuns că accept propunerea, 
dar sub rezerva verificării ei. Fie, nu o voi mai întreba; mă voi conforma în 
mod exact indicaţiilor ce îmi vor fi date ; voi avea răbdare atât timp cât va fi 
necesar şi dacă toate acestea vor da rezultate. Ne-am înţeles. 

O trezesc; se simte însă foarte obosită. 

Citesc apoi comunicarea scrisă de Pierre Hamonot. Este ideea iniţială, 
sensul original al cuvintelor pe care le rostise mediumul mai înainte, cu atâta 
autoritate. (Nimic însă în răspuns cu privire la ceea ce solicitasem referitor 
la prietenul meu Paul M.) 


Şedinţa 7 — miercuri, 25 decembrie 1912 


Mă conformez în mod exact la ceea ce mi s-a recomandat. Mai întâi masa, 
care nu se mişcă însă decât după un timp destul de prelungit şi numai pentru 
a spune: „Reine să adoarmă imediat”. 

O instalez în fotoliul ei, o fac să se uite fix Ja cristal şi apoi o magnetizez. 
După douăzeci şi cinci de minute ea doarme profund. Atunci o las, aştept trei 
sferturi de oră ~ destul de neliniştit —, apoi o trezesc încetişor. Îşi revine fără 
amorţeală, fără greutate şi îmi spune că somnul ei a fost de o natură foarte 
diferită faţă de cel din alte şedinţe. 

Măsuţa este aproape. Îi spun Reinei să pună mâinile pe ea; le pun şi pe 
ale mele şi apoi întreb dacă procedura a fost bine făcută? Măsuja bate: „Da, 
bine, pe vineri”. 


Şedinţa 8 — vineri, 27 decembrie 1912 


O şedinţă curioasă ; incidente neaşteptate. Încep cu măsuţa, care se mişcă 
într-un sti! diferit. Evident, forța motrice nu mai este aceeaşi ca în şedinţele 
precedente. Masa îmi transmite o metodă nouă pentru adormire : să fac pase 
numai cu mâna dreaptă, să aplic degetul cel mare pe frunte într-un mod 
special; din timp în timp, cu voce joasă, să o chem pe nume şi când 
mediumul nu mai răspunde, să o las să doarmă. Ea se va trezi singură... 

Procedez cum mi s-a spus şi, de această dată, adormirea solicită doar un 
sfert de oră. O las pe Reine stând inertă pe fotoliu şi mă instalez mai departe 
de ea, să desenez. 

Trec douăzeci şi cinci de minute. Aud deodată diferite zgomote : şoptiri, 
mişcări etc. Mă apropii să văd ce se întâmplă. Ea este agitată, gesticulează..., 
apoi ascultă cu atenţie, mai face anumite gesturi, pare că acceptă ce i se 
spune. Evident, ea este cu oameni şi discută cu ei... sau visează? Acum 
întinde braţele căutând ceva în jurul ei. Caută masa. Îşi pune pe ea palma 
dreaptă, ca pentru a o face să bată; după o clipă, aşază şi cealaltă palmă... 
Masa trosneşte şi oscilează ; dar e plasată rău, într-o parte. O ridic pentru a 

o pune în faţa mediumului, care se linişteşte şi e ocupată ~ mereu în somn 
profund - să facă typtologie !. 

Loviturile se succedă. Eu silabisesc ; este un mesaj pentru mine. .., dar e 
un mesaj lung... şi i-am pierdut firul ; confund literele etc... Atunci mă ridic 
hotărât, merg să caut hârtie şi un creion, pe care, fără a spune ceva, le aşez 
în mâinile Reinei. Ea pipăie creionul..., pipăie hârtia... şi scrie, scrie..., 
întoarce foaia şi, când a umplut-o şi pe verso, mi-o întinde, făcând gestul de 
a cere o altă foaie. I-o dau... şi apoi încă alte trei, una după alta. Ea pare că 
scrie după dictare, ascultând şi apoi scriind... O dată s-a întors şi a spus 
poruncitor: „Nu aşa repede”. În fine, face o semnătură şi imi întinde ultima 
foaie, ia masa şi o aşază la locul unde era, iar apoi se întinde din nou în 
fotoliu, în repaus total. 

După câteva minute de somn foarte liniştit, se trezeşte singură. 

Citesc paginile scrise. Primele sunt cu sfaturi pentru medium şi o indicație 
pentru mine, să o adorm puţin altfel. Urmează după aceea o apreciere a 
ostenelii ce mi-o dau, ocupându-mă să dezvolt facultăţile Reinei, o mulţumire 
şi asigurarea că, în scurt timp, voi obţine un rezultat valabil. Şi scrisul se 
termină astfel: „Acest Fernand nu este un Spirit bun; noi am luat-o pe 
Reine sub îndrumarea noastră. De această dată, ea a putut deja să discute cu 
noi. Astăzi, nu-şi va aminti nimic, însă, data viitoare, îşi va putea reaminti”. 
Urmează o ultimă indicație, care spune că adormind mediumul, trebuie să-i 
sugerez să-şi amintească ceea ce va vedea, pentru a-mi povesti la trezire... 

Semnat: Frank Hermann 


Şedinţa 9 — luni, 30 decembrie 1912 
(sunt singur cu mediumul) 


Şedinţă cvasi-nulă..., deşi a avut un anumit interes. Este evident, trebuie să 
avem răbdare. 

Ne aşezăm la masă, care ne serveşte doar ca să ne concentrăm puţin - 
mediumul şi cu mine - şi apoi, destul de repede mă ridic pentru a o adormi 
pe Reine, modificând procedeul conform indicaţiilor date de Frank Hermann. 
Reine adoarme în douăzeci de minute. Am impresia că doarme rău, nemaiapă- 
rându-i expresia obişnuită — copilărească — a feţei sale. Totuşi, întrucât nu 
răspunde deloc la chemarea mea şi fiindcă şi-a pierdut sensibilitatea cutanată, 
o las... l-am ordonat să-şi amintească ceea ce va vedea, pentru a-mi relata la 
trezire. 

După vreo jumătate de oră îşi revine şi, când îi cer să-mi povestească ce 
i s-a întâmplat în timpul somnului, îmi răspunde că nu i s-a întâmplat nimic. 


1. Termen folosit în spiritism, referitor la primirea de informaţii prin loviturile date 
de mişcările meselor la impulsurile energetice ale celor mai diferite „spirite” ; în 
acest caz, Reine număra bătăile specifice fiecărei litere (n.ix.). 

Nu a văzut nimic... numai un fel de flăcări... şi, de asemenea, şi fluturi, dar 
ca într-un vis obişnuit, fără nimic deosebit. E sigură că nu a făcut nimic şi 
nici nu a simţit ceva anormal. 

Întrucâtva dezamăgit, o rog să se aşeze la masă, sperând să primesc 
explicaţia acestei nereuşite. Masa începe să bată cu încetineala sa ener- 
vantă... Ne plictiseşte, ne încurcă... şi, în final, întreb dacă Reine nu ar 
putea la fel de bine să scrie (în stare de veghe)? Masa spune „nu”. Atunci 
întreb dacă, adormind-o din nou, ea mi-ar putea transmite prin scris explicaţia 
dorită? Masa spune: „Da”, şi curajoasa copilă consimte să reîncepem. 

De această dată sunt suficiente zece minute, Reine adormind bine. Îi dau 
creion şi hârtie şi ea scrie - cam necitej - cinci sau şase pagini, în mod vizibil 
după dictare. Apoi, după un moment de răgaz, se trezeşte încetişor... puţin 
cam moleşită. 

Scrisul, semnat de această dată „Veuellini”, conţine explicaţii pentru 
nereuşita mea şi pentru modul de a-mi remedia slaba cantitate a forței mele 
fluidice. Totul e de o claritate perfectă. 

Desigur, nu am decât să mă conformez acestor sfaturi şi să am răbdare. 

Vom vedea la prima şedinţă. 


Şedinţa 10 - miercuri, 1 ianuarie 1913 


Începem la ora patru cu masa care alunecă pe parchet şi se târăşte fără să se 
ridice ca să bată. Am impresia că ar fi mai bine să o adorm pe Reine imediat 
şi încep să o fac. Fiindcă ea a uitat să aducă globul de cristal, o pun să se uite 
fix la un obiect mic din porțelan alb... şi, când îi văd pleoapele clipind des 
şi ochii înroşindu-i-se, incep pasele după ultimele recomandări - alungând 
mai întâi fluidul din braţe şi gambe cu mâna stângă şi apoi magnetizându-i 
capul cu mâna dreaptă. Când pare a fi aproape adormită, îi vorbesc autoritar, 
îi ordon să se detaşeze. În plus, îi comand poruncitor să păstreze în memorie 
tot ce va vedea şi auzi, pentru a-mi povesti la trezire. Apoi o las. 

După vreun sfert de oră, auzind-o că se agită, revin să o observ şi remarc 
cu o anumită nelinişte, o expresie a feţei sale de teamă teribilă şi de frică. 
Pare să tot privească în jur şi în jos.., şi face cu un fel de uimire îngrozită: 
„Dar acesta e Parisul... e întregul Paris; oh, oh!”. După câteva alte 
exclamaţii de surpriză, redevine tăcută, legănându-se puţin la dreapta şi la 
stânga şi făcând câteva gesturi încete... apoi se reaşază în fundul fotoliului, 
rămânând nemişcată. 

Mă îndepărtasem din nou, de vreo zece minute, când, deodată, ea se 
ridică şi mă cheamă: „Domnule Cornillier..., ascultă-mă ! ” (mă caută cu 
mâinile). „Trebuie să vă vorbesc ; se vrea să vă spun ceea ce urmează să văd, 
imediat înainte de a fi trezită. E mai bine să nu-mi mai amintesc nimic la 
deşteptare..:” Şi cu o volubilitate plină de nelinişte, îmi spune că ea s-a 
detaşat încetul cu încetul ; astfel, spiritul ei a plecat. Somnul îi era foarte 

profund; de această dată o adormisem bine şi a putut să se ridice cu uşurinţă 
la o anumită înălțime. 

Fără să ştie cum, spune ea, s-a regăsit deasupra clădirii, dar a fost 
cuprinsă de o frică nebună, crezându-se pierdută! Dar Spirite, care se aflau 
în jurul ei, au susţinut-o şi au ajutat-o, apoi au antrenat-o mai sus şi au 
plimbat-o pe deasupra Parisului, a întregului Paris..., spunându-i să privească, 
să observe..., dar să nu vorbească. „E prea degrabă pentru mine ca să pun 
întrebări, nu am îndeajunsă putere ; eu trebuie să folosesc toată forţa pe care 
o posed pentru a mă separa de trup şi a mă ridica. Trebuie să învăţ să zbor 
astfel. Fără Spirite, fără susţinerea lor, ar fi trebuit să mă reîntorc imediat.” 

Face o lungă descriere a Spiritelor care o însoțeau: „Ele nu au trup... 
Am văzut mai întâi licăriri plecând şi venind... apoi, aceste luciri, aceste 
genuri de fumuri luminoase, îşi iau o formă - încetul cu incetul -, aceeaşi din 
ultima lor viaţă terestră. Ele m-au susţinut numai înconjurându-mă, adu- 
nându-se multe în jurul meu; şi astfel am văzut Parisul - casele, străzile, 
lumea, totul! Ah..., oh, e uimitor! Ah, dacă s-ar şti! În primul rând, toţi 
oamenii, toate fiinţele îşi au dublul lor’. Toţi cei care merg, vin, pleacă, care 
vorbesc între ei sunt învăluiţi de dublul lor. În general, acesta este doar puţin 
ieşit în jurul trupurilor lor. Uneori, este ieşit numai din jumătatea trupului, 
în partea superioară. Acest dublu este gândirea, conştiinţa..., sau, mai 
degrabă, el este cel care o conţine etc. etc.”. 

Nu pot să scriu tot ceea ce îmi spune Reine despre acest subiect - care, 
de altfel, nu este nici o noutate ca informaţie, fiind bine cunoscut de toţi 
aceia ce se ocupă de spiritualism -, dar spusele ei capătă însă un interes 
enorm prin accentul de sinceritate, prin emoția ei, fiindcă provine de la 
această mică Reine, un copil amabil şi chiar puţin naiv în stare normală... 

Ea spune apoi că după mai multe plimbări de acest fel, va fi capabilă să 
meargă singură în căutarea informaţiilor. Va vedea prin ea însăşi ceea ce 
există şi poate fi observat sau se va informa de la alte Spirite. Va putea chiar 
să intre în relaţii cu dublul celor vi 

Adaugă, de asemenea, o remarcă interesantă : când va reuşi să se detaşeze 
în aşa fel încât corpul ei fluidic să aibă îndeajunsă forţă pentru a se îndepărta 


1. Cunoscut din timpuri străvechi, fiind perceput uneori şi cu ochiul liber, dar 
vizionat direct de clarvăzători şi de mediumi aduşi în transă hipnotică, „dublul” = 
sau „corpul eteric” - este unul dintre corpurile invizibile care alcătuiesc fiinţa 
umană; fiind compus din particule eterice mai grosiere, are frecvenţa vibratorie 
cea mai joasă (faţă de celelalte), respectiv cea mai apropiată de parametrii trupului 
fizic. Funcția sa este vitalizarea trupului fizic, în special prin transmiterea 
energiilor exterioare, prin intermediul chakrelor şi a nadisurilor. În literatura 
Spiritualistă există cărţi dedicate exclusiv studiului şi prezentării acestui corp, de 
exemplu, Le Double Etherique (Adyar, Paris, 1992) a autorului A.E. Powell sau 
volumul The Chakras (Les Chakras, la aceeaşi editură), a cunoscutului autor 
iniţiat C.W. Leadbeater (n.ir.). 

fâră ajutor, atunci trupul ei fizic îşi va pierde întreaga aparenţă de viață : 
„Veţi vedea că voi fi palidă; mă voi răci cu totul, mâinile mele vor fi 
îngheate, nu voi mai avea respiraţie...” Dar, întrucât eu mi-am exprimat 
îngrijorarea pentru sănătatea sa, ea a afirmat: „Nu, nu, n-aveţi teamă, nu va 
fi nici un pericol; în cazul celui mai mic pericol, spiritul meu va reveni 
imediat. Trebuie să fie aşa”. s 

Crede cu tărie că acest Spirit Vettellini este cel care se va ocupa de dânsa. 
„EI este cel stabilit.” E singurul care s-a format îndeajuns pentru ca ea să-l 
poată recunoaşte ; el este acela care i-a spus să nu-i mai pun întrebări... şi tot 
el a dat ordinul să-mi povestească tot înainte de trezire. 

O rog atunci să-i mulțumească acestui „Vettellini” şi să-l întrebe dacă eu 
va trebui să o fac să se trezească singură? „Nu, căci eu sunt destul de obosită 
şi nu o voi putea face uşor; treziţi-mă.” 

O trezesc. Nu-şi mai aminteşte nimic ; are un fel de idee, spune ea, că s-a 
plimbat mult; se simte obosită, ca după multă umblătură. 


* 


Vreau să notez câteva detalii, destul de deosebite, pe care mi le-a dat ea, 
descriind dublul celor vii. ÎL vede la fel de diferit la fiecare, ca densitate, 
culoare şi atitudine, tot aşa cum fiecare om diferă ca aspect faţă de ceilalţi. 
Pentru Reine, culoarea roşie pare să-i indice o substanţă mai grea, pămân- 
tească, inferioară! ; culoarea albăstruie, alburie, e a unei materii fluidice mai 
uşoare, superioare. Uşurinţa detaşării materiei fluidice ar fi în raport cu 
gradul de evoluţie spirituală a ființei. Dublul poate avea o atitudine calmă... 
sau poate fi agitat, mişcându-se continuu. Uneori, pare să se lupte contra 
trupului fizic, voind să-i reziste... 


Şedinţa II - vineri, 3 ianuarie 1913 


Aşa cum trebuia să fie, această şedinţă nu a fost decât o repetare a celei 
anterioare. Visul micului meu model s-a reînnoit, dar cu variante. 

Ne-am aşezat la masă numai pentru câteva minute; după aceea o adorm 
pe Reine, procedând ca ultima dată. Ea doarme în mod prelungit - în jurul 
a trei sferturi de oră — calmă, fără mişcări şi fără vorbe. Apoi se ridică, mă 
caută cu mâna, cu un gest ca de om orb şi, găsindu-mă, începe - ca să zic 
aşa - prin a mă verifica ; după asta, îmi povesteşte: „Domnule Cornillier..., 
oh, revin de departe ! Iată-mă ; vă voi spune ce am făcut”. Şi, la incurajarea 


1. Această afirmaţie am putut să o evidenţiez (repetat). În mod obiectiv, pe altă cale 
decât cea a specificărilor întru totul similare din literatura domeniului, prin 
numeroase documente fotografice obținute în ultimele decenii ale secolului XX în 
diverse țări - documente ce au surprins diferite entităţi ale lumii paralele invizibile 
(vezi Editura Polirom, Iaşi, volumele Lumi invizibile, 1996; OZN eterice, 1997; 
Incursiuni în alte lumi, 1999; Seniorii Cosmosului, 2001) (n.tr.). 

mea, ea continuă, evidențiind bine diferenţa dintre voiajui de astăzi şi cel de 
miercuri. La început, a ieşit din propria ei voinţă prin fereastră şi Spiritele — 
dintre care ea nu cunoaşte decât pe unul, pe acest „Vettellini” - o aşteptau să 
o ia ca să exerseze. 

De data asta, s-a comportat mai bine decât ultima oară. De asemenea, la 
un moment dat, Vetiellini i-a spus: „Reine, încearcă să mergi fără ajutor, 
singură”, vorbele fiindu-i cu un ton de autoritate severă. li era însă teamă, îi 
era frică, simțind că nu avea destulă putere. Dar, întrebând-o care ar fi fost 
consecinţa acestei frici şi a lipsei de putere, ea mi-a răspuns: „Aş fi revenit 
imediat în trupul meu... şi m-aş fi trezit. Însă astăzi, dumneavoastră aţi 
procedat mai bine, a adăugat ea, fluidul pe care mi-l transmiteţi pe parcursul 
somnului mă ajută mult; îmi recăpătam forțele”. (Într-adevăr, revenisem de 
mai multe ori în timp ce dormea, pentru a o magnetiza.) „Ah, ştiţi 
îngrozitor! Eu nu sunt totuşi fricoasă, dar gândiţi-vă, să fii luată aşa... de 
fiinţe din care nu li se vede decât capul... şi pe care de-abia il vezi! Ele sunt 
făcute dintr-un fel de fum luminos ; şi, ca să pot înţelege mai bine şi să merg 
mai liniştită cu ele, şi-au format capetele (figura 1). Vettellini este un bătrân, 
cu barba căruntă, părul lung, şi înfăţişare severă. Oh! Acesta nu ne înşală; 
el este... bine.” Îşi continuă relatarea şi îmi detaliază traseul urmat etc... 

Îi cer din nou precizări asupra dublului fluidic şi, după răspunsurile sale, 
o întreb brusc: „Şi animalele, au şi ele un dublu?”. Un „Da” puţin cam 
ezitant; pare că încearcă să vadă în urmă... „Da, însă nu e deloc acelaşi 
lucru. În jurul cailor, a câinilor, există o anumită lucire... da, dar nu se poate 
compara cu cea a oamenilor ; este altceva... cu totul altceva.” Îmi spune că, 
adormind, simţea cum din diferite părţi ale trupului, mii şi mii de mici 
legături, mici fire, o trăgeau şi voiau să o ducă... 

La sfârşitul relatării sale, am întrebat-o dacă acest Spirit - Veuellini - 
este acolo şi dacă îl vede ? Faţă de afirmaţia sa, o rog să-l întrebe dacă El, 
Veuellini, poate să-mi citească gândurile, să vadă şi să afle motivele care mă 
îndeamnă să-mi continuu experienţele, precum și dacă poate să-mi înţeleagă 
scopul? Reine pare că ascultă un moment, apoi zice: „Da, el ştie; altfel 
nici nu ar fi venit. La început, ei au trimis dintre cei mici, inferiori, pentru 
a vedea ce urmăriţi prin aceste experienţe şi dacă erau doar o simplă 
curiozitate. Însă, când au fost siguri de scopul dumneavoastră, atunci au 
venit şi ei. Vettellini este un Spirit mare. El va conduce şedinţele şi vă va 
ajuta. El ştie că dumneavoastră, care credeţi în nemurire, nu aveţi nevoie de 
probe, dar că este necesar să aveţi dovezi pentru ceilalţi... şi el vă va ajuta să 
le obţineţi etc.”. 

În fine, ea îmi dă un ordin, pentru ea însăşi de fapt, pe care va trebui să 
i-l comunic, după trezire : zilnic să se concentreze asupra globului de cristal 
şi să se autohipnotizeze. E doar o gimnastică ; probabil, nu va obține nici un 
rezultat. Este, însă, un mijloc de a se antrena la o concentrare fluidică mai 
Tapidă şi mai completă, atunci când o magnetizez eu. Va trebui să aibă mereu 

la îndemână, în toate cazurile, o hârtie bine fixată pe planşetă şi un creion, 
căci s-ar putea să trebuiască să scrie. 

Apoi, mă roagă să o trezesc, după ce mi-a indicat ziua de luni pentru 
şedinţa următoare. 


Şedinţa 12 - miercuri, 8 ianuarie 1913 


Gripat şi foarte suferind, a trebuit să amân şedinţa prevăzută pentru lunea 
trecută şi, anunţând-o pe Reine printr-o scrisoare, îi spuneam să-l întrebe pe 
Ghidul ei - în timpul şedinţei pe care o făcea singură acasă - dacă o voi putea 
magnetiza miercurea următoare. Astăzi, mi-a adus o foaie scrisă când era în 
totală inconştienţă, chiar în lunea respectivă. Ea se adormise singură, privind 
fix la globul de cristal şi, în timpul somnului, a întors şi pagina - evident, 
singură - şi a fixat din nou pionezele etc., căci foaia este scrisă şi pe verso. 
Textul - pe care ea nu l-a citit! - este o încuviinţare a amânării şedinţei 
pentru miercuri, apoi anunțarea unei ieşiri a corpului ei fluidic, pe care 
Reine avea să o efectueze în noaptea următoare şi pe care dânsa avea să o 
considere ca fiind un vis „din care nu va înțelege nimic” - spune textul - 
„dar în care dumneavoastră veţi recunoaşte prezenţa noastră”. 

Această ieşire fluidică, pe care copila mi-o povesteşte la sosirea ei, a fost 
încă o plimbare aeriană pe deasupra străzilor Parisului, către ora 11 noaptea. 
Ea mi-o povesteşte ca pe un vis straniu, care i-a rămas ca o amintire foarte 
precisă. 


* 


Începem şedinţa. Reine adoarme cu uşurinţă şi îşi prelungeşte somnul 
tăcut mai mult decât de obicei. Inainte de trezire, îmi povesteşte o nouă 
excursie, în cursul căreia a trebuit să acţioneze cu mai multă iniţiativă. Există 
un progres continuu. Acest voiaj a avut loc la o înălţime mai mare, într-o 
zonă a spaţiului în care mişunau Spiritele mijlocii (ca evoluţie spirituală). La 
sfârşitul antrenamentului, Vettellini a abandonat-o la o depărtare destul de 
mare, forţând-o, astfel, să se reîntoarcă singură. A trebuit să traverseze râul 
Sena pe deasupra... foarie înfricoşată şi având o teamă nebună de a nu cădea 
în ape - spune ea. 

În timpul relatării, nu am avut posibilitatea să obţin şi alte lămuriri, 
fiindcă ea s-a reîntors singură. La întrebările mele, ea răspundea foarte 
simplu: „Ah, asta... nu ştiu. Vetiellini nu este aici, nu pot să-l întreb”. 


1. Cu o convingere formată din aspecte morale a căror valoare s-a confirmat din ce 
în ce mai mult, din acel moment, am admis că Reine respecta, în mod absolut, 
promisiunea ce mi-o făcuse de a nu citi niciodată scrierile ei din timpul transelor. 
Îndată ce s-a trezit, ea trebuie să le împăturească şi să le pună într-un plic, pentru 
a mi le aduce. 

Un fapt nou: începând de luni, atunci când Reine priveşte globul de 
cristal, pentru a se autohipnotiza, vede într-însul faţa severă a unui bătrân, 
care o fixează cu ochii lui aspri şi strălucitori ; aceşti ochi sunt ceea ce o 
hipnotizează ? (E Vettellini?) 


Şedinţa 13 - vineri, 10 ianuarie 1913 


Şedinţă deosebit de interesantă, dar a cărei dare de seamă nu poate să o 
reflecte ca atare, căci aspectul respectiv rezidă în acřentul de sinceritate şi în 
nenumăratele detalii ale atitudinii Reinei în timpul relatărilor sale. Progresul 
ei se realizează continuu, cu o metodă perfectă. Nici cea mai mică incoerenţă. 
Evident, Ghidul ştie ce vrea şi foloseşte mijloacele cele mai potrivite pentru 
a-şi atinge scopul. 

La sosire, Reine îmi spune că a primit de la masă indicaţia să nu mai vină 
ieri, întrucât nu se simţea prea bine, precum şi recomandarea expresă de a nu 
mânca decât foarte puţin înainte de a veni astăzi. Acest lucru nu i-a cam 
cgovenit..., dar, până la wma, l-a ascultat și au a hâncat la. deino decât. up. 
ou şi o cană de supă. 

O adorm urmând procedeul obişnuit şi o observ, reluând pasele din timp 
în timp. Se agită puţin, pare să sufere; uneori, rosteşte câteva cuvinte care 
îi redau emoțiile. Prind şi eu câteva: „Ah... nu, nu ; € prea sus... Oh, ce frig 
e!”. Toate acestea durează cam jumătate de oră, apoi pare că se reîntoarce şi, 
calmă, vorbeşte cu... invizibilul. I se comunică, desigur, o nouă metodă 
pentru a o adormi, căci o exprimă prea clar prin gesturile şi atitudinile sale. 
Această scenă mută este extrem de impresionantă. Atunci când a înțeles bine, 
mă caută cu mâna şi, imediat, începe să-mi transmită sfaturile care tocmai i-au 
fost date şi care, într-adevăr, se refereau la un procedeu diferit, pentru a se 
obţine o hipnoză mai profundă. E o succesiune de nouă faze progresive (pe 
care le scriu la dictarea ei), a căror aplicare trebuie să conducă la o detaşare 
mai completă de trupul fizic, ce nu va fi atunci decât un fel de cadavru. 

Ea a mâncat, însă, prea mult la dejun. Trebuie, la trezire, să-i ordon ca 
luni, înainte de a veni aici, să nu mănânce decât un gu. Acest lucru nu i-a fost 
pe plac..., dar se va supune. 

În fine, trece la relatarea voiajului său. E o nouă plimbare, şi mai sus 
încă, în cursul căreia a realizat două noi progrese: în primul rând, să se 
deplaseze instantaneu la locul unde vroia să meargă, în al doilea rând, să-l 
înţeleagă pe Vettellini prin vibraţiile gândirii sale, fără ca el să pronunțe 
vreun cuvânt. Vetiellini este cel ce a antrenat-o la aceste exerciţii; şi, la 
ordinul său, pe când se afla deasupra bisericii Sacré-Cœur, din Montmartre, 
Reine a gândit şi a vrut să fie la Parcul Monceau (pe care l-a ales fiindcă îi 
place, spune ea) şi..., deodată, s-a aflat acolo, fără 2 $ti cum, exact când i se 
ivise dorinţa. Şi, pentra a-l asculta pe Vettellini, ea încearcă să-l înţeleagă 


38 P.-E. CORNILLIER 


fără ca dânsul să vorbească. „Oh, ştiţi, e greu! Dar am reuşit... după multe 
eforturi. Acum pot să-i înţeleg gândirea, fără ca el să-mi spună cuvintele.” 

Maestrul a fost mulțumit. Mai întâi a făcut două ieşiri, dar fără să-i 
găsească. EI era însă aici şi o observa fără să se manifeste, ca să vadă dacă 
ea are puţină îndrăzneală. Timidă la prima sa încercare, la a doua s-a dus mai 
deparie şi a întâlnit două Spirite care i-au propus să o aducă inapoi. Ea a 
refuzat, spunându-le că ştie bine drumul -, dar, de fapt, fusese destul de 
înfricoşată de acestea. Vettellini a felicitat-o, spunându-i că acele Spirite 
interioare ar fi încercat să o rătăcească, ducând-o departe, şi că rezultatul ar 
fi fost o durere mare de cap la trezire. 

Îmi face diferite descrieri a ceea ce a văzut, descrieri foarte precise, 
foarte clare, cu detalii total curioase. Ar fi trebuit o stenografiere completă. 
a spuselor sale sau, chiar mai bine, un fonograf - Care să redea accentuările: 
şi emoția... 

Vettellini a prevenit-o că o va lua noaptea următoare într-o nouă excursie 
şi, de asemenea, şi în nopţile de sâmbătă şi duminică, în timpul somnului. 

Luni vom avea şedinţa aici, cu folosirea noii metode prescrise pentru a o 
adormi. 


Şedinţa 14 - luni, 13 ianuarie 1913 


Reine vine ca de obicei şi îmi spune că nu a avut nimic deosebit, nici un vis, 
nimic. A încercat să scrie, să se adoarmă, însă fără rezultat. De altfel, se 
simte foarte obosită. În fiecare dimineaţă, la trezire, parcă şi-ar fi petrecut- 
noaptea alergând. 

O adorm prin noua metodă, urmând cu scrupulozitate ceea ce mi s-a 
recomandat. Am impresia că aşa nu merge prea bine şi, de mai multe ori, 
reîncep succesiunea paselor. O observ, îi ating mâinile, brațele şi constat că 
nu s-a râcit cum ar fi trebuit. Din timp în timp, ea face mişcări bruşte, 
mormăie şi pare a discuta cu toane. Pot să percep: „Dar plouă..., e prea 
multă umezeală, e frig”. Apoi se calmează şi cade într-un somn liniştit. 

După vreun sfert de oră, o uşoară schimbare de atitudine şi de expresie, 
câteva gesturi îi anunţă revenirea. Se pipăie, pare să verifice dacă mânecile şi 
fusta îi sunt ude, apoi începe să converseze muteşte, făcând semne foarte 
expresive, mişcând capul în semn de da şi nu, discutând şi împotrivindu-se. 
Aproape că pot ghici subiectul neplăcutei discuţii (câteva cuvinte ies când și 
când). E vorba de mesele ei; încă mănâncă prea mult. Nu trebuie să mai 
mănânce dimineaţa... sau aproape mai... şi asta zilnic. Ea se înfurie, i se 
pare că e prea dur (ridică tonul). Dar, evident, Autoritatea are mijloace 
pentru a se impune, căci o aud pe Reine capitulând şi promițând - nu fără 
necaz - că se va confirma. Acum este vorba de mersul şedinţelor, de procedeul 
folosit, de ceea ce ea trebuie să-mi spună mie etc, Acestea durează foarte 
mult timp, dar este extrem de impresionant. 

Vine, în fine, momentul comunicării sale şi, ca de obicei, mă găseşte 
întinzându-şi mâinile spre mine. La atingere, se încălzeşte puţin (acum ea e 
foarte rece) şi îşi începe relatarea. Îmi spune că a ieşit cu uşurinţă, căci 
somnul i-a fost foarte profund ; dar a reintrat în trup foarte repede, căci afară 
ploua!. Plecată a doua oară, s-a dus puţin mai departe, deasupra Mone- 
tăriei..., dar era muiată peste tot; îi era tare teamă că se udă şi a revenit 
hotărâtă să aibă grijă de ea. Acunci Vettellini s-a ivit brusc şi i-a dat ordin să 
plece... şi, la protestele ei (e prea multă umezeală, plouă etc.), pe care le 
auzisem şi eu, i-a răspuns cu severitate că Spiritele nu aveau de ce să se 
teamă de aşa ceva şi că ea trebuia să-l urmeze imediat. Şi au plecat împreună. 

Aici îşi are locul un fapt destul de subtil: îmi spune că în ultimele sale 
excursii, ea credea că a voiajat singură şi fără ajutor, dar acest lucru nu era 
tocmai exact. Vettellini a lăsat-o să creadă că ea se susţinea de una singură, 
pentru a-i da încredere în sine. În realitate, el o ajuta în mod invizibil, fără 
ca dânsa să perceapă acest fapt. Abia astăzi a informat-o... şi, atunci, înţepată 
în amorul propriu, Reine i-a spus cu hotărâre: „Lasă-mă, vreau să merg 
singură”. Credea, însă, că o să cadă..., dar şi-a încordat întreaga sa voință 
orgolioasă, ca să nu cedeze... şi a reuşit. Maestrul a fost satisfăcut. 

Scurtez relatarea voiajului pentru a nota alte puncte deosebit de inte- 
resante. După cum i-a spus, Vettellini s-a dus să o ia noaptea la plimbare; 
dar el o împiedică să-şi amintească, în stare de veghe, de minunatele sale 
voiaje, pentru că acestea i-ar tulbura prea mult viaţa normală. „Nu m-aş mai 
gândi decât la aşa ceva” spune ea, „m-aş crede o persoană extraordinară. Mă 
înţelegeţi, acest lucru m-ar zăpăci cu totul. De aceea, Vettellini îmi blochează 
amintirile”... Şi ea continuă: „EI vine adesea în camera mea, profită de 
momentele în care nu sunt ocupată, pentru a mă... (mâna ei arată O frămân- 
tare), pentru a mă... lucra..., dar el nu vrea ca eu să observ. În această seară 
el va veni când voi fi adormită, pentru a mă plimba, dar mâine va veni înainte 
să mă culc, ca să mă facă să scriu. Să nu uitaţi să-mi spuneţi, când voi fi 
trează, că mâine seară va trebui să mă instalez la masă, cu globul de cristal, 
cu hârtie şi un creion. El mă va face să scriu ceva care trebuie să aibă loc în 
curând ; va fi anunţul pentru o experienţă viitoare şi dumneavoastră îl veţi 
păstra pentru a verifica realizarea ei. În viitoarele trei şedinţe voi mai face 
plimbări cu Veutellini, dar la a patra, miercuri, nu voi mai ieşi. Vettellini mă 
va învăţa să văd, aici, corpurile..., pe dumneavoastră şi pe doamna 
Cornillier..., lucrurile ascunse, ceea ce există în biroul închis, obiectele 
aflate într-un sertar, într-o cutie etc. şi să citesc cele scrise. Oh, aceasta e mai 
dificil” şi adaugă: „Fără îndoială, mă voi înşela adesea, dar Vettellini vrea 
ca să reuşesc şi el mă va învăţa. Vrea, de asemenea, ca eu să pot să vă fac 
să-mi percepeţi prezenţa, adică trupul fluidic acţionând. Veţi simţi atingerile 


1. Verificat ca exact. 

lui, îl veți auzi mergând, veți constata că vreun obiect mic se va deplasa sub 
influenţa lui etc. Va trebui să fie însă întuneric ; acesta îmi va da mai multă 
forţă” etc. etc. 

După câteva explicaţii privind aceste subiecte diferite, ea îmi spune să o 
trezesc, dar că înainte de a începe pasele mele, trebuie să-i impun o sugestie 
puternică pentru a nu avea dureri de cap la trezire, căci începe să sufere în 
urma eforturilor pe care trebuie să le facă pentru a-l ințelege pe Veuellini - 
care acum nu mai vorbeşte... şi a cărui gândire trebuie să i-o pătrundă. 

Fac ce mi-a indicat şi ea se trezeşte foarte odihnită şi liniştită... 


Şedinţa 15 — miercuri, 15 ianuarie 1913 


O aşteptam pe Reine cu nerăbdare pentru a afla ce a scris acasă la ea şi am 
rămas destul de dezamăgit când mi-a spus că nu are de arătat nimic. Totuşi, 
ea se adormise singură; dar pe hârtia pregătită nu era decât o mâzgăleală, 
apoi cuvântul „Domnule” şi doar atât. 

Mă apuc să o adorm şi izbutesc repede. Mâinile şi antebraţele i se răcesc, 
dar capul îi rămâne cald şi plin de viaţă. 

După vreo jumătate de oră se agită puţin, pare că ascultă... şi apoi, 
deodată, se ridică. Se duce direct la masa de lucru, ia două creioane, caută 
şi găseşte planşeta obişnuită care avea hârtie şi, revenind la fotoliu, se pune 
să scrie - evident, după dictare. 

Scrie mult, cu intervale de conversații mute. În fine, termină, îmi întinde 
foile scrise şi merge să pună la loc creioanele şi planşeta, de unde le-a luat, 
se aşază din nou în fotoliu şi mă caută cu mâna. 

Mai întâi, îmi spune că dacă ieri nu a scris, a fost din cauză că Vettellini 
nu vroia să fie, eventual, bănuită că ar fi citit comunicarea... el preferând să 
facă transmiterea în faţa mea, astăzi. Trebuie să o citesc imediat. Este un 
avertisment că el, Vettellini, şi ele, Spiritele Conducătoare, o vor folosi pe 
mica Reine ca scrib pentru o sarcină prelungită, o carte completă, care să 
dezvăluie misterele Morţii şi ale Naşterii, precum şi ale Vieţii în Lumea de 
Dincolo. Pentru a realiza acest proiect, o vor aduce într-o stare nervoasă 
specială. Puțin câte puţin, peste câteva zile, ea va deveni neliniștită, surescitată. 
Imediat, ea singură va simţi o nevoie irezistibilă de a mâzgăli, de a scrie, dar 
îi va fi atât de ruşine, încât nu va îndrăzni să spună şi va ascunde acest fapt 
până într-o zi când, nemairezistând, va veni să mi se destăinuie. Eu, însă, 
trebuie să mă păzesc de a o avertiza de ceea ce o aşteaptă. Va trebui să-i 
răspund cu indiferență. Aceasta pentru a evita orice acuzaţie că aş fi 
sugestionat-o, orice gând că i-aş fi provocat această dorinţă de a scrie o carte. 
În textul său, Vettellini, adaugă că este gata să-mi dea cele mai ample 
lămuriri, dacă nu înţeleg suficient de bine. 

Trebuia să-i mărturisesc însă că nu eram prea satisfăcut de proiectul său. 
Mai întâi, comunicările de acest gen ~ revelații făcute de Spirite - nu au 

niciodată vreun efect..., căci, chiar dacă conţinutul lor este de o reală 
valoare, aceasta nu dovedeşte nimic. Este într-adevăr foarte uşor de atribuit 
astfel de revelații doar imaginaţiei mediumului. Apoi, faptul că autonomia 
micutei Reine va fi profund tulburată, sănătatea sa dezechilibrată prin această 
muncă, nu mi se par legitime. Ce compensație va avea ea...? Şi şedinţele 
noastre de aici, ce utilitate vor mai avea? 

Veuellini îi transmite Reinei să-mi răspundă că şedinţele noastre vor 
continua pentru aceleaşi cercetări, adică tentative din ce în ce mai apropiate 
de obţinerea demonstrațiilor pozitive privind supraviețuirea după moartea 
trupului. El pare că a înţeles bine stricta necesitate de a ne furniza fapte. 

Din partea lui vine spontan propunerea unei probe experimentale: o 
ființă decedată, necunoscută de noi şi de medium, care să vină să ne dea 
dovezi verificabile ale identităţii sale. Cartea proiectată de ei va fi o lucrare 
separată, care nu va reduce cu nimic interesul pentru cercetările mele. 

Reine continuă: „Dar eu sunt aceea care trebuie să ajung să merg în 
căutarea Spiritelor dezcarnate şi să vă transmit spusele lor. Vettellini mă 
antrenează să fac acest lucru; voi reuşi, desigur. Mai târziu, Vettellini va 
putea, de asemenea, să comunice verbal prin organismul meu”. La aceasta, ea 
izbucneşte în râs. „Va fi nostim, căci el are o voce groasă şi gravă şi gesturi 
rigide... şi eu nu-l văd prea bine folosind micul meu trup, vocea mea, 
mâinile mele ! ” 

Urmează explicaţii extrem de interesante privind acest fenomen al pose- 
dării momentane, şi Reine termină şedinţa remarcând imposibilitatea în care 
se află Spiritele foarte evoluate - aşa ca Vetiellini - de a rezolva fenomene 
fizice (levitaţii, materializări, aduceri de obiecte etc.): „Numai Spiritele 
inferioare pot să se manifeste în acest mod, fiindcă ele sunt mai materiale, 
mai grele. Spiritele înalte sunt atât de departe de noi în privința constituţiei 
lor, încât noi nu putem să percepem nimic de la ele. Când este nevoie, ele 
sunt obligate să folosească Spirite inferioare ca instrumente intermediare... etc.”. 

Trebuie să notez că Vettellini mă face să spun că Reine va scrie toată 
substanţa cărţii ; prin ea se vor face revelaţiile ; dar ea nu va fi capabilă să le 
claseze. Mie imi va reveni grija de a face o redactare ordonată. 


Şedinţa 16 — vineri, 17 ianuarie 1913 


Şedinţă lungă, a cărei incidente ar fi trebuit înregistrate toate: cuvinte, 
inflexiuni ale vocii, atitudini, gesturi, chiar şi anumite erori ale mediumului 
care amplifică, în mod deosebit, valoarea scenelor respective, din care - din 
păcate - nu pot să notez decât elementele principale. 

După câteva momente petrecute ia masă (care de la început îmi recomandă 
să trag toate perdelele pentru a avea, pe cât posibil, mai puţină lumină), mă 
apuc să adorm micul model, insistând mult timp cu presarea încheieturii 
mâinilor, conform indicaţiei de la ultima şedinţă. 

A trecut vreo jumătate de oră şi Reine începe să discute cu voce tare. Ea 
face câteva remarci referitor la ceea ce simte. Evident, ea este aici, în atelier, 
văzându-l pe Vettellini, precum şi alte Spirite. Poziţiile capului şi mişcările 
trupului ei dovedesc clar că dânsa examinează şi analizează mai mulţi 
invizibili care se plimbă prin atelier, se înalţă, coboară etc. Ea vrea să-i 
atingă, să-i prindă şi se plânge că nu reuşeşte. 

După câteva momente se aşază la locul ei, într-o atitudine de conversaţie 
directă. Vettellini este cel cu care vorbeşte şi de această dată; toate 
întrebările, răspunsurile şi diferitele sale reflecţii le spune cu voce tare, astfel 
că noi putem urmări cu uşurinţă subiectul discuţiei. Întrucât ea nu înţelege 
chiar imediat ce i se spune, repetă adesea întrebările sau răspunsurile care 
i-au fost date; insistă pentru a avea explicaţii clare, pe înţelesul ei. Nu se 
mulţumeşte numai cu vorbe, vrea să priceapă... şi îl presează pe Vettellini, 
argumentează, până ce el termină prin a-i da o explicaţie mai uşor de înţeles. 
Este cu totul surprinzător să vezi insistența Reinei, conştiinţa ce o are privind 
incapacitatea ei de a pricepe anumite idei şi anumiţi termeni, precum şi 
modul în care scapă din încurcătură, imaginile pe care le propune pentru a 
crea analogii explicative. 

Această scenă durează mai bine de trei sferturi de oră. Din când în când 
sunt şi cuvinte nostime, râsete. Reine devine mai familiară. Îi mărturiseşte 
lui Vettellini că îi era tare frică de el, însă astăzi l-a văzut râzând de două ori 
şi acum ştie că e bun. Vorbesc ca doi prieteni, dar ca prieteni din care unul 
e slab şi altul e tare. Din când în când ea se grăbeşte să se scuze: „Lasă, nu 
te supăra ; nu-i vina mea dacă nu am manierele cele mai bune. Dumneata ştii 
bine că nu e doar o simplă curiozitate. Trebuie să înțeleg ca să-i pot relata 
toate acestea, ulterior, Domnului Cornillier...”. Şi ea revine pe altă cale la 
ceea ce vrea să ştie. E cu totul interesant de observat acest aspect. 

În fine, discuţia prelungită se termină. O aud mulțumindu-i lui Vettellini şi 
spunându-i la revedere. Acum mă caută cu mâna... şi, imediat, începe 
relatarea diferitelor incidente care au avut loc - despre care ea e convinsă că 
eu nu ştiu nimic. 


* 


Voi nota numai punctele caracteristice. 

Ceea ce m-a surprins mai mult a fost explicaţia - devenită, încetul cu 
încetul, mai clară datorită insistenţei Reinei - privind îmbrăcămintea şi 
accesoriile cu care Spiritele se pot îmbrăca sau echipa. Această explicaţie a 
fost provocată de faptul că Vetiellini i-a spus că şi-ar putea vedea bunicul 
imediat şi ea l-a întrebat. „Cu-adevărat va fi el? Îl voi recunoaşte? Va mai 
avea pălăria lui cea mare şi bluza?” La confirmarea lui Vettellini, ea a 
reluat: „Ei, aşa ceva nu mai e posibil, el nu va mai avea pălăria cea mare. De 
unde ar putea să o ia? Ela murit. Morţii nu au pălării; nu au nici magazin 
de unde să le ia. Deci, nu e posibil”. Evident, Vettellini a afirmat, din nou, 

că bunicul va avea obiectul respectiv. Atunci Reine a insistat, pentru a 
înţelege cum se poate realiza aşa ceva şi a obţinut următoarea explicaţie : 

Când Spiritele se află în condiţiile obişnuite ale vieţii lor în planul astral, 
ele au aspectul unui fel de licărire (cel puţin acesta este modul de percepere 
al Reinei în stare de hipnoză) cu un centru luminos ce corespunde centrului 
psihic. Dar, când vor să se manifeste în faţa oamenilor întrupaţi, pentru a fi 
recunoscute, îşi iau aparenţa fizică pe care au avut-o pe pământ şi pot să se 
arate îmbrăcaţi în costumul, cu accesoriile şi coafura pe care le purtau de 
obicei. Aceste obiecte nu există în chip material. Înseşi gândirea şi voința lor 
suni acelea care creează imaginea dorită. Dar aceasta este o simplă imagine 
subiectivă, care este percepută de creierul omului viu căruia îi este destinată 
impresia respectivă. Acesta e un prim caz. 

Există însă şi un al doilea caz : în circumstanţe speciale sau în şedinţe de 
experimentări cu un medium, pot să existe şi imagini obiective, acele „mate- 
rializări”, fenomen care este cu totul diferit. Atunci când un Spirit vrea să se 
manifeste, va lua din trupul mediumului elementele de materii organice 
necesare ', pentru ca trupul său fluidic să dobândească o oarecare consistenţă 
(figura 2), care să-l facă perceptibil simţurilor celor vii; la fel, dacă acel 
Spirit vrea să apară îmbrăcat cu o mantie, într-un costum sau cu unele 
accesorii, trebuie să poată găsi substanţe analoage în spaţiul ambiant sau în 
obiectele din preajmă - stofe, costume, accesorii reale - din care el să poată 
extrage elementele materiale voite, pentru a fabrica instantaneu - în acele 
momente - obiectele cu care doreşte să se împodobească ? şi a căror materialitate 


1. La finele secolului al XIX-lea şi începutul secolului XX, cercetători docţi, care 
încercau să aplice metode ştiinţifice la investigarea unor atare fenomene, au 
constatat, prin măsurători efective, faptul că mediumi în stare de hipnoză, folosiţi 
la experimente de „materializări”, pierdeau cantităţi importante din substanţele 
trupului lor. Cercetătorul francez René Sudre cita - în Traité de Parapsychologie 
(Payot, Paris, 1956) - experienţe în care diferiţi mediumi pierdeau între 6 şi 24 
kg din greutatea propriului trup; în final, la „dematerializări”, substanţele 
respective „se întorceau” în trup, dar greutatea lor se refăcea cu lipsuri. 
Autorul român N. Porsenna - în cartea sa Apariţiuni şi fantome materializate 
(Editura Cugetarea, Bucureşti, 1946) — cita un experiment al savantului englez 
W. Crookes (din anul 1873), în care mediumul Florence Cook pierduse temporar 
20 kg. Din revista „The Spiritualist” preluase şi următoarea constatare privind un 
medium ce pierduse 14 kg în timpul materializării unei „fantome” umane: 
»».„Spre sfârşitul experienţei, acesta şi-a redobândit greutatea iniţială, dar în trei 
salturi succesive” (n.tr.). 

2. Autorul român N. Porsenna citase (în cartea indicată la nota anterioară) din 
Encyclopaedia of Psychic Science, Londra, următoarele exemple : „Mediumul 
Kluski a observat că perdelele şi carpetete din apartamentul unde ţinea şedinţele 
se uzau foarte tare, într-un mod inexplicabil. La «British College of Psychic 
Science» s-a observat că rufăria întrebuințată de medium numai la şedinţe, deşi 

va fi proporțională cu cantitatea de elemente împrumutate. Este extrem de 
clar şi logic... (desigur, conform informaţiilor obţinute după insistențe ~ 
asupra probiemei; dar redată de copilă cu autoritate şi certitudine, 
prezentarea era foarte convingătoare). 

Dintre cuvintele nostime, iată-le pe acestea : (Reine îi cere lui Vettellini ca 
de-acum înainte, să vină mereu, căci are încredere în el) „Nu-i aşa că vei 
veni de fiecare dată şi nu vei lipsi niciodată?... Oh, bineînţeles, cu excepţia 
cazului că vei fi boinav...”. Dar se întrerupe pentru a asculta şi apoi izbucnește 
în râs, exclamând : „E adevărat, sunt proastă, nu poţi să fii bolnav... Ei bine, 
ascultă, acesta e un mare noroc ! ”. 

Am simţit că gravul Vettellini râdea şi el... 

Vettellini îi vorbeşte din nou despre sănătatea ei. La ultima şedinţă a 
făcut-o să scrie o reţetă care i-a ameliorat mult durerile reumatice nocturne 
de care suferea dânsa. Unul dintre elementele acestei reţete - „calmnina” — 
îmi era cu totul necunoscut... şi la fel şi Reinei. Avea o oarecare teamă că o 
voi vedea că foloseşte reţeta. Dar i-a făcut foarte bine. Astăzi îi prescrie însă 
să nu mai ia doctoria decât tot în a doua seară. 

Reine spune că azi i-a văzut cu mult mai multă claritate şi precizie pe 
Ghidul ei şi grupul de Spirite aduse de dânsul. A putut să-i distingă şi să-i 
analizeze mult mai bine decât anterior. 

Ieri, Vettellini a venit în timpul nopţii la ea acasă şi va veni în mod regulat 
pentru a o antrena să facă ieşiri. La întrebarea Reinei: „Dar de ce nu-mi 
amintesc nimic din aceste plimbări ?”, el îi răspunde, pentru a doua oară, că, 
în stare de veghe, ea nu trebuie să-şi mai amintească, întrucât i-ar tulbura 
prea mult viaţa obişnuită. „Ți-ar fi frică şi nu te-ai mai gândi decât la asta. 
Ti-ai deregla total viaţa normală”, spune el. Acest lucru este destul de evident. 

Vettellini îi recomandă să nu mai mănânce la prânz. Într-adevăr, la această 
oră urmează detaşarea şi eforturile respective, până la ora trei şi jumătate — 
patru. După ora patru ar putea să mănânce cât îi place. Dar pentru prânz, 
trebuie să-l asculte, căci altfel o va pedepsi. 

În timpul acestei discuţii, Reine nu e conştientă de prezenţa mea şi nici de 
faptul că vorbeşte cu voce tare. Ea îi mărturiseşte Ghidului că îi este ruşine 


era puţin purtată, trebuia schimbată des. Soţia mediumului John Lewis, care îi 
repara îmbrăcămintea, de la şedinţe, zicea că aceasta se tocea mult mai rău decât 
aceea purtată de soţul ei ca lucrător în mina de cărbuni. (Servind ca imprumut la 
haine pentru spirite, prin disocieri şi reasocieri se pierde întotdeauna © parte - 
N.P.) Cum se extrag aceste substanțe ? Următoarele descrieri ne dau o explicaţie : 
într-o şedinţă cu Eglinton, dr. Nichols a văzut fantoma materializată, Joey făcând, 
în prezenţa altor trei persoane, „vreo douăzeci de metri de draperie albă, care e 
cert că nu a văzut războaie de ţesut... Materia din care era formată era, în chip 
vădit, culeasă din atmosferă, iar mai târziu, topită în cerul invizibil. Am văzut cel 
puțin o sută de metri produşi în acest chip” (n.tr.). 

că scrie aşa de rău şi încurcat şi că face atâtea greşeli. N-ar vrea să scrie el 
însuşi sau să-i conducă mâna, în loc de a mai scrie la dictarea lui? Îi 
răspunde că, evident, nu poate. „Dar de ce?” spune Reine. „Eu văd bine 
mâinile dumitale, ele există; pentru ce nu te serveşti de ele?” Vettellini îi 
răspunde (noi l-am înţeles fiindcă Reine îi repeta vorbele) că nu poate efectua 
pici o acţiune materială, prin substanţa sa, el fiind prea diferit..., prea 
departe de lumea noastră fizică. Nu ar putea să o facă decât prin intermediul 
altor Spirite, inferioare lui, având alte substanţe (n.tr. : mai grosiere). 

Grupul de Spirite pe care Reine l-a văzut astăzi cu atâta precizie, pare a 
fi sub ordinele lui. Ea se asigură: „Atunci dumneata eşti şeful lor; sunt 
forţaţi să se supună ?”. Răspunsul este o consimţire: „Eu sunt mai evoluat 
decât ele. Sunt mai sus”. 


Şedinţa 17 - miercuri, 22 ianuarie 1913 


Şedinţa din lunea trecută nu a putut să mai aibă loc, Reine făcând un guturai 
zdravăn, care a degenerat în congestie în urma unei imprudenţe stupide ~ 
două pahare de apă rece, băute unul după altul, în noapte, când avea febră. 
Aceasta trebuia să o omoare..., dar oare Vettellini a salvat-o? Orice ar fi, ea 
a venit astăzi, tare bolnavă, dar ne-a dat totuşi o şedinţă remarcabilă, ale 
cărei notițe sumare nu pot reda impresia respectivă. 

Încep cu masa, care îmi recomandă să schimb locul fotoliului, pentru ca 
Reine să fie mai mult în umbră şi îmi dă o nouă indicație pentru a o 
magnetiza. 

Procedez după cum mi s-a spus şi copila adoarme profund. După vreo trei 
sferturi de oră de somn liniştit, ea începe să se agite puţin. Evident, discută 
cu Ghidul ei, dar fără a pronunţa vreun cuvânt. Atitudinea, gesturile şi 
expresiile feței sale o dovedesc. Deodată, ea işi priveşte mâinile, îşi arată 
inelul şi, fără îndoială supunându-se unui ordin, îl scoate de pe deget, caută 
şi ezită puţin, apoi mi-l dă mie. După un moment, urmează o aceeaşi operaţie 
şi cu lănţişorul pe care îl are ia gât. Noi urmărim scena cu atenţie, fără a o 
înţelege. Apoi, pare să ofere un loc lângă dânsa, în fotoliu, retrăgându-se 
lateral şi făcându-se mai mică, aranjând pernuţele etc. Neîndoielnic, ea are 
acum un invitat... 

Mimica sa continuă, apoi ascultă şi, în fine, pronunţă câteva cuvinte care 
ne lămuresc. Desigur, e dojenită de Vettellini pentru stupida ei imprudenţă a 
paharelor cu apă rece. O auzim încercând nişte scuze şi regretând adânc, cu 
atâta tristeţe, încât îi curg lacrimi din ochii închişi. Este o scenă foarte 
interesantă, însă devine cu adevărat emoţionantă atunci când o vedem că 
întinde mâinile într-un gest de rugă, de a-şi cere iertare, pentru ca, după 
aceea, cu o graţie distinsă, să strângă mâinile celui care o iartă şi să surâdă 
plină de bucuria copilului iertat! Mai târziu, am aflat că Vettellini o ameninţase 
că o va părăsi pentru totdeauna. 


“ P.-E. CORNILLIER 
* 


Acum a început.să vorbească deschis şi înțelegem că Veuellini o roagă să 
mă întrebe dacă am să-i pun ceva întrebări. 

Mai întâi, mă interesez de sănătatea sărmanei copile şi el imi răspunde pe 
larg, indicându-mi un regim pe care ea trebuie să-l urmeze. Apoi îi spun 
despre bunica Reinei, care este pe moarte la Tours. Vettellini zice că se va 
ocupa de aceasta şi îi va comunica Reinei situaţia ei, chiar în această noapte. 
Nu o poate duce până acolo, este prea bolnavă pentru a merge atât de 
departe ; se va duce el însă, şi-i va aduce ştiri. 

Aici îşi au locul diferite mici incidente, pre-anunţări de modificări în 
evenimentele zilnice prevăzute, pe care ar fi interesant să le verificăm. 
(Pictorul M., la care pozează Reine în prezent, va avea gripă și ea va pierde 
şedinţele respective ; soțul ei va găsi doi clienţi pentru banca la care lucrează ; 
ea va găsi în curând o locuinţă şi se va muta etc.!.) 

Profit de buna dispoziţie a lui Vettellini pentru a-i solicita o informaţie 
mai interesantă: pentru ce Reine a arătat în primele două şedinţe facultăţi 
superioare celor din şedinţele următoare ? În acele prime două şedinţe, ea s-a 
putut deplasa departe, făcându-mi descrieri corecte, pe când, ulterior, acest 
lucru i-a fost imposibil şi i-a trebuit ajutorul Ghidului, chiar şi pentru a ieşi 
din atelier. 

Vettellini spune că nu Reine singură a făcut toate acestea în primele 
şedinţe. Atunci se manifesta Spiritul Fernand Kerloz - Spirit rău, inferior, 
dar destul de puternic. Pentru a-mi câştiga încrederea, el acţiona foarte abil, 
procurând, la început, indicaţii corecte, furnizându-mi o informare exactă, 
pentru ca apoi să mintă, înşelându-ne şi ademenindu-ne din nou printr-o 
experienţă probantă. Fără intervenţia lui Vettellini, el ar fi pus stăpânire pe 
spiritul mediumului, şi-ar fi râs de mine şi, fără îndoială, dacă nu ar fi reuşit 
să mă influenţeze, ce! puţin m-ar fi dezgustat. 

(Nu ar trebui totuşi să se creadă că Fernand Kertoz şi alte Spirite inferioare 
ar fi acţionat independent şi pe cont propriu. În realitate, Vertellini era acolo, 
supraveghind cursul evenimentelor, judecând intenţiile mele şi scopul pe care 
mi-l propusesem prin aceste cercetări... „Acum”, spune Reine, „Vettellini a 
luat conducerea?. El mă învaţă încetul cu încetul să-mi dezvolt facultăţile de 
medium. Nu promite nimic ce nu ar putea realiza. Niciodată nu ne va înşela. 


1. Aceste diferite modificări pre-anunţate s-au realizat întocmai. 

2. Este interesant de remarcat cât de mult s-a modificat tonul comunicărilor după 
apariţia lui Vettellini. La început, fie la lucrul cu masa, fie prin scris, era tonul 
obişnuit al mesajelor spiritiste. De exemplu, ni se cereau rugăciuni, ni se 
recomanda să-l adorăm pe Dumnezeu etc. Mai multe solicitări „rugaţi-vă pentru 
mine” au venit prin scris. Erau foarte distincte, când o nuanţă religioasă, când 
una libertină. Dar imediat ce Vertellini şi-a anunţat prezenţa, acest aspect a 
dispărut cu totul. Nu au mai fost transmise decât indicaţii şi informaţii precise, 

Vom ajunge la tot ceea ce el spune că trebuie să ajungem, dar cu încetul, 
pentru că eu sunt aceea, numai eu, care trebuje să le fac... şi am nevoie de 
timp ca să devin capabilă să mă deplasez peste tot, să văd, să înţeleg, să 
pătrund în Lumea de Dincolo şi să vă relatez perceperile mele din viaţa 
planului astral”.) 

La întrebarea mea : „Care va fi principala facultate a Reinei?”, Vettellini 
îmi răspunde că îi vor deveni uşoare comunicările cu dezcarnaţii... şi, de 
asemenea, producerea fantomelor care se materializează. Dezcarnaţii se vor 
putea folosi de organismul ei şi vor scrie direct, prin mâna sa. Biata Reine, 
nu va mai scrie atunci după dictare, care acum îi produce atâta teamă. 

Revenim la subiectul discutat la ultima şedinţă: imbrăcămintea Spiri- 
telor - căci Vettellini vrea să completeze învățătura dată prin expunerea unui 
al treilea caz. (Primul era proiectarea unei imagini, Creată de Spirit pentru a 
impresiona în mod subiectiv creierul unei persoane; al doilea caz era 
materializarea relativă a costumului sau a accesoriilor, obţinută prin extrageri 
din obiecte asemănătoare existente în mediul înconjurător, a corpusculilor 
din substanțele acestora.) Al treilea caz - pe care Vettellini îl afirmă ca 
posibil ~ ar fi atunci când la o şedinţă de materiălizare, Spiritul a putut 
ajunge la realizarea unei greutăţi proprii aproapiate de cea normală : el are 
astfel posibilitatea să utilizeze, pentru o folosire trecătoare, chiar diferite 
obiecte - stofe, costume, accesorii - care se află la îndemână, în apropiere. 
Având o forţă aproape reală, are acum puterea să ia © pălărie din cui, să se 
înfăşoare cu o eşartă, să ia un baston etc. Există într-adevăr atestări, certi- 
ficate în mod corespunzător!, privind asemenea fenomene. 


pozitive, lipsite de orice sentimentalitate religioasă sau de răutate ordinară. Acum, 
comunicărite par a proveni de la o inteligenţă care nu S€ rătăceşte în misticism şi 
nu se mulţumeşte cu vorbe goale. 

1. În decenii mult anterioare, când cercetători ai „fenomenelor spiritiste” le investigau 
cu metode ce se doreau a fi ştiinţifice, au fost consemnate şi fotografiate repetate 
materializări totale de „fantome venite din Lumea de dincolo”. Regăsim astfel de 
exemple „certificate” cu autoritate de savantul-fizician W. Crookes (Researches 
of the phenomena of spiritualism, Burnes, Londra, 1874). Şi savantul francez Ch. 
Richet (laureat Nobel în 1913) „Certifica” la fei despre fantoma spiritului Bien 
Boa: „Se plimbă, vorbeşte, se mişcă şi respiră ca o fiinţă umană. Corpul ei este 
rezistent şi are o oarecare forță musculară. Nu e nici «n trup inert, nici o păpuşă, 
nici o imagine reflectată de o oglindă: este o fiinţă vie, un bărbat viu”. Autorul 
român N. Porsenna a redat (în cartea sa Aparișiuni...) concluzia diferitor 
cercetători cu prestanță, exprimată de cercetătorul Gabriel Delaune (Apparitions 
Matérialisées) astfel: „Fantomele complete se comportă ca ființe vii. Ele umblă 
prin sala de şedinţe, strâng mâna celor de faţă, dezvoltă o forţă fizică (ridică 
obiecte grele)... Dr. Hitchmon declara că a examinat fantomele cu aparate, 
constatând la ele existenţa respirației şi a circulaţiei sângelui, deci plămâni şi 
inimă” (n.tr.). 

Tată deci explicată în mod rațional întreaga serie de fenomene privind 
această problemă atât de misterioasă a îmbrăcăminţii Spiritelor. 


* 


Diferite scene mărunte foarte amuzante, produse în cursul şedinţei. De 
exemplu, legat de subiectul regimului pe care trebuie să-l urmeze Reine: 
Vettellini a ordonat ulei din ficat de peşte şi ea se revoltă, împotrivindu-se cu 
îndărătnicie! Invocă toate motivele: e prea rău; nu-l poate suporta; o 
îmbolnăveşte ; costă prea scump etc. Dânsa rezistă cât poate..., apoi dintr-o 
dată o vedem că surâde şi strânge mâna (?) doctorului ei invizibil, exclamând 
în acelaşi timp: „Ah, Veuellini, asta e amabil! Bine, nu eşti prea rău!”. 
Mi-am explicat că Vettellini i-a acordat o concesie: ea nu va lua decât o 
linguriţă din uleiul respectiv, în loc de o lingură, cum îi impusese la început. 

Încă un surâs vesel şi mulțumiri : Ghidul consideră că în această perioadă 
Reine nu e îndeajuns de rezistentă ca să poată posti ; ar slăbi-o prea mult. Va 
putea deci să mănânce puţin mai mult la amiază: o supă cu foarte puţină 
carne, tocată mărunt, un ou şi o bucăţică mică de pâine. Mare bucurie! 

În acest moment obțin explicaţia scenei curioase de 1a începutul şedinţei 
(când Reine şi-a scos inelul şi lănţişorul, pentru a mi le da): Vettellini 
doreşte ca ea să facă din când în când, la ea acasă, încercări de concentrare 
a gândirii și de proiectări ale dublului ei. Va trebui să se așeze în întuneric, 
să se concentreze şi să vrea cu putere să execute cutare sau cutare acţiune 
asupra unei persoane sau a unui obiect şi, în același timp, să facă gestul 
corespunzător acţiunii respective (de exemplu, să înţepe, să îmbrăţişeze, să 
tragă de păr etc., să răstoarne un obiect mic, să tragă un cordon etc.). Este 
un exerciţiu de antrenament care la început nu va da nici un rezultat, dar de 
care va beneficia când - în stare de hipnoză — va avea de realizat un fenomen 
asemănător. Şi o recomandare expresă: înainte de a face acest exerciţiu, ea 
trebuie să-şi scoată inelele, lănţişorul... sau orice obiect de metal şi la fel, 
trebuie să facă aşa înainte de a o magnetiza. Aceasta a fost şi cauza gestului 
pe care nu l-am putut înţelege. 

La ultimul procedeu folosit pentru a o adormi, trebuie să mai adaug încă 
o pasă. lau notă. 


Şedinţa 18 - vineri, 24 ianuarie 1913 


Reine soseşte foarte suferindă. În mod vizibil, are o bronșită. 

Consult masa, care spune să o adorm totuşi ; acest lucru nu va avea nici 
o urmare asupra sănătăţii ei. Masa adaugă că, înainte de trezire, va trebui să-i 
sugerez un gest sau o acţiune puţin cam anormală, pe care va trebui să o 
execute după somnul ei. E cu rol de antrenament. 

O adorm. Biata copilă e fierbinte, tuşeşte, mi-e milă! Mă tem că nu voi 
reuşi ; dar nu, ea cade în hipnoză profundă, doarme liniştită un scurt interval 

şi apoi începe să se însuflejească. Şopteşte, gesticulează, ia diverse atitudini, 
apoi, în final, se ridică şi merge prin atelier. Pare să vadă forme. Le numără 
până la unsprezece. Discută despre culori, atribuind cuiva o culoare roşie ; 
dar i se contestă în mod evident perceperea şi ea sfârşeşte prin a recunoaşte 
că e numai roşiatică. 

Nu ne dăm deloc seama despre ce este vorba. 

Probabil, este înconjurată de Spirite. Unele o ating, o ciupesc... şi ea este 
foarte neplăcut afectată de aceste familiarităţi ; se plânge: „Sunt reci aceste 
atingeri! Sunt neplăcute... Am impresia că sunt atinsă de nişte melci!. Şi 
apoi, mi-e teamă că-mi lasă urme, învineţeli. Nu mai vreau, Vettellini! Da, 
da, nu sunt rele; înțeleg bine, fiindcă sunt cu dumneata. Dar asta nu mă 
interesează, mie nu-mi place aşa ceva”. Ea se aşază pe un scaun mic, 
continuând să vorbească; apoi, după un timp, revine şi se aşază la locul 
obişnuit fără a-şi întrerupe spusele; dar Ghidul îi retează convorbirea, 
zicându-i să mă întrebe dacă astăzi am de pus întrebări. 

Bineînţeles, mai întâi vorbesc despre sănătatea Reinei. Vettellini spune că 
ea este foarte serios bolnavă şi că trebuie să o trimit cât mai repede la medic. 
El ar putea foarte bine să-i dea indicaţii, însă farmacistul nu-i va da medi- 
camentele necesare fără o reţetă şi deci, cel mai simplu este să meargă la un 
doctor. Va trebui ca după trezire, să insist în mod expres asupra rigorii 
îngrijirii sănătăţii. El spune că în mod real a salvat-o după ce a băut paharele 
cu apă rece; dar nu o poate vindeca. Trebuie să se îngrijească însă cu 
stricteţe. Va trebui să stea în pat cel puţin până miercuri şi prima şedinţă nu 
va putea să aibă loc înainte de vineri. 

ÎI întreb pe Vettellini în legătură cu un vis pe care Reine mi l-a povestit 
când a venit. În noaptea de miercuri spre joi şi-a văzut bunica în casa ei de 
la Tours şi au stat de vorbă câteva momente. Bunica nu părea a fi pe moarte. 
Reine a văzut-o cu o anumită îmbrăcăminte, purtând o bonetă deosebită etc. 
ÎI întreb pe Ghid dacă, contrar intenţiei pe care a avut-o, a putut să o ducă pe 
Reine să-şi vadă bunica. El răspunde că nu. El însuşi s-a dus acolo şi a 
proiectat în creierul bătrânei o imagine a Reinei. Ea a crezut că îşi vede 
nepoata şi i-a vorbit. După aceea, a revenit la Reine, care era adormită. I-a 
reprodus scena, proiectând-o în creierul ei. Dânsa a crezut că visează. 

Vettellini a adăugat că bunica va muri curând şi că atunci va putea veni să 
se facă recunoscută de nepoata ei. Până la moarte va continua să-i proiecteze 
în mintea bătrânei, din timp în timp, imaginea copilei, făcând-o să creadă că 
e o prezenţă reală şi va vorbi cu ea. Observând acest lucru, cei din jur vor 
crede că 'are halucinaţii, viziuni de nebunie etc. 


1. 31 ianuarie 1914. La conferinţa din această seară a Societăţii Științelor psihice, 
di Guillaume de Fontenay, vorbind despre fenomenele obţinute de dna Bisson cu 
mediumul Eva, a spus că atingând de mai multe ori substanţa emanată de corpul 
mediumului, i-a dat senzaţia că atinge „melci”. 

Acum Reine îmi va povesti ce a văzut la începutul somnului ei. Fiind 
boinavă, nu a putut face însă mare lucru. Este o întârziere supărătoare pentru 
progresul ei, dar nu va fi o dare înapoi, fiindcă ea a tot fost adormită. E 
necesar însă să fie adormită la zi fixă, pentru a se menţine în formă. Vettellini, 
neputând să o lase să plece, a făcut-o să vadă în atelier diferite categorii de 
Spirite : 

În primul rând, Spirite cu lumina roşiatică (pe tema cărora auzisem 
crâmpeie de discuţie). Acestea sunt Spirite inferioare pe care trebuie să le 
evite întotdeauna. 

În al doilea rând, Spirite care îi apăreau ca nişte lumini albastre, dar de 
un albastru special, un albastru de azur pur, luminos, intens. Acestea sunt 
Spirite evoluate, Spirite prietene, pe care Vettellini le va trimite, uneori, să o 
ajute, să o înveţe, să o conducă. Ea va putea şi chiar va trebui să le urmeze. 
Albastrul lor nu se aseamănă deloc cu albastrul dublului eteric al celor vii 
sau cu cel al Spiritelor obişnuite. Cel al acestora (din urmă) este mai degrabă 
un gri mai închis, în timp ce albastrul prietenilor lui Vettellini este de o 
puritate luminoasă, strălucitoare. 

În fine, i-a arătat Reinei şi o a treia categorie ; toate acestea erau albe, de 
un alb sclipitor (figura 4). 

Reine îmi spune cu emoție: „Domnule Cornillier, nu veţi ghici niciodată 
cine sunt aceste Spirite ? ... Ei bine, acestea sunt Spirite ale copiilor morţi la 
naştere. Nefăcând vreodată vreun rău, nu mai aveau de suferit şi, deci, nimic 
de răscumpărat”, 

M-am simţit cam contrariat auzind acest lucru şi, imediat, l-am întrebat 
pe Vettellini pentru ce aceste Spirite nu aveau culoarea corespunzătoare 
nivelului lor de evoluţie. Căci, dată fiind Legea Reincarnării, ele nu puteau 
să rămână într-o clasă distinctă a „copiilor născuţi morţi”, fapt accidental, 
care i-ar da spiritului o plus-valoare specială. Ei erau doar nişte dezcarnaţi 
aflaţi la un grad oarecare de evoluţie spirituală şi, pe cât se pare, n-ar fi 
trebuit să aibă nuanța specifică a nivelului atins în cursul ultimei lor existențe ? 

Răspunsul, puţin cam încurcat - dată fiind complexitatea problemei, care 
atinge în mod evident un ansamblu de mare importanţă, precum şi din cauza 
febrei pe care o avea biata Reine, îngreunându-i transmiterea —, a fost destul 
de neaşteptat: „Aceste Spirite albe, luminoase, nu sunt aşa din cauză că s-au 
născut moarte. Ele s-au născut astfel întrucât au parcurs ciclul complet al 
evoluţiei terestre şi pentru că au obţinut beneficiul maxim pe care îl pot da 
încarnările în lumea noastră. Acestea nu se vor mai reincarna şi, în fapt, 
culoarea lor corespunde gradului lor de evoluţie”. 

Atunci, am întrebat ce valoare putea să mai aibă scurta viaţă de fetus 
pentru Spirite atât de înait-evoluate ? Vetteliini îmi spune că, pentru moment, 
nu voia să-mi satisfacă acea curiozitate, problema fiind legată de prea multe 
lucruri pe care ar trebui mai întâi să le cunosc; pe scurt, viaţa uterină 
respectivă ar fi ultima încercare, ultimul accent de suferinţă terestră ce ar 

încununa evoluţia lor spirituală. Am insistat să aflu ce devin aceste Spirite 
atât de ridicare şi care vor fi condiţiile viitoarei lor existenţe. Vetteilini îmi 
răspunde să mai aştept însă, căci mai înainte ar mai fi încă multe alte lucruri 
de aflat. Planul său era de a-mi revela legile Morții şi ale Naşterii, dar în mod 
metodic ; încetul cu încetul voi pătrunde în cele mai înalte probleme..., deşi 
„inteligenţa terestră nu poate să înțeleagă decât în anumite limite”, remarcă el. 

Aceste Spirite albe, luminoase sunt de altfel rare şi Vettellini nu i-a dat 
Reinei posibilitatea să le vadă (sau poate să ia cunoştinţă de ele doar printr-o 
imagine subiectivă creată de el?) decât pentru a-mi face mie cunoscută 
existenţa lor. 

Atunci vorbesc despre Spiritele albastre. 

Maestrul îmi explică faptul că acestui grad de evoluţie îi aparţin numai 
anumite Spirite ce revin în mod voluntar să se reîncarneze pe pământ, 
alegând o viaţă care să le permită să dea exemple înalte. Categoria de Spirite 
albe nu ar putea furniza astfel de Educatori, întrucât ele nu mai sunt în 
condiţiile fizico-chimice necesare unei încarnări terestre. 


* 


Termin şedinţa întrebând dacă este posibilă experienţa povestită de colonelul 
A. de Rochas ' privind pe unul dintre mediumii săi, rănit, pe care l-a vindecat 
magnetizându-i corpul fluidic exterior la locul corespunzând rănii trupului 
fizic? Veuellini imi răspunde că lucrul este foarte posibil, cu condiţia ca 
mediumul să fie într-atât de antrenat, încât corpul său fluidic să fie complet 
independent de organism - acesta din urmă fiind adus astfel la starea de 
cadavru. Magnetizorul îl magnetizează şi îi sugerează şi, sub influenţa 
respectivă, corpul fluidic creează vibrația vindecătoare şi îşi exercită puterea 
de influențare a trupului fizic. 

Înainte de a o trezi pe Reine, îi cer ca după ce-şi va reveni, înainte de a 
pleca spre casă, să meargă şi să caute o lampă şi să o aprindă cu un chibrit 
luat de pe masa de lucru. 

(Această sugestie a fost executată întocmai de Reine, spre marea sa 
surprindere. Era foarte interesant de observat lupta sa lăuntrică, dintre această 
puternică dorinţă interioară, pe care nu şi-o putea învinge, şi rezerva com- 
portamentului ei obişnuit în casa noastră.) 


1. Contele colonel! Albert de Rochas (ofiţer politehnist) s-a înscris printre principalii 
cercetători de la sfârşitul secolului al XIX-lea, ai „fenomenelor metafizice”, pe 
care căutau să le investigheze prin metode ştiinţifice. Efectuând experimente cu 
ajutorul unor mediumi renumiţi (de exemplu, Eusebia Paladino), el „a imaginat 
dispozitive savante destinate să demonstreze adevărul afirmațiilor senzitivilor 
respectivi”. (Citatul final este extras din cartea lui Y. Castellan: La 
Parapsychologie - Presses Universitaires, Paris, 1974.) (n.tr.) 

Şedinţa 19 — vineri, 7 februarie 1913 
(sculptorul H. Wilson asistă la şedinţă) 


Cincisprezece zile fără şedinţe. Reine a fost grav bolnavă şi eu însumi am fost 
gripat. 

Dar ieri, ea a primit prin masă o indicație de la Vettellini, care îi spunea 
că am putea relua astăzi, 

În această perioadă, Reine a avut acasă un incident interesant : la miezul 
nopţii, fiind trează, a văzut o lumină albastră care se deplasa lent, oprindu-se 
şi pulsând; apoi, încetul cu încetul, lumina s-a transformat într-un cap, 
apărând şi umerii, precum şi un corp ceţos. Era Vettellini. Ea îmi spune că 
a simțit şi a înţeles, mai bine decât a văzut, că dânsul ţinea în mână o 
scrisoare al cărei conţinut încerca să o facă să-l citească. Ea era sigură că 
scrisoarea venea de la mine şi îi anunţa că eu sunt bolnav şi că nu vom avea 
şedinţa prevăzută. Nu a reuşit să o citească, însă a înţeles foarte clar ceea ce 
apariţia ! vroia să exprime. (Într-adevăr, chiar în acea seară îi scrisesem o 
scrisoare, anunţându-i gripa mea: ea a primit-o a doua zi, dimineaţa.) 

* 


Ne aşezăm la masă, căreia îi trebuie mult timp până să se miște, dar, în 
final, îmi spune că pot să adorm mediumul, fără teamă. 

Procedez. ca de obicei şi Reine cade într-un somn care mi se pare destul 
de profund. Dar după zece-cincisprezece minute ea se agită puţin, ascultă, 
răspunde prin semne, iar apoi, evident în urma indicaţiei care îi este dată, mă 
caută cu mâna... şi mă avertizează că nu e îndeajuns de magnetizată şi că 
trebuie să reîncep pasele pe tâmple timp de câteva clipe, pentru a-l putea 
înţelege mai bine pe Vettellini. Ea a pierdut mult, e greoaie... şi, de ase- 
menea, fluidul meu nu este la fel de puternic ca înainte de gripă. 

Reiau deci frecarea tâmplelor şi a frunţii şi, după câteva minute, ea pare 
într-adevăr mai în formă şi mai capabilă să comunice cu Invizibilul. Dar nu 
vorbeşte ; discuţia se manifestă prin gesturi şi atitudini... până în momentul 
în care, la ordinul Ghidului ei, mă roagă să întreb ce doresc să aflu astăzi. 
Imediat mă interesez de sănătatea ei, care mă nelinişteşte, căci dă impresia că 


1. Ne putem întreba cum Reine îl cunoaşte pe Vettellini în stare de veghe, fiindcă eu 
nu i-am spus niciodată nimic din şedinţele cu el. Natural, ea s-a pus la curent prin 
masă şi prin ședințele de antrenament de acasă, privind existenţa ghidului ce ne 
îndrumă în cercetările noastre. Şi când a văzut pentru prima dată în globul de 
cristal acel cap de bătrân, a înţeles imediat şi a simţit că el cra acela. Pe de altă 
parte, desigur, îi comunic Reinei indicaţiile şi recomandările pe care Vettellini mi 
le dă pentru dânsa în timpul somnului cu privire la sănătatea ei etc. şi totodată îi 
vorbesc deschis de influenţa lui asupra experienţelor noastre. Ea ştie că el există 
şi că se ocupă de noi: dar nimic mai mult. 


NEMURIREA SUFLETULUI ŞI EVOLUȚIA LUI DUPĂ MOARTE 53 


a fost foarte afectată de boală. Vertellini îmi spune că, într-adevăr, ea este 
foarte fragilă şi că trebuie luate multe precauţii. Îmi dă sfaturi pe care să i le 
transmit, asupra modului în care trebuie să se alimenteze, să se relaxeze etc... 
El s-a ocupat mult de sănătatea dânsei şi în fiecare zi i-a transmis energii. 

Am putea relua de-acum înainte cele trei şedinţe pe săptămână, însă, în 
ajunul fiecărei şedinţe, el ne va anunţa dacă suntem -~ şi unul şi altul - destul 
de bine pentru a o face fără oboseală. Pare a fi cu totul la curent cu starea 
mea şi mă atenționează să mă îngrijesc bine. 

La o întrebare a mea, îmi răspunde că, desigur, am pierdut din timp, dar 
întârzierea va afecta în special scrierile secrete ale Reinei. Pentru şedinţele 
de aici, vom recupera repede timpul pierdut. 

Vettellini a fost cel ce s-a manifestat Reinei într-o noapte, când era trează, 
încercând să o facă să citească scrisoarea pe care i-o trimisesem. Raporturile 
fluidice pe care le au în comun, legăturile care există acum între ei, fac ca 
dânsa să-l perceapă foarte uşor şi să poată chiar să-l vadă când e în stare de 
veghe, căci sensibilitatea ei s-a dezvoltat considerabil. 

Ghidul mă face să spun că va trebui ca eu însumi, din timp în timp, atunci 
când mă voi simţi deplin sănătos, să încerc să-mi concentrez, voința asupra 
Reinei - când sunt acasă şi în special seara - pentru a o face să execute o 
acţiune oarecare. Acesta e un exerciţiu de antrenament al voinţei mele asupra 
ei şi trebuie să ajung să reuşesc după câteva tentative. 

Cer voie să pun o întrebare cu privire la prezenţa Spiritelor văzute de 
medium la ultima şedinţă... şi am satisfacția să constat că nu m-am înşelat. 
Spiritele roşii şi Spiritele albastre erau cu adevărat prezente, cu totul real, 
însă Vettellini nu putea obţine şi venirea acelor Spirite albe, atât de evoluate, 
doar cu simplul scop de a le arăta copilei. EI a creat deci impresia artificială 
a lor, subiectivă, pentru creierul ei. Aceasta era îndeajuns pentru învăţătura 
ce voia să ne-o dea. 

A mai adăugat câteva lămuriri interesante privind aceste Spirite mari: 
starea lor de a fi, proprie evoluţiei spirituale înalte pe care au obținut-o, le 
pune - ca să spunem aşa - în afara condiţiilor fizico-chimice care stăpânesc 
fenomenele din planul terestru ; o reîntoarcere a lor în acest plan ar fi deci - 
în mod normal - imposibilă. Ele nu se mai pot reîncarna. Însă influența lor 
asupra fiinţelor şi a evenimentelor planetei nu este mai mică, dar este 
efectuată numai prin mijloace indirecte, cum ar fi, de exemplu, folosirea 
Spiritelor albastre ca intermediare. 

"Totuşi, în cazuri foarte importante, ele ar putea acţiona direct, creând 
imagini sau reprezentări, fie ale lor însele, fie a cutărui sau cutărui personaj 
prin care vor să impresioneze pe cineva. Aceasta ar fi explicaţia anumitor 
apariţii ale lui Christos, ale Fecioarei Maria, a îngerilor şi a Sfinţilor sau a 
altor personaje a căror existenţă reală este îndoielnică sau legendară etc. Ele 
S-ar folosi de acest mod de a proceda pentru obţinerea unui rezultat deosebit, 
pentru modificarea anumitor curente de idei etc. etc. 

Acum Reine îmi povesteşte ce a făcut în timpul somnului de astăzi: 
Ghidul a luat-o la o plimbare, destul de aproape de sol, pentru a o învăţa să 
recunoască în mod distinct diferite persoane. Era un exerciţiu cu totul diferit 
faţă de cele precedente. Ea trebuia să vadă deosebirile caracteristice şi 
detaliile fiecărui individ, într-un mod care să o facă aptă de a mă informa 
atunci când îi voi cere informaţii de acest fel. 

Apoi Vettellini reia cuvântul pentru a-mi da diverse indicaţii : va trebui ca 
la şedinţele viitoare, când Reine este adormită, să revin la mâinile sale şi să 
refac de două sau de trei ori ciupirile prescrise. Ea trebuie să ajungă să se 
răcească, fapt necesar în mod absolut. Fără această răcire nici unul dintre 
fenomenele anunţate nu va fi posibil. Răcirea trebuie să înceapă de la mâini 
şi brațe ; restul trupului va urma puţin câte puţin. 

Mă anunţă că bunica de la Tours a avut un nou atac. O scrisoare care o va 
informa pe Reine o aşteaptă la post-restant. După trezire trebuie să-i spun să 
meargă să o ia. Bunica va fi dusă în curând la spital’. Decesul ei este destul 
de aproape, dar nu imediat. 

Urmează alte sfaturi pentru viaţa practică a Reinei : sculptorul B., la care 
poza, este supărat şi nu o va mai chema?. Să nu mai conteze pe el. Pictorul 
T. îi va face oferte pentru o perioadă mai lungă de lucru. Reine să-l refuze, 
căci nu o va plăti, dar ea trebuie să-i mulţumească cu amabilitate, pretextând 
că are prea mult de lucru la alţi artişti etc. Trebuie să-i sugerez cu tărie să-şi 
îngrijească sănătatea cu stricteţe şi să mai uite din grijile materiale care o 
frământă atât, 


Şedinţa 20 - luni, 10 februarie 1913 


Şedinţa de astăzi a fost simplă şi puţin bogată în incidente, dar ne-a lăsat o 
impresie de milă, care va fi înțeleasă din citirea dării de seamă. 

Abia ne-am instalat că masa s-a idicat cu lovituri tari, într-un stil cu 
totul anormal. În acelaşi timp, nu mai simt pe mâini suflul răcoros obişnuit, 
ci un adevărat vânt. Apoi, nimic; orice mişcare încetează timp de opt-zece 
minute. Reine şi cu mine conchidem că a fost un Spirit în trecere? care a vrut 
să se distreze... şi noi aşteptăm să vedem ce urmează. După câteva momente 


1. Toate acestea s-au petrecut întocmai. Scrisoarea aştepta la poştă şi câteva zile mai 
târziu, bunica a fost transportată Ia spital. (Pentru a evita vizite prea interesate, 
Reine nu-și dăduse adresa părinţilor ei din Tours şi, când era necesar, îi scriau la 
post-restant.) 

„ Verificat ca fiind exact. 

.. Vetiellini mi-a spus mai târziu că el este cel ce ne-a trimis un Spirit capabil să se 
manifeste fizic destul de puternic, pentru a mă satisface; dar noi i-am fi oprit 
tentativele prin atitudinile noastre. Mi-am amintit că, într-adevăr, i-am spus 
Reinei să ridice mâinile de pe masă, gândindu-mă că acţiona o forţă inferioară. 


RE Să 

încep bătăile uşoare şi rapide ale lui Vettellini, cerându-ne să rămânem încă 
un timp la masă pentru a ne concentra fluidele. Apoi, la momentul potrivit, 
primim indicaţia să procedăm pentru şedinţă. 

De această dată, forţez doza atât cât pot, reluând presarea încheieturilor 
şi ciupirea degetelor atunci când Reine este complet adormită. Ea rămâne 
foarte mult timp într-un somn liniştit, răcindu-se suficient de bine; mâinile 
îi sunt îngheţate şi antebraţele foarte reci; capul însă, îi rămâne fierbinte. 
Remarc o expresie de neliniște a feţei sale. 

Deodată, ea se ridică şi cu voce răguşită cere un creion şi hârtie - pe care 
i le dau imediat. Mult timp pare că ascultă şi de mai multe ori întinde mâinile 
ca la magnetizare. În final, începe să scrie, oprindu-se din când în când 
pentru a auzi mai bine, reluând nervoasă etc... La un moment dat, expresia 
de nelinişte a feţei se accentuează. Îşi pune mâna stângă pe piept, părând că 
se indică pe sine... şi vedem că plânge... Caută o batistă (soţia i-o dă pe a sa), 
îşi şterge ochii, dar plânge, încă plânge şi pare a fi profund emoţionată. 
Scena e foarte emoţionantă şi ne provoacă milă văzând această copilă suferind 
atât! (Mă gândeam că Vertellini i-a anunţat moartea bunicii.) Subit, ea 
trasează o linie lungă de-a latul foii, ca şi cum ar face o separare, şi reîncepe 
să scrie. În fine, semnează, imi întinde creionul şi se aşază din nou în fotoliu, 
în mod vizibil epuizată. 

Îi iau foaia scrisă şi aştept lângă dânsa. Ea se ridică, îmi prinde mâinile 
şi îmi zice: „Domnule Corniilier, Vettellini nu are nimic de spus. El a 
scris... veţi citi. Şedinţa a fost mai bună decât işi inchipuia, dat fiind faptul 
că sunt bolnavă. Astăzi nu a fost nimic; nu am văzut nimic, nu am făcut 
nimic. Numai întârzierea a fost recuperată. De altfel, dumneavoastră insuşi 
sunteţi mai puternic decât înaintea gripei; fluidul dumneavoastră e mai 
puternic. Vettellini v-a indicat o metodă puţin mai diferită... pentru ca să 
ajung să mă răcesc total. Sunt încă bolnavă, dar în curând îmi va fi mai bine 
şi fenomenele promise vor putea fi realizate”. 

ÎI întreb dacă Reine se va restabili cu totul? Ea îmi dă un răspuns a cărui 
ambiguitate mă surprinde: „Da, da, îmi va merge mai bine..., bine pentru 
şedinţe... Însă eu sunt bolnavă. Dar acest lucru nu va afecta şedinţele ; numai 
că se vor prelungi mai mult, fiindcă Vettellini este obligat să mă menajeze. 
Dar rezultatul va fi acelaşi ; ne vom atinge cu siguranţă scopul (ultimele 
cuvinte spuse cu energie). Însă eu, eu sunt bolnavă...”. O întreb ce a făcut-o 
să plângă? Ea nu pare să-şi mai amintească: „Nu ştiu. Este... este ceea ce 
am scris”. 

Îi spun: „Ai uitat? ”. „Da... da.” Persistă însă un fel de tristeţe vagă, dar 
ea nu-şi mai aduce aminte. Presimt o dramă şi cum ea îmi cere să o trezesc, 
îi sugerez puternic să se simtă fericită când se va trezi, să fie veselă şi 
încrezătoare în viitor. 

Se trezeşte într-adevăr mulţumită, râde fără prea multe motive şi vorbeşte 
mult, apoi pleacă. 


26 P.-E. CORNILLIER 

Citesc atunci comunicarea, aceasta referindu-se la noile procedee pe care 
trebuie să le folosesc pentru a ajunge la rezultatele dorite. Tonul este sigur, 
cu o voinţă clară, coerentă, foarte fermă. Vettellini pare sigur de ceea ce 
spune, fără a se lăuda, fără excese... Şi cu un acelaşi ton grav, el intercalează 
în expunerea recomandărilor sale: „cu atât mai mult cu cât ea va muri foarte 
tânără... şi iată pentru ce, de asemenea, ea va veni să vă dea lucruri sur- 
prinzătoare”. „Dar vă rog să nu-i spuneţi...” crede el că trebuie să mai adauge. 

Iată deci explicaţia emoţiei şi a lacrimilor sărmanei copile. Scriind după 
dictarea Ghidului ei, a luat la cunoştinţă teribila ameninţare. Biata Reine ! 
Dar finalul sentinței: „De altfel, aceasta e preferabilă, căci locul ei nu e pe 
pământ”, nu ar fi trebuit să o consoleze mai mult? 

Soţia şi cu mine am rămas impresionați de această mică dramă. 


* 


Mi s-a recomandat ca la şedinţa viitoare să fac întuneric complet; va 
putea totuşi să fie o lumină roşie, dar care să nu ajungă la ochii mediumului. 


Şedinţa 21 - miercuri, 12 februarie 1913 


Această şedinţă a fost diferită faţă de cea precedentă. Fără mare interes sub 
aspectul faptelor, a marcat însă începutul unei noi orientări în cercetările 
respective. 

Încep prin osteneala obținerii întunericului în atelier, fără a reuşi prea 
bine! Sunt prea multe deschideri şi goluri prin care pătrunde lumina. Mă 
aşez apoi la masă, care se mişcă imediat şi face câteva recomandări pentru 
şedinţă. Reine pare că adoarme repede, însă eu continuu cu pasele şi gesturile 
prescrise, dar fără să reuşesc să o răcesc. Aştept timp de trei sferturi de oră... 

Deodată ea se agită, îmi prinde mâinile, apoi capul, pe care îl întoarce în 
direcţia divanului... şi, întinzând braţul în aceeaşi direcţie, îmi spune: 
„Priviţi..., veţi vedea”. Eu privesc, privesc... şi nu văd nimic. Ea îmi spune 
că Vettellini încearcă să mi se arate mie sub forma unei lumini albastre. Ea 
îl vede foarte bine... şi trebuie să ajung să-l văd şi eu. Însă, evident, lucirea 
sa nu e suficient de materială, căci nu văd nimic ; după câtva timp, abandonăm. 

Reine îmi povesteşte ce s-a întâmplat. Somnul a fost obţinut astăzi mai 
repede, dar nu s-a răcit din cauza febrei. Pentru prima oară au fost trei faze 
distincte în somnul ei (în timp ce, spune ea, de obicei sunt numai două) : 

1. Un somn de moarte - începutul stării cataleptice. În timpul acestei 

faze, nu este nici conştientă şi nu are nici sensibilitate. 

2. Un somn conştient - în timpul căruia spiritul său se poate plimba, 

acţiona, şi poate să vadă etc... 

3. Starea în care este acum - în care ea nu mai este atât de lucidă pentru 

Lumea de Dincolo, dar în care poate vorbi cu mine, poate să-i pună 
întrebări lui Vettellini... şi să-mi transmită răspunsurile sale etc. 

Veuellini decide că de-acum înainte vom face şedinţele în salonul mic, 
căci acolo întunericul va putea fi obținut în mod total. Lumina roşie este însă 
permisă. El speră să poată extrage suficientă substanţă din medium şi din 
mine, pentru a se face perceptibil simțurilor mele. Soţia mea va contribui de 
asemenea la materializare. Trebuie să reuşesc să-l văd. Dar, înainte de a 
obține un rezultat bun în acest sens, nu trebuie să mai invit vreun străin la 
şedinţele noastre. Există armonie între noi trei, dar trebuie să mai căpătăm 
forță înainte de a introduce elemente noi... aproape întotdeauna perturbatoare. 

O întreb pe Reine dacă ieri, pe la ora şase, a simţit ceva. Făcusem o 
încercare de sugestie la distanță. Ea îmi spune că nu, nu a simţit absolut 
nimic... Şi cu o precizie şi o autoritate neobişnuite, îmi explică faptul că 
actualmente nu voi reuşi această experienţă: „Cu toate că forța dumnea- 
voastră fluidică a crescut în mod remarcabil în ultimul timp, v-ar trebui o 
putere mai mare. Fluidul pe care îl proiectaţi cu întreaga voinţă a dumnea- 
voastră trebuie să traverseze un spaţiu suficient de mare, care este străbătut şi 
de numeroşi curenţi - dintre care unii sunt absorbanţi şi vi-l slăbesc; după 
un timp, acest aspect se va pierde. Vă trebuie însă mai multă forţă, iar mie 
mai multă sensibilitate. Acestea vor veni mai târziu ; pentru moment făceţi-mi 
sugestii cu termene ulterioare de realizare ; la acestea veţi reuşi... etc. 

Şedinţa care nu reprezintă un interes deosebit este plină totuşi de lucruri 
amuzante. Micile jocuri de cuvinte dintre Vettellini şi Reine sunt cu adevărat 
fermecătoare. Maestrul este foarte susceptibil... şi acest fapt dă loc la scene 
inimitabile de spontaneitate, de riposte în dialog etc. etc... 

Înainte de a termina, Vettellini vorbeşte din nou despre sănătatea Reinei : 
trebuie să o previn să-şi oprească tratamentul cu arsenic... Trebuie să mănânce 
mai mult, căci e foarte slăbită. EI este acela care în aceste zile i-a făcut mai 
multă poftă de mâncare... şi trebuie ca ea să profite etc. 


Şedinţa 22 - vineri, 14 februarie 1913 


Şedinţă extraordinară, care ne-a produs o impresie profundă! Reine are o 
viziune - o adevărată viziune dantescă 7, atât de îngrozitoare, atât de tragică, 
încât am încă frisoane... Această viziune - mai degrabă o previziune - se va 
realiza cândva? Oribila tragedie, a cărei reprezentare a făcut-o ca timp de 
două ore să se chinuie în fotoliul ei, va fi trăită cu adevărat de noi, de 
națiunea noastră, de Omenirea noastră? „Este inevitabilă” afirmă ea... şi 


1. Drept urmare, i-am făcut Reinei un număr suficient de mare de sugestii, pentru 
termene ulterioare fixe. Au reuşit întotdeauna ; dar fenomenul este într-atât de 
cunoscut încât nu-i mai notez. Pentru mine şi-a pierdut orice interes, dat fiind 
scopul cercetărilor mele. 

2. Epitetul sugerează o asemănare cu viziunile teribile avute de Dante Alighieri, la 
vizitarea” Infernului, pe care le-a descris în La Divina Comedia (n.tr.). 

Vettellini repetă și el cu o certitudine energică: „Este inevitabilă... este 
aici... La sfârşitul acestui an. Anul încă nu se va sfârşi fără ca să vedem 
semnele premergătoare... Este colea şi e atât de intensă, încât nu poate fi 
departe. O întârziere ar putea fi doar de câteva luni 


ine a venit devreme. Îmi spune că miercuri, acasă la ea, a primit o 
comunicare lungă indicându-i să fie aici, astăzi, la ora trei şi să începem 
imediat prin masă, la care să rămânem până la patru fără un sfert şi apoi să 
o adorm la ora patru. Prin această comunicare Ghidul îi dă şi ordinul să se 
odihnească vreo zece zile, sub pedeapsa, dacă refuză, de a cădea definitiv 
bolnavă. Va trebui să se culce devreme, să se scoale târziu, să se hrănească 
bine şi să se plimbe încetişor la aer curat. Să nu mai pozeze deloc. Doar 
şedinţele noastre vor trebui să întrerupă această perioadă de convalescenţă. 
Brava copilă a protestat şi protestează încă (în momentul de faţă tocmai că are 
mult de lucru). Dar Vettellini a insistat categoric. 

Întrucât eu îi cunosc sinceritatea Reinei, îi spun să asculte. Noi vom avea 
grijă ca ea să poată executa acest program. 

Este ora trei; ne aşezăm la masă, care, după o frază destul de lungă 
referitoare la regimul pe care Reine trebuie să-l urmeze, incepe să danseze cu 
violenţă. Aceasta îi trezeşte bucuria copilei, care nu a văzut niciodată aşa ceva, 

Ora patru. Ne-am instalat în salonul mic; întuneric aproape complet; 
lanternă roşie. Procedez în modul cerut şi simt că totul va merge bine. Reine 
doarme profund şi se răceşte până la un nivel extrem. Mă învârt în jurul 
fotoliului şi îi reînnoiesc, din când în când, pasele şi ordinele de a se detaşa... 

Subit, Reine se ridică; ea înalţă braţele cu frică..., părând a vedea un 
spectacol oribil. (Lanterna roşie şi câteva infiltrări de lumină a zilei îmi 
permit să-i urmăresc gesturile şi expresia feţei.) Scoate exclamaţii de spaimă : 
„Ah! Ah! Dar este îngrozitor! Este îngrozitor! Ce oroare! Oh, cum se 
mai luptă ei! Aceşti oameni..., aceşti călăreţi... Ce luptă oribilă!... Foc, 
sânge peste tot, dar e oribil! ... Ei se măcelăresc, se omoară unul pe altul... 
Ce carnaj! Se văd mormane de cadavre, răniţi cu miile... Oraşele se prăbu- 
şesc... Chiar din cer cad flăcări şi tiruri de mitraliere ! 


Ah, iată trenuri ticsite cu oameni care merg la frontieră... Ah..., cai, mii 
de cai, pe care îi împing, îi înghesuie în furgoane... 

Şi nenumărate trenuri; încă şi încă; mereu aceste trenuri... pline cu 
soldaţi plecaţi la drum. Toată această mulţime se duce... merge să omoare!... 

Ah, totui arde... Totul e devastat! Câmpiile, pădurile, oraşe întregi 


Nu 
mai sunt decât morţi, ruine.. . disperare pretutindeni... Oh, cât e de urât!... 


Hidos, hidos! Ah 


1. În anul următor, la începutul lunii august 1914, s-a declanşat primul război 
mondial, care a durat până în anul 1918 (n.tr.). 

Şi biata copilă are asemenea viziuni de groază, încât se frământă şi se 
zvârcoleşte în fotoliu. Mâinile sale se crispează, când acoperindu-şi ochii, 
când căutându-le pe ale mele... în timp ce i se desfăşoară teribilele scene - 
măceluri şi distrugeri - în toată grozăvia lor. 


Uluit, mai întâi, de, o manifestare atât de neprevăzută, apoi profund 
emoţionat..., o observ în tăcere, încercând să înţeleg sensul tragicului delir 
care o cuprinsese pe mica mea Reine... 

Va veni deci un război? 

În fine, se opreşte pentru a-mi explica faptul că ceea ce vede sunt imagini 
succesive. Acestea se derulează în faţa ochilor ei îngroziţi..., exact ca la un 
cinematograf, spune ea. Se desfăşoară până dincolo de orizont... Pe regiuni 
întregi... pe întregul pământ... şi cerul, totul e cuprins de moarte, de 
distrugere, de tulburări... Nu este numai Franţa..., este Europa, sunt toate 
naţiunile europene... şi, de asemenea, și coloniile. Popoarele subjugate se 
revoltă ; toţi omoară, incendiază şi pustiesc! 

Franţa a rezistat multă vreme ; ea este ultima care intră în joc..., dare 
inevitabil... 

Apoi, deodată, se ivesc imagini diferite: Guvernul se schimbă... s-a 
schimbat. Nu mai este Republica... Este un exilat, un prinţ. Reine îl vede 
clar şi mi-l descrie: „frunte largă, adâncită la tâmple, ochi negri în orbite 
adânci, mustață neagră mare, înfăţişare aspră, dură... Va fi primit bine. Toţi 
urăsc Republica ; o acuză de întregul rău...”. 

Încă o schimbare de imagini, cu o spaimă mai mare, încă mai grozavă : 
„Dar acesta e Parisul... ? Acesta e Parisul care arde... şi unde se omoară. 
Ah, toţi se luptă, toţi vor să se omoare! ”. 

„Nu mai există nimic din Paris; cartiere întregi sunt distruse... Nu se 
văd decât ruine..., bucăţi de ziduri fumegânde..., cadavre mutilate, foc, 
sânge. Pe deasupra, este mizeria; nu mai există nici pâine. Se moare de 
foame dacă nu ai fost ucis!” 

Parisul este asediat - nu de străini, ci de francezi ! Este revoluţie. Poporul 
s-a ridicat... „Ei se răzbună distrugând totul. Se atacă peste tot. Anumite 
cartiere - Champs Elysées - nu mai există; a fost distrus!” 

Apoi o nouă viziune a prinţului... care va restabili ordinea. „El va da 
pâine.” Războiul s-a terminat, dar nu se ştie ce trebuie făcut: „Toţi sunt prea 
obosiţi”. El va găsi capitaluri. (Ea remarcă totuşi că acesta nu are nici un 
ban.) Sunt doi fraţi. Se invidiază. „Puterea va fi a celui care îl va dobori pe 
celălalt. Cel căsătorit o va prelua. Soţia lui e frumoasă, o văd. Ea e mare... 
Da, el este.”... (şi pe un ton decisiv) „E un Napoleon.” 

Încerc să o fac să stabilească epoca... Ea ezită, apoi revine: „E atât de 
intensă... e aici... e foarte aproape... Anul nu se poate termina fără ca 
aceasta să se întâmple... Se incearcă a se evita... nu se va putea decât 
amâna - şi la o amânare prea mare va fi mai teribilă, căci aceasta va da timp 

elementelor revoluţionare să se organizeze şi să înceapă ele primele revolta”. 
- „Atunci”, spune Reine cu groază, „dacă se va întâmpla aşa, va fi sfârşitul, 
căci războiul dintre francezi va oferi toate facilităţile altora... Oh, nu trebuie 
să li se dea timp”! 

O hărțuiesc cu întrebări. Ea părăseşte viziunile de oroare şi îmi răs- 
punde..., ascultându-l pe Vetiellini şi transmiţându-mi cuvintele sale : 

„Războiul din Balcani s-a extins în întreaga Europă. Franţa a rezistat cât 
a putut. Poincar€, om energic, a făcut cât a putut mai bine, dar el nu poate 
rezista decât puţin, încercând să dirijeze furtuna... Va fi luat însă de ea. 
Întreaga Franţă se sfâşie ! Mişcarea a pornit deja, Actualmente există com- 
ploturi peste tot: bonapartiştii care şi-l văd adus aici pe prinţul lor exilat, 
alţi partizani pe alţi prinți, socialiștii, anarhiştii..., toţi se urăsc, se omoară 
între ei. Halal de Franţa!” 

Trădări, spionaj, slăbiciuni, laşităţi etc. Reine-Vettellini îi ating pe toţi, 
fac aluzie la toate elementele sociale, intrând în detaliile guvernării, ale 
poliţiei etc. şi caracterizând temperamentul diferitelor popoare intrate în 
luptă...: „Va fi o groaznică orgie militară în Rusia... În Germania ceea ce 
instigă este ura împăratului în contra clasei muncitoare, precum şi dorinţa lor 
intensă de a năvăli în Republica franceză. Viitorul împăratului Wilhelm este 
însă negru, nefast. El este pecetluit”. (Ea pare să-l vadă la un moment dat 
prizonierul propriului popor?) 

“Totuşi, ea nu poate citi clar destinul naţiunilor. Eu o presez în acest sens, 
însă nu poate înţelege în mod limpede consecinţele acestui război - faţă de 
care, războaiele din trecut sunt un nimic. Însă, dânsa nu vorbeşte despre 
invadarea Franţei ; întregul carnaj pare a se produce către frontiere. Ura este 
într-atât de mare - fiecare înțelegând că partida e decisivă ~ încât se năpustesc 
de-o parte şi de alta cu o turbare frenetică. Oraşe întregi din Franţa sunt 
distruse, dar Reine nu vede armatele dușmanului ca fiind stăpâne pe Franţa. 
Aici, la Paris, francezii sunt aceia care se omoară între ei. Şi în alte oraşe, de 
asemenea, numai francezii se luptă între dânşii. 

Apoi, se inserează o apreciere din timpul actual: „Câtă lume detestă 
regimul existent fără a avea curajul să o spună! Dar, brusc, îşi vor manifesta 
dezgustul. Sunt pregătite deja afişe cu un stil înflăcărat, împodobite cu 
portrete mari ale prinţului. În ajunul marii mişcări, într-o noapte, zidurile 
vor fi acoperite cu acestea... şi lumea va fi într-atât de pornită contra 
Republicii, încât cu toţii le vor aproba”. 


1. "Toate acestea şi multe alte aprecieri deja specificate, par să arate că Destinul nu 
este de neocolit. Prezicerea, „citirea în astral” nu este adesea decât o deducție 
+ stabilită în funcţie de anumite semne revelatoare ale unei stări de lucruri viitoare 
1 determinate ca atare în momentul citirii, însă a căror realizare va putea suferi 
r influențe modificatoare. Vom vedea acest aspect din comunicările ulterioare.. 

Urmează o altă viziune: „Ce de spioni! Sunt peste tot... şi chiar dintre 
cei care nici nu se bănuieşte. Oameni din lumea bună, chiar şi generali sunt 
spioni ! Ei lucrează toţi... chiar şi cei mai mici, pentru națiunea lor (Germania)”. 

„Pe mare... de asemenea sunt lupte! Ah, pe mare noi nu suntem fericiţi, 
nu. Dar englezii da ; ei au o victorie frumoasă! ” 

La acest extraordinar cataclism al omenirii, pare să se adauge şi un 
formidabil cataclism al elementelor - convulsii geologice, erupții vulcanice, 
noi potopuri — o turbare a Pământului generată de Om. 

Veuellini, pe care tot îl întreb, nu poate... sau nu vrea să răspundă. El 
spune că totul e confuz şi lucrurile merg în sus şi în jos la toate naţiunile..., 
nimic nu e sigur. Şi apoi, acesta nu e un război de o zi. Acesta durează şi tot 
durează... atât de mult timp, încât, în perspectivă, nimic nu e clar. 

Totuşi, Franţa pare să renască după teribila catastrofă. Ea există. Furtuna, 
baia de foc şi de sânge au regenerat-o oare? În spusele lui Vettellini este o 
ambiguitate, un mister voit... El nu vrea să spună... poate din teama că s-ar 
înşela... sau poate pentru a nu ne înspăimânta? 

Şi acestea tot curg, curg: imagini, viziuni, aprecieri... se derulează 
într-o sumbră emoție... până în momentul în care, dintr-o dată, Reine cade 
ca un cadavru în fotoliul ei şi rămâne nemişcată... 


* 


În mod vizibil, e un somn de odihnă care îi este dat... patru-cinci minute, 
Şi, lent, puţin câte puţin, pare că îşi revine la o altă stare. Vorbeşte încet..., 
apoi, la ordinul lui Vettellini, caută globul de cristal (lăsat în fotoliu) şi îl 
priveşte, cu ochii închişi. Atunci, cu o intonaţie odihnită, foarte fericită, 
descrie ce vede în el: „Oh, cât e de frumos! Cât calm, câtă linişte !... Oh, 
acest soare bun şi dulce, acest cer albastru... şi acolo, jos, acel albastru... 
albastru... până în zare... Aceasta trebuie să fie marea? Eu nu am văzut-o 
niciodată, nu ştiu. Dar, desigur, aceasta trebuie să fie marea... Sunt ondulări 
cu franjuri de argint. Ah, cât e de frumos. .. şi-i atâta linişte ! ”, 

Acest contrast e foarte impresionant. Înţeleg imediat, înainte ca o întrebare 
a Reinei să-l arate, că Vettellini o odihneşte, îi înseninează întreaga fiinţă 
după zdruncinarea produsă prin teribilele scene. „Cum de mă aflu aici 
Totul e atât de bine!” Vettellini îi spune că ceea ce vede este pentru a-şi 
odihni ochii. Ea nu se miră, Caută însă motivul; dar el îi spune că nu îşi va 
mai aminti. Nu trebuie ca ea să-şi reamintească ; ceea ce a văzut a fost pentru 
mine. Iar eu trebuie să-mi amintesc şi să iau notă... 

Vettellini îmi explică direct că tragica viziune a Reinei trebuie considerată 
ca o prezicere. El trebuia să mi-o dea după câteva săptămâni, însă condiţiile 
de hipnoză erau astăzi într-atât de favorabile, încât a vrut să profite. Mai 
întâi, s-a gândit să-mi comunice prezicerea prin scris..., dar ar fi fost prea 
lungă şi mai puţin impresionantă decât dând copilei viziunea însăşi a tragi- 
celor spectacole... 

Convorbirea mai continuă câteva momente privind același subiect, apoi 
deviază puţin câte puţin şi mă aduce la a-l întreba pe Vetiellini ce este 
mediumul nostru - mai degrabă spiritul ei - din punctul de vedere al evoluţiei 
ei spirituale. Răspunsul este lung şi interesant: Reine esie foarte mult 
deasupra condiţiei ei sociale. Ea a avut deja multe vieţi terestre. Aceasta, 
care îi va fi mai scurtă, este poate ultima. Ar mai putea reveni pentru o nouă 
încarnare... ? 

Reine intervenind pentru ea, apreciază propria-i situaţie cu multă rezervă : 
„Suferind toate necazurile mele”, spune ea, „mă rafinez; moartea nu mă 
mai sperie ; acum suntem prieteni...” etc. 

Întreb dacă nu este posibil să se evolueze, de asemenea, prin fericire şi să 
se obţină o conştiinţă mai înaltă fiind fericit? Veuellini recunoaşte că şi 
aceasta e realizabilă ; trebuie, însă, zice el, ca un Spirit să fie deja foarte 
evoluat pentru a obţine un beneficiu prin fericire. Fiinţa mediocră nu ar 
înţelege acest lucru. 

Un cuvânt pronunţat mă aduce la a ridica problema incinerării. Vettellini 
răspunde că din punct de vedere igienic, e un lucru bun. Dar cum se pare că 
are o rezervă, insist pentru a obține o apreciere mai completă, pe care el mi-o 
redă astfel: „Spiritul al cărui trup a fost incinerat devine liber și independent. 
Acest fapt poate fi un lucru bun dacă el este destul de evoluat; dar pentru un 
Spirit mijlociu, nu. Prin însăşi incinerarea respectivă, el nu mai are un punct 
de sprijin, de „ancorare” - pentru a spune aşa - în lumea căreia îi aparţine ; 
este ca o navă în derivă, ca un balon fără lest. Cel ce nu mai are nevoie de 
Pământ, poate să se lase incinerat. Dar acela care trebuie să mai revină 
pentru o nouă viaţă sau Spiritul care doreşte să-şi poată ajuta şi vizita fiinţele 
dragi pe care le-a lăsat aici, trebuie să prefere mormântul”. 

Câteva incidente mă fac să spun că dacă aş putea ajunge să-l văd pe 
Vettellini, mi-ar fi poate posibil să-i fac un portret ca amintire. Am fost mai 
abil decât speram: Vettellini mi se dezvăluie puţin, spunându-mi că acest 
lucru mi-ar fi cu atât mai uşor cu cât eu l-am cunoscut în copilărie. Insist, cu 
discreţie, dar nu obţin decât o confirmare: într-adevăr, l-am cunoscut în 
copilărie. Mai târziu mi se va dezvălui cu totul. 

Atunci Reine, maliţioasă, îmi face o descriere fizică, chiar cu jocuri de 
scenă din cele mai amuzante, căci - evident - Ghidul refuză să fie analizat şi 
descris de dânsa. Portretul pe care mi-l face nu-mi reamintește însă nici una: 
dintre fiinţele pe care le-am cunoscut în copilărie: am oare mai mult de 
căutat printre amintiri... ? Foarte vioi, el intrerupe incidentul şi, reluându-şi: 
superioritatea, o obiigă pe Reine să mărturisească faptul că în acea dimineaţă 
nu a urmat regimul. Va trebui să o cert la trezirea sa. 

Întreaga scenă, cu toată spontaneitatea sa, ar trebui transcrisă..., dar. 
cum? Şedinţa a durat de la ora patru, până la ora şapte. 

De notat o observaţie interesantă. La şedinţele precedente, în atelier, 
Vettellini rămânea mereu în partea dreaptă a mediumului. Astăzi, şedinţa 

având loc în salonul mic, aici era mai puțin spațiu de acea parte a marelui 
fotoliu. Reine, vrând să vorbească Ghidului, îl căuta la locul obişnuit, dar se 
pare că nu-l mai găsea. Atunci a privit peste tot în jurul ei şi, evident, l-a 
văzut în partea stângă, căci ea s-a aplecat în acea parte şi convorbirea a 
început astfel. Însă, ea părea jenată, nervoasă... şi, pe neaşteptate, ea îi 
zice: „Oh, Vertellini, aşa nu este deloc comod ; revino aici, în dreapta, mă 
voi simţi mai bine”. Ea pipăie braţul fotoliului, se aşază apoi, ca de obicei, 
spunând: „Ah, prefer să fii aici..., îmi vine mai bine. Rămâi aici acum”. 


Şedinţa 23 - luni, 17 februarie 1913 


Într-un anume fel, această şedinţă este completarea celei de vineri : o vedere 
de ansamblu mai înaltă a extraordinarului cataclism. 

În dezordinea viziunilor inspirate, în confuzia imaginilor succesive şi 
prin mijloace de exprimare adesea inadecvate ale micii Reine, iată ce am 
putut prelua şi înţelege: 

Delirul frenetic al masacrului şi al distrugerii s-a propagat din Europa în 
Asia. Toate populaţiile orientale de sub jugul Omului Alb se revoltă, 
Indochina, Annam, Tonkin, Indiile Engleze etc. Miile de comunităţi o dată 
ridicate, vor forma deja o forţă de temut pentru Europa atât de ocupată, 
pentru sărmana Franţă, slăbită de frământările sale interne. Dar ocazia e prea 
tentantă pentru nenumăratele hoarde ale Galbenilor, cărora de-atâtea ori îi 
s-a călcat în picioare orgoliul şi li s-au zdrobit sentimentele cele mai profunde. 
Ei stăteau la pândă în aşteptarea răzbunării ; a sosit, în fine, momentul. 
Întreaga Chină se ridică. Într-un fel de revendicare instictivă a justiţiei, ea se 
va dezlănţui asupra europenilor, înghiţindu-i prin valurile mulţimii lor. Nici 
avertisment, nici ameninţări. Ei se ridică pe neaşteptate şi se revarsă. Armele 
perfecţionate cu care i-a înzestrat mercantilismul occidental sunt încă prea 
puţine pentru reuşită. Este însă o sufocare prin numărul lor. Ei inundă. Şi 
Japonia, vara lor ca rasă, fiii lor prin civilizaţie, este cu dânşii. îi susţine, se 
întovărăşeşte cu ei... Galbenii înaintează, inundă... umplu Europa...? În 
orice caz, ei o terorizează, îşi fac cu totul voia, represaliile lor sângeroase 
sunt însutite ! 

În Africa, în America, Omenirea şi Pământul se cutremură şi, de ase- 
menea, domină convulsiile. Este o răsturnare a tot ce există, © catastrofă 
extraordinară pentru care, Reine, simțind exagerarea, caută o cauză mai 
înaltă decât atrocitatea umană. Nu este numai cruzimea oamenilor, neînţele- 
gerea încăpăţânată a comunităţilor umane care vor cauza această zdruncinare 
din temelii. Este legea ciclică a transformărilor, evoluţia normală a astrelor 
şi a fiinţelor. Se termină un ciclu al evoluţiei : rasa cea mai evoluată trebuie 
să dispară. Aceasta este legea naturală. În următoarele trei sute de ani, 
convulsii geologice, cutremure de pământ, erupții vulcanice, inundaţii, 

scufundări de continente, ridicări de pământuri noi! etc. vor trebui să distrugă 
în mare parte această rasă şi ţinuturile sale... Printr-un fe! de instinct surd, 
ea îşi pregăteşte singură dispariţia şi îşi grăbeşte destinul, făcându-l însă şi 
mai crud! 

Am încercat să exprim latura de inspiraţie şi lirism din viziunile mediumu- 
lui; revin însă acum la analiza precisă a acestei şedinţe, a cărei semnificaţie 
mi-a fost dată mai întâi printr-o vizionare simbolică greu de imaginat. 

Reine adoarme încet şi nu se răceşte aproape deloc. Iat-o nemişcată în 
fotoliu, respirând regulat, dormind în voie vreo trei sferturi de oră, după care 
începe să se agite. Pare să vadă scene curioase, vorbeşte cu voce joasă, 
ascultă şi mormăie cuvinte de neînțeles ! În fine, mă cheamă: „Sunt obosită, 
oh, atât de obosită! Vettellini m-a luat departe..., dincolo de mări, în ţări 
extraordinare ! Am văzut fiinţe stranii... Ele aveau părul impletit, da, împletit 
etc. Şi îmi face descrierea caracteristicilor fiinţelor şi a scenelor, pe care 
Veuellini a pus-o să le observe în acea ţară îndepărtată, înainte de a o 
conduce către un alt ţinut încă şi mai îndepărtat. Acolo a văzut alte fiinţe, 
diferite, de asemenea stranii, îmbrăcate cu stofe strălucitoare, având faţa 
brună sau neagră. Și acestea, la fel, aveau saci cu aur pe care îi îngropau pe 
furiş în pământ, cu înfrigurare. Iat-o revenită însă din voiajul respectiv; a 
fost în China, apoi în India - la Hinduşi (aceste nume le pronunţă după multe 
eforturi, fiindu-i suflate de Veuellini). Acei oameni adunau aurul în lingouri 
şi în monede. Le ascund, le îngroapă, fiindcă trebuie să le servească mai 
târziu ~ dar în curând - la răscoale, pentru armamentul cu care îi vor masacra 
pe asupritorii albi. 

Reine precizează: „Aceasta este ceea ce Vetiellini a vrut să vă arate. 
Revoltele se pregătesc peste tot. Se adună aurul, pentru că aurul este mijlocul 
de a-şi procura armament și de a trece apoi la masacre...” şi ea pleacă din 
nou în cavalcada sa profetică, pentru a face aprecieri privind condiţiile 
politice şi sociale, ce depăşeau desigur cu totul cunoştinţele sale. Am impresia 
că Vettellini nu vrea să spună nimic din ceea ce el prevede - o ruinare a 
Franţei, un sfârşit fatal. „Rasa noastră a câştigat ceea ce trebuia să câştige”, 


1. Viziuni apocaliptice oarecum asemănătoare au mai fost redate şi de diferiţi alţi 
mediumi, care le-au primit de la entităţi aflate pe diverse subplane astrale, 
comportând deci deformări şi exagerări specifice ~ amplificate prin evidente 
amestecări ale situării în timp a evenimentelor. De exemplu, câteva decenii mai 
târziu, cunoscutul medium american Edgar Cayce descria şi el catastrofe terestre, 
care nu s-au produs totuşi la timpul indicat de el, dar, în schimb, mai recent, 
iniţiatul englez Benjamin Creme (în volumele Misiunea Iuj Maitreya) a demonstrat 
că intervenţiile repetate ale lerarhiei Spirituale a Pământului au restrâns şi vor 
restrânge mereu dezastrele naturale şi cele provocate de omenire, pentru ca 
umanitatea să evolueze tot mai ampiu pe plan spiritual, precum şi ca civilizație 
(n..). 

spune Reine; „evoluția ei s-a terminat! ; în orice caz, ar trebui să dispară... 
Totuşi, e oribil şi stupid; ei îşi vor devansa însă fatalitatea... Ah, se va 
isprăvi cu rasa noastră! Acesta va fi sfârşitul imperiului german. Moartea 
sau dispariţia împăratului lor şi a casei sale. Va exista o federaţie de state în 
locul orgolioasei case regale...”. 

* 


Puțin obosit de aceste subiecte îngrozitoare, îi propun Reinei să revină, 
dacă poate, la viziunea odihnitoare pe care a avut-o în globul de cristal, la 
ultima şedinţă, cu acea mare atât de albastră şi acel cer atât de frumos... Ea 
şi-o regăseşte uşor şi îmi face din nou o descriere încântătoare. Încerc să aflu 
care e numele acestui paradis. Reine se înclină la dreapta ei, unde se află 
întotdeauna Ghidul său şi, după un moment de ascultare, îmi spune: „Este 
Bretania”. Vreau să ştiu însă care parte a Bretaniei ? Acelaşi joc de poziţie... 
şi, apoi, cu un fel de bucurie neașteptată : „Domnule Cornillier, este acolo 
unde mergeţi dumneavoastră! Oh, ce bine e acolo! Ce soare bun... e cald... 
şi Vettellini îmi vorbeşte acolo, între stânci 


1, Vechi cunoașteri teosofice, reactualizate de diverşi autori (iniţiaţi) în cursul 
secolului XX, au detaliat astfel schema ciclurilor evolutive ce au condus la 
diferite rase principale umane - cicluri care se vor continua încă mult şi în viitor : 
- ciclul planetar de bază se desfăşoară în cursul a şapte „ronde” ; 

- fiecare „rondă” îşi are şapte „stări de formă” ; 

~ fiecare „stare de formă” este constituită din şapte „perioade”, care fiecare 
generează câte o „rasă rădăcină” (Actuala „stare de formă” se compune din 
perioadele” : polară; hiperboreană ; lemuriană ; atlanteană ; actuala este cea 
postatlanteană sau ariană ; cele şapte peceţi; cele şapte trâmbiţe.) ; 

- fiecare „rasă rădăcină” evoluează în cursul a şapte sub-rase specifice. 
Rasa-rădăcină lemuriană - considerată ca prima rasă cu adevărat umană - a avut 
ca obiectiv perfecţionarea trupului fizic, cu evoluția unei conştiinţe polarizate fizic. 
Rasa-rădăcină atlanteană a perfecţionat corpul astral invizibil al fiinţelor umane 
(cel al senzaţiilor şi al sensibilităţii inferioare); majoritatea omenirii actuale este 
încă polarizată astral. 

Rasa-rădăcină ariană (cea actuală) are ca obiectiv, pe termen încă îndepărtat, 
perfecționarea, în primul rând, a corpului menial-inferior (al concretului) ; 
dezvoltarea ei este redată de progresul ştiinţei şi al tehnologiei moderne. Drept 
urmare, omenirea actuală aparţine ciclului celei de a cincea sub-rase a celei de a 
cincea rase-rădăcină. 

Viitoarea sub-rasă - a şasea - va dezvolta mentalul superior, cu manifestarea intuiţiei. 
Rasa-rădăcină a şasea este încă foarte îndepărtată în timp ; ea va trebui să dezvolte 
în oameni energiile divine ale voinţei, ale iubirii spirituale şi ale inteligenţei 
Superioare. 

Rasa-rădăcină finală - a şaptea -, după nenumărate ere de evoluţie spirituală, va 
conduce la o exprimare perfectă a vieţii, a atributelor divine sădite din începuturi 
în ființa umană cosmică. Atingând acest stadiu, toate fiinţele omeneşti vor edifica 
în comun „regatul lui Dumnezeu” (n.tr.). 

O trezesc cu această impresie plăcută. 


* 


Voi intercala o comunicare dată ulterior (la şedinţa a treizeci şi cincea), 
întrucât, într-un anume fei, este o compietare a acestei a douăzeci şi treia 
şedinţe, dar care îi modifică în mod raţional absolutul prezicerii privitoare la 
stingerea rasei: 

i spun lui Vettellini: Franţa este o naţiune foarte veche, francezii au 
atins un grad înalt de civilizaţie, înseamnă deci că ei ar trebui să dispară. Fie. 
Dar, cu toate acestea, există doar o mică minoritate care este mai civilizată. 
Marea mulţime nu pare să fi atins cu adevărat un nivel de evoluţie suficient 
de ridicat, care să justifice această catastrofă eliberatoare. Vor beneficia toţi 
cei mulţi de progresul conştiinţei obținut de cei din grupul mai redus şi, în 
solidaritatea care uneşte rasa, vor avea acest avantaj? „Nu”, îmi răspunde 
Vettellini, „toţi cei care nu au atins nivelul de evoluţie spirituală necesar, vor 
continua în modul cel mai simplu vieţile încarnărilor succesive mai întâi în 
ceea ce va rămâne din Franţa şi apoi la popoarele vecine... germani, ruși etc.”. 

intreb dacă se poate prevedea ordinea dispariţiei diferitelor popoare ? 
Fără a afirma, Vettellini spune că după Franţa, prin scufundare, erupții 
vulcanice şi cutremure de pământ, vor fi distruse de asemenea Spania şi 
Italia. Apoi va veni rândul Germaniei. Anglo-saxonii - Marea Britanie şi 
Statele Unite vor rămâne încă mult timp... O parte din coastele engleze, cele 
dinspre Franţa, se vor scufunda în acelaşi timp cu teritoriile noastre, dar 
catastrofa le va fi parţială. China va rămâne de asemenea. (Aceasta este 
contrar teoriilor cosmosofice, care prevăd stingerea rasei galbene cu mult 
inaintea rasei albe.) 

În viitor, centrul puterii politice mondiale va trece din Europa în Asia etc. 


Avertisment 


Cititorul trebuie să se ferească de a considera ca sigure şi definitive 
informaţiile date în cursul unei şedinţe. Date fiind înseşi condiţiile 
transmiterii, uneori se produc erori. Nu trebuie uitat că Reine nu aude 
în cuvinte informaţiile pe care le transmite. Ea face o traducere a 
vibraţiilor, a undelor gândit Vettellini ; şi, cum cunoştinţele îi 
sunt limitate, iar vocabularul îi e foarte sărac, interpretarea sa este 
câteodată inexactă. Constatând neputinţa ei, în anumite cazuri Vettellini 
îi dă cuvintele precise, pe care ea le repetă atunci fără a le înţelege. În 
general, rectificarea e făcută la o şedinţă ulterioară, dar, de câteva ori, 
la şedinţe mai îndepărtate, întrucât, adesea, câte o chestiune neaştep- 
tată mă face să constat interpretarea greşită. 

Dacă voi putea, mai târziu, voi redacta o sinteză definitivă a învăţă- 
turilor lui Veuellini... 

Reine soseşte foarte bolnavă, sufocări, febră mare etc. 

Conform unei comunicări pe care a primit-o ieri acasă, astăzi nu mai 
avem nevoie să ne folosim de masă ; ea va adormi imediat. Îmi povesteşte, de 
asemenea, o viziune extrem de clară şi precisă pe care a avut-o tot ieri în 
globul de cristal şi care a cam tulburat-o : s-a văzut în patul ei, în cămaşă de 
noapte albă, cu părul despletit şi strâns cu o panglică, stând rezemată de 
perne şi ţinând în braţe un copilaş - o fetiţă brunetă ce avea părul deja mai 
lung. Aceasta o nelinişteşte... E o prevestire? Nu a îndrăznit să-i spună lui 
Achille. De fapt, toate indiciile fiziologice sunt contrare... până în prezent. 


* 


Încep să o adorm la ora patru și, rapid, ea pleacă la întâlnire cu misterul. 
Rămâne mereu fierbinte şi nu se răceşte deloc. Somnul ei e totuşi calm şi 
durează mult. În fine, către ora cinci, începe să vorbească, la început de 
neînțeles, apoi din ce în ce mai explicit. Repetă întrebările sale, precum şi 
răspunsurile Ghidului, articulând atât de clar, încât am repede certitudinea că 
acesta i-a ordonat astfel, pentru ca eu să pot înţelege mai bine. 

Ceea ce îi transmite Vettellini este o învăţătură privind Viaţa şi Moartea. 
Neredând forma dialogului care a urmat - atât de spontan şi de impresionant, 
al cărui pitoresc ar putea fi redat doar prin stenografiere -, iată-i totuşi substanţa : 

Viaţa terestră (încarnarea) este o încercare impusă sufletelor, care le 
permite astfel să evolueze!. În timpul vieţii lor pământeşti, încarnaţii pot fi 
influenţaţi de Spirite superioare sau inferioare, în funcţie de propriile încli- 
naţii şi aspirații. Ei le atrag sau le resping pe cele bune sau pe cele rele, în 
funcţie de însuşi modul lor de a se comporta şi de a voi. În acest fel, îşi 
creează, în fapt, propriul anturaj astral. Spiritele protectoare (sau cele 
stimulatoare) sunt şi ele însele sub conducerea Spiritelor mai evoluate, care 
par să dispună de o anumită putere de a modifica destinele omeneşti. Dar şi 
acestea, la rândul lor, se supun altora, încă şi mai evoluate... 

(Ar exista deci o ierarhie foarte precisă în planul astral? Este foarte 
interesant de remarcat că Reine a încercat de mai multe ori să folosească 


1. Am ţinut să păstrez această definiţie aşa cum am notat-o, în grabă, Ja şedinţă; 
dar, notarea mea, cam prea scurtă, nu exprimă în mod exact învăţătura dată de 
Vettellini. Această învăţătură trebuie reconsiderată astfel : spus mai corect, viaţa 
terestră este o şcoală cu multe clase prin care orice suflet trebuie să treacă în mod 
succesiv (prin reincarnări) pentru a câştiga cunoştinţele care îl vor face să 
progreseze. Luptele şi suferinţele - şi uneori bucuriile - pe care trebuie să le 
trăiască, constituie studii experimentale necesare dezvoltării facultăţilor sale virtuale 
şi transformării stării sale iniţiale de inconştienţă, într-o stare de conştienţă din ce 
în ce mai înaltă şi mai extinsă... care este însuşi caracterul esenţial al evoluţiei. 

termenul de „Dumnezeu”. Dar, de fiecare dată, s-a corectat [evident, la 
observaţia lui Vertellini] spunând: „Oh..., bine, eu nu ştiu... În fine, cei 
care sunt deasupra, aceia guvernează”. La un moment dat, i s-a adresat direct 
lui Vettellini: „Dumneata, Vereilini, care eşti un Spirit superior, nu l-ai 
văzut niciodată pe Dumnezeu ?”, Ascultă şi apoi reia: „Da, înţeleg ; mai sus 
există Spirite din ce în ce mai evoluate... şi care ele însele sunt comandate şi 
dirijare de altele şi mai înalte! ”.) 

Moartea este pre-determinată. Boala, accidentele sunt mijloace pe care 
Spiritele superioare le folosesc pentru a analiza - funcţie de circumstanţe - 
destinul prevăzut. 

Uneori, viaţa se apără cu tărie contra morţii - în special la fiinţele 
inferioare care, în mod instinctiv, au frică de necunoscut. Dar, la ora hotărâtă, 
există un Spirit (sau chiar mai multe Spirite) ca un fel de mesager funerar, ce 
aşteaptă sufletul muribundului... şi îl ajută (la nevoie îl obligă) să plece din 
această viaţă. 

Sufletul este condus apoi în faţa unei adunări (figura 3) de Spirite înalte 
(Spirite albe) care îi identifică starea, precum şi gradul (figura 5) de evoluţie. 

Dacă este de o calitate inferioară, va trebui să rătăcească mai mult sau 
mai puţin timp in atmosfera noastră, revăzându-şi viaţa proprie şi înțe- 
legându-şi treptat responsabilităţile ; totodată, învaţă să-şi dezvolte conştiinţa, 
asistând, de cealaltă parte a scenei, la luptele celor vii. La început, este 
îndrumat puţin în acest scop de către Spirite, dar, mai târziu, singur sau 
înconjurat de Spirite de nivelul său, îşi va continua viaţa astrală (în condiţiile 
penibile sau fericite - determinate de propria viaţă terestră avută), aşteptând 
epoca în care Spiritele Diriguitoare îl vor retrimite pe pământ pentru o nouă 
încarnare - care, în fapt, îi va fi o nouă încercare binefăcătoare. 

Libertatea şi fericirea în Astral sunt în funcţie de gradul fiecăruia de 
evoluţie spirituală. 

Dacă dezcarnatul a ajuns deja la o evoluţie superioară, va putea deveni ei 
însuşi un Ghid, un Diriguitor sau va putea să aleagă, în mod voluntar, o nouă 
încarnare - dat cu un scop precis... ca un sacrificiu valoros ce îl va conduce 
şi mai sus... 

Spirite ca Vettellini nu revin pe pământ decât pentru asemenea scopuri. 
Desigur, prin activitatea lor din Astral ele ating o stare superioară. Devin, 
astfel, Spirite albe, judecători relativ suverani în privinţa problemelor terestre. 

Şi Spiritele aibe mai evoluează încă şi trec apoi în altă sferă... necu- 
noscută, de neînțeles pentru oameni şi asupra căreia Vettellini refuză să 
vorbească momentan... (Totuşi, eu cred că înţeleg că în această sferă, sau mai 
degrabă în această stare nouă! - căci aceasta nu pare să fie o reîncarnare pe un 


1. După cum au relevat şi diverşi iniţ;aţi în cărţi editate de-a lungul secolului XX, 
pe măsura evoluţiei spirituale, se edifică, în primul rând, stări de conştiinţă tot 
ma: înalte (însoţite de uimitoare dezvoltări ale potenţelor energetice); aceste 

astru având o viață superioară - Spiritele sunt cu totul în afara problemelor 
pământeşti. Nu se mai pot interesa de acestea: suni prea infime...) 
Tată deci, în rezumat, esența informațiilor transmise. 


* 


Reine a redevenit ea însăşi şi discută în mod familiar cu Vettellini. 1 se 
pare că el a spus prea multe lucruri. Nu va putea să repete nicicum toate 
acestea Domnului Cornillier, afirmă ea... Şi e cu adevărat surprinsă când el 
îi spune că a făcut-o să le spună cu glas tare, pentru ca eu să le pot urmări 
discuţia. Îndoiala sa este însă într-atât de mare, încât îi spune în mod hotărât 
că îşi va controla vorbele. Şi, aplecându-se spre mine, mă întreabă încetişor 
dacă într-adevăr a vorbit cu voce tare... Vettellini nu râde de ea? 

De mai multe ori în cursul conversaţiei cu Maestrul - care de această dată 
părea că s-a aşezat la stânga ei (mai târziu am înţeles de ce), Reine a privit 
la dreapta şi în sus ca şi cum zărea pe cineva, înclinându-şi capul şi încrun- 
tându-şi sprâncenele pentru a-l vedea mai bine. I-am observat mişcările şi nu 
am fost surprins auzind-o că face aluzie, cu politeţe, la un „Domn” care se 
afla acolo... După un moment, revenind la acel personaj, ea l-a indicat, în 
mod mai familiar, prin „băiatul ăsta”, 

Nu înţelegeam însă despre ce e vorba..., dar a venit şi momentul să am 
explicaţia. Vettellini îmi spune că, dată fiind dorința mea de a avea fenomene 
materiale ~ pe care el, fiind prea evoluat, nu le putea realiza —, a adus cu sine 
un Spirit interior ce ar fi capabil, după un oarecare antrenament, să producă 
licăriri, zgomote, deplasări de obiecte etc. 

Atunci Reine pare să examineze din nou, cu atenţie, subiectul prezental... 
apoi se întoarce către Vettellini şi îi spune cu un accent de profundă con- 
vingere: „E urât!... Vetiellini, de ce e aşa de urât? N-ai putut să găseşti pe 
unul mai puţin urât? Reacţia ei era atât de neaşteptată, de un comic irezistibil, 
încât soţia şi cu mine am izbucnit în râs! Şi scena a continuat... Evident, 
Vettellini i-a răspuns că problema frumuseţii chipului era lipsită de interes în 
acest domeniu. Dar Reine, deloc convinsă, a insistat: „Nu, e prea urât; cu 
adevărat e prea urât!... Şi apoi, ştii, eu... pe blonzi... nu-i pot suferi Şi 
uite, Vettellini,... are un nas pocit; uite... Spui că e bun?... Nu cred lao 
mutră ca asta !... Eşti sigur că nu-mi va juca vreo festă? Nu e un mincinos? 
Cum îl cheamă ?... Trebuie să-i spun pe nume. Are doar un singur nume? 
Cum? Repetă-l, Iani, Jani..., oh; Jeanik. Ei bine... asta rimează. Cu acest 
nume şi cu această figură, totul e complet! ”. Şi, neputându-se resemna, îşi 
vorbeşte sieşi: „Ah..., mi-e egal..., dar ce urât e!”. 


modificări graduale ale conştiinţei au fost denumite şi „trepte de iniţiere”. O 
sinteză a diferenţierilor importante ce intervin astfel în condiţiile de continuare a 
vieţii ca fiinţe spirituale tot mai avansate am prezentat-o în cartea Incursiuni în 
alte lumi (Editura Polirom, laşi, 1999) (n tr.). 

x Totuşi, ea păru că se linişteşte când Vettellini i-a spus că Jeanik nu va 
vorbi cu noi. El era acolo doar pentru a executa fenomene materiale. Reine 
trebuia să-l cheme în acest scop şi să-i comande. Puteam experimenta imediat. 

Am făcut mai întuneric şi, timp de vreo zece minute, am aşteptat. Reine, 
luându-și rolul în serios, îi comanda cu autoritate: „Jeanik... fă să apară o 
licărire. Mai tare. Jeanik... fă mai bine... Acum o lovitură; mai tare !”. În 
afară de o lovitură evidentă, ce părea să provină din perete... nimic nu a fost 
destul de clar ca să aibă o valoare... doar licăriri şi fosforescenţe îndoielnice. 

Se pare că exista aici şi un al treilea Spirit, superior lui Jeanik şi care 
trebuia să servească de intermediar pentru fenomenele mixte ; dar, cu toate 
eforturile sale, Reine nu a putut să-l perceapă. Ea a avut totuşi grijă să se 
informeze dacă şi acesta era la fel de urât. Din fericire, Vettellini i-a afirmat 
că era mai frumos... „Ah, nu-mi plac deloc oamenii urâţi.” Şi, urmărită încă 
de obsesia sa, a mai mormăit: „Ah, acest Jeanik, ce urât mai e!”. 

S-a reluat discuţia şi profit pentru a încerca să lămuresc o contradicţie ce 
părea că există între anunţarea aducerii la guvernare a acelui „Prinţ” care 
restabileşte ordinea, creând o Franţă nouă şi distrugerea prezisă a acestei 
ţări. Vetteffini îmi spune că restabilirea ordinii în Franţa ruinată, sângerând 
din toate părţile, va fi relativă. „Prinţul” va fi conducătorul unei naţiuni mai 
reduse, micşorate. El va încerca să o reconstruiască şi, comparativ cu epoca 
de teroare şi devastare care a precedat, el va reuşi să realizeze o anumită 
prosperitate. Dar aceasta nu va fi decât temporară, doar un răgaz; legea 
implacabilă a evoluţiei va continua. 

Doresc să aflu informaţii privind sănătatea Reinei şi aceasta mă conduce 
la a-l întreba pe Ghid referitor la viziunea pe care a avut-o ea ieri dimineaţă, 
în globul de cristal. El răspunde că, într-adevăr, este © prevestire. Reine va 
avea o fetiţă. Imediat? Vettellini e prudent. Cu puţină ambiguitate, spune că 
acest fapt va putea să fie peste un an şi jumătate... doi ani... Poate că nu vrea 
să o sperie. Brusc, remarc o mare emoție a Reinei şi o întreb ce are... 
Tremurând, cu un accent de nespusă tandreţe, ea îmi spune încetişor: 
„Domnule Cornillier, ea e aici; Veuellini o ţine de mână. Este fetiţa mea... 
Oh...” şi ea repetă de mai multe ori: „Este fetiţa mea, este fetiţa mea! ”. E 
cu totul emoţionant — cu atât mai mult cu cât, în mod obişnuit, Reine arăta 
că detestă copiii. 

Vettellini i-a creat această imagine ca o prezicere şi, poate, pentru a o 
pregăti pe această sărmană fată să ducă o povară în plus? 

La trezire, Reine mă întreabă despre viziunea sa şi cu tot răspunsul meu 
destul de vag, ea se arată transformată, deja mamă, o mamă fericită şi geloasă ! 


* 


Incident amuzant. Maestrul nu are răbdare, este un fapt ce-l constat. Se 
irită uşor când i se cere să repete anumite lucruri neînţelese sau când are 
impresia că i se pun la îndoială spusele. Adesea, Reine întinde mâna la locul 

unde se află el..., părând că îl atinge pentru a-Fcalma, a-l implora... şi o aud 
zicând: „Ei, Veuellini, nu te mânia. Te superi imediat! ”. Astăzi, atunci 
când Vettellini explica faptul că Spiritele îşi pot continua evoluţia în Astral şi 
că acolo pot obţine noi calităţi etc., am auzit-o pe Reine mormăind printre 
dinţi: „Da, da; ei bine, Vettellini, n-ai face rău dacă acolo ai dobândi şi 
puţină răbdare ; este o ocazie bună ; foloseşte-te de ea”. 

De altminteri, este de remarcat că Reine, care e o persoană mică şi 
timidă, chiar umilă, în viaţa ei obişnuită, în stare de hipnoză capătă o 
vioiciune şi o autoritate deosebite. ÎI atacă în mod evident pe Vettellini, 
argumentează fără teamă împotriva lui şi nu-i acceptă explicaţiile decât 
atunci când îi par valabile. Este foarte curios de remarcat acest fapt. Alal- 
tăieri, la mijlocul unui răspuns, ea l-a întrerupt brusc pentru a-i zice: „Dar 
spune-mi, Vettellini, fiindcă ceea ce ne înveţi a existat dintotdeauna... şi 
întotdeauna au existat Spirite, pentru ce te manifeşti abia în aceşti ultimi 
ani? De ce, în timpurile trecute, Spirite ca dumneata nu au venit niciodată să 
discute cu cei vii şi să-i înveţe aceste lucruri...? (Mica Reine îşi arată 
ignoranţa, crezând că manifestările Spiritelor ar fi recente ; de altfel însă, ea 
nu mai cade în greşeala imensei majorităţi a oamenilor care ignoră importanţa 
ce au avut-o în istorie fenomenele mediumnice - sub alte mume -, precum şi 
continuitatea niciodată întreruptă a manifestărilor Lumii de Dincolo în Timp 
şi în Spaţiu. Răspunsul lui Vettellini a fost cu totul pe înţelesul Reinei. El nu 
putea să-i ţină un curs al istoriei Ocultismului: „Dacă Spiritele, care 
într-adevăr au existat dintotdeauna”, spune el, „nu au început să se manifeste 
decât în ultimul timp, se datorează faptului că, în trecut, lumea era atât de 
ignorantă şi existau convingeri religioase atât de înguste, încât toate mani- 
festările de acest fel ar fi atribuite Diavolului. Oamenii care s-ar fi ocupat de 
ele ar fi fost consideraţi imediat vrăjitori, ar fi fost torturați şi arşi de vii etc.”. 

Altă dată ea l-a întrerupt pentru a-i spune: „Dar cum se face că, o dată 
reîncarnaţi, nu ne mai reamintim de vieţile precedente? Ar fi oare neplăcut 
acest lucru, Vettellini?”. Răspunsul i-a fost astfel: „Aducerea aminte a 
întregului rău pe care l-am făcut într-o altă viaţă, situaţiile pe care le-am avut 
etc., ne-ar face imposibilă actuala viaţă. Am fi astfel nefericiţi ; nu am mai 
putea trăi aşa. Este mult mai bine ca viaţa să ne apară ca nouă, cu totul 
simplă, pentru ca astfel Spiritul reîncarnat să poată obţine toate foloasele 
prevăzute... Totuşi, fiinţele ceva mai evoluate au multe amintiri şi intuiţii din 
trecut etc. etc.”. 


Şedinţa 25 - vineri, 21 februarie 1913 


După ultimele şedinţe atât de intense, aceasta mi se pare puţin cam slabă. De 
fapt, este mai degrabă o şedinţă de antrenament şi de lucru... 

Incepem imediat prin adormire. Reine adoarme rapid şi rămâne liniştită 
vreo trei sferturi de oră... Apoi se ridică şi îmi spune că Vettellini doreşte să 

lucrăm la masă, pentru a ne concentra fluidele. Jeanik trebuie, de asemenea, 
să se antreneze la efectele sale fizice; să i se comande fără teamă. Este un 
lucrător şi trebuie să execute ordinele. 

Aduc deci masa, la care rămânem aproape o oră, obținând repede mişcări 
şi balansări curioase, dar nu cele pe care le comandăm: o levitare clară a 
celor patru picioare ale sale. Va trebui să reluăm, dar cu plictiseală. Însă 
Maestrul spune că este cea mai bună gimnastică şi că imediat ce vom reuşi, 
vom trece la alt lucru. Ne dă astfel neplăcuta sarcină de a rămâne două ore 
la masă, lunea viitoare..., sperând astfel să terminăm, 

Partea a doua a şedinţei e mai interesantă. Vettellini mă roagă să-i pun 
întrebări, pentru a clarifica ce mi se pare nelămurit în învăţătura ce ne-a 
dat-o ultima oară. 

Revenind la încarnare, îi cer să-mi spună la care moment precis Spiritul 
este prins în trup. Numeroase observ! să ne facă să credem că Spiritul 
nu este încorporat cu totul înainte de atingerea de către copil a vârstei de doi 
sau de patru, sau chiar de şapte ani. Care este adevărul asupra acestui subiect 
şi de ce sunt astfel de diferențe de situare în timp? 

Îmi răspunde că reținerea completă a Spiritului în trup are loc în general 
în momentul naşterii. Incă de la concepţie, precum şi de-a lungul perioadei 
de gestație, au existat pătrunderi intermitente ale Spiritului în oul în curs de 
formare umană. El vine să-şi pregătească locuinţa, să-şi imprime amprenta 
propriei sale personalităţi, modificând aportul matern şi opera eredității 
organice; dar, la naştere, el se va lăsa închis — este întemnițat definitiv, 
pierzându-și atunci întreaga conştienţă şi orice amintire a stărilor anterioare. 
Aceasta este Legea generală. 

Însă anumite observări ale mediumilor nu sunt false; atunci când un 
copil trebuie să moară de tânăr - ceea ce indică un grad de evoluţie deja mai 
ridicat şi, drept urmare, o conştienţă clară la Spiritul care s-a reincarnat — 
pătrunderile şi ieşirile intermitente continuă şi în anii următori. Nu mai are 
Joc deci o încorporare completă, o întemniţare totală. 

Punctul neclar a fost astfel lămurit. 


* 


Trec atunci la problema „Judecării Sufletelor” de adunarea Spiritelor 
albe... şi îi mărturisesc lui Vettellini că aceasta se aseamănă prea mult cu 
ordinea noastră socială terestră. Cum se face, îi spun eu, că acea clasificare 
a Sufletetor sau a Spiritelor nu se operează în mod automat? Prin ultima sa 
viaţă, sufletul decedatului a obținut un oarecare grad al evoluţiei spirituale, 
ce este independent de orice judecare a Fiinţelor - care, oricât de superioare 
ar fi, pot totuşi să intervină cu un element personal în momentul judecării. 
Această adunare, acest tribunal, este deci conceput şi constituit prin voința 
Spiritelor - e o instituţie stabilită de Ele... şi deci discutabilă — sau este în 
funcţie de o Lege superioară ? 

Răspunsul este următorul : de la început trebuie ţinut cont că acţiunea de 
a descrie stările de viaţă astrală prin cuvinte create pentru necesităţile 
relaţiilor terestre, nu poate să nu ducă la naşterea unor idei deformate. Dar, 
în fapt, aceasta nu este o „judecare” ceea ce pronunţă Spiritele albe - nu eo 
condamnare sau o achitare - după cum se întâmplă în tribunalele terestre ; 
nu. După plecarea din trup, sufletul decedatului este condus în faţa acestor 
Spirite superioare cu scopul de a fi ajutat de Ele să devină conştient de 
responsabilităţile care îi revin din viaţa trecută. Propria lui conştiinţă este 
aceea care operează clasificarea. O imagine destul de exactă ar fi aceasta: 
suftetul merge să se privească într-o oglindă ţinută de Spiritele albe. 

De altfel, subiectul este puţin accesibil unei aprofundări, dată fiind 
imposibilitatea noastră de a concepe o stare atât de diferită de a exista faţă de 
cea în care trăim ; totuşi, Maestrul îşi propune să-mi dea ulterior o dezvoltare 
mai largă a problemei... Să aşteptăm. 

Ca urmare a anumitor lucruri spuse de Vettellini cu privire la incinerare, 
îl întreb dacă reîncarnarea nu este mai dificilă pentru Spiritele ale căror 
trupuri au fost incinerate. Întrucât distrugerea totală a cadavrului a întrerupt 
orice legătură cu Pământul, ce se întâmplă cu sufletele de nivel inferior al 
căror grad ar trebui să conducă la o reîntoarcere mai rapidă în planul fizic ? 
Veueilini răspunde că, într-adevăr, posibilităţile de captare devin mai dificile 
pentru astfel de Spirite. Ele rătăcesc uneori un timp foarte îndelungat înainte 
de a găsi circumstanţe favorabile; pot ieşi dintr-o atare situaţie dacă - 
funcţie de meritul lor - ar fi ajutate de Spirite protectoare. 

Trecând la un subiect diferit, îl rog pe Vettellini să-mi spună ce este un 
medium din punctul de vedere ai evoluţiei spirituale? Răspuns: Spiritul nu 
are nimic de-a face cu facultăţile mediumnice, care provin în întregime din 
constituţia fizico-chimică a organismului. Pot fi găsite astfel toate gradele de 
evoluţie la cei care se manifestă ca mediumi. Anumiți indivizi pot poseda 
chiar un organism de medium, dar, în acelaşi timp, au un spirit care se opune 
folosirii organismului în acest scop ; ei vor trăi şi vor muri fără să bănuiască 
posedarea acestor facultăţi şi puterea lor. O atare calitate deosebită a organis- 
mului este percepută însă destul de uşor de către cei dezcarnaţi, care, dacă 
sunt dintre cei josnici şi inferiori, caută aproape întotdeauna să o folosească 
pentru a se manifesta (astfel se explică variatele „posedări” - n.tr.)... mai 
mult sau mai puţin răutăcios. Însă atunci, doar în afară de cazurile în care 
anumite manifestări ar putea avea o valoare probantă - chiar dacă sunt 
vulgare -, intervin Spiritele Ghid şi fac ordine. 

Punctul interesant pentru mine este însă faptul că nu spiritul este cel care 
declanşează mediumnitatea. 

Vorbesc puţin şi despre sănătatea Reinei, care e mai bună în aceste 
momente. Vettellini spune că poate să reînceapă să pozeze. Apoi survine 
problema unui procedeu suplimentar pentru a o cufunda într-un somn mai 
profund. Reine intervine atunci pentru ea însăşi şi, cu acea autoritate şi acea 

uşurinţă care îi apar uneori în mod spontan, mă face să recunosc mai întâi că 
astăzi s-a răcit mai bine. (E adevărat.) „Dar nu indeajuns ; trebuie să îngheț. 
Fără aceasta nu vom putea ajunge la nimic. Jeanik şi celălalt mă vor ajuta. 
Vettellini nu poate face ceva în sensul căutat de noi; dumneavoastră sunteţi 
cel care trebuie să acţionaţi. Pe aceste două Spirite inferioare de aici, le veţi 
comanda. Influenţa dumneavoastră personală trebuie să fie singura stăpână...” 
Şi, în mod prelungit, ea imi explică procedeul pe care trebuie să-l folosesc 
pentru a reuşi. 

Ceea ce este deosebit de remarcat este dezinteresul ei faţă de propria-i 
persoană în această problemă, devotamentul ei absolut... de neînțeles dacă 
s-ar respinge explicaţia dată. Ea vorbeşte despre sine ca despre un simplu 
instrument, pe care trebuie să ajungă să-l pună la punct... şi aceasta cu o 
conştiinţă precisă a rolului ei. 

Începusem să o trezesc pe Reine şi făcusem deja câteva pase, când ea se 
ridică..., ascultă şi apoi îmi spune repede : „Domnule Cornillier, Vettellini 
zice că sunteţi bolnav. Da... sunteţi bolnav. Aţi răcit. Vă recomandă să nu 
ieşiţi şi să rămâneţi la căldură. Cereţi să vi se facă din nou doctoria lichidă, 
o ştiţi? ” (În acea seară, a trebuit să recunosc că, într-adevăr, am răcit iarăşi, 
că sunt bine răcit.) 

Între timp, către sfârşitul şedinţei, Reine a văzut apărând un cap luminos 
care o fixa şi, după câteva momente, mi-a spus că o recunoaşte pe mama sa. 
Amândoi ne-am gândit că poate i s-a întâmplat ceva grav, un accident... a 
murit? Consultându-l pe Vettellini, ne răspunde că nu..., nu este ceva grav. 
El este acela care a creat această imagine a feţei respective, pentru a-i reproşa 
astfel Reinei că nu s-a dus să-şi vadă mama de mai bine de cincisprezece zile. 
El vrea să o cert puţin pentru acest fapt, când se va trezi. 


Şedinţa 26 — luni, 24 februarie 1913 
(sunt singur în prima parte a şedinţei) 


Reine soseşte mai veselă, mai vioaie. Este fericită, căci e sigură că nu e 
însărcinată. Sunt şi eu mulţumit, atât pentru ea, cât şi pentru valoarea 
prezicerii care — dacă se va realiza — nu va putea fi atribuită unei conştiinţe 
ascunse a conceperii 

Ne aşezăm la plictisitoarea folosire a mesei şi stăm timp de o oră întreagă ; 
persistăm, fără a obține însă un alt rezultat decât trosnituri, mişcări violente, 
alunecări şi legănări... şi câteva licăriri fosforescente provenind când din 
centrul mesei, când din mâinile noastre. Neobţinând nimic, opresc în mod 
hotărât această gimnastică plictisitoare şi mă apuc să o adorm pe Reine, pe 
care activitatea precedentă o făcuse într-atât de somnoroasă, încât nici nu 
m-a auzit făcând pregătirile. 

O magneiizez prelungit, adăugând procedeu! complementar indicat la 
ultima şedinţă. Când, în fine, cred că a sosit momentul, o întreb şi apoi ii 

ordon să meargă (în spirit) prin atelier şi să-mi descrie diferite obiecte pe 
care le-am pus acolo în acest scop. Ea merge, dar cu atâta greutate încât o 
rog să-mi spună dacă e de ajuns de adormită pentru a-mi urma ordinele date. 
Îmi răspunde prin monosilabe, cu o voce răguşită, cerându-mi să continuu 
pasele. Le reiau şi o întreb din nou. Încă nu sunt îndeajunse. Le continuu cu 
perseverenţă. În fine, îmi spune că mă pot opri; este degajată mai bine şi 
probabil va putea să vadă. 

Îi comand să se ducă în atelier şi să se uite pe masa de scris. Vede acolo 
ceva neobişnuit? După multe sforţări, ea observă în fine trei cărţi de joc. Era 
exact. Îi cer să le numească. (Eu insumi nu le ştiu.) Ezită, spune că nu vede 
clar, că nu poate fi sigură ; şi, cu un fel de silă, îmi dă specificări pe care, 
după şedinţă, le voi găsi că sunt false. Apoi, dintr-o dată, starea ei se 
schimbă şi pare că i se trezeşte interesul. Afirmă că vede un foc..., un 
incendiu: „Arde, arde... Se văd flăcări ieşind... Ah! Iată şi pompierii! 
Toată lumea se uită...” etc. Încerc să obţin informaţii precise asupra car- 
tirului, asupra casei incendiate etc., dar ea îmi răspunde doar că este înspre 
Piaţa Republicii... o clădire mare. Nu mai vede nimic şi se reîntoarce aici... 
(Trebuie să fie în jurul orei patru şi jumătate.) 

Reiau după aceasta câteva pase şi, când cred că este un nivel mai bun de 
hipnoză, o trimit poruncitor în strada Miromesnil nr. 86, la un apartament de 
la etajul patru, spunându-i să intre înăuntru şi să-mi descrie ce vede - ca 
apartament, precum şi pe oamenii care s-ar putea afla acolo. Întrucât ea nu 
cunoaşte strada, o dirijez. Găseşte uşa clădirii, urcă scara (pe care o descoperă 
Ja locul ei exact din fundul curţii) şi, la ordinul meu formal, pătrunde în 
apartament. Vede bine vestibulul şi este atrasă de încăperea din partea dreaptă, 
al cărei aspect mi-l descrie exact, remarcând un birou mare, tablouri pe 
pereţi etc. Numai după aceea zăreşte un bărbat aşezat la birou, care scrie. „E 
mare, voinic; are barbă, poartă lornion sau ochelari; este puternic...” Îşi 
întrerupe descrierea printr-o exclamaţie de surpriză : „Dar eu ştiu cine este ! 
A venit aici... Este domnul care era aici într-o seară, când noi am lucrat cu 
masa şi când a fost văzută ora”. Eu îi strig bravo - căci este exact. Este deci 
într-adevăr la prietenul meu S.O., acolo unde am trimis-o şi dânsa l-a 
recunoscut, deşi nu l-a văzut decât o singură dată, la acea şedinţă ratată din 
21 decembrie, cea de-a cincea în încercările mele?. 

Mă pregăteam să continuu investigaţiile, când am auzit sunându-se la uşă 
cu insistență; nevroind să deschid unui nepoftit, am avut deodată ideea de a 
profita de starea Reinei pentru a afla cine e vizitatorul. I-am ordonat repede : 
Reine, revino aici imediat. Eşti aici? Bine, mergi la uşă şi vezi cine a sunat. 
„Trebuie să ies afară ?”, mă întreabă ea. Da, ieşi afară repede. Vezi cine e 
acolo. După o secundă de aşteptare, imi spune cu voce şoptită: „Este doamna 


1. Jurnalele de a doua zi nu au menţionat nici un incendiu la Paris. 
2. Se va găsi o notă relativ la această vizită, la sfârşitul gării de seamă a şedinţei 33. 

Cornillier”. Eşti sigură? „Oh, da.” M-am dus să deschid: într-adevăr, era 
soţia. Îşi uitase cheia. 

Incidentul, aducând-o la un somn mai puţin profund, am rugat-o să 
intre în legătură cu Vettellini, căruia îi cerusem lămurirea anumitor puncte 
neclare. 

Doream să ştiu mai întâi dacă termenul vieții fiecărui om este determinat 
de la naştere. „Nu”, răspunde Vettellini, „numai în cazul copiilor care 
trebuie să moară de tineri. Însă, pentru indivizii care trebuie să aibă o viaţă 
normală, data decesului se determină pe parcursul existenţei lor, în funcţie 
de însuşi cursul acestei existenţe. Dezvoltarea conştiinţei lor poate să apropie 
sau să îndepărteze termenul fatal care totuşi este prevăzut cu destul de mult 
timp înainte”. 

Întreb apoi dacă e adevărată afirmaţia Reinei că „a muri de copil este un 
semn de evoluţie spirituală destul de inaltă”. „Da”, răspunde el, „in mod 
sigur”. Remarc însă că anumiţi copii, care mor la vârste între cinci şi zece 
ani, par a fi cu totul inferiori mental şi, uneori, sunt chiar nişte idioţi 
adevăraţi. „Da, însă aceasta nu este decât o inferioritate a organismului ; 
Spiritul îi este cu totul în afara aceastei stări. Şi, de altfel, în multe cazuri, 
Spiritul, având conştiinţa surdă a morţii apropiate, nu-şi mai dă osteneala 
să-şi amelioreze instrumentul de manifestare.” 

Dacă a muri de copil este un semn de evoluţie mai înaltă, aceasta ar 
însemna că a muri de bătrân ar fi un semn de inferioritate a Spiritului? „Nu, 
deloc. În general, Spiritele inferioare trebuie să aibă o viaţă lungă, care să le 
dea mai multe şanse evoluţiei lor. Însă, un Spirit mult evoluat poate, de 
asemenea, să atingă o vârstă înaintată, din mai multe motive. De exemplu, 
dacă are de indeplinit un anume rol sau să transmită învățături ; de asemenea, 
dacă este un factor de evoluţie pentru anturajul său sau sieşi - în mod 
simplu - pentru propriul progres.” 

Accidentele care întrerup viaţa, uneori în mod brusc, sunt ele întotdeauna 
prevăzute şi programate ? În unele cazuri, nu survin totuşi întâmplări for- 
tuite? „Nu, acestea se produc întotdeauna la data şi în condiţiile stabilite. 

Fiinţele care au parte de existenţe cu suferinţe fizice îndelungate, boli 
teribile care se prelungesc zece sau cincisprezece ani, îşi ispăşesc crime sau 
mârşăvii întunecate pe care le-au comis în vieţi precedente? „Da, întot- 
deauna. Acestea sunt rezultatul faptelor lor anterioare ; sunt o ispăşire - pe 
care uneori, ele însele au acceptat-o sau chiar au ales-o, pentru a evolua.” 

Abordez problema sinuciderii şi încerc să găsesc o scuză pentru gestul 
respectiv. Răspuns: „Nu există niciodată vreo scuză peniru întreruperea 
vieţii - a sa proprie, sau a altora. Sinucigaşii devin condamnaţi, la fel ca toți 
ucigaşii şi asasinii oarecare. Şi, de asemenea, şi judecătorii care condamnă la 
moarte...” etc. La aceste spuse, Reine se lansează într-o apreciere foarte 
interesantă asupra problemei condamnării la moarte. în principiu, Veuellini 
o consideră ca orice altă crimă... de care, într-o anumită măsură, devin 

răspunzători şi funcţionarii respectivi. Oricare participant la o atare faptă, 
judecătorul sau ajutorul de călău, îşi ia partea - mai mare sau mai mică - de 
responsabilitate. Ei vor trebui să suporte consecinţele până când vor înţelege 
că nu trebuie întrerupt cursul vieţii nicicum şi nicicând. 

Revin ła chestiunea incinerării şi întreb dacă poate fi drept ca fiinţele ce 
au fost incinerate fără consimţământul lor - crezându-se că li se face un 
bine - să aibă de suferit din cauza unui determinism mecanic al unei legi 
funcţionale fatale pe care nici nu au cunoscut-o. 

„În principiu”, răspunde Maestrul, „nimeni nu poate fi răspunzător de o 
faptă pe care nu a comis-o fără a fi conştient. Deci, pentru aceste fiinţe, nu 
va exista nici o sancţiune propriu-zisă. Nu vor suferi remuşcări dureroase, 
dar totuşi, ca urmare a anumitor dificultăţi, vor avea parte de o întârziere în 
reîncarnarea lor. De altfel, Spiritele albe apreciază astfel de situaţii. Ele 
înţeleg totul şi modifică în consecinţă aplicarea legii”. 

ÎL întreb atunci pe Vettellini dacă am făcut rău că nu am rămas mai mult 
timp la masă. Scot în evidenţă cât este de neplăcut să rămâi mai mult de o oră 
în întuneric, cu mâinile pe o mobilă care se leagănă! Îmi răspunde însă că 
aceasta a fost aşa din cauza dorinţei mele de a obiine fenomene materiale şi, 
drept urmare, mi-a recomandat exerciţiul respectiv, aducând chiar şi ca 
ajutoare pe Jeanik şi pe un altul. În fapt, ceea ce doresc nu este posibil decât 
cu un grup bine constituit, formând un lanţ etc... Dacă voi aştepta dezvoltarea 
completă a facultăţilor Reinei, ea însăşi va fi aceea care să realizeze asemenea 
fenomene ; dar pentru aşa ceva trebuie ca somnul ei să ajungă până la starea 
de catalepsie. Atât timp cât nu va fi inertă şi înghețată, nu vom obţine nimic 
de acest fel. Astăzi, somnul i-a fost profund, însă nu îndeajuns pentru ca 
dublul ei să mi se supună la secundă. Ar trebui să acţionez asupra ei mai 
devreme, să o magnetizez uşor şi încet pentru a nu mă epuiza, dar mai mult 
timp, fără a-i cere nimic. După câteva şedinţe cu această influențare lentă ea 
mi se va supune aşa cum mi se supune propria persoană. Trebuie lucrat în 
special asupra capului ei, să-i anihilez voinţa pentru a o înlocui cu a mea. 
Astfel, astăzi, când am trimis-o în atelier, ea a mers să vagabondeze pe afară. 
(Acela a fost momentul în care ea a văzut incendiul - ce a avut totuşi loc în 
mod real ~ afirmă Vettellini.) El repetă cele spuse şi mă asigură că voi obţine 
de la Reine lucruri minunate, dar trebuie să am răbdare. Sănătatea ei îl 
nelinişteşte însă. Îi va merge mai bine..., dar trebuie să-şi ia multe precauţii 
şi să se îngrijească, „ceea ce nu face întotdeauna”, remarcă dânsul. 

Această ultimă reflecţie provoacă una dintre acele scene amuzante, impo- 
sibil de descris, care ne produc - soţiei şi mie - un regret profund că suntem 
singurii care le vedem, întrucât acestea oferă o certitudine a realităţii şi a 
adevăratei vieţi - ce nu se reuşeşte a fi redate chiar de fapte cu mult mai 
importante. Reine discută cu Ghidul ei, însă noi nu putem prinde decât 
câteva cuvinte de ici, de colo. În special prin atitudinile şi gesturile sale, 
putem înțelege furia care a cuprins-o. Evident, ea refuză categoric... ceva. 

Refuză; se supără; apoi, brusc, îi întoarce spatele lui Vettellini... şi stă 
îmbufnată. Dar mânia sa nu o lasă să rămână tăcută ; ea trebuie să se întoarcă 
iar pentru a spune că nu vrea... şi că nu va face aşa ! Însă Maestrul ştie, fără 
îndoială, cum să-i tempereze mânia, căci urmează o capitulare parţială ; ea 
cedează asupra unui punct: da, îmi va mărturisi că nu a luat untura de peşte 
două dimineţi la rând. 

Dar nu e totul: Vetteilini încă o mai sileşte. Nu, nu, ea nu va mai spune 
nimic! Mânia îi revine. Aceeaşi scenă ca mai înainte. Sfârşesc prin a mă 
amesteca şi o rog să spună totul, pentru a pune capăt discuţiei. Imediat se 
supune: ea nu a mâncat azi dimineaţă nimic. Dar nu e din vina ei; nu avea 
„Rici un ban”. De această dată a spus totul. ÎI aude pe Vettellini râzând şi se 
întoarce posomorâtă, ofensată. Însă, evident, râsul Maestrului este irezistibil, 
căci o văd cum i se risipeşte furia; şi, ca un copil care nu-şi mai poate ţine 
îmbufnarea, face pace şi râde şi ea. 


Şedinţa 27 ~ miercuri, 26 februarie 1913 
(doamna D. asistă la şedinţă) 


După cum am prevăzut, această şedinţă trebuia să fie fără un interes deosebit, 
fiind o şedinţă de lucru şi de antrenament. Aveam ca sarcină să pun din ce în 
ce mai multă stăpânire pe creierul Reinei, magnetizând-o cât mai mult posibil, 
fără a-i cere nimic; m-am forţat să fac bine acest lucru. 

Ea a sosit cu întârziere, foarte suferindă şi foarte impresionată de o scenă 
de familie. (De vreo câţiva ani, tatăl ei începuse să bea şi ducea o viaţă 
nenorocită.) A adormit totuşi repede şi am continuat să o magnetizez uşor, 
timp de o oră şi jumătate. 

După acest interval a început să se mişte puţin, pronunțând cuvinte de 
neînțeles ; apoi, în fine, s-a ridicat, a întins mâinile să mă găsească şi, cu un 
ton obosit, mi-a povestit că plecase... fără a face mare lucru. Somnul ei era 
foarte profund, capul îi era total golit — aşa cum trebuia -, însă trupul îi 
rămăsese încă prea vioi din cauza stării rele a sănătăţii sale, precum şi a 
faptului că îmi concentrasem eforturile asupra capului. (Exact) Vettellini o 
făcuse să vadă diferite scene, doar pentru a o obişnui să vadă cu precizie. 
Întreb dacă vreuna dintre scenele pe care mi le descrie (peisaj cu zăpadă, cu 
urşi care se jucau între ei) avea o anumită semnificaţie. Vettellini îmi răspunde : 
„nu, nu, un exerciţiu simplu, o imagine pe care i-am creat-o pentru a-i 
antrena vederea fluidică la sesizarea detaliilor”. 

Reine vorbeşte despre starea cataleptică la care va trebui să ajungă în 
curând, imediat ce sănătatea îi va permite. „Voi pierde din greutate”, spune 
ea, „voi da impresia chiar că mă voi micşora atunci când se va obţine 
condensarea corpului meu fluidic. Acela va fi momentul în care Spirite 
dezcarnate, Vettellini sau altele, se vor putea servi de organismul meu pentru 
a comunica în comun cu dumneavoastră. Dacă voi vorbi, vor fi vocile lor ; 

dacă voi scrie, va fi scrisul lor. Ele vor putea folosi, de asemenea, substanța 
mea organică pentru a se materializa, făcându-se vizibile” etc. 

Revin la chestiunea copiilor predestinați să moară de tineri şi întreb - 
pentru a înțelege mai bine despre faptul că în anumite ospicii - ca cel de la 
Biceue - sunt adunaţi câte cinci sute de mici idioţi şi cretini diferiţi, 
condamnaţi să moară la vârste între trei şi doisprezece ani. Ar trebui să 
credem că aceşti monştri jalnici ar fi de fapt fiinţe foarte evoluate? Afirmația 
este foarte precisă: 

„Cu toţii sunt Spirite aparţinând aproape aceluiaşi nivel de evoluţie şi 
anume de un grad destul de ridicat al evoluţiei. În momentul reîncarnării lor, 
ele au fost conştiente de soarta care le aşteaptă. Au acceptat acest destin 
penibil fără nici o revoltă - uneori şi l-au ales în mod voluntar -, pentru a 
ajunge mai repede la un grad superi, 

Întreb atunci dacă în ansamblul evoluţiei spirituale a unei fiinţe, adică în 
succesiunea de perioade de încarnare şi dezcarnare, timpul petrecut pe pământ 
nu ar trebui să fie considerat ca fiind cel mai penibil, ca timpul unei munci 
dure şi cu efort dureros? Şederea în Lumea de Dincolo ar fi astfel timpul 
recoltei, fie rea, fie bună sau chiar deosebită, desigur în funcţie de munca 
depusă, dar, în orice caz, ar fi un timp de repaus relativ. El îmi răspunde 
întru totul afirmativ: „pământul este pentru o muncă dură, este timpul 
luptelor şi al suferințelor. Viaţa astrală poate oferi fericire şi bucurie ; dar, în 
orice caz, este un răgaz, o încetare a luptelor şi... Vettellini vrea să spună să 
priviţi lampa”, se întrerupe deodată Reine. Cu totul surprins de această ieşire 
a ei, întorc capul spre lanterna roşie şi văd că afumă grozav. M-am dus să las 
fitilul mai jos şi revin, spunându-i: dar oare mirosul lampei l-a deranjat pe 
Vettellini? „Oh, nu”, răspunde ea, „el spune că a intervenit pentru doamna”, 

Amuzamentul nostru la această scenă a întrerupt firul ideilor. Îi explic 
acum Maestrului cât ar fi de util pentru noi, ţinând cont de sceptici, să 
primesc de la dânsul o precizare, care să se realizeze după un timp mai redus. 
Îmi răspunde că va încerca să mă satisfacă. 

Întreb atunci pe ce bază stabilesc Spiritele prezicerile pentru un eveniment 
viitor ? Reine îmi transmite că, dacă este vorba numai de un individ, Spiritele 
pot intra în legătură cu spiritul său în timpul somnului şi preiau de la el 
numeroase indicaţii care fac posibilă prevederea faptelor sale. Însă toate 
evenimentele sunt pregătite în Astral cu mult timp înainte de a se produce pe 
pământ. Spiritele pot să ia cunoştinţă despre acestea, citind într-un anume 
mod semnele misterioase ale curenților de energii şi ale fluidelor - cu mai 
multă sau mai puţină exactitate, în funcţie de posibilitatea de a interpreta 
corect, specifică gradului propriu de evoluție. 

Această explicaţie nu este de înțeles decât la nivelul vorbelor. Inteligența 
noastră omenească nu poate — evident — să conceapă cum nişte curenţi ai unor 
fluide pot să conţină sau să exprime... evenimente viitoare. Aşa ceva nu are 

corespondent în experienţa noastră... Dar ce înţelegem noi din fenomenele 
pe care le trăim în fiecare zi? 


+ 


Reine părea mai obosită decât de obicei. Astfel, mă pregăteam să întrerup 
şedinţa, când ea se ridică pentru a mă preveni că nu voi reuşi să o trezesc prin 
procedeul obişnuit, întrucât ea a fost magnetizată prea puternic şi nu va 
reveni uşor la starea de veghe. Atunci, imi indică procedurile comple- 
mentare... pe care le aplic şi astfel, după câteva minute, ea iese din somnul 
greu - obosită, dar calmă şi fără nici o indispoziţie. 


Şedinţa 28 - vineri, 28 februarie 1913 


Reine trebuia să vină la ora două şi pregătisem totul pentru a începe mai 
degrabă; dar la ora trei nu ajunsese încă. În apropiere bate ora trei şi 
jumătate apoi ora patru şi ea tot nu soseşte. Sunt neliniştit, nemulţumit ; trag 
concluzia că ar fi bolnavă şi desfac pregătirile. r; 

Iat-o însă la ora patru şi jumătate; o Reine smerită şi încurcată. Îmi 
explică faptul că în urma unei certe cu soţul ei, pentru a-l necăji, s-a dus 
dimineaţă la spălătorul comun pentru a spăla lenjeria... şi a rămas acolo până 
la ora trei. Nu a mai îndrăznit însă să vină aici şi s-a apucat să lucreze ceva 
în camera sa, unde a simţit un impuls irezistibil de a pune mâinile pe masă, 
care a bătut imediat: „Cornillier înfuriat, mergi imediat”. Ea a protestat că 
e prea târziu, însă masa a reînceput să bată în mod brutal, spune ea: 
„Cornillier e neliniștit, mergi”. Şi astfel a plecat, însă temându-se mult că va 
fi certată. 

Am inceput şedinţa imediat. A adormit bine. Am continuat pasele timp de 
o oră bună, apoi am lăsat-o. 

Către ora şase se agită puţin şi pare că percepe apariţii. Se ridică şi face 
semn cuiva, aflat în dreapta sa, să treacă în partea stângă. Câteva cuvinte 
care însoțesc gestul respectiv mă fac să înţeleg că i se adresează lui Vettellini. 
El era la locul său obişnuit, la dreapta; însă copila, care a făcut efort la 
spălatul lenjeriei şi apoi a tot bătut cu lopăţica de stors rufe, afirmă că are 
braţul drept îndurerat şi că ar suferi mai puţin dacă se va apleca spre stânga. 

Între ei începe o conversaţie foarte obişnuită. Reine povesteşte ce a făcut 
şi primeşte câteva sfaturi şi aprecieri privind comportarea sa. ÎL tachinează pe 
Vettellini, se răzvrăteşte contra modului său autoritar, îi lansează câteva 
împunsături..., dar apoi îşi revine să vorbească serios. E atât de naturală 
discuţia, ce are un caracter atât de real, încât suntem profund convinşi că 
interlocutorul ei este realmente prezent acolo. 

La un moment dat o cuprinde o emoție puternică, amintindu-și de tatăl 
şi o notă dureroasă, mişcătoare, ne impresionează - pe soţia mea şi pe 


ei 

Reine îşi dă seama că Vettellini e la curent cu tot ceea ce face ea, până şi 
în cele mai mici detalii. Mai târziu avea să-mi spună: „ştiţi, domnule 
Cornillier, el mă urmăreşte la fel cum o pisică pândeşte un şoarece ! ”. Acum 
dânşii vorbesc despre pictorul M. cu care copila - ţinând cont de o pre-anun- 
tare a Ghidului ei - a rupt-o în mod hotărât. Aceasta dă loc la o a doua 
prezicere, foarte importantă dacă se va realiza, căci absolut nimic nu indica 
modul special în care se va produce: pictorul M. a reţinut-o pentru trei 
şedinţe şi cum el a fost bolnav în timpul primelor două şedinţe şi nu a putut 
să lucreze, a refuzat să i le plătească. Copila e prea mândră pentru a insista 
şi a cere ce i se cuvine; este încă dezolată, „căci zece franci mai puţin, 
contează”. Vettellini îi spune însă: „Reine, nu fi supărată de acest lucru. 
M. va regreta purtarea lui; marțea viitoare el va lăsa la portarul vostru un 
plic conținând două piese a cinci franci şi câteva rânduri prin care te roagă 
să revii”. Reine rămâne însă pe gânduri: „Dar Vettellini, aceşti zece franci..., 
pot să-i rețin? ... Fiindcă eu nu am lucrat, nu sunt ai mei...”. Evident, Vetteilini 
o reasigură şi îi confirmă dreptul ei legitim de a-i păstra. Dar ea mai insistă încă : 
„Da, ştiu bine, el m-a reţinut pentru şedinţe şi eu le-am pierdut. Mi-e tot 
una, eşti cu totul sigur că sunt banii mei? Pot eu cu adevărat să cheltuiesc aceşti 
zece franci? ”. Şi a fost nevoie de noi asigurări din partea Ghidului pentru a risipi 
complet mişcătoarele scrupule ale micii Reine... care este totuşi atât de săracă ! 

După această discuţie are însă loc un incident relativ la tatăl ei, pe care 
ea a încercat încă o dată să-l salveze, făcând-o pe mama ei să-l reprimească, 
procurându-i un loc etc. Eforturi zadarnice ; după două săptămâni de absti- 
nenţă, viciul a pus din nou stăpânire pe dânsul şi a trebuit să-i facă din nou 
bagajul bietului om şi să-l trimită în voia soartei, în viaţa-i mizerabilă. Reine 
s-a întristat, însă Vetellini i-a recomandat să nu se mai gândească la el. Dar 
Jacrimile îi curg; ea protestează şi îl imploră. O auzim: „Vettellini, 
promite-mi că vei vedea de el... şi îl vei ajuta puţin. Dânsul va suferi mult 
văzând că a căzut încă o dată! Oh! Vettellini... să aibă întotdeauna pâine ; 
să aibă întotdeauna o bucată de pâine! Şi nopţile... să nu-i fie frig, să nu se 
culce afară ! ”. Şi, dureros emoţionată, ştergându-şi lacrimile, îl mai imploră : 
„O bucată de pâine... întotdeauna ; şi să nu sufere de frig...”. 

O scenă amuzantă ne risipește emoția: Reine a remarcat că Vettellini a 
fost astăzi foarte drăguţ; nu a certat-o şi este deplin fericită că vorbeşte atât 
de prieteneşte cu ea. Însă Vettellini îi răspunde printr-o glumă referindu-se la 
vârsta lui, căci Reine exclamă: „Prea bătrân; eşti prea bătrân? Ei bine, 
uită-te aşa la mine! Şi te asigur că îmi place mai mult să fie aşa. Sunt mai 
liniştită; cel puţin, putem să fim buni camarazi”. Apoi, legat de o reflecţie 
pe care nu am putut-o înţelege, Reine a reluat: „Oh, atâta te tot mândreşti că 
eşti Spirit! Dar şi eu voi fi într-o bună zi un Spirit! ”. 

Îşi spun la revedere. Apoi Reine mă caută şi îmi relatează principalele 
lucruri pe care le-a făcut şi le-a spus, total inconştientă de faptul că am putut 
să aud totul. 

Şedinţa 29 - luni, 3 martie 1913 


Începem către ora patru. Reine e deplin sănătoasă, mai veselă decât de obicei 
şi adoarme cu uşurinţă. Continuu cu pasele, odihnindu-mă un timp şi apoi 
reluându-le în mod alternat. La un moment dat o văd înălțându-şi capul şi 
ascultând; apoi se ridică, întinde mâna stângă către locul unde mă aflu, 
părând să arate inelul de pe deget. Cum îi fusese ordonat ca întotdeauna să-şi 
scoată la şedinţe atât inelele, cât şi orice alt obiect de metal, înţeleg că de 
această dată a uitat să o facă şi îi scot verigheta. Imediat îmi întinde şi mâna 
dreaptă la care are un alt inel şi, după terminarea scoaterilor, cade în fotoliu. 

După un somn destul de lung, tresare dintr-o dată şi răspunde cu vioiciune, 
ca şi cum ar fi chemat-o cineva. Înţeleg că îi vorbeşte un Spirit şi că îl aude 
fără a-l vedea. Nu este Vettellini şi ea pare surprinsă şi neliniştită. 

Se pare că noul venit îi anunţă ceva care nu-i place, căci ea îl întreabă cu 
un fel de îngrijorare... Acum îi distinge forma şi culoarea. E un Spirit alb. Îi 
vorbeşte cu atâta autoritate, încât pare cam speriată. Nu îi vede faţa, ci doar 
o formă ceţoasă, mare, importantă şi de un alb minunat, care va continua să 
o încânte şi mai târziu, atunci când mi-l va descrie. 

După mai multe spuse ale Spiritului (pe care ea le repetă), precum şi după 
răspunsuri, înțeleg că acesta a venit să-i spună că Veuellini nu se va mai arăta 
în cursul mai multor şedinţe. Acest fapt îi va folosi mai bine progresului ei, 
căci ea contează prea mult pe ajutorul său. Mai târziu, când vom fi iarăşi 
între noi, Reine îmi va explica astfel situația: „Domnule Cornillier, eu nu 
sunt totuşi fricoasă, însă când simt acest frig care mă cuprinde, acest îngheţ 
care mă pătrunde ca la moarte, mi-e frică; şi, în mod conştient, îmi opresc 
degajarea substanței fluidice. Dar trebuie în mod absolut să devin ca un 
cadavru. Simţiţi (ea îmi întinde braţul) ; deja sunt rece până în profunzimea 
cărnii, însă nu este încă îndeajuns... şi mi-e frică... Atunci, ajutorul pe care 
i-l cer lui Veuellini, conversațiile cu el etc. sunt mijloace la care apelez 
pentru a întârzia momentul în care trebuie să mă detaşez cu totul... Dar 
trebuie să înving această frică. Ah, ştiţi, e îngrozitor! ”. 

Pentru moment, biata copilă e atât de descurajată Ja gândul că Ghidul ei 
nu va veni, încât ea îl imploră pe Spiritul alb, îi cere favoarea de a-l lăsa pe 
Vettellini să vină şi astăzi... o clipă, un minut. ÎL roagă..., insistă..., apoi se 
revoltă şi spune că vrea să-l vadă. Este o scenă foarte curioasă. În faţa acestei 
autorităţi înalte, Reine nu îşi pleacă totuşi capul. Ea vrea să-l vadă pe 
Vettellini, îl va vedea, da, astăzi. Fără a promite în mod clar, Spiritul alb 
pleacă şi, cu toată emoția sa, Reine nu se poate împiedica să protesteze în 
faţa minunatei lumini care dispare prin fereastră! 

Spunându-mi cele întâmplate, e cuprinsă din nou de spaimă. Priveşte în 
toate părţile, apoi se ridică, întoarce capul în diferite direcţii, încercând să 
sondeze spaţiul. 

v Cercetează şi colţurile, dar apoi, disperată, se lasă să recadă în fotoliu şi 
începe să suspine : „Vettellini, Vettellini...”, îl tot cheamă ea, „Oh, Vettellini...”. 

Dar subit, un strigăt de bucurie. Întinde mâinile către stânga. El e acole 
Ah, respiră ea! Îi cere să treacă pe partea dreaptă: „Este mai bine aici”. îi 
face loc pe fotoliu, însă el nu vine atât de aproape şi se ţine lateral, ca de 
obicei. Vrea să-i povestească ce s-a întâmplat, dar se întrerupe de la primele 
cuvinte: „Râzi! Ştii totul? Ah, bine, e nostim! Va trebui totuşi să vii. Să 
nu fiu neascultătoare ? Nu, nu. O să se facă, se va face...”. Şi, alintându-se: 
„Vei veni totuşi, aşa-i că da?... Şi-apoi, ştii, nici domnul Cornillier nu va 
mai fi mulţumit. El are de pus întrebări...”. Scenă cu adevărat delicioasă, aşa 
cum am mai văzut deja atâtea şi de care nu ne mai săturăm. 

Vettellini îi confirmă necesitatea de a ne lăsa să acţionăm singuri, ea şi 
eu, dar aceasta nu în mod definitiv. Trebuie. Însă el va fi aici, fără să se arate 
şi, după două-trei şedinţe, va reveni şi va relua micile discuţii. 

Acum ne dă câteva informaţii ~ care de fapt sunt adevărate preziceri - pe 
care le notez cu grijă: mâine, mama Reinei va primi o scrisoare care o 
anunţă că mamei dânsei (bunica de pe mamă a mediumului) îi este tot mai 
rău şi că trebuie să vină imediat dacă vrea să o mai vadă pentru ultima oară. 
(Femeia respectivă locuieşte la Vierzon şi atât Reine, cât şi mama ei nu au 
mai avut legătură cu ea de mai mulţi ani.) Vettellini afirmă că în ciuda 
imposibilității materiale ce pare a exista, mama va pleca totuşi, va lipsi trei 
zile, dar că buna femeie incă nu va muri acum. Aceasta se va întâmpla ceva 
mai târziu, către Paşte. 

Copila remarcă însă că mama ei, care este servantă, nu va obține permi- 
siunea să lipsească, căci patronii ei sunt foarte duri... şi cum ea nu are deloc 
bani, desigur că nu va pleca. Vettellini îi răspunde simplu: „Vei vedea”, 

Apoi o pune în încurcătură rugând-o să-mi transmită că ea are intenţia 
ascunsă de a înceta să mai ia untura de peşte. Mă însărcinează să o supra- 
veghez... şi, la nevoie, să o cert. 

Este sfârşitul şedinţei şi copila se întristează din nou, gândindu-se că 
nu-şi va mai revedea marele prieten timp de mai multe zile. ÎI privește cu 
afecţiune, vorbeşte despre trăsăturile feţei sale; îi remarcă părul frumos şi îi 
cere să o lase să-l mângâie. El refuză, dar dânsa riscă şi îl pipăie: „OR..., 
e cu adevărat păr ; îl simt că-i păr”, spune ea. 


Şedinţa 30 — miercuri, 5 martie 1913 


Speram să pot verifica astăzi dacă prezicerea, privindu-l pe pictorul M., s-a 
împlinit. Ei bine, e un fapt realizat; totul s-a întâmplat aşa cum anunţase 
Vettellini : ieri, marţi, M. a fost ia portarul Reinei şi i-a dat un plic conţinând 
două piese de câte cinci franci. 

De asemenea, am putut să mă conving de realizarea primei părţi a celei 
de a doua preziceri, aceea privind boala bunicii: mama Reinei a primit 

într-adevăr o scrisoare de la Vierzon, informând-o că mamei sale îi era tot 
mai rău şi că ar trebui să vină imediat dacă dorea să o mai vadă în viață. Ea 
a putut să obțină de la stăpâni permisiunea, precum şi avansul necesar 
pentru a pleca sâmbătă seară. Aceştia i-au dat liberă duminica, dar nimic în 
plus. Vettellini a prezis însă o absenţă de trei zile ; vom vedea. 


* 


Azi am început mai degrabă, căci voiam să plec de-acasă la ora şase. 

Somnul pare foarte bun, însă Reine nu se răceşte la fel de tare ca la ultima 
şedinţă. Asta mă supără şi mă forţez să-mi intensific pasele. Dintr-o dată ea 
se ridică, părând că se sufocă... Vrea să vorbească, insă nu reuşeşte decât să 
bolborosească ceva de neînțeles. Ascultă un moment şi apoi, prin gesturi, îmi 
indică să-i degajez pieptul şi în special inima, care într-adevăr nu mai bate 
normal. Mă grăbesc să execut; puţin câte puţin îşi revine, respiră liber... şi 
scapă de frica pe care, desigur, am simţit-o şi eu însumi, în mod intens, timp 
de câteva minute. 

Începe să vorbească şi îmi spune că nu a făcut aproape nimic. A ieşit de 
trei ori, rătăcind cam la intâmplare, surprinsă de a fi singură, pentru moment 
lipsindu-i însă forţa de a merge mai departe. O dată a intrat într-o casă 
frumoasă, a urcat pe scară, a bătut la o uşă, dar apoi a revenit... aşa, fără să 
ştie pentru ce, (Acesta era probabil rezultatul unui ordin pe care i-l dădusem 
la magnetizare, de a merge la amicul meu S.O.) 

O altă dată s-a dus ìn Grădina Luxemburg, s-a plimbat pe acolo şi mi-a 
descris fântâna lui Carpeaux (pe care ea nu a văzut-o niciodată), ce a 
interesat-o mult. Dânsa nu s-a răcit bine la extremităţi, dar, în schimb, 
interiorul pieptului era ca de gheaţă, inima nu-i mai bătea decât slab şi i se 
făcuse frică... 

Văd că nu a fost conştientă de ordinele pe care i le-am dat la magnetizare. 
Aceasta fără îndoială din cauza spaimei de a se vedea singură și fără Ghidul 
ei. Îi reamintesc de incidentele de la ultima şedinţă şi îi afirm că, în mod 
sigur, Vettellini o supraveghează fără să se arate; apoi, văzând-o îngrijorată 
şi încrezătoare, decid că e mai înţelept să o trezesc fără a căuta ceva în plus 
astăzi. 

Încep pasele mele de degajare, dar cu un gest ea mă opreşte, priveşte Ja 
dreapta şi scoate un adevărat strigăt de bucurie : „Ah, eşti dumneata, Vetteilini ! 
Domnule Cornillier, el e aici”. Şi plină de emoție, Reine se apleacă, strânge 
şi mângâie nişte mâini invizibile şi râde şi vorbeşte cu bucurie: „Ah, bine, 
asta e o surpriză! Nu te aşteptam. A, da, asta-i pentru că am fost aşa de 
cuminţi ; nu am căutat să te vedem; n-am încercat să-ţi punem întrebări; 
deci ai venit să ne răsplăteşti ? Ei bine, suntem mulţumiţi ! ”. Mă face părtaş 
şi pe mine la bucurie. Trebuie să mărturisesc, de altfel, că şi eu sunt mulţumit. 

Vettellini spune că totul s-a petrecut bine. Într-adevăr, el a supravegheat-o, 
gata să intervină în caz de nevoie. De asemenea, el este cel care mi-a 

comunicat indicaţia de a-i degaja inima. Tot el este cel ce a făcut-o să revină 
din plimbările ei „pentru că”, spune dânsa, „el ştie că vreţi să plecaţi şi că 
şedinţa irebuie să fie terminată înainte de ora şase”. (Eu nu-i spusesem însă 
nimic.) Am sentimentul că suntem vegheaţi şi supravegheați... şi că sănătatea 
Reinei nu riscă nimic în aceste condiţii. În fine, ei se despart şi procedez la 
trezire. 

Nimic nu poate exprima bucuria copilei ia sosirea prietenului ei, Vettellini. 
Soţia mea, care părăsise încăperea, auzind exclamaţia ei, a revenit repede 
pentru a asista la această scenă delicioasă. 


Şedinţa 31 — vineri, 7 martie 1913 


Astăzi am făcut un bun pas înainte. Reine mi s-a supus şi cu forţele ei proprii 
a mers acolo unde vroiam să o trimit. 

Am început către ora trei şi jumătate şi după vreo oră, îi dau ordin să se 
ducă în rue de Miromesnil, la prietenul meu S.O. După câteva momente o 
întreb. Ea îmi răspunde că m-a ascultat întocmai, dar că se reîntoarce întrucât, 
neavând forţă suficientă, nu a putut să treacă de uşa apartamentului. A auzit 
voci provenind din interior, dar nu ştia cum să pătrundă în locuinţă. Atunci 
a coborât scara, s-a luat după un domn care ieşea de la etajul doi și l-a însoţit 
câtva timp, neştiind ce să facă. În fine, plictisită, a revenit aici. 

Atunci mă hotărăsc să o pun într-un somn mai profund. Reîncep magne- 
tizarea şi când mi se pare că a absorbit o doză bună de fluid, reînnoiesc 
ordinul, de această dată mai poruncitor, de a merge la S.O. La această a doua 
reluare am reuşit mai bine. Ea a intrat în apartament şi îl vede pe S., pe care 
îl recunoaşte ; îmi spune că se află aproape de biroul său. Nu este singur. 
Este şi o doamnă, într-un fotoliu din partea dreaptă a biroului. Această 
doamnă e îmbrăcată cu ceva „întunecat”, spune Reine. Îi cer să-mi detalieze, 
însă ea nu vede decât în mare, fără a distinge clar. Vede mişcarea buzelor, 
aude zgomotul vocilor, dar nu poate sesiza cuvintele. Conversaţia se opreşte ; 
S. înclină capul gânditor ; apoi se întoarce pentru a scrie ; doamna aşteaptă!. 
Însă Reine îşi pierde forţele, totul devine negru... şi ea nu ştie cum să revină. 
Îi indic ce să facă şi după câteva momente îmi spune că s-a întors şi că e 
deasupra trupului fizic. 

O întreb ceva şi, constatându-i oboseala, mă pregătesc să o trezesc, când 
pare că vede ceva interesant. E o lucire în cameră, care se conturează şi ia 
forma unui corp ceţos. Apoi, la partea superioară a norişorului se mate- 
rializează un cap. Copilei i se face frică, dar eu o încurajez şi, după câteva 
ezitări, îndrăzneşte să-i pună întrebări, la care i se răspunde: „Rugaţi-vă 
pentu mine”, iar ia a doua întrebare: „Rugaţi-vă pentru mine... şi fiţi 


1. Legat de această vizită, se găseşte o notă în partea finală a consemnării din 
şedinţa 33. 

buni”. Este o femeie; capul ei e foarte frumos; are părul lung, roșcat. 
Remarc că ne-am ruga mai bine pentru ea, dacă am şti cine este, Răspunde: 
„Jeanne”, Insist şi astfel îşi dă numele de familie : „Kemikow” (sau Kemirow 
ori Kemikoff). Prenumele ei este Jane şi nu Jeanne. E rusoaică ; vine adesea 
aici, căci îi place. Vreau să aflu mai mult, însă Reine o vede dispărând... 

Reine e mulţumită. „Ştiţi, domnule Cornillier, azi am acţionat singură; 
e bine.” Apreciez şi eu într-adevăr acest progres. Subit, un mic strigăt de 
bucurie: „E Vertellini!”. Şi el e satisfăcut: „Şedinţa a fost bună”, spune 
dânsul. „Trebuie să insist şi la şedinţa viitoare să o trimit în acelaşi loc. Ea 
trebuie să ajungă să vadă în detaliu tot ce se întâmplă acolo.” Apoi, va trebui 
să o trimit mai departe... şi să o antrenez până ce mă va asculta imediat, să 
acţioneze prin propria mea gândire. 

Urmează câteva instrucţiuni pentru a o dirija fără a o obosi atât. După 
aceea se angajează o discuţie între ei; dânsul insistă ca ea să-mi spună ceva 
ce nu vrea să spună... Este o poveste cu o vecină care vrea să fie împrumutată 
cu bani. Vettellini imi recomandă să o avertizez, când va fi trează, că vecina 
e o întrigantă și că trebuie să înceteze orice relaţie cu ea. 

O trezesc pe Reine, după ce i-am ordonat să vină aici mâine seară, la ora 
zece (în timpul somnului nocturn, plecând în corpul fluidic), pentru a vedea 
ce facem noi. 

La trezire e într-atât de obosită, încât aţipeşte vreun sfert de oră, Apoi îşi 
revine şi e odihnită. 

* 


La ultima şedinţă, înainte de a o trezi pe Reine, i-am transmis sugestia ca 
la prima venire a ei aici să-mi aducă două din cărțile sale. Sugestia nu a fost 
total realizată, însă ideea aducerii cărților a dominat-o într-atât, încât la 
plecare a luat două cărţi şi apoi a coborât scara... întrebându-se însă ce să 
facă cu ele?... Ajunsă în stradă, i s-a părut absurd că s-a încurcat cu acestea 
fără motiv şi s-a întors, lăsându-le la portăreasă. 


Şedinţa 32 - luni, 10 martie 1913 


Merge încet, dar puţin câte puţin ne apropiem de scop. Există indicii sigure 
că mediumul meu începe să vadă cu mai multă precizie şi rapiditate. 

O magnetizez prelungit şi îi ordon excursia obişnuită la prietenul meu 
S.O. Mi se supune imediat, fără nici o ezitare şi mă anunţă că îl vede pe S. 
la biroul său, scriind. E singur; scrisoarea pe care o scrie nu-i pentru un 
prieten. „Este o scrisoare”, spune ea, „ca de avocat, o scrisoare importantă”. 
Încerc să obţin relaţii asupra conţinutului, dar ea nu poate percepe decât 
marea preocupare a celui ce scrie şi nimic în plus. Vede bine hârtia, remarcă 
un antet, distinge destul de bine rândurile, însă fără a putea să citească. li 
spun să-şi manifeste prezenţa într-un mod oarecare, zgomot, atingere uşoară 

etc. Încearcă: se învârte în jurul lui, îl atinge, face să trosnească un scaun, 
mă încredințează ea. Fără a fi sigură, crede că dânsul percepe ceva, căci se 
opreşte din scris şi priveşte. Îi sugerez Reinei să facă să-i cadă ochelarii. Ea 
se concentrează într-un efort puternic, mâna sa face un gest sec şi scoate un 
suspin bucuros. „S-a făcut, i-au căzut!” şi râde cu hohot. Eşti sigură, îi spun 
eu, absolut sigură că ai făcut să-i cadă ochelarii? „Oh, da, sigură. I-au 
căzut. El i-a reluat repede şi i-a pus din nou. Oh, i-au căzut, desigur, însă nu 
ştie că eu...” O rog să mai facă o dată. Încearcă din nou, face un efort mare, 
suspină şi tremură... : „Nu, nu mai pot, sunt prea bine fixaţi acum. Prima 
oară am putut reuşi fiindcă îi avea puşi de mai mult timp şi astfel i-au 
alunecat; dar acum sunt fixaţi prea bine”. Îmi spune că dânsul va pleca, 
înţelege acest lucru şi încearcă din nou să-i atragă atenţia. Crede că îi 
percepe prezenţa în mod vag. El se ridică, deschide uşa..., însă nu mai vede 
clar, forţele i s-au epuizat. 

Îi ordon să revină!. 

Atunci o întreb ce a făcut sâmbătă seara la ora zece. S-a supus ordinului 
meu de a veni aici, în atelier, ca să vadă ce se întâmplă? Îmi spune că 
sâmbătă seara, fiind culcată, a căzut dintr-o dată într-un somn hipnotic şi s-a 
văzut aici, în anticameră ; dar, auzind voci străine, nu a îndrăznit să intre în 
atelier. Atunci s-a aşezat pe un scaun aproape de fereastră şi a văzut prin uşa 
întredeschisă nişte doamne şi nişte domni?. De ce nu ai intrat? o întreb eu. 
Eram acolo şi te aşteptam. „Da, însă mi-a fost teamă că mă vor vedea şi 
ceilalţi.” Ei bine, am reluat eu, te-ar fi primit bucuroşi... „Oh”, spune Reine 
părând încurcată, „dar eram în cămaşă de noapte! ”. 

După ce a rămas câtva timp privindu-ne, a coborât la etajul cinci şi a 
vizitat sufrageria, apoi a intrat în camera soţiei mele. Dar vizita ei fluidică, 
ce putea fi considerată până aici ca o simplă invenţie, a evidenţiat un caracter 
de veracitate pe care l-am putut controla. Într-adevăr, ea nu cunoştea camera 
respectivă... şi totuşi mi-o descrie foarte exact. Îmi spune că s-a distrat 
privind peste tot. Menţionează bine, la locurile lor, mobilele şi bibelourile. 
Remarcă o fotografie mare a tabloului meu Pelerinul — aşezată la capătul 
patului ~, deasupra un peisaj marin, un portret de-al meu într-o ramă ovală 
etc., perii albe pe toaletă... etc. etc. Toate descrierile ei sunt exacte. După ce 
s-a distrat astfel, a urcat iarăşi la etajul şase şi a văzut că începusem să bem. 
Atunci, neştiind ce să facă, s-a întors acasă. 

„Vettellini”, îmi spune spontan Reine, „m-a ajutat în toate acestea. El 
mi-a deschis ochii, căci eu nu aş fi avut singură forţa suficientă. Dar el a vrut 
să vă facă plăcere. Când m-am întors, el m-a făcut să trec de la somnul 
hipnotic la somnul natura! şi aşa am dormit până dimineaţă”. 


1. O notă referitoare la această vizită se va găsi ia finalul consemnării din şedinţa 33. 
2. Am avut într-adevăr câţiva prieteni. Reine nù putea şti acest lucru. 

Obligată să plece, soția mi-a spus că va încerca să revină acasă la timp, ca 
să pot face o experienţă cu ajutorul ei..., insă nu mai vine... Plictisit, îi cer 
micuţei să încerce să o găsească şi să-mi spună dacă va reveni sau nu. Se 
supune, însă imediat râde veselă şi începe să vorbească... în cameră. E 
Vettellini cel care intervine. O pune să-mi transmită că doamna Cornillier 
soseşte ; va fi aici în zece minute. Aşteptând-o, pot să-i pun câteva întrebări, 

Îi cer să-mi dea o definiţie a sugestiei... şi ei începe să-mi răspundă 
într-un mod interesant, tocmai când soţia deschide uşa... 

O rog să meargă în camera din spatele apartamentului, dincolo de atelier, 
şi să facă nişte gesturi precise, pe care să le imagineze ea, să spună cu voce 
tare un număr etc. Voi trimite dublul Reinei să o observe. Soţia iese. 

O magnetizez puţin pe Reine şi o trimit în camera respectivă. Găseşte uşa 
încăperii închisă. (Verificat ca exact.) Intrată la ordinul meu formal, vede 
doar negru, nu distinge bine şi îmi spune că suntem amândoi prea obosiţi. În 
fine, observă o fiinţă. Este o femeie, foarte înaltă şi dintr-o dată o recunoaşte : 
„Dar este doamna Cornillier ! ”. O vede cu braţele întinse ; ţine ceva..., dar 
nu poate înțelege ce este. (Era adevărat, soţia ţinea în faţa ei o eşarfă, având 
braţele depărtate.) O aude vorbind..., însă nu poate înţelege ce spune. Insist, 
fără a reuşi mai bine. Evident, experienţa nu va fi întru totul valabilă şi o 
opresc. 

Vetellini imi spune că voi fi foarte obosit în această seară şi mâine, căci 
mediumul a luat astăzi mai mult din fluidul meu. Îmi recomandă să mănânc 
bine şi să iau un întăritor după şedinţă. El adaugă că trebuie să fiu mulţumit, 
căci puţinul ce l-a realizat la S. a fost executat clar, cu rapiditate şi precizie. 

Profit de buna dispoziţie a lui Vettellini pentru a-i propune o prezicere, 
care să fie probantă pentru toţi. Ar vrea el să-mi spună: 1) dacă legea de trei 
ani (a serviciului militar) va fi votată? ; 2) la ce dată? ; 3) cu câte voturi? 
După un moment, îmi răspunde că el crede că mă va putea satisface. Miercuri 
va face să se scrie răspunsurile. 

Imi dă apoi câteva pre-informaţii de importanţă minimă, dar a căror 
realizare nu va prezenta cu nimic mai puţin o valoare reală: copila va primi 
în această seară o scrisoare de la mama sa (plecată sâmbătă la Vierzon pentru 
a rămâne acolo duminica. Veitellini afirmase atunci că va fi absentă trei zile). 
Scrisoarea îi va anunţa reîntoarcerea mâine seară - marţi (ceea ce va face 
evident trei zile). Vettellini adaugă că Reine va avea o surpriză : mama îi va 
aduce mere. Cât despre tatăl ei, acesta nu a plecat din Paris. Micuța are o 
tresărire de spaimă! Vettellini îi spune să nu se teamă de ceva. El îl va opri 
să vină să o vadă!. 


1. Deşi tatăl Reinei a rămas la Paris şi după această dată, nu a mai încercat niciodată 
să-şi revadă fiica, pe când înainte venea adesea, necăjind-o pentru a obține câte 
ceva etc. 

Şedinţa 33 — miercuri, 12 martie 1913 


Mai întâi trebuie să evidenţiez realizarea micilor evenimente prezise de 
Veuellini la ultimele şedinţe. Luni seara, copila a primit într-adevăr o 
scrisoare de la mama sa, anunţându-i sosirea în ziua următoare (ceea ce 
conduce la cele trei zile de absenţă pre-anunţate) şi sosind în gară - unde 
Reine o aştepta -, aceasta i-a dat un coş cu opt mere. Mama a lăsat-o pe 
bunică în viaţă, la Vierzon. Pe scurt, totul s-a realizat în mod exact. 


* 


Începem la ora obişnuită. Mă simt deplin sănătos şi o magnetizez puternic 
şi prelungit ; apoi, gândind că mediumul s-a dedubiat bine, vreau să o trimit 
încă o dată la prietenul meu S.O. Nu obţin însă nici un răspuns, nici un semn 
de supunere... Atunci reiau pasele pentru câteva momente şi, după aceea, îi 
comand mai poruncitor. Reine pare ca zăpăcită, ca revenind de departe... şi 
cu o voce slabă, imi spune că va merge unde vreau să o trimit. 

După un timp, mă anunţă că a ajuns. ÎI vede pe S. la birou. Îşi ţine capul 
rezemat pe mâini şi pare preocupat şi necăjit. Începe să scrie pe aceeaşi 
hârtie cu antet şi foloseşte cerneală violetă. Reine încearcă să-şi manifeste 
prezenţa şi să facă să-i cadă din nou ochelarii, dar nu reuşeşte. Ea pare 
amorţită, greoaie... şi nu-i înțeleg starea, căci astăzi mă simţeam plin de 
vitalitate. Trece într-o cameră vecină, spune ea, unde a auzit o voce. Aici 
avem o mică discuţie cu privire la aşezarea camerelor apartamentului. Am 
crezut că face o greşeală topografică. Însă trebuie să recunosc că eu sunt 
acela care s-a înşelat şi îi cer scuze. (Incidentul e interesant.) În acea încăpere 
în care trecuse şi unde revine (pe care o numeşte „cameră de dormit”) se află 
o doamnă, în picioare, îmbrăcată în negru sau în albastru închis, cu o bluză 
albă sub o jachetă de aceeaşi culoare ca a fustei. Reine vede că este fără 
pălărie etc. etc. 

Am atunci sentimentul că sunt foarte indiscret... şi că nu mai trebuie să 
continuu cu această supraveghere polițistă, fără să fi primit asentimentul 
victimei! O rog pe mesageră să revină, în rest destul de nemulţumit de 
modul slab în care a văzut!. 

Mă gândeam să-i dau ordin pentru o altă experienţă, când o aud că 
vorbeşte în şoaptă. Înţelegând că a intervenit Ghidul ei, îl întreb ce s-a 
întâmplat astăzi. El îmi explică faptul că, în mod inconştient, am procedat 
neîndemânatic: Reine era cufundată într-un somn mai profund decât de 
obicei. Niciodată nu atinsese însă acest grad de hipnoză... şi n-ar fi trebuit 
să mai insist atunci când ea nu a răspuns deloc la primul meu ordin. Ea 
începuse de fapt să vadă lucruri şi ființe dintr-un alt plan. Pentru a mă 


1. A se vedea nota din finalul acestei şedinţe. 

asculta, ea a coborât, dar era influenţată încă de atmosfera eterică superioară. 
Şi astfel, fără să ştiu, am întrerupt un fenomen nou şi de o importanţă infinit 
mai mare decât experienţele noastre obişnuite. Aceasta a fost cauza inerţiei şi 
a indeciziei sale. 

Întreb atunci cum pot să recunosc dacă pot să-i comand... sau, din 
contra, că e mai bine să aştept? Veuellini îmi spune să o chem încetişor pe 
nume, de trei ori. Dacă nu răspunde, să continuu să o magnetizez, ordo- 
nându-i să vadă din ce în ce mai precis ceea ce este în curs de observare. Ea 
va veni singură să-mi relateze observaţiile sale şi după aceea voi putea să o 
trimit în excursie conform dorințelor personale. 

Deodată Reine îmi spune că va scrie. Sunt încântat, gândindu-mă că voi 
avea prezicerea despre legea celor trei ani. Într-adevăr, ea scrie : „Legea de 
trei ani va fi votată la 25 martie 1913”. Este bine, dar eu doresc să ştiu şi prin 
câte voturi. E absolut necesar, pentru ca informaţia respectivă să poată fi 
recunoscută ca având origine transcendentală, căci n-ar fi poate greu să se 
prevadă de cineva data şi rezultatul votului... pe când data şi rezultatul 
numărului de voturi ar forma un tot greu de disprețuit. Vettellini spune că va 
da completarea vineri. (Remarc în mine însumi că 25 martie fiind marţi - a 
treia zi de Paşti - deputaţii vor fi în vacanţă şi astfel e foarte puţin probabil 
ca legea să fie votată în acea zi.) 

Gândindu-mă la nefericitul meu cumnat, internat într-un ospiciu de mai 
bine de un an, îl întreb pe Vettellini ce este în realitate demența? Îmi 
răspunde că este plecarea spiritului din trup. Întermitenţele de nebunie şi de 
rațiune provin din abandonul şi din reintoarcerile spiritului în trup. Era 
destul de evident..., însă acest răspuns ne conduce, puţin câte puţin, către o 
informaţie neaşteptată, dintr-un cu totul alt ordin de idei: 

În curând, la anumiţi mediumi buni se va manifesta o facultate nouă: ei 
vor putea să pătrundă în acelaşi timp gândul şi să asculte şi cuvintele 
persoanelor cu care vor fi în relaţie. Vor exista astfel două moduri de 
producere a fenomenului gândirii exteriorizate în cuvinte: 1) gândirea 
intrinsecă (redată prin cuvinte ce exprimă direct noţiunile — n.tr.) ; 2) tradu- 
cerea ei discursivă (prin preluare telepatică a diferitelor imagini-simbol din 
care sunt deduse raţional noţiunile specifice ~ n.tr.). Reine - această persoană 
mică şi umilă, incultă şi ignorantă - ne transmite cu o anumită elocvenţă şi 
cu o subtilitate extremă, faptul că gândirea apare în creier prin stimulul 
spiritului şi că e deformată prin vorbire. În cea mai mare parte a cazurilor, 
este însă o traducere inexactă. În viitor va exista o posibilitate de analiză 
psihologică extrem de valabilă. „Asta... este noul”, spune ea, „aşa ceva nu 
a fost făcut niciodată de vreun medium, dar va veni în curând”. 

Propun să o trezesc pe Reine, care trebuie să fie obosită. Ea îmi spune 
însă că nu e nevoie să se ducă degrabă acasă, fiindcă mama sa vine să le 
pregătească cina. Vettellini o întrerupe ca să-i transmită că mama nu va veni. 
„Ea va veni în mod sigur”, ripostează copila, „căci este o masă pentru ea, e 

aniversarea ei şi nu va lipsi”. Dar Vettellini îi repetă liniştit să nu conteze pe 
mama ei. „Stăpâna o va reține; ea nu va putea ieşi în această seară.” 
Reine e deja nemulțumită, însă devine chiar furioasă când Vertellini 
adaugă faptul că nu trebuie să conteze nici că mâine va poza la prinţul de L. 
(care solicitase mai multe şedinţe). „Îţi va spune în această seară să nu vii 
mâine.” „Voi primi o scrisoare ?”, întreabă ea. „Nu”, precizează Vettelliai, 
„nu va fi o scrisoare. Îţi va trimite înştiinţarea prin băiatul de la atelier. Îţi va 
cere să amâni pe sâmbătă ; dar să nu te mai gândeşti la dânsul, el nu te va mai 
angaja”. Sărmana micuță e plină de ciudă: nu în toate zilele pozezi la un prinţ! 
pă 


Când s-a trezit, o informez că nu mai trebuie să conteze pe mama sa 
pentru pregătirea cinei şi că ar fi mai bine să nu mai întârzie aici. Dar ea nu 
crede deloc: „Nu e posibil; e o masă pentru dânsa. Totul a fost aranjat; are 
permisiunea de la patronii ei”. 


14 martie 
Am putut constata că totul s-a întâmplat exact aşa cum prevăzuse Vettellini. 
Nici mamă şi nici prinţ pentru sărmana Reine ! 
* 


Verificarea celor patru vizite ale Reinei la prietenul meu S.O. 

Datorită anumitor circumstanțe, abia la 5 ianuarie 1914 m-am dus la 
S.O., pentru a încerca să verific dacă a fost acasă în după-amiezile de 24 
februarie, de 7; 10 şi 12 martie 1913, între orele două şi cinci. 

Nu mai speram să pot obţine vreo informaţie precisă, căci S.O. face 
frecvente călătorii de afaceri şi între timp se scurseseră opt luni de la vizitele 
Reinei. Dar, din contra, lui i-a fost uşor să-mi ofere o certitudine absolută în 
această privinţă: 1) consultând un memento din 1913; 2) căutând în copiile 
scrisorilor. 

Regăsind în mod efectiv scrisori redactate la diferitele date indicate, a 
stabilit prezenţa sa acasă în orele respective ale după-amiezilor. Pe de altă 
parte, doamna văzută de mediumul meu - şi a cărei menționare m-a făcut să 
simt întreaga mea indiscreţie ! - nu a fost decât dactilografa care vine la S. 
în mod regulat, în fiecare după-amiază şi pe care o reţine mai mult sau mai 
puţin timp, după trebuinţă. (într-adevăr, ea îşi dă jos pălăria înainte de a 
începe lucrul într-o cameră din spatele apartamentului şi atunci când vine să 
ia ciornele pentru scrisori, ea se aşază întotdeauna în fotoliul în care a 
văzut-o Reine.) Nu cunoşteam deloc existenţa ei. 

Fără a vrea să exagerez valoarea acestor patru experienţe, ele nu constituie 
cu nimic mai puţin - în special atunci când le asociem cu alte experienţe 
obişnuite - o bază serioasă în stabilirea realităţii pozitive a vizitelor în corp 
fluidic ale Reinei. 

Şedinţa 34 — vineri, 14 martie 1913 


Începem la ora trei şi jumătate. O magnetizez prelungit şi, după cum mi s-a 
indicat, o chem pe Reine de trei ori pe şoptite. A treia oară ea mormăie 
înnăbuşit şi conchid că pot să-i comand. O trimit într-o misiune nouă, la 
nişte prieteni, la Passy. Ea pătrunde cu uşurinţă în apartament şi îmi face o 
descriere foarte apropiată. Circulă prin diferite încăperi, negăsind pe nimeni 
decât pe un servitor, ocupat în bucătărie să curețe cuțite şi tacâmuri de 
argint. Tot ceea ce-mi spune despre topografia locului şi mobilier este exact 
ca forme, dar nu percepe corect culorile. Ceea ce o frapează este doar 
intensitatea nuanţelor şi gradul de iluminare. 

Încă o dată constat că descrierile sale nu sunt deloc conforme ideilor sau 
imaginilor pe care le am în mintea mea. Dacă ea ar descrie diversele scene 
citind în gândirea mea, este desigur curios că nu ia niciodată, deloc, reprezen- 
tările aflate în această gândire sau în memoria mea normală şi că descoperă 
numai impresii sau amintiri de care nu am fost niciodată conştient şi care 
sunt chiar contrare specificului obişnuit al observărilor mele. 


* 


Îi cer să revină pentru a încerca o nouă experiență cu soţia mea. O rog pe 
soție să meargă în încăperea din spatele apartamentului şi, după câteva 
momente, trimit dublul Reinei să o observe. Rezultat mediocru însă. Spuse 
adevărate, dar şi ezitări şi ceva nelămurit. Reine vede exact multe gesturi, dar 
afirmă că o eșarfă roşie e verde. Percepe vibraţiile sunetelor, însă nu poate 
înţelege cuvintele etc. În final, încă nimic bine precizat; totuşi, o anumită 
particularitate în observări îmi dă speranţa că prin antrenament vom ajunge 
la un rezultat bun. 

Imediat ce revine, cere singură să scrie. Vettellini îi dictează. Ea ascultă, 
scrie, se opreşte întinzându-se ca să audă. Apoi îmi spune că Vetteilini, de 
teamă că nu va şti să noteze bine cifrele, îi cere să repete cu voce tare ce i-a 
marţi, 25 martie 1913, legea de trei ani va fi votată cu 410 sau 
etc. ; s-ar putea să fie totuşi o întârziere din cauza sărbătorilor 
de Paşti, însă în acest caz ne va preveni... şi, vorbindu-mi direct, el adăugă : 
„Nu pot fixa mai precis, căci în ultimul moment vor fi deputaţi care îşi vor 
schimba atitudinea”. 

Sunt departe de a fi mulţumit şi las să se vadă acest lucru. Prezicerea aşa 
cum a fost făcută este doar un pronostic, ce ar putea fi făcut la fel de bine de 
oricare persoană care este la curent cu situaţia politică. imposibil să o prezint 
ca o dovadă a cunoaşterii transcendentale. 


* 


Atât de înşelat în aşteptările mele, schimb subiectul şi provoc incidental — 
făcând aluzie la o vizită a soţiei mele la medic şi apoi la expoziţia mea de 

pasteluri - o scenă foarte interesantă, în care comicul şi sentimentalul se 
îmbină într-un chip de nedescris, Reine îl roagă cu drăgălăşenie pe Vettellini 
să obţină ceva... însă el îi răspunde într-un mod atât de capricios, încât soţia 
şi cu mine nu mai putem să ne reținem râsul. 

Gluma veselă face apoi loc afecțiunii şi copila îi răspunde arătând încre- 
derea profundă pe care o are în această fiinţă ireală — dar pentru ea mai reală 
de-acum înainte, decât mulţi oameni în carne şi oase. 


Această scenă încântătoare terminându-se, revin la domeniul nostru obişnuit 
şi mă gândesc dacă o masă poate să facă mişcări fără să fie prezent vreun 
Spirit. Vettellini răspunde că este întru totul posibil. Pentru aceasta, trebuie 
însă ca starea vibratorie a persoanelor care s-au reunit la ea să se armonizeze, 
iar fluidul lor asociindu-se, să ajungă să învingă atracţia terestră. Atunci, 
masa va putea să se ridice şi să se mişte. El mai adaugă că ar fi chiar posibil 
să se stabilească un fel de conversaţie, dacă persoanele prezente ~ fiind cu 
aceeaşi mentalitate - ar produce prin amestecul fluidelor lor o forţă potenţială 
care să reprezinte media neutralității grupate. Pentru câteva momente, forța 
ar părea că are o existenţă independentă şi astfel ar putea comunica răs- 
punsuri. Dar acestea nu ar fi, bineînţeles, decât ideile combinate - conştiente 
Sau inconștiente - ale grupului. ` 

Un fenomen asemănător poate să aibă loc și la scrierea automată. Ca 
urmare a stării subiectului antrenat în scriere, spiritul lui se detaşează pe 
jumătate şi răspunde - inconştient - la propriile sale gânduri sau întrebări. 

În acel moment, îmi vine dorinţa de a avea aprecierea lui Vetteilini asupra 
câtorva chestiuni familiale şi, pentru a fi mai liber, o rog pe soţie să mă lase 
singur câteva momente. Ea iese... şi eu explic cazul care mă preocupă, 
cerând un sfat sau o părere. Spre stupefacţia mea, răspunsul nu este nici sfat 
şi nici părere, ci o analiză profundă şi aspră a personalităţilor în cauză. Este 
o întreagă expunere a stării morale a fiecăruia, o scoatere completă la lumină 
a caracterelor şi a situaţiei. Reine imi transmite cu volubilitate şi foarte 
precis. Se pare că Vettellini ar fi la curent cu totul şi cunoaşte în profunzime 
antecedentele şi tendinţele fiinţelor care m-au înconjurat... Surpriza mea de 
la început s-a transformat într-o emoție puternică, căci ceea ce îmi dezvăluie 
el depăşeşte cu mult gândurile mele şi propria-mi judecată... 


* 


Un fapt minor, interesant pentru mine, este confirmat. Ieri seara, fiind 
culcat, către ora unsprezece am văzut în mod clar (în întuneric) un fel de 
luminozitate la piciorul patului meu. Aceasta a durat poate o secundă ; apoi, 
o clipă după aceea, am avut senzaţia precisă a unui fel de vibrație a aerului, 
care m-a învăluit un moment. M-am ridicat pentru a privi luminozitatea şi nu 
am nici o îndoială asupra obiectivităţii ambelor senzaţii. Or, astăzi, la sosire, 

Reine mi-a spus că ieri seară a adormit concentrându-şi voința ca să vină să 
mă vadă. Însă ea nu are nici o impresie - fie a reuşitei, fie a insuccesului... 
A dormit bine şi nu-şi aminteşte nimic. Dar în timpul hipnozei o întreb 
despre acest subiect. Ea îmi răspunde că într-adevăr a venit, către ora 
unsprezece, în camera mea şi că a încercat să se facă percepută. Adaugă că 
eu am simţit bine prezenţa sa, dar numai o clipă, deşi a încercat mai mult 
timp să mă impresioneze din nou. 


Şedinţa 35 - luni, 17 martie 1913 


Şedinţă curioasă, de un interes cu totul neprevăzut. 

Reine adoarme în condiţiile obişnuite, dar în momentul în care mă 
pregăteam să-mi încetez pasele pentru a-i ordona o excursie, am observat că 
se strâmbă şi mormăie cu o anumită nelinişte. Nevrând să o tulbur, amân 
excursia pentru mai târziu şi aştept, lăsându-mi mâna dreaptă pe fruntea ei. 

După câteva minute se ridică şi arată prin gesturi şi atitudini foarte 
precise ale corpului şi ale capului, că asistă la o scenă impresionantă. O aud 
şușotind... şi-i surprind câteva fraze : „...Oh, ce ochi feroce! Mi-e frică...”. 
Apoi ea se apleacă şi spune foarte încet, ca vorbind la urechea cuiva: 
„Atunci... este o întrunire secretă? Da, înţeleg”. Puțin câte puţin, prin fraze 
pe care le prind când şi când, îmi dau seama că ea asistă la o consfătuire, la 
o adunare misterioasă a unor revoluționari - socialişti, anarhiști, agitatori, 
şefi de sindicate etc. - reuniți pentru a iua măsuri ca să împiedice votarea 
legii de trei ani. Aceasta are loc într-un fel de sală subterană cu două ieşiri, 
din care una este o pivniţă din care se iese pe un teren viran şi alta - intrarea 
normală a casei - ce dă într-o străduţă. Se afla în cartierul Ivry. Reine a fost 
condusă acolo de Vettellini care îi explică motivele reuniunii şi sensul 
controverselor violente. Singură nu putea inţelege cuvintele; ea percepea 
numai vibraţiile sunetelor. Însă, aspectul tragic al persoanelor, expresia lor 
de ferocitate, au îngrozit-o. Ar vrea mai bine să fie în altă parte şi, clipă de 
clipă, ea tot repetă cu insistenţă: „Da, da..., înțeleg; dar dacă am pleca, nu 
vrei ?”. Şi din nou: „Plecăm... ce spui? Mă înăbuş aici. Ce atmosferă 
murdară! Şi apoi, mi-e frică, Vettellini, dacă am pleca ?”. În pofida dramei 
ce se petrece acolo, această relatare a sfârşit prin a fi de un comic irezistibil. 

Mai târziu, Reine avea să-mi explice că acolo era o încăpere fără nici un 
scaun sau vreo mobilă oarecare ; erau doar patru pereţi murdari şi afumaţi şi 
o scândură pusă pe două grinzi - pentru orator şi asta era totul. Violenţa lor 
era extremă. Ei au decis să pregătească răscoale şi tulburări tragice înainte de 
votarea legii, precum şi atentate dacă legea va trece. „Această lege o să 
înfierbânte şi... o să sângereze !...” Şi reia refrenul: „Dacă am pleca ?...”. 
Toți sunt hotărâți să nu lase să treacă legea.,., dar dacă este votată, să se 
refuze violent aplicarea ei. „Dacă am pleca... ce spui?” 

Când Reine îmi face descrierea ei, am impresia că scena ar putea fi foarte 
bine o imagine pe care Vetiellini i-ar fi creat-o ca o ilustrare a stării de spirit 
a claselor populare. La întrebarea mea, Reine răspunde că nu ştie ce a fost 
real, întrucât ea singură nu-şi poate da seama de diferenţă (între o imagine 
transmisă şi una văzută). Îl va întreba pe Ghidul ei. — Iată însă curiosul 
răspuns al acestuia: „Am luat-o într-adevăr pe Reine, în timpul somnului ei, 
să vadă acea adunare, care s-a ţinut sâmbătă seara târziu. Ea a asistat şi a 
văzut singură tot ce v-a relatat. Dar la întoarcere, şi-a continuat somnul 
natural de noapte şi a uitat totul. Însă pentru a vă pune astăzi la curent, am 
făcut doar să-i revină imaginile scenelor. Am făcut să retrăiască punct cu 
punct momentele petrecute sâmbătă noaptea în acel loc”. 

Profit de această explicaţie pentru a întreba dacă unei inteligenţe umane 
îi este total imposibil să înţeleagă cum pot să preexiste în Astral evenimentele 
viitoare”? Vettellini îmi răspunde că actualmente nu mi-ar putea explica 
mecanismul, însă voi fi condus logic la această înțelegere prin alte fenomene 
pe care le voi pricepe încetul cu încetul. „Într-adevăr, vom ajunge la aceasta”, 
îmi spune Reine care, luând cuvântul, îmi explică din partea ei, în mod 
autoritar, că ea va fi aceea - şi nu Veuellini - care mă va face să înțeleg legile 
acestui fenomen: „Ştiţi, domnule Cornillier, el nu ar reuşi să se facă înţeles 
dacă ar vrea să vă explice un lucru aflat deasupra concepțiilor noastre 
obişnuite. Acest fenomen face prea mult parte din Lumea de Dincolo, EI îl 
vede prin celălalt mod de a percepe şi noi nu putem folosi cunoaşterea sa, 
întrucât nu există cuvinte corespunzătoare în limbajul nostru. Însă mă va face 
să experimentez fenomenul..., iar eu îl voi traduce cum voi putea, în cuvintele 
noastre. Vettellini spune că aşa e posibil, întrucât în acest fenomen există - 
ca de altfel şi în celelalte cunoscute şi necunoscute nouă - o anumită logică. 
Putem să-l aducem astfel la ceva logic chiar şi pentru creierele omeneşti...”. 

Mai adaugă că de fapt şi ea însăşi ştie ceva: „Acolo nu sunt imagini, aşa 
cum aţi fi tentat să credeţi, care să existe în Astral, ci sunt nişte unde ce vin 
unele după altele, sunt nişte fluide. Spiritele foarte evoluate le simt şi le 
analizează. Oh, voi ajunge mai târziu să le înţeleg, dar există încă alte multe 
lucruri de văzut mai înainte...”. 

Schimb subiectul şi o întreb pe Reine ce a făcut în noaptea de duminică. 
Ea îmi spune că a venit aici şi a rămas mult timp. „Unde aici”, întreb eu, „nu 
am simţit nimic.” „Da, am venit; dar după oboseala zilei de la Meudon, nu 
mai aveam multă forță. Am intrat la etajul cinci, aproape de camera dumnea- 
voastră şi m-am aşezat pe un cufăr prins cu cuie mari (exact, e un cufăr 
vechi), aşteptând să am forţa de a mă manifesta. Însă nu am putut... şi, după 
mai mult timp, m-am întors acasă.” 

O rog atunci pe Reine să-l întrebe pe Ghidul ei dacă ea ar putea, în una 
din vizitele ei nocturne, să intre în conversaţie cu corpul meu astral. Întrucât 
în cursul somnului natural dublul se detaşează adesea singur, s-ar putea 
provoca oare această degajare şi prin concentrarea puternică a voinței în 

momentul adormirii ? El răspunde că pentru mine e perfeci posibil şi că am 
putea face experiența; voi resimţi însă o oboseală mare. De altfel, în 
programul său, al comunicărilor viitoare, are o parte rezervată acestei chestiuni, 
mult mai importantă decât bănuiesc. Într-adevăr, nu numai că trupul fluidic 
al unei fiinţe adormite poate să se ducă să vorbească împreună cu un alt trup 
fluidic, dar chiar - în urma unui antrenament special - corpul respectiv ar 
deveni capabil să meargă să caute informaţii şi să-şi procure certitudini 
privind viața din Lumea de Dincolo şi chiar să-şi păstreze integral amintirea 
acestora. E o problemă de antrenament, afirmă Veitellini. Unei fiinţe vii îi 
este posibil să se lipsească de medium şi să obţină direct cunoştinţele - pe 
care ja actualul nivel mediu al evoluţiei spirituale nu le putem obţine decât 
printr-un intermediar care, în cea mai mare parte a cazurilor, ne transmite 
însă informaţii deformate. „Aceasta va fi în viitor una dintre cele mai 
importante achiziţii ale oamenilor. Ei vor obţine, prin ei înşişi, probele 
neîndoielnice ale Supravieţuirii sufletuiui.” 

Totuşi, mă cam necăjea o chestiune. Mi se păruse că Reine, în voiajele ei 
în corp fluidic, deşi avea o viziune foarte exactă a formelor, nu o avea însă pe cea 
a culorilor. Era o lipsă a forţei ei sau o consecinţă logică a propriei stări? 
Veriellini îmi răspunde că această lipsă în perceperea culorilor provine din 
condiţiile spiritului ei aflat sub hipnoză. Spiritul ei, o dată detaşat, distinge 
luminile şi umbrele, dar este mai puţin impresionat de vibraţiile colorate. Uneori, 
el percepe tocmai culoarea complementară etc. Se va putea de altfel, prin 
antrenament special, să i se dezvolte corectitudinea vederii ei şi în acest sens. 


Şedinţa 36 - miercuri, 19 martie 1913 


O adorm pe Reine şi, după timpul voit, o chem de trei ori. Fiindcă nu 
răspunde, continuu să o magnetizez fără a-i da vreun ordin, dar recomandându-i 
să observe bine ceea ce urmează să vadă şi să-mi raporteze fidel observările sale. 
Trece vreun sfert de oră în aşteptarea reîntoarcerii ei; în fine, iat-o. Ea 
tresare, se înfioară, mă caută cu mâna şi, cu destulă greutate, începe să 
vorbească. Îmi spune că e tare obosită, of, tare obosită! A urcat atât de sus! 
Da, astăzi s-a simțit atrasă de nori, pe care i-a traversat pentru a merge şi mai 
sus, în regiunile superioare; şi dintr-o dată i-a văzut pe Vettellini care o 
aştepta acolo pentru a-i arăta pe locuitorii spaţiului eteric. Dânsul vroia ca ea 
să poată observa Spiritele în viaţa lor normală, sub aspectul perioadelor în 
care nimic pământesc nu vine să le influenţeze. Reine incearcă să-mi facă o 
descriere, dar sarcina este dificilă. Ea a perceput cu vederea ei fluidică 
diferite substanţe, materii, pe care ochii trupului nu le-ar putea sesiza..., dar 
vocabularul ei sărac nu-i permite deloc să exprime viziunile. Termenii, pe 
care îi găseşte cu greutate, evident că nu pot reda impresiile sale astrale. 
Spaţiul în care se afla era ca un furnicar de Spirite având diferite niveluri 
de evoluţie, pe care ea le recunoştea imediat după culoarea lor. Totuşi, în 

regiunea respectivă nu se afla nici un Spirit inferior... şi foarte puține dintre 
cele foarte evoluate. Spiritele inferioare se află în atmosfera ce ne înconjoară, 
iar cele foarte evoluate, din contra, se regăsesc în regiunile cele mai 
îndepărtate de planeta noastră. Ea era într-o zonă în care vieţuia o populaţie 
de mijloc, onorabilă. 

Nu o satisfac nici cuvintele „scântei, licăriri, flăcări, norişori fosfo- 
rescenţi, limbi de foc”... Pare să aprecieze că termenii de „unde luminoase”, 
„lame de aer colorate şi vibrante” ar exprima mai bine ceea ce a văzut. 
Evident, sunt de nedescris prin limbajul nostru pământean. Forma lor gene- 
rală ar fi alungită... iar dimensiunea lor cam cât © mână mare. Această 
formă luminoasă conţine Spiritul - conştiinţa, voinţa —, întreaga fiinţă în toată 
puterea ei. Relaţiile dintre ele se efectuează prin emisii, prin impresii vibratorii. 

Reine vorbeşte prelungit fără a putea să ajungă să fie foarte clară ~ fapt, 
în fond, destul de logic. Venellini este şi el de faţă. O ajută puţin, uneori o 
corectează, adaugă câte un detaliu sau o nouă informaţie, pe care ea nu 
reuşeşte întotdeauna să mi-o transmită, căci în experienţa noastră terestră nu 
avem nimic asemănător. 

Vestellini mă face totuşi să înţeleg în mod clar că Spiritele mai evoluate 
aşteaptă în regiunea respectivă o schimbare de stare, care le va plasa mai sus 
în ierarhia evoluţiei. Înţeleg, de asemenea, că în sferele superioare noţiunea 
de „rău” este modificată cu totul faţă de concepţiile pământene. Aceasta 
persistă însă identic - după deces - la Spiritele din sferele inferioare, care işi 
păstrează în Astral modul lor obişnuit de a gândi. 

Vetrellini a mai vrut ca Reine să observe fenomenul creării de imagini şi 
de reprezentări prin care Spiritele îi impresionează uneori - în mod subiectiv 
sau obiectiv - pe oamenii încarnaţi. S-ar părea că procedeele folosite în 
asemenea cazuri sunt analoage metodelor pe care le utilizează Spiritele în 
anumite şedinţe ca să creeze reprezentări ale hainelor şi ale accesoriilor cu 
care se îmbracă!. Aceasta ar fi însă o operaţie mult mai complexă (în raport 
cu complexitatea imaginilor sau a reprezentărilor dorite), necesitând uneori 
un ajutor pentru a aduna particulele materiale indispensabile la crearea 
imaginilor respective - care apoi sunt proiectate în planul fizic. 

Toate aceste explicaţii ar putea să pară ca fiind prea puţin interesante 
atunci când sunt citite la rece, de pe hârtie. Ar trebui să fie însă auzite de la 
Reine... şi să se constate şi uimirea ei atunci când vede - sau când crede că 
vede - astfel de activităţi extraordinare ale vieţii din Astral. 


s 


Revenind de la aceste teorii înalte, îi cer lui Vettellini o informație pe care 
el mi-o dă în mod concis şi clar, fără îndoială pentru că subiectul o permite. 
Ce obţin eu exact, care este acţiunea mea atunci când — urmând indicaţiile 


1. Teoria explicativă - foarte raţională - a fost consemnată în şedinţa 16. 

sale - fac pasele de sus în jos, în lungul braţelor şi al trupului Reinei, 
alungând - pentru a spune aşa - aerul din jurul ei? lată ce aflu din răspunsul 
său: 

Corpul fluidic depăşeşte puţin conturul trupului fizic - cu câţiva centimetri 
(formând aura). Pentru a o adormi şi răci pe Reine, trebuie de fapt să iasă 
corpul fluidic din trupul fizic. Starea ei de hipnoză va fi cu atât mai profundă 
cu cât degajarea corpului fluidic va fi mai completă. Pasele de îndepărtare şi 
de expulzare pe care le efectuez în lungul braţelor, pe piept, pe gambe etc. 
servesc la separarea, la împingerea către exterior a substanței sale fluide, 
care depăşeşte trupul şi apare în afară. Astfel, îndepărtată de trupul fizic prin 
acţiunea mea, această substanţă se va reuni cu masa care se condensează la o 
oarecare distanţă de Reine - masa principală deja degajată sub influența 
primelor mele pase profunde şi respectiv a voinţei mele. 

Pe măsură ce trupul Reinei se goleşte, fluidul meu personal o pătrunde şi 
o invadează, urmând însă acelaşi drum ca cel al ei. Astfel, se va uni şi îi va 
întări dublul ei, adăugând energiile mele la cele ale sale. Mai întâi, mi se 
scurge aura normală în trupul ei, prin vârful degetelor mele, iar apoi o mică 
parte din substanţa mea interioară. Reine îmi spune: „În acel moment, 
dumneavoastră îmi treceţi poate un sfert, însă din zi în zi se scurge tot mai 
mult şi veţi ajunge în curând să-mi daţi cantitatea voită - în jur de trei 
sferturi — pentru a mă putea dirija şi comanda ca şi cum aş fi dumneavoastră 
înşivă”. Şi ea mai adaugă: „Natural, este o cheltuire de forţe, o oboseală, 
dar aceasta nu e prea rea pentru sănătate. Evident, este şi o anumită pierdere 
din această substanţă, corpusculi pierduj i colo. Nu mai recuperaţi chiar 
totul. Şi eu la fel, pierd şi eu părţi din mine în cursul voiajelor pe care le 
efectuez, dar acestea se refac repede. După câteva ore de repaus, suntem din 
nou la fel”. 

Íl întreb atunci dacă e posibilă automagnetizarea. Vettellini înţelege că 
vreau să vorbesc despre exerciţii de yoga şi de provocarea voluntară a ieşirilor 
corpului astral şi îmi răspunde explicându-mi antrenamentul care trebuie 
practicat pentru a ajunge la aşa ceva. Ambiţia mea nu este însă atât de înaltă ; 
vroiam să întreb numai dacă, prin concentrarea voinţei şi prin anumite 
atitudini mentale, am putea să ne modificăm pe noi înşine, să ne vindecăm de 
anumite slăbiciuni, de nervozitate, de boli etc., pe scurt, să avem o acţiune 
vindecătoare asupra propriei persoane. Vettellini îmi răspunde că, în mod 
sigur, putem realiza aşa ceva şi că îmi va da metoda progresivă, dacă doresc... 

Situaţia politică atât de tulbure în aceste momente este subiectul ultimei 
întrebări. Vettellini îmi spune că este imposibil să se ştie ce se va întâmpla, 
într-atât de complexe fiind elementele formatoare. Se schimbă de la zi la zi. 
Este criza cea mai primejdioasă pe care a suferit-o Franţa de foarte mulţi 
ani..., este începutul marilor evenimente pe care el le-a anunţat. Nu vede 
decât un singur lucru scris cu precizie în Astral: Poincaré nu va mai guverna 
mai târziu de noiembrie 1913. 

Aici Reine întrerupe cu vivacitate. „Aceasta nu e o prezicere! Eu i-am 
spus-o domnului Cornillier înainte de şedinţă.” Dânsa pare indignată că 
Vetteilini nu a spus mai multe decât ea. „Cum de eu ştiu”, reia dânsa, „deşi 
nu ştiu. Eu nu am citit-o şi nici nu am auzit-o spusă. Vorbind cu Achille în 
această dimineaţă, m-am gândit că, dacă legea de trei ani va fi votată, ei îl 
vor forţa pe Poincaré să demisioneze sau îi vor da o lovitură urâtă... Şi, 
sosind aici, i-am repetat-o domnului Cornillier, - Vettellini, trebuie să ne 
spui mai multe. Asta nu a fost o prezicere”. 

Bunul Vettellini primeşte reproşul -, dar, deloc emoţionat, repetă: „Dom- 
nul, Corniilier să păstreze această notă: Poincaré nu va merge mai departe 
de noiembrie 1913”. Adaugă că în luna noiembrie războiul va fi virtual 
angajat... sau aproape de a fi pornit. 

Aş zice cam aşa cum a spus Reine: aceasta nu € o prezicere... 


Şedinţa 37 — vineri, 21 martie 1913 


Această şedinţă a fost bună sub aspectul învățăturilor. 

Mă hotărâsem să o trimit pe Reine să viziteze o maternitate şi să obţin de 
la ea, pe cât posibil, o descriere a ceea ce putea să observe acolo. Experienţa 
a reuşit. Reine pare că „a văzut” şi a răspuns clar la ancheta mea privind 
relaţiile dintre Spiritul în curs de încarnare şi femeia-mamă. Îmi vorbea cu 
atâta hotărâre şi siguranţă, încât am crezut mai întâi că era inspirat de Ghidul 
ei. Dar nu, mi-a afirmat energic că era ea - ea singură - cea care vedea şi 
observa. „Sunt mai sigură de ceea ce vă spun de aici, decât de orice alt lucru 
spus de Vettellini. Totuşi, am mare încredere în Veitellini”, remarcă ea. „Însă 
acestea le văd şi le ştiu prin mine însămi... ; sunt adevărate ca orice lucru 
adevărat.” 

Somnul s-a produs în mod normal, cu un grad bun de răcire. Am chemat-o 
de trei ori... A treia oară a mormăit puţin, apoi la reluarea întrebării mele, 
răspunde cu o voce slabă că este gata să plece unde o voi trimite. 

Am ales „Retugiul Matern” ca loc de experienţă. l-am indicat traseul de 
urmat şi, după câteva secunde, îmi spune că a pătruns în clădire şi că se 
găseşte într-o sală în care femeile stau, lucrează, cos etc. Sunt femei însărcinate 
aflate la diferite stadii ale gravidităţii. (Am fost foarte surprins de cele 
descrise de Reine, căci credeam că avea să vadă un dormitor cu femei 
culcate, care să se afle inainte sau după naşteri. Abia mai târziu, infor- 
mându-mă, am aflat că Reine nu se înşelase. Într-adevăr, la „Refugiu” nu se 
fac naşteri. Acolo sunt primite femeile insărcinate şi sunt puse să execute 
diferite munci minore - cusături, lenjerie pentru copii etc. Cu două zile 
înainte de termenul prevăzut, acestea sunt trimise la un spital destinat special 
pentru problema lor. E interesant de remarcat acest fapt.) 

La ordinul meu, Reine observă şi încearcă să zărească Spiritele captate, 
aflate în curs de încarnare. După câteva momente de examinare şi investigare, 

ea începe să vorbească. Informaţiile sale vin cam amestecate, într-o dezordine 
ce corespunde neprevăzutului remarcelor sale şi întrebărilor cu care o hărţuiesc. 
Nu voi încerca să redau dialogul curios avut cu ea; voi prezenta numai 
concluziile pe care le-am tras pentru o teorie a procesului de încarnare. 

Actul sexual este într-adevăr capcana prin care este prins Spiritul !. El 
cade în aceasta fie din totală ignoranță — în cazul Spiritelor inferioare, puţin 
evoluate -, fie prin voinţă conştientă - la Spiritele de evoluţie mai avansată -, 
dar o dată prins astfel, aparţine de-acum înainte pământului. 

În primele două-trei luni el rămâne relativ liber (fiind însă legat de trupul 
mamei printr-un fir fluidic, pe care Reine îl compară cu una dintre acele raze 
de soare ce pătrund filtrate printr-un mic orificiu, într-o cameră) şi doar 
arareori îşi vizitează locuinţa în curs de formare; dar pe măsură ce timpul 
avansează şi lăcaşul i se construieşte, şederile sale devin mai frecvente. El 
vine să-şi asigure dimensiunile proprii, să-şi fixeze dorinţele, să-şi imprime 
caracterul personal. Către luna a şaptea, el preia, în mod real, în posesie 
micul său trup şi nu îl mai părăseşte aproape deloc. Se stabileşte în acesta şi 
rămâne în el; şi, în fine, la naştere, îi devine prizonier definitiv, nu numai 
datorită unirii intime cu organismul respectiv, dar şi pentru faptul că însăşi 
conştiinţa sa individuală, memoria etc. îi vor fi de acum înainte voalate, 
paralizate, prin condiţiile fizico-chimice în care s-a cufundat. 

Aceasta este regula generală; există însă şi variante, modalităţi diverse 
ale căror cauze le vom vedea în continuare : 

Un Spirit neevoluat, captat din întâmplare (sau mai degrabă supunându-se 
unor Forțe superioare pe care el nu le cunoaşte) poate să se lase în mod docil 
să fie prins şi acceptă captarea fără a opune rezistenţă. Din contra, el poate 
să se zbată ca un animal prins în cursă, poate să vagabondeze de la capătul 
cordonului cât mai departe posibil şi să nu revină decât în cursul lunilor care 
precedă naşterea. Este o problemă a forţei de reacţie a Spiritului captat şi a 
propriului caracter. Însă, dacă nu vine la timp să-şi pregătească şi să-şi 
modeleze lăcaşul, el riscă foarte mult, putând să aibă o locuinţă nepotrivită. 
Va exista, astfel, o lipsă de armonizare între locatar şi locuință etc. (Nu trebuie 
să se confunde această necorespondenţă între Spirit şi organism - provenită 
din indolență sau din împotrivirea unui Spirit inferior la încarnare -, cu o 
infirmitate - acceptată sau impusă - la care un Spirit trebuie să se supună 
pentru ispăşire sau ca şansă de a se rafina şi evolua, mărindu-şi sensibilitatea.) 

Spiritul evoluat, care se încarnează în mod voluntar, în deplină conştientă, 
poate să-şi aleagă părinţii. El cunoaşte Legea Reîncarnării, ştie că este 
binefăcătoare şi i se supune cu o resemnare meritorie ; şi aceasta întrucât 
prinderea Spiritului evoluat în materie, această absorbţie lentă a conştienţei 
de către inconştienţă, e dureroasă în sine, e o încercare dură, dar uneori e 
suficientă pentru a încorona evoluţia unei fiinţe. 


1. Acest aspect nu este absolut exact, dar, întrucât vom regăsi mai încolo rectificări 
foarte precise, am lăsat acest pasaj aşa cum l-am scris atunci. ! 

Am văzut anterior că acei copii care se nasc morţi sunt întotdeauna 
Spirite de înaltă evoluţie. La fel este şi cu copiii care mor la naştere înainte 
de termen - după luna a şaptea. Reine remarcă: „Începând din luna a şaptea, 
individul există... şi a-l distruge prin avort în acea perioadă este o acţiune 
criminală, ai cărei autori devin răspunzători”. 

Copiii care mor de tineri sunt, de asemenea, Spirite superioare. Adesea, 
pentru dânşii nu mai are loc o încătuşare totală a Spiritului în trupul fizic. 
Cunoscându-şi destinul şi fiind conştienţi de încercarea la care sunt supuşi, 
nu se mai ostenesc să-şi modeleze locuinţa şi lasă organismul să trăiască o 
viaţă animală... (când viaţa trebuie să le fie atât de scurtă, încât nici nu mai 
face parte din încercarea ce o au de suferit). 

Există totuşi şi fiinţe - destul de rare - care nu se mai dezvoltă fizic şi 
care îmbătrânesc în stare de idioţie. Aceasta ar fi o ispăşire teribilă, o 
răscumpărare a unor greşeli tragice comise în vieţi anterioare. „Aceasta 
poate că este”, spune Reine, „pedeapsa cea mai crudă..., căci aceste Spirite 
sunt conştiente. Ele nu locuiesc cu totul în trupul lor, sunt doar legate de el - 
şi în asemenea condiţii îşi păstrează o parte din conştienţă, care le face să 
sufere teribil. Trebuie să fim buni cu ei, să-i ajutăm - fără însă a-i compă- 
timi”, mă asigură ea, „căci aceasta le-ar spori suferinţa.” 

O întreb pe Reine dacă într-o maternitate - ca în aceea în care am 
trimis-o ~ şi unde a văzut adunate cincisprezece-douăzeci de femei, Spiritele 
în curs de încarnare au relaţii unele cu altele ? Ea îmi răspunde că nu. Faptul 
că au fost capturate, le izolează şi le voalează vederea astrală ; ele nu se mai 
zăresc unele pe altele. 


* 


Observațiile Reinei şi cunoştinţele ei înnăscute mi-au permis să stabilesc 
teoria precedentă. Acum o rog să revină şi să încerce o experienţă de 
manifestare a corpului ei fluidic chiar în cameră - să acţioneze asupra unui 
obiect, să producă un zgomot, o atingere etc. Ea îşi dă osteneala cu bună- 
voință, dar fără nici o reuşită. În mod evident, ea nu va fi niciodată un 
medium care să producă efecte fizice. Nu insist, căci simt că se enervează... 

Îi pun diferite întrebări cu privire la dublul ei eteric, ceea ce dă loc ia o 
discuţie destul de interesantă şi cu Vettellini, prezent de câteva momente. 
Mai întâi, prin ce parte a trupului ei se degajă valul principal din substanţa 
sa fluidă? Îmi spune că aceasta iese de peste tot în acelaşi timp. „Sunt 
părticele infinitezimale, care se degajă ca un abur de jur împrejurul trupului 
meu şi merg repede să se adune în masă, la o oarecare distanţă de mine.” 

Îi citez observaţii destul de numeroase care afirmă că acest corp fluidic ar 
ieşi dintr-un loc anumit: din trunchiul abdominal, din inimă, din plexul 
solar, din cap... Ea îmi spune că aşa ceva ar putea fi adevărat doar în mod 
excepţional şi numai într-un anume caz. „Un medium poate avea un organism. 
foarte închis, dar cu puncte slabe, ca uşi deschise. Atunci fluidul se duce pe 
uşa respectivă şi se scurge pe acolo...” 

La întrebarea mea: pe unde reintră corpul fluidic? Ea îmi răspunde: 
„Dar... pe unde a ieşit. Reinură prin toţi porii, prin întreaga suprafaţă a 
trupului”. Îi spun că se pare totuşi că uneori reintră prin ceafă. „În mod 
excepţional, da ; şi asta din aceleaşi motive care au determinat ieşirea lui pe 
acolo.” 

În fine, ajung să vorbesc despre experienţe ale unor savanţi, făcute cu câte 
doi subiecţi, unul observându-l pe celălalt. Subiectul observator ar fi văzut 
corpul fluidic al celui de-al doilea subiect emanând de pe întreaga suprafaţă 
a trupului şi condensându-se în două părţi distincte - formând două coloane - 
una la dreapta şi alta la stânga subiectului observat ; coloana din dreapta era, 
în general, albastră şi cea din stânga roşie. Continuându-se magnetizarea, 
cele două coloane s-au reunit şi atunci s-a format fantoma la volumul şi la 
contururile sale normale. 

Această descriere pare să provoace mirarea lui Vetteilini. El întreabă 
pentru ce ar fi aşa ceva şi protestează energic: „Corpul fluidic are culoarea 
corespunzătoare nivelului de evoluţie atins ; poate să fie roşu sau poate să fie 
albastru..., dar nu de ambele culori deodată. Şi pentru ce acele două 
coloane? E cu totul absurd! ”. 

Îi citez referinţele mele, care sunt dintre cele mai serioase şi îl întreb dacă 
acolo nu era o problemă de polaritate pozitivă şi negativă. Eu îi vorbesc 
despre efluviile magnetice care ies din fiecare mână şi de magnet, la care 
senzitivii văd polul pozitiv albastru, iar polul negativ roşu etc. etc, Aceste 
spuse nu-l influenţează deloc. El afirmă că A. de Rochas şi ceilalţi au 
interpretat rău anumite fenomene; concluziile lor sunt false. Trebuie să 
remarcăm că ei, Vettellini, trebuie să ştie bine ceva? Niciodată în Astral nu 
a putut să constate un asemenea fapt straniu. Care i-ar fi logica?... Şi el 
adaugă cu autoritate că în Lumea de Dincolo există o logică a fenomenelor, 
la fel de bine ca şi în viaţa noastră terestră... Nu mai insist, rezervându-mi 
să intervin pe altă cale asupra acestei chestiuni... 

Trecem la lămurirea unui fapt relatat astăzi de Reine la sosirea ei, 
emoţionată încă de o impresie neplăcută: 

Noaptea trecută, sculându-se pe la ora unu pentru a merge să ia apă de la 
robinetul de pe scară, când urca a zărit un fel de ceaţă gri având forma unui 
corp enorm, care i se părea că lumina uşor. Ea s-a grăbit să intre în locuinţă 
şi să se culce din nou şi a readormit. În timpul somnului a devenit deodată 
conştientă că o formă ceţoasă, ce avea deasupra un cap, o privea şi astfel s-a 
trezit..., văzând forma respectivă în faţa ei, în picioare, la capătul patului. 
Capul şi faţa i s-au conturat tot mai mult; expresia i-a devenit surâzătoare şi 
bună. Reine i-a remarcat toate detaliile coafurii şi ale feţei: o femeie în 
vârstă de vreo cincizeci de ani, cu faţa slăbită, doi ochi negri foarte arzători, 
părul negru împletit sub o basma neagră care îi înfăşura capul..., aşa cum au 
ţărăncile. A frapat-o şi un alt lucru: o coadă a părului, scăpată de sub 
basma, îi atârna în faţa gâtului, detaşându-se clar pe norul gri care îi forma 

umărul. Trezită complet în acele momente, pe Reine începuse să o prindă 
frica..., dar, când a văzut forma înclinându-se către ea şi apropiindu-se de 
faţa ei pentru a o săruta, a avut o emoție teribilă! Tremurând de groază, s-a 
dat înapoi, acoperindu-şi capul cu cearşafurile. Soţul ei trezindu-se brusc... 
ea s-a alipit de dânsul... pretextând un coşmar. Dar ea e sigură că totul a fost 
real şi că a existat în mod material... A 

Am întrebat-o dacă fantoma semăna cu bunica ei. Îmi spune că a plecat de 
ta dânsa când avea vârsta de zece ani şi că o detesta, nemaipăstrându-i nici o 
amintire. Totuşi, bunica trebuie să fi avut o coafură ca cea a fantomei. Şi mai 
ştie că avea ochii negri... 

Veuellini, căruia Reine îi cere informaţii, ştie mai bine decât ea despre tot 
ce s-a întâmplat. „Da, era bunica de la Vierzon.” Atunci, ea este moartă? 
întreb eu. „Nu, încă nu a murit, dar este într-un fe] de toropeală, care îi dă 
spiritului posibilitatea să iasă.” Ea avea o dorinţă arzătoare de a-şi vedea 
nepoata şi de a o săruta înainte de a muri. De aceea a venit la dânsa. Se pare 
că Reine nu a prea apreciat această dragoste târzie..., însă ea se irită imediat 
când Veltellini îi spune că, fără îndoială, bătrâna va mai reveni. Duminică, 
Reine va primi o scrisoare cu privire la starea bunicii. Ea va muri curând... 
ÎI întreb pe Vettellini dacă mi-ar putea spune data şi ora decesului ; aceasta 
ar fi o bună prezicere. Îmi spune că nu poate... Se pare că el prevede doar 
evaziv faptul că moartea i-ar surveni către Paşti sau în timpul Paştilor... 

Vorbim atunci despre vizitele ce mi le face Reine noaptea, în camera mea. 
Am văzut din nou o manifestare, foarte clară, miercuri către ora unsprezece. 

In primul rând, era o fosforescenţă foarte frumoasă şi foarte vie, vibrantă, 
urmată de o a doua ~ mai puţin intensă - şi, în fine, pentru a termina, o 
scânteie. Joi seara însă nimic. Îmi spune că totuşi, ea a venit şi joi şi că a 
încercat iar acele fenomene. „Pentru a reuși”, spune Vettellini, „nu trebuie 
să mănânce la cină (aşa cum a fost chiar cazul miercuri). Când mănâncă bine, 
este prea greoaie şi nu se mai degajă în mod suficient”. 

Îi ordon Reinei să vină mâine seară în atelier - sâmbătă către ora 
unsprezece (în corp fluidic). Noi vom avea la cină trei prieteni care doresc să 
afle povestea experienţelor noastre. Îi cer să facă toate eforturile pentru a ne 
oferi o mică manifestare : fosforescenţă, zgomote etc. Îmi răspunde că doreşte 
mult să mă satisfacă. 


Şedinţa 38 - luni, 24 martie 1913 


Şedinţă interesantă, în ciuda faptului că somnul Reinei nu a fost foarte 
profund. Vettellini spune că acest fapt nu a depins de noi, ci numai de 
condiţiile atmosferice defavorabile. Deşi ea nu s-a putut răci la un nivel 
satisfăcător, am obţinut totuşi două efecte de clarvedere, foarte diferite, 
dintre care unul va fi foarte valoros dacă voi putea să-i verific exactitatea. 
Foarte valoroase suni şi noile contestări ale lui Vettellini cu privire la culoarea 

efluviilor fluidice, căci acestea demonstrează încă o dată în plus că Reine 
nu-mi preia ideile şi cunoaşterile, ci, din contra, îmi dă - în toate cazurile - 
o părere independentă şi exterioară. 

La sosire, îmi povesteşte că ieri seară, după o cină la mama sa, către ora 
zece şi jumătate, s-a simţit într-atât de obosită, încât nu a mai putut rezista la 
nevoia de a se odihni puţin pe pat. O dată întinsă, a căzut într-un fel de 
toropeală, cu ochii larg deschişi, auzind, înțelegând, dar fiind incapabilă să 
se mişte sau să vorbească. Subit, m-a văzut apărând din umbră, la capătul 
patului. Capul meu era bine format, foarte viu, iar restul corpului era ceţos. 
Imi spune că m-a privit câteva minute şi apoi totul a dispărut, iar starea ei de 
slăbiciune s-a risipit. 

La întrebările mele îmi răspunde că, în mod sigur, era trează şi că apariţia 
se afla bine distanţată de ea. „ 

Am întrebat-o, de asemenea, şi despre ce a simţit sâmbătă seara. Îmi 
spune că nu are nici o impresie specială din seara sau din noaptea respectivă, 


* 


Scena obişnuită pentru a o adormi. Când a ajuns la nivelul voit, o trimit 
la familia B. din bulevardul E. Quinet. Întrucât scara clădirii era destul de 
complicată, cred că e mai simplu să o fac să pătrundă printr-o fereastră. Îi 
spun să se ridice vertical până Ja etajul cinci, la înălțimea balconului şi apoi 
să intre prin una dintre deschizături. Ea execută cu ușurință ordinul meu, dar 
imediat ce a intrat în apartament, pare foarte tulburată: nu percepe decât 
negru... În fine, puțin câte puţin, vede că încăperea în care se află este un 
salon. ÎI descrie. Remarcă pe peretele din stânga (intrând prin fereastră) o 
„ramă”. Este un „portret de femeie în bust”!. Însă atenţia ei se fixează 
asupra unei mobile pe care ezită să o denumească... căci ea nu a văzut 
niciodată ceva asemănător. „E un pian..., dar foarte ciudat!” (Reine nu a 
văzut niciodată un pian cu coadă.) Există şi o masă cu cărţi. Plasează bine 
şemineul, pe care vede vaze şi imediat remarcă multe cărţi şi iar cărţi, o 
adevărată bibliotecă ! 

Nu este nimeni, nici în această încăpere şi nici în restul apartamentului, 
pe care i-am spus să-l viziteze. Locatarii sunt desigur absenţi. Numără trei 
camere şi o bucătărie mică. Două dintre încăperi dau spre bulevard, având 
vederea spre cimitir, iar celelalte încăperi sunt pe un colţ întors al clădirii, cu 
vederea „spre mici construcţii joase”, afirmă dânsa. 

Ìn dormitor, Reine remarcă încă un portret de femeie, de asemenea, în 
bust. Descrie apoi sufrageria (în mod banal), însă dintr-o dată are certitudinea 
că acolo sunt persoane care fac muzică, multă muzică. De fapt, vede şi caiete 
şi cărţi de muzică, dar certitudinea ei nu vine de la acestea : este mai degrabă 
de la un fel de stare vibratorie specială a atmosferei interioare. Dar ea nu se 


1. Verificat ca exact. Este o reproducere mare a Giocondei. (Eu nu ştiam.) 

simte deloc fericită în locul respectiv ; ba chiar se simte teribil de mâhnită şi 
deprimată. Vrea să o rechem... 

Când a revenit, o fac să se odihnească puţin, apoi îi pun între mâini o 
cutie bine închisă, învelită şi legată, în care am pus azi dimineaţă trei obiecte 
mici: 1) un barometru din cupru în formă de ceas ; 2) micul suport din lemn 
negru al globului de cristal; 3) o şopârlă din bronz. Îi ordon să vadă ce 
conţine cutia. Ea o aşază pe genunchi, o înconjoară cu mâinile şi rămâne 
nemişcată. După câteva momente, îmi descrie foarte clar barometrul : 

„E ca un ceas mare ; e cu sticlă, are ace indicatoare etc.” Îi strig: bravo! 

Apoi ea vede ceva... care este negru. ÎI vede bine, dar nu ştie ce este. 
Insist. Face multe eforturi, însă nu reuşeşte să denumească obiectul, tot 
afirmând că îl vede bine, dar nu poate înţelege ce ar putea fi. Am atunci 
ideea de a schimba înclinarea cutiei (care rămăsese nemişcată între mâinile 
sale) şi mişcând-o uşor, fac ca obiectele conţinute să aibă o altă poziţie. 
Imediat, ea recunoaște suportul globului meu. „Eu nu puteam însă înţelege 
ce era, întrucât avea altceva alipit de el, care ii prelungea forma şi credeam 
că e un singur obiect.” 

Modul deosebit în care a văzut, apoi manevra mea de separare a obiec- 
telor - ce a avut drept urmare recunoaşterea suportului şi, în fine, ultima ei 
reflecţie, demonstrează în mod evident că ea nu-mi citea gândurile, ci vedea 
în realitate obiectele din cutie, precum şi cum erau amplasate. De altfel, este 
de remarcat că, încă de la începutul experienţei, părea că ea a pătruns în 
interiorul cutiei ; cuvintele ei au exprimat bine acest fapt. După cea de-a 
doua probă, scoțând un suspin de epuizare, îmi spune: „Ah, nu e deloc uşor 
de intrat într-o cutie mică! ”. Încă o dată i-am strigat bravo, dar faţă de 
oboseala sa, nu mai insist să recunoască şi al treilea obiect. Să se odihnească ; 
vorbim puţin cu Vettellini... căruia am să-i pun întrebări. 


* 


Reluând subiectul din ultima şedinţă, îi cer să-mi spună care este cauza ce 
determină sexul copilului. Este datorită Spiritului care se încarnează”? Este 
datorat mamei sau tatălui sau condiţionării fiziologice a momentului? Alimen- 
taţia mamei - pretinsă de către un eminent specialist drept cauză modi- 
ficatoare - are vreo influenţă? 

Vettellini îmi răspunde cu multe detalii... pe care le rezum aici: Spiritul 
care se încarnează nu are nimic de-a face cu această problemă, după cum nici 
starea fiziologică a mamei. Sexul este determinat de sămânţa tatălui. For- 
marea fetală este feminină atunci când această sămânță are o vibraţie slabă şi 
e masculină când are o vibraţie forte, funcţie de originea de la care provine. 
Răspunsul este însă foarte vag. Reine nu se exprimă prea ştiinţific... şi are un 
fel de reţinere Ia această chestiune. Însă eu cred că înțeleg bine, în orice caz, 
că starea vibratorie a bărbatului. a seminţei sale este aceea care determină 
sexul în momentul fecundării. Nimic nu-i va mai schimba în cursul sarcinei. 

Îi vorbesc despre cazul fecundării artificiale... şi îl întreb în care moment 
se încarnează Spiritul în asemenea circumstanţe? Răspuns: „Spiritul este 
captat atunci când spermatozoidul pătrunde în ovul”. Vettellini remarcă însă 
că fecundarea care se realizează astfel este în detrimentul celui generat. El se 
va afla în cele mai rele condiţii posibile de formare fetală, întrucât orgasmul 
voluptuos oferă condiţii favorabile, dacă nu chiar strict necesare!, pentru 
procreare. 

Întrucât citisem experimentările colonelului de Rochas şi ale altor câţiva 
cercetători, privitoare la culoarea efluviilor şi a corpului fluidic, i-am expus 
lui Vettellini certitudinea mea asupra valorii opiniilor acestora... El rămâne 
însă de nezdruncinat. Nu se îndoieşte de buna credinţă a cercetătorilor - 
totuşi, e sigur că în scurt timp, când dânşii vor experimenta din nou şi, poate, 
vor proceda în mod diferit, îşi vor recunoaşte eroarea. „Corpul fluidic”, 
spune el, „are o anumită stare vibratorie, care îi produce o colorare cores- 
punzătoare. Culoarea este o expresie a stării sale de a fi şi a densităţii 
substanţelor sale. Cum să fie atunci două culori în acelaşi timp ? Desigur, în 
decursul timpului se poate modifica ; îl putem revedea albastru după ce l-am 
văzut roşu, însă este absolut imposibil să se prezinte cu o parte roşie şi o 
parte albastră. ..”. 

Deodată, Vettellini îmi spune că se ocupă de sănătatea soției mele (destul 
de suferindă într-adevăr, de câtva timp) şi că, în curând, îi va fi mai bine, 
fapt pe care îl vom observa. 

Îi vorbesc atunci de un portret pe care doresc să încerc să i-l pictez, după 
descrierile pe care mi le-a făcut Reine de mai multe ori... Îmi spune că e 
bucuros de această idee şi că se va ocupa să mă ajute... 

El afirmă că eu eram „în corp fluidic”, ce! pe care Reine l-a văzut 
duminică seara, când stătea întinsă pe patul de la mama sa. Toropeala care îi 
survenise provenea însă de la o ieşire spontană a dublului ei - ieşire folosită 
pentru a-mi face vizită (aşa cum făcea în fiecare seară la acea oră). Eu, în 
fapt, dormeam și mă degajasem, staționând ici şi colo prin camera mea. 
Venind, acolo m-a văzut Reine. Vettellini adaugă însă că mi se întâmplă 
destul de des să ies astfel. Uneori, merg destul de departe şi obțin pe această 
cale noţiuni de care mă folosesc apoi, fără să ştiu. 

Cu privire la seara de sâmbătă (noi am avut trei prieteni la cină şi urma 
să le povestesc experienţele mele cu Reine), Vetteilini a făcut aprecieri destul 
de interesante. El este cel ce a impiedicat-o pe Reine să vină. Atmosfera nu 
era favorabilă... Şi aceasta vine chiar din gura Reinei: „O cină bună este un 
lucru, iar o discuţie despre Lumea de Dincolo este un alt lucru. E mai bine 
să nu amestecăm aceste interese diferite...”. (De altfel, eu însumi primisem 
această lecţie sâmbătă seara... şi o iau din nou bucuros şi în această zi de luni.) 


1. Mai târziu am avut anumite rectificări şi precizări foarte valabile asupra tuturor 
acestor chestiuni. 

10 aprilie - Prietenul meu B., locatarul apartamentului din bulevardul E. 
Quinet, in care o trimisesem pe Reine, a venit astăzi să mă vadă şi i-am dat 
să citească acea consemnare a vizitării locuinţei sale. El a recunoscut că 
descrierile făcute de Reine sunt exacte, cu excepţia unui punct: apartamentul 
e constituit din patru încăperi şi nu din trei. Într-adevăr, în acea luni 24 
martie erau absenţi. Anumite detalii sunt precise : portretele, pianul, cărţile, 
vederea de la fereastră etc. !. Doamna B., care este o muziciană de valoare, 
studiază şi practică arta sa ca o profesionistă. 


Şedinţa 39 - miercuri, 26 martie 1913 


Prima şedinţă - în afară de cea de la început - în care am vrut să evoc un 
Spirit dezcarnat cunoscut de mine în cursul vieţii sale. 

După o reflectare, alegerea mea s-a îndreptat spre sculptorul Charles 
Lebourg, una dintre puţinele fiinţe pe care te-am frecventat în bune condiţii 
de intimitate şi al cărui caracter părea să arate un grad de evoluţie mai 
ridicat. Din păcate, nu am putut regăsi nici o scrisoare de a lui... şi nu aveam 
decât un document minor pe care să i-l dau Reinei pentru a o face să ia 
contact cu fluidul lui: câteva versuri pe care acesta le scrisese pe tabloul meu 
„Durerea” - acum vreo paisprezece ani. 

Vreau însă, mai întâi, să notez surpriza profundă a Reinei când, intrând 
în atelier, s-a găsit subit în faţa portretului lui Vettellini. - Ea nu ştia absolut 
nimic de încercarea mea de a-l picta pe Ghidul ei, fiindcă această chestiune 
s-a discutat numai în timpul somnurilor ei. Aşezasem pânza schiţată (capul 
având totuşi o redare foarte precisă) pe un şevalet şi în condiţiile obişnuite ale 
portretelor pe care le fac din când în când... şi pe care ea le priveşte... mai 
mult sau mai puţin indiferentă. Vroiam să văd dacă dânsa va avea vreo 
oarecare remarcă. Astfel, cu un aer detaşat, am adus-o în atelier. 

Ah, nu am avut de aşteptat! Reine s-a oprit deodată, ca împietrită, în fața 
pânzei. Apoi, cu o mină uluită... ea mă privi... „De unde vine acesta?... 
cum se face acesta ?...”, spune ea în fine. Este Vettellini ? ” Şi nici o secundă 
de ezitare, ci imediat o certitudine totală: „Este Vettellini!”. Eu eram 
aproape la fel de surprins ca şi dânsa! 

O dată potolită mirarea ei, discutăm puţin şi iau notă de criticile aduse, 
pronunţate cu un ton special, care mă face să cred că Ghidul ei o pune să 
vorbească. 


1. Eu cunoşteam salonul din apartamentul familiei B., însă destul de vag. Îmi 
rămăsese clară doar o impresie privind cantitatea de cărți; aceasta era totul. 

În fine, începem şedinţa şi, când consider că Reine e pregătită, îi dau 
foaia (împăturită) pe care Charles L. scrisese versurile, rugând-o să-l vadă pe 
autorul acelor rânduri, să meargă să-l găsească şi să-l aducă până la noi. 

Reine rămâne mult timp ţinând hârtia pusă pe frunte. În sfârşit, îmi 
spune: „Este un bărbat cel ce a scris această scrisoare ; a murit. În ea e 
foarte puţin fluid. E greu de regăsit...”. Înţeleg totuşi, după unele indicii, că 
ea a plecat în căutarea lui. 

Trece un timp destul de lung, apoi la Reine se manifestă o stare curioasă, 
pe care nu am observat-o niciodată până acum: încearcă să vorbească, dar 
cuvintele îi vin cu dificultate extremă, ieşindu-i cu o greutate total neo- 
bişnuită. Pare că însăşi gândirea îi este amorţită, copleșită; pronunţarea îi 
este însă clară. Ea spune : „Fiinţa care a scris scrisoarea vine. Am căutat-o ; 
scrisoarea ei şi chemarea dumneavoastră o atrag... Este aici. O simt, fără să 
o văd. Încă nu poate să se manifeste. Aşteptaţi 

După câteva momente, dânsa reia: „Este aici; încearcă să se arate; nu 
poate. Văd un fel de norişor alb cu două puncte strălucitoare... Face toate 
eforturile, dar nu reuşeşte”. Eu o întreb din care cauză. Ea nu ştie; fără 
îndoială, nu are destulă forţă. Insist să întrebe cine este Spiritul şi să intre în 
vorbă cu el, însă pare copleşită, sfârşită. Nu am văzut-o niciodată așa. 
Priveşte cu intensitate un anumit punct din spaţiu, de deasupra sa. Scena 
durează mult timp. Deodată vrea să aibă un creion şi hârtie și se pune să 
scrie, evident sub inspiraţia Spiritului. Din când în când, se opreşte, ascultă, 
spune că nu-i poate prinde gândurile, îl roagă să formuleze mai bine, reia etc... 

A terminat şi acum mi se adresează. Îmi spune că este desigur Spiritul 
care a scris scrisoarea. „Dar e atât de evoluat, atât de deasupra condițiilor 
materiei noastre, că nu se poate face înţeles. El e deasupra lui Vertellini. Îl va 
folosi pe Vettellini ca intermediar. Ar vrea să ne ajute..., dar va putea? 
Dânsul s-a eliberat prea mult de legăturile terestre. Nu mai are nici o 
posibilitate de a întreţine relaţii cu fiinţe într-atât de îndepărtate de el.” 

Spiritul a făcut eforturi mari pentru a comunica cele câteva rânduri scrise 
şi aceste explicaţii. El pleacă. Reine îi urmărește cu ochii dâra pe care o lasă -+ 
în urma sa. Ea pare epuizată. 

Vroind să urmez programul de antrenament pe care l-am trasat, încerc 
acum o a doua experienţă de vizionare a ceea ce este în cutie. Reine nu vede 
însă nimic. După o lungă insistenţă, ea sfârşeşte totuşi prin a indica nişte chei 
şi apoi ceva din fier; ea afirmă: fier. Eu însumi nu ştiam ce a fost pus în 
cutie, căci de aceasta s-a ocupat soţia mea. Deschizând-o, găsesc în ea un 
degetar, un cuţit şi o legătură cu şapte-opt chei mici. Încerc o altă experienţă 
analoagă, însă ea nu mai vede decât negru. Atunci o las să se odihnească. 

După câteva momente, o reiau şi îi cer să-i vorbesc lui Veuellini. Ar vrea 
el să ne informeze despre Spiritul care a venit? Veuellini imi confirmă 

explicațiile sumare date de acel Spirit. El era acela care a scris versurile! şi 
respectiv cel pe care l-am invocat, însă era într-atât de înalt evoluat, încât nu 
mai are posibilitatea de a mai comunica direct cu noi. Acesta şi-a exprimat 
însă dorinţa de a ne ajuta prin intermediul lui Vettellini. Ar putea totuşi să se 
manifeste şi direct, doar dacă Reine ar ajunge la un astfel de grad de hipnoză, 
încât să-şi poată abandona nu numai trupul ei fizic, ci şi corpul fluidic - 
întrucât la gradul lui de evoluţie nu mai are organismul fluidic? pe care îl 
cunoaştem noi. 

Acesta s-a şi întreţinut cu Vettellini care, probabil sub influența lui, mi-a 
spus că trebuie modificată metoda de adormire... şi, de asemenea, şi tendința 
experienţelor mele. Globul de cristal va fi suprimat ; va trebui să insist mai 
mult timp asupra degetelor urmând procedeul dat... şi, în special, asupra 
capului. Când Reine va fi adormită profund, o voi întreba foarte încetişor 
ceea ce vede, reluând pasele dacă ea nu răspunde. Când va vedea, trebuie să 
o chestionez încetişor, dar cu insistenţă, pentru a ajunge să obțin o precizie 
extremă în răspunsurile sale. Dacă nu vede nimic, va trebui să decid eu 
însumi ceea ce doresc să-i cer şi să o anunţ pe şoptite. 

Reine adaugă - cu vioiciunea obişnuită, regăsită - că în curând se va 
preciza adevărata natură a mediummutăjii sale : ea va fi folositoare îndeosebi 
pentru a vedea Lumea de Dincolo. Viaţa astrală şi diversele ei fenomene, 
evoluţia Spiritelor, ierarhia lor, ordinea misterioasă care le guvernează etc. 


1. Sunt de remarcat aceste nuanţe, care au o importanţă extremă: Reine, vorbind pe 
cont propriu, a denumit textul pe care i-l dădusem ca fiind o „scrisoare” ; când 
a transmis însă din partea lui Vettellini, ca a spus „versurile”. 

2. Conform învățăturilor spiritualiste transmise de Maestrul Înţetepciunii Djwhal 
Khul în prima jumătate a secolului XX - prin intermediul cărţilor publicate de 
Alice Bailey - gradele de evoluţie spirituală au fost denumite „trepte de iniţiere” ; 
aceste trepte corespund transformărilor progresive ale modului de a gândi, ale 
conştiinţei şi, respectiv, ale potențelor şi manifestărilor extrasenzoriale. În mod 
fizic, procesul evolutiv se transpune şi în structura corpurilor invizibile ale fiinţei 
umane. Or, la „iniţierea a IV-a” (denumită şi „Marea Renunţare”) se produce 
într-adevăr această „părăsire” a „organismului fluidic”, fiinţele mai evoluate, care 
au reuşit să evolueze până la acest grad, devenind „Arhaţi”. Făcând o sinteză a 
cunoaşterilor respective, am redat în acest sens (în cartea Incursiuni în alte lumi, 
Editura Polirom, Iaşi, 1999) următoarele noţiuni: „...la un anume moment al 
evoluţiei se constată că nu mai sunt necesari vechii centri de energii şi că însuşi 
corpul cauzal — corpul sufletului - nu mai este util; drept urmare, după decesul 
trupului fizic şi apoi după părăsirea celor trei corpuri subtile «inferioare», este 
abandonat şi corpul cauzal... Acest act de mare «renunțare» are o importanţă 
majoră : discipolul nu mai are nimic în ef care să-l mai iege de cele trei lumi ale 
evoluţiei umane : fizică, astrală, mentală... În timpul care urmează, contactul său 
cu cele trei lumi părăsite va fi doar în mod voluntar, cu scopuri de «servire» a 
celor mulţi, «de jos». Fiind acum o fiinţă a lumii invizibile superioare, nu se va 
mai reincarna...” (n.tr,). 

aceasta este adevărata sa linie... şi va trebui mai bine să-mi dirijez cercetările 
şi interogările în acest sens. Ea va avea, de asemenea, şi daruri pentru 
medicină ', 

Remarc atunci că înclinarea mediumnităţii sale este extrem de interesantă 
pentru mine. Personal, voi fi bucuros să-mi dirijez cercetările către Lumea 
de Dincolo şi să pătrund tot mai mult marele Mister, însă mi-e teamă că, 
pentru sceptici, aceasta nu are nici cea mai mică valoare, oricare ar fi 
rezultatul obținut. Pentru astfel de persoane ar fi foarte necesar să avem 
fenomene pe care să le putem controla şi informaţii verificabile. Reine 
răspunde : „Fără îndoială, cine poate mai mult, poate şi mai puţin. Dumnea- 
voastră, domnule Cornillier, înțelegeţi, mediumnitatea mea se dezvoltă foarte 
încet. Mai întâi din cauza sănătăţii mele. Însă Spiritele vor ca eu să ajung la 
cel mai înalt grad posibil de vizionare. Ele mă antrenează pentru vizionarea 
în Astral. Ele vor astfel. Şi ele ştiu...”. 

+ 


Întrucât Reine e din nou suferindă, Vettellini îmi dă sfaturi pentru sănătatea 
ei. Urmează o scenă încântătoare şi de un caracter atât de real, încât nici 
soţia şi nici eu nu ne-am putea îndoi de prezenţa pozitivă a Maestrului. 

Vorbim despre portret. El este destul de satisfăcut, dar îmi sugerează 
câteva modificări, pentru a ajunge la o mai bună asemănare. Noaptea viitoare, 
spune el, i se va arăta Reinei îmbrăcat în costumul pe care îl purta în viaţă. 
Cu şiretenie, Reine încearcă să scoată de la dânsul informaţii care să dea la 
iveală ce poziţie socială a avut etc., însă Vettellini nu cade în cursă. EI spune 
numai ce vrea şi nimic mai mult. Înţelegem totuşi că iubea Artele, în special 
pictura. Nu se poate obţine nimic în plus... 


* 


lată comunicarea scrisă de Reine, transmisă de Spiritul Charles L.: 
„Pierre, nu mă pot arăta, fiind eu însumi eliberat, adică separat cu totul de 
muritori. Eu nu mai pot face nimic printre voi; ar trebui o pierdere prea 
mare de forţă a mediumului, pentru ca eu să pot lua în posesie trupul ei, căci 
eu nu mai am trup. Aş putea să vă ajut prin intermediul lui Vettellini...”. 


Şedinţa 40 - vineri, 28 martie 1913 


La sosirea sa, Reine îmi spune că noaptea trecută, fiind în stare de veghe, l-a 
văzut pe Vettellini. Era într-un costum special pe care mi l-a descris astfel : 
haină de catifea neagră, vestă la fel etc. El şi-a ridicat capul pentru a-i arăta 
gulerul şi partea de sus a vestei, pe care barba i le ascundea. Are umerii 


1. Aceste „daruri pentru medicină”, față de ceea ce mi-a răspuns la o şedinţă 
ulterioară, vor proveni din faptul că, în viaţa precedentă, Reine studiase ştiinţele 
tămăduirii. 

largi, e slab, pare înalt, iar mâinile sale sunt fine şi îngrijite. Îmi notez toate 
aceste amănunte ; voi încerca să redau toate detaliile respective în portretul! 
pe care îl începusem. 

Reine este iarăşi suferindă la piept; tuşeşte şi are febră, însă moralul îi 
este bun; este veselă şi fericită. 

O adorm după noua metodă şi, cu toată tusea sa permanentă, reuşesc să 
o aduc destul de repede la gradul necesar, fără a mai aştepta totuşi răcirea 
completă. O întreb încetişor şi după ce am repetat de mai multe ori întrebarea 
mea (ce vezi ?), ea îmi răspunde că vede o sală mare, un fel de dormitor cu 
paturi de fiecare parte. E o sală de spital, căci acolo sunt oameni bolnavi, 
culcaţi sau şezând. O rog să înţeleagă bine ceea ce vede şi pentru ce este 
acolo; ea nu are nici o idee de ce se află în acel loc. 

După o anumită așteptare, îmi spune deodată cu vioiciune că acum ştie, 
„Sunt unde aţi dorit să mă trimiteţi ; dar nu aţi fi vrut să-i cereţi acest lucru 
lui Vettellini, gândindu-vă că este un interes personal. Sunt la casa de sănătate 
unde se află cumnatul dumneavoastră.” Cumnatul meu Henri Havet a fost 
internat într-un ospiciu de mai mult de un an şi de câteva ori de la începutul 
experienţelor cu Reine, m-am gândit să mă servesc de ea pentru a obţine o 
oarecare informare asupra stării sale, precum şi a evoluţiei bolii lui. Dar 
considerând într-adevăr că aceasta era o chestiune de interes personal, 
respinsesem mereu dorinţa mea... şi nu am suflat niciodată vreun cuvânt. 
Reine îl caută pe nenorocit în această sală mare în care a ajuns fără să ştie şi 
ea cum, dar nu-l găseşte... (O rog atunci pe soţie să meargă şi să aducă o 
scrisoare de a lui... şi imediat o pun între mâinile Reinei, care astfel îi va 
simţi fluidul şi va putea să-l recunoască mai uşor.) 


Reine rătăceşte prin clădire, traversează diferite săli, însă el nu este de 
găsit. Dar, subit, îl descoperă. El este, desigur. E singur într-o cameră 
(verificat ca exact); e culcat, doarme. Reine îi vede spiritul ieşit şi stând 
deasupra trupului. „Oh, spiritul îi este bine detaşat”, îmi spune ea, însă „nu 
va mai trăi mult de-acum înainte. Spiritul său e de culoare gri-albastru. Este 
culoarea unei fiinţe încă puţin evoluate..., dar, în fine, cu nimic avansat în 
mod real. Este totuşi pe calea cea bună, asta e tot”. 

La întrebarea mea, ea răspunde: „Nu, el nu e foarte nefericit. Când e 
violent, acesta e trupul care nu mai este dirijat de spirit, rămânând ca jucărie 
unor Spirite inferioare, ce zbuciumă şi excită acest organism fără stăpân. 
Singurul moment în care suferă este atunci când spiritul reintră în trup şi 
devine conştient de starea? sa oribilă. Atunci are câteva minute de spaimă 


1. În general, în stare de veghe, Reine nu vede format bine decât capul lui Vetiellini ; 
umerii îi sunt ceţoşi, iar trupul inexistent. 

2. Când spiritul reintră în trup, el uită de viaţa astrală şi nu are conştienţă decât 
pentru starea de încarnare. Oricare ar fi raţiunea acestei uitări a vieţii astrale, 
suntem obligaţi să-i admitem totuşi realitatea, fiindcă putem să o verificăm 

tragică, care îi determină fără întrerupere o nouă criză şi spiritul său fuge din 
nou. Uneori, el este deja violent, dar va deveni şi mai rău, fiind mereu în 
criză. Va trebui supravegheat bine, căci va fi periculos... 

Îi cer Reinei să intre în legătură cu spiritul lui. Îmi spune că va incerca și, 
după o clipă, mă anunță că dânsul răspunde. Pare să înțeleagă bine explicaţiile 
şi rolul ei în situaţia respectivă. (Cumnatul meu a făcut studii de ocultism 
timp de câţiva ani sub coordonarea lui S.U. Zanne.) Reine ar vrea să scrie 
ceea ce el îi comunică pentru mine. li dau creionul şi planşeta şi ea scrie 
şase-şapte rânduri, apoi tresare brusc în fotoliu, părând total surprinsă ! 
Priveşte la stânga, la dreapta... A revenit subit aici... şi nu înţeleg de ce... Ea 
presupune că dânsul trebuia să se trezească într-o criză... şi că, înspăimântată, 
a revenit în mod instinctiv pentru a se proteja... Mai târziu, Vettellini ne va 
confirma această explicaţie... şi va adăuga câteva detalii complementare 
asupra stării sărmanului prieten. Crede că dânsul poate să mai trăiască încă 
cinci până la şase luni!. Nu există nici o posibilitate de vindecare. Nu e 
nimic de făcut... E bine că e acolo. Ar fi foarte periculos acasă. ` 

El, Vettellini, e cel ce a condus-o pe Reine la ospiciul respectiv. Îmi 
cunoştea dorinţa şi cauza tăcerii şi a vrut să-mi facă plăcere. 

* 


Tată comunicarea cumnatului meu: 

„Aş vrea să fiu eliberat de trupul meu pentru a putea merge în această 
Lume de Dincolo, pe care o întrevăd. Dar vai! Mai am încă de suferit. Să 
nu credeţi că (aş fi) foarte nefericit. Nu, căci spiritul meu e aproape întotdeauna 
absent. Nu vă îngrijoraţi, osânda mea se va sfârşi şi atunci voi fi fericit.” 


Îi cer acum lui Vettellini informaţii asupra unei chestiuni care mă inte- 
resează foarte mult: sculptorul Charles L. pe care l-am invocat în ultima 
şedinţă, părea a spune în mesajul său scris că nu mai avea corp fluidic. Care 
este explicaţia acestui fapt ? Vettellini spune că, după un timp variabil petrecut 
în Astral, atunci când Spiritul a atins un grad foarte înalt de evoluţie şi când 
el nu trebuie să mai revină niciodată să se mai reincarneze pe pământ, îşi 
pierde corpul fluidic - care nu este decât un intermediar, un medium, între 
organism şi spirit. Substanţa fluidică respectivă se reîntoarce în materia 
terestră şi Spiritul nu mai păstrează decât un înveliş eteric de o densitate 
într-atât de subtilă, încât nu mai este deloc perceptibil, nu numai de cei 
încarnaţi, dar şi de dezcarnaţii de evoluţie medie. 


experimental: Reine o manifestă cu adevărat la fiecare şedinţă, atunci când, 

revenind la o stare hipnotică mai puţin profundă, pierde orice amintire văzută în 

stările mai profunde, la trezire, nu mai are deloc conştienţa vieţii sale astrale. 
1. Ela murit la cinci iuni şi câteva zile mai târziu. 

Acesta este şi cazul Spiritului Charles L. Deci, atunci când va vrea să ni 
se manifeste prin organismul Reinei, mai întâi va trebui ca trupul fizic al 
mediumului nostru să se afle în catalepsie totală, adică golit complet de 
corpul său fluidic. Atunci, sub influenţa magnetizării mele prelungite, spiritul 
propriu-zis al Reinei se va detaşa la rândul său de propriul corp fluidic şi 
acesta — golit şi el astfel - va putea primi Spiritul lui C.L. care, posedând în 
acest mod instrumentul intermediar necesar, va deveni capabil să folosească 
organismul Reinei şi să se servească de el pentru a comunica astfel cu noi. 

ÎI întreb pe Vettellini dacă spiritul Reinei, rămas liber, nu va fi în 
primejdie ? Îmi răspunde că aceasta este o experienţă dintre cele mai riscante, 
dar care va fi fără pericol - dacă totuși o vom realiza - întrucât el, Vettellini 
(şi la nevoie încă un Spirit prieten) va veghea asupra Reinei pe durata 
posedării trupului ei de către C.L. El remarcă însă că, de fapt, nu spiritul 
Reinei ar putea fi în pericol, ci însăşi viaţa ei terestră, întrucât trupul ei fizic 
va fi pentru moment deschis ingerinţei Spiritelor inferioare - care ar putea 
pătrunde în el şi să provoace astfel tulburări teribile și să producă însăşi 
ruperea legăturii ce uneşte organismul fizic de organismul fluidic. 

O învăţătură nouă cu totul mi se transmite deci prin cazul C.L. Deşi 
cunoşteam inteligenţa deosebită a acestui vechi prieten, am fost destul de 
mirat să-l regăsesc ca Spirit de o evoluţie atât de înaltă. Viaţa-i terestră pe 
care i-am urmărit-o, a fost o viaţă curajoasă, dusă cu multă voinţă... desigur, 
dar nu a fost totuşi o viaţă foarte morală! Acest om atât de interesant a avut 
multe slăbiciuni. Şi atunci? 

Veutellini îmi spune că, într-adevăr, la decesul său, C.L. nu era remarcabil 
de evoluat; era pe calea cea bună, fără a fi fost superior. În Astral există însă 
o posibilitate de evoluţie la îndemâna Spiritelor de acest grad. Spiritul poate 
să aleagă între a reveni şi a se reîncarna pe pământ, pentru a continua să 
progreseze sau să se purifice dintr-o dată în Astral prin încercări pe care 
Vetteilini nu mi le poate explica acum, dar care îi permit Spiritului să obțină 
rapid o spiritualitate înaltă. Dacă Spiritul este suficient de dezgustat de toate 
amintirile sale terestre şi dacă este hotărât să rupă toate legăturile cu pămân- 
tul... şi dacă, pe de altă parte, nu-i este teamă de încercarea astrală, atunci 
el va urca dintr-o dată la gradul cucerit prin renunţarea sa supremă. 

Explicaţia lui Vettellini clarifică în mod complet mesajul comunicat de 
C.L.: „M-am eliberat... şi am rupt toate legăturile cu muritorii etc.”. 

Discuţia continuă într-un mod extrem de interesant, dar vai, nu pot nota 
totul... ar trebui cincizeci de pagini ! Vreau totuşi să păstrez bine în memorie 
o afirmaţie precisă a lui Vettellini privind puterea pe care o posedă un Spirit 
foarte evoluat de a deveni conştient de vieţile sale anterioare şi de a-şi vedea 
retroactiv întreaga evoluţie. La remarca mea: acest lucru trebuie să fie 
minunat de interesant! , Veuellini răspunde cu o anumită melancolie : „Nu este 
întotdeauna prea frumos...” Dar Reine întreabă : „De ce nu-i frumos ?”. „Oh, 
fiindcă anumite vieţi sau anumite porţiuni sunt foarte urâte, cu totul negre...” 

Sănătatea Reinei dă loc la un incident mişcător. Ea îi spune: „Oh, 
Vettellini al meu, tu ar trebui să mă faci bine; dacă ai şti cât sufăr tot 
timpul !...”. După ce ascultă răspunsul lui, ea se întoarce spre mine, resem- 
nată: „El spune că nu poate. Trebuie să sufăr astfel; este porţia mea. Şi 
trebuie, pentru evoluţia mea...”. 

Ea redevine veselă şi îl tachinează cu privire la prezicerea morţii acelei 
bunici pe care nu o iubeşte (deces anunţat pentru Paşti). „Eu am spus către 
Paşti”, încearcă să conchidă Vettellini. „Ei bine, asta înseamnă mai mult de 
O săptămână... ; e prea mult, bătrânul meu Vettellini..., nu e o prezicere 
bună. Pentru ce nu spui mai precis? Ei...? Oh, da, noi ne putem înşela - 
noi -, dar tu, un Spirit... Să vedem.” 


Şedinţa 41 — luni, 31 martie 1913 


Deşi suferindă, Reine adoarme foarte uşor. Ea s-a răcit încă de la începutul 
paselor mele şi apoi, spre surprinderea mea, revine la o temperatură aproape 
normală. (Am aflat mai târziu că Vettellini, găsind-o într-o stare prea rea a 
sănătăţii, din prudenţă, i-a oprit răcirea trupului.) 

După vreo oră o întreb; ea nu răspunde. Reiau chemarea după câteva 
momente şi, întrucât tăcerea ei persistă, formulez atunci, eu singur, foarte 
încet, un ordin. Am pregătit o scrisoare şi un ac de cravată ale prietenului 
meu Paul M.!, mort de câţiva ani. I le pun în mâini Reinei, spunându-i 
simplu să meargă să caute Spiritul al cărui fluid a impregnat aceste obiecte, 
fără a mai adăuga nimic în plus. 

Aştepiare destul de lungă, apoi Reine se agită şi pare să-i vorbească unui 
vizitator invizibil. Ea arată acul de cravată, îl întinde cuiva, mă indică, 
pipăie scrisoarea etc... În fine, mi se adresează direct: „E foarte greu, 
domnule Cornillier, vibrația fluidică lăsată este atât de slabă, că eu nu o 
percep. A intervenit însă Vettellini şi el vrea să meargă să caute acel Spirit. 
Nu mai este deloc fluid în scrisoare, să ştiţi... şi foarte puţin în acul de 
cravată”, - În acel moment, Reine se întrerupe, evident interogată de miste- 
riosul ei vizitator şi îmi spune : „Vettellini a revenit, întrucât acest Spirit nu 
a lăsat nici o urmă pe pământ. Nu există nimic care să poată duce la găsirea 
lui. Ce s-a făcut cu trupul său?”. 

Sunt foarte surprins şi foarte interesat de această chestiune, căci, într-adevăr, 
P.M. fusese incinerat. „Ah, aceasta este deci situaţia”, exclamă Reine, „iată 
motivul dificultății ! Vettellini va pleca iar. ÎI va găsi, desigur ; însă eu nu aş 
fi putut”. 


. Încercasem deja experienţa, la a treia şedinţă - din 13 decembrie 1912 -, fără a 
obţine nici un rezultat. 

Din nou momente de aşteptare, apoi aceeaşi scenă ca şi mai înainte, 
Vettellini a revenit din nou, pentru a întreba de câţi ani a murit? L-a căutat 
mai întâi printre Spiritele inferioare. Nu este acolo. Apoi printre cele albastre. 
Nici acolo nu este. Atunci, Vetteilini s-a adresat Spiritelor albe ; i s-a spus că 
cel pe care îl caută s-a reîncarnat. „E straniu”, remarcă dânsul, „este un caz 
destul de rar, după o perioadă atât de scurtă în Astral” (şase ani). Se va duce 
din nou pentru informaţii. Vrea să afle care e situaţia exactă, pentru a-mi face 
plăcere. E însă dificil. 

Aşteptăm, vorbind puţin. La fiecare minut credeam că Reine îl vede 
revenind pe Vetiellini, dar el nu soseşte... Începe să ni se pară timpul cam 
lung. În mod vizibil, Reine se plictiseşte: „Dar ce face el?” exclamă ea. 
Soţiei mele îi este frig; eu nu mă amuz deloc... 

Pentru a uşura aşteptarea, îi propun Reinei o mică experienţă : să afle ce 
bani am în pungă. La început spune şase franci - ceea ce e greşit -, apoi trei 
franci, ceea ce e adevărat, dar fără valoare, căci ea a cântărit punga în mână. 
Îi pun pe genunchi portofoliul meu. Ea vede în interior o fotografie de-a 
soţiei mele şi cărţi de vizită personale. Este exact, însă... totul prea probabil, 
ca să pot îndepărta ideea unei reuşite prin presupuneri. Ea descoperă apoi „O 
hârtie ornată cu desene mici ale unor figuri de femei”. Am într-adevăr o 
bancnotă de cincizeci de franci. Şi Vettellini tot nu vine! 

Reine se enervează din ce în ce mai mult: „Dar ce i s-o fi întâmplat? ”. 

Trec astfel trei sferturi de oră... Obosită, soţia mea pleacă... 

Dintr-o dată, iată-l. „Ah, bine, Vettellini al meu, ai stat atâta timp!” 
exclamă Reine, redevenită voioasă. „Este greu”, explică dânsul, „să regăseşti 
un Spirit în astfel de împrejurări. Vroiam să fiu sigur. Acum sunt. El nu a 
văzut personal Spiritul reîncarnat, dar a obţinut toate detaliile de la Spirite 
superioare : Paul M. s-a reîncarnat acum vreo optsprezece luni. Nu va avea 
o viaţă lungă pe pământ. Va muri curând. El este acela care şi-a hotărât 
soarta, pentru a evolua mai repede. Dânsul se afla deja la un grad bun de 
evoluţie, însă mai avea încă de trăit în trup de carne şi a ales să facă imediat 
acest lucru, chiar în mod penibil, pentru a avea un progres mai rapid. Acum 
e un copilaş mic... 

intreb dacă Vettellini ar putea să-mi spună unde... şi în ce familie se 
află? „E la Paris, da... (aici Reine e cam ezitantă şi faţa i se întristează). Nu 
e deloc fericit.” „Ah, spun eu, s-a reîncarnat la niște oameni săraci?” 
„Oh... da.” „intr-o familie... mizerabilă, rea?” „Mai rău, domnule Cornillier ; 
nu are familie deloc! După câteva luni a fost abandonat de mama sa. Este 
acum la «Copiii găsiți»... Dar va muri în curând şi va câştiga mult prin 
această încercare penibilă ! ” 

După câteva detalii privind modul în care Vettellini a obţinut aceste 
informaţii, schimbăm subiectul. „Portretul, portretul”, spune Reine, „ce 
părere ai Vettellini ? ”. El răspunde prin câteva critici îndreptăţite, făcute pe 
un ton glumeţ: „Ochii îmi seamănă sau, cel puţin, i-am avut asemănători pe 

pământ” (figura 6). Reine îl tachinează : „Vedeţi, el vrea să fie frumos ! Îmi 
spune că m-a ajutat fără să ştiu şi încă mă va ajuta la execuţia portretului!. 
Va încerca să mi se arate într-un vis, de care îmi voi reaminti...”, 

Absența atât de prelungită a lui Vettellini, plecat în căutarea lui Paul M., 
mă îndeamnă să-l întreb în ce mod percep Spiritele timpul. Care este pentru 
ele noţiunea, senzaţia timpului? Răspunsul e lung : pentru Spirite timpul nu 
există; ele nu percep durata. Trecutul, prezentul şi viitorul coexistă etc. 
După multe vorbe schimbate de o parte şi de alta, trebuie să se ajungă la 
recunoaşterea faptului că această concepţie a inexistenţei timpului este deasupra 
înţelegerii noastre şi inexplicabilă prin termenii limbajului nostru. Să nu ne 
mai încăpăţânăm”. 

Prefer să ştiu dacă Spiritele inferioare pot avea vreo influență asupra 
Spiritelor superioare, dacă nu individual, cel puţin dacă şi-ar uni forţele 
vibratorii. „Chiar dacă s-ar uni toate împreună”, răspunde Vettellini, „nu ar 
putea face nimic. Superioritatea devine efectivă doar după ce este conştientă”, 

Întreb dacă „Elementalii” sunt numai spirite de animale. „Da, acestea 
sunt spirite de animale. Ele se învârt uneori în jurul vostru şi pot să fie 
aservite de Spirite inferioare.” Mă interesez de posibilităţile de a evolua ale 
acestor Elementali şi Vettellini îmi dă o învăţătură ce mă interesează foarte 
mult, fiind conformă cu opinia cosmosofică. Aş rezuma-o astfel ; 

Animalele evoluează la fel ca noi. În natură, totul evoluează. Şi noi am 
fost animale. Însă pe pământul nostru, o pisică..., un cal, nu devin nicicum 
un om. După reîncarnări succesive prin care animalul câştigă tot ce este de 
câştigat în categoria sa, emigrează pe o altă planetă, unde va obține starea 
vibratorie necesară pentru a se putea încarna într-o formă superioară şi să-şi 
continue astfel, în mod nedefinit, mersul evolutiv. 

În ultimul timp s-a vorbit mult despre „izvorari”? şi în timpul aşteptării 
de azi a lui Vettellini, discutând puţin cu Reine, pentru a trece vremea, am 
fost surprins de faptul că ea părea cu totul sigură de importanţa baghetei de 


1. Acest portret - redat în ilustrarea cărţii — a fost executat de mine cu o foarte mare 
uşurinţă, însă fără conştienţa sau impresia unui ajutor anormal. Eu încercam doar 
să fac portretul fiinţei pe care Reine mi-o descria şi să mă conformez criticilor ce 
mi le făcea ea - singură -, sau mi le transmitea de la Ghidul ei, pe parcursul 
lucrului. Această realizare a unui portret, fără nici un document material, este o 
experienţă unică în viața mea de pictor. 

2. Răspuns înțetes rău de Reine şi care nu trebuie luat în considerare, A se vedea 
nota VI din Anexă. 

3. Vechiul termen de „izvorar” este înlocuit astăzi, în general, prin termenul de 
„radiestezist” ; defineşte persoanele care au o sensibilitate deosebită la radiaţii 
cunoscute sau necunoscute, specifice diferitor surse subterane : pânze de apă, de 
ţiţei, zăcăminte minerale etc., pe care le descoperă folosind baghete din alun sau 
metalice sau diferite tipuri de mici pendule. Una dintre cărţiie ce redau perfec- 
ţionări tehnice în acest domeniu, este cea a autorului francez Jean de la Foye: 
„Ondes de Vie - Ondes de Mort” - R. Laffont, Paris, 1975 (n.tr.). 

alun folosită în experimente. Atunci, nu am făcut observaţii, dar acum o rog 
să-l întrebe pe Ghidul ei ce este un „izvorar”. Reine ascultă îndelung şi apoi, 
întorcându-se spre mine, îmi mărturiseşte că era cu totul greşită. „Vettellini 
îmi spune că aceasta este o sensibilitate deosebită pe care o posedă omul. 
Bagheta nu are nimic de-a face în această acţiune. Substanțele emit diferite 
radiaţii ; izvorarul este o fiinţă sensibilă la aceste radiaţii, care îl afectează în 
mod diferit, în funcţie de diversitatea naturii lor — apă curgătoare, metale etc.” 

Trec la problema difuzării convingerilor noastre. Ce crede Veuellini ? El 
consideră că e total inutil să se încerce convingerea acelor oameni care nu au 
ajuns la nivelul de a le înțelege. „Când spiritele sunt pregătite, ajung ele 
singure la aceste convingeri. Altfel, înseamnă a face eforturi inutile. Chiar şi 
dovezile pozitive nu au nici o influenţă. Nu li se poate dovedi niciodată, nimic, 
celor care nu pot înțelege. Timpul este acela care va acţiona pentru a-i forma...” 

Înainte de a o trezi pe Reine, îi ordon să vină mâine noapte aici (în corp 
fluidic). Ea se va culca mai degrabă şi, în timpul somnului ei natural, se va 
detaşa şi va veni, dar nu pentru a se manifesta ; de această dată doar pentru 
a observa. Miercuri, la şedinţa noastră va trebui să-mi descrie ceea ce a 
văzut. Vom avea mai mulţi prieteni la cină; ea să facă observări precise, 
Reine ezită puţin: „Dar... va trebui atunci să intru, să ascult; nu voi 
îndrăzni...”. Eu îi spun însă: „Reine, tu să vii şi să te așezi aproape de 
mine ; te invit; vei fi o invitată”. Figura ei se luminează de bucurie: „Oh, 
da... o invitată! ... Voi veni”. 


Şedinţa 42 - miercuri, 2 aprilie 1913 


Începem şedinţa ca de obicei. Reine adoarme profund. Am hotărât ca de 
această dată să o trimit să o observe pe bunica sa - aceea pe care ea o iubeşte 
mult ~ aflată în spitalul de la Tours. 

Îi dau ordinul şi, foarte repede, Reine pretinde că a şi ajuns la spital. îşi 
caută bunica. O găseşte într-o grădină, mergând singură şi mormăind. 
Remarcă faptul că dânsa nu are costumul celorlalte internate ; e îmbrăcată cu 
hainele sale obişnuite. Reine nu-i poate vedea spiritul care, spune ea, trebuie 
să-i fie în trup. (Aceasta ar presupune că bunica sa nu este încă în apropierea 
morţii şi că, de asemenea, e destul de puţin evoluată.) Îi ordon Reinei să se 
facă văzută sau simțită. Încearcă prin diferite mijloace, dar spune că biata 
femeie nu percepe absolut nimic. 

Îmi face apoi descrieri foarte precise ale ambianţei, pe care nu le includ 
aici, neputându-le verifica. (Am putut controla totuşi exactitatea viziunii ei 
privind diferenţa îmbrăcăminţii bunicii. Femeile spitalizate în acea clădire sunt 
îmbrăcate, într-adevăr, într-un fel de uniforme ; mai târziu am aflat dintr-o 
scrisoare a familiei, că biata femeie nu a fost supusă acestui regulament în 
urma plătirii de către familie a unei mici pensii pentru spitalizare - fapt total 
neştiut de Reine.) 

O fac pe Reine să revină şi o menţin la acelaşi grad de hipnoză pentru o 
încercare pe care am combinat-o : ţin ascuns în mână un magnet de la care nu 
las să iasă decât cele două capete şi îi cer să-mi spună ce vede. La început nu 
vede nimic ; îmi ia mâna, trece cu degetele peste cele două suprafeţe mici, 
magnetice şi pare că simte o senzație stranie. Apoi, percepe câteva scântei, 
licăriri „ca cele ale Spiritelor”, spune ea. Rematcând în acel moment că 
încăperea este iluminată intens de razele soarelui care treceau prin perdele, 
m-am dus să fac întuneric şi după aceea i-am prezentat din nou magnetul. 
Imediat ea vede clar ca nişte mici flăcări albastre şi mici flăcări roşii ieşind 
din polii respectivi. Se distrează atingând cu degetele acele suprafeţe. Pare că 
magnetul i i le atrage şi că se lipesc de capetele respective. De altfel, senzaţia 
îi este neplăcută. Încearcă să-şi dea seama despre ce este vorba şi, după 
explicaţii destul de vagi, sfârşeşte prin a spune : „Este ca atunci când atragem 
obiecte mici cu un magnet, ştiţi ?”. Ceea ce mă interesează însă în această 
experienţă este că ea a văzut în mod distinct efluvii albastre şi efluvii roşii. 
Voi reţine acest fapt în rezervă pentru a-l întreba pe Vettellini la o altă 
şedinţă ; aceasta, înrucăt astăzi vroiam Să-i pun o întrebare mai importantă. 

O întreb pe Reine dacă Ghidul ei este acolo şi, Ja răspunsul afirmativ, îmi 
expun întrebarea : individualitatea fiecărei fiinţe este aceea care se fortifică 
tot mai mult pe măsura evoluției, Spiritul rămânând mereu el însuşi şi 
acelaşi? Sau, din contra, aşa cum învaţă anumite doctrine, conştiinţa indi- 
viduală ~ prin evoluţie - se resoarbe într-un fel de conştiinţă universală - 
evoluţia ajungând să distrugă individualitatea încetul cu încetul? 

Reine ascultă prelungit, apoi se întoarce către mine : „Domnule Cornillier, 
Vettellini afirmă că această conştiinţă individuală se fortifică din ce în ce mai 
mult pe măsură ce evoluează. Tot ceea ce fiinţa câştigă şi acumulează îi 
precizează individualitatea. Totul este al ei şi pentru ea. Spiritele albastre 
sunt mai individualizate decât cele gri, Spiritele albe sunt mai individualizate 
decât cele albastre şi, deasupra celor albe, Spiritele cele mai înalte sunt încă 
şi mai mult ele însele”. 

La aceste cuvinte grave, Maestrul trebuia - evident — să adauge câteva 
aprecieri... mai mușcătoare la adresa susținătorilor părerii contrare, căci 
copila îndrăzneşte să remarce: „Vertellini, eşti cu adevărat cam sever... De 
ce te superi pe acești oameni ?... Încearcă şi ei, din partea lor, să descopere 
adeyărul...”. 

ÎI întreb acum pe Vettellini - care parcă s-a mirat şi el de reîncarnarea atât 
de rapidă a prietenului meu Paul M. - care este perioada medie pe care o 
petrece un Spirit în viaţa astrală, înaintea revenirii sale pe pământ ? „Lungimea 
acestei perioade este variabilă”, răspunde el. „În general, e în raport cu 
gradul atins al evoluţiei ; Spiritele inferioare se reîncarnează după un interval 
de cincisprezece-douăzeci de ani, Spiritele mai evoluate după un interval de 
circa patruzeci de ani. Acestea sunt medii generale. Există însă modificări 

frecvente, al căror scop este întotdeauna activarea evoluţiei. Încercări 
acceptate, alegerea unui rol, a îndeplinirii unei misiuni etc., pot să intervină 
pentru a devansa sau a întârzia, reîncarnarea. Spiritele Directoare îndrumă 
pacientul întotdeauna pe drumul cel mai scurt.” 

Termin şedinţa prin solicitarea unui sfat personal: ce soartă trebuie să-i 
rezervăm trupului nostru după deces, incinerare sau îngropare? Vettellini 
îmi răspunde că, după părerea sa, îngroparea trebuie preferată: „pentru 
diferite motive puteţi”, spune el, „să doriţi să păstraţi o legătură cu anumite 
fiinţe pe care le-aţi lăsat pe pământ şi vreţi să menţineţi o posibilitate de 
revenire ca să-i influenţaţi. Şi apoi, chiar dacă descompunerea organică e 
penibilă pentru Spirit, are totuşi un beneficiu şi din aceas tă ultimă încercare. 
incinerat, sunteţi liber; dar liber ca un balon fără lest. O apropiere, un 
contact cu Încarnaţii devine aproape imposibil, iar reîncarnarea e mult mai 
dificilă. Să nu faceţi să fiţi incinerat”. 

Mă pregăteam să o trezesc pe Reine când, deodată, mi-am adus aminte de 
vizita-invitaţie pe care i-o ordonasem să o facă aici, ieri seara, în corp 
fluidic! şi, brusc, îi spun: „Ei bine, Reine, ieri seară? ”. O exclamaţie vie a 
copilei: „Ah, da, am fost furioasă, da! Am venit de două ori, domnule 
Cornillier ; nu era nimeni. Prima dată era ora nouă şi jumătate. Am intrat 
direct aici, totul era negru. Atunci am crezut că era prea degrabă şi am 
plecat, Am revenit la zece şi jumătate. Şi iarăşi nimeni, era negru peste tot. 
Am trecut prin toate încăperile. Cât eram de furioasă! Am coborât apoi la 
etajul cinci, în camera doamnei Cornillier. Am cercetat patul..., nimeni. 
Apoi în camera dumneavoastră, nimeni... Atunci m-am gândit că poate vi s-a 
întâmplat ceva, un accident ; ce să ştiu? Am rătăcit prin ambele apartamente, 
foarte neliniştită şi apoi m-am întors acasă. Şi ştiţi, această nelinişte m-a 
trezit şi m-a împiedicat să dorm tot restul nopții. Când m-am trezit nu am 
ştiut care a fost cauza, dar aceasta a fost2...7. 

Totul este extrem de interesant. li ordonasem Reinei să vină să ne observe 
ieri seară în atelier, pentru că trebuia să avem nişte prieteni la cină, dar, în 
ultimul moment, prietenii ne-au telegrafiat că nu puteau veni. Şi, subit, soţia 
şi cu mine ne-am decis să mergem la teatru. Nu era deci nimeni in casă. 

Nu m-am îndoit niciodată de realitatea vizitelor în corp fluidic pe care 
Reine pretindea că le-a făcut aici — pentru că uneori chiar îi văd mani- 
festările -, dar iată un incident neprevăzut care vine să-mi întărească această 
convingere. 


1. La sfârşitul ultimei şedinţe. 
2 La sosire, Reine mi-a spus că după un somn scurt, s-a trezit şi nu a mai putut să 
adoarmă iarăşi toată noaptea. 

Şedinţa 43 — vineri, 4 aprilie 1913 


Pregătirea obişnuită. Reine adoarme. 

O trimit mai întâi să caute Spiritul unui medic tânăr, decedat acum trei 
ani. Ea îl găseşte şi îl aduce, insă venirea sa nu oferă nimic interesant pe care 
să-l pot relata aici, în afară totuşi de o apreciere destul de fină asupra 
cazului. Constatând că Spiritul respectiv răspunde fără nici o delicateţe la 
întrebările mele, mă surprinde, căci în timpul vieţii sale era un om foarte 
amabil. Copila îmi explică de ce: „Spuneţi că pe pământ era mai plăcut? 
Aceasta provenea de la faptul că avea un organism de o calitate deosebită şi 
îi reușea totul foarte bine şi astfel se simţea ca fiind important. Acum, când 
este dezcarnat, nu poate să accepte să fie mai prejos de părerea pe care o are 
despre el însuşi. Dacă noi i-am fi fost inferiori, ar fi fost mai amabil; 
văzându-ne însă că suntem superiori, se simte umilit şi, fiind invidios... 
răspunde cu răutate”. 

După această excursie funebră, îi propun alta mai plăcută: o vizită la 
Achille (soţul Reinei), la agenţia unde lucrează. Această vizită conduce la 
câteva observări destul de precise, dintre care nu voi reţine decât una (singura 
pe care am putut să o verific): Reine îşi vede soţul ieşind din biroul 
funcționarilor şi trecând într-un alt birou, în care se află un domn singur. El 
ia de acolo nişte hârtii şi revine să le aşeze într-un raft pe care îl vede 
deasupra mesei sale de lucru. Faptul s-a întâmplat aşa cum l-a văzut ea. La 
ora exactă la care am trimis-o la agenţie, Achille a mers la director pentru a 
lua acte de afaceri, pe care le-a pus în raftul respectiv. 

O rechem pe Reine şi vreau să o fac să citească un rând scris cu litere 
mari, aşezat în spatele ei, la câţiva metri. Insucces total. (Eu sunt cel ce a 
scris fraza respectivă... şi Reine ar fi putut să o citească totuşi în gândirea 
mea dacă acesta i-ar fi fost procedeul...) 

Îi dau atunci o cutie, închisă şi legată, conţinând trei obiecte. Ea il vede 
şi-l descrie exact pe unul (o cutie de chibrituri), însă îmi spune că nu înțelege 
ce sunt celelalte. Mă forţez atunci din întreaga mea voinţă să-i transmit 
imaginea şi cuvântul „guler fals” (unul dintre cele două obiecte pe care ea nu 
le poate înțelege), dar nu reuşesc deloc. 

Întreb dacă este Vettellini pentru a vorbi puţin cu el şi mă interesez dacă 
Spiritele, în viaţa lor astrală, au vreun ritm de lucru şi de odihnă, analog 
celui al nostru de pe pământ. Pentru ele, în cursul acţiunilor lor, după o 
perioadă de activitate, există o destindere, o liniştire? Nu simt niciodată 
oboseală? Vettellini îmi răspunde că noţiunea de oboseală nu există în Astral. 
În acţiunile pe care le realizează trebuie făcute eforturi, chiar eforturi 
penibile, dar când lucrarea este terminată, nu există decât o oprire a activităţii 
lor şi nu o odihnă - care ar fi inutilă, întrucât noţiunea de oboseală le este 
necunoscută. El remarcă însă că, de fapt, diversele lor stări de a fi nu pot fi 
exprimate prin cuvintele limbajului nostru... 

„Adesea, Spiritele se asociază după afinităţile lor, pentru a lucra la o 
acţiune comună”, continuă el. ÎI întrerup pentru a-l întreba dacă nu ar putea 
exista vederi divergente, rivalități între grupuri? Răspuns: „De îndată ce a 
fost atins un grad de evoluție mai înalt, există o armonie totală. Aceasta nu 
afectează principiul individualităţii, însă judecata asupra acţiunii de realizat 
nu poate diferi. Idealul este acelaşi şi se subîmparte în scopuri pentru care 
fiecare grup face eforturi să-l atingă prin mijloace care să nu provoace 
niciodată discuţii ! 

În sferele mai joase ale vieţii astrale, din contra, antagonismele specifice 
vieţii terestre continuă să existe. Fiecare Spirit de aici continuă să-şi păstreze 
caracteristicile sale esenţiale şi înclinațiile avute. Chestiunile sociale, politice, 
religioase sunt mai departe subiecte de controverse, iar reaua-credinţă şi 
pasiunile nu se sting. De aceea, în comunicările spiritiste se manifestă tot 
felul de păreri şi puncte de vedere. Anumite Spirite sunt chiar foarte sincere 
atunci când cer să li se facă slujbe pentru odihna sufletului lor, cu oferirea de 
bani — în acest sens — la Biserică. Altele înşală cu bună ştiinţă, din viciu sau 
în bătaie de joc, pentru a se distra etc. Ca decedați, acestea nu înţeleg mai 
mult decât înțelegeau când erau vii... şi, uneori, chiar mai puțin. Dacă, de 
exemplu, trupul lor a fost de o calitate superioară, abandonându-l s-au trezit 
mult mai săraci”, 

Discuţia continuă; eu vorbesc despre Budism, despre Mahatmaşi ? etc. 
Vettellini consideră doctrinele budiste ca fiind expresia necesităţilor unei 
rase complet diferite de cea a noastră..., doctrine de care - în consecinţă - 
noi nu putem beneficia cu nimic; totuşi, el vorbeşte despre Mabatmaşi cu 
mare respect. Discutăm şi despre Bahaism..., precum şi despre diferite secte 


1. Această cunoaştere a fost afirmată şi de autori iniţiaţi în diferite cărţi editate în 

secolul XX. De exemplu, în volumul | al ciclului Mairreya's Mission (tradus şi în 
limba română - de Invent Terra-Nova, Iaşi, 1998), iniţiatul englez Benjamin 
Creme scria următoarele: „Maeştrii formează un grup. Ei nu cunosc decât 
conştiinţa de grup. Conştiinţa lor nu acţionează niciodată la nivelul personalităţii. 
Ei gândesc, trăiesc şi lucrează în termenii conştiinţei de grup. Aceasta nu înseamnă 
că nu au calităţi şi temperamente diferite... Pot avea păreri diferite asupra modului 
cel mai bun de a face să progreseze cutare sau cutare aspect al Planului evoluţiei... 
Însă, în mod obişnuit, ei lucrează în grup, plecând de la ceea ce numim planul de 
conștiință buddhică”. 
În volumul II se scrie în plus: „Maeşirii discută şi decid prin consens scopurile 
de atins... Munca Maestrului constă şi în stimularea diferitelor grupuri de discipoli 
avuţi în coordonarea sa, pentru ca aceştia să efectueze în lume partea respectivă 
din Plan... El nu va utiliza însă forţa pentru a obţine un ritm mai bun de lucru”. 
(O anumită detaliere a acestor aspecte am prezentat-o în volumul Seniorii Cosmosului, 
Editura Polirom, Iaşi, 2001) (n.tr.). 

2. „Mabatma” = „suflet mare”, „termen ce desemnează oamenii sfinţi, deținători 
ai Înţelepciunii” (Swami Shiwananda, Editura Ram, Bucureşti, 1996) (a-tr.). 

ieşite din Creştinism etc. Vettellini vede în orice religie o disciplină şi precepte 
de conduită, bune pentru fiinţele care nu au depășit încă un anumit nivel. El 
proclamă însă necesitatea libertăţii totale a individului, care a devenit stăpânul 
lui însuşi. 

* 


Mă pregătesc să o trezesc pe Reine, dar văzând că nu e obosită, profit de 
absența Ghidului ei pentru a completa experiența din ultima şedinţă, cu 
magnetul. Îmi țin vertical, în fața ei, palmele deschise şi îi cer să-mi spună 
exact ce vede. „Dar eu văd mici flăcări”, îmi răspunde după câteva momente 
de vizionare atentă; „acestea ies din degetele dumneavoastră”. O rog să 
precizeze bine natura acestor flăcări mici. Ea îmi afirmă atunci că vede cu o 
claritate extremă flăcări albastre ieşind din vârful degetelor, de la mâna mea 
dreaptă şi flăcări galben-roşii ieşind din vârful degetelor mâinii stângi. O fac 
să repete şi să confirme observarea sa; apoi o rog să-mi privească ochii. 
„Ochii dumneavoastră”, spune ea, „proiectează, de asemenea, flăcări, însă 
mi se par albastre la amândoi ocl După asta îi spun să-mi observe 
respiraţia nazală. O vede proiectându-se, de asemenea, în mici efluvii albas- 
tre, din ambele nări. Aceasta va fi o „întrebare încuietoare” pentru bunul 
Vettellini. (Subiecţii colonelului de Rochas văd culoarea efluviilor emise de 
ochi, nas şi mâini - albastre şi roşii în toate cazurile.) 


Şedinţa 44 - luni, 7 aprilie 1913 


Această şedinţă a fost de un interes atât de mare, încât am rămas foarte 
emoţionaţi, neavând decât imensul regret că am fost numai noi doi singurii 
martori. 

La sosire, Reine îmi povesteşte câteva mici incidente. Mai întâi, amintiri 
stranii din ultima noapte; e ceva vag, însă ea are ideea unei conversații 
impresionante cu careva. A fost Vettellini? A fost cu mine? Nu ştie. Apoi, 
ieri, în timpul plimbării prin pădurea Meudon, s-a simţit la un moment dat 
ca „prinsă şi trasă” către o direcţie contrară celei în care pornise cu soțul ei; 
nu a cedat însă acelui impuls foarte intens, pentru că era deja îndepărtată. În 
fine, revenind pe vapor, când stătea rezemată pe balustradă şi privea învol- 
burarea apei, deodată, i-a apărut în faţă capul lui Vettellini. I-a fost atât de 
frică, încât s-a dat înapoi şi a căzut peste Achille, care a fost mai mult decât 
surprins. - „Vettellini”, spune Reine, „râdea ca unul care a jucat o festă 
bună”. - Pentru prima oară i-a văzut între buze şi dinţii albi. 

+ 


Încep să o magnetizez la ora obişnuită şi, procedând la acest lucru, mă 
întreb ce să-i ordon să facă astăzi. Ezit între o excursie în sferele cele mai 
înalte ale Astralului sau evocarea bunicului meu de pe tată, pe care l-am 

cunoscut foarte puţin, dar cu care - din amintirile mele şi din ce mi s-a 
spus - cred că am afinități. La momentul respectiv mă decid pentru această 
ultimă experienţă şi pun în mâinile Reinei singurele obiecte pe care le posed 
de la bunic: un desen în peniță reprezentând un vapor, făcut pe o foaie 
scoasă dintr-un registru de conturi şi un şorţ mic Roza-Cruce francmasonică, 
spunându-i, fără nici un cuvânt în plus, să meargă şi să caute Spiritul căruia 
i-au aparţinut obiectele respective şi să-l aducă aici. 

Reine palpează prelungit obiectele, găseşte fluid mai puternic în şorţ şi 
îmi spune că pleacă să caute Spiritul care l-a avut. În timpul căutării sale, îmi 
concentrez puternic gândirea către bunicul meu şi îl chem... 

După câteva momente, ea revine pentru a-mi spune că nu l-a găsit la Paris 
şi mă întreabă unde a murit. Îi răspund: la Nantes. „Mă duc acolo”, mai 
zice Reine, „dar unde e acest oraş? Eu nu ştiu...”. Mă simt cam încurcat; 
însă cum ea ştie unde este oraşul Tours, îi spun să se ducă acolo şi apoi să 
coboare în lungul văii Loirei. Va vedea două oraşe mari - Saumur şi Angers - 
peste care va trece, iar al treilea oraş mare va fi Nantes. O trimit poruncitor. 

După un moment, îmi spune că e la Nantes. Se va duce la cimitir pentru 
a regăsi fluidul (o dirijez acolo). „Oh, e frumos acest cimitir; ce capele 
frumoase ! E plin de Spirite... Ce mulţime! Nu, el nu e aici; mă voi ridica 
mai sus. Jos nu sunt decât Spirite roşii, merg să văd mai sus...” După o 
greşeală repede recunoscută (ca urmare a unei asemănări a vibraţiei fluidice, 
spune ea), o sfătuiesc să se adreseze unui Spirit albastru, pentru a obține 
informaţii. Dă impresia că a acceptat, însă a devenit preocupată şi pare a 
căuta ceva care, în mod evident, o intrigă, de câteva momente. Îmi palpează 
mâna foarte atent, apoi palpează micul şorţ, îmi reia mâna, compară şi 
analizează ambele senzaţii şi după două-trei repetări ale examinării, o aud 
mormăind : „E ciudat, nu e acelaşi, dar există în el şi acelaşi ; e din acelaşi 
fluid, e ciudat 

Sunt foarte interesat de incident, dar nu mă manifest deloc, ci doar o 
încurajez pe Reine să caute fiinţa ce a purtat şorțul. Deodată, ea strigă: „Ah, 
iată-l! ”. „Eşti sigură că este dânsul? ”, zic eu. „Oh, da. Trebuie să îl aduc 
aici?” 

După câteva secunde este şi el aici. Reine mi-l anunţă. Întreabă-l, îi spun 
eu, dacă mă recunoaşte. După un timp, Reine surâde: „Dânsul zice: da, 
este Pierre”. - şi zâmbetul ei devine încântător; îmi va comunica ceva 
plăcut, de bucurie, dar subit se opreşte, ia un aer grav, îl ameninţă cu degetul 
pe Spirit - ce pare a se afla în faţa ei, deasupra: „Tu spui de-a binelea 
adevărul? Nu-i o minciună? ”. Ea se apleacă spre mine pentru a-mi vorbi, 
mai ezită şi apoi reîncepe acelaşi joc : „Tu nu minţi, ei?... Asta-i adevărul ?”. 

n fine, s-a convins şi îşi reia surâsul: „EI spune că e tatăl dumneavoastră... ”. 
Mă gândesc în sinea mea că Reine a vrut să spună „bunicul dumneavoastră” 
şi, vroind să verific, o întreb care e culoarea acestui Spirit? Ea face o mină 
cam dispreţuitoare: „E gri; nu, e roşu; nu, un gri-albăstrui”. Atunci, eu 

reiau : întreabă-l dacă recunoaşte aceste obiecte. A desenat el acest vapor? 
A purtat el acest şorţ? ~ Reine îl chestionează, apoi face un gest negativ : 
„Nu sunt ale lui”. 

Revin cu întrebări şi sfârşesc prin a înţelege că, într-adevăr, el este tatăl 
şi nu bunicul meu. Urmează însă un incident extrem de interesant: Reine 
compară cele trei fluide - acela existent în obiecte, cel al Spiritului venit şi 
cel al meu şi îmi spune: „Domnule Cornillier, ştiţi, e straniu: nu e acelaşi 
fluid, dar se aseamănă foarte mult. Totuşi, fluidul din obiecte şi cel al 
dumneavoastră sunt mult mai aproape unul de altul; cet al tatălui dumnea- 
voastră este diferit, însă oricum, are ceva la fel într-insul”. 

Vreau să ştiu pentru ce tatăl meu era la Nantes, deşi el murise la Paris. 
Dânsul răspunde că merge adesea să se plimbe în acel loc; este oraşul său 
natal !, acolo a trăit şi astfel se reîntoarce mereu acolo. Îi pun câteva întrebări 
privitoare la copiii săi, la care răspunde corect şi mă interesez de anumite 
fapte - prea personale pentru a fi redate aici - pe care le apreciază cu o 
perfectă coerenţă. Atunci îi vorbesc despre bunicul (tatăl său). El spune că e 
un Spirit foarte evoluat. Îi întreb dacă ar putea şi ar vrea să meargă să-l caute. 
Îmi spune că o va face pentru mine. - Reine pare că îl consideră şi îl tratează 
ca pe un copil, îi ordonă poruncitor să plece acolo: „Hai, repede, sau mă voi 
duce eu singură”. 

În timpul absenței Spiritului, Reine îmi vorbeşte despre Nantes, pe care 
nu-l cunoştea şi unde, în trecere, a remarcat multe lucruri care o miră. 
Deodată, izbucneşte în râs: „Ei bine, ce e nostim, sunt acele bonete mici 
purtate de femei pe stradă, mici bonete albe atât de curioase... şi părul lor e 
atât de strâns aşa, înăuntru”. 

Râsul ei e atât de molipsitor, încât râdem şi noi, uimiţi de altfel, de faptul 
că a avut şi timpul de a vedea şi aceste bonete, precum şi de a remarca şi alte 
lucruri, cu totul exacte. 

Dar timpul trece ; Reine se irită şi îmi spune: „Mă duc înapoi, el întârzie 
prea mult; trimiteţi-mă încă o dată”. O magnetizez puţin şi o trimit... A 
ajuns acolo imediat. De această dată, trece pe deasupra cheiurilor, căci vede 
vapoare mari şi remarcă uimită catargele, a căror folosinţă nu o înţelege. (Ea 
nu a văzut niciodată nave de mare tonaj având pânze.) 

În fine, găseşte ambele Spirite şi le aduce. „Lată-i pe amândoi. Ei, acesta 
e cu adevărat bunicul dumneavoastră. Ah, dânsul este de un albastru tare 
frumos ! ... Ei da, el este foarte evoluat. În mod sigur, el vă cunoaşte bine”, 
afirmă ea, „dânsul vine adesea aici; se simte fericit aici. El v-a urmărit 
întreaga viaţă şi v-a ajutat cât a putut...”. 

Îi pun atunci câteva întrebări de ordin intim, apoi îl întreb că, dacă mă 
iubeşte şi vine uneori pe aici, de ce nu a răspuns imediat la chemarea mea. 
Îmi explică faptul că se afla prea departe şi prea sus; chemarea s-a pierdut 


1. Exact. 

înainte de a ajunge la el. Dânsul aparţine unuia dintre acele grupuri despre 
care a fost vorba în ultimele şedinţe, în care cu toţii se ocupă să realizeze o 
sarcină pe care şi-au ales-o. Este foarte ocupat, căci a preferat să evolueze în 
viaţa astrală în loc de a mai reveni pentru o nouă încarnare. „Este mai plăcut, 
însă pentru suflete bine călite (aceasta era o expresie foarte caracteristică a 
bunicului), este mai atrăgător decât o nouă viață pe pământ.” Spune că a 
rămas cu o amintire oribilă despre viaţa terestră ; aici a fost prea nenorocit. 
Acum e fericit, alegându-şi liber calea, în totală cunoştinţă de cauză, pentru 
a evolua mai sus etc... 

Au urmat comunicări impresionante legate de familia noastră, pe care nu 
le pot cita. Marele lor interes provine din aceea că acestea conţin elemente 
necunoscute de mine, precum şi din faptul că părerea bunicului meu este 
exact opusă celei pe care i-aş fi atribuit-o în diferite cazuri. Şi el adaugă 
aceste comentarii : un Spirit ca dânsul nu poate descinde în atmosfera noastră 
terestră fără o anumită suferință. Pentru a se cobori la nivelul nostru, este 
obligat să se încarce cu o materie mai grea, care îl jenează în mod penibil. 
Trebuie deci să găsească o utilitate şi o compensare în modul în care e primit 
de cei la care vine să-i vadă. Şi trebuie, de asemenea, să înţeleg bine că în 
Astral nu mai contează legăturile de rudenie, absolut deloc. Acestea nu mai 
există. Nu persistă decât afinităţile spirituale. 

ÎI întreb dacă, uneori, îl pot evoca pentru a-i cere un sfat, un sprijin. Îmi 
răspunde că va veni întotdeauna cu bucurie, şi că, de altfel, el trece adesea 
pe aici fără ca eu să ştiu... 

ÎI întreb dacă aş putea face ceva pentru el — cel puţin ceva care să-i placă? 
EI îmi spune: „Nu, tu nu poţi face nimic pentru mine. Dar după plecarea 
mea, tu trebuie să-i vorbeşti acestuia”. (Îl indică pe tatăl meu, care pare că 
face figuraţie într-un colţ, ca un copil timid.) „Pe el, poţi să-l ajuţi; fă-o.” 
Şi Reine mai adaugă poruncitor, în numele lui: „E? vrea, ordonă să-i vorbiţi 
tatălui dumneavoastră”. 

Bunicul pleacă ; Reine îl urmăreşte cu privirea, spunându-i la revedere... 

Atunci mă adresez tatălui meu şi îi spun că voi face tot posibilul ca să-l 
ajut. Ce ar dori el? 

Răspunsul transmis prin această copilă adormită, sărman model total 
neştiutor al istoriilor de familie care mi-au agitat atât de mult trecutul, este 
extraordinar ! Este ca o sinteză ce exprimă faptele şi caracterele şi care îmi 
redă o nuanţă atât de exactă a sentimentelor pe care le-a născut legătura 
individualităţilor între tatăl meu şi mine, încât o consider ca o dovadă de 
valoare egală cu cea a unor verificări materiale. Este în aceasta o certitudine 
personală şi înţeleg bine acest aspect; nimeni altcineva decât mine nu ar 
putea-o accepta. Voi reda totuşi prima frază transmisă, pentru a-i permite 
cititorului să-şi dea seama de profunzimea şi valoarea probantă a comunicării : 

„Mai întâi vă cer să nu-l judecaţi atât de sever”, se exprimă Reine cu un 
accent grav ; şi ea continuă, redând dorinţele şi starea gândirii tatălui meu. 

Apoi, după ce a terminat de transmis, îmi explică de !a dânsa situaţia în care 
se află el; „Nu e rău, dar e slab ; ideile sale sunt confuze. Îl vede pe tatăl său 
ca fiind foarte evoluat, apoi pe fiul său care — deşi nu e Spirit - i se pare la 
fel, că e deasupra lui; ar vrea să înţeleagă. Are cea mai mare bunăvoință, 
însă nu ştie ce să facă... În special, el nu trebuie să se reîncarneze acum; e 
prea slab, va reincepe exact aceeaşi viaţă”. Şi, întorcându-se spre dânsul, i se 
adresează cu autoritate : 

„Mai cu seamă, nu te lăsa prins de această idee. Văd că te gândeşti să 
revii pe pământ. Ai amintiri frumoase din viaţa terestră. Ei bine, eşti încă 
prea slab ca să ai o viaţă bună; vei cădea iarăşi în aceleaşi greşeli. Trebuie 
să evoluezi puţin în Astral înainte de a reveni. Pentru aceasta, să fugi 
întotdeauna de spiritele roşii. Nu sta nici cu cele care sunt gri ca tine. Mergi 
cu acelea care sunt albastre. Oh, nu cu cele care sunt albastre-albastre, ci cu 
acelea ce sunt mai albastre decât tine. Este cel mai bun mijloc de a evolua şi 
de a înţelege.” 

Doresc să inchei convorbirea şi spun că îl voi ruga pe Vettellini să-mi 
indice ce-i mai bun de făcut pentru a-mi ajuta tatăl în evoluţia sa. Dar, astfel, 
provoc o nouă transmitere a gândurilor sale intime, extrem de interesante, 
care ia sfârşit prin cererea lui de a mai reveni aici adesea. Spune că vine 
uneori şi el singur. Ştie că nu poate să ne facă rău; ba din contra, el poate 
lua, să absoarbă ceva din radiaţiile noastre ; acestea îi fac bine. Ar fi fericit 
dacă am vrea să ne gândim la el, să-l chem şi să-i vorbesc uneori... 

Pleacă ; se va reîntoarce la Nantes. În acea regiune îl atrag multe lucruri 
care i-au plăcut..., spune el. 
` * 

Š Întreagă această scenă a luat mult timp. Întreb mediumul dacă Ghidul ei 
este aici. Vettellini se manifestă şi îşi ia locul obişnuit. 

Aveam să-i pun multe întrebări, însă emoția profundă ce am resimţit-o mă 
face să-mi exprim mai întâi sentimentele prietenului nostru invizibil... 

La reluarea programului doresc, în primul rând, să stabilim problema 
culorii efluviilor, dar abia am deschis gura, că Reine mă şi opreşte : „Domnule 
Cornillier, Vettellini vrea tocmai să vă vorbească despre aceasta. El s-a 
înşelat. Şi s-a înşelat fiindcă nu s-a ocupat niciodată de aceste experienţe ; 
văzând mereu corpurile fluidice din Astral, unde fiecare este de o singură 
culoare, v-a afirmat aşa. Preocupat însă de remarcile dumneavoastră, s-a 
informat şi... aveţi dreptate”. Şi Reine îmi transmite o explicaţie pe care aş 
rezuma-o astfel 

Corpul fiuidic care generează efluvii magnetice este influențat de două 
cauze: spiritul şi trupul organic. Primul determină colorarea albastră a 
efluviilor, iar al doilea culoarea roşie. 

Aceste două elemente se pot separa pentru moment în experienţe provocate 
şi apoi se unesc iarăşi, pentru a reconstitui corpul fluidic complet. Este de 
remarcat un fapt: cantitatea relativă a fiecărui element este în funcţie de 

evoluţia spirituală. La fiinţele inferioare, substanţa roşie este preponderentă 
cantitativ. Ascensiunea evoluţiei tinde să egalizeze proporţia, pentru ca apoi 
să facă substanţa albastră mai abundentă. Şi în acest caz poate să aibă loc o 
inversiune la ieşirea fluidului : substanţa albastră să iasă la stânga, cea roşie 
la dreapta etc. 

Când fiinţa care trece în Lumea de Dincolo este suficient de evoluată, 
după un timp ce variază în raport cu gradul ei de evoluție, substanţa de 
origine organică o părăseşte şi revine să formeze noi combinaţii în planul 
nostru terestru, lăsând elementul mai subtil - eteric - să constituie singurul 
înveliş al Spiritului în planul astral. 

La întrebarea mea, Vettellini specifică faptul că această colorare a flui- 
delor - cel organic şi cel al sufletului - are o cauză diferită de colorarea 
efluviilor sau a radiaţiilor neorganice (magnet, electricitate, metale). 


* 


Acest punct fiind clarificat, îi cer lui Vettellini să-mi explice mecanismul 
sugestiei, al transmiterii gândurilor şi al telepatiei. Toate aceste fenomene 
existând, cum se face că niciodată nu pot să-i transmit Reinei (în timpul 
şedinţei) vreo idee, o imagine, un cuvânt, cu toată voinţa ce o pun uneori în 
joc. Am numeroase demonstraţii că nu acceptă absolut deloc sugestiile mele 
în aceste circumstanţe. 

Reine îmi răspunde din partea sa, ajutată ici şi colo de Ghidul ei: 
„Domnule Cornillier, faţă de mine nu veţi reuşi niciodată. Motivul e simplu : 
este imposibil, întrucât ambele noastre spirite sunt egale în forţă. Trans- 
miterea gândirii impusă prin voinţă sau sugestia comandată, nu poate reuşi 
decât de la o voință superioară la o voinţă inferioară. Dacă aţi avea o 
persoană cu voinţă slabă - sau deschisă prin inferioritatea sa la orice 
influenţă ~ aţi putea să o faceţi să vadă, să simtă, să spună tot ceea ce doriţi. 
Însă cu mine este imposibil; noi tratăm de la egal la egal. 

Desigur, vă ascult, însă acesta e cu totul alt lucru: îmi spuneţi să văd în 
cutia închisă şi eu încerc să văd; dar eu sunt cel ce trebuie să vadă. Spiritul 
meu e conştient că pentru a face experienţe valabile, el este cel care trebuie 
să vadă şi nu că ar accepta sugestia dumneavoastră. Altfel nu veţi reuşi 
niciodată”. 

Ea continuă explicând cu o luciditate extremă, că fenomenele pe care le 
numim citiri ale gândurilor, sugestii, transmiterea gândirii, telepatie, viziuni, 
halucinaţii adevărate, clarvedere etc. provin toate, pe scurt, din următoarele 
cauze, având modalităţi diferite de manifestare : 


1. În activitatea sa, un creier trimite unde concentrice care pot fi percepute 
de un alt creier aflat în stare de recepție (astfel este transmiterea 
gândirii şi a diverselor efecte telepatice). 

2. Sub impresia unei impresionări puternice (dar nu întotdeauna necesar 
a fi intensă) se produce o degajare şi o proiectare a corpului fluidic, 

care se va manifesta unei persoane receptive pasive (cazul viziunilor şi 
al halucinaţiilor adevărate etc.). 

Variante : cel pasiv poate deveni activ şi astfel, să-şi procure singur 
informaţii, fie că le obține - aşa cum spune Reine — „prin citirea 
eiementelor”, fie plecând prin proiectarea corpului său fluidic, să 
observe singur faptele pentru care trebuie să se informeze (și în acest 
mod e posibilă citirea gândirii precum şi diversele fenomene de claredere). 

3. În fine, seria acestor fenomene va fi completată printr-un al treilea 

caz: spirite dezcarnate ar putea - având interes pentru un încarnat sau 
cu totul pentru un alt motiv ~ să preia rolul de informator şi să 
transmită unui receptiv idei! sau imagini ale realităţilor sau chiar să 
creeze pentru acesta semne simbolice revelatoare. 

Reine termină repetând că aceste fenomene pot fi transmise spontan între 
cei egali sau de la inferiori la superiori ; în schimb, transmiterea comandată 
a gândirii sau a sugestiei — chiar involuntară - în timpul unei experienţe, nu 
poate avea loc decât de la voinţa puternică asupra unei voințe slabe. 

Terminând cu întrebările importante, trec la părerea lui Vettellini asupra 
portretului său. E] mai formulează câteva critici, însă cu puţine intervenţii 
de-acum va fi bun. Dânsul a încercat să mi se arate în cursul nopţii; dar 
chiar ajutându-se de Reine, nu a putut să reușească, acest lucru necesitând 
prea multă forţă. 

pă 


Copila îmi spune apoi care a fost cauza impresiei care i-a rămas din 
ultima noapte, acel mod penibil de conversaţie despre care îşi aminteşte vag. 


1. Spre deosebire de veacuri şi milenii anterioare, în secolul XX tot felul de 
comunicări de informaţii din partea unor Spirite aflate pe diverse subplane ale 
Astralului s-au înmulţit extraordinar. Prin astfel de transmisii („Chaunelling”) 
s-au scris zeci de mii de pagini, publicate, în parte, în sute de cărți, care s-au 
editat în milioane de exemplare. După cum am citat şi în Seniorii Cosmosului, de 
exemplu, acel brazilian Chico Xavier - căruia i-au dictat zeci de Spirite „culte”, 
a publicat 126 de cărţi (dintre care numai Panasul de dincolo de mormânt a 
apărut în 13 ediţii!). 

Din cadrul cunoaşterilor superioare, transmise insă din planele Manasic şi Buddhic 
de Maeştri ai Înţelepciunii, un exemplu elocvent a fost dat de iniţiata engleză 
Alice Bailey, care a scris prin dictare 16 cărţi esenţiale (mii de pagini) ; dintre 
acestea unele au fost editate numai în Anglia în câte opt ediţii, fără a mai vorbi 
de numeroasele ediţii ale traducerilor în alte limbi. 

În ultima parte a secolului XX, astfel de transmisii din Astral au fost înregistrate 
cu zecile de mii, prin casetofoane şi chiar prin calculatoare şi pe ecrane de 
televizor - primind denumirea de „transcomunicări”. Exemple edificatoare sunt 
cărţile germanei H. Schäfer (Brücke zwischen Diesseits und Jenseits, H. Bauer, 
Freiburg, 1989) sau ale francezilor F. Brune şi R. Chauvin (A l'écoute de 
V'Au-Delă, du Félin, Paris, 1999) (n.tr.}. 

Veuellini s-a dus ia ea ca să o aducă aici (pentru a încerca să mi se arate). 
Sosind în camera mea, au zărit un Spirit lângă şemineu - „o mică licărire 
gri-albăstruie, timidă şi tremurândă”. Reinei i-a fost într-atât de frică, încât 
a vrut să fugă, dar Vettellini a reţinut-o ; el a recunoscut Spiritul. Şi Reine 
îmi spune cu tristeţe: „Domnule Cornillier, acesta era spiritul pe care eu 
m-am dus să-l văd acolo, la ospiciu..., ştiţi, cumnatul dumneavoastră. El era 
aici. Vettellini l-a recunoscut şi noi i-am vorbit. A vrut să vină să vă vadă. 
Doar a venit, asta a fost totul. E prea greoi, prea slab. Nu percepe decât 
negru... Şi nu ştia cum să se mai întoarcă la trupul său. Noi l-am ajutat. Mai 
întâi, i-am arătat unde eraţi dumneavoastră ; l-am făcut să perceapă patul etc. 
Apoi a fost condus. Ştiţi, el s-ar fi rătăcit. Ar fi umblat astfel până în 
momentul în care o criză gravă i-ar fi survenit trupului său. A fost însoţit” - 
şi ea adaugă aceste detalii: „Oh, ce parc frumos! Ştiţi, acolo sunt pavilioane 
în grădini mari, alei frumoase, cu platani!. Oh, e frumos ! S-a întors cu bine 
datorită nouă. Însă mie mi-a fost tare frică!”. 

Copila îmi explică acum acea atracţie pe care a simţit-o în timpul plimbării 
de duminică, la Meudon : era Ghidul ei, care vroia să o conducă la un câmp 
cu narcise de pădure ! Ea căutase, dar a cules prea puţine. Vettellini vroia să 
o conducă la o poiană, toată înflorită, însă Reine nu l-a înţeles. „Închipuiţi-vă 
că în întreaga zi nu am găsit decât două narcise. Ce rău mi-a părut! Şi era 
el, cu adevărat, atunci când l-am văzut privind apa. Vroia să mă facă să râd, 
dar nu i-a reuşit. Am tras o sperietură! ” Şi Reine se apleacă spre locul pe 
care desigur că-l ocupă Ghidul ei: „Ştii, Vettellini al meu... altă dată nu aşa 
de brusc. Pregăteşte-mă puţin ca să te văd; înţelegi, când sunt trează, 
aceasta îmi face frică...”. 

Întrerup acest spectacol extraordinar..., neglijând să notez toate jocurile 
de cuvinte încântătoare, obişnuite, tachinările, glumele etc. 


Diverse incidente din ultimele şedinţe o fac pe Reine să presupună că 
Vettellini este de un nivel de evoluţie mult mai înalt decât cel pe care ne lasă 
să-l vedem. El ar fi un mare Spirit alb ; însă pentru a putea rămâne cu noi în 
comunicări regulate şi uşoare, el s-ar încărca şi îngreuna cu substanța fiinţelor 
albastre. Aceasta ar face-o cu devotament şi sacrificiu pentru opera pe care o 
realizează, care îi impune să se umilească astfel. 


Şedinţa 45 - miercuri, 9 aprilie 1913 
(di Albert B. asistă la şedinţă) 
Această şedinţă, la care am invitat un prieten, nu a fost foarte interesantă. 


Trebuie să spun că acest aspect nu a depins de medium, ci mai degrabă de 
elementele cam neînsemnate care au făcut obiectul anchetelor noastre. 


1. Aceste detalii precise erau exacte. 

A.B. a adus o scrisoare a unei persoane decedate, al cărei spirit dorea să-l 
evoce. Însă această scrisoare fusese adresată unei a treia persoane care o 
păstrase cinci ani — ceea ce a dus la un amestec de fluide. Apoi, cel căutat, 
fiind mort în Elveţia - la Geneva -, pentru Reine era o experienţă nouă. 
“Totuşi, în ciuda acestor dificultăţi, încercarea a fost suficient - dacă nu 
total - de reuşită. Reine a putut să se ducă la Geneva, să descopere acolo 
Spiritul şi să-l aducă aici. Însă acest Spirit, o femeie foarte strălucită în 
timpul vieţii sale, părea că este cufundată în comă... şi nu a putut spune 
nimic interesant. Totuşi, sensul general al răspunsurilor privind familia sa şi 
circumstanţele vieţii proprii a fost recunoscut ca exact - cu excepţia a două 
greşeli. Pe scurt, nimic cu adevărat valabil. Singurul punct de reţinut este 
analiza făcută de Reine privind cele două fluide cu care era impregnată 
scrisoarea. Ea a ajuns să le diferenţieze în mod clar, afirmând că trebuiau să 
fie emanate totuşi de la persoane înrudite, căci găsea în ele un element 
fundamental comun. Or, aceste persoane erau verişoare primare, ne-a spus 
mai târziu A.B. 

Fără nici o indicație, am pus apoi între mâinile Reinei un inel purtat de 
prietenul nostru - inel presupus că ar fi aparţinut lui Montezuma (?) şi care 
provenea, în orice caz, din Mexic. Reine i-a făcut, cu destulă precizie, o 
analiză psihometrică, descriind ambianța în care s-a aflat acest inel, apoi şi 
incidente dramatice posibile - dar fără un alt interes (fiindcă nu erau verifi- 
cabile) decât exactitatea pitorescului şi a specificului locului - ca natură şi 
locuitori. 

Încerc apoi o vizionare în cutie închisă. Insucces total. Reine spune că 
i-ar fi reuşit mai bine o astfel de experienţă la începutul şedinţei, căci aceasta 
necesită multă forță şi după excursia respectivă este prea obosită pentru a mai 
vedea bine. 

Atunci începem să stăm de vorbă. ÎI întreb pe Vettellini dacă Spiritele 
evoluate pot să iasă din atmosfera terestră şi să meargă să viziteze alte astre ? 
Ne răspunde că nu există limită în posibilităţile lor de a se deplasa în spaţiu. 
Dacă Spiritele inferioare sunt supuse - datorită densităţii substanţei lor - 
atracției terestre şi sunt reţinute în mediul nostru prin însăşi ignoranţa lor, 
Spiritele superioare sunt complet libere şi pot parcurge depărtările, mergând 
să vadă planetele şi să observe locuitorii lor, să ajungă în alte sisteme solare 
sau să viziteze nebuloasele ale căror distanţe sunt incalculabile etc. Libertatea 
şi puterea de a se deplasa depind însă de gradul de evoluţie... Îmi aminteşte 
că de altfel, a dus-o deja pe Reine, odată, să observe soarele mai de aproape... 

La remarca mea că în astfel de vizite poate să existe un pericol de captare 
la astrele locuite sau chiar de încarnare, Reine răspunde că nu, căci Spiritele 
vizitatoare neavând aceeaşi tonalitate vibratorie cu a acelor omeniri diferite, 
nu ar putea să îmbrace formele lor şi respectiv, diferitele lor trupuri. 

După aceasta, îl rog pe Vettellini să-mi spună părerea sa privind valoarea 
astrologiei şi a astromanţiei. Astrele, planetele etc. au vreo influenţă asupra 

temperamentului nostru şi determină ele, intr-o anumită măsură, tendințele 
generale şi evenimentele vieţii noastre? - El răspunde afirmativ. Soţia 
întreabă atunci dacă în perspectiva incarnării, Spiritul îşi poate alege influențe 
favorabile, o configuraţie fericită a semnelor cereşti? „Desigur”, răspunde 
Vettellini, „poate să o facă... dacă are cunoaşterea necesară... pentru aşa ceva”. 

Revenind la încarnarea atât de grabnică a prietenului meu Paul M. 
(şedinţa 41), îl întreb pe Veuellini cum de a putut-o realiza, întrucât corpul 
lui fiind incinerat, el nu mai avea o rechemare spre pământ. Răspunde că i-a 
trebuit o protecţie a Spiritelor superioare, care l-au dirijat şi i-au modificat 
starea într-un anume mod pentru a putea fi antrenat de curenţii de încarnare... 

A.B. pune apoi o întrebare privind inspiraţia artistică: în ceea ce noi 
numim inspiraţie, există o influenţă a Lumii de Dincolo? Vettellini răspunde 
că pentru toate operele nobile şi înălţătoare, există ajutor şi stimulare din 
partea Lumii de Dincolo. Un artist - chiar dacă e mai puţin dotat -, printr-o 
puternică aspirație către frumos şi o deschidere - pentru a spune aşa - către 
influenţele spirituale, ar putea să realizeze opere remarcabile... 

Conversaţia continuă asupra diferitor subiecte. Vettellini explică faptul că 
a fi moral nu este suficient pentru a evolua. „Bunătatea, loialitatea, devo- 
tamentul etc. sunt desigur calităţi frumoase”, spune el, „dar sunt calităţi 
eminamente sociale şi numai practicarea lor nu ajută deloc la ascensiunea în 
Lumea de Dincolo. Pentru evoluţie trebuie, ca o totală necesitate, şi o 
dezvoltare paralelă a intelectualităţii...”. 

edinţa cam trenează, interesul se reduce şi mă opresc... 

nainte de a o trezi, Vettellini mă previne că Reine a răcit şi că trebuie să-i 
spun ca începând chiar din această seară să se îngrijească. 


* 


În cursul şedinţei l-am întrebat pe Veuellini dacă ar fi posibil să evoc o 
rudă sau un prieten de-al soţiei mele, decedat în America? Reine ar putea - 
cu toată distanţa şi oceanul... şi diferite alte dificultăţi - să reuşească să 
găsească un dezcarnat atât de îndepărtat ? El răspunde că o asemenea căutare 
ar solicita doar ceva mai multă forţă şi timp... şi că în ziua în care am vrea 
să o încercăm, ar fi bine să nu mai facem şi alte experienţe. De altfel, dânsul 
o va ajuta pe Reine, căci nefiind încă suficient de antrenată, efortul pe care 
ar trebui să-l susţină în contra curenților vibratorii deturnanţi ar obosi-o teribil, 


Şedinţa 46 - vineri, H aprilie 1913 


Reine a venit răcită şi cu temperatură, dar şedinţa pare că nu a suferit şi ea 
era deja într-un somn foarte profund când am chemat-o, întrebând-o dacă 
vede sau a văzut ceva? 

Ími răspunde că a făcut o ascensiune foarte îndepărtată în sferele înalte 
ale Astralului şi că a asistat la un fel de consiliu ţinut de Spiritele albastre: 

„Am urcat singură... şi atât de sus, atât de sus! M-am aflat deodată aproape 
de o mulţime de Spirite adunate. Nu erau acolo decât Spirite de evoluţie 
înaltă, toate albastre, din acel albastru frumos şi limpede... ca Vettellini. 
Păreau că se întreţin asupra unor lucruri mai grave. M-au lăsat să mă apropii 
mult şi am simţit că vroiau să-mi permită să le ascult discuţia. Oh, să 
înţelegeţi bine, nu era o discuţie. Mai întâi, nu erau emise decât gânduri ; ele 
se înţeleg doar gândind... şi imediat apoi sunt de acord. La gradul lor de 
evoluţie, Rațiunea le este aceeaşi şi unică pentru toate”. 

Îi cer Reinei să-mi descrie aspectul lor. Îmi spune că erau acolo mii şi 
mii. Era o adunare mare. Ea le vedea ca nişte mici luciri albastre (căutând o 
comparaţie mai adecvată... pe care nu o poate însă găsi, ea spune exact „mici 
lamele de aer albastru”), sclipitoare, având mărimea cât a unei mâini... Ele 
sunt aşa (astfel cum le observase deja şi într-o excursie precedentă) numai 
când suni între ele şi când nu au a se face recunoscute. Reine a putut să le 
înţeleagă foarte bine, zice ea, şi remarcă acest fapt ca un indiciu de mare 
progres al facultăţilor sale. Mai târziu ne explică... însă faptul că Vettellini a 
fost acela care a atras-o la reuniunea respectivă şi a adus-o în starea de a 
înțelege întreaga semnificaţie. Era vorba de tulburări terestre viitoare, cu 
totul îngrozitoare! Aceste Spirite mari vor să încerce din toate puterile lor 
ca, în măsura posibilului, să le atenveze. În cadrul destinului există elemente 
fatale asupra cărora voinţa lor nu mai are nici o influenţă - de exemplu 
asupra a ceea ce provine din determinismul materiei, din mişcarea astrelor 
etc. ; ele au posibilitatea de a influenţa atât ceea ce rezultă din jocul caracterelor 
omeneşti, cât şi evenimentele ce provin din deciziile fiinţelor gânditoare. Cea 
mai mare parte a marilor evenimente şi a diverselor Curente de idei care agită 
comunităţile sunt astfel provocate şi modificate de Ele. În prezentul caz, 
rezultatele pasiunilor omeneşti lăsate la un curs liber al lor, ar fi atât de 
îngrozitoare, încât dânsele vor încerca să le modifice. Aceasta va fi însă o 
muncă dură! O muncă grea, întrucât Spiritele respective - de o evoluţie atât 
de înaltă - nu mai trăiesc decât în spaţiile eterice şi vor fi obligate să coboare 
însă până la noi şi să se amestece în viaţa noastră. 

În acel consiliu ele îşi preluau rolurile, îşi împărțeau sarcinile. Unele vor 
veni să acţioneze pe lângă conducătorii politici, să-i calmeze, să le restrângă 
pasiunile şi calculele personale, să-i îndepărteze de lângă dânşii pe incitatori, 
să le potolească amorul propriu, rivalităţile etc. Altele vor acţiona asupra 
opiniei publice, să o liniştească, să înfrâneze falsul patriotism. Şi pentru a 
avea o influenţă asupra noastră, aceste Spirite albastre vor trebui să-şi încarce 
corpul cu materie mai grea din atmosfera noastră, materializându-l astfel în 
mod penibil. Aceasta e o sarcină grea! Ele se împărțeau pe grupuri. Fiecare 
grup va merge să acţioneze asupra cutărei naţiuni, asupra cutărui popor. La 
acest nivel înalt de evoluţie, nu mai există apartenenţă la o anumită naţiona- 
litate. Omenirea este una şi aceeaşi pentru ele toate. Acţiunea lor este de a 

obţine un recul în evoluţia actualei situaţii, pe care ar vrea să o înfrâneze în 
măsura posibilului. Ele vor încerca... . 

Reine adaugă că ele nu vor reuşi să împiedice războiul şi războaiele, 
dar... - fără îndoială - vor putea să le limiteze extinderea, să micşoreze 
distrugerile şi tulburările scrise în Astral, să prevină revoluţia în interior, 
dând focului partea sa şi salvând bazele obţinute ale civilizaţiei. 

O întreb dacă Veiteilini e aici. După câteva momente suntem în legătură 
şi vorbim despre excursia Reinei. El spune că a vrut să o facă să asiste la 
această reuniune, pentru ca noi să putem înţelege operele Spiritelor evoluate, 
în cadrul vieţii astrale. Încetul cu încetul ne va face să vedem şi mijloacele 
lor de acţionare. A lăsat-o pe Reine să meargă singură, observând-o şi fiind 
gata să o ajute. Ea a acţionat cât se poate de bine; e mulţumit. 

Conversaţia continuă asupra modului în care Spiritele îi ajută pe încarnaţi, 
mai întâi în general pentru a grăbi marile mişcări ale evoluţiei şi apoi în 
particular - pentru a uşura suferinţele individuale. Reine îmi explică faptul 
că, în acest ultim caz, Spiritul protector ia suferința asupra sa - ceea ce îi 
activează insăşi propria evoluţie. 

Aceasta nu mă satisface deloc; nu înţeleg bine. De ce nu acţionează el ca 
un medic, care să aline şi să vindece, fără ca să-şi mai ia asupra sa anghina 
pectorală sau febra tifoidă. Discut cu Reine şi trece un timp până văd exact 
cum e situaţia, care ar fi cam aşa : să presupunem un trecător care se oferă 
voluntar - Spiritul =, ce merge şi el pe un drum pe care circulă nişte bieţi 
oameni - încarnaţii - purtând sarcini grele şi dureroase. Unii sunt frânţi de 
oboseală, gata să moară sub povară. Trecătorul-Spirit se apropie de unul 
dintre aceşti nenorociţi, care chiar îl interesează, fi ia greutatea şi i-o duce 
în locul lui vreo câţiva kilometri. Şi bietul om i-o dă, răsuflând uşurat şi 
recâștigându-şi astfel forţele. Asta este totul. Nu Spiritele au creat situaţia 
respectivă. Ele se găsesc în prezenţa unei anumite stări de fapt; ființe 
nenorocite având de îndeplinit munci dure. Ele le dau o mână de ajutor, îi 
ajută pe sărmanii oameni să se odihnească; dar ele nu au puterea de a 
suprima munca dură în sine - ceea ce ar însemna, în realitate, că le-ar 
întrerupe evoluţia. Am înţeles... şi trec la o altă întrebare. 

Ce crede Vettellini despre ocultism... şi, în general, despre raţiunile de a 
fi ale esoterismului? Răspunsul său, foarte vag, mă face să alunec către un 
punct cu totul deosebit: Atlantida şi civilizaţia Atlanţilor, presupusă de 
doctrinele oculte... El spune că nu cunoaşte problema şi adaugă surâzând că, 
nevroind să se înşele cum a făcut în privinţa culorii efluviilor, se va informa, 
dacă doresc să am informaţii asupra acestui subiect. 

Apoi, pun între mâinile Reinei câteva scrieri şi desene ale maestrului în 
ştiinţe oculte S.U. Zanne şi, fără a-i spune nimic în plus, o rog să-l întrebe 
pe Ghidul ei care este valoarea autorului şi, dacă poate, în funcţie de vibraţiile 
fluidice lăsate în aceste hârtii, să aprecieze gradul său de evoluţie. 

Sunt destul de nerăbdător aşteptând răspunsul, care îmi este dat imediat 
după ce Reine a întins foile spre Vetiellini ; „Este un spirit foarte evoluat, de 
o evoluție înalră...”. Şi, după câteva secunde, mai adaugă: „El a evoluat 
mult când făcea această operă (scrierile şi desenele se referă la o învăţătură 
de filosofie ocultă), însă acum nu mai evoluează. Dânsul a avut Spiri- 
te-Inspiratoare foarte înalte - unele -, dar, uneori, s-a lăsat înşelat. Nu a ştiut 
să recunoască Spirite joase care se afirmau a fi de evoluţie înaltă”. 

O rog apoi pe Reine să meargă și să se informeze despre sărmanul meu 
cumnat Henri H., ca să vadă dacă l-aş putea ajuta cu ceva. Îi dau o scrisoare 
de-a lui, îi indic direcţia... şi o trimit. Ea s-a dus acolo. „Ah, e mai bolnav 
decât prima dată când l-am văzut. Doarme... Pot să-i vorbesc spiritului său, 
să-l aduc dacă vreți?” Surprins, îi zic: „Eşti sigură? Adu-l”. 

După câteva momente, Henri este aici; Reine mi-l anunţă. Încerc să-i 
transmit câteva gânduri afectuoase ; el este însă într-o stare de somnolenţă, 
nu mă poate vedea ; totul e tulbure şi negru pentru dânsul. Acum suferă mai 
mult şi, încetul cu încetul, îşi uită aproape întreaga sa viaţă trecută. Totuşi, 
îi persistă o amintire despre soţia sa, un sentiment obscur de dragoste pentru 
ea... Pe mine mă percepe totuşi aici şi spune că e fericit că a venit. Aceasta 
îl face să simtă ceva mai plăcut. Încerc să ghicesc ajutorul pe care să i-l dau, 
o dorinţă... ce aş putea să i-o satisfac, dar el răspunde : „Nu, aş vrea să mor”. 

ji spun Reinei să-l conducă din nou - ceea ce şi face imediat. Ea spune că 
dânsul va mai trăi câteva luni. Adesea e posedat de Spirite inferioare. În 
perioadele de criză, acestea îl poartă cum vor. Nu e nimic de făcut. Este o 
încercare teribilă, care îi va fi însă bună pentru evoluţie. 

Şedinţa se termină printr-un fel de consultaţie pe care i-o cer lui Vetellini 
asupra noastră înşine, a stării noastre morale etc. El răspunde cu un bun simţ 
şi o moderație remarcabile, privind preocupările care ne zbuciumă. „Nu 
trebuie să vă bateţi capul pentru a încerca să fiţi mai buni cât mai repede”, 
este, în esenţă, răspunsul său. „Trebuie să faceţi cât puteţi, mai mult bine, 
fiind totodată fericiţi pe cât puteţi.” 

işi încheie consultaţia vorbind despre sănătatea noastră... şi despre sănă- 
tatea Reinei. ÎI întreb dacă am putea face ceva cu adevărat valabil pentru a-i 
ameliora soarta acestei brave copile. Vettellini răspunde că problema este 
prea delicată. Noi ar trebui să ştim mai bine. EI adaugă că, de altfel, situaţia 
se va schimba în curând ; peste puţin timp, ea nu va mai poza. Emoţionată, 
ea exclamă: „Oh, adevărat, nu voi mai fi un sărman mic model!”. 

Procedez pentru trezire şi ea începe să-şi revină; dar, dintr-o dată, se 
ridică, ascultă şi bâlbâie cu mare dificultate : „Vettellini spune că în această 
seară trebuie să iau chinină pentru febra pe care o am”. 

Şedinţa 47 - luni, 14 aprilie 1913 


Reine este mereu suferindă, însă veselia şi curajul nu au părăsit-o şi şedinţa 
începe cu bunăvoința ei obişnuită. Faţă de starea sa, care impune mari 
precauţii din păcate, nu trebuie să mă mai gândesc să o aduc până la răcire 
completă; totuşi, fenomenele pe care ie produce ia gradui de detaşare atins 
sunt suficient de valabile. Din ce în ce mai mult îi creşte uşurinţa cu care se 
supune dorințelor mele, rapiditatea deplasărilor sale şi precizia vederii sale 
în Astral. 


* 


La întrebarea mea răspunde că revine de foarte de sus, chiar mult mai sus 
decât ultima dată! A vorbit prelungit cu Spirite pe care le-a văzut la marea 
Adunare, însă de această dată nu mai erau la sfat şi a putut să le întrebe ceea 
ce dorea. Erau informaţii despre Moarte. 

Din cele ce i-au spus, ea îmi transmite multe lucruri, dar în mod confuz.. 
Nu a înţeles clar ; sunt non-sensuri, contradicții în relatarea sa, accentuate şi 
de vocabularul ei sărac. La remarca mea că „toate acestea nu sunt prea 
clare”, îmi răspunde sec: „Va trebui să-l întrebaţi pe Veuellini. Ştiţi, eu nu 
înţeleg întotdeauna şi repet rău ; nu am cuvintele necesare. - Trupul meu mă 
încurcă”, exprimă ea, în mod pitoresc, ceea ce resimte. 

Atunci îi întrerup povestirea şi îi cer să facă o excursie în interesul meu 
personal. Aș vrea să meargă să caute şi să aducă aici spiritul unui prieten, 
decedat acum cinci sau şase ani, la Oudon, Loire. Scrisoarea ce i-o dau 
pentru a recunoaşte fluidul este însă foarte veche ; îmi spune că nu mai simte 
nimic. Îi dau atunci o scrisoare recentă de la soţia acestui prieten, care îi va 
permite să regăsească clădirea unde au trăit împreună. 

După câteva momente, îmi spune că a ajuns şi zăreşte un turn înalt 
construit de demult!. „L-au stricat cu totul”, remarcă dânsa. Se referă la o 
restaurare? nereuşită ? Nu am însă timp să o fac să precizeze, căci imediat, 
graţie fluidului din a doua scrisoare, ea descoperă casa (situată nu departe de 
turn, într-adevăr) şi nu întârzie să intre în legătură cu însuşi prietenul meu 
Jules Brevet. 

O întreb pe Reine ce culoare are acest Spirit? (Chestiunea a devenit acum 
pentru mine capitală! „Spune-mi care e culoarea ta şi îţi voi spune cine 
eşti”) - „Este gri, gri-albăstrui; o, Doamne, aproape culoarea tatălui 
dumneavoastră.” 

Se pare că îi face greutăţi trimisului meu, dar în final riscă. „EI e aici” 
şi Reine indică din cap spaţiul de deasupra mea. 


1. Acest târguşor posedă într-adevăr un turn vechi, foarte interesant. 
2. Am putut să mă conving că, într-adevăr, ruinele respective au fost restaurate 
destu! de urât. 

La întrebările mele cam banale, el răspunde în mod coerent. Da, mă 
recunoaşte ; el m-a iubit mult; e mulţumit că a venit... etc. Dânsul nu 
părăseşte malurile Loirei şi împrejurimile acelui ţinut, unde s-a născut şi 
unde a murit (exact). Nu este nefericit, nu; nu suferă..., dar nici nu este 
fericit, căci nu înţelege nimic. Nu ştie ce să facă. Se plimbă şi, ca şi în timpul 
vieţii, merge şi se aşază pe malul râului... şi se plictiseşte ! Are o amintire 
plăcută despre soţia sa şi revine adesea la ea pentru a o vedea, dar nu poate 
face nimic pentru dânsa. Şi repetă iarăşi: „Nu ştiu ce să fac...” 

Reine îmi explică faptul că, într-adevăr, el nu este un rău. „Din contra, 
este mai degrabă remarcabil, căci a avut foarte puţine reîncarnări. E ca un 
copil, foarte neştiutor. Asta-i totul.” El zice că e mulţumit că a venit şi îi cere 
Reinei să-i explice bine modul de a reveni iar, căci aceasta îi va face mare 
plăcere. 

O nouă întrebare pe care i-o pun, provoacă un răspuns destul de caracte- 
ristic. - Întrebare : Ce îi plăcea mai mult când era în lumea noastră”? Reine 
îl ascultă şi îmi transmite: „Cel mai mult îmi plăcea să mă plimb şi să 
pictez”. Este cu totul adevărat! EI îşi neglija problemele cele mai grave 
pentru a picta cu pasiune. Casa era plină cu tablourile sale! 

Încercarea nu a oferit într-adevăr un interes deosebit şi Reine, după 
mulţumirile mele şi un adio adresate vechiului prieten, îl conduce în mod 
galant până la malurile Loirei, unde va merge să hoinărească iarăşi, să stea... 
şi să se plictisească... aşteptând o viitoare reîncarnare. 

(Mai târziu, Vettellini îmi va spune că nu este nimic de făcut pentru a-l 
ajuta. „Dânsul trebuie să înveţe prin el însuşi.”) 

. 


De cum s-a întors, copila îl cheamă pe Vettellini şi chiar înainte de a avea 
timpul să-i pun cea mai mică întrebare, se apleacă spre el, părând că-l ascultă 
cu atenţie. 

După un moment, se întoarce spre mine: „Vetellini îmi spune că am 
înţeles foarte rău comunicarea marilor Spirite; v-am spus totul greșit ! Însă 
el va restabili adevărul”. 

Dânsul specifică atunci un punct foarte interesant relativ la decesul 
fiinţelor ajunse la un grad destul de înalt al evoluţiei : cu câtva timp înainte 
de timpul stabilit pentru moarte, aceste fiinţe ar putea să se detaşeze în 
timpul somnului sau al unei faze de comă din cursul bolii finale... şi să 
meargă să discute cu Spirite superioare. Cu ajutorul acestor Spirite, ar putea 
deveni total conştiente de răspunderile ce ie revin din viața respectivă şi de 
consecinţele care trebuie să urmeze... 

Atunci, dacă fiinţa, deşi este mult evoluată, totuşi trebuie să mai revină 
încă o dată pe pământ pentru o perioadă foarte scurtă de încarnare, ar putea 
să aleagă să nu moară la termenul respectiv, stabilit în mod normal, şi să 

continue să mai trăiască vreo câțiva ani - sau câteva luni — în suferințele 
îndurate până atunci, pentru a termina astfel evoluția terestră şi a evita în 
acest mod o nouă revenire în trup de carne, cu lentul său proces de încarnare. 
Aceasta ar fi de fapt o mare favoare oferită de Spiritele albe!. 

Reluând atunci problema morţii într-un fel de rezumat, Vettellini presupune, 
pentru simplificare exemplificativă, existenţa a patru grade diferite pe scara 
evoluţiei şi — pentru fiecare dintre aceste grade - ne defineşte astfel punctele 
caracteristice ale trecerii de la viaţa pământească la viaţa astrală : 


- La primul grad, cel mai de jos, încarnatul se folosește de trupul său 
până la ultima picătură de viaţă. Spiritul său se cramponează - 
literalmente - de vechitura trupului organic şi, uneori, trebuie chiar o 
intervenţie superioară pentru a-l smulge din acesta. La o astfel de 
stare, nu există nici cea mai redusă conştienţă după deces. Dezcarnatul 
rătăceşte greoi în partea de jos a atmosferei, într-un fel de comă, până 
în momentul unei noi reîncarnări. 

- La al doilea grad, la ieşirea din trup, sufletul este primit de câteva 
Spirite adunate în jur, care încearcă să-i trezească conştiinţa şi să-l 
facă să simtă responsabilităţile (vieţii trecute). ÎL ajută să capete, cât 
de cât, o noţiune despre fenomenul morţii, în funcţie de capacitatea sa 
de a înțelege. La reîncarnarea sa, această fiinţă va suferi un fel de 
reacţie față de faptele sale din viaţa precedentă — crime sau binefaceri 
- şi va resimţi o grijă vagă privind răspunderile sale. 

- Laal treilea grad, fiinţa a obţinut o anumită conştienţă: este răspun- 
zătoare. Şi în perioada de dinaintea morţii, în intervalele de delir sau 
de somn, poate deja să prevadă ceea ce o aşteaptă. Aceasta este 
cunoaşterea spiritului, care se reflectă în starea de veghe printr-un 
presentiment ascuns, ce îi generează uneori atitudinea în faţa morţii : 
frică sau seninătate. Imediat ce sufletul a părăsit trupul, este condus 
de un Mesager funerar dinaintea unei adunări de Spirite albe care îl 
fac să aibă o vedere, o conştientizare totală a vieţii trecute şi a 
răspunderilor ce îi revin. La această stare de evoluţie, Spiritul poate 
să accepte cu înţelegere, resemnându-se, încercările din revenirea 
viitoare, căci el a devenit capabil să vadă necesitatea lor binefăcătoare. 

~- În fine, la al patrulea grad, muribundului îi poate fi oferită de marile 
Spirite ceea ce azi i s-a menţionat Reinei în mod special : o modificare 
a destinului în favoarea sa. 


* 


Această comunicare foarte interesantă mă conduce tocmai la ceea ce 
vroiam să-l întreb pe Vettellini: la ultima şedinţă s-a spus că determinismul 


1. A se vedea nota de la sfârşitul consemnării şedinţei 

elementelor este fatal (evoluţie siderală, fenomene meteorologice, convulsii 
terestre etc.), în timp ce evenimentele ce rezultă din jocul pasiunilor şi al 
caracterelor omeneşti pot fi modificate, într-o anumită măsură, de Spiritele 
superioare. Pe de altă parte, Vetiellini ne-a afirmat că Astrologia e adevărată 
în principiile sale şi anume că astrele, planetele etc. influenţează fiinţele şi 
astfel există o corespondenţă între fazele lor şi evenimentele unei vieți date. 
„Există totuşi”, îl întreb pe Vettellini, „o parte inevitabilă a fatalităţii în 
evenimentele individuale şi în cele generale, parte pe care Spiritele înalte nu 
o pot modifica? În teribilele preziceri privind războiul şi tulburările sociale, 
trebuie să existe şi numeroase evenimente legate de procese siderale - de 
exemplu, ridicarea sau căderea anumitor oameni? ”. 

Veuellini îmi răspunde că, într-adevăr, chiar cele mai inalte Spirite nu pot 
influența anumite fapte în pregătire. Legea care le hotărăşte vine de mai sus. 
De exemplu, ele nu ar putea opri războaiele înscrise cu o precizie atât de 
categorică. Fără îndoială, destinul unui Napoleon este determinat... Însă, 
dacă nu le stă în putere să schimbe însăşi esenţa lucrurilor, în multe cazuri 
ele au totuşi o posibilitate de a modifica evenimentele. Terenul este hotărât şi 
cursa trebuie să aibă loc ; acesta este Destinul. Dar Spiritele pot să micşoreze 
sau să accentueze obstacolele existente ; la nevoie, ele vor crea chiar altele 
noi. De asemenea, ele pot să-i mărească forţele alergătorului, să-i revigoreze 
energia, să-l ajute după o cădere etc. 

Eu spun că am auzit totuşi vorbindu-se despre anumite fapte care arată o 
influenţă a Spiritelor asupra elementelor. Ce este adevărat în aceste povestiri 
despre Spirite care abat o furtună cu grindină, provocând doar o ploaie 
parţială etc. ? 

Ghidul spune că aşa ceva nu este imposibil. Spirite foarte evoluate ar 
putea, într-adevăr, să facă să se producă anumite fenomene meteorologice. 
Întrucât prin combinaţii ale fluidelor şi ale vibraţiilor pot sustrage, pentru 
moment, un obiect de sub acţiunea gravitaţiei, să modifice coeziunea mole- 
culară etc., nu există nici un motiv care să se opună ca ele să dezagrege un 
nor, să determine o acumulare de electricitate, să provoace un curent în 
regiunile atmosferei etc. ; acţiunea Jor într-un atare sens este însă cu totul 
excepţională. 

ÎI întreb dacă puterea ce pare să o aibă, de a pătrunde în materie este fără 
limită şi dacă anumite substanţe nu ar putea să se opună trecerii lor ? Vettellini 
răspunde că aceasta este o problemă de grad al evoluţiei. Un Spirit foarte 
evoluat trece peste tot şi pătrunde oriunde. Eu îi sugerez însuşi centrul 
Pământului. Vettellini spune că, într-adevăr, acolo este imposibil, începând 
chiar de la stratul de lavă topită. Spiritele de nivelul său de evoluţie pătrund 
în materia terestră până la fundul acestei pânze lichide, dar nu pot trece 
dincolo de ea. De ce, nu ştie nici el însuşi. Este o imposibilitate pe care ele 
nu o înțeleg, dar care este efectivă. În afară de aceasta, nimic nu le poate opri 

trecerea, nici un metal, nici o substanţă... Pătrund în adâncimile oceanului, 
trec printr-un blindaj de oţel! etc. 

Fac aluzie la o carte nouă a doi savanţi olandezi, care pretind că au închis 
Spirite în condiții indicate de înseși Spiritele respective, pentru a le cântări, 
a le măsura etc. Veuellini spune că pentru Spiritele înşelătoare nimic nu este 
mai amuzant decât să-i păcălească în chip grav şi în mod ştiinţific pe savanții 
Doctori. Aceasta face să le treacă timpul mai uşor în sferele inferioare ale 
Lumii de Dincolo. 

Pentru sfârşitul şedinţei am păstrat o întrebare de cel mai mare interes 
pentru mine : cum se face că în comunicări spiritiste de valoare reală, în care 
se regăsesc nu numai gânduri înalte, ci şi aprecieri filosofice şi ştiinţifice 
remarcabile, există şi o folosire extremă a numelui lui Dumnezeu, chiar un 
abuz privind poruncile sale? S-ar spune că cei care comunică îl cunosc în 
mod intim pe Domnul şi că Dumnezeu i-ar fi trimis şi însărcinat în toată 
regula! Vettellini mi-ar putea explica acest lucru? De când ne transmite 
învăţătura sa, niciodată, în nici un sfat, în nici o apreciere, măcar © singură 
dată, nu a intervenit numele sau ideea de Dumnezeu. Spiritele Inspiratoare ar 
fi deci de o evoluţie mediocră ? Totuşi, anumite comunicări de-ale lor sunt 
remarcabile... 

Maestrul îmi răspunde că mulţi dintre aceşti Inspiratori ai reuniunilor 
spiritiste religioase sunt de o evoluţie foarte înaltă şi, prin aceasta, ei știu să 
folosească mijloacele necesare, potrivit mentalităţii celor care s-au adunat. 
Acele spirite religioase reunite sunt aproape toate nişte fiinţe care au o nevoie 
intensă de a crede în Dumnezeu, într-un Dumnezeu personal, desigur. O 
religie fără un Dumnezeu Rege şi Tată nu li s-ar părea valabilă. Aceste 
persoane nu pot avea un ideal fără o reprezentare concretă şi de aceea, 
Spiritele Inspiratoare judecând de sus şi prevăzând urmările, le oferă hrana 
mentală care le convine, singura pe care o pot asimila şi îi va susţine. 


1. Poate că dintre cele mai semnificative exemple moderne de acest fel au fost şi 

acele „pătrunderi” ale diferitelor entităţi mai evoluate prin înseşi blindajele etanşe 
ale navelor spaţiale terestre aflate în zboruri spre Lună. lată, de exemplu, un citat 
din comunicatul NASA difuzat în timpul zborului navei „Apollo 14” (decembrie 
1971): „Astronautul Roosa a anunțat centrul de urmărire a zborului că noaptea 
trecută a văzut în interiorul navei licăriri luminoase neobişnuite. La un moment 
dat - a relatat el specialiştilor de la NASA -, am văzut ceva ca două stele 
sclipitoare sau ca doi meteoriți... Acest fenomen, observat de altfel şi de James 
Loveli şi Fred Haise în timpul zborului „Apollo 13” a provocat nedumeritea 
oamenilor de ştiinţă”. 
După doi ani, un alt comunicat NASA menţiona „fenomene” la fel de stranii şi 
la bordul navei „Apollo 17”: „Cei trei astronauți americani aflaţi în drum spre 
Lună au anunţat că pe tabloul de bord numărul 2 al navei spaţiale „Apollo 17” s-a 
observat un semnal luminos, însoţit de unul sonor. Câteva secunde mai târziu, 
acestea au dispărut, fără ca astronauții să poată discerne natura lor” (n.tr.). 


mo P.-E. CORNILLIER 
Notă 


Este mereu interesant de constatat că învățături date de Vettellini se 
verifică prin observări făcute şi de alte persoane, care nu cunosc 
cercetările mele. 

Luni, 23 aprilie 1917, tânărul inginer electrotehnist Alexis Semenoff 
- care s-a interesat mereu de problemele metafizice şi care a avut 
experiențe curioase, a venit seara la noi. În cursul acestei seri mi-a 
vorbit despre bunicul său, doctorul de Holstein - mort în februarie - 
şi mi-a dat spontan următoarele detalii, atât de preţioase pentru mine : 
În vara anului 1914, doctorul de Holstein se afla în ultima fază a unui 
cancer, a cărui evoluţie a urmărit-o cu cel mai admirabil sânge rece. 
Ştiind, la un moment dat, că nu va mai putea trăi decât câteva zile, 
şi-a făcut toate pregătirile de plecare... 

Însă, contrar aşteptărilor sale şi în ciuda legilor biologice, el nu a 
murit atunci şi a mai trăit până în februarie 1917. Viaţa sa - afirma 
dânsul - era un mister de neînțeles. Din punct de vedere fiziologic, el 
nu mai putea să trăiască... şi de aceea el se numea pe sine „Evadatul”, 
După moare, dânsul s-a manifestat desia! de repede nepotului său şi, 
în cursul unei şedinţe ţinute cam o lună maj târziu, l-a asigurat că 
diagnosticul pe care-l formulase asupra stării sale în vara anului 1914 
fusese exact; în acele momente era perioada normală a decesului 
său; dar viaţa i-a fost prelungită cu doi ani şi jumătate pentru ca el 
să poată suferi anumite încercări, care apoi să-l elibereze de o nouă 
revenire pe pământ. 


Şedinţa 48 - miercuri, 16 aprilie 1913 
(Dna Germaine M. asistă la şedinţă) 


Cu toată starea rea a sănătăţii Reinei, şedinţa a fost bună. Capacitatea sa de 
a face excursii era evident redusă (vedea anevoie şi înceţoşat şi nu avea decât 
o dorință: aceea de a reintra cât mai repede în trupul ei), dar, în schimb, 
transmiterile le-a făcut cu o claritate extremă. 

O adorm uşor, cu toată febra sa. Nu se răceşte. La întrebarea mea, 
răspunde că nu vede nimic; e aici, detaşată, aproape de trupul ei fizic, 
aşteptând dorinţa mea... ~ 

[i dau un obiect ce a aparţinut tatălui meu şi O rog să meargă să-l caute şi 
să-l aducă aici. Vroiam într-adevăr să încerc să obţin de la dânsul relatarea 
morţii sale şi a trecerii în Lumea de Dincolo. De altfel, mă indoiesc mult că 
ar fi capabil să-mi dea o analiză precisă, însă vreau să încerc experienţa. 

După câteva momente de aşteptare, Reine îmi anunţă prezenţa lui. Îi 
expun atunci dorinţa mea, rugând-o pe copilă să-l facă să înţeleagă interesul 
pe care l-aş avea atât pentru mine, cât şi pentru lucrarea pe care am între- 
prins-o şi să-mi facă astfel o relatare exactă a procesului prin care a trecut. 

Ea ascultă în mod prelungit ceea ce răspunde dânsul; şi cum eram 
nerăbdător, o zoresc să-mi transmită cuvintele lui, dar îmi spune să mai 
aştept, căci el este în curs de a-i povesti ce are în amintire. 

„Pe scurt”, îmi va spune ea după aceea, „el nu a avut nici o senzaţie a 
decesului său; nu a fost conştient de nimic ; nu a resimţit nici un şoc. S-a 
trezit dintr-o dată — ca într-un vis - înconjurat de câteva Spirite care l-au luat 
cu ele... departe şi sus, foarte sus, în faţa unei adunări a altor Spirite. Acelea 
au încercat să-l facă să vorbească despre viaţa sa trecută şi să devină conştient 
de binele şi răul pe care l-a putut face; dar aceasta a fost în zadar. El nu 
înțelegea ; totul era tulbure şi «ireal» pentru dânsul. 

Faţă de iresponsabilitatea sa, Spiritele mesagere l-au condus din nou în 
sferele joase ale atmosferei terestre şi l-au lăsat acolo, dormind, stagnând, 
într-o inconştienţă totală, ignorând chiar trecerea sa prin moarte. Numai 
după mult timp, ulterior, a început să-i apară aspectul real al situaţiei sale ; 
şi doar recent - în fapt de când a venit să ne vadă - a sesizat puţin din 
semnificaţia fazelor pe care le-a traversat. Acum începe să înţeleagă ; îi revin 
amintirile, îl pătrunde o limpezire...” (Ceea ce spune el despre starea sa 
corespunde desigur la ceea ce trebuie să simtă fiinţele pe care Vettellini le-a 
clasat în categoria a doua - în rezumatul său din şedinţa 47.) 

După câteva aprecieri şi mulţumiri îl las pe tatăl meu să plece şi îi cer 
Reinei să facă o excursie. 

Cu scopul de a o interesa pe dna G.M., prezentă la şedinţă, îi ordon 
copilei să se ducă într-o casă anumită şi la un anume apartament (cel al dnei 
G.M.) şi să-mi descrie ce va vedea acolo. 

Ea mă ascultă, dar cu încetineală. Astăzi vede „vag” și numai încetul cu 
încetul, reuşeşte să facă o descriere, destul de sumară, a locului. Nu o 
găseşte pe doamna care locuieşte acolo ; este desigur plecată... Percepe însă 
prezenţa unui copil şi, după câteva căutări, descoperă camera unde se află 
acesta: „E o domnişoară. Citeşte, stând aşezată aproape de fereastră”. Mai 
vede şi o altă persoană. „Nu e o bonă, dar nu este nici doamnă ; în fine, este 
totuşi un fel de bonă, ştiţi?” Aceasta coase. În încăpere este un pat. „Este 
camera de dormit a domnişoarei ; ea este acolo la dânsa” etc. (Toate aceste 
detalii au fost verificate şi recunoscute ca exacte. Fetiţa dnei G. era, într-adevăr, 
la acea oră, în camera sa şi citea, aflându-se în prezenţa guvernantei sale 
engleze.) Îi spun Reinei să-i facă o glumă „domnişoarei”, să o tragă de păr. - 
„Oh, nu, domnule”, protestează ea, „gândiţi-vă că dacă aş reuşi... ar 
eeno, ”. Reine vede că are părul blond. Este însă inexact, părul fiindu-i 

runet. 

De notat un lucru interesant : în timp ce o dirijam pe Reine la dna G.M., 
am rugat-o pe aceasta să-mi dea un mic obiect purtat de dânsa, pentru ca să-i 
pot cere Reinei să constate dacă fluidul din apartamentul în care se afla era 
acelaşi cu cel conţinut în obiectul pe care i-l dădeam în acel moment (un 
pieptene mic pentru reținerea părului). Ea compară fluidele şi îmi afirmă că 

se află într-adevăr acolo unde am vrut să o trimit. Dar, intrând în camera 
fetiţei, ea reia repede pieptenele, îl palpează din nou şi-mi spune: „Domni- 
şoara de acolo are acelaşi fluid cu cel din pieptene. Trebuie să fie fiica. 
Desigur o rudă, în orice caz”. 

O rog pe Reine să găsească salonul apartamentului şi când a ajuns în el, 
o rog să-mi spună ce vede pe pereţi. Imediat ea surâde: „Ah, da, îl simt 
imediat, ştiţi : este un portret făcut de dumneavoastră. Oh, nu mă pot înşela. 
Vă simt fluidul, nu e posibil să fac vreo greşeală ”. Apoi ea pare să examineze 
pictura cu atenţie şi rectifică: „Nu, nu este un portret, este un tablou; nu 
pot să văd bine subiectul, dar în mod sigur nu este portretul unei persoane. 
Este un tablou...”. Într-adevăr, este exact. Ea vede, de asemenea exact, 
dispoziţia salonului - ferestre, pianul la locul lui corect etc. Totul este 
frumos, plăcut; i-ar plăcea mult să locuiască acolo, dar, în fine, preferă să 
se reîntoarcă. Şi pentru a doua oară insistă să o rechem. 

Este vizibil că e foarte obosită. 

Vom afla mai târziu că Vettellini a trebuit să rămână lângă trupul ei fizic 
în timpul acestei excursii şi să-i alunge în două rânduri diferite spiritul ei ce 
vroia să reintre în trup. 

Iat-o, în fine, autorizată să revină în domiciliul său ! 


* 


Îi dau câteva momente de răgaz, apoi îi cer lui Vettellini să aibă bunăvoința 
de a-mi răspunde ła întrebări, dintre care iat-o pe prima: un materialist 
iremediabil este în sine un spirit puţin evoluat? La anumiţi mari savanţi 
materialişti dezinteresul (pentru evoluţia spirituală ~ n.tr.) a fost remarcabil. 
Toate religiile, inclusiv spiritismul şi doctrinele ce au la bază Reincarnarea 
făgăduiesc la final o recompensă pentru efortul respectiv, o compensare 
pentru suferinţe. Singurul dezinteresat este materialistul. Ce crede Vettellini ? 

„Cea mai mare parte a materialiştilor persistă in convingerea lor”, 
răspunde dânsul, „doar din cauză că nu au nici cea mai mică amintire a 
stărilor lor anterioare. Absolut nimic nu se ridică tăcut în sinea lor pentru 
argumentele cu evidenţă izbitoare şi de simplitate extremă pe care ei le-ar 
putea adopta cu bună-credinţă înainte de reîncarnarea lor; când rătăceau 
prin Astral, starea lor era aproape la fel cu cea a tatălui dumneavoastră 
înainte de a fi fost chemat aici — adică o stare de somn. Reîncarnaţi, nu au 
nici cea mai mică intuiţie, nici cel mai mic ecou al trecutului şi ei se 
manifestă natural, cu convingere, cu logica cea mai comună. Această situaţie 
se aplică materialiştilor de valoare mediocră. 

Aceia care arată o intelectualitate deosebită, calităţi strălucite, adesea nici 
ei nu sunt mai evoluaţi. Au avut doar şansa să se încarneze într-un organism 
atât de perfect, atât de suplu, încât organismul lor este cel care face întreaga 
muncă. Calul bine dresat face să se aprecieze numai dibăcia călărețului. 

Dar există într-adevăr savanţi de mare valoare, de un dezinteres nobil, 
care lucrează pentru binele Omenirii fără a spera recompense. Aceştia obțin 

o evoluţie frumoasă! Viaţa lor de cercetare şi de abnegaţie de la care ei nu 
cred că vor beneficia cu ceva, îi va conduce totuşi sus. Dar aceştia sunt foarte 
rari! Şi apoi, nici nu ştiţi dacă înşişi aceştia, în perioada care le precede 
decesul, nu îşi spun singuri: „Cine ştie... Am cheltuit tot ce-am avut mai 
bun în mine pentru tot ce cred că e drept şi adevărat. Dacă (după moarte ~ 
n.tr.) nu mai este nimic, va fi bine. Dar dacă ar fi totuşi ceva?... Cine 


şuie?...”. 
* 


Trec la o a doua întrebare: Arta - ca ansamblu de senzații şi de bucurii 
oferite de Muzică, Pictură, Poezie etc. - are o corespondenţă în viaţa astrală? 

„Dar tocmai în Astral”, răspunde cu vivacitate Vettellini, „acolo se 
generează Arta! Substanţa sa esenţială este creată în Astral şi manifestările 
pământene ale Artei nu sunt decât copii sărace! Să inţelegeţi bine: când o 
operă este deosebită şi de o inspiraţie nobilă, spiritul este acela care a 
conceput-o şi tot spiritul este acela care îi va percepe frumuseţea. Deci, 
atunci când un Spirit este degajat de învelişul său material, îi este şi mai 
plăcut să înţeleagă şi să pătrundă însăşi esenţa creaţiei artistice. El nu mai 
este jenat, îngreunat de reaua calitate a transpunerii materiale. Evident, 
Spiritele nu au instrumente cu care să poată cânta, dar ele pot să creeze şi să 
combine mulţimi de vibrații, care le vor da cele mai minunate senzaţii de 
muzică sau de poezie, de la care voi, încarnaţii, nu aveţi decât un slab ecou, 
o replică săracă! ”. 

Atunci îi vorbesc despre Natură şi despre plăcerile pe care ni le provoacă 
direct contemplarea şi analiza sa..., dar Vettellini răspunde în acelaşi sens: 
„Când voi sunteţi în contemplare în faţa unei scene a naturii, este spiritul 
vostru care se bucură şi se exaltă. Deci, când el va fi eliberat, va avea o 
capacitate infinit mai mare să perceapă esenţa a însăşi ceea ce v-a produs 
emoția respectivă”. 

La cererea dnei G.M. mă informez dacă trăirile afective persistă şi dacă 
plăcerea pe care ne-o produc alte fiinţe, pe pământ, are corespondenţă în 
Astral? „Desigur; este întotdeauna un acelaşi principiu. Tot ce provine de la 
Spirit, se intensifică în mod considerabil în Lumea de Dincolo. În grupuri, 
care sunt bazate pe afinități, anumite Spirite se atrag şi se plac mai mult decât 
altele. Evoluţia continuă şi cu aceste stări etc.” 


= 


Reine este foarte obosită. ÎI întreb pe Ghid despre sănătatea ei. Dânsul nu 
poate face nimic... Biata copilă, are de suferit; trebuie să sufere... 

Termin şedinţa cerându-i lămuriri asupra unui incident bizar pe care 
Reine mi l-a povestit când a venit astăzi : ieri seară, ca întotdeauna, soţul ei 
a întors cele două ceasuri, înainte de a se culca. Ele indicau în mod exact ora 
nouă fără cinci minute. Dimineaţă, s-a sculat ca de obicei şi, aruncând 
maşinal o privire la ceasuri, a văzut că ambele indicau ora nouă fără cinci 

minute, Îngrozit la gândul că a întârziat la birou, a strigat inspăimântat ! Însă 
Reine, după zgomotele străzii şi a celor din clădire, i-a afirmat că nu poate 
fi aşa de târziu şi, într-adevăr, după o verificare la o vecină, era ora şase şi 
douăzeci şi cinci de minute. Ambele ceasuri mergeau regulat şi erau întoarse 
complet. S-ar părea deci că un spiriduş răutăcios le-ar fi oprit funcţionarea 
ieri seară la ora nouă fără cinci... şi le-ar fi repus în mers dimineaţă, la ora 
şase şi douăzeci şi cinci? Vettellini spune că nu ştie nimic despre acest fapt. 
Va cerceta. El nu vede ca autor decât pe Jeanik - vechiul nostru prieten 
Jeanik - care ar fi vrut să atragă din nou atenţia asupra lui! 


+ 


18 aprilie 

Se pare că era într-adevăr vechea noastră cunoştinţă Jeanik, căruia i s-a 
părut că prea l-am neglijat. El este cel ce a oprit ambele ceasuri o clipă, după 
ce Achille le-a întors. - „Însă”, spune Vettellini, „acţiunea lui s-a limitat 
numai la aceasta. Cele două ceasuri nu mai mergeau atunci când Achille le-a 
privit în dimineaţa următoare. În acel moment, el nu le-a verificat. Ambele 
ceasuri şi-au reluat tic-tacul numai după ce le-a luat să le regleze indicatoarele 
la ora cea bună”. 


Şedinţa 49 - vineri, 18 aprilie 1913 


Cum să se explice devotamentul de necrezut al acestei copile pentru cauza 
studiilor metafizice — despre care ea nu cunoaşte absolut nimic - dacă am 
respinge motivul pe care ea însăşi îl spune în stare de hipnoză: rolul său 
pre-acceptat în opera lui Vettellini. 

Reine trebuia să fi rămas la pat (anghină, temperatură ridicată, lipsă 
totală de somn de trei nopţi). Îţi face milă să o vezi! Totuşi, întrucât ştiu că 
am fi fost preveniţi de Ghid dacă şedinţa ar fi avut vreun pericol, procedez ca 
de obicei. Ea adoarme însă mai încet. (Voi afla mai târziu că a fost nevoie de 
influența lui Vettellini, efectuată violent, pentru a o adormi. La începutul 
şedinţei ea a văzut cum o fixează ochii lui strălucitori... şi numeroase 
fosforescenţe, dungi lucitoare etc., un adevărat foc de artificii !) 

La momentul potrivit, o întreb ce a făcut în timpul acestui prim somn. 
Îmi răspunde că a revenit din acea regiune a spaţiului unde s-a dus până acum 
de două ori pentru a le găsi pe Spiritele albastre. Astăzi nu era nici adunare, 
nici întrunire de vreun fel, ci doar câteva Spirite care treceau pe ici şi colo, 
cărora li s-a adresat pentru informaţii. Acestea i-au spus că mulţimea princi- 
pală de Spirite pe care le văzuse anterior erau coborâte acum în atmosfera 
terestră. Opera lor modificatoare a început; ele sunt la lucru. 

incurajată de Spiritele rămase în regiunea respectivă, Reine a încercat să 
le întrebe mai mult. „Însă”, îmi zice ea, „nu ştiam cu ce să încep. Ştiţi, e 
dificil pentru mine... Atunci, ele mi-au spus că ar fi mai bine ca, tocmai în 

momentul în care adorm şi când încep să-mi pierd conştienţa, dumneavoastră 
domnule Corniilier să-mi indicaţi ceea ce ar trebui să întreb. Astfel întrebările 
ar fi precise şi răspunsurile mai folositoare. Apoi, m-au sfătuit să revin 
imediat, căci dumneavoastră mă veţi trimite să fac un voiaj îndepărtat, dificil, 
iar Vettellini mă aşteaptă deja pentru a mă ajuta”. 

Vroiam într-adevăr (dar Reine nu putea şti nicicum) să încerc să-l evoc pe 
bunicul soţiei mele, din America; un bătrân remarcabil, care a răsfățat-o 
când era copil şi pe care îl adoră. Era mort, după ani întregi de suferinţă, fapt 
pe care soţia mi l-a spus de mai multe ori şi care m-a făcut să doresc să intru 
în legătură cu Spiritul lui. Dacă ar reuşi, aceasta ne-ar oferi probabil elemente 
noi şi neaşteptate, pline de interes. 

Întrucât Anne (soţia mea) nu posedă nimic de la el, căutarea nu e deloc 
uşoară. Însă Vettellini este aici şi el se oferă să o conducă pe Reine. Ne dă şi 
indicaţii: Anne va uni mâinile sale cu ale noastre; noi să ne concentrăm 
voinţa şi dorinţa asupra fiinţei evocate, iar eu să-i formulez poruncitor Reinei 
ordinul de a se duce în acel oraş din America în care a trăit dânsul ; Erie, în 
Pennsylvania. 

După un moment, Reine tresare uşor şi vorbeşte. S-a dus; este chiar 
acolo unde am vrut să o trimit, afirmă ea. 

Deja începuse să ne facă unele descrieri ale locului când, subit, tresare 
brusc în fotoliu, se întoarce violent spre dreapta şi priveşte în sus, cu 
trăsăturile crispate şi incruntând sprâncenele. Murmură cuvinte pe care nu le 
înţelegem, apoi în fine, se apleacă spre mine: „Domnule Cornillier, este 
dânsul - cel pe care l-aţi chemat. E! a venit singur în timp ce noi mergeam 
să-l căutăm departe. Ah! Ah! ”. Şi biata copilă suspină din lunga sa traversare 
din care a revenit atât de brusc. (În timpul şedinţei îmi va spune că a fost 
rechemată prea brutal, într-un fel ca aspirată dintr-o dată, de puternica 
dorință a acestui Spirit.) 

Reine îl ascultă pe noul venit, însă nu-i este la îndemână să stea cu trupui 
şi capul întors la dreapta şi, îi cere încetişor Spiritului să treacă la stânga - 
ceea ce el face —, reîncepând imediat să vorbească, fără ca eu să mai am 
timpul de a pune cea mai mică întrebare. 

Acest mod de intrare în legătură e deja curios de caracteristic, dar Spiritul 
îşi dă imediat elemente precise de verificare despre dânsul, inclusiv numele, 
pe care Reine îl pronunţă cu o intonajie americană exactă: „moro la ore”, 
repetă ea (care în engleză se scrie Morrow Lowry). „Ah, e sigur bunicul 
doamnei Cornillier.” Şi Reine îi compară fluidul cu cel al soţiei mele: „Este 
acelaşi (ultimul), dar e modificat printr-un al doilea element. Însă primul 
fluid domină mult în ea...”. 

Pe măsură ce dânsul vorbeşte, Reine îi transmite gândurile şi senti- 
mentele: este fericit, foarte fericit. E un Spirit de înaltă evoluţie, destul de 
departe de noi şi i-ar fi fost imposibil să se pună în legătură fără chemarea 
noastră. Nu şi-a uitat niciodată nepoata, care l-a interesat mult şi căreia i-a 

urmărit viaţa fără ca ea să ştie. El a mai venit pe aici, însă nu putea face 
nimic - nici ajutor şi nici impresionări - înainte ca să fie efective chemarea 
noastră, precum şi posibilităţile pe care i le oferă mediumul. De-acum va 
reveni adesea. Nu avem decât să-l evocăm ; sau mai bine, Reine să meargă 
să-l caute în regiunea Spiritelor albastre. El se oferă să-l înlocuiască din când 
în când pe Vettellini, a cărui operă este foarte importantă. - „Ah, puteţi 
foarte bine să vă mândriţi cu dânsul!” exclamă el. „Este un Spirit mare, 
puteţi avea încredere în el. Eu voi încerca uneori să-l uşurez în sarcina sa, 
venind să răspund la întrebările voastre.” 

Ne vorbeşte şi despre anii cumpliţi din finalul vieţii: „A fost o suferinţă 
grea, dar a meritat chinul din plin! Astfel am evoluat... şi aceste suferinţe! 
sunt infime în comparaţie cu câştigul pe care l-am obținut! ”. 

Îi spune Reinei să-i transmită soţiei mele (şi aceasta cu un ton solemn) că 
el aprobă ce a făcut dânsa. Din frazele următoare înţelegem că aprecierea se 
referea la căsătoria sa... cu un francez şi la îndepărtarea faţă de familie şi faţă 
de națiunea sa. (Cât de curios veneau toate acestea din partea micii Reine !) 
El este mulţumit pentru ceea ce facem (şedinţele cu medium) : „Ah, aceasta 
e bine, e tare bine! ”. Va veni să-l secondeze pe Vetieliini pentru sănătatea 
Annei. Va putea face acest lucru acum, după ce am stabilit contactul. Şi, 
întrucât eu îi mulţumesc şi insist pentru grija ce ar trebui să o aibă pentru ea, 
dânsul pare că râde din plin. Reine râde şi ea şi, aplecându-se spre mine, 
zice : „El spune că dânsa nu e chiar nefericită, domnule Cornillier...”. 

Îl întrebăm despre tovarăşa sa de viaţă (bunica dnei Cornillier) şi răspunsul 
îi este cu totul surprinzător! Absolut de neimaginat ! 

Trebuie spus că acea femeie a avut o viaţă de o admirabilă bunătate şi 
devotament şi fiindcă era profund religioasă, erau toate motivele să se creadă 
că va muri cu seninătate. Dar, din contra, starea ei morală din zilele care i-au 
precedat decesul se transformase într-o agitaţie nebună ! Părea să presimtă că 
o aşteaptă ceva îngrozitor ; scotea strigăte de spaimă, îl respingea chiar şi pe 
confidentul ei cel mai bun şi mai obişnuit - pastorul — şi cu toate că nu 
delira, nu era dementă, se zbătea ca pradă unor spaime de nespus. Noi i-am 
reamintit bătrânului prieten acea atitudine neinţeleasă a soţiei lui şi iată ce a 
spus să ni se transmită: cu câtva timp înaintea decesului, spiritul ei, deja 
foarte detaşat, putea - în timpul somnului sau al fazelor de aţipire - să 
meargă şi să rătăcească în Astral. În cursul acestor plecări, devenise conştientă 
de viitoarele condiţii ale vieţii de după moarte. Spirite evoluate au vrut să o 
informeze, să-i deschidă puţin ochii; dar atât de mare era forţa convingerii 
ei religioase şi certitudinea privind adevărul învățăturilor Bisericii sale, încât 
a refuzat orice posibilitate de înţelegere. Şi bietul ei spirit, foarte puţin 
evoluat, nu percepea decât negru, vid şi spaţiu gol, acolo unde ea se aştepta 
să găsească lumina, muzica celestă şi gloria lui Dumnezeu, crezându-se 


1. El a murit într-adevăr după zece ani de suferinţe, 

astfel azvârlită printre blestemaţii etern condamnaţi. Această impresie 
groaznică s-a repercutat într-un organism sensibilizat la extrem de boală, 
generându-i acea frică de moarte, căreia i-au fost martori toţi cei care i-au 
dat ultimele îngrijiri. 

Bunicul ne-a explicat pe îndelete situaţia şi adaugă că de la trecerea în 
Lumea de Dincolo, bietul Spirit al soţiei sale nu a făcut nici cel mai mic 
progres. Nu poate face nimic pentru ea. Sunt prea departe unul de altul... şi 
intermediarii pe care i-a trimis de mai multe ori (Spirite mai materiale ce ar 
putea avea o influenţă), nu au reuşit să o facă să înţeleagă câtuşi de puţin. 
Dânsa se încăpăţânează orbeşie în credinţa întregii ei vieţi şi respinge orice 
ofertă de sfătuire, presupunând-o diavolească. 

ÎI întreb dacă noi nu am putea să o ajutăm? După câteva reflecţii, 
ciudatul nostru vizitator răspunde că poate... făcând-o să vină şi să acţionăm 
faţă de ea tot la fel cum am procedat şi cu tatăl meu. Dar trebuie avută grijă 
mare, de a-i vorbi în numele lui Dumnezeu. Trebuie coborât la nivelul ei, 
vorbind asemenea ei, având ideile şi convingerile sale ; să nu-i spuneţi nimic, 
să nu-i explicaţi nimic ce nu ar fi în numele Domnului. S-ar putea încerca 
această metodă... 

Reine îşi arată un interes deosebit pentru chestiunea respectivă şi spune 
de la ea însăşi: „Domnule Cornillier, cred că în acest caz ne-ar putea ajuta 
tatăl dumneavoastră. Ştiţi, el începe să înţeleagă. Dânsul deschisese puţin 
ochii înainte de a fi chemat de noi şi ceea ce a văzut de-atunci încoace, l-a 
făcut să reflecteze. Astfel a făcut un pas mare. Ar fi mulţumit să participe la 
ceea ce îi vom cere, ştiind că va beneficia şi el însuşi. Prin dânsul vom putea 
atrage bietul suflet. El îi va vorbi, îl va aduce aici în numele Bunului 
Dumnezeu”. Morrow Lowry aprobă: „Dacă nu va fi ajutată”, zice ei, „ii va 
trebui un timp infinit, fiind încăpăţânată în orbirea ei”. 

După numeroase schimburi de idei - de un ordin prea intim ca să fie 
relatate aici (informaţii şi aprecieri despre familia soţiei mele, care pentru ea 
sunt evidențe sigure ale identităţii bunicului ei) - bătrânul prieten ne pără- 
seşte. Reine îi urmăreşte din ochi dâra albastră a trecerii sale... 

Ii cer pe Vettellini şi, după câteva spuse în legătură cu extraordinara 
vizită, reiau cursul întrebărilor mele. 

1. De unde provin idiosincrasiile speciale - cum ar fi: frica intensă şi 
persistentă faţă de un animal sau faţă de un element - focul, apa etc. - de care 
unele persoane suferă întreaga lor viață? Sau, încă, teama cumplită pe care 
0 resimte permanent una dintre prietenele noastre în urma unui accident care 
a schilodit-o, viaţa sa continuând în condiţii fizice oribile? Apoi, de un 
ordin diferit, care este cauza repulsiilor ~- adesea de neînvins - pentru 
mirosuri, gusturi, atingeri etc, ? Vettellini răspunde că ideile fixe despre care 
am vorbit îşi au originea în spirit şi au drept cauză fie impresia persistentă a 
unui accident sau a unei morţi — dintr-o viaţă anterioară - determinate de 
elementul respectiv, fie chiar un presentiment - o vedere din Viitor percepută 

de spirit în una din ieşirile lui întâmplătoare - de care fiinţa se frământă 
înainte, în mod intuitiv. Cât despre repulsii sau senzaţii speciale la mirosuri, 
gusturi etc., ele provin din organism, din compoziţia chimică a fiecărei fiinţe 
şi sunt de origine ereditară. 

2. Trec la a doua întrebare: Vetteilini ne-a explicat clar raţiunea de a fi 
a „Materialistului”, structura sa mentală. Acum aş dori să ştiu ce este 
„Spiritualistul”, comparat corespunzător. Cazul lui J.B. din Oudon, evocat 
nu demult!, mă tulbură într-adevăr în mod deosebit. Acest om - foarte dotat, 
foarte inteligent, dar puţin cultivat, având o natură visătoare - era puternic 
spiritualizat. Fără a fi făcut vreodată studii în această problemă, el avea un 
fel de încăpățânare pe care eu i-o atribuiam unei evoluţii destul de înalte. Şi 
acum aflu că, din contra, idealismul meu îndârjit nu este decât un biet spirit 
confuz, care nu înţelege nimic din condiţiile acestei vieţi viitoare de care el 
era atât de sigur. E destul de tulburător! Vettellini imi explică situaţia : acest 
om, în timpul vieţii sale, era înconjurat de mici Spirite puţin evoluate - de 
acelaşi nive! cu el însuşi - dar bune, căci şi el era bun. Aceste Spirite se 
simțeau bine în preajma sa, se distrau frecventându-l şi observându-l... şi ele 
au fost acelea care i-au transmis această convingere a persistenţei vieţii după 
moarte. Fără să-şi dea seama, ele l-au impregnat cu realitatea existenţei lor 
şi respectiv a continuității vieţii lui. Prin natura sa visătoare, J.B. avea o 
receptivitate cu totul deschisă. Dacă Spiritele ar fi vrut să se amuze pe pielea 
lui şi să-i determine o convingere total contrară, ar fi reuşit la fel de bine. 
Fiind însă Spirite bune, i-au transmis o convingere corectă, dar fără valoare, 
fiindcă el nu şi-a dat osteneala să o verifice. Aici intervine o afirmaţie spusă 
cu tărie: „Credinţa pe care o avem nu are valoare decât pentru motivele care 
ne-au făcut să o adoptăm. Ceea ce trebuie însă, este de a o înțelege”. 

Aceasta mă conduce în mod cu totul normal la o întrebare de mare 
importanţă, care provoacă un răspuns cu adevărat extraordinar : „În fond”, 
am întrebat eu, „nu ignoranţa este cauza tuturor relelor şi a Răului? Se 
opune mereu Răul şi Binele, dar nu ar fi mai corect să se definească primul 
ca Rău-lgnoranţă, iar al doilea ca Bine-Cunoaştere? Cei Răi nu ar fi decât 
ignoranţi, iar cei Buni, Spirite mai evoluate... ?”, 

„Nu”, răspunde clar Vettell 

Atunci reiau, dezvoltându-mi ideea: „Am ajuns în ultimul timp să văd 
necesitatea Pedepsei şi a Ispăşiri pe care până acum nu le-am putut 
accepta deloc. Am înțeles că Spiritele Directoare - fiindcă există Spirite 
Directoare - se găseau în faţa unei stări de lucruri pe care nu ele au creat-o, 
în prezența unei societăţi compuse din Buni şi Răi, existând de fapt. Şi că, în 
mod necesar pentru a o conduce şi a o administra, trebuia desigur să-i 
pedepsească pe cei vinovaţi de dezordine şi să-i sancţioneze pe cei ce aveau 
pretenţia de a trăi în lenevie din munca altora etc. Dar cum se face că au 


1. Şedinţa 47. 

existat încă din începuturi, de la origine, atât Bunii, cât şi Răii? Care este 
cauza iniţială a deosebirii dintre Spirite? Cum sunt generate tendinţele bune, 
precum şi înclinațiile rele, la Spirite egale, puse în condiţii egale ? ”, 

Iată substanţa răspunsului destul de curios (care din nefericire nu a putut 
fi stenografiat) : 

La origine, Spiritele nu sunt foarte diferite şi nu au o activitate reală 
îndreptată spre rău. Lăsate libere şi neîngrădite la înclinațiile lor naturale, 
ele trăiau vegetativ, într-o indolenţă stagnantă. „Însă” (şi aici Reine vorbeşte 
cu o autoritate deosebită); „ştiţi, domnule Cornillier, există Fatalitatea. 
Deasupra Spiritelor pe care le cunoaştem, există Altele mai evoluate şi 
deasupra lor, şi încă deasupra, există Altele şi Altele — şi încă şi mai sus 
există Fatalitatea, există Mâna. Ei bine, este fatal faptul că pentru a provoca 
evoluţia unei rase sau a unei societăţi omeneşti, elementele rele trebuie să fie 
amestecate în societatea respectivă. Această societate nu ar evolua fără ele. 
MÂNA plasează deci printre acele fiinţe, încă de la începutul evoluţiei, 
germenii unei vitalităţi şi a unei perversităţi extreme. Aceştia sunt ~ sau pot 
să fie - spirite de animale care şi-au efectuat evoluţia pe o altă planetă şi au 
obținut acolo formele vibratorii necesare pentru reîncarnare în clasa umană 
terestră. MÂNA le plasează, le seamănă pentru Rău, pentru ca ele să nu facă 
decât Rău... şi să provoace astfel forțele de reacţie, apărările şi revoltele rasei 
respective aflate la începuturile sale. Este un ferment necesar, este drojdia 
fără de care Sufletul omenesc nu s-ar antrena să lucreze pentru a evolua. insă 
aceste Spirite făcătoare de rău nu sunt răspunzătoare. Nu vor fi pedepsite 
pentru crimele lor. Fatalitatea le-a conceput pentru acest rol. După ce l-au 
jucat, le reaşază în mod simplu în punctul de unde Ea le-a luat...”. 

» 


Vreau să termin printr-o notă mai puţin gravă şi cer explicarea unui 
incident curios relatat de Myers', care a putut să-i stabilească şi autenti- 
citatea : nişte oameni mergeau noaptea într-o trăsură, pe un drum; deodată 
calul se opreşte, cuprins de frică, refuzând să mai înainteze... şi, câteva 
secunde mai târziu, întregul grup - devenit astfel atent - a văzut o altă 
trăsură cu mulţi călători, trasă de un cal, care venind de pe câmp, a traversat 
drumul la câţiva metri în faţa lor şi a dispărut într-o mlaștină. (Noaptea era 
foarte clară şi condiţia socială a celor care au văzut scena nu permitea nici o 
îndoială asupra realităţii viziunii lor...) 


1. Englezul F.W.H. Myers a fost prezentat astfel de autoarea italiană Paula Giovetti 
(în Ghid fundamental de esoterism, tradus de Editura Lucman, Bucureşti, 1997): 
„Specialist în limbi clasice... este considerat ca unul dintre cei mai.mari teoret- 
icieni ai cercetării psihice... A experimentat în domeniul hipnozei, telepatiei, 
clarviziunii şi al mediumnităţii..., a creat un sistem filosofic asupra paranorma- 
lului, exprimat în opera sa fundamentală Personalitatea umană şi supraviețuirea 
ei” (nu.). 

Vettellini spune că în aceasta ar vedea mai degrabă o distracţie a unor 
Spirite vesele, care au creat respectiva imagine fantomatică pentru a impresiona 
persoanele din prima trăsură, după ce mai întâi au oprit calul printr-o 
materializare relativă. „Calul vede destul de bine în astral”, spune Reine, „şi 
multe alte animale văd de asemenea - iar Spiritele au trebuit mai întâi să-l 
înspăimânte printr-o oarecare manifestare deosebită - după care au creat 
imaginea pe care au proiectat-o în spiritul călătorilor”. 

Explicată astfel, această poveste de neînțeles devine lămurită. 


Şedinţa 50 — luni, 21 aprilie 1913 


Şedinţă rea şi totodată interesantă. Reine este deplin sănătoasă, însă e foarte 
surescitată de un eveniment mare în viaţa ei modestă (va schimba locuinţa) ; 
şi eu sunt atât de obosit încât, fără îndoială, capacităţile mele de magnetizare 
se resimt. Ea adoarme totuşi destul de repede, dar rămâne greoaie şi lentă. 

O trimit să facă o excursie la Nantes, in casa unui prieten. Vede însă rău 
şi singurul punct interesant este că nu încearcă deloc să mă înşele. Foarte 
simplu, îmi spune că nu percepe nimic clar. (Îmi face totuşi o descriere 
exactă a unuia dintre locatarii casei. „Este stăpânul locului ; are o barbă albă 
destul de lungă şi tăiată drept ; el este bolnav...” Ea simte, de asemenea, fără 
să reuşească să vadă, dar cu afirmaţii sigure, că pe pereţii salonului există 
tablouri de ale mele. Faptul e exact.) 

O rog atunci să-şi dea silinţa de a-l găsi pe tatăl meu şi de a-l aduce aici ; 
acest lucru îl face cu mai multă uşurinţă. 

Tatălui meu îi explic proiectul cu privire la bunica Annei şi îi cer să ne 
ajute să o trezim puţin. Îmi răspunde că va căuta să acţioneze cât mai bine. 
Încrederea noastră pare să-i placă şi propune să înceapă imediat. Însă eu nu 
vreau să fac nimic fără a-l consulta pe bunic - soțul ei pe pământ - şi o rog 
pe Reine să meargă să-l caute. 

EI este însă aici. Era de fapt aici şi observa şedinţa. Dă indicaţii cum să 
o descopere şi tatăi meu pleacă pentru a se implica în această stranie 
aventură! 

După un anumit timp el revine şi ne spune că a găsit-o; era desigur 
dânsa; dar a refuzat să-l urmeze. Reine, pe care incidentul pare să o 
intereseze foarte mult, spune că va încerca şi ea să o facă să vină. Íi va vorbi 
în numele lui Dumnezeu... asigurând-o în acest sens. Trec câteva minute şi 
Reine revine, aducând-o cu sine, zice ea. - „E aici.” 

Nu pot povesti scena integral. Notez doar că starea morală manifestată de 
soţia lui Morrow era în totală concordanţă cu aceea pe care ne-o descrisese 
el însuşi. Pe scurt, ea era foarte nenorocită, crezându-se într-un fel de 
purgatoriu. Dar ea nu s-a îndoit niciodată de Dumnezeu. Îşi recunoaşte 
nepoata cu dificultate resimţind în apropierea ei ceva plăcut şi o mulţumire 
pe care nu a simţit-o încă niciodată de la moartea ei. „Aceasta”, spune ea, „e 

prima mea senzație de bucurie”. Vorbeşte despre Dumnezeu, de Îngeri, ne 
cere să ne unim rugăciunile cu cele ale sale. Astfel, bunătatea lui Dumnezeu 
se va revărsa şi pentru ea... etc. 

Reine zice că dânsa nu e nici măcar „albăstruie” ; este roşie, dar aceasta 
e din cauză că până acum nu a avut decât puţine încarnări. Înclinaţiile și 
instinctele sale sunt însă bune şi spre progres; este un Spirit copil, încăpă- 
ţânat în credința sa, asta e tot. 

După plecarea ei, bunicul ne spune că e mulţumit de acest prim pas. Va 
trimite acum Spirite intermediare să se ocupe de dânsa. Va trebui ca şi noi să 
o mai chemăm din când în când. Aceasta o va ajuta să înţeleagă. 

Vorbim îndelung cu el. De la inceput dânsul se impune ca o natură 
puternică şi veselă. Uneori, Reine se uită fix la locul unde se află el şi râde. 
Îmi explică faptul că el râde cu putere şi asta o face şi pe ea să râdă. 

La o reflecţie a soţiei mele, dânsul răspunde cu atâta vioiciune, încât 
Reine, surprinsă, se opreşte fără a-mi mai transmite spusele lui. Insist ; insist 
şi..., după ce a ezitat, Reine cedează, dar luându-și toate precauţiile posibile 
pentru a demonstra că ea nu e răspunzătoare: „El a zis, domnule Cornillier : 
spune-i că e o proastă”, îmi şopteşte ea la ureche. Soţia mea se inveseleşte şi 
ea, însă nu fără emoție, căci această ieşire bruscă îi era foarte caracteristică 
vechiului ei prieten din copilărie. 


* 


ÎI cer acum pe Vettellini. Nu este aici şi întârzie să sosească. Reine îmi 
spune că ştie din ce cauză: prezenţa unor Spirite inferioare, care au rămas 
atât de mult timp alături de noi, a viciat atmosfera pentru el. Trebuie ca vibraiile 
lor să slăbească, pentru ca el să poată reveni. E ca un fel de otrăvire. 

Iată-l, în fine, gata să răspundă la întrebările mele, 

Mai întâi îl întreb care este influența morţii violente asupra evoluţiei ? 
Răspuns: morţile violente sunt întotdeauna stabilite încă dinainte; nu sunt 
niciodată întâmplătoare. Ele sunt impuse prin Fatalitate, pentru a se activa 
evoluţia anumitor ființe care, altfel, nu avansau şi ar fi reluat în mod etern 
reincarnări succesive. Şocul produs de moartea violentă este într-adevăr 
într-atât de intens, incât produce o puternică reacţie asupra Spiritului şi astfel 
poate să determine un progres!. Spiritul se revoltă, încearcă să înţeleagă şi a 
încerca să înţelegi înseamnă a evolua. 

Dacă moartea violentă a fost rezultatul unui act de devotament (acordarea 
unui ajutor, salvarea cuiva etc.), la reacţia valabilă a şocului mecanic se 
adaugă întreaga faptă de curaj şi de sacrificiu ; astfel, Spiritul face un adevărat 
salt pe scara evolutivă. 

A doua întrebare: din remarcile Reinei, este evident că trebuie să existe 
o similitudine a fluidelor membrilor unei familii. Totuşi, Spiritul nu-şi 


1. Nota III de ta sfârşitul volumului redă motivele. 

creează el însuşi — pentru a spune aşa - propriul fluid? Care este atunci 
partea eredității în acest fapt? 

lată substanţa lungului răspuns, pe care l-am sintetizat astfel pentru 
simplificare : să presupunem teoretic un Spirit care nu a fost încarnat niciodată. 
Acest Spirit va avea un corp fluidic compus din substanțe fără vibrații 
speciale. Captat de un vârtej de încarnare, acest Spirit-corp fluidic va fi - în 
cursul formării fetale - impregnat şi marcat profund de vibraţiile părinţilor 
săi. Aceştia îi furnizează un organism extras din organismele lor, de la care 
va prelua o amprentă indestructibilă. După naştere, când ființa va începe 
să-şi trăiască viaţa personală, atunci vor interveni reacţiile propriului spirit, 
care vor modifica desigur corpul său fluidic, adăugându-se însă la vibraţiile 
părinţilor, fără a le distruge. 

La moarte, când fiinţa respectivă va reintra în viaţa astrală, va avea deci 
o substanţă fluidică influenţată în primul rând de vibraţiile părinţilor săi, 
precum şi de vibraţiile organismului său emanat din acei părinţi şi în al 
doilea rând, de reacţiile provenite de la spiritul propriu în timpul vieţii de 
încarnat; acest amestec formează o compoziţie originală, care îi aparţine 
numai lui. 

Când Spiritul respectiv se va reîncarna iarăşi, va trece exact prin aceleaşi 
procese : 1) impregnarea de neşters a stării vibratorii a părinţilor ; 2) reacţia 
modificatoare a Spiritului său asupra substanței fluidice. Ambele influenţe se 
văr adăuga vibraţiilor precedente, fără a le distruge — şi tot aşa mai departe, 
în cursul diferitelor incarnări. Pe scurt, corpul fluidic al fiecărui Spirit este 
întotdeauna o compoziţie originală, dar în această compoziţie originală se 
pot regăsi urme vibratorii ale tuturor părinţilor din trecut. 

Această explicaţie mă conduce în mod logic la problema evoluţiei a însăşi 
substanţei organice. Spiritul încarnat are - prin intermediul corpului său 
fluidic — o influenţă asupra substanţei sale organice. Funcție de înclinații, de 
aspirații, de voinţa sa, el îşi poate rafina instrumentul experienţei terestre, 
să-l facă mai delicat, mai suplu etc. Rafinarea substanţei organice se va putea 
transmite prin ereditare şi descendenţii vor avea astfel parte de condiţii mai 
bune de evoluţie. 

Fiinţele care nu au descendenţi vor ajuta şi ele întrucâtva la evoluţia 
materiei; aceasta prin faptul că elementele constituente ale trupului organic 
vor forma - după moarte - noi substanțe, ce vor beneficia de valoarea 
suplimentară obţinută. 

Dă 


Acum voi încerca să lămuresc adevăratul sens al unui ansamblu de 
aprecieri şi informaţii diferite, transmise de Reine într-un mod destul de 
dezordonat, referitoare la evoluţia în Astral. Mi s-a părut la început că 
înţeleg că numai Spiritele evoluate ar progresa în Lumea de Dincolo, în timp 
ce Spiritele inferioare ar rămâne acolo stagnând şi aşteptând reîncarnarea. 
Dar la un moment dat Veuellini, menţionând că spiritul bunicii soţiei mele 

era legat încă prin cordon fluidic de rămăşiţele sale pământeşti, a adăugat: 
„Acesta a fost menţinut pentru ca ea să poată evolua legată astfel de trupul ei 

Remarcând contradicţia, iată ce am înţeles: legea generală este - 
într-adevăr - ca Spiritele evoluate să continue să avanseze şi în viaţa astrală, 
pe când Spiritele inferioare au nevoie de viaţă în încarnare pentru a progresa. 
Există însă modificări la infinit, dată fiind însăşi diversitatea infinită a 
Spiritelor. Pe scurt, Spiritele Directoare caută întordeauna să grăbească 
evoluţia şi fac derogări de la regulile generale când le consideră folositoare. 
Iată două exemple: 

După moarte, cordonul fluidic care leagă Spiritul de cadavrul său ar 
trebui să se separe de aşa-zisul cadavru, imediat ce a ajuns la o anumită stare 
de descompunere, dându-i astfel Spiritului libertatea corespunzătoare nive- 
Jului său de evoluţie. Dar Spiritul inferior nu ar putea avea nici un avantaj din 
această libertate, ci, din contra, menţinerea legăturii cu propriul cadavru şi 
obligaţia de a-i urmări descompunerea lentă constituie o suferinţă şi deci, ca 
în orice suferinţă, şi aceasta contribuie la evoluţie ; astfel, în anumite cazuri, 
Spiritele Directoare menţin înlănţuirea Spiritului la trupul respectiv, pentru a 
provoca un progres... 

Al doilea exemplu : un Spirit inferior, detaşat şi independent, rătăcind în 
părţile inferioare ale atmosferei noastre, riscă să fie captat în mod inevitabil 
într-un vârtej de încarnare. Or, o reîncarnare efectuată prea repede ar fi, în 
anumite cazuri, dezavantajoasă pentru Spirit. (Voi prezenta mai încolo motivul.) 
Atunci, Spiritele Directoare împiedică separarea cordonului fluidic, pentru a 
preveni astfel o reîntoarcere terestră prematură. Aceasta nu mai este însă un 
fel de încercare care să conducă la progres, ca în primul caz; este doar o 
împiedicare mecanică a reîncarnării. 


+ 


Dar pentru ce este necesară această amânare a revenirii pe Pământ a unui 
Spirit inferior? 

Ar exista un fel de valuri periodice de încarnare şi respectiv de dezcarnare 
(periodicitatea lor ar depinde de influenţe planetare şi astrale) care aduc şi 
care retrag Spirite cu un grad de evoluţie aproape egal - formându-se prin 
aceasta chiar o anumită solidaritate între ele !. Dacă un dezcarnat, în loc să 


1. Iniţiaţi care cunosc procesele legice determinante pentru momentele respective 
ale existenţelor noastre, afirmă că în astfel de „grupuri” s-ar menţine, în general, 
o aceeaşi componenţă a „veniţilor” şi a „plecaţilor”, de-a lungul unor întregi 
cicluri de evoluţie ; în acest fel, se creează normal o anumită „solidaritate”. 
Reluând vechi cunoaşter: orientale, iniţiarul englez Benjamin Creme scria urmă- 
toarele (în cele trei volume Maitreya's Mission): „Ne încarnăm în grupuri şi în 
cadrul acestora sunt chiar şi grupuri ce constituie mereu o aceeaşi familie” 
(vol. II); „Sufletul creează mereu şi mereu o repetiţie a legăturilor familiale : 


154 P.-E. CORNILLIER 


aştepte revenirea valului de care aparţine, se lasă antrenat de un alt val, 
pierde beneficiul solidarității; într-un anume fel, acesta se pune într-un fel 
de întârziere. Este ca un soldat care şi-a părăsit regimentul aflat în marş şi 
vine să se introducă în altul, care urmează... 

(Faţă de ezitările pe care le arăt în acceptarea anumitor răspunsuri, 
Veuellini îmi recomandă să nu admit nimic din ceea ce nu am înțeles clar. Să 
nu mă sfiesc în a insista. EI va fi mulţumit să insist.) 


+ 


Vreau să notez o explicaţie interesantă a modului, uneori de neînțeles, al 
anumitor dezcarnaţi — presupuşi de evoluţie înaltă - în care răspund investi- 
gatorilor fenomenelor metafizice. Eu spun următoarele: un Spirit foarte 
evoluat trecând în viaţa astrală, se degajă foarte repede de starea de toropeală 
în care Spiritele obişnuite par să se cufunde după deces. Dacă e aşa - şi este 
aşa —, cum se face că există oameni de asemenea de mare valoare - ca Myers, 
Hodgson etc. - care şi-au consacrat o parte din viața lor unor cercetări ce 
trebuiau să elucideze problema supravieţuirii sufletului şi care, pe când erau 
încă în viaţă, şi-au propus să se manifeste după deces pentru a da în fine 
dovezi decisive în acest sens ; şi totuşi, aceştia au divagat adesea în comuni- 
cările lor ulterioare decesului, efectuate prin mediumi... Alături de lucruri 
foarte valabile, foarte convingătoare, ei au căzut dintr-o dată în erori atât de 
mari, încât au creat îndoieli chiar şi persoanelor celor mai bine intenţionate... 

Vettellini îmi răspunde astfel: „Oamenii de înaltă valoare pe pământ - 
savanţi cu creier deosebit, cercetători conştiincioşi etc. - nu sunt în mod 
obligatoriu și Spirite foarte evoluate. În cazurile pe care mi le citați ca 
exemple, aceşti oameni au putut să posede un organism minunat, un instru- 
ment atât de suplu, încât marile Spirite au dorit să-i folosească şi să-i 
dirijeze, chiar fără ştirea lor, în sensul cel mai util operei ce trebuia înde- 
plinită. Aceştia au devenit, fără a se îndoi câtuşi de puţin, mediumi de ordin 
superior şi îndoit de valoroşi prin cultura lor, prin spiritul lor de investigare 


copiii pot deveni părinţi; mama sau tatăl pot deveni soră sau un frate, şi aşa 
în mai multe rânduri” (vol. I1); „Fireşte, există şi excepţii ; există şi persoane 
noi ce intră într-o familie. În ciclu! reîncarnărilor în familii vin oameni ce 
aduc energii diferite, dar fac parte din aceeaşi familie în care şi-au făcut 
legături karmice şi în care trebuie să-şi desfacă împreună nodurile karmice 
create prin egoisme şi mândrii personale” (vol. IID; „Intrăm în viaţă prin 
anumiţi curenţi de energie, denumiți «raze»” (vol. H); „Sufletul se încarnează 
conform hotărârii Logosului, în funcţie de tendinţele grupului şi ale Planului 
evoluţiei. Fiinţele mai evoluate, aflate în «devachan» în stare de «pralaya» nu 
au voința de a se încarna. E posibil să stea acolo perioade foarte lungi, până 
când vine timpul ca un grup de suflete să fie trimise pentru a se încarna. Este 
vorba de fiinţe cu roturi importante în activarea evoluţiei omenirii, în special 
ia începuturi de ere noi” (vol. I); „Mărimea grupurilor este de circa o mie 
de suflete” (vol. III) (n.tr.). 

şi prin activitatea lor cerebral-organică. Însă, după ce au murit, Spiritele lor, 
degajate de acele organisme admirabile, s-au găsit destul de dezorientate. Nu 
mai sunt ajutați; nu mai sunt decât ei înşişi ; şi nu sunt chiar atât de evoluaţi 
pe cât s-a putut crede. Cel mai rău este faptul că obişnuinţa lor de a fi 
persoane importante persistă... încă un timp. Sunt ca într-un val; nu înţeleg 
prea bine, dar totuşi vorbesc...”. 

Explicaţia poate fi exactă... Dar este, de asemenea, şi crudă! 

Soţia mea replică numaidecât: „Dar cum se face că marile Spirite care 
s-au servit de ei, nu îi împiedică să-şi afecteze astfel propria operă ?”. 

„Spiritele doar seamănă seminţele lor”, răspunde Vettellini, „şi ele 
consideră că indicaţiile sunt suficiente. Fiecare trebuie să-şi găsească pentru 
el însuşi elementele convingerii sale”. E) mai atenuează asprimea comunicării 
respective remarcând starea în care trebuie să se pună spiritele celor ce ne 
comunică : pentru a putea intra în legătură cu noi, ele trebuie să se încarce 
cu materie relativ mai grea şi mai densă, care însă le înăbuşă cu atât mai 
mult cu cât sunt mai evoluate şi le privează de luciditatea lor normală. Şi 
apoi, în multe cazuri, mediumul este acela care trebuie făcut răspunzător de 
stupidităţi şi erori transmise. Cunoştinţeie şi părerile ior personale se amestecă 
uneori comunicărilor transmise. Când mediumii sunt obosiţi, se lasă să răspundă 
cu efort minim. (Am constatat eu însumi mai multe asemenea exemple.) 


Şedinţa 51 — miercuri, 23 aprilie 1913 
(M.B. asistă la şedinţă) 


Şedinţă nereuşită. Prezenta prietenului meu B. a fost evident o cauză de mare 
tulburare. Au fost totuşi, ici şi colo, câteva elemente interesante, obţinute însă 
cu atâta greutate şi eforturi - când era vorba de răspunsuri explicative -, cu 
atâta lipsă de claritate, încât influenţa lui antagonistă era materialmente vizibilă. 
Niciodată până acum nu am simţit o asemenea impresie în cursul şedinţei. 

Imediat după ce copila a adormit, l-am adus pe invitatul nostru şi încep 
interogatoriul. Întrucât Reine răspunde că nu a făcut nimic, că nu a văzut 
nimic, îi ordon să se ducă în bulevardul Edgar Quinet, în acea casă din 
apropierea cimitirului în care a mai fost! şi să-mi povestească ce vede acolo 
(Este domiciliul lui B.). 

Ea pătrunde în apartament la fel ca în prima vizită, prin fereastră. Imediat 
eu simt că acţiunea nu va reuşi ; ea vede negru, tulbure; e greoaie, ezitantă. 
Li trebuie zece minute ca să ajungă să o observe pe dna B. Descrierile sale 
sunt mediocre, fără precizie. Nu numai că vede rău, dar vede chiar fals... şi 
interpretează - ceea ce nu a făcut niciodată?. 


1. A se vedea la şedinţa 38. 
2. Anumite incidente menţionate de Reine au fost constatate ca false de către B., la 
întoarcerea iui acasă. 

În schimb, dă încă o dovadă că procedeele pe care le-ar folosi pentru 
descrierile sale nu sunt citirea şi transmiterea gândirii, căci dânsa nu preia 
nimic din conştientul şi nici din subconştientul martorului şi nici din gândirea 
mea, deşi amândoi aveam destule imagini sau cunoştinţe ce i-ar fi stat la 
dispoziţie. 

La fel ca la prima vizită, ea nu se simte deloc bine în acel loc; astăzi 
însă, ea înţelege motivul tulburării sale. Este din cauză că atmosfera e 
încărcată cu vibrații grele. Apropierea de cimitir face ca locuinţa să fie 
frecventată de Spirite roşii, care se simt ca la ele acasă, Vin acolo, le place, 
însă viciază atmosfera. Locatarii apartamentului suferă influența lor fără 
să-şi dea seama. „Este una dintre cauzele stării de depresie şi nelinişte pe 
care o au permanent.” (Este exact... în privinţa stării lor.) 

După diverse aprecieri asupra acestui caz, o rog pe Reine să revină şi îi 
cer să preia o nouă sarcină - care îi va fi la fel de penibilă ca şi prima vizită ! 
Va trebui să se reîntoarcă în cimitirul din Montparnasse şi să caute urma unui 
Spirit (tată! lui B.) de Ia care i-am dat câteva obiecte impregnate cu fluidul 
acestuia, Ea mi se supune, găseşte Spiritul respectiv şi îl aduce, dar dânsul 
e atât de puţin evoluat, încât nu poate spune nimic - nici măcar numele său.. 
şi se înşală chiar și asupra sexului avut! (În ciuda faptului că Reinei i-a fost 
dată o şuviţă mare de păr, pe care ea a palpat-o cu mare atenţie şi care 
provenea în mod evident de la un bărbat.) 

Trec la o a doua evocare care deasemenea nu dă un rezultat mai bun. De 
această dată, din cauză că Spiritul ce a fost căutat (mama lui B.) se reîncar- 
nase. Vettellini a venit să o anunţe în acest sens pe Reine, pentru a o împidica 
să piardă prea mult timp căutând-o. Pe scurt, în aceste tentative diferite nu a 
putut fi obţinut nimic interesant. 

Atunci îi cer lui Vettellini să aibă bunăvoința de a vorbi cu noi. Am putea 
avea astfel ceva valabil? 

Lucrurile interesante nu au lipsit în esenţă, dar răspunsurile au venit cu 
greutate şi cu o confuzie şi o dezordine neobişnuite. De-a lungul întregii 
conversații, tulburarea şi nervozitatea mediumului — şi a Ghidului ei - erau 
perceptibile. De două ori acesta ne-a părăsit şi Reine a trebuit să-l recheme. 
(Ea mi-a dat mai târziu explicaţia acestui fapt anormal: „Pentru a cobori 
până la noi, Vettellini face un sacrificiu. Ei părăseşte sferele înalte şi îşi încarcă 
ființa cu fluide mai grele ; aceasta este deja o suferință mare. Dar, dacă în plus 
vibraţiile de aici sunt sufocante, el nu mai poate rămâne ; e prea penibil”.) 

Întrebări 

1) Despre o teorie la modă: Ideoplastie. 

Veuellini e foarte categoric: „Este o eroare. Ideile şi gândurile produc 
radiaţii, unde, însă niciodată imagini sau forme în trei dimensiuni. Fotografia 
ideilor este o imposibilitate.” Fenomenul respectiv are o origine diferită, pe 
care mi-o va explica. 

2) Cu privire la facultatea pe care o au Spiritele de a recunoaşte fluidul 
unei fiinţe printre miliardele de fluide care desigur există. 

Veuellini răspunde că este un fapt despre care el însuşi nu-mi poate da o 
explicaţie. În Astral, Spiritele se folosesc de această facultate, fără a-i înţelege 
însă cauzele în mod exact. 

3) Despre structura Pământului. 

Nucleul central ar fi dur, de o densitate asupra căreia nu putem avea vreo 
idee. Toate planetele care compun sistemul nostru solar ar avea o aceeaşi 
constituire cu un nucleu dur, în afară de Soare - al cărui rol este special în 
ansamblul sistemului. „Pentru Pământ, începând de la centura de lave topite 
- existentă la o anumită profunzime - materia se întărește din nou, redeve- 
pind solidă şi densificarea se intensifică tot mai mult mergând spre centru. 

4) Locul Pământului în ierarhia lumilor. 

Condiţiile care ar conduce la posibilitatea locuirii unei planete şi gradul 
de evoluţie al fiinţelor care trăiesc acolo ar fi în raport cu distanţa faţă de 
Soare ; planetele cele mai puţin evoluate! ar fi acelea care sunt mai îndepărtate. 

În fine, îi cer lui Vettellini să-mi spună dacă Spiritul nu îşi păstrează 
mereu acelaşi corp fluidic (modificat bineînţeles, pe parcursul diferitelor 
sale reîncarnări), atât timp cât rămâne legat de aceeaşi planetă. El răspunde 
că, într-adevăr, numeroasele reincarnări ale unui Spirit pe o planetă se fac cu 
acelaşi corp fluidic („corpul cauzal” ~ „manas superior” - rămâne în mod 
real acelaşi de-a lungul tuturor reîncarnărilor - n.tr.), care se modifică pe 
măsura evoluţiei. Însă, după ultima trecere-încercare pe Pământ, sau pe un 
alt astru asemănător ierarhic, Spiritul a atins un grad de evoluţie care îl aduce 
deasupra necesităţilor de reîncarnare în planul fizic. Din acel moment nu-i 


1. Iniţiaţii în problema răspândirii în spaţiu a fiinţelor spirituale sunt de acord că pe 

toate planetele sistemului nostru solar există populaţii, însă numai pe Pământ se 
produc încarnări în trupuri organice ; restul planetelor au fiinţe care trăiesc în 
planuri eterice. Asupra nivelului de evoluţie spirituală, informaţiile diferă. Iniţiatul 
indonezian C. Jinarajadasa (în Evoluţia ocultă a Umanității, Editura Herald, 
Bucureşti, 1995) specifica: „Sistemele de evoluţie cărora le aparţin Jupiter, 
Saturn şi Uranus sunt cu un «lanţ» în urma sistemului Pământului ; sistemul lui 
Neptun, ca şi cei al Pământului, a ajuns la cei de-al patrulea lanţ, în timp ce 
sistemul lui Venus este în avans cu un Lanţ faţă de cel al Pământului... Faptul că 
sistemul din Venus este în avans cu un Lanţ faţă de Pământ şi că jumătate din 
fiinţele de pe Venus sunt aproape de stadiul de Adept (Maestru) explică de 
ce Adepții de pe Venus au putut ajuta evoluţia Lanţului terestru la începuturile 
sale”. 
Iniţiatul englez B. Creme (în Misiunea lui Maitreya, vol. I) specifica însă: „Cele 
şapte planete sacre sunt natural cele mai evoluate... lată-le în ordinea evoluţiei 
lor: 1. Uranus; 2. Mercur; 3. Vulcan; 4. Venus; 5. Jupiter; 6. Neptun şi 7. 
Saturn... Planetele nesacre, în ordinea evoluţiei lor sunt: 1. Marte ; 2. Pământul ; 
3. Pluto; 4 şi 5 câte o planetă ascunsă, nevăzută” (n.tr.). 

mai este necesar un intermediar! între Spirit şi organism, abandonând şi 
această substanţă fluidică, care va intra în noi combinaţii pe planeta proprie. 
Eliberat atunci de orice piedică, nu mai este decât Spirit..., stare de a fi 
despre care inteligenţa noastră omenească nu este capabilă să conceapă 
absolut nimic. 

Pentru a termina, stabilesc un contact între medium şi invitatul nostru. 
Pun mâna lui în mâna Reinei şi îi cer lui Vettellini să ne dea un aviz, un sfat. 
Răspuns evaziv. B. are o stare vibratorie în contradicţie cu cea a mediumului. 
Remarc că scepticismul său nu e deloc preconceput. El a căutat mereu şi 
caută, foarte loial, necerând altceva decât să se convingă. Îi trebuie numai 
fapte şi argumente care să-i satisfacă raţiunea etc. Remarcele mele nu par să 
aibă nici un efect. Simt o iritare şi un antagonism foarte curios şi încetez de 
a mai insista. 

B. şi soţia mea ies din încăpere. Eu mă pregătesc să o trezesc pe Reine, 
însă ea se pune la vorbă cu Ghidul ei, reluându-şi imediat graţia şi vioiciunea 
obişnuită. Acum Veueilini o roagă să-mi comunice observaţiile asupra celui 
plecat: „Acesta aduce cu sine o atmosferă penibilă. Vibraţiile sale, aura, îi 
sunt impregnate de influenţe grele ale Spiritelor roşii care locuiesc în aparta- 
mentul său de lângă cimitir. În sinea lui e bun; el este încă intoxicat în mod 
dublu: 1) prin musafirii nevăzuţi pe care îi primeşte fără să vrea ; 2) pentru 
că propriul său spirit are tendinţe triste şi intunecate. Dânsul poartă greutatea 
a numeroase existenţe anterioare fără progrese mari. Ar trebui să-şi spele şi 
să-şi dezintoxice sufletul, să-şi recreeze o nouă atmosferă. Atunci ar putea 
avea o evoluţie frumoasă... Va vrea el însă? Îndoiala îi este puternică, e 
autoritară în ființa lui etc”. Vettellini îmi vorbeşte mult despre acest caz 
straniu şi de impresia pe care Reine o va păstra? după trezire ! 

* 

Joi, 24 aprilie 

Ieri seară, fiind culcat, câteva momente după ce am atins lampa, atenția 
mi-a fost atrasă către colțul cel mai întunecat al camerei, între fereastră şi 
birou, văzând acolo o frumoasă stea albastră scânteietoare. Era la circa 2,5 
metri de la pardoseală şi a persistat un timp apreciabil, poate două secunde. 
Nu era o lucire, nici acel fel de glob mic fosforescent pe care l-am văzut de 
mai multe ori, ci era o stea scânteietoare. 


1. O extinsă explicitare a proceselor intime ce conduc la renunțarea definitivă la 
corpul cauzal a fost redată de iniţiatul englez A.E. Powell în The Causal Body, 
The Theosophical Publishing House, Londra şi tradusă în Editura franceză Adyar, 
Paris, 1990. O sinteză şi a altor specificări am prezentat-o în cartea Seniorii 
Cosmosului, Editura Polirom, laşi, 2001 (n.tr.). 

2. După trezire, Reine a rămas într-adevăr într-o stare de indispoziţie ciudată. 

La şedinţa de astăzi, Vettellini m-a informat că el a fost acela care a 
produs steaua respectivă, pentru a-mi oferi o compensare faţă de slaba şedinţă 
de după-amiază. El adaugă că ieri seară a reluat manifestarea, dar eu nu am 
văzul nimic, căci a fost tocmai când întorceam capul şi cum aceasta cere 
multă forţă, nu a mai putut-o repeta. 


Şedinţa 52 — vineri, 25 aprilie 1913 


Această şedinţă nu a fost interesantă din punctul de vedere al faptelor, dar, în 
schimb, comunicările au fost admirabil de clare şi precise. Însăşi forma 
verbală, cu toată importanţa subiectelor tratate, a fost remarcabilă. Înclinaţiile 
Reinei se afirmă tot mai mult. Pe scurt, nu trebuie să se conteze pe ea pentru 
a produce fenomene materiale ; evident, spiritul ei e prea evoluat pentru aşa 
ceva. 


* 


Începem ca de obicei şi când Reine adoarme, îi ordon să meargă către 
Spiritele albastre şi să le întrebe următoarele: încă de la origine, există 
inegalitate între Spirite? Şi, în acest caz, care este motivul inegalităţii ? 

Chiar de la prima mea întrebare, îmi şi răspunde la subiect. Ea a ajuns 
imediat acolo sus şi a discutat cu un Spirit mare, ce i-a dat informaţii destul 
de clare. Însă, întrucât Vetiellini a reluat mai târziu problema şi a răspuns 
mai pe larg, voi prezenta doar ceea ce provine de la dânsul. 

De îndată ce a terminat relatarea primei excursii, o previn pe copilă că o 
voi certa serios. Îi arăt ce a făcut la ultima şedinţă, când am trimis-o în 
bulevardul Edgar Quinet. Nevăzând sau văzând rău, ea totuşi a vorbit, 
încercând să aranjeze un incident, care era însă fals. O fac să remarce cât de 
mult poate păgubi cauzei noastre o tentativă ca aceea ; O simplă recunoaştere 
a lipsei de clarvedere nu are nici un inconvenient, ci, din contra, dovedeşte 
Sinceritatea mediumului. 

Reine răspunde. Ea spune că niciodată şi nicicând nu a inventat şi nu a 
pretins că vede atunci când nu vedea. (Acesta e desigur adevărul.) Cât despre 
acea vizită de miercuri în bulevardul Edgar Quinet, ea presupune că, dacă a 
relatat ceva care nu exista, este datorat fără îndoială faptului că Spiritele roşii 
cele rele, care infestau locul respectiv, văzându-i tulburarea şi indispoziţia, 
au profitat pentru a-i crea imagini false şi a se amuza înşelând-o. Ea îmi 
explică apoi că nu poate, în pofida celor mai bune intenţii, să se intereseze de 
experienţe materiale. Cel mai bine ar fi să vorbesc cu Vettellini şi să-i cer 
sfatul. Nu numai că ar vrea să-mi facă plăcere, dar ea însăşi înţelege foarte 
bine necesitatea de a obţine dovezi pozitive, singurele valabile pentru sceptici. 
Dânsa doreşte mult să ajungă la aşa ceva, încât, acasă, încearcă ore întregi să 
facă mici experienţe. Nu a reuşit însă niciodată. Nu ajunge decât să se 

adoarmă şi atunci Spiritul ei zboară ! imediat. Dojana mea fiind terminată, îl 
cer pe Vetieilini. i, 

El era aici, asistând incognito la discuţie. ÎI rog să-mi răspundă cu privire 
la inegalitatea Spiritelor şi a diferențelor care există între ele încă de la 
origine. Ele nu sunt egale la ieşirea lor din Absolut? 

Răspunsul îmi este dat în termeni măsuraţi şi precişi. Mai întâi, Maestrul 
ne spune că tocmai astfel de probleme importante sunt acelea care ocupă 
activitatea Spiritelor celor mai evoluate. Dar vai, în pofida superiorității lor 
enorme faţă de încarnaţi, cu toate numeroasele lor capacităţi de investigare, 
ele nu reuşesc să lărgească frontierele înţelegerii umane. Și pentru dânsele 
există de asemenea, mereu, o Lume de Dincolo. 

“Totuşi, acestea pot urmări evoluția materiei şi a conştiinţei pe un traseu 
imens. Pot parcurge înapoi drumul ce a fost urmat de spirit, observând 
diferitele sale faze. Pot să se întoarcă îndărăt până la celula originară, până 
la molecula vie după intrarea ei în Forma materială; dar ce a fost mai 
înainte, este un mister şi pentru dânsele tot aşa cum este şi pentru noi?. 

Însă Vettellini afirmă în mod absolut următoarele : 

În jocul Forțelor cosmice nu există un hazard care să acționeze orbește. 

Posibilitatea pe care o au, la gradul lor de evoluţie, de a prevedea 
devenirea fiinţelor şi a lucrurilor, permisiunea ce le-a fost acordată uneori de 
a modifica destinul în pregătire, dovedesc existența unui Plan, a unei Condu- 
ceri creatoare. Cine este această Conducere 3...? Ce este viaţa... ? Imensa 


1. Mai târziu îl întreb pe Vettellini dacă este partea cea mai pură, cea mai spirituală 
din spiritul ei, aceea care se detaşează astfel sau este mai degrabă un fel de 
vitalitate din corpul ei fluidic care o antrenează să vagabondeze ca un elev ce a 
uitat de promisiunile sale. El răspunde că este însuşi spiritul pur şi de aceea el, 
Vettellini, nu-i poate face nimic. El încearcă să-l rețină, să-l fixeze, dar spiritul 
Reinei are propria lui voință şi imediat ce s-a degajat, devine indiferent la 
circumstanţele vieţii terestre. 

2. Această întrebare frământă de mii de ani gândirea omenească. O regăsim cu unele 
răspunsuri simple în mileniul II î.e.n. în textul sanscrit al „Imnului Creaţiei” - 
din Rig Veda, iar un mileniu mai târziu şi în textul antic chinezesc Întrebări către 
cer. Texte filosofice ulterioare, precum şi texte ale marilor religii (de exemplu, 
Zohar-ul ebraic) au oferit unele explicaţii, însă foarte limitate, Totuşi, în secolul 
XX au apărut ca lămuriri suplimentare anumite „comunicări” primite de iniţiaţi 
recunoscuţi ca atare, din partea unor fiinţe mult evoluate ale Lumii Invizibile. 
Astfel, remarcabile cunoaşteri moderne în acest sens au fost oferite de iniţiatul 
român profesorul Scarlat Demetrescu, în ciclul Din tainele Vieţii şi ale Universului 
(Editura Emet, Oradea, ediţia a IV-a, 2001) (n.t 

3. În secolul XX, entităţi superioare ale Lumii Spiritelor, apreciind că Omenirea 2 
ajuns într-o etapă ceva mai avansată, au oferit dezvăluirea mai multor aspecte 
privind existenţa unui Plan cosmic al evoluţiei şi a unei Conduceri la nivel 
planetar şi chiar a sistemului sojar, a Galaxiei, a Cosmosului... Noite cunoașteri 

cunoaştere a celor mai înalte Spirite nu este decât relativă faţă de 
necunoaşterea noastră. Ultimul Mister rămâne nedescifrat. 

Evoluţia este Legea. Tot ce există, tot ce trăieşte, evoluează. Însă moda- 
lităţile de manifestare a evoluţiei sunt infinite. Anumite astre sau planete nu 
evoluează decât ca materie anorganică. Pe altele se dezvoltă viaţa vegetală. 
În fine, unele astre conduc evoluţia până la viaţa animală. De la acel nivel, 
conştiinţa — aşa cum o concepem noi - începe să existe. 

La limita respectivă a progresului, determinată de condiţiile fizice şi 
chimice ale fiecărui mediu, urmează migrajiile interplanetare. Spiritul care a 
obținut rangul suprem permis de structura unui astru, îl părăseşte şi îşi va 
continua drumul său pe un alt astru, care oferă o viaţă superioară. Şi când a 
ajuns să acumuleze tot ceea ce materia respectivă - planul fizic - putea să-i 
ofere, atunci nu mai este supus la necesitatea reîncarnării. El rămâne în 
planul eteric, în care îşi continuă evoluţia... 

Aici, pentru noi - biete fiinţe limitate - se opreşte orice posibilitate de a 
înţelege ; dar Spiritele au un orizont mai larg. Vettellini poate să urmărească 
o evoluţie spirituală de neconceput pentru inteligenţele ! noastre, dar şi aceasta 
până la o anumită stare... după care misterul începe şi pentru el... 

Jată-ne deci departe de întrebarea : „Există, încă de la origine, inegalităţi 
între diferitele grăunţe ale vieţii ? ”. Revin totuşi la aceasta. 

Da, încă de la origine există capacitatea virtuală a unor reacţii diferite. 
Fiecare „grăunte de viaţă” conţine potenţial un misterios germene de indivi- 
dualitate ?... Pentru ce?... Care este cauza? Vettellini nu o cunoaşte... 

ÎI întreb dacă pentru conştiinţa lui, acest fapt nu i se pare un fel de 
nedreptate. 

Răspunde că această inegalitate, încă de la originea Vieţii, este un subiect 
de meditaţie profundă... Însă el ştie, de asemenea, că responsabilităţile fiecăruia 
sunt stabilite în raport cu acest determinism din origine. Pe de altă parte, el 
ştie că Fatalitatea — pe care Reine o numeşte „Mâna” - introduce în viaţă, 
de-a lungul căii evolutive, acele forţe rele — fermenţii răului - pentru a activa 


transmise au fost prezentate de iniţiaţi recunoscuţi, ca de exemplu: H.P. Blavatsky 
(Doctrina Secretă, Isis dezvăluită etc.); C.W. Leadbeater (Maeștrii şi Calea 
etc.); A. Bailey (Iniţierea umană şi solară, Destinul naţiunilor, Tratat de Magie 
Albă etc.); Abd-ru-shin (n lumina Adevărului) ; B. Creme (Misiunea lui Maitreya 
etc.) şi alţii (n.tr.). 

1. Cititorul poate afla totuşi aspecte suplimentare, dezvăluite de Maestrul Djwhal 
Khul-Tibetanui, de exemplu prin cartea lui A. Bailey, Rayons et Initiations (Lucis, 
Geneva, 1988); elemente sintetice de acest fel le-am redat în cărţile Incursiuni în 
alre lumi şi Seniorii Cosmosului (Editura Polirom, laşi) (n.tr.). 

2. Acest pasaj pare puţin în contradicţie cu ceea ce s-a spus despre acelaşi subiect la 
şedinţa 49, însă contradicţia e doar aparentă şi nu reală. De fapt, în redactarea 
mea lipseşte nuanţa intermediară. „Inegalitatea” este un termen prea tare; un 
„misterios germene de individualitate” este mai exact. 

efortul de reacţie al spiritului. Aceşti fermenţi există atât în regnul animai, 
cât şi la rasele umane, care au conştiinţă superioară. Fiinţele cărora Fatalitatea 
le-a dat rolul de fermenţi nu sunt răspunzătoare de răul făcut. Când sarcina 
dor a fost realizată, ele sunt readuse la gradul corespunzător situaţiei lor. 

Pentru cercetarea acestor probleme importante, inseşi Spiritele evoluate 
îşi consacră o parte din activitatea lor ; şi, adesea, tristeţea lor nu este deloc 
mai mică decât cea a noastră în faţa neputinței de a pătrunde marele Mister. 
Desigur, ele sunt sau pot să fie profund fericite. Capacitatea lor de a se 
bucura este însutită prin detaşarea lor de materie, dar la fel le este amplificată 
şi sensibilitatea la durerea astrală. Şi ele au de suferit pentru a evolua. 


* 


După această chestiune complexă, rezolvată atât cât se poate, desigur, 
revin la o concepție la modă: „Ideoplastia”. 

Maestrul îmi repetă că ideile sau gândurile nu sunt ele insele forme 
reprezentative. Nu sunt idei sau gânduri ceea ce se fotografiază, ci sunt 
imagini produse - inconştient sau cu intenţie ~ de către medium! Sau de un 
Spirit care îl asistă pe medium. De exemplu, Vettellini face adesea să-i apară 
imagini în creierul Reinei. În general, sunt impresionări subiective ; uneori 
însă, dintr-un motiv oarecare, el îi dă câte unei imagini O realitate obiectivă. 
Prin combinaţii fluidice - dacă imaginea este simplă - şi prin aporturi 
instantanee de materie ~ dacă imaginea este mai complexă? ~ îi conferă 
imaginii respective o realitate relativă. Atunci va putea, într-adevăr, să fie 
fotografiată... şi chiar - în unele cazuri — să fie percepută de persoane în 
stare de veghe. 

Citez fotografiile de imagini plate obţinute cu mediumul Linda, apoi 
experienţele Doctorului Ochorowicz? etc. Vettellini spune că explicaţia sa 
este valabilă şi pentru aceste cazuri diverse. Probabil că Linda este foarte 
puternică. E posibil ca ea însăşi să poată realiza aceste fenomene de imagini 
materializate ; sau poate anumite Spirite înseşi o ajută la acest lucru. Este o 
operaţie analoagă - ca să spunem aşa - celei de producere instantanee a unui 
desen sau a unui tablou, de către un artist. 

Profit de turnura discuţiei pentru a întreba ce semnifică anumite mate- 
rializări, ridicole şi totuşi autentice. De exemplu, fantoma acelui „Bien 
Boâ”, fotografiată de profesorul Richet (fantomă având cască, un guler înalt 
şi accesorii de carnaval). Vettellini răspunde că uneori, Spiritele inferioare se 
amuză. Unele, deşi inferioare, ştiu să folosească forţele mediumului. Au 


1. Vertellini menţionează că această creaţie de imagini poate fi realizată şi în mod 
inconştient de medium. 

2. Vettellini pune să lucreze Spirite inferioare dacă materializarea trebuie să fie 
destul de intensă. 

3. A se vedea Annales des sciences psychiques din anii anteriori. 

învăţat acest lucru observând şi ascultând Spirite mai evoluate ; profitând de 
o reuniune spiritistă şi de un medium bun - de ordin inferior însă, pentru a 
se putea manifesta - ele se distrează astfel puţin. Uneori, o fac într-un scop 
foarte bun. Ele fac ce pot, în funcţie de nivelul lor intelectual. 

Întreb dacă marile Spirite nu ar putea opri manifestările ale căror rezultate 
favorizează bătaia de joc. „Nu; nu putem, decât în cazuri extreme. Într-o 
anumită măsură, Spiritele sunt libere. Pământenilor le revine să descopere 
calea cea bună. Eforturile lor, căutările lor sunt acelea care îi fac să evolueze. 
Dacă s-ar oferi încarnaţilor Adevărurile gata dezvăluite, ar fi cu toţii, imediat 
de aceeaşi părere... Nu ar mai fi luptă, nu ar mai fi efort personal şi, prin 
urmare, nu ar mai fi evoluţie.” 


Şedinţa 53 — luni, 28 aprilie 1913 
(dra T. de H. asistă la şedinţă) 


Pregătire ca de obicei. 

Reine îmi spune că şi-a făcut excursia obişnuită la Spiritele albastre şi le-a 
comunicat întrebările cu care am însărcinat-o la începutul somnului. Răs- 
punsul pe care mi-l redă, expus cu claritate va face loc mai târziu unui 
incident pe care îl notez aici datorită interesului său deosebit : când Vettellini 
va veni să vorbim impreună, îi va indica mediumului - în mod spontan ~ că 
în răspunsul ce mi l-a transmis din partea Spiritelor albastre a făcut o mare 
eroare. Dânsul o rectifică. (Pentru simplificare, nu voi reda decât învăţătura 
rectificată astfel de Vettellini.) 

Când Reine a terminat povestirea voiajului ei, o rog să meargă să afle 
noutăţi despre bietul meu cumnat... Ea se supune... şi îl găseşte uşor: „Este 
din ce în ce mai căzut; este mai slab decât la ultima mea vizită. În acest 
moment este calm !. Deşi nu doarme, spiritul lui este ieşit cu totul din trup ; 
e un semn rău. Stă aşezat, năuc şi istovit, corpul lui fluidic fiindu-i deasupra”. 

La rugămintea mea, dânsa intră în contact cu el. Îl întreabă ce dorințe 
are, care este ajutorul pe care-l vrea. Cu greutate obţine următoarele: „Aş 
vrea să mor... nu mai înțeleg nimic. Mă îndoiesc de însăși eficacitatea morţii. ..”. 

Ea spune că pare extrem de greoi, mai tulbure decât în vizitele sale 
precedente, dar nu îşi dă seama dacă năuceala lui nu provine cumva din 
faptul că trupul său fizic e în stare trează. 

După ce i-a transmis câteva încercări de consolare, îl lasă şi se reîntoarce. 
(Vettellini îmi va confirma observaţia bine întemeiată a Reinei, adăugând 
însă că dai fiind nivelul de evoluţie al sărmanei fiinţe... venirea morţii începe 
să-i întunece spiritul din ce în ce mai mult. Nu îşi va regăsi conştienţa decât 
după destul de mult timp după trecerea în Astral.) 


1. Am putut să verific, prin soţia sa, care s-a dus să-l vadă în acea zi de luni, că 
dânsul a petrecut foarte calm după-amiaza respectivă. 


164 P.-E. CORNILHIER 
Li 


Acum îl doresc pe bunicul din America pentru a şti dacă pot să o chem pe 
soţia sa, ca să o ajutăm puţin. El vine aici aproape imediat şi răspunde: „E 
mai bine să aşteptăm să fim singuri, între noi, pentru acest lucru”. Apreciez 
mult această delicateţe... 

ÎL întreb, dacă la gradul lui de evoluţie, îşi poate revedea toate încarnările 
anterioare şi să urmărească - mergând invers — diferitele etape ale evoluţiei 
sale. După o interpretare greşită, interesantă (el a înţeles că l-aş întreba dacă 
ar face şi îmi răspunde: „Desigur că nu! ”), spune că nu ar avea decât să 
dorească să-şi fixeze gândirea spre trecut pentru a face să renască diferite 
elemente şi ar retrăi astfel vieţile succesive. Dar nu mai este interesat de aşa 
ceva. El s-a lepădat de toate amintirile grele şi întunecate ale încarnărilor 
terestre... şi nu va mai reveni niciodată la acestea. Are altceva mai bun de făcut. 

Vreau să ştiu dacă Spiritele de înaltă evoluţie pot să-şi vadă în mod 
reciproc scene din vieţile lor anterioare sau acest lucru ar fi un fel de afectare 
a independenţei fiecăruia. Răspunsul mi-a fost aruncat - pentru a spune aşa - 
încă înainte ca eu să-mi termin întrebarea, cu spontaneitate şi prin puţine 
cuvinte -, dar dintre cele mai impresionante (foarte caracteristice omului pe 
care soţia mea l-a cunoscut atât de bine). El spune: „La gradul de evoluţie 
în care suntem, toţi fiind egali şi trecând prin faze asemănătoare, nici unul nu 
s-ar mai ruşina şi nu ar dori să ascundă ceva. Noi nu ne ruşinăm unul de 
altul. Funcție de dorinţa noastră, am putea vedea stagiile succesive ale 
Spiritelor de nivelul nostru, precum şi ale Spiritelor inferioare. Însă cei de 
gradele inferioare nu pot să-şi ia aceeaşi libertate faţă de noi”. 

Soţia mea mă roagă să-l întrebăm dacă ultima sa viaţă putea să-l facă să 
prevadă nivelul atât de înalt de evoluţie pe care îl are actualmente. (Era un 
om de mare valoare, reuşind în mod strălucitor, dar al cărui interes părea 
fixat asupra problemelor de afaceri şi de politică.) El răspunde că evoluţia sa 
a fost mai activă în vieţi anterioare celei din urmă. În aceasta, finală, deşi a 
avut multe ore de suferinţă din cauza luptelor sale zilnice, ceea ce l-a făcut 
să evolueze au fost în mod special cei zece ani de boală teribilă. Dânsul 
remarcă faptul că, în cursul acestei ultime existenţe, adesea, dădea dovadă de 
intuiţii cu totul deosebite : „Acestea”, spune el, „sunt întotdeauna semne de 
evoluţie; este o certificare a Spiritului care se manifestă”. 

Îi mulţumim şi întreb dacă Vettellini vrea să vină să discute cu noi. 


Imediat ce a venit, îl rog să completeze informaţiite obţinute de Reine în 
excursia sa la Spiritele albastre. (Aici îi este locul vioaiei sale remarce 
privind greşeala mediumului.) E vorba despre problema pe care am denumit-o 
„valurile de încarnare” şi „valurile de dezcarnare”. „Există”, spune Vettellini, 
„perioade în care Spiritele se încarnează în mod fatal. Aceste perioade sunt 
determinate de influenţele astrelor. Trecerea anumitor planete sau apropierea 


NEMURIREA SUFLETULUI ȘI EVOLUȚIA LUI DUPĂ MOARTE 165 


anumitor aştri produc curenţi fluidici care abat Spiritele spre Pământ şi le 
împing spre vârtejurile de captare pentru procreaţii. Chiar şi Spiritele destul 
de evoluate nu se pot sustrage întotdeauna acestor influenţe. Trecerea astrelor 
respective nu este regulată, sau cel puţin, intervalele dintre aceste treceri nu 
sunt deloc egale. Nu există o soluţie de continuitate la încarnare, dar este o 
ascendență maximă şi respectiv o descendență a influențelor care conduc la 
încarnări. „Astrologii”, spune Vettellini, „ar putea verifica efectele acestei 
Legi stabilind o statistică a nașterilor în raport cu mişcările planetare”. 

La fel, există şi un determinism al dezcarnărilor, provenind din cauze 
asemănătoare. Dar planetele cu efecte „dezcarnante” trec la perioade regulate 
şi egale. Apropierea lor provoacă curenţi fluidici contrari, chemând, atrăgând 
Spiritele încarnate şi provocând detaşarea celor care sunt la punctul de 
ruptură... etc. 

Eu grăbesc puţin terminarea şedinţei, întrucât am remarcat o anumită 
îngreunare a mediumului. (Vettellini îmi va spune mai târziu că atmosfera 
fluidică era tulburată de prezenţa invitatei noastre.) 


Şedinţa 54 - miercuri, 30 aprilie 1913 


Această şedinţă, fără vreo impresie deosebită, a fost una dintre cele mai 
interesante prin valoarea comunicărilor lui Vettellini, despre care este destul 
de dificil de redat o prezentare exactă într-un rezumat. Ca întotdeauna, 
această şedinţă remarcabilă a avut loc numai în faţa noastră, singuri — 
mediumul în atmosfera sa, care-i place, soţia mea şi cu mine — fără preocu- 
parea suplimentară ce o cauzează întotdeauna un străin. 

Adormind-o, astăzi nu i-am sugerat nimic Reinei. 

La întrebarea mea, îmi răspunde că a plecat - pentru plăcerea sa, din 
curiozitate — să vadă marea. Ea presupune, cel puţin, că a reuşit şi că era 
desigur marea. Aceasta se aseamănă în orice caz cu tablourile pe care le-a 
văzut, cu descrierile pe care le-a citit... Mai întâi, a mers prin drumul spre 
"Tours, până la Nantes, de care îşi amintea bine, acolo unde mai remarcase şi 
micile bonete atât de ciudate purtate de femei; apoi, a avut dorința să 
urmeze malurile Loirei şi a sfârşit astfel prin a găsi marea... Îmi descrie un 
oraş care, în mod evident, e Saint Nazaire şi îmi dă câteva detalii destul de 
caracteristice din partea de nord a Loirei. 

Terminându-şi povestirea, o rog să meargă şi să-l caute pe bătrânul nostru 
prieten din America, ceea ce execută în mod rapid. Pe acesta îl întreb dacă 
ar considera ca nimerit să ne ocupăm astăzi de tovarăşa lui din viaţa terestră. 
Şi cum ei încuviinţează, îi cer Reinei să meargă să-l caute pe tatăl meu, care 
trebuie să servească drept mesager. Ne-am înţeles ca eu să nu mă amestec 
deloc în această curioasă acţiune ; Morrow însuşi este cel ce va încerca prin 
blândeţe - şi mereu în numele lui Dumnezeu - să lămurească puţin bietul 
suflet. 

Tatăl meu pleacă spre a-şi îndeplini misiunea. Revine fără a fi obținut însă 
ceva. Atunci Reine pleacă împreună cu dânsul şi ştie, în mod evident, să-i 
inspire încrederea, căci ea o aduce. Soţul ei din trecut se ocupă de dânsa şi 
tatăl meu rămâne cu ei, folosindu-se şi el de discuţia respectivă. Copila îi 
vede pe toţi trei într-un colţ al camerei şi ne descrie cu interes frumoasa 
lumină albastră a bunicului, de un albastru atât de intens şi de curat, precum 
şi lumina roşiatică a bunicii şi griul „tatălui” meu. Stranie aventură! Cu 
greu mă menţin serios. 

Ei 


În timp ce dânşii erau atât de ocupați, îi propun Reinei o experienţă ce are 
drept scop să-mi arate în mod precis cum poate ea să vadă, în stare de 
hipnoză, tot ce este în planul fizic. În fapt, mi se pare că facultăţile ei de 
clarvedere sunt în scădere şi vreau să-mi dau seama exact de starea ei. Încep 
prin a-i ţine un mic discurs convingător asupra scopului acestei experienţe şi 
a valorii sale în raport cu cercetările noastre. Ea înţelege bine şi mă asigură 
că va face toate eforturile pentru a mă mulţumi. Atunci o pun pe soţie în 
contact cu mediumul, ordonându-i Reinei să o considere ca fiind eu însumi ; 
apoi îi comand să mă urmărească (în spirit), să observe ceea ce fac şi să-i 
transmită soției - păstrând totul în memorie, pentru a-mi relata. 

Trec astfel în atelier, unde mă dedau la câteva excentricităţi de atitudine ; 
termin printr-o staţionare în camera cea mai îndepărtată. 

La revenirea mea, constat că ea nu a văzut nimic; mi-a perceput doar 
prezenţa şi deplasările succesive în acele încăperi, prin contact fluidic, dar 
acestea au fost totul. 

Preiau conducerea şi îi cer soţiei să iasă, pentru a fi ea acum cea observată. 
Copila face efort din greu; se contractă, face sforţări evidente... fără să 
reuşească să vadă. Ea nu percepe decât prezenţa şi schimbările de loc ale 
soţiei, fără nimic mai mult. (Experienţa îmi demonstrează încă o dată 
sinceritatea mediumului, căci în timpul încercării, eu aş fi putut imagina în 
baza unor indicii, zgomote, mişcările făcute de soţie etc. Ea deschisese uşa 
unui scrin, se urcase pe un scaun, se aşezase la fereastră.) 

Faptul este deci precis : astăzi... Reine nu a putut vedea nimic. Şi totuşi 
somnul ei a fost bun şi spiritul ei era bine degajat, vioi şi sprinten... 

Îi împărtăşesc rezultatul. Ea îmi zice : „Trebuie să-l întrebăm pe Vetiellini 
despre acest lucru. Eu vreau să vă ascult; înţeleg folosul extrem al reuşitei 
acestor experiențe. Dar este ceva straniu: spiritul meu nu vrea. Când este 
degajat total - şi el este adesea aşa, ca acum -, pare că devine total 
independent. Nu înțeleg de ce. Vă aduceţi aminte, altă dată vedeam mai bine ?”. 

(Bunicul, soţia sa şi tatăl meu stau de vorbă în continuare, în colţul 
salonului.) 

ÎI chem pe Vettellini. El vine aici cu rapiditate şi imediat începe o 
conversaţie vie cu mediumul. Câteva cuvinte pe care le sesizez mă fac să 

constat că este în legătură cu experienţa nereuşită. După câteva momente, 
Vettellini mi se adresează şi îmi dă o explicaţie clară și lXmuritoare : 

„Felul de somn hipnotic prin care am antrenat-o pe Reine i-a dezvoltat în 
special facultăţile de viziune în Astral. Ca urmare a gradului ei de evoluţie, 
dânsa a putut să obţină repede puterea mediumnică cea mai ridicată, adică 
vederea Spiritelor în eter şi capacitatea de a intra în legătură cu ele şi de a 
primi învăţăturile cele mai înalte. Cum acesta era scopul final al acţiunii pe 
care am întreprins-o, într-un anumit fel am sărit peste gradele inferioare ale 
dezvoltării mediumnice. Astfel, am câştigat mult timp. Dar prin acest antre- 
nament, spiritul ei a pierdut facultatea de a vedea bine în lumea materială... 
Aţi remarcat că anumiţi mediumi care văd foarte bine în planul fizic - de 
exemplu, anumiţi somnambuli - nu au nici cea mai mică viziune a Spititelor, 
care totuşi vă înconjoară din toate părţile. Pentru Reine, este exact con- 
trarul: ea a sărit dintr-o dată pe deasupra acelei stări de mediumnitate. 

Înţelegând acest fapt, acum mă întrebaţi dacă nu ar fi cumva posibil 
pentru noi să o ajutăm în excursiile sale în lumea materială - pentru a le oferi 
scepticilor probe pozitive, singurele pe care ei pot să le admită. La începutul 
acestor şedinţe ea a fost ajutată şi v-a dat de multe ori informaţii exacte. Dar 
aţi văzul ce întorsătură au luat şedinţele. Într-adevăr, acest ajutor nu poate fi 
dat decât de Spirite inferioare intermediare, cu care nu putem deloc să ne 
mândrim. Trebuie înţeles bine că cea mai mare parte a Spiritelor inferioare 
sunt fie într-o stare greoaie - într-un fel de comă care le face improprii 
oricărei activităţi precise —, fie sunt pline de o vitalitate pe care o utilizează 
ca să facă rău sau pentru a combina glume care să le amuze. Fără îndoială, 
ar fi posibil să găsim un Spirit bun, îndeajuns de evoluat, care să consimtă să 
me ajute, dar aceasta ar fi o dată, de două ori, când i-ar face plăcere, însă 
astfel nu am putea conta pe dânsul”. (Aici Reine îl întrerupe pentru a remarca 
cu vioiciune : „E foarte greu să vă imaginaţi acest lucru, domnule Cornillier, 
dar Spiritele evoluate sunt foarte ocupate. Ele au de îndeplinit diverse 
acțiuni; dânsele aparţin diferitelor grupuri unite pentru un scop sau altul şi 
nu pot veni după bunul plac al nostru, să ne ajute ca experiențele să ne 
reuşească - pe care, adesea, le consideră ca lipsite de valoare. Şi, de 
asemenea, nu uitaţi că aceste Spirite îşi păstrează în Astral caracteristicile 
individuale. Ele nu sunt întotdeauna chiar atât de îndatoritoare şi devotate ! 
Cât despre Marile Spirite, acestea nu vin decât arareori atât de jos în 
atmosfera noastră. Ar suferi mult. Pătrunderea în straturile inferioare este o 
adevărată otrăvire pentru substanța lor eterică pură. Vettellini realizează o 
operă admirabilă venind aici... Însă Spirite ca bunicul dumneavoastră sau 
bunicul dnei Cornillier nu vin decât pentru că vor să ajute fiinţe pe care le 
iubesc, precum şi din motive de afinitate. Dar aceasta nu poate fi decât 
pentru câteva momente şi niciodată pentru experiențe materiale”.) ~ „Este 
deci mai bine”, reia Ghidul, „ca Reine să facă totul prin ea însăşi, dacă 
credeţi că acest gen de experienţe este absolut necesar. Atunci, va trebui să 

retrogradăm puţin şi să consacrăm câteva şedinţe acestui antrenament special. 
Procedeele de magnetizare pe care le folosiţi în prezent nu mai sunt însă 
valabile pentru a obţine viziuni în planul fizic, căci acestea au ca scop 
eliberarea părţii celei mai pure din spirit. O să vă dau metode diterite şi, 
după trei-patru şedinţe de antrenament, Reine îşi va regăsi starea necesară 
pentru a avea viziunea precisă şi în lumea materială”. 

Întrucât exprim unele regrete pentru timpul pe care îl vom pierde, precum 
şi unele temeri ca acest antrenament special să nu-i micşoreze cumva capa- 
citatea de vizionare în Astral pe care o posedă acum - şi care mi se pare 
extrem de importantă -, Vettellini îmi spune următoarele : „Într-adevăr, ar fi 
supărător să se schimbe caracterul şedinţelor, care actualmente decurg bine... 
lată deci ce ar putea face dânsa: să lucreze ea însăşi, singură, în afara 
şedinţelor. Vă voi indica un procedeu de autohipnoză pe care să-l folosească 
ea ca să se adoarmă. Va trebui să facă aşa în fiecare zi, la oră fixă. Să aibă 
aranjat tot necesarul pentru a scrie şi ar fi bine să-şi fixeze un creion de un 
deget, cu o legătură lejeră, ca să nu-l piardă când adoarme. O dată adormită, 
vom face în aşa fel incât să nu se ocupe decât de lumea materială. Mai întâi, 
va tot veni aici şi va urmări toate acţiunile şi toate gesturile dumneavoastră. 
Aceasta îi va fi mai uşor, datorită ataşamentului faţă de dumneavoastră. Apoi 
va merge în alte părţi şi va observa, scriind mereu observările sale, pe care 
după aceea vi le va aduce şi i le veţi controla. Astfel, încetul cu încetul, fără 
a schimba şedinţele noastre şi fără a-şi micşora facultăţile de pătrundere în 
spiritual, ea îşi va dezvolta şi viziunile în planul fizic”. 

Deşi redactarea mea redă sensul precis al comunicării iui Vettellini, ea nu 
poate exprima însă deloc vivacitatea şi spontaneitatea sa, atât de impre- 
sionante. El insistă mult asupra clarităţii şi a logicii pe care trebuie să le aibă 
întreaga învăţătură. Dacă vor fi contradicții, va trebui să le lămurim, fără a 
ne teme că îl plictisim. În nici un fel nu există nici un mister în ceea ce ne 
învaţă despre viaţa astrală. Este clar şi logic. La fel trebuie să fie şi explicaţiile. 

Reine reia şi dânsa cuvântul, pentru a evidenția dificultăţile de învins, 
prin care trupul ei se opune transmiterilor : „Spiritul meu înţelege tot ceea ce 
spune Vettellini, dar eu nu am cuvintele pentru a mă exprima; nu le ştiu. 
Uneori, îmi spune el însuşi cuvintele necesare, dar atunci le repet fără a 
înţelege şi astfel, pot să iasă pe dos”. 

Biata copilă ! Ea acceptă vitejeşte noua sarcină pe care Ghidul vrea să i-o 
impună. Când eu obiectez oboseala ce ar putea să rezulte, ea protestează: 
„Dar orice oboseşte. Dacă aş poza, de asemenea m-ar.0bosi. Voi mânca ceva 
mai bine şi voi dormi mai mult. Vreau să reuşesc”. 


* 


Îi cer lui Vettellini informaţii suplimentare asupra „valurilor de încarnare” 
şi obţin următoarele, care fac şi mai clare explicaţiile din şedinţele precedente : 
„Printre Spiritele care aparţin unui val de încarnare, există un anumit număr 

şi din cele foarte evoluate. Persoanele respective pot muri şi de tineri, copii 
sau bebeluşi ; surplusul de evoluţie pe care îl obţin prin această nouă trecere 
prin viaţa terestră îi face independenţi ; în viitor, ei nu vor mai avea de urmat 
valul; după aceasta, se vor încarna doar voluntar. Unii vor putea chiar să nu 
mai revină pe pământ ; ei vor evolua prin încercări astrale. Spiritele de nivel 
mediu vor rămâne însă solidare. Faptul că trupul le-a fost conceput şi apoi 
le-a fost născut sub aceleaşi influenţe astrale, le dă aproape aceeaşi longe- 
vitate. Acestea se reîntorc în viaţa astrală în aceeaşi perioadă şi vin din nou 
în viaţa terestră, întotdeauna cu toţii împreună, în aceeaşi perioadă. La fel ca 
la un regiment în care sunt categorii diverse: soldaţi, subofiţeri, ofiţeri, stat 
major. Ei fac războiul împreună, revin în ţară împreună şi pleacă iarăşi 
împreună într-o nouă expediţie. Însă numai unii sunt promovați în grade 
superioare şi işi părăsesc regimentul pentru a merge într-un post mai important. 
Alţii sunt eliberaţi imediat...”. 
* 


Înainte de a termina şedinţa, avem o mică discuţie intimă obişnuită. Reine 
îmi spune că a venit aici (în corp fluidic) Juni seara şi nu a găsit pe nimeni. 
A umblat prin apartament, apoi a revenit în atelier, foarte dezamăgită. Dar 
dintr-o dată l-a văzut pe Vettellini stând aproape de portretul său şi râzând de 
surpriza ce i-a făcut-o. El i-a spus că noi ne vom reîntoarce foarte târziu. 
Amândoi au rămas să discute în atelier. (Este exact, luni seara am fost la nişte 
prieteni şi este sigur că Reine nu putea şti acest lucru.) 

O rog pe Reine să-i ceară explicaţia unui suflu - o presiune violentă şi 
bruscă a unui aer umed - care mi-a venit pe faţă în noaptea trecută. Vettellini 
îmi spune că nu el a fost autorul. Dar, după câteva momente, îmi spune că 
bătrânul nostru prieten (bunicul soţiei) a fost acela care a venit să încerce să 
mi se facă simţit. Trebuie să mărturisesc că a reuşit pe deplin. Ce suflu! 


Şedinţa 55 - vineri, 2 mai 1913 
(d! Albert B. asistă la şedinţă) 


Pentru prima oară când prezenţa unui străin nu a viciat şedinţa şi întrebările 
sale au adăugat un element nou, de interes, ia ansamblul manifestărilor pe 
care îl posedăm deja. 

Când Reine a adormit bine, eu îi chem să vină soţia mea şi invitatul 
nostru Albert B. şi, după câteva momente, îmi încep interogatoriul. Ea spune 
că nu a făcut nimic, nu a văzut nimic; a rămas aici, aproape de trupul ei 
fizic, aşteptând. Atunci îi dau ordinul să se ducă într-o casă din strada 
Alphonse de Neuville, la numărul cutare, ia etajul... (acesta fiind aparta- 
mentul lui A.B.). Dânsa rătăceşte mult timp înainte de a ajunge acolo. Nu a 
fost niciodată în acest cartier, nici eu nu cunosc locul şi am multe ezitări la 
indicarea traseului de urmat. În fine, mă anunţă că a găsit şi că a intrat în 

apartament. Este sigură, întrucât recunoaşte acelaşi fluid ca cel al scrisorii (0 
scrisoare de la A.B.) pe care i-o dădusem. 

O rog să viziteze locul şi să-mi descrie ceea ce vede. Dintr-un vestibul, ea 
trece într-o încăpere despre care crede că este un fel de salon. E frapată de 
portrete şi imagini de pe pereţi. Camera are două ferestre. Este acolo şi un 
pian - un pian mare cu coadă - aşezat la dreapta celor două ferestre, în 
fundul camerei. Precizează că este închis etc. 

După şedinţă, descrierea este recunoscută! ca exactă. 

Dar în salon se află o persoană pe care copila nu a văzut-o. E destul de 
curios; a remarcat detalii - ca cel al pianului închis (verificat ca exact de 
către martor, la reîntoarcerea acasă) şi la realuarea întrebării mele: „Este 
acolo vreo fiinţă vie? ”, ea spune că nu a văzut-o. A.B. ştia că persoana se 
afla totuşi acolo şi în gândirea sa acest lucru era mai important decât oricare 
detaliu material observat în mod exact de către medium. Deci o nouă 
demonstraţie că ea nu îşi extrage informațiile din conştiinţa persoanelor prezente. 

Cum eu am însă proiecte mai interesante decât inventarul mobilierului, o 
opresc pe Reine şi o rog să procedeze la un alt gen de cercetare: poate găsi 
ea în atmosfera respectivă urmele unor prezenţe spirituale? Să facă întregul 
efort pentru a găsi dacă există Spirite care frecventează locul. 

Ea lucrează. Adulmecă, miroase fluidele, încercând să le afle originea: 
există mai întâi cel din scrisoarea ce o are între mâini. Acesta este, fără 
îndoială, cel al stăpânului locuinţei. Dar mai există şi alte fluide ; da... mai 
multe. Însă unul se precizează, se impune. Acesta nu e material. Este fluidul 
unui Spirit, al unui Spirit foarte evoluat. EI vine adesea. De fapt, pare să 
domine acolo. 

Reine, care până atunci părea că tatonează câte puţin, acum vorbeşte 
deschis: „Bărbatul care locuieşte aici trebuie să fie el însuşi de o evoluţie 
bună ; trebuie să se ocupe de lucruri înalte, de o artă. Dar nu e pictură; de 
aceasta sunt sigură. Dar este o artă... Poate muzică... Da, e muzica. Cel 
puţin, fluidul care este peste tot, de care întreaga cameră este impregnată, 
pare că s-a condensat mai mult în jurul pianului... E bun, e ridicat”. 

Îi spun Reinei să urmărească fluidul spiritual şi să-l regăsească pe cel care 
îl generează. Să iasă şi să se ridice deasupra clădirii. Mă ascultă, dar tentativa 
e zadarnică; ridicându-se, pierde urma fluidului ; şi chemările pe care le 
face Spiritului respectiv, la sugestia mea, rămân fără rezultat. Revenind, ea 
mai precizează în continuarea analizei: „Acest Spirit este pentru bărbatul 
care locuieşte acolo, un fel de Vettellini. El îl impinge nainte şi îl inspiră; 
şi, ştiţi, e un Spirit mare! ”. Îşi mai continuă un timp aprecierile, apoi o 
opresc şi o fac să se odihnească puțin, înainte de a trece la o altă experiență. 


1. Eu nu cunoşteam apartamentu? lui A.B. E de remarcat că Reine, în urma vizitei 
sale la prietenul meu din bulevardul Edgar Quinet (şedinţa 38), învățase ce este 
un „pian cu coadă” şi nu a mai ezitat să numească aşa mobila respectivă, pe care 
a văzut-o acum la Albert B. 

Fără avertisment, îi pun Reinei în mână un inel de aur pe care mi l-a dat 
A.B. Ea tresaltă la acest contact, ca şi cum ar fi primit o descărcare electrică. 
Se ridică în picioare, părând totodată înspăimântată, dar şi atrasă de obiect. 
Îl palpează, îl examinează cu atenţie (cu ochii închişi) şi apoi dintr-o dată, 
vorbeşte: „Spuneţi-mi, domnule Cornillier, acest inel nu este de aici. Oh, nu 
e al dumneavoastră ; nu este nici al persoanei care îl păstrează acum. Acesta 
vine de departe ; e din timpuri de demult. Vine dintr-o ţară caldă, cu un cer 
albastru, cu oraşe albe; dintr-o ţară unde soarele e puternic. Este un inel 
care a primit multe influenţe ! Persoana care l-a purtat nu a murit ca noi. Oh, 
au fost multe lucruri urâte în jurul ei. Acest inel vine dintr-un loc straniu. 
ca un mormânt... Da, un mormânt. Aşteptaţi puţin, vreau să simt mai bine”, 

Reine se reaşază în fundul fotoliului, punând inelul pe frunte. Apoi reia 
cu siguranţă, accentuând toate cuvintele: „Acest inel a fost furat. Oh, nu un 
furt obişnuit, nu ! A fost furat de la degetul unui mort. Era într-un mormânt, 
un trup îmbălsămat. Acest inel a fost furat de la mâna celui care îl purta. Ah, 
el vrea să-i pedepsească pe cei ce-au făcut asta! Niciodată nu trebuie făcut 
aşa ceva. Era cineva foarte important în ţara sa. Oh, în timpurile trecute... o 
ființă barbară. Şi el a comis multe lucruri urâte! Acum sunt cu totul sigură: 
acest inel a fost furat de la degetul unui mort îmbălsămat, din mormântul lui 
şi a fost vândut. În special, mu trebuie purtat. Are o influenţă rea. Cel care 
l-ar purta nu va putea reuşi nimic. Există oameni care râd de aşa ceva; dar 
aceasta nu împiedică acest lucru să fie adevărat”. 

Ea continuă, dând detalii caracteristice ale ţării, ale locuitorilor, a îmbră- 
căminţii lor etc. 

După şedinţă, martorul îmi va spune că inelul a fost luat (cumpărat) direct 
de o rudă de a lui, într-un mormânt aztec, în timpul unei explorări în Mexic. 

Îi retrag inelul, al cărui contact pare să o facă pe Reine să sufere şi, după 
câteva momente de odihnă, solicit prezenţa Ghidului ei. 

„Vino Vettellini al meu. Aşa, uite, îţi fac loc.” Şi Reine se retrage, 
făcându-se mică de tot pe o parte a fotoliului, pentru a lăsa spaţiu liber la 
stânga ei. 

A.B. mă solicitase să întreb dacă anumite licăriri sau fosforescenţe pe 
care le vede uneori în jurul lui, în întuneric, provin de la entităţi dezcarnate 
sau sunt doar rezultatul oboselii nervului optic. După ce a transmis întrebarea, 
Reine ascultă, apoi începe să râdă: „Spuneţi, e adevărat ce spune Vettellini : 
că domnul pentru care întrebaţi aceasta este aici, şi că adineaori am fost la el 
acasă? Nu mă îndoiesc de Vettellini, dar asta e atât de ciudat! Eu nu-mi 
amintesc. Da? - Ah, bine, Vettellini tu ai dreptate. - Ei bine, ştiţi, domnule 
Cornillier, puteţi să-i spuneţi prietenului dumneavoastră că nu e oboseala 
ochilor săi. EI are un Ghid ~ un Spirit - care este permanent la dânsul. 
Prietenul dumneavoastră e muzician ? Vetteilini este cel ce-mi spune asta, eu 
nu ştiu. Ei bine, Spiritul care îl protejează a fost un mare muzician — pe care 

se pare că îl cunoaştem cu toții - şi acum vine la domnul respectiv pentru a-l 
inspira, pentru a-l îndemna să facă o operă frumoasă. Vrea ca dânsul să 
reuşească şi, pentru a-l influenţa mai bine, el este aproape tot timpul acolo şi 
se manifestă adesea aşa, prin licăriri. De altfel, sunt mai multe Spirite care 
vin acolo, dar dânsul e Ghidul”. 

La întrebarea lui A.B. : Aş putea să ştiu cine este ?, Vettellini spune că la 
o şedinţă viitoare ar putea să-l aducă. Însă, fără îndoială, Spiritul nu se va 
face cunoscut, căci acest fapt ar putea să-i dăuneze operei. Îmi va spune 
numele lui, dar nu trebuie să-l comunic protejatului său decât atunci când această 
operă va fi terminată. Adaugă că A.B. îl poate invoca..., să se deschidă 
într-un fel inspiraţiei acestuia, pentru a-i uşura sarcina Spiritului. Este sub 
influenţe bune, desigur, şi nu are... — Subit, Reine se întoarce spre dreapta, 
cu sprâncenele încruntate, fixând spaţiul. S-ar spune că s-a simţit ciupită... 
Bombăneşte câteva cuvinte, apoi surâde: „Este dl Morrow”. Ne întoarcem 
atenţia asupra vizitatorului apărut brusc, însă el o roagă pe Reine să-mi spună 
că nu trebuie întreruptă şedinţa noastră. A venit să asculte, pentru a vedea cum 
merge. Se va duce să se aşeze lângă nepoata sa... Să nu ne ocupăm de el... 

Revin deci la Vetiellini şi îi cer să-mi spună dacă morala noastră socială, 
considerată în mod larg, în sensul ei cel mai bun este - după judecata 
Spiritelor ~ morala cea mai valabilă, cea mai eficace, pentru o societate 
constituită ca cea a noastră. El răspunde că, pentru noi, nu ar putea să existe 
alta mai bună. Pentru Spiritele de nivelul evoluţiei sale, morala nu mai 
există. Nu mai este nevoie de o morală. Însă pentru noi este necesară şi 
principiile moralei noastre sunt cele mai bune pentru condiţiile societăţii 
noastre. 

Îi pun o altă întrebare: dat fiind faptul că, pentru a activa evoluţia 
noastră, Spiritele provoacă uneori mişcări sociale şi politice, îl întreb dacă, 
în judecata înaltă a marilor Spirite, ele atribuie o superioritate reală unei 
anumite forme de guvernământ? - „Aceasta nu are nimic de-a face cu 
evoluţia”, este răspunsul său. „Că este un rege, un împărat sau o republică... 
asta nu înseamnă nimic. Oamenii trebuie să fie guvernaţi şi conduşi, fiindcă 
în timpurile actuale ei nu sunt capabili să trăiască liberi; forma de 
guvernământ nu are însă importanţă şi nici vreo influenţă asupra evoluţiei 
unui popor. Egalitatea este imposibilă ; o ierarhie este necesară. Evoluţia nu 
depinde însă de forme politice etc.” Şi Vettellini îmi dă astfel o apreciere a 
celui mai evident bun-simţ asupra acestei probleme, pe care i-o pusesem cu 
viclenie, crezând că remarcasem la el, în mai multe rânduri, un fel de dispreţ 
pentru republică. 


* 


Înainte de a termina, îl întreb dacă are ceva de spus în privinţa Atlantidei. 
Îmi răspunde că a discutat puţin cu alte Spirite care sunt la curent cu această 
problemă... şi că poate să-mi afirme următoarele: continentul a existat în 


NEMURIREA SUFLETULUI ŞI EVOLUȚIA LUI DUPĂ MOARTE 13 


mod real! şi a fost locuit la fel de real de o rasă umană. Rasa respectivă era 
neagră. Atlanjii atinseseră un grad înalt de evoluţie spirituală. Civilizaţia lor 
era pastorală. Avea un interes deosebit pentru studiul legilor cosmice şi 
pentru fenomenele siderale. Posedau cunoştinţe profunde în astrologie. Dezvol- 
tarea industrială la dânşii a fost însă nulă. Continentul lor s-a prăbuşit şi s-a 
scufundat în urma unor convulsii geologice - la fel ca acelea care în viitor 
vor distruge teritoriile coastelor europene. Acum Oceanul Atlantic le serveşte 
drept giulgiu. 

Intreb care este soarta actuală a acestor atlanţi. 

Veuellini spune că nu poate şti. Desigur, ei își continuă evoluţia la un 
nivel superior. Ei sunt, zice dânsul, foarte mult deasupra sa, căci dispariţia 
lor s-a petrecut într-o perioadă de timp foarte îndepărtată. El profită de 
discuţie pentru a mă face să remarc că aspectul fizic al unei rase, considerat 
ca expresie a nivelului evoluţiei sale, poate foarte bine să nu corespundă cu 
ideea obişnuită pe care o avem: atlanţii erau negri. 

Dorind să-i arăt bunicului soţiei mele prețuirea ce o am pentru vizitele 
sale, o rog pe Reine să-l întrebe dacă lui îi este penibil să coboare până la noi 
şi să rămână în atmosfera noastră. EI răspunde că, în condiţiile existente, nu 
îi este foarte penibil... pentru că el vine, întrucâtva, „pe urmele lui Vetteilini”. 


1. Mari iniţiaţi ai esoterismului modern au accentuat vechile cunoaşteri privind 
existenţa reală, precum şi scufundarea continentului Atlantida. Acesta ar fi existat 
cu multe milioane de ani înainte şi ar fi dispărut treptat. H.P. Blavatsky a 
menţionat repetat în The Secret Doctrine acest truism străvechi ; iată unele citate : 
„Zeul Lunus a devenit... chipul puterii duble pentru a patra Rasă-Mamă, cea a 
Atlanţilor. A cincea este rasa noastră... Ultimele vestigii ale Atlantidei au dispărut 
acum vreo 85.000 de ani. Aceasta nu trebuie confundată cu distrugerea conti- 
nentului principal în timpul perioadei Miocene - cu câteva milioane de ani mai 
înainte - şi nici cu scufundarea insulei Atlantida - a lui Platon -, cu circa 11.000 
de ani inaintea zilelor noastre”. 

Omul de cultură german, profesorul Rudolf Steiner, a descris mai extins aspecte 
materiale şi spirituale privind cele şapte „sub-rase” ale rasei a patra, care au 
evoluat epoci foarte îndelungate pe continentul atlant. Iată unele citate din Aus 
der Akasha-Chronik (Editura Univers Enciclopedic, Bucureşti, 1997): „Începutul 
îl vom face cu descrierea evenimentelor care s-au desfăşurat în perioada când 
între America şi Europa exista acel continent aşa-numit Atlantida... Strămoşii 
noştri atlanteeni erau foarte diferiţi de omul actual... Această deosebire nu se 
referă numai la aspectul exterior, ci şi ła facultăţile spirituale”. 

Tniţiatul englez B. Creme specifica (Mairreya's Mission, vol. II): „În vechea 
Atlantidă a avut loc un război mare între Ierarhia Spirituală (forțele luminii) şi 
forţele răului, ale materialităţii... Acest război a distrus ultimele civilizaţii ale 
epocii atlante - care a durat circa 12 milioane de ani”. (! 1) 

Referiri repetate în acelaşi sens există şi în scrierile iniţiatei A. Bailey - de 
exemplu în The Rays and the Initiations, Lucis, Londra, 1965 (n.tr.). 

Cel care are întreaga suferinţă este Veuellini... şi el, Morrow, profită de 
radiaţia acestuia, care face atmosfera mai puţin grea, mai pujin otrăvitoare... 

O mică scenă amuzantă încheie şedinţa : Vettellini mă roagă să o cert pe 
Reine la trezire. Ea a făcut încă o imprudenţă, din cochetărie : şi-a lepădat 
jacheta de lână şi a răcit. Reine refuză să-mi transmită comunicarea... are o 
mânie îndărătnică, o revoltă umilită, de nedescris. Ca întotdeauna, ea termină 
însă prin a capitula, dar nu fără a-i plăti protectorului prin ironii privind 
grijile sale atât de atente. 


Şedinţa 56 — luni, 5 mai 1913 


Reine era astăzi în dispoziţii fizice mai bune decât de obicei. Încă de la 
începutul paselor mele a îngheţat complet şi şedinţa ar fi trebuit să fie 
excelentă. Din păcate însă, partea importantă a programului meu nu a putut 
fi realizată, iar eu m-am găsit nepregătit, neavând nici măcar de pus întrebări 
interesante lui Vettellini. De altfel, şedinţă fără mare interes, din vina mea. 

La ancheta obişnuită, copila îmi spune că a mers să vadă marile Spirite 
albastre şi că acestea au dus-o în regiuni foarte înalte ale spaţiului. Ea nu le-a 
întrebat nimic (nu-i dădusem să transmită nici o întrebare) şi nu are să-mi 
povestească nimic deosebit din această excursie, în afară de faptul că în mai 
multe rânduri a simţit curenţi fluidici care - crede ea - au legătură cu 
acţiunile diferite întreprinse de aceste Spirite mari şi se refereau, fără 
îndoială, la eforturile lor de a modifica destinele umane. Nu a îndrăznit să-i 
întrebe şi îmi revine mie să reiau problema la o şedinţă viitoare. 

Când a terminat relatarea, îi spun dorinţa de a vorbi cu bunicul meu. Să 
meargă să-l caute. Însă abia formulasem solicitarea, punându-i între mâini 
şorţul mic de Rosa-Cruce, că ea scoate un strigăt de uimire: „Domnule 
Cornillier, nu mai este nici o greutate, el este aici! Da, este el. Spune că ştia 
că aţi vrea să-l chemaţi, fiindcă v-aţi gândit ia el zilele acestea. Şi azi 
dimineaţă aţi pipăit acest obiect, gândindu-vă că îl veţi evoca în această 
după-amiază...”. (Într-adevăr, este exact; în această dimineaţă, fiind singur 
în salonul mic, am scos şorţul dintr-un sertar şi, examinându-l, mi-am făcut 
planul de a-i pune câteva întrebări bunicului meu, la şedinţa de azi.) 

După câteva cuvinte de bun venit, îl întreb pe bunic dacă a mai păstrat 
vreo legătură cu cel de al doilea fiu al său. El îmi răspunde că nu, în nici un 
fel. Îşi aminteşte că acesta a murit pe când el încă trăia ; atâta tot. Nu-i mai 
ştie nici măcar numele şi nimic altceva referitor la dânsul!. Sunt surprins şi 


1. Se poate vedea încă o dată cât este de ilogică ipoteza citirii gândirii, pentru a 
explica informaţiile date de Reine. Dacă ca ar fi putut găsi cu adevărat în 
conştiinţa sau în subconştientul meu, elementele transmiterii sale, cum ar putea 
ea să descopere mereu şi mereu numai elemente pe care eu nu le ştiu, în timp ce 
întotdeauna şi întotdeauna ea nesocoteşte faptele şi diversele incidente ce există 

îl întreb dacă la gradul său de evoluţie nu îi este suficient să-şi fixeze 
gândirea asupra unui fapt oarecare din trecut, pentru a-l regăsi cu uşurinţă. 
Spune că da, într-adevăr, ar putea-o face. Dar el e atât de departe, atât de 
distanțat de tot ce nu este legat de realizarea planurilor concepute de dânşii 
pentru evoluţia generală, precum şi pentru propria lor evoluţie, încât o 
asemenea acţiune i se pare lipsită cu totul de valoare şi nu merită efortul 
necesar ca să se coboare pentru aşa ceva... 

Cum continuu să manifest un regret, Reine ia cuvântul pentru a preciza 
situaţia: „Desigur, este tare greu de inţeles de către noi; dar amintiţi-vă 
bine acest fapt: în Astral nu mai există rudenie. Acolo nu persistă decât un 
lucru : afinităţile de spirit. Or, bunicul dumneavoastră nu avea nici cea mai 
mică afinitate cu acest fiu. Aşadar, morţi amândoi, despuiaţi de acest 
organism - care pe pământ stabilea legătura între ei - sunt acum total străini 
și separați. Şi cum bunicul dumneavoastră a evoluat din ce în ce mai sus în 
Astral, a pierdut chiar cu totul amintirea lui. Acesta nu mai există pentru el. 
Iar efortul necesar pentru a regăsi astfel de detalii infime ar putea fi folosit 
mult mai bine pentru o altă acţiune. E! revine la dumneavoastră, da, dar 
aceasta fiindcă are afinități cu dumneavoastră. Şi, cu toate că revenirile îi 
sunt penibile prin coborârea în atmosfera noastră, o face pentru că poate să 
vă fie folositor. Ah, e tare greu de înţeles, dar asta e situaţia. Ce vreţi să-l 
întrebaţi? Va încerca să vă satisfacă”. 

Explic că aş vrea să fac să vină vărul meu primar, copilul celui de al 
doilea fiu al său şi că, neposedând nici un obiect de la dânsul, aş dori ca el 
să-l găsească şi să-l aducă aici. Spune că va încerca să o facă, dar poate că va 
dura mult, întrucât nu ştie deloc ce modificare a putut să survină în fluidul 
acestui nepot. Remarcă faptul că, neavând vreun obiect care să-i redea 
vibrația, va fi obligat să caute un fluid ce are vibraţiile fluidului nostru 
familial, modificat prin două generaţii. E foarte complicat. Va încerca. 


în memoria mea? De exemplu, eu am amintiri precise şi neprecise privind acest 
al doilea fiu al bunicului meu, înecat în circumstanţe foarte dramatice, precum şi 
o mulțime de detalii diverse relativ la întrebarea ce urmează asupra vărului meu 
primar. Reine nu vedea nici un detaliu... în timp ce mi-ar da, pe de altă parte, 
expresii psihologice, trăsături morale specifice acestei fiinţe? Este de neconceput | 
De altfel, elementele psihologice constituind „creaţiile sale” ar fi însă greu de 
combinat pentru a construi un caracter real, corespunzând adevărului faţă de 
citirea faptelor mai mult sau mai puţin importante ale căror imagini sau amintiri 
persistă în creierul meu. 

Pe de altă parte, este uşor de înţeles că înseși aceste fapte devin cu totul indiferente 
Spiritelor degajate de legăturile terestre. Ele pot să ie uite, căci şi pentru noi e la 
fel. De exemplu, eu am uitat prenumele şi diferite incidente din viaţa unor 
membri foarte apropiaţi ai familiei, veri primari, unchi care trăiesc în provincie 
şi cu care nu mai am nici un contact. Şi câte fapte, chiar foarte importante, din 
tinerețea noastră, se şterg în mod complet din memoria noastră, îmbătrânină ! ... 

Reine îşi reia explicaţia : „Pentru Veitellini alta e situaţia. El ar putea să 
vă dea detalii despre viaţa sa anterioară, fiindcă pentru a realiza opera sa cu 
noi, el a trebuit să revină să stea, să se cufunde din nou în atmosfera terestră. 
El este permanent aici, trăieşte cu noi şi gândurile sale sunt ocupate cu 
interesele noastre ; dar pentru bunicul dumneavoastră nu este acelaşi caz. El 
vine dintr-o dată de sus, pentru un contact momentan cu dumneavoastră şi el 
nu mai reia nimic omenesc”. 

Aşteptăm reîntoarcerea bunicului, dar cum cercetările sale se prelungesc, 
trec la o altă experienţă. Fără nici o explicaţie, pun între mâinile Reinei o 
piatră mică. Dânsa simte o plăcere deosebită la contactul ei. Îmi zice: „E 
curios, am senzaţia regăsirii unui mic obiect plăcut, pe care l-am pierdut”. 
(Această remarcă e interesantă, dacă se face legătura cu ceea ce mi-a comu- 
nicat Vettellini cu privire la penultima viaţă a Reinei, care s-ar fi petrecut în 
Egiptul antic, căci mica piatră provine de la un colier egiptean.) „Nu pot să 
vă exprim cât de straniu este ceea ce resimt atingând aceasta. Asta vine, asta 
vine... Oh, din Egipt! E sigur. Este luată dintr-o brățară, dintr-un colier. 
Conţine atât de puţin fluid, încât nu mai pot vedea, dar sunt sigură că vine 
din Egipt. Eh, ce plăcere îmi face! Mi-ar plăcea să o port la gât.” (Se 
îmoarce şi apoi iar se întoarce.) „Îl simt pe Vettellini, trebuie să fie pe 
aproape... Ah, da, iată-l! Vino Vettellini al meu. - Domnule Cornillier, ei 
spune că a venit, întrucât bunicul dumneavoastră nu va mai reveni decât după 
mult timp; nu găseşte. Mai bine să nu-l aşteptăm...” 


Pun o întrebare privind diferenţa care se manifestă în starea Spiritelor 
inferioare. Unele par a fi dotate cu o vitalitate extremă, pe când altele par a 
fi cufundate într-o toropeală grea. Vetiellini explică acest fapt prin aceea că 
la un acelaşi grad de evoluţie, Spiritele pot fi afectate foarte diferit de 
trecerea în Astral. De fapt, ele reacţionează în raport cu propriul caracter în 
acelaşi mod în care au reacţionat şi în viaţa lor încarnată. Unele suferă, sunt 
amorţite şi sunt lipsite de energie, prin însăşi neînțelegerea situaţiei lor ; 
altele, în schimb, îşi bat joc. Această lipsă de înţelegere, care pe unele le 
cufundă într-un fel de toropeală stupidă, nu are nici un efect asupra altora, 
asupra acelor petrecăreţi care nu-şi pierd timpul ca să înţeleagă. Ultimele au 
o anumită vitalitate; şi o folosesc. Descurcăreţe, chiar 'şi după moarte! 
Acestea sunt cele care fac mesele să se mişte cu putere şi răspund „generalul 
Cambronne” când sunt întrebate cine sunt etc. 

Trec la un alt lucru. Artiştii talentaţi, chiar mari talente, sunt adesea 
inspirați, ajutaţi de Spirite; e clar. Dar cei excepţionali, aceia pe care pe 
pământ îi numim „oameni de geniu”, şi ei sunt ajutaţi, de asemenea? De 
exemplu, un Michelangelo ? 

Rezum răspunsul destul de lung : aproape toate fiinţele care produc ceva 
sunt ajutate, sunt inspirate. Avem însă Inspiratorul pe care îl merităm, în 
funcţie de gradul de evoluţie. Spiritele dau sămânţa, iar artistul este bunul 

sau răul grădinar - care are sarcina de a conduce bine înflorirea. Totuşi, 
uneori, mecanismul invers este cel care acţionează : încarnatul produce sămânţa 
şi Spiritele îi dau ajutorul lor pentru realizare. (De exemplu, eu am fost acela 
cu ideea de a-i face un portret lui Vettellini, dar apoi am fost ajutat şi dirijat 
în a-l executa.) 

Vorbesc şi despre „feminism” şi îl întreb pe Vettellini ce crede despre 
acesta. 

El aprobă revendicările femeii în ceea ce priveşte pretenţia drepturilor 
egale cu cele ale bărbaţilor, însă dezaprobă total cerința privind aceleaşi 
roluri sociale. Femeia îşi are propria cale de evoluţie spirituală şi aceasta 
trebuie să fie paralelă şi să nu se confunde cu calea de evoluţie a bărbaţilor. 
La această apreciere... destul de banală, urmează brusc o consideraţie cu 
totul neprevăzută: „Maternitatea este una din cauzele cele mai eficiente de 
evoluţie pentru femeie. Aceasta le rafinează pe cele inferioare, le ridică ; din 
acest punct de vedere, maternitatea la întâmplare, impunerea copilului prin 
plăcerea bărbatului, are o valoare mare”. 

Eu mă exprim cu indignare. Dar Vettellini afirmă: „Sub aspect social, 
aceasta poate fi o ruşine, însă pentru progresul individual este o cauză 
violentă de evoluţie. Sterilitatea nu este totuşi o inferioritate. Femeile sterile 
au alte căi de progres... De altfel, sterilitatea - la fel ca şi fecunditatea - este 
determinată de cea mai înaltă fatalitate : «Mâna». Chiar Spiritele evoluate nu 
înțeleg motivele originare...”. 

Şedinţa lâncezeşte puţin. Îi cer Maestrului să mă lase să fac un fel de 
recapitulare a învăţăturii transmise, pentru a elimina astfel contradicţiile sau 
erorile provenite fie de la medium, fie de la redactarea mea. El aprobă. 


Şedinţa 57 ~ miercuri, 7 mai 1913 


Reine a răcit şi suferă mult; adoarme totuşi foarte bine. 

Imediat ce a fost prinsă de somn îi ordon să meargă către marile Spirite 
şi să le ceară explicarea acelor curenţi pe care ea i-a resimţit în timpul 
călătoriei făcute cu ei lunea trecută. Venind momentul, îmi dă interpretarea 
sa a răspunsului lor - căci nu se poate traduce prin cuvintele noastre o stare 
a materiei care pentru simţurile noastre nu există. Ea încearcă, mai întâi, să 
exprime propria-i senzaţie privind curenţii respectivi: „un fel de lovitură 
fluidă, dreaptă..., apoi un vârtej...”. Aceste vorbe nu-mi spun mare lucru ! 
Îmi explică apoi semnificaţia lor pentru Spirite: „Tocmai prin aceste fluide 
ele află destinele generale şi individuale ale oamenilor şi, într-o anumită 
măsură, au posibilitatea de a le modifica printr-un impuls fluidic generat de 
ele însele. 

Las de-o parte relatarea acestor fenomene imposibil de conceput de 
pământeni şi vreau să-i cer Reinei noutăţi în căutarea vărului meu. Însă ea 
vorbeşte cu un Invizibil. Câteva cuvinte prinse mă fac să cred că discută chiar 

cu bunicul meu; şi într-adevăr, Reine îmi spune că el era acolo, așteptând 
întrebarea mea. Dânsul explică de ce nu a mai revenit (la ultima şedinţă), 
căci, în ciuda eforturilor sale, nu reuşise. Fiinţa pe care doresc să o evoc 
trebuie să fie foarte puţin evoluată şi, pentru a-i regăsi urma, i-ar trebui să 
vină prea jos. Dacă țin să o descopăr, trebuie să-mi procur vreo scrisoare sau 
vreun obiect ce a păstrat vibraţiile lui şi astfel, mediumul meu îl va găsi 
atunci mai uşor. Bunicul meu adaugă că o bucată de timp nu va mai veni, 
fiindcă Vettellini răspunde la tot ceea ce am dori noi. Cea ce se face aici este 
opera lui, iar prezenţa sa nu-i poate folosi pentru moment. Dânsul aparţine 
unui grup de Spirite, care sunt unite pentru o sarcină diferită: opera de 
modificare a mişcărilor politice şi sociale. La aceasta îşi depune toate 
eforturile. Va mai trece însă din când în când să vadă cum am progresat. 

După plecarea bunicului, îi propun Reinei o vizită la muzeul egiptean din 
Louvre (a cărei existenţă ea nu o cunoaşte). Îi indic itinerarul şi, repede, mă 
anunţă că a ajuns. 

La început, impresiile sale sunt mediocre. „Sunt aici pietre, statui, 
morminte...” Are impresia că le-ar recunoaşte... pare a vedea locurile de 
unde provin, cerul, locuitorii etc. Două sau trei detalii sunt destul de 
deosebite, dar în fapt nimic valabil atât timp cât a rămas la parter. Abia după 
urcarea la etaj, în a treia sală, are o percepere precisă. Dintr-o dată simte 
fluide care o atrag şi ea vede şi descrie mumia la locul ei exact. Aceasta îi 
provoacă o senzaţie puternică. Vorbeşte mult despre dânsa. În cadavrul 
mumificat percepe o vitalitate care încă persistă şi crede că, probabil, Spiritul 
respectiv e legat mereu de acel trup. Ea e tulburată însă de mulţimea de 
vizitatori şi de vibraţiile grele degajate ; acestea o împiedică să vadă clar. 
Atunci, îi sugerez să revină acolo într-o noapte, cu Vettellini ; ar fi poate 
ceva interesant. O rechem. 

Imediat Vettellini îşi manifestă prezenţa şi aprobă propunerea mea. 


* 


Începem recapitularea convenită a învățăturii date despre Moarte. Verific 
anumite puncte şi obţin o lămurire extremă pentru întregul proces al trecerii 
în Astral, al diferitelor grade de evoluţie. Cum ceea ce am scris anterior mi 
se pare ca fiind exact, nu voi nota aici decât mici precizări interesante : 

Viaţa unei fiinţe este determinată de fatalitate: „Mâna”. Conceperea şi 
naşterea fiind stabilite sub influența anumitor aştri sau planete, perioada 
morţii rezultă în mod normal. Acest determinism este însă modificabil. În 
fapt, asupra acestuia poate interveni voinţa Spiritelor Judecătoare. Ele au 
puterea de a devansa sau de a întârzia date prevăzute, în funcţie de influenţele 
astrale, dacă evoluţia fiinţei încă mai trebuie activată!. 


1. Avem un exemplu recent, foarte potrivit. Bunica de pe tată a Reinei a murit la 
Tours. Faţă de influenţele astrale, spune Vetteliini, decesul ei ar fi trebuit să fie 

Mesagerii funerari nu aparțin unei categorii speciale de Spirite. Ei sunt 
desemnați pentru a îndeplini această funcție, de adunarea care se va ocupa de 
mort. Pot să fie chiar mai mulți care să îndeplinească misiunea sau numai 
unul singur... 

Uneori, înainte ca sufletul să devină capabil să-şi conştientizeze răspun- 
derile, el este condus totuşi în faţa adunării marilor Spirite. Se procedează 
astfei, pentru că de la această înfăţişare va simţi o impresionare... vagă, dar 
persistentă, care la un anume moment din viaţa sa rătăcitoare din Astral, îi va 
provoca reflecţii şi căutări. Dar, din momentul în care a devenit capabil să 
înţeleagă responsabilităţile sale, el va fi pus mereu faţă în faţă cu faptele 
vieţii avute - în fapt, imediat ce a trecut de Astral. Şi astfel, amintirile, 
regretele, remuşcările ce determină această vedere de ansamblu, vor fi cauze 
a unei activităţi ce va pregăti progresele sale în viitoarea reîncarnare. 

Spiritul suficient de evoluat va avea avantajul de a-şi alege singur viitoarea 
soartă. Nu mai este supus influențelor valului de încarnare. După cum va voi, 
va putea să-şi continue drumul în Astral sau să se încarneze cu un scop 
special, pentru a activa evoluţia fiinţelor din rasa sa..., beneficiind, în schimb 
şi el însuşi ca progres. 

Evoluţia în Astral este cea mai profitabilă, însă cea mai dură; unele 
Spirite preferă o urcare mai puţin rapidă şi mai puţin dureroasă. Pentru noi 
nu e posibil să înţelegem în ce constă această evoluţie în Astral. Singurul 
punct la îndemâna noastră este faptul că dezcarnatul, care a ales această cale, 
trebuie să se elibereze mai întâi de orice ataşament faţă de fiinţele sau 
interesele terestre pe care le-a lăsat în urmă. Încetul cu încetul, va deveni un 
„intermediar modificator” al Fatalităţii - faţă de care se apropie astfel, fără 
a o înţelege însă mai mult... 

Aceste cercetări, meditații profunde, pentru a clarifica puţin misterele 
Fatalităţii, ocupă o parte din activitatea Spiritelor înalte. Dânsele ştiu că Ea 
stă implacabilă deasupra vieţii fiecărei fiinţe. Anumite evenimente, fericite 
sau nefericite, sunt inevitabile: Mâna, enigmatica şi misterioasa Mână le-a 
determinat încă dinainte!. 

Vettellini apreciază că această ordine fatală stabileşte aproape jumătate 
din circumstanţele diferite ale vieţii cuiva. Din cealaltă jumătate, aproape o 
jumătate este în dirijarea Încarnatului ; aceasta este liberul său arbitru. Partea 
ce rămâne revine în puterea modificatoare a Spiritelor. (Această ultimă 


mai târziu, dar Spiritele protectoare, judecând suferinţele ei, au eliberat-o mai 
repede. Contrarul se va întâmpla cu bunica de pe mamă, Care, în mod normal, ar 
fi trebuit să moară în aprilie. 

1. În anii care au urmat, am putut înţelege că, dacă evenimentele sunt într-adevăr 
„determinate dinainte”, întrucât sunt doar în plan, realizarea lor nu este totuşi 
„inevitabilă”. (De altfel, acest aspect este redat în partea a doua a acestei 
comunicări.) 

porţiune a transmiterii a fost făcută de Reine cu o autoritate remarcabilă. 
Împărţirea în trei părți de influențe care guvernează viaţa fiecărei fiinţe a 
oferit o clarificare extremă în analizele sale: o jumătate din viaţă este 
dominată de Fatalitate, un sfert aparține liberului arbitru şi un sfert influențelor 
modificatoare a Spiritelor.) 

Este de remarcat că influenţa modificatoare a Spiritelor este necesară 
pentru a răpi Fatalităţii absolutul ei. Dânsa ar zdrobi nme şi evoluția ar fi 
cu atât mai mult întârziată. 

Întreb care este semnificaţia sinuciderii. 

Răspuns: Evenimentul sinuciderii îi este pus fiinţei în faţă de Fatalitate ; 
dar sfertul ei de libertate poate să o respingă. Fiinţa poate lupta impotriva 
circumstanțelor, poate să reacționeze împotriva tendinţelor atavice şi, în 
funcţie de caz, precum şi în funcţie de meritele sale, protectorii spirituali o 
vor ajuta... sau nu. 

O altă remarcă interesantă : am spus că Spiritele foarte evoluate ar putea, 
dacă ar vrea, să stagneze în Astral, bucurându-se în mod egoist de superiori- 
tatea obţinută. Dar acest dolce farniente nu se poate prelungi în mod etern. 
În fapt, la anumite intervale ar trece curenţi foarte puternici, influențe 
magnetice de ordin cosmic, care ar abate în mod violent aceste Spirite către 
Pământ, forțându-ie astfel pe cele leneşe să iasă din inactivitatea lor... 


* 


Această chestiune a Morții, fiind stabilită în mod definitiv, vorbim despre 
diferite incidente. 

Eu îi cer un sfat în privința absenței de o săptămână pe care o proiectăm. 
Vettellini mă sfătuieşte intens să plec. „Vă veţi simţi mult mai bine.” Urmează 
apoi o serie de recomandări pentru grijile materiale. În timpul absenței 
noastre, Vettellini o va face pe Reine să lucreze, pentru ca să nu piardă nimic 
din facultăţile sale. 

În fine, se ocupă şi de sănătatea soţului ei. Îi dă pentru dânsul o prescripţie 
meticuloasă. 


Şedinţa 58 — vineri, 9 mai 1913 


În primul ei somn, Reine a mers iarăşi să vadă marile Spirite albastre şi, de 
această dată, a putut asista la una din fazele lor de repaus şi de delectare. Îmi 
spune că în actuala sa condiţie fluidică, fără îndoială; ea nu ar fi fost capabilă 
să simtă aceste plăceri astrale extraordinare, dar a fost ajutată; a fost 
sensibilizată până la punctul voit, astfel ca ea să poată percepe minunatele 
armonii, pe care limbajul nostru nu le poate exprima. Termenul ce trebuie 
folosit pentru acestea este „muzica” ; pentru noi, ar fi cuvântul care cores- 
punde cel mai bine încântării de la care mai continuă să simtă o emoţionantă 
impresie. Dar ce cuvânt sărac, ce expresie goală în a reda acele plăceri ! 

Îmi spune că stă în puterea fiecărui Spirit foarte evoluat să producă astfel 
de melodii fermecătoare, dar, când se adună pentru a-şi uni şi combina aceste 
feluri de unde muzicale, frumuseţea undelor creşte în chip minunat. Adesea, 
după meditaţiile lor profunde sau după o perioadă de activitate destinată 
ajutorării oamenilor nenorocijţi, ele se reunesc pentru a produce — sau pentru 
a percepe - aceste vibrații extraordinare, esenţă însăşi a ceea ce noi pe 
pământ considerăm a fi arta cea mai sublimă - şi care totuşi aici nu este decât 
un biet ecou sărăcit al divinelor emisii originale. 


* 


Întrucât e o oră dedicată muzicii, încerc să o trimit într-o vizită la Albert 
B., cu speranța de a-i descoperi Inspiratorul. Însă Reine, care s-a dus la 
dânsul, îmi spune că el nu este acolo (verificat ca exact) şi nici Spiritul-ghid 
al său. De la Ghidul respectiv îi percepe bine fluidul, dar e absent... (Poate 
că este încă la concertul din înălţimi?) 

Dintr-o dată iată-l, pe bătrânul nostru prieten din America, anunţându-se 
printr-un şoc destul de brutal. Reine tresare, îşi încruntă sprâncenele, apoi 
râde. Vechiul prieten e vesel şi viguros. E mulţumit că-i cerem să vină ca să 
ne vadă în timpul călătoriei noastre. Ne spune să remarcăm bine când, fără 
motiv şi fără vreo legătură, soţia mea se va simţi veselă şi bine dispusă. 
Atunci el va fi cu noi. Ne va însoţi adesea ; în toate zilele. 

ÎL rog să binevoiască, din când în când, să repete suflul rece asupra feţei, 
ca acela pe care mi l-a produs într-o noapte cu atâta tărie. În loc să-mi 
transmită răspunsul, Reine râde şi pare deranjată. Insist pentru a afla de ce. 
- „EI spune că nu; aşa ceva îl plictiseşte !” Înghit răspunsul... gândind cât 
îi este de caracteristică această francheţe, omului pe care soţia mea l-a 
cunoscut astfel. Îmi citeşte gândurile ? Fără îndoială, căci adaugă: „Oh, eu 
nu sunt atât de bun ca Vettellini...”. Şi o ceartă puţin pe prietena sa Anne: 
„Ea cade iarăşi în nemulțumirea asupra ei înseşi (exact). Nu are nici un 
motiv: e absurd! Să se scuture; haide!”, 

Dar iată-l pe Vetellini. Începe prin a-mi da câteva detalii cu privire la 
adunările muzicale din Lumea de Dincolo; apoi vorbim despre călătoria 
noastră. După recomandări folositoare sănătăţii noastre, el stabileşte în mod 
metodic programul şedinţelor pe care Reine trebuie să le facă singură, în 
timpul absenței noastre. El prevede totul, inclusiv perniţa de sub cap, un 
elastic pe deget care să reţină creionul etc. Îmi spune să nu încerc nimic 
pentru a o magnetiza de la distanţă pe Reine. Trebuie să fac în aşa fel încât 
să profit cât mai mult de această călătorie în folosul sănătăţii. El se va ocupa 
de noi şi va veni în fiecare dimineaţă să ne urmărească puţin. În caz de 
incidente sau de griji, va trebui să-l invocăm. Îmi recomandă să fim veseli 
atât în ce mă priveşte pe mine, cât şi pe soţia mea. Trebuie să fim veseli, 
fericiţi ; este aproape o sarcină. 

Acceptă să-i pun mai multe întrebări, reamintindu-mi însă că nu trebuie 
să mă obosesc printr-o şedinţă prea lungă, căci primele zile ale călătoriei şi 
schimbarea aerului vor fi obositoare pentru mine. 

* 


ÎI întreb dacă Spiritele puţin evoluate îşi păstrează modul pământean de a 
gândi în cuvinte şi în vechiul lor limbaj. El răspunde că în mod sigur este 
aşa ; nici nu ar putea proceda altfel. Când încep să iasă din coma lor greoaie, 
ele încearcă să-şi limpezească noile senzaţii din Astral şi gândesc totul în 
cuvintele vechiului lor limbaj. Încetul cu incetul, vor obţine modul de a 
gândi fără cuvinte, de neînțeles pentru noi; dar modul respectiv nu va veni 
decât o dată cu evoluţia. 

Îl întreb pe Vettellini dacă dânsul ar putea-o conduce pe Reine la o altă 
planetă — de exemplu, la Marte —, pentru a-i permite să observe acolo lumea 
fizică şi fiinţele. (Fac aluzie la aşa-zisul voiaj al drei Smith şi la criticile care 
au urmat relatărilor sale.) Răspunde că imediat ce mediumul va atinge starea 
cataleptică, acest lucru va fi uşor — ca de altfel şi toate celelalte fenomene 
promise. Aceasta depinde însă de sănătatea ei; dar totul este întârziat din 
cauza fragilităţii sale extreme, 

Vorbesc atunci despre rolul organismului în viaţa încarnaţilor şi mă 
surprinde că acest rol poate fi uneori important într-un mod cu totul fals. 
Cum se poate ca o ființă ce pare inteligentă, cultivată, strălucitoare, cu 
calităţi morale, energică etc., să o regăsim după moartea sa - când a fost 
deposedată de trup — doar ca un biet Spirit slab şi năuc! 

Răspunsul e lung şi puţin cam confuz : la mulţi încarnaţi, spiritul nu are 
chiar atâta influenţă pe cât ar putea crede spiritualiştii. Pe pământ, trupul 
este adesea elementul dominant şi spiritul trebuie să reacționeze în contra 
lui, căci acesta posedă o anumită autonomie. Este un mecanism care poate fi 
şi rău, dar poate fi şi admirabil. În cazul ultim, un mecanism foarte mediocru 
ar putea realiza totuşi efecte surprinzătoare. Să ne reamintim de exemplul 
foarte sugestiv deja dat al unui luptător ce are o armură deosebită. ~ Eu 
remarc însă că acest punct de vedere, dacă este acceptat, ar modifica mult 
judecata noastră asupra celor din jur... şi adaug : „E tot una, destinul trebuie 
să i se pară crud Spiritului dezbrăcat subit de ceea ce el putea considera ca 
fiind un bun al său! ”. Reine însă replică, spunând că, din contra, această 
pierdere e o binefacere, fiindcă întotdeauna există o reacţie a trupului asupra 
spiritului şi că, în fapt, spiritul are un beneficiu din fotosirea unui instrument 
superior, la care de altfel nu avea drept. 

* 
Soţia mă roagă să-l întreb pe Vettellini dacă actuala complexitate a vieții 


noastre sociale nu e cumva o decădere. Trecutul, „timpurile de altă dată”, nu 
erau mai sănătoase, mai bune? Există un progres real sau totul este mai 

degrabă doar o redistribuire diferită a aceloraşi elemente ? Vettellini râde şi 
răspunde : „Ceea ce spunem noi despre trecut, părinţii noştri o spuneau la 
fel... şi strămoşii noştri de asemenea. Există însă o dezvoltare a inteligenței, 
a bunătăţii, a calităţilor spirituale. Totuşi, în Artă, într-adevăr, nu a fost un 
progres în perioada actuală a civilizaţiei noastre. Aceasta provine din faptul 
că mari artişti din epocile anterioare nu s-au mai reîncarnat, iar cei care 
practică acum arta sunt în cea mai mare parte Spirite tinere, care mereu nu 
au fost considerate demne de a fi ajutate. Însă, dacă există o criză în artă (în 
arta plastică), este doar o criză ; timpurile viitoare vor aduce o schimbare”. 

Câteva incidente vesele încheie şedinţa. Reine şi maestrul ei se tachinează 
şi râd... Apoi îşi spun la revedere. 


Şedinţa 59 ~ luni, 19 mai 1913 


O dată întorși ieri din micul nostru voiaj, am reluat astăzi şedinţele. În timpul 
acestei absenţe de zece zile, Reine îmi spune că nu a obținut nimic interesant. 
Ea a urmat în mod exact prescripțiile indicate şi în fiecare după-amiază s-a 
aşezat în condiţiile stabilite pentru şedinţa sa. Procedeu! folosit nu a reuşit 
însă bine. Ea cădea doar într-o somnolenţă stupidă, în cursul căreia continua 
să audă toate zgomotele exterioare. Şi când, după o oră, o oră şi jumătate, îşi 
revenea, resimțea o oboseală copleșitoare... 

Marţea ce a urmat plecării noastre (de sâmbătă), când ea se pregătea să se 
adoarmă, i-a apărut Vettellini. I-a văzut capul în mod distinct şi i-a remarcat 
buzele mişcându-se, ca şi cum ar fi încercat să-i vorbească, dar nu a putut 
să-l audă şi nici să-i perceapă vorbele... 


* 


Începem şedinţa la ora trei şi jumătate şi, imediat, Reine cade într-un 
somn profund. Continuu să o magnetizez în mod prelungit şi când cred că e 
îndeajuns, o întreb. Îmi răspunde că revine dintr-o vizită la Spiritele albastre, 
făcută împreună cu Vettellini. Încă de la începutul somnului a urcat, fără 
dificultate, fără eforturi - Ghidul ei e mulţumit. El îmi spune că dânsa nu şi-a 
pierdut antrenamentul în timpul acestor zece zile de absenţă şi îmi explică ce 
a cauzat insuccesul şedinţelor Reinei: „Procedeul de autohipnoză pe care i 
l-am indicat era bun, însă obiectul hipnotizor pe care l-aţi aleg nu a fost bun 
deloc”. (Era un glob strălucitor suspendat de un fir răsucit care, revenindu-şi, 
făcea să se rotească globul.) El îmi spune că globul nescânteind, nu putea 
să-i provoace Reinei decât o stare de toropeală penibilă. Astfel, dânsul a 
încercat să-i oprească şedinţele prin acea apariţie din marţea respectivă şi 
vorbindu-i, dar ea fiind deja toropită, nu a înţeles. Ba, din contra, a insistat 
cu toată oboseala ei, temându-se să nu fie certată dacă s-ar fi oprit. Cu tot 
insuccesul, tentativele ei au menţinut-o suplă şi flexibilă. Va trebui însă ca eu 
să găsesc un alt obiect, care să aibă o acţiune efectivă. 

Vorbim despre diverse lucruri, despre şedinţa următoare care, pentru 
antrenament, trebuie să fie o şedinţă cu magnetizare prelungită, fără expe- 
rienţe deosebite. Văd că Vetteilini vrea să realizeze ambele serii de cercetări 
(în plan fizic şi în plan astral), care trebuie să se completeze una pe cealaltă ; 
dar sănătatea mediumului pare să-l neliniştească mult... 

Jocuri de cuvinte şi tachinări obişnuite; apoi, deodată, Vettellini spune 
că dna Corniilier are dorinţa arzătoare de a-l auzi pe bunicul ei, dar că nu 
îndrăzneşte să o spună. (Soţia scoate o exclamaţie de surpriză, căci aşa este.) 
Însă astăzi bunicul nu poate cobori, „el este în misiune”. Va veni la şedinţa 
viitoare. E! a spus că va veni în toate zilele să ne însoţească în călătoria 
noastră, dar nu a venit decât o singură dată, în prima zi; dânsul a trebuit 
să-şi consacre toate forțele pentru îndeplinirea acelei „misiuni”, în mod 
sigur mai importantă. 

* 


Diferite chestiuni. Reine este fericită în noua sa locuință. S-a mutat în 
sâmbăta plecării noastre şi duminică s-a culcat ła dânsa acasă pentru prima 
oară în viața sa. Vettellini spune că şi-a petrecut noaptea de vineri spre 
sâmbătă în locuinţa ei cea nouă pentru a observa acolo diversele influenţe, 
alungând Spiritele inferioare aflate în trecere etc..., pe scurt, făcând poliţie ! 
Acum copila va fi fericită, căci în spaţiul respectiv nu sunt decât vibrații 
bune. De altfel, Veueilini își petrece mult timp în acel loc. (Reine îmi spune 
că, în stare de veghe, îl percepe permanent.) El este cel ce l-a influenţat pe 
soţul său şi i-a strecurat în cap gândul de a fi adormit de mine. (Achille, o 
fiinţă scundă, foarte sensibilă, care şi-a manifestat întotdeauna o frică grozavă 
la ideea de a fi hipnotizat, acum câteva zile, i-a spus dintr-o dată Reinei că 
ar dori mult să fie adormit de mine şi sugestionat să fie mai puţin timid. 
Aceasta l-ar ajuta, fără îndoială, la examenele sale.) 

Înainte de a-şi încheia vizita, Veuellini mă anunţă că pentru tatăl meu 
totul merge bine. El lucrează şi încearcă să înțeleagă; astfel, progresează în 
mod real. Trebuie să fiu satisfăcut de ceea ce am încercat ; nu a fost zadarnic. 
(În fapt, am făcut mai multe tentative pentru a-l ajuta pe tatăl meu, pe care 
nu le-am mai notat în aceste consemnări.) - „Vedeţi”, spune Reine, „nici un 
efort nu e pierdut, domnule Cornillier”. 


Şedinţa 60 — miercuri, 21 mai 1913 


Această şedinţă, în timpul căreia nu s-a întâmplat nimic supranormal, este şi 
ea una dintre cele mai remarcabile pe care le-am avut, ca urmare a impre- 
sionantei realităţi a dialogului respectiv. Desigur, ideile emise, învăţăturile şi 
revelaţiile expuse erau deosebit de interesante în sinea lor, dar spontaneitatea 
şi turnura originală a comunicărilor au fost de neînchipuit... Sunt imposibil 
de a fi redate... 

La ultima şedinţă, Vettellini îmi recomandase să nu facem astăzi decât un 
exerciţiu bun pentru antrenamentul Reinei. Astfel, am magnetizat-o într-un 
mod mult prelungit - în jur de o oră şi jumătate —, fără a încerca vreo 
experienţă. 

Aştept să-şi revină singură la faza transmiterilor. Ea mă caută întinzând 
mâinile, mă verifică, apoi începe să povestească ce a făcut. Acolo sus, la 
Spiritele albastre, era iarăşi un concert şi din nou a putut să audă acele 
armonii minunate care o fermecaseră şi prima dată. După coborâre, a rătăcit 
prin împrejurimi... şi s-a întâlnit cu tată] meu, care căuta ocazia să comunice 
prin ea. - „El ar fi vrut să vă vadă. L-am adus cu mine. E aici...” 

Schimb câteva vorbe cu tatăl meu, care îmi confirmă că acum este mai 
mulțumit. El lucrează; merge după Spirite care îi sunt superioare şi începe 
să înţeleagă motivele stării actuale în care se află. Îmi spune că s-a dus de 
mai multe ori să o vadă pe acea doamnă bătrână pentru care îl însărcinasem 
să o aducă la o şedinţă. Dar încercările sale faţă de dânsa nu reuşeau. Era 
primit rău: „Ea este mereu încăpăţânată în ideea sa fixă şi nu a putut-o 
influenţa nicicum... etc.”. 

Termin această discuţie şi cer să comunic cu Morrow (bunicul), care 
astăzi ar trebui să fie aici. Vettellini e cel care răspunde : „Morrow va veni 
mai târziu şi, aşteptându-l, vom sta de vorbă”. Şi, continuând, îmi spune că 
oglinda mecanică rotitoare pe care i-am cumpărat-o Reinei ca să se auto- 
hipnotizeze, va fi foarte bună. E inutil de căutat altceva. Ea poate să înceapă 
chiar de mâine ; îi vor trebui însă trei sau patru şedinţe înainte de a ajunge 
să scrie ceea ce face în timpul somnurilor ei solitare şi va fi bine să o 
încurajez şi să-i recomand să aibă răbdare, căci insuccesele o întristează din 
cauza fricii pe care o are că nu m-ar satisface. 

Vorbim despre aceste şedinţe, despre eficacitatea oglinzii. Deodată, Reine 
sare în sus şi exclamă: „Ah! Dar nu; asta e prea mult! Dumneavoastră ştiţi 
ce spune el, domnule Cornillier? Spune că această oglindă era tocmai ceea 
ce trebuia să prindă în laţ o păsărică, aşa ca mine !”. Însă în acel moment, un 
vizitator a sunat cu putere la uşa de intrare şi insistă... Şi cum Reine, 
adormită, nu percepe nimic, iar în vehementa ei replică la sarcasmul Ghidului 
ridicase vocea, soţia mea, temându-se că vizitatorul o aude, îmi spune încet 
să opresc discuţia. Amuzat însă de replică, eu nu fac nimic ; dar soţia mea e 
tot mai neliniştită... Subit, Reine se întrerupe, încruntă sprâncenele şi se 
aşază iarăşi în fotoliu, întorcându-i spatele lui Vettellini. Bombăneşte. ~? - 
Dar Veuellini i-a impus cu tărie să tacă şi Reine, neînţelegând, s-a supărat. 
(Vom afla acest fapt mai târziu.) Scena e deosebit de interesantă şi de un 
realism de nedescris. Vertellini a auzit sunându-se, a văzut neliniştea soției şi 
a acționat în locul meu. Am rămas nemişcaţi, gândind că vizitatorul îşi va 
pierde răbdarea. Dar el e cel care ne-o pune pe a noastră la încercare! 

Furioasă, soţia se hotărăşte să-i deschidă şi o aud introducându-l pe intrus în 
apartamentul de la etajul cinci... 

Revin atunci la Reine, care nu a mai mişcat şi care mai are incă expresia 
de mânie. Îi explic motivul întreruperii şi al intervenției în forţă a Ghidului 
ei. Înşelegând, îşi reia imediat buna dispoziţie. 

ÎI întreb pe Vettellini dacă relaţiile sexuale nu afectează cumva facultăţile 
mediumului şi dacă pentru aceasta, castitatea nu ar trebui să fie o lege. Spre 
surpriza mea, el răspunde clar că nu. - „Această funcţie naturală a organis- 
mului exercită mai degrabă o influenţă sensibilizantă, care nu poate fi decât 
favorabilă. Aceasta agită carnea trupului, frământă substanța sa organică şi 
astfel, dezvoltă impresionabilitatea.” De la cazul particular de care m-am 
ocupat, trecem la chestiunea generală a celibatului şi Ja starea specială la care 
poate conduce nefolosirea funcţiilor sexuale. Vettellini îmi spune că ar fi bine 
ca această problemă să fie tratată mai pe larg. Îmi va da elementele necesare 
pentru a-i consacra un capitol într-o carte viitoare. 

Prind ocazia să-l întreb care va fi influenţa evenimentelor politice (războaie 
şi revoluţii prezise) asupra operei noastre. Ce interes va mai putea suscita 
cartea pe care preconizez să o public privind aceste şedinţe, dacă ţara noastră 
va fi întoarsă pe dos şi toate inimile vor fi cuprinse de spaimă? Ce valoare 
ar mai putea avea încercările mele de a convinge, într-o epocă atât de 
tulbure? Vettellini îmi răspunde că, din contra, — atât cât poate el să prevadă-, 
opera va veni tocmai la momentul potrivit. Trebuie ca eu să adun toate 
documentele şi inaterialele necesare până la perioada teribilă. Publicarea ar 
putea fi făcută la sfârşitul groaznicului coşmar, când toţi oamenii vor fi într-o 
stare de istovire şi de îndoială într-atât de mare, încât nevoia de a regăsi o 
speranţă va fi la fel de puternică în ei, ca şi foamea şi setea. - „Atât cât pot 
eu să prevăd destinul - din care o parte rămâne ascuns şi pentru noi, 
Spiritele —, opera va fi realizată. Evenimentele politice şi sociale s-ar putea 
să ne împrăştie ; veţi putea pleca şi suferi diferite frământări, dar — atât cât 
pot să prevăd - veţi trece peste toate acestea şi opera se va realiza. De altfel, 
criza s-ar putea să fie întârziată. În orice caz, când va veni, vă voi da 
indicaţiile necesare pentru siguranţa operei. Ea trebuie să fie făcută şi se va 
face...” 

În acest moment soția revine şi îmi spune că doi prieteni din America, în 
trecere prin Paris, vor numaidecât să mă vadă. Ea nu ştie cum să-i refuze... 
E posibil, e foarte bine, însă nu pot totuşi să-i spun lui Vettellini să plece, ca 
să-i primesc pe ei! O mică discuţie şi perplexitate mare. ~ Însuşi Vettellini 
intervine şi îmi spune să nu mă enervez. Pot să lipsesc ; el va avea grijă de 
Reine şi o va împiedica să revină la starea de veghe. Să nu-mi fie teamă; o 
voi regăsi în stare calmă... 

M-am dus deci să-mi văd prietenii şi, ia revenire, într-adevăr, am regăsit-o 
pe Reine odihnindu-se liniştită. Am reluat conversaţia din punctul întreruperii : 

Materialele adunate până în prezent sunt bune. Acum trebuie revăzut 
întregul material privitor la procesul naşterii. Pentru această problemă va fi 
o dificultate în plus, din cauza faptului că o parte din fenomenele fiziologice 
afirmate sunt în contradicţie cu actualele teorii ştiinţifice. Nu trebuie să-mi 
fie însă teamă să analizez în profunzime diversele modalităţi ale încarnării. 
Trebuie ca totul să fie clar şi logic şi să se înlănţuie în mod ferm - „astfel 
încât”, spune Vettellini, „dacă nu-i vom putea convinge pe fiziologi, cel 
puţin să le strecurăm în minte o îndoială. Reine tresare şi apoi râde: 
„Ah! Acolo e Morrow! Acum îl recunoaştem”. Şi, devenind familiară cu el, 
îl tutuieşte: „Iată-te! Ei bine, spune-ne ce-ai făcut de n-ai venit atâta timp ? ”. 

Bunicul declară mai întâi că este fericit văzându-ne reuniți din nou. Apoi, 
în modul său brusc şi jovial, atât de caracteristic, el rectifică o eroare făcută 
de Vettellini în ceea ce-l priveşte: „Vettellini a spus că în timpul călătoriei 
voastre eu nu am venit decât o dată să vă însoțesc - în prima zi. - E adevărat 
că v-am însoțit numai în prima zi, însă în toate celelalte zile am venit totuşi — 
şi uneori de mai multe ori -, dar numai pentru câteva momente, pentru a 
vedea dacă totul e bine. Doar că nu puteam rămâne, căci acţiunea mea îmi ia 
mult timp”. 

În întreb în ce constă lucrarea sa. Răspunde că se ocupă cu modificarea 
evenimentelor internaţionale. În fiecare zi se duce pe lângă câteva perso- 
nalităţi politice pentru a le influenţa, pentru a le ajuta să ia anumite decizii 
şi să se abată de la altele etc. Aceasta impune eforturi mari. 

Copila îl întreabă de la ea însăşi ce face în afară de această misiune, ca 
odihnă şi distracţie. Ascultând răspunsul, e total surprinsă: „Ah, aceasta, de 
exemplu..., e tare... ! şi exclamaţiile sale de uimire se prelungesc: „Ah, nu; 
nu e posibil! Domnule Cornillier, ştiţi ce spune Morrow ? Ei bine, pentru a 
se recrea după acţiunile sale, el se duce în locuri unde se fac afaceri, afaceri 
mari. Merge în... în... (ea îl face să repete). EI zice : la camere... de comerţ. 
Ce sunt acestea? - la Bursă. (Dânsa râde cu hohote.) Dar merge şi la 
bănci... şi priveşte ce se face acolo... Şi, uneori, îndeamnă la anumite 
afaceri ! ”. Copilei nu-i vine să creadă... şi de altfel, nici nouă nu ne vine să 
credem. Îmi privesc soţia, ea mă priveşte pe mine... Suntem stupefiaţi 
amândoi. Aceasta îi era o trăsătură caracteristică, întru totul revelatoare 
pentru identitatea acestui om - despre care Reine nu cunoştea absolut nimic -, 
încât rămânem uimiţi. 

Insă Vettellini ne atrage atenţia, ce ne fusese captată cu totul de extra- 
ordinarul şi atât de vioiul personaj, remarcând calm că acest gen de distracţie 
nu l-ar prea amuza pe dânsul. La aceasta, bătrânul răspunde că nu o face 
decât în momentele libere. Este plăcerea sa atunci când nu are altceva mai 
bun de făcut; este o veche amintire a pasiunii ce o avea în ultima sa 
încarnare. Schimbând însă tonul lui cam vioi, adaugă cu un gen de respect: 
„Şi apoi, nu există mulţi Vettellini ; iar eu, nu sunt singurul”. 

Reine, auzindu-mă că fac câteva reflecţii asupra deosebirii mari ce există 
între cei doi Protectori, îşi exprimă propriile observaţii: „Morrow este 
desigur un Spirit mare ; dar, ştiţi, nu e ca Vettellini. A fost un om politic, un 
om de afaceri... şi el s-a ridicat în special după moartea sa. Însă Vettellini era 
încă de pe pământ un mare gânditor. Era un savant şi iubea Artele. Se 
pricepea bine la pictură. Oh, bunicul este foarte bun. E foarte evoluat, însă 
Vettellini este deasupra - mai fin, mai pur. Îndată ce-şi va termina opera, va 
trece într-o altă sferă şi lucrurile de pe Pământ nu-l vor mai preocupa...”. La 
aceasta, Reine devine conştientă că trecerea respectivă implică plecarea sa, 
dispariţia lui pentru noi... şi se întristează. Întorcându-se spre dânsul, îi 
spune cu duioşie: „E posibil să ne părăseşti? Oh, doar nu ne vei aban- 
dona!... Vei reveni adesea să ne vezi?”. Din ochi îi curg lacrimi. El o 
consolează puţin şi îi spune că, în orice caz, această trecere nu va fi decât 
după mult timp; şi apoi, oricum, va putea să ne ajute, să ne indrume de 
departe. 

Şi după moartea noastră ? întreb eu. - „După moartea noastră, ca Spirite, 
vom putea comunica şi cu el. Ne va ajuta să evoluăm către sfera sa, căci, 
probabil, noi nu ne vom mai reîncarna”, spune Reine. Apoi, mai vioaie: „Să 
vorbim despre alte lucruri; acesta e prea trist”. 

Revenim atunci la cel de al doilea Ghid al nostru, care prin mersul 
discuţiei se afla în postura de a-şi defini şi el afinităţile pentru nepoata sa. El 
remarcă ataşamentul lui faţă de mine prin ea şi, datorită ei, cum de altfel şi 
Vettellini s-a ataşat de ea prin mine şi datorită mie. Soţia mea spune că acest 
ultim fapt e foarte adevărat. Însă ei îi este întotdeauna frică de Vestellini. El 
o vede? Maestrul răspunde că ştie şi îi cunoaşte toate sentimentele. De 
exemplu, el ştie că ochii din portretul său, dânsei i se par ca fiind „ochi de 
Judecător”. Soţia exclamă de surprindere şi îmi spune că e adevărul adevărat. 
Reine remarcă insă că dnei Cornillier nu are de ce să-i fie frică; Vettellini e 
atât de bun!... 

Ea spune că a descoperit acum că s-au cunoscut într-o altă viaţă - în 
Egipt. Era penultima viaţă a lui. În ultima şi relativ recenta sa încarnare, 
Vettellini a fost acel savant, acel gânditor, pe care îl vedem uneori (în viziune 
imaginată) într-un laborator, înconjurat de alambice şi retorte sau, alteori, 
mergând pe aleile unui parc cu arbori înalţi, având capul descoperit şi 
privirea gânditoare. — „El nu era francez ; a fost probabil italian... însă el ni 
se va face cunoscut mai târziu, cu certitudine. Voiaja mult; şi în cursul unei 
călătorii în Bretania, v-a văzut pe când eraţi copil, pe dumneavoastră domnule 
Cornillier. El spune că la... (Ea ascultă şi îl face să repete) Nantes? Da, 
Nantes!. A simţit o atracţie pentru acel copil, şi când, după moartea sa, a 
conceput această operă şi a căutat persoane în viaţă care să o realizeze, a 
venit lângă dumneavoastră şi a gândit că eraţi un teren bun. Atunci v-a 


1. Într-adevăr, copilăria mi-am petrecut-o la Nantes 

urmărit şi, încetul cu încetul, a pregătit circumstanţele. Apoi m-a regăsit şi 
pe mine şi a modificat, a influenţat evenimentele până la punctul necesar 
întâlnirii noastre. Am venit aici, cu toate numeroasele obstacole, amintiţi-vă. 
Şi acum suntem împreună: opera se realizează.” 

Relatarea straniului roman continuă ; apoi, din nou, intervine Morrow. 
Cu vigoarea sa jovială o tachinează pe Reine, care ripostează prompt. - „Ce 
bună-i de gură această copilă! ” remarcă dânsul. 

Soţia mea ar vrea să ştie de ce bunicul nu-şi arată mediumului faţa 
materializată, aşa cum face Ghidul ei. „Fiindcă asta nu-mi place. O voi face 
când voi considera ca necesar. Dacă, de exemplu, Vettellini v-ar părăsi, eu 
i-aş lua locul şi atunci m-aş materializa, pentru a intra mai bine în relaţii cu 
voi. De fapt, Vettellini trăieşte acum cu voi. E aproape permanent la Reine, 
sau aici.” 

Îl întreb pe Ghid de ce la Reine produce atât de des trosnituri? El 
răspunde că dânsa cade foarte des pradă unor accese de tristeţe intensă, din 
cauza hipersensibilităţii dezvoltate prin antrenamentul făcut. Aceste tros- 
nituri - pe care el le face să fie produse de două sau trei Spirite inferioare — 
au rostul de a o face să fie conştientă că el e acolo, că o veghează şi o 
protejează... Aceasta îi ridică moralul şi o face fericită. 

Întreb dacă toţi oamenii în viaţă îşi au Protectorul lor. Răspuns: „În 
principiu, da. Fiecare ființă are unul sau mai multe Spirite prietene. Însă 
omul nu ştie întotdeauna să le păstreze. Foarte adesea le îndepărtează prin 
nepriceperea sa, prin instinctele sale reale - care cheamă alte Spirite în jurul 
său. Vă creați singuri societatea astrală proprie şi aveți în jurul vostru prietenii 
pe care îi meritaţi... Pentru ca un Spirit să rămână protectorul constant al 
unui încarnat, trebuie ca acest încarnat să fie în acelaşi curent de evoluţie şi 
să nu fie prea inferior faţă de Ghidul său, căci altfel nu ar primi influenţa 
acestuia și nici nu i-ar înțelege inspiraţia transmisă... ”. 

Diferite incidente. Reine îmi reaminteşte că în această dimineaţă, când 
am vorbit împreună, ea a spus lucruri superioare faţă de cunoştinţele proprii. 
- „Veitellini era cel care mi le sufla”, zice dânsa. „În stare de veghe, nu ştiu 
nimic din toate acestea, dar el mă făcea să vă răspund”, (Într-adevăr, dimi- 
neaţă, după ce Reine mi-a pozat, am vorbit câteva momente despre lucruri 
serioase şi am remarcat bine un fel de automatism în exprimările sale şi, în 
acelaşi timp, şi o profunzime neobişnuită a judecății ei.) Veitellini o între- 
tupe: „Reine doarme de foarte mult timp. Trebuie trezită...”. 

Procedez la trezire, Reine începe să-şi revină... când, dintr-o dată, îmi 
opreşte pasele, ascultă, şi apoi, cu mare greutate, bâlbâind, zice : „Vettellini 
vrea ca în seara aceasta să beau o cană cu ceai de tei. Am încă temperatură. 
Să nu uitaţi...”, Într-adevăr, sărmana copilă are temperatură mare. 

Şedinţa 61 — vineri, 23 mai 1913 


După procedura obişnuită şi interogatoriul meu (la care Reine nu are nimic 
de spus), îi cer să meargă să viziteze o persoană care locuieşte la Paris - în 
calea Malakoff -, ca să-mi spună ce va putea observa despre starea acesteia. 
Doresc, de asemenea, să încerce să înţeleagă bine atmosfera morală a casei!. 
(Soţia mea are o mare afecţiune pentru persoana respectivă - o doamnă 
bătrână, foarte interesantă prin calităţile ei de inteligenţă şi de suflet - şi ar 
vrea să ştie dacă ar putea să-i vorbească despre cercetările noastre şi să-i 
deschidă spiritul către concepţii, care să o ajute să suporte suferințele sale.) 

Îi indic traseul şi, după câteva ezitări, copila găseşte casa şi pătrunde 
înăuntru - la ordinul meu - printr-o fereastră de la primul etaj. E tocmai 
camera dnei S. Reine îi descoperă mai întâi patul, apoi o persoană culcată. 
„E o doamnă, o doamnă în vârstă. E bolnavă. Oh, e chiar foarte bolnavă!” 
După aceste câteva vorbe spuse cu încetineală, mai cercetând, reia cu tărie şi 
afirmativ: „E bolnavă de mult timp şi nu o va mai duce mult. Văd acest 
lucru fiindcă spiritul îi este foarte detaşat de trup. Este împrejurul ei şi 
deasupra. Ştiţi, v-am mai descris o astfel de stare şi altă dată. Oh, dar nu e 
un spirit roşu, nu; este deja evoluat. E mai bun decât unul gri; este un 
albăstrui, fără culoare închisă. E pe calea cea bună a evoluției. Voi încerca 
să-i vorbesc”. 

Trec câteva momente, dar apoi exclamă: „Oh, cât îi este de frică! 
Fuge... E curios, spiritul îi este într-atât de înfricoşat, încât fuge! Dar ceea 
ce e ciudat este că, în loc de a intra în trup, se îndepărtează şi se tot roteşte 
în jurul ei. Asta arată că e foarte aproape de sfârşit; spiritul ei are deja 
obişnuința de a părăsi truput”. 

Îi spun Reinei să nu se mai ocupe de el şi, mai degrabă, să privească prin 
cameră. Să încerce să înţeleagă atmosfera casei şi să descopere vreo parti- 
cularitate interesantă. 

După câteva momente: „Domnule Corniilier, în cameră se mai află un 
Spirit, unul de asemenea albăstrui. Mă voi apropia să-l văd. - Uite, e straniu, 
e acelaşi fluid cu cel al doamnei bătrâne... Voi încerca să intru în legătură 
cu el”, Buzele Reinei se mişcă, părând a avea o conversaţie cu cineva... 

După un moment, se apleacă spre mine : „Spiritul care este acolo... nu e 
prea mulțumit de prezenţa mea. Este Spiritul unei femei moarte de mai mult 
timp. Spune că ea este cea care trebuie să vegheze aupra acestei persoane... 
şi nimeni altcineva ; rolul acesta este al ei, e misiunea sa ; şi eu nu am pentru 
ce să vin să mă ocup de dânsa şi să o tulbur...”. 


1. Această casă este locul de adunare al unei anumite secte religioase şi doream să 
ştiu dacă Reine ar resimţi o impresie deosebită. 
2. Într-adevăr, a murit la scurt timp după aceea 

Mă gândesc imediat la o fiică a dnei S., moartă de mai mulți ani şi îi spun 
Reinei să-i ceară acelui Spirit să aibă bunăvoința de a ne spune numele său 
şi cine este. 

Ea face ce-i spun ; expresia ei devine însă dură, sprâncenele i se încruntă. 
Înţeleg că răspunsul e mai degrabă rece. „Îmi spune că nu am de ce să mă 
ocup de dânsa... Aşteaptă momentul pentru a ajuta această persoană, care a 
respins-o deja de mai multe ori, din frică. Bătrâna e teribil de înspăimântată ; 
nemaifiind roşie, ar trebui să fie conştientă. Spiritul refuză să-şi dea numele ; 
să-l lăsăm în pace! Vrea să vegheze singur. Spune că aşteaptă de mult 
momentul în care persoana nu va mai avea, în fine, acea frică şi o va lăsa să 
intre în legătură cu ea. Nu mai adaugă nimic în plus; vrea să fie lăsat în 

ace...” 
p Atunci îi comand: „Reine, să-i spui Spiritului acest cuvânt: Sibyl. 
Spune-i-l cu tărie. Pronunţă acest cuvânt, Sibyl, ca şi cum acesta i-ar fi 
numele prin care vrei să-l chemi. Fă aşa”. 

O văd că e gata să facă ce i-am spus. Apoi, cu voce tare, imperativă, ea 
pronunţă: „Sibyl!”. Urmează însă o zguduitură violentă; un strigăt de 
spaimă ; ea se trage îndărăt într-un colț al fotoliului, strângându-şi braţele pe 
piept ca pentru a se apăra. Expresia ei e total neliniştită, pare că se teme de 
un atac. Foarte surprins de o consecinţă atât de neașteptată. Încerc mai întâi 
să o liniştesc : Reine..., ce ai? Nu-ţi fie deloc teamă. Acest Spirit nu-ţi poate 
face nici un rău. Îi eşti superioară. Ce este? 

Tremură din tot trupul... Îmi vorbeşte, însă fără a mă privi, fixând golul 
cu groază: „Domnule Cornillier, vrea să-mi facă rău; mi-e frică... Când 
i-am spus acest cuvânt «Sibyl»!, a făcut un fel de salt spre mine. Am crezut 
că-mi va face ceva rău”. Se calmează, încetul cu încetul, dar fără a se 
reîntoarce, mă întreabă : „Acesta este deci numele său? Ea mi-a spus: „Mă 
cunoşti deci ?”. Atunci o rog pe Reine să-i explice Spiritului scopul pe care 
am vrut să-l realizăm trimiţând-o acolo... sentimentele soţiei mele etc. 

Treptat, Reine îşi revine... Îmi relatează că acest Spirit este fiica doamnei 
bătrâne. Stă acolo fiindcă vrea să-şi ajute mama să înţeleagă. Dar încă nu a 
reuşit. Este o misiune pe care şi-a ales-o. Vrea şi trebuie să o îndeplinească. 
Dacă mama sa ar fi lăsat-o să intre în legătură, nu ar fi suferit atât. „Ştiţi, ea 
este încă geloasă. Vrea să reuşească singură.” 

îi spun Reinei să-i transmită că îi respectăm vrerea şi o vom lăsa să 
acţioneze singură. Să nu se mai irite. Dna Cornillier avea doar dorinţa 
profundă să o ajute pe dna S. prin explicarea experienţelor noastre. Sibyl se 
calmează : „Atunci să vină repede ; să vină să o vadă şi să-i vorbească. O voi 
ajuta pe cât posibil...”. Şi, în momentul în care o rechem pe Reine aici, ea 
adaugă: „Mulţumesc”. 


1. Desigur, Reine nu cunoaşte că acest cuvânt este un prenume în țările anglo-saxon€. 

Copila a revenit. Respiră... Ah! a simţit o adevărată groază! Vettellini, 
acum prezent, râde puţin de dânsa. A fost şi el acolo cu ea, dar nu s-a arătat, 
A vrut să vadă cum acţionează singură. În caz de conflict, ar fi intervenit. El 
confirmă observaţiile Reinei şi spune că Anne trebuie să meargă să o vadă pe 
dna $.!. 

Propun ca astăzi să începem recapitularea cuvenită cu privire la Naştere 
şi, după acceptul Maestrului, procedez în mod metodic; obţin astfel o 
învăţătură precisă, al cărei rezumat îl redau aici : 

Contrar celor pe care le presupuneam eu, în substanța vie primitivă nu 
are loc nicidecum pătrunderea în celulă a unui principiu vital, al unui suflet 
care să confere viaţa şi care să se afle lângă nucleu atunci când celula este pe 
punctul de a se reproduce. Cauza diviziunii rezidă în condiţiile chimice ale 
celulei ; reacţiile substanței provoacă transformarea. Aici nu este încă pre- 
zenţa unui „spirit”. 

Reproducerea umană. Raportul sexual este o chemare la încarnare, a 
cărei condiţionare expresă este penetrarea ovulului de către spermatozoid. 

Ovarele femeii conţin un număr mare de ovule, aflate în diferite grade de 
maturitate. Imediat după menstruaţie, ovulul ajuns la maturitate iese din ovar 
şi alunecă prin trompele lui Fallope. Pătrunderea spermatozoidului în ovul ar 
trebui să se producă în timpul raportului sexual, dar în acest fenomen sunt 
foarte multe neregularități, care provin din temperament, condiţiile sănătăţii 
etc. Spiritul dezcarnat - aflat fie în stare de rătăcire inconştientă, fie în 
venire voluntară pentru încarnare conştientă - este captat de vârtejul vibrator 
produs prin conjugarea spermatozoidului cu ovulul. După ce a luat contact 
cu oul fecundat, va ieşi, însă va fi legat de acesta de-acum încolo printr-o 
legătură fluidică. 

Contrar celor ce le credeam până acum, nu pot fi captaţi în acelaşi timp 
doi - sau mai mulţi - spermatozoizi. O femeie care nu ar fi avut decât un 


1. În cursul mai multor vizite ale soţiei mele la dna S., ajungând să-i vorbească 
despre fenomenele spiritiste etc. etc., aceasta i-a declarat răspicat că nu vroia să 
se ocupe deloc cu aşa ceva. Cu un bun simţ deosebit, i-a spus că se va supune 
Legii generale... care nu poale fi decât dreaptă. Dar, ca punct interesant, i-a 
mărturisit soţiei că, în diferite rânduri, după moartea fiicei sale, a auzi? în jurul 
ei diferite lovituri. 

2. Faptul că la unele clase de animale foarte inferioare s-a putut înlocui fecundarea 
naturală a oului (de către celula masculină) printr-un agent chimic introdus 
artificial, nu are nici o valoare în raport cu fecundarea la animalele superioare, 
Ouăle claselor de animale inferioare, insecte etc. ar putea să se dezvolte prin 
pantenogeneză, agentul iritant introdus nefăcând decât să decidă modul dezvoltării. 
EI nu creează în nici un fel forţa evolutivă a individului, ci îi dă numai ocazia de 
a se dezvolta. 

3. Conform observaţiilor unor specialişti, fecundarea nu ar avea loc întotdeauna 
instantaneu. Conjugarea s-ar putea produce după câteva ore şi chiar după câteva 
zile. La sfârşitul volumului, în nota I se vă găsi un răspuns a aceste obiecţiuni. 

singur raport, mi ar putea să dea naştere la doi copii. Numai printr-un al 
doilea raport sexual (un interval de câteva zile mai permite încă receptivitatea) 
poate fi captat şi un nou spermatozoid care să pătrundă în ovul! - fn acelaşi 
ovul, întrucât nu poate fi fecundat decât un singur ovul. Pot să pătrundă în 
acelaşi timp mai mulţi spermatozoizi în ovul, dar numai unul singur se va 
conjuga şi va determina fecundarea. Ceilalţi sunt eliminaţi şi dispar. Deci la 
o fecundare nu există decât un singur spermatozoid... şi calitatea sa vibra- 
torie — mai forte sau mai slabă, mai arzătoare sau mai indiferentă - este aceea 
care va determina sexul masculin sau sexul feminin. Această calitate vibra- 
torie depinde de starea specială a părintelui în momentul actului. 

Un Spirit foarte evoluat, care se reîncarnează în mod voluntar, poate să-şi 
aleagă sexul, fie profitând de o stare favorabilă a părintelui, fie modificându-i 
în prealabil această stare... 

Ar exista într-un interval de timp de opt la zece zile, posibilitatea modi- 
ficării fenomenului. Vettellini afirmă că ovulul ar putea - fie în urma unui 
nou act sexual, fie după un şoc determinant (mai rar altul decât raportul 
sexual) - să se contracte şi să se deschidă, lăsând să-i scape substanţa primită 
sau, din contra, să se lase pătruns de noi spermatozoiz?. Este însă cu torul 
necesar să se înceapă procesul specific al formării fetale - cu diviziunea 
celulară independentă în ovul -, înaintea unei noi fecundări. Dacă nu ar 
exista un interval de timp suficient pentru a permite procesul diviziunii 
celulare independente înainte de a doua penetrare, aceasta ar conduce la 
procreaţia unui monstru... copil cu două capete etc. 

ÎI întreb pe Vettellini care ar fi perioada cea maj bună pentru a-i conferi 
încarnării un maxim de vitalitate. Aceasta ar fi la una-două zile după 
menstruaţie, atunci când ovulul a coborât mult în matrice şi când spermato- 
zoidul nu ar avea de făcut un drum mai lung pentru a-l întâlni. Vibrionul 
poate într-adevăr să urce în căutarea ovulului până în trompe (şi în mod 


1. Luând cunoştinţă de acest text, dr. Geley mi-a spus că a observat nu de mult timp 
un caz curios, ce ar confirma învăţătura respectivă: o femeie măritată cu un 
muncitor, pe care îl tratase de un sifilis recent, a devenit gravidă şi a născut doi 
gemeni - din care unuia i-au apărut, după câteva zile, plăgi sifilitice şi cu tot 
tratamentul intensiv, a murit după opt zile. Celălalt a rămas însă imun la orice 
manifestare sifilitică şi s-a făcut un copil frumos. Dr. Geley consideră că ultimul 
putea fi fructul unui act sexual cu un bărbat sănătos - precedent sau ulterior 
actului cu bărbatul infectat. 

2. Afirmația este total contrară părerii specialiştilor (cititorul reţine desigur faptul 
că textul cărţii a fost scris în anui 1913 - n.tr.) care pretind că, imediat după 
pătrunderea unui spermatozoid în ovul, la suprafaţa acestuia s-ar forma o coagulare 
ce se opune ia orice ieşire sau intrare nouă. Pătrunderea întâmplătoare a mai 
multor vibrioni ar da loc la monştri dubli sau tripli. Această ultimă explicaţie este 
de altfel identică celei date de Vettellini. 

excepţional până în ovar), dar atunci pierde din „căldura sa” în raport cu 
timpul care îi va trebui să ajungă la ou şi, astfel, sarcina va fi mai puţin bună. 

Pot să existe formări fetale şi fără captarea unui Spirit; atunci, însă, 
bineinţeles, fenomenul se va termina printr-un avort sau o naştere prematură 
a unui fetus ce nu va trăi. (Reine remarcă faptul că în acest caz, sarcina este 
impusă de Fatalitate... ca o încercare ce activează evoluţia.) Fecundarea ar fi 
posibilă şi în timpul menstruației, deşi, în mod normal, ovulul nu coboară 
decât după încetarea acesteia; dar atunci, actul sexual va determina o 
surescitare atât de intensă, încât ovulul va cădea subit şi, prin această cădere 
imediată, va putea fi fecundat. Însă în această situaţie, pătrunderea spermato- 
zoidului nu va fi fără riscul de a fi introduse în ou elemente impure din 
mediul respectiv, 

Vettellini pare perfect conştient că învăţătura sa este în dezacord în 
privinţa mai multor puncte, cu opinia ştiinţifică. La observaţiile mele dânsul 
răspunde doar că opinia ştiinţifică se va modifica, încetul cu încetul, în 
această problemă... ca, de altfel, şi asupra altor probleme. Nu este cazul să 
fim neliniştiţi... Informaţiile date de el ar putea chiar să ajute anumiţi savanţi 
să găsească adevărata cale... 

* 


Schimb subiectul, vrând să reflectez puțin asupra numeroaselor cunoașteri 
transmise şi îi cer lui Vettellini să precizeze anumite detalii privind incidentele 
din ultima şedinţă. 

El a murit - îmi spune dânsul — acum douăzeci de ani. (Reine era atunci 
pe punctul de a se naşte.) Era un savant şi un gânditor, trăind în singurătate, 
absorbit de cercetarea marilor probleme ale vieţii. Era de o sensibilitate atât 
de subtilă încât percepea emisia fluidică a fiinţelor cu care intra în contact, 
păstrând-o în amintire în mod inconştient. - „Tocmai astfel”, spune Reine, 
„întâlnindu-vă de mai multe ori când eraţi copil, a păstrat în el impresia 
puternicei afinități existente între dumneavoastră şi dânsul şi, după moartea 
sa, când şi-a proiectat opera, a decis să vă regăsească”. 

. 


Veuellini îmi comunică diferite recomandări privind şedinţele pe care 
Reine le face acasă. Va trebui ca de acum înainte, să-şi rezerve - în afară de 
duminică - încă o zi de odihnă totală, căci, altfel, sănătatea ei se va resimţi. 
Dânsul e la curent cu tot ceea ce i se întâmplă în viaţa ei şi aceasta dă loc la 
tachinări și glume, pe cât de amuzante, pe atât de neimitabile. 

La venirea ei, copila mi-a povestit că ieri, un puternic sunet al ciopoțelului 
soneriei a făcut-o să sară din pat. A deschis repede uşa... Nimeni... Era de 
fapt vechiul prieten Jeanik care vroia să-i amintească de dânsul, mani- 
festându-şi astfel prezența. Reine îl roagă pe Vettellini, care i-a dat această 

explicație, să-l trimită să se manifeste în altă parte..., de exemplu, la 
dl Cornillier. „Lui nu-i va fi frică. Pe mine mă sperie prea..., astea îmi fac rău.” 
Vettellini mă informează că marele muzician, Ghidul prietenului nostru 
Albert B., va veni la şedinţa de luni să ne dea informații despre el însuşi şi 
despre opera sa. Bine, vom vedea... 
* 


Încep să o trezesc pe Reine. Aceeaşi scenă ca şi la ultima şedinţă: 
Vettellini revine să-mi spună că Re trebuie să ia în această seară o pastilă 
de aspirină. Mâine, înainte de a-şi incepe şedinţa de autohipnoză cu oglinda 
rotitoare, va trebui să se aşeze la măsuţa ei. Veltellini îi va comunica dacă îi 
este suficient de bine pentru a face şedinţa, sau trebuie să se odihnească. El 
adaugă că îi este tare teamă pentru dânsa... Pare neliniștit. 

(Dare de seamă a unei şedinţe ţinute la Reine în 29 mai) 


Vineri, 30 mai 1913 


Reine este destul de grav bolnavă. Încă o dată şedinţele au fost oprite, iar 
antrenamentul necesar obţinerii anumitor fenomene a fost amânat fără termen... 

După mai multe vizite ale soţiei mele acasă la ea, ieri m-am dus şi eu să 
o văd pentru a-mi da mai bine seama de starea ei... Găsind-o ceva mai bine, 
i-am propus să lucreze cu masa şi să-i ceară sfatul lui Vettellini. Îmi relatează 
că în ajun mai încercase această experienţă şi că masa i-a bătut: „Interzis să 
dormi (prin oglindă), aşteaptă Cornillier.” 

Abia ne pusesem mâinile pe masă, că mişcările ei au şi început: 
„Adormiţi-o pe Reine; da, imediat; nici un pericol”. 

Procedez deci după ritualul obişnuit. Reine adoarme foarte repede, face 
gesturi şi astfel trec câteva minute. Apoi întinde mâinile pentru a mă căuta şi 
a-mi comunica sfaturile Ghidului ei. Mai întâi îmi spune să nu mă neliniş- 
tesc; în curând ea va fi bine,... destul de bine pentru a putea relua săptămâna 
viitoare marile noastre şedinţe. Dânsa va trebui să se abţină insă de la 
şedinţele intermediare; nu e îndeajuns de tare ca să ţină piept la ambele 
antrenamente. Indispoziţia dureroasă ce a avut-o era de ordin fatal. În această 
perioadă ea trebuie să treacă prin suferințe grele. Vettellini nu putea face 
nimic ca să le impiedice. El s-a ocupat numai ca sensibilitatea ei de medium 
să nu fie afectată. A acţionat asupra sa uneori noaptea, alteori ziua - în 
timpul orelor de somnolenţă -... şi nu va mai avea reveniri. Noi vom relua 
şedinţele de la punctul întreruperii lor. Urmează sfaturi medicale şi recoman- 


1. (Sâmbătă 24 mai, ora 4 după-amiază) 
Eram la lucru în atelier când soneria de la uşa de intrare s-a făcut auzită. M-am 
dus să deschid uşa ; nu era nimeni. Am inspectat scara ; nu se afla nici un «om viu». 
29 mai 
În timpul şedinţei, Vertellini îmi spune că Jeanik a fost acela care a venit să-şi 
arate talentele. 

dări pentru viaţa sa practică. Îmi propune apoi să pun câteva întrebări; 
întrucât ea doarme bine, acestea nu o vor obosi. 

Accept cu plăcere, căci e un anume punct care mă frământă în legătură cu 
vizita făcută la începutul ultimei noastre şedinţe, la bâtrâna dnă S. 

Reine l-a găsit în camera ei pe Spiritul fiicei sale, Sibyl, ce părea că se 
instalase acolo, aşteptând cu răbdare o chemare a mamei sale care să-i dea 
posibilitatea, „dreptul” de a o ajuta. Or, soţia mea mergând să o vadă pe 
bătrâna sa prietenă, a aflat de la ea că fiica fusese incinerată ; dar, potrivit 
învăţăturii lui Vettellini, faptul de a fi fost incinerată ar fi trebuit să-i curme - 
Spiritului ei - orice posibilitate de revenire şi de legătură cu elementele care 
i-au constituit viaţa materială şi sentimentală terestră. Cum se explică deci 
prezenţa ei acolo? 

E un moment de aşteptare. Se pare că s-a dus să se informeze asupra 
circumstanțelor şi să verifice faptele despre care i-am vorbit. După aceasta, 
dânsul răspunde că sunt două motive care au permis revenirea Sibylei şi care 
explică prezența ei la mama sa; mai întâi, e deja mult timp de când a murit 
(e adevărat; circa 18 ani); iar, apoi, ea a acceptat o misiune - acea sarcină — 
ca o muncă pentru a evolua. La moartea ei nu era prea evoluată, totuşi era 
îndeajuns pentru a-şi putea alege in mod voluntar încercări pe care să le 
sufere în viaţa astrală... În urma mai multor altor încercări, şi-a ales-o şi pe 
aceasta, pe care ea a vrut-o în mod deliberat, faţă de afinităţile cu mama sa, 
precum şi faţă de iubirea ce o avea pentru ea. E o sclavie dură, dar consimţită, 
căci ea nu putea să-şi părăsească mama înainte de ultima ei suflare. Este ca 
legată acolo, înlănţuită - pentru a spune aşa - de misiunea respectivă. Pentru 
un Spirit e ca o adevărată închisoare... şi, în astfel de circumstanţe, Legea 
privind consecinţele incinerării poate - cu ajutorul Spiritelor Directoare - să 
fie modificată. De altfel, Vettellini remarcă faptul că Reine, în comunicarea 
sa, a fost fără îndoială foarte absolută. E} adaugă că un Spirit al cărui trup a 
fost incinerat, poate — dacă evoluţia îi necesită - să ajungă după un timp 
să sufere încercările corespunzătoare pentru a putea relua legătura cu Pămân- 
tul — dacă această legătură are totuşi un scop bun şi o evoluție meritorie. 
Există mii de modalităţi în a modifica Legea... 


+ 


O întreb pe Reine dacă marţi seara a simţit vreo impresie anormală. Ea se 
gândeşte şi îmi spune că marţi seara, pe la ora unsprezece, a căzut în somn 
hipnotic şi a venit la mine, atrasă de gândul meu. Mj-a văzut Spiritul degajat 
complet, plutind prin cameră şi încercând în van să iasă. A luat legătura cu 
dânsul ; spiritul meu a reconfortat-o... Şi, din acel moment, şi-a pierdut 
temerea (ce o avea în stare de veghe) că va muri, regăsindu-şi buna dispoziţie... 

Relatarea este interesantă, căci marţi seara, către ora unsprezece, am 
încercat în mod insistent să mă detaşez şi să merg la dânsa. Concentrându-mă 
profund, încercam să realizez fazele succesive ale ieşirii trupului fluidic, cu 

voinţa intensă de a merge la Reine şi de a o încuraja. Ceea ce mi-a spus ea 
dovedeşte că am reuşit în mod parţial. Simţind gândul meu, ea a venit singură. 
Reine adaugă din partea lui Vettellini că oboseala pe care eu o resimt de 
trei zile, nu provine decât din faptul că am făcut o mare risipă de forță 
nervoasă, excesivă pentru mine şi care mă face să sufăr. Nu trebuie să încerc 
acum astfel de manifestări, căci nu sunt îndeajuns de puternic. 
. 


Urmează diferite chestiuni... câteva tachinări, pentru a nu li se pierde 
obişnuinţa... şi apoi o trezesc pe Reine. 


Şedinţa 62 — luni, 2 iunie 1913 


Această şedinţă de reluare a fost destul de confuză. Copila a adormit uşor şi 
profund, însă transmiterile ei au fost lipsite de claritate. S-ar fi spus că ar fi 
fost de faţă şi un invitat! E departe de a-şi fi revenit; acesta e unul dintre 
motive, iar altul e că la recomandarea Ghidului ei, nu am magnetizat-o decât 
douăzeci de minute, în loc de o oră. 

* 


Reine începe prin a-mi spune că Vettellini a însoțit-o în obişnuita ei 
excursie din regiunea Spiritelor albastre, pe care de această dată le-a găsit în 
număr redus şi foarte agitate. „Păreau ocupate cu... (nu poate găsi cuvintele 
pentru a exprima cele văzute). Erau ca... fire..., fluide, curenţi, pe care ele 
plecau şi veneau... Poate că le produceau chiar ele însele... ? Urcau, coborau, 
treceau, se întorceau. Dădeau impresia că se joacă pe o imensă tablă de şah.” 
Vettellini, căruia îi cer să o ajute să-mi descrie acţiunile lor, îmi răspunde că 
îi este imposibil să mă facă să înţeleg ce făceau acestea, căci noi ~ în starea 
noastră de încarnaţi — nu avem nimic corespunzător acestor activităţi. Poate doar 
să-mi spună că astfel se desfăşura opera modificării evenimentelor terestre... 

Trec la alt subiect şi îl întreb pe Maestru dacă are loc o creaţie permanentă 
şi fără sfârşit a Spiritelor, în Timp sau din eternitate a existat mereu un 
acelaşi număr de Spirite — starea lor diferită provenind numai din condiţiile 
diverse şi multiple ale evoluţiei lor. 

Răspunsul şi aprecierile transmise sunt foarte amestecate. Subiectul este 
într-adevăr rău ales, dată fiind starea sănătăţii Reinei. Voi reţine doar afirmaţia 
precisă că în Timp, creația gemenilor de spirit! e continuă; restul l-am neglijat. 

La fel voi proceda şi pentru problema ce a urmat — formarea materiei şi 
momentul precis în care Spiritul-germene iese din Absolut şi vine să anime 
aşa-zisa materie - nereţinând decât o definiţie destul de curioasă: „Spiritul 


1. O descriere sugestivă a permanentei creaţii a germenilor-spirit de către Divinitate 
a fost prezentată de iniţiatul român prof. S. Demetrescu în opera Din tainele 
Vieţii şi ale Universului, Editura Emet, Oradea, 2001 (n.tr.). 

găseşte condiţii favorabile la venirea sa în materie, atunci când aceasta 
respiră”. E un adevărat limbaj ocultist, însă ar trebui să ştim mai întâi ce 
reprezintă aceasta în mod exact în gândirea originară. Voi reveni atunci când 
mediumul va fi mai lucid. 


* 


leşind din acest domeniu, cer noutăţi despre Ghidul-inspirator al prie- 
tenului nostru Albert B., care urma să ne facă o vizită - ce a trebuit din 
păcate să fie amânată din cauza îmbolnăvirii mediumului. Vettellini îmi spune 
că, fără îndoială, acesta va putea veni miercuri. I-o va cere. La fel este şi cu 
prietenul nostru Morrow, care e ocupat în această după-amiază ; şi el va veni 
miercuri. 

Ce importanţă au aceste viziuni noi despre război pe care le-a avut Reine 
alaltăieri, în stare de somnolenţă? Vettellini spune că el i-a produs acele 
imagini prevestitoare ale scenelor pe care ea le va vedea în realitate, mai 
târziu. Să iau notă. 

Aceste imagini sunt : trecerea de regimente pe străzile Parisului în momen- 
tul plecării lor la război, suscitând entuziasmul ; apoi, reîntoarcerea trupelor 
după acţiune, istovite, cumplit de abătute, cu uniforme zdrenţuite şi pline de 
noroi. Reine face două remarci demne de reţinut, cu privire la aceste scene : 
1) Ea vede în mod clar trupe cu soldaţi străini. Nu cunoaşte acele uniforme, 
nu poate să spună nimic... „Poate că sunt englezi... nu ştiu; dar, în mod 
sigur, sunt de o altă nație...” ; 2) A doua viziune plasează scena iarna. De 
asemenea şi această scenă e sigură. 

Încerc să o fac să precizeze epoca... însă nu reuşesc să obțin decât o 
confirmare a tragicului destin. „Nici războiul şi nici tulburările interne nu 
pot fi evitate. Spiritele lucrează atât cât pot ca să restrângă cele mai oribile 
catastrofe ; dar furtuna este aici, ea există; trebuie să se dezlănţuie. Se va 
amâna, se va câştiga timp, dar e fatal, 1913 era data... Se va merge mai 
departe prin precauţii, prin tergiversări. La ce bun? Un gest va fi de ajuns 
pentru ca totul să se dezlănţuie...” Ea afirmă cu atâta siguranţă, că suntem 
profund impresionați. 


* 


După ce am terminat redactarea consemnării din această şedinţă, înainte 
de a ieşi, m-am oprit în faţa portretului lui Vettellini, căci mi se părea că aud 
aici mici foşnete şi trosaituri anormale în ramă. Arp.pus atunci palma mâinii 
drepte pe suprafaţa tabloului, zicând cu voce tare: „Dacă eşti aici Vettellini, 
loveşte de două ori, în mod clar, sub palma mea”. Imediat mi-au răspuns sub 
palmă două lovituri seci, tari, clare. 


NEMURIREA SUFLETULUI ŞI EVOLUȚIA LUI DUPĂ MOARTE 19% 


Şedinţa 63 - miercuri, 4 iunie 1913. 


Şedinţă despre care îmi este tare greu să scriu o dare de seamă, căci substanţa 
ei este nu numai bogată, dar este chiar foarte diversă şi plină de învățături, 
de incidente şi de sentimente ! Vettellini este un maestru, dar este totodată şi 
un medic, un prieten atent, un camarad amuzant. Când îşi termină rolul de 
mare preot, nu ezită să coboare la cele mai meticuloase indicaţii practice ; dă 
mici rețete, face recomandări maliţioase etc. Pe cât suntem de mişcaţi, dar şi 
amuzaţi, pe atât suntem de uimiţi de înălţimea vederilor sale, de bunătatea sa 
prevăzătoare şi de judecata sa. 

Pentru prima dată de la începutul acestor şedinţe avem posibilitatea de a 
controla informaţiile date. Pentru noi controlul a fost foarte probant, date 
fiind elementele psihologice şi morale pe care le ştim despre medium, dar 
care, în mod evident, nu au mare valoare pentru cei străini. În tot cazul, e un 
început bun. 

. 


Când Reine şi-a pierdut conştienţa, îi dau sarcină să meargă către Spiritele 
albastre şi să le pună o întrebare importantă pe care i-o expun, apoi reiau 
pasele şi o magnetizez mai mult timp. Eram foarte convins că dânsa îşi va 
îndeplini însărcinarea şi că îmi va aduce o explicaţie valabilă; dar când o 
întreb, îmi spune că azi nu s-a urcat în sferele înalte... Nu a făcut nimic, nici 
nu a văzut nimic. Nu insist şi o rog atunci să-i ceară lui Vettellini să 
binevoiască să vină imediat. - El e aici. 

Îi amintesc că ne-a făcut să sperăm că astăzi va fi prezent şi Ghidul-inspirator 
al prietenului meu Albert B. Reine îmi transmite că dânsul va pleca să-l caute. 

Trece o clipă şi, subit, Reine tresare: „Iată-i. Sunt amândoi, Vettellini şi 
Spiritul”. Ea remarcă faptul că Spiritul este foarte albastru. O rog ca mai 
întâi să-i mulţumească noului venit, apoi să-i explice că voi fi foarte fericit 
dacă vrea să-mi dea unele informaţii precise despre el însuşi, pe care să le pot 
controla. Acestea ar fi foarte utile pentru opera pe care dorim s-o realizăm. 

Îmi răspunde că îmi va da numele său, data de naştere şi anul morţii, 
precum şi locul unde a trăit; voi putea să verific uşor toate acestea. A 
devenit un inspirator al lui A.B. doar ca urmare a afinităţii ce o au împreună. 
EI nu l-a cunoscut şi nici nu l-a întâlnit în trecut ; vroia doar să găsească printre 
muzicienii în viaţă o fiinţă bine dotată, sensibilă, pe care să o poată ajuta să 
realizeze opere având caracterul şi calităţile pe care acum le preţuieşte cel 
mai mult. Şi aceasta, întrucât muzica pe care a compus-o în timpul vieţii sale 
şi care uneori a avut un succes atât de mare, acum i se pare mediocră. Nici 
nu vrea să se mai gândească la ea. O întâmplare l-a condus în apropierea lui 
A.B., găsind că are afinități care să-i permită să-şi exercite influenţa ce o vroia. 
De-atunci, există desigur colaborarea între ei. Va fi o operă frumoasă, iar 
apoi vor urma alte opere frumoase. Vor fi apreciate... Nu îl părăseşte deloc 
acum ; în fapt, trăieşte la el etc. za 

Un interval de întrerupere în comunicare. Reine pare să sufere o impre- 
sionare curioasă. Modul ei de exprimare foarte uşor, foarte fluent, s-a 
schimbat total; acum ea articulează ca un automat, separând fiecare silabă ; 
vocea sa e răguşită: „EI a muril -. O mie...0pt...sute...0pt.. .sprezece... 
1a...pa...tru...zeci...şi trei...ani. S-a născut la m...a...1...ta (Malta), însă 
era francez. A trăit în Malta, dar a călătorit mult. A venit la Paris către anul 
1800. Numele său este Ni...o (pronunţă greu, apoi sacadat) Ni...co...lo, 
Nicolo. (Ea silabiseşte.) S-a născut în 1775. Avea douăzeci şi cinci de ani 
când a venit la Paris. Viaţa sa a fost foarte agitată. Oh, la Paris a reuşit foarte 
bine! Dar în viaţa sa a avut tot felul de întâmplări...” etc. etc. 

Îi cer să-mi spună locul unde a murit şi numele câtorva dintre operele lui. 
Îmi spune că nu ştie prima chestiune și că de a doua nu se mai interesează 
deloc. Aceasta nu mai există pentru el... 

La cererea mea, certifică din nou datele şi indicaţiile spuse, apoi mă 
anunţă că pleacă acum să-l regăsească pe A.B. 

(Numele de Nicolo, compozitor - mărturisesc, spre ruşinea mea -, îmi 
era necunoscut... şi cu o curiozitate deosebită am căutat informaţii. Totul era 
exact; datele erau corecte etc. Consultând biografii, am văzut că, într-adevăr, 
Nicolo fusese un muzician de mare reputaţie, ale cărui succese au fost 
răsunătoare la timpul său. Trebuie să adaug că la propunerea mea de a păstra 
secretă întreaga dezvăluire faţă de A.B., el mi-a răspuns că opera era destul 
de avansată acum, astfel încât aceasta nu mai prezintă vreun inconvenient. 
Puteam să-l instruiesc şi chiar să-i recomand să-l evoce pe inspiratorul său, 
direct pe nume, în orele lui de frământare şi nelinişte. În acest mod, chemarea 
l-ar ajunge mai bine.) 


* 


Tăcere ; apoi, spontan, Reine îmi transmite din partea lui Vettellini că ea 
nu a putut merge astăzi la Spiritele albastre, dar că dânsul imi va răspunde la 
chestiunile care mă interesează. 

Începe prin a rectifica o transmitere din ultima şedinţă, dată într-atât de 
confuz, încât eu nici nu am mai notat-o: „Era vorba de Pământ şi de 
sistemul solar, despre care vroiam să vorbesc, spunând că vor avea un sfârşit 
şi nu despre Cosmos. Reine era foarte obosită şi nu putea transmite bine. Nu, 
desigur, chiar şi pentru Spiritele cele mai evoluate concepția unei întreruperi, 
a unui sfârşit în evoluţia cosmică, e imposibilă. Transformare, da, şi respectiv 
Eternitate, o Eternitate eternă...”. pă 

După această rectificare - interesantă prin faptul că, deşi fusese uitată de 
mine, evidenția voinţa Ghidului de a nu lăsa să subziste nici o eroare -, eu 
pun o serie de întrebări pentru care obţin un ansamblu de răspunsuri remar- 
cabile!. Iată rezumatul : 


1. Trebuie să ne reamintim permanent ce este mica Reine. 

Orice astru sau pământ din cer are un nucleu dens, provenind dintr-o 
integrare din ce în ce mai intensă a centrului primitiv de condensare - 
integrare cauzată de atracţia moleculară, de mişcarea de rotaţie, de presiunea 
formidabilă etc. În jurul acestui nucleu, substanţele captate sunt din ce în ce 
mai puţin integrate, rămânând cvasi-lichide până către periferia limitativă 
unde se formează o scoarță întărită, cu o compoziţie complexă, în care îşi au 
originea primele modulări ale materiei sensibile. (Materia care respiră.) 

Aceasta este perioada evolutivă a astrului în care îşi are locul prima 
cădere a Spiritului (grăuntele de viaţă, germenele viitoarei conștiințe", ieşind 
din Absolut). Venirea sa provoacă centralizarea, limitarea formei, ierarhia în 
substanţa protopiasmatică. El face să evolueze ființa diferențiată. 

Fiecare „ființă diferențiată” are deci propriul Spirit-ceniru care pro- 
gresează prin acțiunea şi reacția substanţei sale în relaţiile reciproce cu 
mediul ambiant... Orice plantă, orice arbore are un spirit-centru, învelit în 
corpul său fluidic - care este un mijlocitor al relaţiilor dintre spirit şi 
organism. Când arborele moare, spiritul său se degajă şi rătăceşte până ce 
găseşte condiţiile voite pentru o nouă cufundare în materie. Dacă îngropaţi 
sâmburele unei piersici, momentul în care combinaţiile fizice şi chimice 
determină germinarea? survine numai atunci când un spirit rătăcitor găseşte 
condiţionările necesare captării sale. Modalităţile de captare sunt multiple, 
însă principiul este acelaşi, ca şi pentru clasele de fiinţe superioare. 

Vettellini spune că Spiritele pot vedea perfect cum rătăcesc corpurile 
fluidice ale vegetalelor dematerializate, la fel cum le văd şi pe cele ale 
animalelor. Primele sunt de o fineţe extremă, dar totuși vizibile pentru ele. 


* 


În graba mea de a redacta aceste comunicări am uitat un incident foarte 
mic, dar interesant, întrucât contribuie la stabilirea - la adăpost de orice 
premeditare - a realității prezențelor spirituale afirmate, precum şi a identității 
uneia dintre ele; Morrow Lowry - bunicul soției mele. Eram chiar în toiul 
comunicării lui „Nicolo”, toți trei (Reine, soția mea şi cu mine) foarte 
absorbiți de aceasta, când, deodată, Reine tresare şi priveşte furioasă spre 


1. Prezentări sintetice utile ale fazelor evoluţiei conştiinţei de la stadiul de germene 
către nivele superioare au fost redate în opere inițiatice ale diferitor autori; de 
exemplu, volumele lui Alice Bailey în care a preluat comunicările Maestrului 
Djwhal Khul, sau, încă mai detaliat în cele patru volume ale lui A.E. Powell 
privind corpurile energetice ale fiinţei umane (The Theosophical Publishing, 
Londra sau Adyar, Paris) (n.tr.). 

2. Materia ar exista deci oarecum autonomă, având şi ca căile sale de evoluţie. 
Materia ar avea o realitate a ei proprie ?... Fac aluzie la speculaţiile diferitor şcoli 
privind materia iluzorie, materia ca senzaţie obiectivă etc. Vetiellini pare să 
respingă total această concepție. El afirmă că pentru însăşi Spiritele, Materia este 
o realitate. 

stânga sa, apoi face o strâmbătură în batjocură, ridică din umeri şi, fără nici 
un cuvânt, redevine atentă la transmiterea spuselor muzicianului. Eu remar- 
casem bine scena, dar nu m-am gândit la ea când, imediat după plecarea lui 
Nicolo, Reine pare a fi atrasă din nou cu putere, spre stânga. De această dată, 
ea izbucneşte în râs: „Domnule Cornillier, ştiţi cine este aici ?”. (Apoi, fără 
a mai aştepta, ea continuă.) - „Oh, tu, vechi prieten, întotdeauna eşti grăbit ! 
Ei bine, de ce era nevoie să mă tragi aşa când eram atât de ocupați? Nu 
puteai să ai răbdare ? Dar nu, el vrea, el vrea să vorbească. Ei bine, ce ai să 
ne spui?” 

Bunicul era în sine mulţumit, doar că viguroasa lui exuberanţă trebuie să 
se manifeste. El îi transmite nepoatei sale că vede că vom merge la ţară şi 
vrea ca ea să ştie că ne va însoţi la drum atât cât va putea. Şi acolo va veni 
adesea să ne viziteze. Să fie bine atentă când se va plimba singură sau cu 
mine. Uneori, va simţi pe faţă ca un mic suflu răcoros, un fel de mângâiere 
subtilă pe tâmple şi pe păr; va fi el. Va veni adesea. Şi ironic, el adaugă: 
„Asta nu mă va împiedica să merg şi la Bursă”. Va veni adesea, însă, în 
schimb, el vrea ca nepoata sa să se scuture şi să respingă ideile stupide ce le 
are despre ea însăşi. Dânsa nu are nimic nefericit în viaţa ei, ba, din contra. 
Trebuie trăit cu curaj, să fie mereu degajată. Şi cu acelaşi suflu: „La 
revedere, pe vineri”. (Acest incident a avut loc imediat după plecarea lui 
Nicolo şi numai acest ia revedere al impetuosului cetățean al Americ 
permite lui Vettellini să reapară în scenă. — „Tu vii mereu ultimul, Vettellini 
al meu”, remarcă Reine. La aceasta, Maestrul răspunde simplu : „Aşa trebuie 
să fie; eu sunt gazda”. 

Vettellini vorbeşte îndelung despre absenţa noastră obişnuită de vară - 
acum foarte apropiată. Îmi spune să-i tai cât mai aproape de tâmplă, o şuviţă 
din părul Reinei. Acest păr mă va ajuta să ajung mai uşor la ea, în mod 
fluidic. Vineri îmi va da în scris toate instrucţiunile necesare ; dar îmi face 
acum câteva recomandări - una precisă: „Domnule Cornillier, Vettellini vă 
interzice să faceţi chiar şi cea mai mică incercare timp de vreo zece zile. 
Aveţi mare nevoie de odihnă în acest moment. Nu vă mai gândiţi la nimic în 
aceste zece zile; deconectaţi-vă pe cât posibil în această călătorie. Acolo, 
când veţi face şedinţe, va trebui să vă supravegheați bine sănătatea, pentru că 
această magnetizare la distanţă necesită mult mai multă forță. Aici există 
desigur un consum, dar vă recuperaţi fluidul; el reintră în dumneavoastră 
aproape complet. Însă acela pe care îl trimiteţi atât de departe va fi aproape 
pierdut şi vă veţi resimţi, dacă nu veţi lua mari precauţii. După fiecare 
şedinţă, mâncaţi şi beţi o băutură fortifiantă, ceva care să vă întremeze. De 
altfel, Vettellini vă va supraveghea”. 

Soţia mea întreabă dacă nu s-a înşelat când a crezut că vede o scânteie 
albastră, într-un moment când era singură cu Reine. (Este pentru prima dată 
când vede ceva.) Veriellini răspunde că el este cel care a produs-o, pentru a-i 
face plăcere. Aceasta mă duce cu gândul la cele două „lovituri” date sub 

palma mea atunci când o pusesem pe portretul Maestrului. Era oare sigur El, 
cel care mi-a răspuns sau o fi fost un Spirit aflat în trecere? Un răspuns 
vioi: „Nici un Spirit nu ar încerca să atingă acest portret”, afirmă dânsul. 
„Eram sigur eu! Am vrut să vă dau satisfacţie.” 

Iau vorba despre vizita proiectată la muzeul egiptean. Vettellini spune că 
Reine a devenit atât de slabă şi de fragilă, încât trebuie să o menajeze. Ar 
putea să cadă dintr-un nimic. Însă imediat ce va fi posibil, o va duce la 
muzeu ; şi dacă aceasta va fi după plecarea mea, o va face să scrie impresiile 
vizitei respective. 

Trece acum la sănătatea mea şi mă sfătuieşte ca, în timpul călătoriei, să 
iau un anume sirop cu creozot. Nu vom avea un timp prea bun şi trebuie 
să-mi supraveghez bronhiile. 

A venit momentul să o trezesc pe Reine; Vettellini pleacă şi soţia mea 
iese din încăpere. Însă iată că Vettellini se reîntoarce pentru a-mi spune că el 
ştie că noi suntem neliniştiţi de ceea ce va putea gândi şi imagina servanta 
noastră în privinţa acestor şedinţe şi că de pe acum ne facem griji referitoare 
la proiectul de a o lua pe Reine cu noi la țară. Aceasta ne preocupă; în 
special soţia mea se frământă... (Trebuie să recunosc că acesta este purul 
adevăr şi că Vettellini a citit în creierele noastre şi că a auzit discuţiile 
noastre.) El vrea să ne liniştească. Totul va merge bine. Bona noastră, Florina, 
va fi, din contra, foarte mulţumită să o aibă pe Reine. Să nu ne mai facem griji. 


Şedinţa 64 — vineri, 6 iunie 1913 
(ultima şedinţă a sezonului, la Paris) 


Reine dormea de trei sferturi de oră, dar eu continuam încă pasele pentru a 
obţine un somn foarte profund, când am observat că ea conversa cu un 
Invizibil - care desigur că nu era Vettellini. Nu puteam înțelege nici un 
cuvânt, dar vedeam la dânsa un anumit respect şi un fel de teamă care mă 
făceau să prevăd ceva nou. 

Într-adevăr, după câteva clipe de tăcere care au urmat la sfârşitul con- 
vorbirii (am auzit-o spunându-i necunoscutului, la revedere), ea mă caută 
să-mi relateze motivul discuţiei. Mai întâi, ca de obicei, urcase în regiunea 
Spiritelor albastre unde, pentru prima oară, i-a văzut împreună pe Vetiellini 
cu bunicul soţiei mele şi cu bunicul meu ; toţi trei erau mulţumiţi şi vorbeau 
cu satisfacţie despre cercetările noastre. Atunci, un Spirit alb, abia perceptibil 
de către dânsa, a intervenit pentru a o lua către o altă sferă. Speriată, Reine 
a refuzat categoric, dar cei trei prieteni (care, crede ea, se reuniseră special 
pentru aceasta) au îndemnat-o să-i urmeze şi, faţă de teama şi neîncrederea ei 
persistentă, i-au ordonat să-l însoțească pe marele Spirit, garantându-i sigu- 
Tanja aventurii. Atunci, Reine s-a lăsat dusă. 

A urcat, a tot urcat, s-a îndepărtat într-atât de mult, încât nu a mai zărit 
lumile noastre, spune ea. Spiritul alb îi vorbea, o anunţa ce avea de făcut 

pentru a avansa opera. În aceste sfere a simţit senzaţii cu totul noi, de 
netradus prin cuvinte. Ea percepea o nouă stare de a fi, diferită de ceea ce 
cunoştea ea până atunci... un fel de viaţă spirituală... inexplicabilă. Şi 
marele Spirit îi spunea că va avea de pătruns această stare superioară de a fi; 
dânsul trebuia, totodată, să incerce să-i producă impresii destul de precise, 
pentru ca ea să poată crea în mine imagini explicative, analogii ~ care să-mi 
dea posibilitatea să înţeleg ceva... 

I-a explicat apoi ce ar trebui să facă pentru a reveni să-l regăsească în 
această regiune (la şedinţele pe care le avea în timpul absenței noastre). În 
final, a adus-o chiar aici şi, înainte de a o părăsi, a pus-o să repete - pentru 
a se asigura că a înţeles bine - scopul intervenţiei sale. (Acesta era momentul 
în care o văzusem pe Reine vorbind Invizibilului cu respect.) 

Un şoc, o tresărire în fotoliu şi copila surâde. Este evident bunicul 
Morrow - acum nu ne mai putem înşela. 

Prind ocazia pentru a-l întreba de ce venirea lui îi provoacă mediumului 
o astfel de tresărire? Reine îmi transmite explicaţia lui: E] spune că mai 
întâi, încă de când era încarnat, dădea această impresionare puternică. 
Contactul său era cam brusc (foarte exact). Era o expresie a naturii sale 
viguroase şi această caracteristică a păstrat-o şi în Astral. Apoi, datorită 
vitalităţii sale atât de intense — fără îndoială —, şi-a luat ca sarcini ~- printre 
diversele acţiuni pe care Spiritele le întreprind pentru a-i influenţa pe 
oameni — şi acelea care necesită o vigoare extremă, obligaţia de a lovi tare 
pentru a fi ascultat, încât astfel îşi păstrează vibrația caracteristică : atinge cu 
putere. Dar, subit, el schimbă subiectul. A venit atât de repede, întrucât 
Reine a uitat să-mi transmită o recomandare importantă a Spiritului alb - un 
detaliu mic, da, însă a cărui neobservare i-ar putea opri înălțarea către eter : 
când va face şedinţe singură, trebuie să se aranjeze în scaunul ei în aşa fel încât 
picioarele să nu i se poată încrucişa şi nici mâinile să nu poată să se 
unească. Nerespectarea ar face ca substanța fluidică să reintre în ea şi să o 
împiedice astfel să se degaje complet. Această indicație e atât de importantă încât 
va trebui nu numai să insist asupra ei când — după şedinţă — îi voi comunica 
metoda, dar şi azi, înainte de a o trezi, va trebui să-i fac o sugestie imperativă. 

EI continuă apoi observaţiile şi glumele afectuoase în legătură cu șederea 
noastră la Saint Lunaire: „Când vremea va fi ploioasă şi Anne se va simţi 
indispusă, va trebui să mă cheme ; o voi zgâlţâi! ”. Mă face să observ că 
acum ei îi este mai bine ; e mai vioaie, mai veselă (este exact). Dânsul a făcut 
asta. O face fără efort, fără suferinţă, întrucât protejata sa şi cu el au mari 
afinități. Repetă că sunt cu toţii mulţumiţi de opera care se realizează aici ; 
apoi, tot aşa cum a venit, în mod brusc, pleacă. 


1. O sinteză a modificărilor treptate în „stările de a fi”, însăşi ale conştiinţei, 
specifice ajungerii şi trăirii spirituale în planele sferice tot mai înalte, am pre- 
zentat-o în Incursiuni în alte lumi, Editura Polirom, laşi, 1999 (n.tr.). 

Cu biândeţe, calm, Vetteilini îşi ia locul şi începe să-mi dea toate indica- 
jile necesare pentru şedinţele mediumului, care se vor continua de trei-patru 
ori pe săptămână, în aceleaşi zile şi la aceleaşi ore, ca de obicei. Îi stabileşte 
Reinei sarcina care îi revine (pe care trebuie să i-o repet când va fi trează), 
apoi mă învaţă cum trebuie să procedez pentru a o magnetiza de la distanţă. 
Indicaţiile sale sunt de o precizie deosebită şi de o prevedere prudentă. Va 
trebui să încetez, dacă voi simți cea mai mică oboseală. Nu trebuie ca această 
cheltuire de forţe nervoase să tulbure cumva viaţa mea normală. Trebuie să 
fiu vesel şi plin de viaţă, pentru ca opera să fie făcută în adevăratul ei sens. 

ÎL întreb pe Veuellini dacă opera sa — aşa cum $€ realizează cu noi - nu 
este o experienţă foarte rară, aproape unică. În toate lecturile mele privind 
aceste probleme, în întreaga documentaţie destul de completă pe care o 
posed, nu am găsit nimic asemănător cu suita noastră de şedinţe. Vettellini 
răspunde că există totuşi câteva exemple de opere analoage', însă trebuie 
într-adevăr condiţii excepţionale pentru a o putea duce până la sfârşit. Mai 
întâi, e necesară o armonie, un sincronism vibratoriu între fiinţele de categorii 
diferite. Noi nu aparținem exact aceluiaşi nivel de evoluţie şi fiecare avem o 
individualitate puternică ; în fapt, suntem foarte diferiţi, dar suntem totuşi la 
unison din punct de vedere fluidic. Tocmai acest lucru îi permite să trăiască 
printre noi, fără să sufere prea mult. 

Aici Reine ia cuvântul din partea ei şi face 0 analiză remarcabilă a 
temperamentului nostru şi a circumstanțelor. Nu voi reţine însă decât un 
punct mai curios: afirmaţia ei că ignoranța sa este o ignoranță voită, o 
uitare voluntară a cunoaşterilor obținute în vieţile sale anterioare. Trebuia 
această ignoranță, în coexistență momentană a unui spirit foarte evoluat 
încarnat într-un organism având o sensibilitate extremă, pentru realizarea 
rolului său în operă. Ea nu ar fi putut să fie pasivă şi supusă dirijării mele 
fără această ignoranță ; un Spirit de gradul ei de evoluţie, în mod normal, nu 
poate fi folosit ca medium. Situaţia ei umilă, lipsa totală de instruire, 
condiţiile mizerabile ale vieţii sale, au fost deci determinate de dinainte şi au 
fost acceptate de Spiritul ei! (Întreagă această expunere analitică este direct 
impresionantă.) 


> Încă din antichitate există texte iniţiatice care menţionează că au fost obținute prin 
astfel de „comunicări” ale unor entităţi superioare ; ca exemplu semnificativ, pot 
fi citate „cărţile hermetice” atribuite înţeleptului zeificat Hermes Trismegistul 
(Hermes Trismegiste, Maisnie, Paris, 1977). Către finele secolului al XIX-lea au 
fost transmise în mod similar - prin H.P. Blavatsky -, cele patru volume ale 
Doctrinei secrete. În secolul XX, astfel de comunicări - dar de niveluri calitative 
adesea inferioare celor din această carte, au proliferat mult, în diverse părţi ale 
globului; există şi opere superioare, însă într-un număr mai restrâns (n.tr.). 

Îi cer lui Vettellini să-mi confirme cu precizie un punct capital al învăţăturii 
sale, pe care eu nu-l pot accepta: dualitatea Spirit şi Materie, coexisrând 
într-un fel de independenţă. 

„ Materia”, răspunde el, „nu este decât suportul evoluţiei Spiritului... 
Însă, eu, Veuellini, având o opinie comună cu Spiritele din sfera mea, cred că 
Materia şi Spiritul au o realitate proprie”. El adaugă că dânşii judecă astfel, 
cel puţin din ceea ce pot să observe şi să constate... menţinând rezerva unui 
mister de nepătruns al Absolutului. 


* 


Discutăm din nou despre Nicolo. Reine îl găseşte ca fiind foarte amabil. 
- „Tu nu l-ai fi găsit atât de amabil în ultima sa încarnare”, remarcă Ghidul. 
„În mod sigur, nu a fost ceea ce noi numim un om de treabă ! ” Reine râde și, 
foarte interesată, îi cere detalii. - „Oh”, răspunde Vettellini, „mai bine să nu 
dăm detalii... Nicolo ar fi trebuit să spună diferite lucruri despre el însuşi, să 
numească oameni care l-au cunoscut, să citeze adrese unde a trăit etc., dar 
nu-i place să revină la viaţa lui pământească...”. Reine insistă şi reuşeşte să 
scoată de la gravul Vettellini unele aprecieri neaşteptate. Surprind anumite 
expresii: „Nuntă permanentă”, „actriţe”, „cântăreţe” etc. Reine se amuză 
mult. Ea remarcă, dar cu o surprindere pe care o împărtăşesc şi eu, că totuşi 
dânsul este acum un Spirit albastru. „Abia în Astral a evoluat atât de mult”, 
explică Vettellini, „şi el l-a ales pe muzicianul A.B., tocmai pentru că îi 
apreciază viaţa simplă şi din cauză că regretă că nu a dus o viaţă asemănătoare”. 

* 


Trecem la alte subiecte. Vettellini ne mai arată încă o dată că este la 
curent cu tot ceea ce facem noi... şi că ne cunoaşte chiar şi gândurile. O 
surprinde cu totul pe soţia mea, dând la iveală unul dintre gândurile ei, pe 
care îl credea foarte ascuns. Ne asigură din nou de atitudinea servantei de la 
Saint Lunaire; apoi, se ocupă puţin de sănătatea Reinei... şi, în fine, ne 
spune la revedere. Viitoarea reuniune +a fi în curând, la Saint Lunaire. 

Saint Lunaire - sâmbătă dimineaţa, 5 iulie 1913 

Am părăsit Parisul la 10 iunie şi am ajuns la Saint Lunaire în 28 iunie. În 
cursul călătoriei nu am încercat absolut nimic asupra Reinei. Însă ea, în 
timpul acestei perioade a trebuit să continue cele wei şedinţe ale ei, săptă- 
mânale, autohipnotizându-se cu oglinda rotitoare. "în plus, faţă de cele trei 
şedinţe, în zilele intermediare avea de făcut ore de odihnă, de dormitare în 
fotoliul ei, stând inertă şi fără a se gândi - cât mai mult posibil. 

Se stabilise ca ea să ţină un jurnal al tuturor incidentelor din viaţa ei în 
legătură cu cercetările mele, pe care să mi-l expedieze din când în când. Nu 
am primit încă aceste însemnări zilnice, dar mi-a trimis trei scrieri făcute în 

timpul somnurilor! - dintre care două erau relatări succinte şi confuze despre 
cea ce este în curs să facă. (Ea scrie la prezent: „eu urc”, „văd”, „înţeleg” 
etc.) A treia este scrisă sub dictarea Ghidului, pentru a mă ţine la curent cu 
mersul şedinţelor şi a-mi face câteva recomandări. Aceste texte sunt intere- 
sante, însă, bineînţeles, nu valorează decât prin încrederea pe care o am în 
proveniența lor. Aştept cu nerăbdare notele zilnice care, după o aluzie pe 
care o face Reine în una dintre scrisori, trebuie să fie destul de interesante. 


+ 


De ieri, am început magnetizarea la distanţă, aşezându-mă la ora convenită 
(ora nouă seara) şi procedând conform metodei indicate de Vettellini la Paris. 
(Inutil de remarcat că această experienţă extraordinară va fi - aşa cum este 
făcută acum - fără nici o valoare pentru alţii. Într-adevăr, eu nu am nici un 
control şi trebuie să am încredere în ceea ce-mi va relata Reine. Însă, dacă 
experienţele actuale par să reuşească, vor fi uşor de stabilit altele similare, în 
condiţii reale de verificare. Pentru scopul pe care ni-l propunem, acestea — 
aşa cum sunt efectuate - îşi au raţiunea lor de a fi.) 


Sâmbătă seara, 5 iulie 1913 

Neprimind scrisori de la Reine cam de mult timp şi fiind puţin cam 
neliniştit, căci ea scrie în mod regulat, îi propun soției mele să încercăm să 
obţinem câteva ştiri prin intermediul mesei. Ne aşezăm mâinile pe o măsuţă 
rotundă care, după zece minute începe să bată uşor, dar fără nici o urmare. 
După câteva momente, abandonăm. 


Duminică, 6 iulie 


Mereu fără ştiri de la Reine. Încercăm din nou cu masa, care de această 
dată nu dă nici cea mai mică mişcare. 

Limi, 7 iulie 

Încă nici o scrisoare de la cele două distribuiri de astăzi ale poştei. 
Devenim cu adevărat neliniştiţi ; biata copilă, probabil că e bolnavă... 

Seara, mă decid să facem o ultimă încercare la masă. După câteva minute 
de la aşezarea mâinilor, masa se ridică şi începe să lovească încet. La 
întrebarea mea: este acesta Vetellini ?, se răspunde: „Da”. La întrebările 
mele succesive se răspunde că Reine nu a scris fiindcă e: „bolnavă, foarte 
bolnavă, pneumonie. ..”. Întrerup printr-o întrebare colaterală situaţiei afirmate, 
pe care eu o consider importantă (starea financiară a micii gospodării), dar 
în loc de a răspunde, masa loveşte: „purulentă, pneumonie purulentă”. Şi 
continuă: „Veţi avea o scrisoare de la Achille (soţul ei) mâine dimineaţă. 


1. De conţinutul acestor scrieri, dânsa nu ia cunoştinţă. Imediat ce se trezeşte, le 
împătureşte și le pune într-un plic. Siguranţa mea e totală, însă, evident, încre- 
derea pe care o am eu nu o pot impune şi altora. 

Nici Reine şi nici Achille nu sunt conştienţi de gravitatea stării”. Întreb ce 
putem face pentru ea. Răspuns: „Magnetizaţi-o”. Întreb dacă trebuie să 
procedez ca de obicei? „Da.” Dar survine ceva deosebit : „În faţa glolmp... 
glmopp... etc.”. Imposibil să reuşim să înţelegem. Încerc printr-un alt mijloc, 
dar aceeaşi imposibilitate. Masa care a bătut atât de corect pentru toate 
celelalte cuvinte, nu poate să-l mai redea şi pe acesta. Însă reia cu precizie: 
„Reine este îngrijită rău” şi adaugă această completare: „lmi pun puterea 
mea pentru a o salva”. 

Intreb dacă el, Veitellini, este neliniștit? „Da.” Reine are nevoie de 
bani? „Nu; medic.” Ar trebui să-l trimit pe prietenul meu, doctorul B.? 
„Da.” Apoi urmează noi incoerenţe. Atunci îi propun să procedez imediat la 
magnetizarea prescrisă. „Da.” 

Vetteilini va reveni mâine, la ora patru, să ne dea noutăţi. 

Marţi, 8 iulie 

Nici o scrisoare în această dimineaţă. 

La ora patru, ne aşezăm să lucrăm la masă. Vettellini se anunţă prin: 
„Merge rău”. La întrebarea mea: Ce pot să fac? Răspunsul este: „Magne- 
tizaţi-o.” Apoi o întrerupere, masa nu se mai mişcă. După un timp destul de 
lung, este reluată mişcarea, mai lent şi mai puţin sigur. Întreb dacă şedinţa 
mea de magnetizare de ieri seară a avut vreo influență? „Nu.” De ce? 
„Trebuia continuat mai mult timp.” 

Incoerenjele reîncep şi, agasat, insist să ştiu dacă e cu adevărat Vettellini 
cel care comunică? „Nu.” Atunci, cine este? Răspuns: „Morrow. Vettellini 
a plecat să o regăsească pe Reine”. 

i sunt date indicaţii: trebuie să o magnetizez pe Reine imediat, apoi 
încă o dată în această seară. Morrow o consideră foarte bolnavă. Îi spun că 
nu l-am prevenit pe medicul B., aşa cum fusesem sfătuit, fiindcă nu am 
primit scrisoarea lui Achille, anunţată pentru această dimineaţă... şi că nu 
vreau să-l deranjez pe amicul meu fără a fi sigur. Atunci, bunicul, clar şi 
afirmativ, bate în două rânduri: „Telegrafiază imediat doctorului. Trebuie să 
meargă în această seară”. x: 

Ezit mult, neavând încredere întru totul... Spun că voi telegrafia mâine, 
dacă primesc scrisoare de la Achille. Dar masa reia cu putere: „Nu, nu 
mâine, această seară”. Rămân perplex... Soţia mea vrea să acţioneze imediat, 
însă eu prefer să aşteptăm, în orice caz, poşta din această seară. Discutăm 
puțin, uitând de masă... care intervine spontan şi bate acest cuvânt englez : 
Hope (speraţi). Acesta mă hotărăşte. În timp ce mă duc să o magnetizez pe 
Reine, soția se va duce să expedieze o telegramă prietenului meu - doctorul -, 
cerându-i să meargă imediat ca să-i dea îngrijiri unui mic model de care mă 
interesez şi pe care îl ştiu foarte bolnav. 

Morrow spune că va reveni în această seară, către ora zece, ca să ne dea 
noutăţi. 

Miercuri, 9 iulie 

Ceea ce se întâmplă este extraordinar. Dar, de fapt, ce este? O dovadă 
minunată a influenţei transcendentale? Jocuri bizare ale „subconştientelor” 
moastre? Comedia unor entităţi inferioare care doreau să se distreze puţin ? 
Incidentul, în oricare mod l-am explica, este în tot cazul de un ciudat interes. 

Teri, la ora şapte, după comunicarea bunicului şi trimiterea telegramei, 
eram foarte sigur de boala Reinei. Însă la ora şapte şi jumătate a sosit 
poştaşul, aducându-ne o scrisoare de la dânsa, scrisă în după-amiaza zilei de 
Juni, câteva ore înaintea şedinjei în care ni s-a comunicat „pneumonie 
purulentă”. În scrisoare, nici o expresie de teamă reală pentru sănătatea sa; 
doar atât: „Mai am încă un guturai, dar sunt atentă şi mă îngrijesc bine”. Îmi 
explică motivele reale de ce nu a mai scris şi îmi vorbeşte cu bucurie de 
viitoarea sosire a ei aici. (Un alt plic conţine mai multe foi mari cu scrieri 
mediumnice, provenind de la şedinţele ei de sâmbătă, 5 şi duminică, 6 iulie.) 

Citirea acestei scrisori şi inexistenţa acelei pneumonii atât de purulente... 
mă cam tulbură. Îmi imaginam faţa doctorului B. - om important şi foarte 
ocupat -, crezându-se victima unei glume de prost gust. Aşteptam cu nerăbdare 
ora fixată de Morrow pentru revenirea sa, ca să se manifeste prin masă. 

Ne-am instalat astfel la masă la ora zece şi, imediat, el se manifestă. fi 
cer explicarea enigmei. Îmi răspunde că în ajun, după-amiază, când Reine a 
scris, nu bănuia că ar fi bolnavă. Abia la ora unsprezece seara starea ei s-a 
declanșat subit. (Către ora nouă ne fusese comunicată vestea bolii sale.) - „Reine 
este foarte bolnavă. Era necesar să trimiteţi doctorul. Tocmai a fost la ea. 
Impresia lui este că dânsa e foarte bolnavă. Vă va scrie mâine.” Soţia şi cu 
mine discutăm cazul ; masa bate spontan: „Medicul tău o va vindeca”. Apoi 
reîncep incoerenţele ; imposibil să înţelegem. Mă opresc. - Relvând, întreb care 
este cauza acestei incoerenje intermitente. Răspuns: „Spiritul care mane- 
vrează este ignorant”. Îi cer bătrânului nostru prieten să revină mâine (astăzi) 
la aceeaşi oră (ora zece seara). - „Nu, voi reveni la ora cinci după-amiază.” 

Intreb dacă incidentul a fost combinat de ei, prevăzând agravarea pneumo- 
niei, ca să atace boala de la primele simptome? „Da.” Apoi reîncep incoe- 
renţele. Abandonăm. 

Această explicaţie a incidentului era la urma urmei acceptabilă şi devenea 
chiar o dovadă interesantă a prevederii Ghizilor noştri. 

Însă atunci când totul se clarificase în minţile noastre, o telegramă de la 
Reine a venit să întunece totul din nou. Această depeşă, pusă la Paris la ora 
nouă conţine aceste cuvinte: „Fiţi fără grijă”. 

Nu mai înțelegem nimic! 

Aşteptăm... Cheia enigmei va fi dată de doctor. A putut găsi el la Reine 
simptome foarte grave, necesitând o observare atentă? ; atunci, prima noastră 

interpretare a fost bună. Dacă nu a găsit nimic anormal... care ar putea fi 
cauza acestei comedii? Jocul subconştientelor noastre ? Aceasta nu spune 
nimic. Ar fi ca o etichetă pusă pe un flacon al cărui conținut nu-l cunoaştem. 
Pentru ce, în ce scop... pentru care motive de neînțeles... „subconştientele” 
noastre - al soţiei mele şi al meu - s-ar fi străduit să ne chinuie în halul ăsta ? 

Vom vedea ce ne va comunica masa în această după-amiază la ora cinci. 


Miercuri seara 


O comunicare nouă, mai plină de deznădejde decât oricând! „Doctorul 
nu o va putea vindeca pe Reine. Acum Reine îşi dă seama de gravitatea stării 
sale. Mâine veţi avea o scrisoare de la doctor şi o scrisoare de la ea. Starea 
ei nu e departe de a fi disperată. Sfârşitul nu este totuşi imediat...” 


Joi, 10 iulie 


Avem de-acum înainte o certitudine : aceea că Reinei îi este foarte bine. 
Însă mai aşteptăm încă explicaţia comediei. 

În această dimineaţă am primit o scrisoare de la medic şi o alta de la 
bolnava sa. Doctorul îmi povesteşte cu bună dispozitie şi fără supărare 
surpriza sa de a găsi o muribundă într-o stare atât de bună de sănătate! Reine 
ne mărturiseşte şi ea, în mod foarte mişcător, disperarea ei pentru neliniştea 
noastră, precum şi mulţumirile sale pentru grija noastră. Ea ne arată foarte 
clar din ce cauză nu ne-a scris timp de opt sau zece zile. Evident, cel mai 
bine e să-i aşteptăm venirea şi de a avea, în timpul somnului ei, o explicaţie 
a misterului. 

Voi relua în această seară magnetizarea de la distanţă. 

20 iulie 

Nu am putut relua încercările de influențare la distanţă. A doua zi după 
aceste incidente bizare am plecat într-o excursie de trei zile, iar apoi Reine 
s-a îmbolnăvit, de această dată în mod real - nu de pneumonie purulentă, ci 
de reumatism generalizat. 

Am hotărât să aşteptăm venirea ej aici, pentru a clarifica situaţia. Ea 
trebuie să sosească - dacă va fi totuşi destul de refăcută - peste două sau trei 
zile. 


Saint Lunaire - marţi, 22 iulie 1913 

Reine este de ieri aici. Revăzând-o, am fost trist impresionați de starea ei 
de slăbiciune şi de paloarea sa. Sărmana copilă a ăvut parte de opt sau zece 
zile cumplite! Şi aceasta nu din cauză că faimoasa „pneumonie purulentă” 
s-ar fi decis să vină asupra ei ca să reabiliteze comunicările tipologice, nu — 
din fericire - însă starea ei obişnuită cu febră s-a înrăutățit şi s-a complicat 
cu reumatisme foarte dureroase. În ajunul plecării sale (duminică) nici nu a 
fost capabilă să se mişte. Dar Vettellini o anunţase că va pleca luni şi, 

într-adevăr, s-a simțit destul de bine - bucuria ajutând-o - pentru a pleca la 
drum. Ea a ajuns foarte slăbită, deşi în timpul drumului nu a suferit deloc. 
Astăzi e aproape bine. Somnul i-a fost bun şi pofta de mâncare i-a 
apărut; plăcerea de a fi aci va face restul. 
* 


După sosire mi-a dat jurnalul ei şi mi-a transmis o indicație a lui 
Veuellini care ne spunea să avem o şedinţă chiar de mâine, pentru a stabili 
imediat programul reluării cercetărilor mele. 

Natural, a fost şi discutarea ciudatei aventuri cu masa. Reine nu ştia ce să 
creadă. Însă, spre surprinderea mea, îmi povesteşte că şi dânsa a avut, de mai 
multe ori, comunicări ale mesei „incoerente, alarmante şi grosolane”. Ca 
răspuns la plângerile ei, Vettellini i-a spus că nu a fost el şi că va explica 
motivele incidentului la prima şedinţă ce o vom face la Saint Lunaire. 

Ceea ce măreşte interesul asupra acestei chestiuni este constatarea mea, 
din jurnalul Reinei, că aceste comunicări grosolane i-au fost făcute la aceeaşi 
dată, ca şi la comunicările înşelătoare de aici. 

Aştept cu multă curiozitate explicaţia ce ne-o va da Vetiellini. 

* 


Camera mea de culcare a fost cea desemnată ca loc al şedinţelor. 
Respectând recomandarea, încep adormirea la ora prescrisă, pentru a şaizeci 
şi cincea oară. 

Nu-mi dau osteneala să fac întuneric ; închid doar obloanele şi o instalez 
pe copilă într-un fotoliu. Abia am început ritualul obişnuit că Reine a şi 
adormit. Deodată, ea se ridică, cu o expresie dispreţuitoare şi pare să respingă 
un invizibil cu un gest violent. Îşi reia apoi poziţia culcată, păstrând încă mai 
mult timp o mutră de indignare şi de furie. Eu continuu să o magnetizez. 

Subit, iat-o că se întoarce spre stânga, cu totul surâzândă..., întinde 
mâinile şi începe să flecărească şi să sporovăiască, nespus de bucuroasă. 
Rămân total surprins în mijlocul paselor mele! 

Bineînţeles, este prietenul nostru, Vettellini. Vocea Reinei se ridică puţin 
câte puţin şi asist la o reluare frumoasă şi fermecătoare a relaţiilor obişnuite. 
Mai întâi, au fost schimburile cele mai naturale de exclamaţii şi de 
complimente, împănate cu inevitabila tachinare afectuoasă ; apoi au urmat 
recomandări pentru şedinţe, numărul lor, orientarea generală a cercetărilor 
mele de aici. Reine, care mă uitase, e atenţionată să mă admită şi pe mine în 
discuţia lor intimă. Mă caută cu mâna... şi iată-mă luând parte la convorbire. 

Vom avea şase şedinţe pe săptămână. Cele trei şedinţe obişnuite de 
după-amiază, iar în celelalte zile o adormire scurtă seara, după cină. Dacă eu 
voi simţi cea mai mică oboseală, Reine va proceda singură. 

„În primele şedinţe va trebui să mă consacru la a face să revadă toate 
incidentele survenite pe parcursul separării noastre. La întrebările mele 
metodice puse la baza jurnalului său, ea va trebui să-mi explice totul. 

Maestrul începe să ne spună despre comunicările false ale mesei. El 
explică faptul că atât casa noastră, cât şi imprejurimile sunt locuite de Spirite 
care au locuit în această zonă; sun! Spirite inferioare, destul de puternice, 
care se simt la ele acasă. Nu sunt rele, dar se consideră proprietarele 
locurilor. Şi, „în fapt”, remarcă el, „Chiar şi sunt”. Dânsele îi consideră pe 
străini ca fiind nişte intruşi şi nu scapă ocazia de a le face necazuri. Or actul, 
acţiunea unui încarnat de a se pune la o masă în aşteptarea unor comunicări, 
implică o deschidere receptivă la orice influenţă fluidică. Aceasta a fost 
Starea noastră, care a fost amplificată şi de neliniştea ce o aveam. Şi au 
profitat astfel, în mod răutăcios. 

Nici Veitellini şi nici Morrow nu au venit vreodată să ne răspundă prin 
masă. Ei nici nu au ştiut ce se întâmplă aici ; dar chiar dacă ar fi ştiut, nu i-ar 
fi putut împiedica. Şi cum eu mă mir foarte mult de acest aspect, el explică 
faptul că aceste Spirite sunt atât de materiale, încât nu le-ar putea influenţa 
fără a se cobori aproape de nivelul lor şi aceasta nu ar merita efortul respectiv. 
Dânsele posedă o forţă reală fiind la ele acasă, stăpânind locul prin ocupare 
legitimă. (E un fapt foarte curios. Iată dreptul de proprietate stabilit chiar şi 
în Astral.) Nu pot să ne facă rău dacă nu ne deschidem influenţei lor prin 
încercări materiale de comunicare. Urmare relaţiilor mele magnetice cu 
Reine, între noi există o cale fluidică. În acest mod au putut să meargă şi 
până la ea şi să combine câteva răutăţi, amestecate pe ici pe colo cu elemente 
exacte, cu scopul de a ne neliniști şi a ne tulbura. Vroiau să râdă și ele puțin ; 
uneori, te plictiseşti să tot fii mort... 

Ghidul pare să creadă că, de asemenea, şi Fernand Kerloz - care de când 
a fost îndepărtat nu a încetat niciodată să dea târcoale în jurul Reinei - a jucat 
un rol important în această comedie. 

Eu remarc aspectul supărător că Spirite inferioare pot abuza astfel de 
numele lui Veriellini şi să se folosească în mod fals şi de numele lui Morrow. 
Ei nu pot împiedica aşa ceva, nu pot să le pedepsească? „Deloc mai mult 
decât voi, care nu aţi putea împiedica un farsor să vă folosească numele ca să 
facă o glumă proastă”, ne răspunde dânsul. Pentru a pedepsi aceste Spirite ar 
trebui să se materializeze (cu particule eterice mai grosiere - n.tr.) aşa cum 
sunt ele însele. Dar este mai simplu să nu te deschizi niciodată influenţei lor, 
să nu foloseşti aici masa sau orice tentativă de acest fel. Reine remarcă faptul 
că aceste Spirite joase nici măcar nu îşi imaginează ce sunt Spiritele de felui 
lui Vettellini. Neputându-le vedea, sunt incapabile — Ja fel ca oamenii - să le 
conceapă rolul lor, opera lor etc. Ni 

Acum am explicaţia şi a acelei ridicări a Reinei şi a gestului furios de la 
începutul somnului ei. Dânsa spune că unul dintre Spiritele locului - un 
Spirit roşu - a venit lângă ea zicându-i: „Nu dormi, nu dormi deloc”. Ea l-a 
respins şi el nu a mai insistat în alt mod. Nu a mai rămas în jurul nostru. 
Camera mea a fost aleasă de Vettellini pentru şedinţe, întrucât radiaţia mea 

personală, ieșirile mele în corp fluidic din timpul somnului alungă Spiritele 
rele. În alte părţi ale casei ședințele ar fi fost perturbatel. 

Sunt surprins de faptul că invocările noastre, dorințele noastre îndreptate 
către Vettellini nu l-au avertizat atunci când lucram cu masa. - „Uneori 
însă”, spune Reine, „aceste apeluri nu-şi atingeau ţinta, din lipsă de forţă. 
Spiritele lor sunt prea sus, prea departe; sau, în plus, chiar dacă simt 
chemarea, nu pot să-i răspundă atunci când sunt în misiune. La fel cum un 
prieten pe care îl căutaţi, e absent sau e ocupat...”. 

Comedia bizară a mesei a fost explicată astfel în mod rezonabil, fără 
improvizări de circumstanţă, prin simpla aplicare a teoriilor învăţate. 

+ 


Vettellini ne anunţă că bunicul soției mele va veni imediat. Se stabileşte 
astfel o conversaţie strânsă. Sănătatea Reinei, precum şi unele fapte pe care — 
din delicateţe - ea vroia să le ascundă, sunt scoase la lumină de Ghidul ei. 
Jocuri de cuvinte, răzvrătiri, râsete şi ironii glumeţe..., întreaga gamă a 
delicioaselor scene intime, au reapărut. - Subit, o mişcare bruscă, un şoc: 
iată-l pe bătrânul nostru prieten. - „Pentru tine, nu este deci alt mod de a 
veni?” îl întrebă Reine puţin enervată. Dar ea îşi reia surâsul: „Ah, tu nu 
eşti dulce”. 

Discuţie prietenească ; apoi şedinţa este încheiată după modul obişnuit. 


Şedinţa 66 — Saint Lunaire — miercuri, 23 iulie 1913 


Teri seară, la ora nouă, am început iarăşi, a doua şedinţă. 

Aproape imediat Reine a fost pe punctul de a-l vedea şi auzi pe Ghidul ei 
şi să ne transmită observările ei. În realitate insă, era supravegheată şi ajutată 
de el pentru a ne spune din experienţele avute de ea şi astfel a încercat să ne 
explice impresiile din cursul noului voiaj în sferele cereşti. Ea a vorbit mult 
timp şi, deşi Vettellini pare să acorde o mare importanţă informaţiilor date, 
pentru moment nu voi ţine cont de ele; sunt prea diferite de concepțiile 
noastre pământești şi voi aştepta explicaţii mai accesibile raţiunii noastre, 

Maestrul ne sfătuieşte să nu mai avem şedinţa de mâine (astăzi). Copila să 
se odihnească... 


1. Eu hotărâsem ca şedinţele să aibă loc într-o cameră mică de lângă pod, unde am 
fi fost izolaţi şi liniștiți şi unde era mai uşor de obținut întunericul. Alegerea lui 
Vettellini m-a deranjat (faţă de necesităţile menajului), dar nu l-am putut face să 
revină asupra indicaţiei sale hotărâte. 

2. Voiaj asemănător celui pe care l-a făcut la începutul şedinţei 64. 

Şedinţa 67 - Saint Lunaire — joi seara, 24 iulie 1913 


Aceste şedinţe de seară trebuie să fie foarte scurte şi o folosesc pe aceasta 
pentru a examina diferite incidente notate în jurnalul Reinei. Îi citesc mai 
întâi pasajul care mă interesează şi o rog să-mi dea explicaţia, cerând la 
nevoie ajutorul lui Vettellini. 

Rezumat din jurnalul ei: joi, 19 iunie, după-amiază, făcându-şi şedinţa 
de odihnă într-un fotoliu aşezat lângă fereastra deschisă, Reine vede lumini 
scânteietoare în aer, apoi forme vaporoase vagi care se agitau şi „se înghe- 
suiau”. În acelaşi timp, ea percepe un zgomot confuz de voci. Înspăimântată, 
se ridică pentru a închide fereastra, apoi se aşază din nou în fotoliu şi, după 
câteva momente, îşi pierde conştienţa. Iată explicaţia pe care mi-o dă. 

„Toate acestea au fost adevărate; eu nu mă înşelasem când eram trează, 
căci imediat ce am adormit, am văzut şi am recunoscut bine Spiritele care au 
intrat. Erau acelea pe care le observasem la muzeul egiptean, când Vettellini 
m-a dus acolo.” (Nu am obținut încă darea de seamă a acestei vizite la 
muzeu, însă notez totuşi incidentul în ordinea în care îmi este prezentat.) 
„Ele veneau - pentru a spune aşa - să-mi facă o vizită. Şi, pentru a-mi arăta 
satisfacția ce o aveau, mi-au cântat din cântecele lor; oh, cântece atât de 
stranii! Un fel de cântece lente şi triste şi foarte... foarte... (Vetteltini îi 
suflă) foarte scandate. Era... era... (se apleacă pentru a auzi mai bine de la 
Ghidul ei) muzică egipteană. Ah, aceasta m-a urmărit încă mult timp după ce 
mi-am revenit. Continuam să aud această muzică stranie, care nu se aseamănă 
cu nimic din ceea ce am auzit vreodată mai înainte...” 

Rezumat din jurnal: luni, 23 iunie, Reine privind în globul de cristal, 
vede o persoană în vârstă, întinsă pe un şezlong, având aerul de a suferi mult. 
În apropierea acestei doamne (pe care crede în mod vag că a mai văzut-o), 
zăreşte pe dna Cornillier, care pare foarte întristată. 

Explicaţie : „Această imagine nu este nimic. Eu am văzut scena respectivă 
în amintirile mele. Ştiţi, m-aţi trimis odată, în timpul unei şedinţe, la o 
doamnă foarte bolnavă, pe care dna Cofnillier o iubeşte foarte mult. Ea avea 
în cameră Spiritul fiicei sale... Sibyl... ştiţi? Ei bine, este o combinaţie a 
amintirilor din acea vizită. Am inclus-o şi pe dna Cornillier fiindcă ea o 
iubeşte atât de mult pe doamna bătrână. Dar este numai imaginaţie şi nimic 
altceva”, 

Rezumat din jurnal : joi, 26 iunie, Reine se trezeşte în noapte şi vede o 
formă albă mare care privea portretul lui Vettellini (o copie a portretului pe 
care i-am dat-o ti şi care este pusă în camera sa, deasupra şemineului). După 
ce a staționat un moment în cameră, forma vaporoasă a dispărut. 

Explicaţie : „Domnule Cornillier, eraţi dumneavoastră. Am fost sigură şi 
eu de acest fapt, dar Vettellini mi l-a confirmat. Eraţi neliniştit pentru mine, 
vroiaţi să aveţi ştiri despre situaţia mea şi, în timpul somnului, spiritul 

dumneavoastră s-a degajat şi a venit aici. V-aţi dus la portret şi ați rămas în 
apropierea şemineului, fiindcă acolo sunt mai multe lucruri care conţin 
fluidul dumneavoastră; acestea vă dădeau mai multă forță. Ştiţi, desenul 
dumneavoastră, fotografiile dumneavoastră, portretul. Toate aceste obiecte 
păstrează fluidul şi vă simţeaţi mai bine stând lângă ele”. 

Rezumat din jurna!: duminică, 6 iulie, în noapte, Reine (trezită) vede o 
formă vaporoasă care se mărea şi, precizându-se, a devenit o fantomă de 
femeie învăluită în voaluri. După ce s-a plimbat puţin prin cameră, fantoma 
s-a oprit în faţa şifonierului cu oglindă, părea că şi-a aranjat acolo puţin 
voalurile şi apoi a dispărut. Contrar de ceea ce resimte de obicei, Reine nu 
a avut nici o frică. 

Explicaţie : (dată cu ajutorul lui Vettellini) „Da, am văzut bine; era o 
femeie, o femeie foarte înaltă; dar nu ştiu nimic mai mult... (îl ascultă pe 
Ghid). Veuellini nu o cunoaşte, însă el ştie că e moartă de puţin timp şi că ea 
vă caută, pe dna Cornillier și pe dumneavoastră. Ea s-a dus la locuinţa 
dumneavoastră, dar, nevăzându-vă, a umblat prin apartament, a găsit fluidul 
meu şi l-a urmărit, simţindu-l amestecat cu cel al dumneavoastră. A fost 
atrasă la mine, întrucât aici sunt multe lucruri de la dna Cornillier şi de la 
dumneavoastră ~ rochii şi diverse obiecte etc. În camera mea a venit aproape 
de obiectele care păstrau fluidele dumneavoastră, apoi s-a oprit în faţa oglinzii 
şifonierului pentru a-şi aranja voalurile. Vettellini spune că ea are fără 
îndoială, să vă ceară ceva. Era o prietenă a dumneavoastră amândoi. El spune 
că are aproximativ douăzeci de zile de-ale timpului nostru de când a murit!. 
O veţi revedea desigur. Dna Cornillier să nu aibă teamă, fluidul ei e bun. E 
deja destul de evoluată”. 


* 


Şedinţa trebuia să fie scurtă, vreau să o opresc... Şi, deşi Maestrul mi-a 
spus el însuşi să o trezesc pe Reine, ambii continuă să discute fără a se ocupa 
de noi. 

Asistăm tăcuți şi cu totul captivaţi, la relaţiile lor obişnuite... afecțiuni, 
tachinări etc. În loc de o jumătate de oră, a trecut o oră şi jumătate până când 
o aduc, în fine, pe Reine la starea sa normală. Bunicul soției mele - care 
trebuia să vină -, nu a putut veni; „El e prea ocupat”. 


1. La câteva zile după şedinţă, reflectând ia acest incident, m-am gândit dintr-o dată 
la o veche prietenă a noastră - o femeie într-adevăr foarte înaltă - despre a cărei 
moarte aflasem ia 10 iulie prin bona noastră - care şi ea aflase ştirea de la o 
portăreasă prietenă. (Noi eram supăraţi pe această femeie, de vreo zece ani, deşi 
ne-a fost intimă.) Bona nu ştia când i-a survenit moartea, Rugând-o să se 
informeze despre acest fapt, a obținut ca răspuns data de 2 iulie, pentru îngropare. 
Aceasta ar corespunde cu cele douăzeci de zile indicate de Vettellini. Mă voi 
informa după reîntoarcerea la Paris. 

Şedinţa 68 - Saint Lunaire — 25 iulie, 1913 


Am început la ora două. Conform indicaţiei anterioare date de Vettellini, 
procedez foarte rapid şi, în vreo şase minute, Reine este în starea voită, 
pentru a-şi trăi viaţa misterioasă. Aproape imediat tresare, însă după o 
încruntare a sprâncenelor îşi reia expresia obişnuită şi continuă să respire 
regulat, fără a se agita. $ 

În sinea mea mă gândesc : este desigur Morrow. Într-adevăr, după câteva 
momente de calm, ea începe să mormăie puţin, gângăveşte, apoi face un 
semn expresiv Invizibilului să treacă în stânga sa şi, imediat, lansează o 
replică vioaie : „Dar nu, asta nu e manie ! Îmi este mai comod, asta-i tot. Mă 
simt mai bine întoarsă aşa... Îţi face vreun rău? Şi-apoi tu..., totdeauna 
brusc. Da... îmi eşti totuşi drag, dar... mai puţin decât Vettellini al meu... Ei 
bine, ce? Vetellini al meu vine pentru mine ; tu vii pentru dna Corniilier...”. 

Morrow - căci el este — a venit să ne prevină că Vettellini nu va veni decât 
mai târziu. Are de îndeplinit o misiune în altă parte. 

Profită astfel pentru a fiecări cu Reine. Printre alte tucruri povesteşte că 
a venit noaptea trecută, când dna Cornillier era nervoasă pentru că nu putea 
dormi; el a alungat două Spirite roşii ce erau în camera sa şi care — fără ca 
ea să fie conştientă de acest fapt — o iritaul. — Reine adaugă însă o remarcă foarte 
interesantă, întrucât era legată de ceea ce spusese Vettellini anterior: „Erau 
Spirite în trecere, locuitori ai zonei pe care el nu ar fi putut să le alunge”. 

După diferite chestiuni fără mare interes, bătrânul prieten ne repetă că îl 
aşteaptă pe Vettellini..., dar, brusc, el pleacă. 

Aşteptăm. 

Reine, care şi-a reluat poziţia culcată, pare că se nelinişteşte ; se ridică, 
priveşte fix într-o anumită direcţie, se aşază iar la locul ei etc. În final, îmi 
spune: „Magnetizaţi-mă puţin mai mult. Acolo este ceva pe care îl simt, dar 
nu reuşesc să văd ; poate că e un Spirit? Nu dorm îndeajuns de profund ca 
să văd”. 

Îi fac noi pase şi când mă opresc, Reine se ridică în picioare, părând viu 
interesată. Îmi şopteşte însă foarte încet: „Domnule Cornillier, îl cunosc. A 
venit de la Paris. Ştiţi, el este cel care în timpul unei şedinţe mi-a cântat 
lucruri atât de frumoase. Am inclus acest fapt în una din scrierile mele în 
somn; ați citit? (Într-adevăr, în una dintre scrierile sale mediumnice trimise 
(datată la 14 iunie) era vorba de apariţia unui Spiră/nou, care i-a cântat arii 
din opere... şi i-a spus că va mai veni să ne vadă când vom fi împreună.) Ea 
continuă: „E un muzician. Îi voi cere numele său”. Ascultă şi apoi reia: 
„Dânsul spune: ME... Mé.. hul... Ah, el a făcut opere şi opere!”. 


1. Soţia îmi confirmă că, într-adevăr, în timpul primei părți a nopții, fiind iritată, nu 
a putut dormi. 

Atunci îl întreb pe „Méhul” , care răspunde că este compozitorul cu acest 
nume, dar că ar putea să-mi dea aspecte evidente la Paris. Aici nu are destule 
forte; Reine abia îl poate vedea... şi-apoi, noi avem acțiunea noastră în curs 
de realizare, pe care nu vrea să o conturbe. Însă iarna viitoare el va reveni la 
Paris şi îmi va comunica diferite incidente din viaţa sa, pe care eu le voi 
putea verifica. O va face pe Reine să scrie câteva fragmente din operele sale. 
EI a produs mult, însă avea încă atât de mult de făcut! De mult timp caută 
un muzician în viaţă pe care să-l poată inspira, care să-i servească de medium, 
dar nu a putut încă să-l găsească. Va comunica prin Reine câteva arii inedite. 
Mai spune că aria de care ea îşi aminteşte şi ale cărei cuvinte sunt: „Eu plec 
departe...”, se află, uşor modificată, în două lucrări diferite. Ne va revedea 
la Paris... şi într-un mod folositor operei noastre... etc. Pleacă. 

Vettellini tot nu vine şi micuța se nelinişteşte... 

Pentru a o face să stea calmă, îi vorbesc despre un incident notat în 
jurnalul ei - o plimbare pe care a făcut-o cu soţul ei la cimitirul Père-Lachaise, 
în cursul căreia a simţit impresii foarte vii. Era duminică, 6 iulie. Umblând 
la întâmplare prin cimitir, s-a simţit împinsă către cuptorul crematoriului... 
În timp ce soţul ei refuza să între înăuntru, atrasă în mod irezistibil, Reine a 
pătruns acolo şi, cu toată oroarea ce o resimțea, a fost obligată să urmărească 
şi să asiste de aproape la o incinerare. 

Vorbindu-i despre impresiile din acea după-amiază, de la Père-Lachaise, 
acum când e sub hipnoză îi cer să-mi precizeze motivele. Începe să-mi 
răspundă, foarte prinsă de subiect, dar se întrerupe subit; un râs vesel, o 
exclamaţie bucuroasă : „E Vettellini ! ”. El era aici de câteva clipe, ascultând 
ce vorbim. 

După câteva glume amuzante, revin la problemele mele şi îi cer din nou 
copilei să-mi explice sentimentul de oroare pentru incinerare ~ pe care eu am 
considerat-o întotdeauna o operaţie cel puţin total decentă. Ea îmi spune că 
mai este încă impresionată de groaznicul spectacol la care a asistat. Însă 
această impresie — îmi explică ea — nu este în realitate decât o repercusiune 
în trupul ei fizic a certitudinii pe care a obținut-o propriul ei spirit privind 
RĂUL cauzat de acceptarea incinerării, asupra sinelui propriu şi asupra 
altora. (Ştiam deja despre influența nefastă a incinerării asupra evoluţiei 
personale ; aceasta întrerupe orice legătură a Spiritului cu pământul, face 
încarnarea mai dificilă etc. ; însă Reine îmi dă acum un punct de vedere cu 
totul nou şi cu totul neaşteptat asupra chestiunii.) „Toate vieţuitoarele”, 
spune ea, „trebuie să evolueze şi trebuie să-şi găsească mijloacele şi căile de 
evoluţie — chiar şi ființele cele mai inferioare şi mai umile, cum ar fi viermii 
din cadavre şi altele. Ei bine, hrănirea acestora din substanța omenească este 
un mare avantaj, un beneficiu enorm pentru ele, care nu este corect să vrem 
să li-l răpim. Nu numai că descompunerea cadavrului face să evolueze în 
continuare Spiritul care l-a însufleţit, dar chiar mai mult: această descom- 
punere este locul de manifestare evolutivă a milioane de spirite abia ieşite din 

inconştient şi pentru care materia noastră omenească este un minunat teren 
de progres. E rău să lipseşti aceste fiinţe mici, cât de infime ar fi ele, de acest 
beneficiu. E un furt, o întârziere în urcarea lor spre conştiinţă, de care 
devenim vinovaţi. Nu trebuie să facem aşa ceva”. Şi cu o deosebită energie, 
Reine insistă: „Domnule Cornillier, scoateţi repede acest lucru din testa- 
mentul dumneavoastră. Vettellini vă ordonă. Să nu faceţi să fiţi ars nici 
dumneavoastră şi nici dna Cornillier”. 

Mă interesez atunci de ceea ce poate rezulta din actul opus, adică din 
păstrarea aproape eternă a trupului, prin îmbăisămare. Pentru Spirit, mi se 
spune că imbălsămarea e o adevărată nenorocire, în sensul că atât timp cât 
trupul va persista şi va dura, Spiritul va fi legat de el şi nu va putea nici să 
se încarneze şi nici să se elibereze". Dar, în acest caz, e singurul care suferă 
şi, în general, nu se plânge, căci a murit cu dorinţa intensă de a fi îmbălsămat. 
Era orgoliul său şi el nu ştia altceva mai bun. 

Remarc faptul că la egipteni existau fiinţe de înaltă evoluţie, preoţi iniţiaţi, 
care trebuiau să cunoască mai bine? aceste aspecte. Reine răspunde că o 
evoluție înaltă nu împiedică întotdeauna anumite ataşamente, o părere inexactă ; 
ea adaugă următoarele (cu adevărat remarcabile dacă ne gândim că vin de la 
mica Reine): „Cu toată ştiinţa lor profundă, ei (preoţii egipteni) se înşelau 
în această problemă. Dânşii se încăpăţânau în ideea valorii îmbălsămării... 
Doamne, probabil la fei cum noi ne încăpăţânăm în alte greşeli. Poate că 
mulţi dintre cei care în viitor ne vor analiza doctrinele, se vor mira cum de 
am putut crede cutare sau cutare lucru...”. Şi ea continuă: „Spiritele mumiilor 
egiptene, de exemplu, suferă pline de furie când, din curiozitatea savanților 
sau din întâmplare, li se distrug trupurile mumificate, producându-le eliberarea”. 

Cât despre cel de al doilea aspect al chestiunii - evoluţia fiinţelor minus- 
cule -, Reine spune că trupul imbălsămat serveşte totuşi la reproducerea unor 
mulţimi de vietăţi microscopice şi că, de altfel, acesta fusese golit de viscerele 
sale şi de o mare parte a elementelor care sunt folosite de „trupurile materiale” 
ale spiritelor animalelor. 

* 


Trece un timp. Aş vrea să revin la ascensiunile Reinei în sferele înalte! ale 
Spaţiului, pentru a obține - dacă e posibil - o concepţie raţională privind 


1. Printr-o comunicare ulterioară, absolutul acestei afirmaţii a fost uşor modificat. 

2. După unii ocultişti, îmbălsămarea era practicată în Egipt pentru a păstra Spiritele 
morţilor într-o anumită dependenţă, care să permită Q mai uşoară evocare a lor, 
prio şi ajutorul lor în activitățile de magie. f 

3. În cadrul „comunicărilor” primite de iniţiatul român prof. Scarlat Demetrescu 
(redate în „Din tainele Vieţii şi ale Universului”) s-a specificat faptul că „atmosfera 
eterică” a Pământului s-ar extinde în jurul globului terestru pe o distanţă de circa 
700.000 de kilometri; aceasta ar fi constituită din straturi sferice, tot mai 
rarefiate, a 81 de feluri diferite de particule eterice - neidentificate încă de ştiinţa 
modernă (n.ir.). 

impresiile ei. Îi cer deci să-mi explice bine mai întâi ceea ce a simţit şi apoi 
ceea ce a putut înţelege în cursul zborurilor sale eterice. Ea răspunde pe larg 
şi destul de clar. Văd că a experimentat şi controlat ea însăşi - pentru a spune 
aşa - diverse informaţii date de Vettellini privind rolul modificator al marilor 
Spirite asupra destinelor omeneşti. Transcriu în rezumat ceea ce am putut să 
rețin: 

Fiecare pământ din cer este înconjurat de propria atmosferă, care este o 
extensie a condiţiilor de locuire pentru propriile populaţii de Spirite dez- 
carnate. La fel cum - atunci când ne depărtăm de Pământ - trecem de la o 
atmosferă grea şi densă la un aer mai uşor şi apoi la eterul subtil... la fel se 
trece de la inconştienţa obtuză a Spiritelor inferioare (care populează zonele 
inferioare ale atmosferelor - n.tr.), la conştienţa din ce în ce mai lucidă a 
Spiritelor superioare (care populează zonele înalte ale atmosferelor - n.tr.) 
şi, în mod corespunzător, la puterea lor crescândă în direcționarea şi modifi- 
carea destinelor planetare. 

De la suprafaţa Pământului până la înălţimea norilor mijlocii, se întâlnesc, 
mai întâi, Spiritele roşii. Apoi, mai sus, cele gri - de un gri care devine tot 
mai deschis, pe măsură ce urcă. Deasupra norilor este regiunea în care se 
află, în general, Spiritele albastre. Iar dincolo, în aerul rarefiat, care devine 
treptat eterul interstelar, este sfera Spiritelor albe. În această sferă, sunt 
generaţi curenţii fluidici destinati să modifice evenimentele determinate de 
această misterioasă fatalitate, Mâna. Aceşti curenţi fluidici ar fi utilizări, 
adaptări ale forțelor magnetice şi electrice care există în sistemul solar şi în 
materia cosmică, folosirea lor având drept scop ghidarea şi activarea evoluţiei. 

Ştiam aceste aspecte încă din comunicări anterioare, însă ceea ce se 
evidenţiază ca un caz nou este faptul că Reine, dusă de un mare Spirit alb, a 
simţit şi a perceput ea însăşi aceşti curenţi, precum şi viaţa intensă a Spiritelor 
care îi generează!. 

Ea a putut să înțeleagă, de asemenea, că opera acestor Spirite nu are o 
realizare sigură. Curenţii lor fluidici modificatori pot fi deviaţi, micşoraţi, 
absorbiți prin diferite fenomene fizice, prin forţe antagoniste etc. — şi, să nu 
uităm, prin acea parte a liberului arbitru uman. 

Întreb dacă aceasta nu a fost o favoare extraordinară, o experienţă aproape 
unică ce i s-a oferit astfel Reinei. Vettellini răspunde că favoarea nu a fost 
făcută în mod special Reinei, ci pentru opera noastră. Eu remarc atunci că, 
dacă personal apreciez la adevărata sa valoare această aventură admirabilă, 
mă tem că pe contemporanii mei - şi chiar pe elita contemporanilor - îi va 
lăsa total indiferenți. Cel mai mic grăunte de mei i-ar interesa mai mult! 
Maestrul nu discută însă probabilitatea exactităţii părerii mele; e! replică 
doar, în mod simplu : „Asta nu are importanţă. Judecarea actuală a cărţii nu 


1. În cartea Seniorii Cosmosului (Editura Polirom, laşi, 2001) am inserat o sinteză 
a modului în care marile Spirite albe preiau şi, defalchează pe etape, planul 
evoluţiei terestre, precum şi aspecte din amplele lor activităţi (n.tr.). 

este totul. Cartea va fi făcută; timpul va trece; vor veni alți oameni, care 
vor putea să se intereseze în mod diferit. Această carte va conţine indicaţii 
pentru cercetătorii din viitor. Va deschide calea pentru noi domenii de 
investigare. Atunci vor fi mai evoluaţi şi o vor înţelege mai bine. Actualmente 
poate că nu în Franţa va trezi cel mai mare interes. Va fi tradusă şi va face o 
mare impresie în alte ţări...”. 

* 


Vettellini vrea să-i dau Reinei ceva de scris şi, prin scrisul ei, îmi transmite 
o indicație curioasă: „Domnule Cornillier, vă rog să o treziți pe Reine după 
o jumătate de oră; eu nu calculez timpul, atât de mult îmi place să vorbesc 
cu această copilă”. 


Şedinţa 69 — Saint Lunaire — sâmbătă seara, 26 iulie 1913 


Şedinţa trebuind să fie scurtă, am limitat numărul întrebărilor numai la două. 
Mai întâi, doresc să ştiu dacă magnetizările la distanţă, pe care le-am încercat 
(doar de cinci-şase ori, de altminteri fără urmări - date fiind circumstanţele : 
starea sănătăţii, comunicări false ale mesei, absenţa noastră etc.) au avut vreo 
oarecare influenţă asupra Reinei. 

Ea este cea care îmi răspunde: „Da, fără nici o îndoială ; de fiecare dată 
când m-aţi magnetizat, m-a ajutat considerabil. Sunt sigură, căci la toate 
celelalte şedinţe ale mele, îmi trebuia mult timp până mă adormeam și 
resimţeam întotdeauna o oboseală mare. Pe când, în serile în care îmi trimiteaţi 
fluidul dumneavoastră, adormeam imediat şi mă trezeam bine dispusă”. 

Remarc că îmi este imposibil să fiu sigur de eficacitatea acţiunii mele la 
distanţă, fiindcă Reine folosea totodată şi oglinda, iar, în plus, ştia ora la care 
eu trebuia să procedez. Nimic nu ar dovedi că nu ar fi fost autosugestia ei cea 
care întărea efectul oglinzii. Dar Reine susține că nu, dând în sprijinul 
certitudinii sale faptul că în una din serile în care am acţionat, ea se simţea 
într-atât de suferindă, încât se hotărâse să nu mai facă deloc şedinţa. Indispo- 
ziţia sa a făcut să întârzie ora cinei şi,-când era la masă cu soțul ei, deodată 
s-a lăsat pe spate în scaunul ei, cuprinsă de un somn de neînvins. Văzând 
aceasta, soţul a dus lampa şi i-a pus perne în jur, ca să nu-şi poată face vreun 
rău. Era ora nouă trecute. După o jumătate de oră s-a trezit din acest somn, 
pe care l-a considerat hipnotic. „Acest somn este foarte diferit”, spune ea, 
„nu-l pot confunda cu somnul natural. Şi, în acest caz, nu mă gândeam deloc 
la dumneavoastră şi nu aveam nici oglinda. Mă hotărâsem ferm să nu dorm, 
căci sufeream prea tare! ”. 

O întreb atunci dacă magnetizările pe care le-am făcut de două ori, la 
sfaturile false ale mesei - în cursul faimoasei pneumonii purulente -, au avut 
vreun efect. Reine nu ştie. Ea se apleacă spre Vettellini pentru a-l consulta şi 
apoi îmi transmite: „Nu, domnule Cornillier, el spune că nu m-au ajuns. 

Ştiţi, erau comunicările false ale acelor Spirite inferioare”. Eu spun însă: 
„Da, dar dacă în sine comunicările erau false, magnetizările mele erau 
adevărate... şi chiar mai intense, din dorinţa mea de a-ţi alina boala. Însă nu 
ai fost prevenită şi nu ai simţit nimic. Trebuie deci să cred că era vorba la tine 
de autosugestie şi nu fluidul meu era acela care îţi făcea somnul mai bun”, 

Veuellini ia cuvântul pentru a spune că fluidul meu nu a ajuns la Reine în 
circumstanţele respective, dar el este foarte sigur că eu aş putea să o 
magnetizez de la distanţă, fără ştirea ei. Trebuie să fie însă condiţii favorabile 
şi, desigur, să fiu deplin sănătos. Dar aşa cum stau lucrurile, o pot face. Va 
trebui să încercăm experiența; va reuşi. 

O rog acum pe Reine să-mi povestească vizitele sale la muzeul egiptean 
din Louvre. 

(Ea a făcut o relatare succintă în una dintre scrierile sale mediumnice, 
spunând, printre alte lucruri că a găsit acolo, în acele săli, din fluidul meu. 
Or, înainte de a pleca din Paris, eu mă dusesem să fac o vizită la muzeul 
egiptean, fără a spune vreun cuvânt cuiva. În cursul vizitei respective, îmi 
pusesem mâinile pe o statuetă care se afla către un colţ al unei ferestre, cu 
voința de a o impregna cu fluidul meu. De acolo, am urcat în sala unde sunt 
cele două mumii şi, punându-mi mâinile pe vitrină, am vrut să las şi aici 
urma trecerii mele. Bineînţeles, Reine nu putea bănui manevra mea, neştiută 
nici de soţia mea.) Îmi spune că a fost de două ori la Louvre în timpul 
somnului ei natural de noapte. Vettellini a fost acela care a condus-o, însă, 
din motive neprecizate, a lăsat-o să facă singură vizitele respective. Impresiile 
sale sunt destul de vagi. Imediat ce a intrat, s-a simţit tulburată, înconjurată 
de forțe greu de definit, neştiind unde să meargă..., apoi, dintr-o dată, 
aproape de o fereastră a găsit din fluidul meu. Atunci, acest fapt a liniştit-o 
puțin şi a ajutat-o. A urmat acest fluid şi a sfârşit prin a ajunge la o vitrină 
ce conţinea două mumii. Le descrie, remarcând că una dintre ele este a unui 
copil. Descrie, de asemenea, capacul unui sarcofag aşezat pe un raft superior. 
(Totul este exact.) În afară de acestea, impresiile sale sunt foarte vagi. Are 
senzaţia că ar fi fost înconjurată de „dorinţe grele”, care-vroiau să o reţină 
acolo. A rătăcit neliniştită şi a revenit la sculpturile de la parter, unde a văzut 
mai clar forme fantomatice şi a simţit mai multă simpatie ; dar a înţeles că 
acestea doreau să o rătăcească doar din plăcerea de a o reţine... şi a umblat 
prin muzeu, neştiind cum să iasă. Numai după un timp destul de lung i-a 
venit ideea să treacă prin una dintre marile ferestre... 

Pe scurt, singurul punct interesant este descoperirea fluidului meu şi 
descrierea exactă a mumiilor. 

Dat fiind faptul că în penultima ei viaţă a trăit în Egipt, o întreb dacă a 
avut impresia că recunoaşte, că regăseşte ceva deja-văzur, fie printre obiecte, 
fie printre fiinţele spirituale din locurile vizitate. - „Nu, nu, nimic. Tot ce 
era acolo mi s-a părut foarte străin. Nu am resimţit nici un sentiment ca fiind 
Ceva deja cunoscut. Fiinţele respective şi obiectele acelea vechi sunt mai 

barbare decât acelea pe care trebuie să le fi cunoscut eu. Aparţin în mod 
sigur unei rase şi unui nivel de evoluţie diferite...” Apoi dânsa reia: „Ştiţi, 
Spiritele din sălile de jos sunt acelea care au venit acasă la mine să-mi cânte 
melodii atât de stranii. Ele au fost încântate de vizita mea şi, pentru a-mi 
mulţumi, au venit urmărindu-mi dâra fluidică”. 

Fiindcă suntem la problema fluidelor, vreau să ştiu dacă reprezentarea 
grafică, picturală sau chiar sculpturală a unei ființe, posedă - prin însăşi 
asemănarea respectivă — vreo proprietate fluidică a persoanei în cauză. „Nici 
cea mai mică”, răspunde Vettellini. „Nu există nici cea mai redusă legătură 
între reprezentare şi fiinţă, doar în cazul când fiinţa ar fi foarte interesată, 
foarte prinsă de operă şi ar veni să o contemple mult timp şi astfel, să-şi 
proiecteze vibraţiile. S-ar putea, de asemenea, ca, fără să ştie, degajându-şi 
corpul fluidic noaptea, să vină şi să o impregneze. Altfel, nu. În schimb, 
opera e profund saturată de fluidul autorului ei, impregnată într-un mod de 
neschimbat.” 


* 


Discutăm cu întreruperi... şi astfel are loc unul dintre acele incidente de 
neimitat, care ne fac să regretăm atât de mult că nu avem şi martori. E în 
legătură cu Morrow, care nu a putut să vină în această seară. „Însă”, spune 
Vettellini, „ieri seară a rămas destul de mult timp aproape de dna Cornillier, 
când ea era singură. Şi când a revenit dl Cornillier, el a urcat în dormitor 
unde iar a rămas în mod prelungit”. „Ce să facă acolo”, întrebă Reine, 
„Singur în cameră ?”. 

Urmează atunci între ei un dialog (din care noi nu auzim decât unele 
părţi), de o vivacitate şi spontaneitate neobişnuite: „Să privească portretul 
său, zici tu, Vetiellini? Care portret? ”. (Reine nu ştia, într-adevăr, că în 
camera soţiei mele există o gravură mică ce reprezintă chipul bunicului ei.) 
Vettellini îi explică faptul, adăugând că e mai bine ca dânsa să nu vadă acest 
portret, căci dacă la un moment dat lui Morrow îi va plăcea să se materializeze 
pentru ea, să nu se poată argumenta că îi descrie aspectul fizic amintindu-și 
de această gravură. Reine acceptă motivația, dar curiozitatea o dată trezită o 
face să se intereseze de anumite detalii. ~ „Şireată mică”, spune Vettellini, 
„tu vrei să scoţi de la mine informaţii, fără să ai aerul că le ceri. Dar tu nu 
vei afla nimic”. Scena este de neimitat! Soţia şi cu mine ne amuzăm din plin, 
fiind prinşi de câte o surpriză mereu nouă. 

Vetteilini îmi spune că Reine e cam obosită şi cărtrebuie să rămână în pat 
mâine dimineaţă până la ora nouă sau zece şi să o obligăm să urce din nou în 
camera sa după masa de amiază, unde să stea în pat două ore. Pentru a 0 
consola pe Reine, căreia acest repaus comandat nu-i place deloc, îi spune că 
în timpul acestei sieste o va lua să-şi vadă soţul la Paris. Va putea astfel să 
observe ceea ce face el acolo, iar eu îi voi putea controla observările 
respective. Copila e încântată. 

Duminică, 27 iulie 


Într-adevăr, Reine a dormit două ore după-amiază. Când a coborât din 
camera sa, îmi spune că a avut un vis cu Achille (soţul ei). ÎL vedea ieşind ca 
să se plimbe, însoţit de mama sa şi de o femeie pe care ea o detestă. Notez 
cu grijă descrierea pentru a putea verifica exactitatea, scriindu-i lui Armand. 

* 

Luni, 28 iulie 

În timpul şedinţei de astăzi, întrebată cu privire la vizita de ieri la soţul 
ei, Reine îmi spune că nu a fost deloc o ieşire în corp fluidic, ci doar un vis 
fără valoare. Vettellini îi confirmă spusele; Reine era prea obosită; nu a 
vrut să o mai ducă. E deci inutil să mai scriu pentru controlarea viziunii sale, 
care nu a fost decât o combinaţie a gândurilor sale dominante în momentele 
somnului, 


Şedinţa 70 - Saint Lunaire - sâmbătă seara, 28 iulie 1913 


Vettellini este aici, aşteptând întrebările mele. 

Revin încă o dată la aceşti curenţi generaţi de Spiritele albe, vrând să 
încerc să obţin o înţelegere completă. Mai întâi, fac să fie bine precizat de 
Reine faptul că ea, nu numai că a simţit şi a perceput prezenţa Spiritelor şi 
activitatea lor, dar şi faptul că a observat direct diversele elemente ale 
fenomenului. Ea vorbeşte cu o vioiciune deosebită, oprindu-se uneori pentru 
a asculta, ca să-mi transmită propriile vorbe ale Ghidului şi astfel, reuşeşte 
să-mi dea ceea ce vroiam : o noţiune relativ clară - cu înţeles verbal, în orice 
caz — a mecanismului operei efectuate de acestea. 

Ceea ce mă încurcă însă puţin era faptul că Spiritele respective foloseau 
forțe fizice - magnetice, electrice etc. - pentru a acţiona asupra voinţei 
omeneşti. Cum era posibil acest lucru? În planul nostru terestru constatăm 
fenomene de telepatie ; ştim - desigur fără a înţelege procedeul — că un gând 
emis de un creier poate fi recepționat de un alt creier şi astfel, să-i modifice 
ideile. Ştim, de asemenea, ceea ce pot produce diferiţi curenţi magnetici sau 
electrici - anumite fenomene de atracţie sau de respingere -, dar, faţă de 
experienţa noastră terestră, aceştia nu au influenţe asupra mentalităţii noastre. 
Cum pot deci Spiritele albe să modifice voinţa omenească prin nişte curenţi 
de ordin fizic, să modifice însăşi evoluția - care sub acest aspect nu este decât 
o transformare a mentalităţii? În toate fenomenele telepatice, gândirea sau 
voinţa sunt transportate de la creierul emiţător la creierul receptor prin unde, 
prin vibrații generate de organism şi de corpul astral. Or, Spiritele albe nu au 
nici organism şi nici corp astral şi nici anumite atribute perceptibile de către 
simţurile noastre. Cum pot deci, să opereze ele? 

Iată ce-mi răspunde copila: „Dacă Spiritele aibe ar vrea să acţioneze 
asupra noastră numai prin transmiterea gândirii lor, noi nu am simţi absolut 
nimic, căci gândirea lor e de o calitate prea subtilă, prea diferită de cea a 
noastră, pentru ca noi să o putem percepe! direct. Ele sunt deci obligate ca 
într-un oarecare fel să o materializeze, ca să ne poată impresiona şi pentru 
aceasta, o încorporează în anumiţi curenţi magnetici sau electrici care ajung 
la noi”. Deci, curenţii fluidici, plecând din regiunile eterice şi fiind dirijaţi 
către pământ, sunt folosiţi ca vehicule. Încărcaţi cu efluvii ale concepţiilor 
spirituale, aceştia materializează, transpun la condiţiile telepatice terestre, 
voinţele şi gândirile Spiritelor înalte respective. 

Reine face însă observaţia că ea foloseşte termenii magnetici, electrici, 
pentru a se face înţeleasă; în realitate, forţele folosite de Spirite nu au 
aceeaşi origine ca acelea pe care le folosim noi pentru necesităţile noastre 
practice. Aceste forţe sunt încă necunoscute de noi şi descoperirea lof, 
rezervată viitorului, va fi o nouă sursă de realizări prodigioase ! Ea adaugă 
însă că tocmai această calitate fizică (materială) a curenților telepatici respectivi 
îi face susceptibili de a fi afectaţi destul de uşor de fenomene naturale, 
meteorologice şi altele. 


1. Cea mai mare parte a omenirii - prin modul obişnuit de a gândi şi simţi = este şi 
în prezent „polarizată astral” ( gândire dominată de dorinţe, plăceri inferioare, 
frică), putând stabili comunicări doar cu acele Spirite care îşi continuă existenţa 
în diferite subplane mai joase ale Astralului. Prin evoluție, o mică parte dintre 
oameni au urcat la o „polarizare a mentalului inferior” şi doar un număr şi mai 
redus (discipolii) au obţinut o „polarizare a mentalului superior” ; unii au realizat 
şi treapta superioară a „polarizării buddhice”. Or, Spiritele albe - Arhaţii şi 
Maeștrii Înelepciunii - având emisia telepatică la vibrații foarte înalte (cel puţin 
la nivelul mentalului superior sau cel buddhic), sunt desigur „prea subtili” pentru 
a putea fi percepuți de noi, cei mulți. lată cum se exprima în acest sens B. Creme 
(în Maitreya 's Mission): „Adevărata telepatie e cea mentală... Maeștrii Îngelep- 
ciunii nu comunică însă decât începând de la nivelul celor a căror polarizare 
mentală e suficient de dezvoltată... Dâcă ia discipoli există o polarizare pe planul 
sufletului, le este mai uşor, căci Maeștrii comunică în mod constant pe planul 
buddhic.... Deci această comunicare (între ei şi noi) depinde de nivelul obişnuit al 
focalizării noastre” (n-tr.). 

2. Deşi existenţa reală a materiilor eterice nu a putut fi încă determinată ştiinţific 
(din lipsa aparaturii extrem de fine necesare), în baza diferitelor experimentări 
efectuate de unii cercetători mai „liberali”, s-a edificat, neoficial, o primă 
schematizare a „Fizicii eterice”. Conform primelor enunţări, în spaţiul terestru au 
fost identificate, până în prezent, şapte categorii principale de materii eterice, 
care au manifestări fizice specifice, bazate pe forme de energii proprii, necu- 
noscute încă. (O succintă prezentare în acest sens — ilustrată - am inserat-o în 
cartea Incursiuni în alte lumi, 1999.) Un prim exempiu real ce confirmă afirmaţia 
şi prezicerea făcute în urmă cu atâtea decenii de „copila Reine”, a fost descoperirea 

Considerând lAmurită — atât cât poate să fie — această problemă a curentilor, 
trec la un alt subiect. 

Am crezut că remarc că relaţiile lui Vettellini cu Reine, când ea e dezajază 
în somn natural şi respectiv când e degajată în somnul ei hipnotic, ar fi 
diferite ; aş vrea să ştiu dacă nu cumva mă înşel. 

Vettellini îmi răspunde că, într-adevăr, aşa este şi îmi dă motivul: „Când 
Reine îşi doarme somnul natural şi spiritul ei se degajă, spiritul nu mai are 
nevoie să-şi păstreze relaţiile specifice cu organismul - căci el nu mai serveşte 
ca medium ; atunci este în fapt un Spirit eliberat de materie, cu care eu intru 
în legătură. Însă, când dumneavoastră o hipnotizaţi pe Reine, aceasta are 
drept scop ca ea să servească drept intermediar între lumea astrală şi voi şi 
atunci trebuie ca spiritul ei să rămână într-o anumită dependenţă faţă de 
organism - pentru ca acesta să poată transmite remarcile şi observaţiile care 
îi sunt comunicate. În această stare, nu numai că spiritul ei îşi păstrează tonul 
caracteristic al persoanei actuale, dar îşi mai regăseşte chiar şi un accent — 
destul de slab - al ultimelor trupuri pe care le-a locuit” (din care substanţa 
ei fluidică păstrează mereu vibrații esenţiale). Şi Vettellini explică faptul că 
regăseşte din când în când note expresive ale fiinţei care a fost mediumul în 
ultima sa încarnare ~ cea în care s-au cunoscut în mod intim. 

Luând cuvântul, Reine spune că are în esenţa sa, fără a înțelege de ce, 
afinități pentru ceea ce organic este delicat, mic, slab. În viaţa actuală, ea 
şi-a ales, în mod voluntar, să fie „micuță de tot” ; însă în viaţa sa anterioară 
a fost de asemenea o fiinţă fragilă, pe care Vettellini a supravegheat-o ca pe 
un copil... 

Maestrul confirmă curioasele ei informaţii, adăugând că numai când 
vorbeşte cu spiritul Reinei magnetizare, el regăseşte urmele acelui prieten fin 
şi puţin cam afectat pe care îi plăcea să-l însoţească şi să-l protejeze. Această 
reîntoarcere la o viaţă anterioară, aceste amintiri de sentimente rămase 
undeva - care îşi regăsesc o culoare precisă la contactul cu mediumul, au un 
farmec atât de real pentru gravul Vettellini, încât uneori, el uită de timpul 
nostru. (Astfel se explică nota sa de la şedinţa 68: „Eu nu calculez ora, atât 
de mult îmi place să vorbesc cu acest copil...”). 


în anii '40-'50 făcută de cercetătorul dr. Wilheim Reich a fantasticei energii 
cantonate în masele atmosferice de „eter chimic”; el a denumit-o „energia 
orgonică”. Faza de pionierat a condus, la început, la inventarea unui „acumulator 
de energie orgonică”, dar, ulterior, şi la experienţe extrem de periculoase. 
Manifestarea necontrolată a acestei energii necunoscute, producând efecte de 
mare nocivitate, autorităţile americane au interzis continuarea cercetărilor, până 
când ştiinţa oficială va fi capabilă să stăpânească noile forme de energii. Şi în 
Franța, cercetări ulterioare asupra „synergici” au fost izolate din motive similare 
(n.tr.). 

Gândindu-mă ia o notare din jurnalul modelului meu, doresc acum să ştiu 
care este valoarea, pentru mine, pentru evoluţia mea, a acestor degajări ale 
spiritului meu - care se produc în timpul somnului, fără să ştiu. De exemplu, 
care este consecinţa vizitei ce i-am făcut-o Reinei? Am tras vreun folos 
oarecare sau a fost doar un act pur mecanic? „Mai întâi”, răspunde Reine, 
„Să ştiţi că ieşiţi aşa adesea. În fapt, aproape în toate nopţile vă detaşaţi. La 
Paris, mergeţi adesea în atelierul dumneavoastră. În timpul iernii trecute, 
spiritul dumneavoastră a discutat de mai multe ori cu Vettellini. El v-a dat 
indicaţii, orientări pentru experienţele noastre... Această posibilitate de 
detaşare este în funcţie de evoluţia dumneavoastră şi, în mod sigur, câştigaţi 
mult, fiindcă puteţi înţelege mai bine diferite lucruri care devin astfel intuiţii 
când sunteţi în stare de veghe. Însă, când aţi venit la mine, această ieşire a 
fost bună! A fost un efort mare... şi dumneavoastră l-aţi făcut singur; 
nimeni nu v-a ajutat. Atunci Vettellini v-a vorbit mult timp ; aţi rămas mai 
mult de o oră în afara trupului dumneavoastră...”. 

* 


Bătrânul nostru prieten nu va veni acum, e prea ocupat; însă, în astă 
seară va fi aici. De altfel, imediat ce e liber, el vine şi stă în apropierea 
noastră sau merge în camerele noastre. 

O întreb pe Reine ce poate el să facă în camerele respective şi curiozitatea 
mea provoacă un răspuns interesant: „Domnule Cornillier, ştiţi, Vettellini şi 
Morrow sunt obligaţi să se încarce cu materie pentru a putea comunica 
împreună cu noi. Ar putea să o facă mai uşor luând direct din substanțele 
noastre fluidele necesare, însă aceasta ne-ar obosi; ar fi o pierdere prea 
bruscă şi ne-am resimţi întrucâtva. Atunci, dat fiind faptul că trăirea într-un 
loc unde se doarme, se lucrează, devine o sursă de depunere şi de impregnare 
a fluidului nostru în diferite părţi, ei merg să culeagă ce se află acolo. 
Hainele noastre dezbrăcate, o servietă, mănuşi, un fotoliu de care ne servim, 
toate aceste obiecte rețin părticele din fluidul nostru. Ei le preiau cu grijă pe 
toate acestea şi, astfel, se pot îngreună şi se pot materializa fără ca noi să 
suferim”. 


* 


Deodată, Vetellini ridică problema relaţiilor Reinei cu servanta noastră, 
Florina. Aceasta după ce a fost încântată de prezeața copilei, a început să 
sufere din cauza prieteniei ce i-o arătăm şi acum e îmbufnată. Reine, 
încercând să fie drăguță şi să i se facă plăcută, a înrăutățit situaţia... 

Veuellini e la curent cu totul şi dă sfaturi înțelepte. Ne recomandă să nu 
ne enervăm. Dacă situaţia continuă tot aşa, ne-o va indica... 

Şedinţa 71 - Saint Lunaire - marfi seara, 29 iulie 1913 


Şedinţă scurtă, folosită să discutăm intim. Nu voi retine decât două puncte. 
În timpul zilei de ieri, brava noastră servantă a continuat să se arate cu totul 
de nesuferit pentru mica Reine... Dintr-o dată, câtre seară, o schimbare 
totală în toanele ei. Iat-o subit amabilă, prevenitoare şi - cel mai curios — 
fericită. Această transformare plăcută a persistat întreaga zi de astăzi şi pare 
stabilă. Suntem uimiţi t 

În această seară, Vetiellini ne comunică însă faptul că el este cel care a 
influenţat-o. Văzând neliniştea dnei Cornillier şi o nemulţumire generală ce 
risca să ne tulbure viaţa intimă, dânsul a încercat să modifice sentimentele 
Florinei. 

„Am crezut”, spune el, „că va fi o rezistenţă mai mare din partea ei, însă 
a reacţionat imediat”. 

Reine îmi explică faptul că Vettellini a combinat fluidul ei cu cel al 
persoanei geloase, amestecându-le etc. Suntem cu toţii bucuroşi de acest 
amestec ; iată o bună chimie cosmică) 

Cel de-al doilea punct pe care vreau să-l notez este un incident care arată 
manifestarea logică a senzaţiilor mediumului meu: în cursul şedinţei mă 
anunţă că Morrow este aici. Remarc în sinea mea că ea nu a mai tresărit 
Heloc - conform obişnuințelor sale -, dar nu spun nici un cuvânt, vrând să o 

jbserv. Continuăm să vorbim cu Vettellini şi apoi, după câtva timp, Morrow, 
pat are cer să-i vorbesc. Reine îmi spune că el nu se apropie. E aici, 
ÎI vede, dar nu coboară până la noi. Întreb de ce? Vettellini explică prin 
hceea că dânsul trebuie, după puţin timp, să plece la îndeplinirea unei misiuni 
hproape de Spiritele albe. Din această cauză, el nu vrea să se mai încarce cu 
fluide necesare comunicării cu noi, căci l-ar îngreuna şi l-ar face incapabil 
pă-şi îndeplinească misiunea. A venit doar să ne vadă, însă nu poate nici să 
Vorbească şi nici să se apropie. Iată de ce Reine nu a mai tresărit ca de obicei ! 


i + 


Vettellini consideră că sunt obosit şi consideră drept necesară schimbarea 
programului şedinţelor. Lunea, miercurea şi vinerea vom avea şedinţe după- 
-amiază, pentru chestiunile importante. Joia, sâmbăta şi duminica repaus 
total pentru mine; pentru Reine, o oră de „dormitare” seara. În plus, îmi 
interzice să mai scriu dările de seamă după şedinţe sau chiar în aceeaşi zi a 
şedinţei. E prea mult pentru mine. (E adevărat.) E] va face ca impresiile mele 
să rămână la fei de vii şi în ziua următoare. 

Şedinţa 72 - Saint Lunaire — miercuri, 30 iulie 1913 


Reine pare că adoarme bine, însă când a sosit momentul discuţiilor cu 
Vettellini, ea îl aude slab şi îl vede doar ca prin ceaţă. După câteva ezitări şi 
incertitudini, ea înţelege că îi spune să mă roage să o magnetizez mai mult. 
Fac acest lucru timp de opt-nouă minute şi astfel, comunicările se stabilesc 
clare şi precise. 

Doresc să aflu cum percep marile Spirite infiniţii mici, lumea micro- 
scopică, microbii etc. până la atom. Ce este pentru ele această viaţă minunată, 
dezvăluită doar de instrumentele optice? Au posibilitatea de a o observa? 
Până la care grad al infinitului mic pot să coboare dânsele? 

Veuellini îmi spune că acestea au o vedere precisă a diferitelor manifestări 
ale lumii minuscule. Într-o picătură de apă, într-o moleculă de aer, ele pot să 
analizeze toate elementele conţinute, germenii diverselor bacterii etc. Nu le 
văd însă în acelaşi mod ca noi, la microscop. Da, le văd formele ; dar acestea 
li se evidenţiază în principal prin constituţia lor chimică şi atomică. Pot 
pătrunde mai profund decât noi în acest infinit mic, dar şi pentru ele există 
totuşi o limită... Dânsele presupun că sesizează viaţa aproape de momentul 
ieşirii ei din Absolut, dar sursa creatoare rămâne o enigmă... În mersul lor 
evolutiv, lasă îndărăt cauza, mister neexplicat!, avansând către Finalitate, alt 
mister inexplicabil... 

Printr-un fel de înaltă încredere în noi, aici se pare că Vettellini ne 
permite să pătrundem puţin în viaţa Spiritelor de nivelul său: „Despre ceea 
ce este şi pentru noi o Lume de Dincolo”, spune dânsul, „vine uneori în 
misiune un Spirit pentru a ne instrui, pentru a ne revela adevăruri mai înalte, 
făcând pentru noi exact ceea ce fac eu pentru voi. În acest fel, ni s-a spus că 
ultima operă a Spiritelor este de a regla forţele chimice. Formarea lumilor, 
ordinea diverselor sisteme, dispariţia lor, sunt determinate de Inteiigenţe, 
legile universale fiind doar manifestări ale lor...”. 

Vettellini ne spune că este foarte rar ca din comunicările pe care le 
primesc ei de la aceste Spirite înalte, creierele noastre - ale pământenilor - 
să poată percepe ceva, chiar fugitiv ; însă, dacă se va ivi un astfel de caz, el 
ne va spune ceea ce lui îi este posibil să spună... 

Această afirmaţie mă conduce să-i cer să aibă bunăvoința de a-mi da 
detalii despre ei înşişi. Vedem că sunt foarte ocupați şi că, fie că se asociază, 


1. Este interesant de remarcat faptul că după două decenii, un Spirit alb i-a transmis 
direct iniţiatului român prof. S. Demetrescu cunoașteri mult extinse privind 
„misterul neexpiicat” şi chiar aspecte fundamentale referitoare la însăşi „Cauza” - 
„Absolutul”. Acesta le-a publicat în Din tainele Vieţii şi ale Universului, în anul 
1939 (operă apărută în ediţia a IV-a la Editura Emet, Oradea, 2001) (n.tr.). 

fie că rămân solitari, lucrează la acţiuni foarte importante - al căror scop 
este, în general, evoluţia spirituală a omenirii. Însă, în afară de acestea, ce 
mai fac altceva? 

Vettellini îmi răspunde că, înainte de orice, în viaţa lor există moduri de 
a fi care aparţin unei stări diferite a materiei, ale cărei concepte nu există în 
noi. Nu poate deci să vorbească despre acestea. Însă în ordinea experienţelor, 
care pot fi înţelese, există, de exemplu, sursa esenţială a Artelor noastre şi, 
de asemenea, a emoţiilor noastre în faţa fenomenelor Naturii. Ele pot 
parcurge Spaţiul, pot să urmărească mişcarea de revoluţie a aştrilor şi să 
asiste la diverse fenomene. Armoniile muzicale sunt surse de bucurii şi 
plăceri infinite pentru dânsele. Prin combinaţii de vibrații produc ceea ce 
este însăşi esenţa sunetelor şi a armoniilor pe care noi le numim muzicale, 
Ele se reunesc adesea în acest scop. Urmăresc de asemenea cu interes, uneori 
cu bucurie, manifestările artistice terestre, pe care le şi inspiră. Sunt rare 
cazurile în care nu ar fi prezente Spirite atunci când noi ne reunim pentru o 
manifestare de artă superioară. Plăcerile lor afective sunt foarte intense. Ele 
continuă să aibă interese afective pe pământ şi acţiunile noastre bune, eforturile 
noastre spre bine se transpun ca fericiri pentru dânsele. Vettellini, ca şi Morrow, 
simte o mare bucurie faţă de ceea ce facem noi. Venirea lor în apropierea 
noastră, coborârea lor în atmosfera noastră le este penibilă, desigur, dar, în 
schimb au o plăcere deosebită să vadă înţeles ajutorul lor şi că acesta dă roade. 

Aici, Vetteilini ne face cunoscut un lucru destul de curios: „Cât suntem 
noi de Spirite, avem şi noi nevoia unei anumite reînnoiri a forței, pentru a ne 
activa viaţa spirituală; fără aceasta am stagna. Ca să ne facem viaţa mai 
intensă, trebuie să ne hrănim în mod fluidic şi trebuie să facem efort pentru 
a găsi aceste fluide. Există şi Spirite indolente, care preferă să stagneze; 
acestea nu progresează”. (Dar cum am văzut şi anterior, acestea cad la un 
moment dat sub influenţa curenților cosmici, care le obligă să-şi combată 
nepăsarea şi să participe şi ele la evoluţie.) „De altfel”, conchide dânsul, 
„viaţa astrală îşi are şi ea suferinţele şi bucuriile ei, ca şi viaţa pământească. 
Ea este însă infinit mai fericită, mai extinsă, mai luminoasă...”. 

* 


Îl întreb pe Vettellini dacă ar putea să-mi dea o definiție precisă a 
somnului, a cauzelor sale fiziologice, precum şi a semnifi icaţiei lui. Într-o 
expunere exactă a problemei, acesta nu ar constitui un mijloc indirect de 
demonstrare a independenței spiritului faţă de organism? Îmi răspunde că 
mi-ar da-o cu plăcere, însă este o problemă extrem de importantă - mai mult 
decât o pot crede - şi vor trebui mai multe şedinţe pentru o clarificare 
completă. Aceasta cu atât mai mult cu cât Reine - având o necunoaştere 
totală a oricărui termen ştiinţific — ar trebui să facă multe eforturi pentru a-i 
traduce ideile asupra acestei chestiuni. 

Bătrânul nostru prieten era prezent de câtva timp (după ce i-a dat Reinei 
şocul său obişnuit). A venit să o dojenească puţin pe nepoata sa. Nu e 
mulţumit de ea. Îi recomandase să se plimbe pe jos, pentru sănătatea ei fizică 
şi morală. „Oh, ea face acest lucru; dar e ca o corvoadă!... Însă aşa e 
tocmai ceea ce nu-i trebuie. Ea trebuie să fie veselă, să meargă mai repejor 
şi bucurându-se.” 

Îi dezvălui o dorinţă a soţiei mele - care este aprobată imediat: ea ar vrea 
să facă o traducere în engleză a consemnărilor mele. Bunicul spune că o va 
ajuta. Ea va trebui să lucreze când îi va plăcea să o facă, fără un program fix. 
Să o înceapă într-o vineri, şi, de preferinţă, în prima vineri a lunii, după ora trei. 

La întrebarea mea: „De ce?”, el răspunde că aceasta e legat de influ- 
ențele sale planetare. O muncă începută sub influenţe bune are cele mai 
sigure şanse de reuşită. Pentru munca mea, dacă aş face-o numai în funcţie 
de plăcere, ar fi din contra, un rău. Eu trebuie să lucrez în mod regulat şi să 
am în acest sens o disciplină. Dar - o recomandare expresă -, trebuie să mă 
opresc de la prima senzaţie de oboseală. 

Câteva cuvinte ale lui Veuellini pun capăt şedinţei. 


Saint Lunaire - marţi, 12 august 

Reiau astăzi aceste note, după treisprezece zile de întrerupere, cauzate de 
un incident curios: prin comunicarea sa din 29 iulie, Vettellini mi-a interzis 
să scriu dările de seamă în aceeaşi zi a şedinţelor (ţinând cont de starea mea 
de oboseală). M-am supus pentru şedinţa din 30 iulie şi nu am început să 
scriu decât a doua zi. Fiind însă deranjat, nu am putut să termin consemnarea 
în ziua respectivă şi, pentru a o termina, m-am pus să o fac vineri dimineaţa — 
zi de şedinţă - ştiind că era o nesupunere, dar nu am dat importanţă la acest 
fapt (de altfel eram foarte obosit, aveam dureri de cap violente etc.). 

La ora şedinţei am procedat ca de obicei. Reine a adormit în mod normal. 
Însă când am început să o întreb, ea a tot căutat în zadar în jurul ei; Ghidul 
nu era acolo. Aşteptăm... El însă nu vine şi nu apare nici vreun alt Spirit. 
Reine începe să se neliniştească. O calmez spunându-i că avem tot timpul, că 
trebuie să fie ocupat în altă parte, că va veni imediat etc. Însă timpul trece şi 
nimeni nu pare să se manifeste. Sunt surprins şi eu însumi, căci atunci când 
Vettellini nu putea veni, ne informa întotdeauna şi niciodată nu s-a produs o 
absenţă ca aceasta. 

Pentru a o face pe copilă să se liniştească, nl cer să facă o analiză 
psihometrică la două scrisori ; însă ea se enervează, e peste măsură de tristă, 
nu mai poate sta în fotoliu şi consolările mele slăbesc, căci şi eu găsesc că 
situaţia e stranie. Atunci îmi vine în cap o idee : fiindcă Vetiellini nu vine la 
Reine, să meargă Reine la Vettellini. Îi spun copilei ideea mea, care îi redă 
astfel buna dispoziţie. - „Hai! Repede, trimiteţi-mă spre el. Ah, în mod 

sigur, îl voi găsi. Însă nu sunt îndeajuns de magnetizată pentru a mă putea 
detaşa complet. Magnetizaţi-mă mai mult şi trimiteţi-mă. ÎI voi găsi!” 

Îmi folosesc toate forţele şi întreaga mea voinţă pentru a o aduce în somn 
profund şi - trebuie să o spun -, mă simţeam epuizat când, respingându-mi 
cu putere mâinile, Reine se ridică şi exclamă: „Ah, iată-te! Era şi timpul. 
Ce făceai?”. 

Reine ascultă şi îi văd cum expresia de bucurie şi de surpriză se transformă 
rapid într-o expresie de nelinişte. Din câteva cuvinte prinse, înțeleg că e 
vorba de mine - „nu-i rezonabil”, „i-am interzis categoric” etc. O văd 
întinzând mâinile, părând că-l reţine agăţându-se: „Oh, nu, Vetiellini al 
meu, nu pleca, îi voi spune, dar rămâi, rămâi...”. 

Copila vrea să-mi comunice pedepsirea, însă îi vine tare greu; nu 
îndrăzneşte, ezită... Teama de a-l vedea pe Vettellini că o părăseşte devine 
atât de intensă, încât ea se execută: „Domnule Cornillier..., Vettellini e 
foarte supărat pe dumneavoastră. El nu admite să nu ţineţi cont de ceea ce el 
recomandă categoric. Nu ar fi venit astăzi dacă nu ar fi simţit că amândoi 
ne-am fi îmbolnăvit pentru ca eu să ajung la dânsul. Spune că dumneavoastră 
surmenându-vă, îmi faceţi rău şi mie, căci mă magnetizaţi cu fluide rele. În 
loc de a avansa opera, o daţi înapoi...”. 

Sufăr mustrarea cu sentimente complexe. Mai întâi, sunt puţin... necăjit 
pentru că nu am ascultat şi am fost umilit fiind certat astfel. Însă, în acelaşi 
timp, ridicolul acestei situaţii stranii şi al laturii sale comice îmi apare atât de 
clar, încât simt că la pocăinţa mea se amestecă şi o maliţioasă şi nerespectuoasă 
ilaritate. Să mă ierte Vettellini..., râd,... râd, însă de-acum înainte nu-i voi 
mai încălca ordinele. 

Şedinţa continuă..., cu puţină răceală de o parte şi de alta ; există o jenă. 
Vettellini precizează că actualmente, eu nu o mai pot adormi pe Reine ; trebuie 
să mă odihnesc în mod strict. Ea va face şedinţele singură, se va autohipnotiza 
cu globul de cristal şi va scrie dacă va trebui să-mi fie comunicat ceva. 


Reine a scris destul de mult în cursul şedinţelor sale din 4, din 7 şi din 
8 august. 

În scrierea sa din 4, Vettellini mă informează că a întrebat pe un medic 
dintre prietenii săi — al cărui nume nu mi-l poate spune (de ce?) - dacă Reine 
ar putea face băi în mare. Medicul a răspuns că da. Chiar trebuie să facă; o 
vor ajuta. (Copila nu vroia.) 

În scrierea din 7, o frază ironică la adresa mea: „Credeam, domnule 
Cornillier, că aţi spus că vă odihniţi ? ”. (Într-adevăr, mă obosisem spălând 
automobilul.) Apoi, în aceeaşi scriere, noutăţi de la cumnatul meu, pe care 
Vettellini îl supraveghează pentru a mă ţine la curent cu starea lui. 

În scrierea din 8, simpatia lui Vettellini revine puţin. Cum am făcut două 
zile de repaus absolut, voi putea reîncepe să magnetizez de luni H august. 

În timpul acestei perioade de odihnă am putut observa mai multe fapte 
minore, cu diferite aspecte. Iată unul : era circa ora şase după-amiază şi eram 
cu micul model pe terasă, privind marea, când ea a avut o viziune - o viziune 
a unor scene orientale, cu personaje şi clădiri, care se ştergeau după un timp 
pentru a face loc unor figuri îmbrăcate total şi care erau în plină activitate 
etc. - Reine era, în mod evident, într-o stare de semi-hipnoză, dar totuşi 
foarte conştientă şi îmi descria cu precizie scenele pe care le vedea. Mai 
târziu, Vetreilini mi-a spus că a profitat de o stare fiziologică specială a ei, 
care oferea posibilitatea detaşării fără a fi în somn aparent, pentru a o duce 
în spirit până în Orient. Acelea nu au fost scene subiective, ci erau realităţi 
pe care ea le observa direct. 


Şedinţa 74 - Saint Lunaire - luni, H august 1913 


După un schimb de câteva complimente, Vettellini îmi spune că faţă de 
tarnura ce pare să o ia evenimentele, ar trebui ca de-acum să pregătesc 
publicarea consemnărilor mele. „Marile Spirite au reuşit să îndepărteze 
războiul pentru un timp. Nu este insă decât amânat; acesta e de ordin fatal; 
trebuie să fie. Dar în fine, nu avem a ne teme de tulburări imediate şi e mai 
bine ca manuscrisul să fie gata, în orice caz, către sfârşitul anului...” Şi 
Vettellini îmi indică modul cel mai bun de a ne folosi timpul în acest scop. 

Eu fac observaţia că avem deja mai mult material decât e necesar pentru 
o carte, dar că, în schimb, ne lipsesc ~ pentru noi, oamenii pământeni, care 
avem anumite cerinţe la stabilirea judecății noastre - câteva fapte precise şi 
indiscutabile, pentru a demonstra originea spiritistă a comunicărilor. Un caz 
ca cel al lui Nicolo nu are valoare decât pentru noi, care am urmărit 
dezvoltarea facultăţilor Reinei ; scepticii însă şi-ar face jocul acuzând-o că 
şi-ar fi extras pur şi simplu dintr-un dicţionar, puţinele informaţii obținute, 
Dacă Vettellini vrea ca această carte să aibă o influenţă adevărată şi să fie 
considerată altfel decât un roman curios, trebuie să ne dea câteva fapte 
absolut doveditoare. Chestiunea prezicerilor dă impresia că-l irită în mod 
deosebit. Fie, dar există şi alte mijloace... şi apoi, dacă vrem să impresionăm 
opinia publică, trebuie să folosim mijloacele necesare. Înţelege dânsul punctul 
meu de vedere? 

Vettellini răspunde că înţelege perfect consideraţiile mele şi că îmi va da 
satisfacţie. Fenomenele materiale nu mai sunt spepifice nivelului său de 
evoluţie, însă ne va putea furniza mijloacele pentru a stabili în mod absolut 
identitățile unor Spirite. Despre el însuşi nu ne-o poate face cunoscută pe a 
sa înainte de finalul operei. Ar fi un obstacol pentru realizarea acesteia, dar 
va aduce Spirite pe care nu le cunoaştem, ce vor da informaţii asupra lor 
însele, care să fie verificabile. Înţelege că trebuie aşa ceva pentru a da 
greutate cărţii etc. 

Şedinţa se termină prin sfaturi privind-o pe Reine. Vetiellini îmi spune că 
atât timp cât ea va fi cu noi, la Saint Lunaire, el răspunde în mod total de ea. 
şi specifică faptul că nu trebuie să am nici o teamă să o las singură pe plajă 
sau să se joace printre stânci. El veghează asupra dânsei. (Într-adevăr, mă 
tem mereu ca această copilă, singură pe stânci, să nu fie surprinsă de maree sau 
să nu alunece pe algele aduse de mare şi să-şi rupă ceva. Căci ea este ca un 
copilaş, imprudentă, uitând ora, udându-se până la mijloc ca să adune scoici...) 

* 


Aş adăuga aici un incident dintre cele mai interesante,... dar pe care, 
datorită caracterului său intim, am crezut că e mai bine să-l suprim (în 
primele două ediţii ale cărții) : 

Printr-o comunicare scrisă în şedinţa de autohipnoză din 4 august, Vettellini 
mă informase că înainte de a-i prescrie Reinei băile în mare, ei ceruse sfatul 
unui medic dintre prietenii săi, nevrând — a adăugat el - să decidă singur un 
tratament ale cărui consecințe puteau fi destul de grave... 

În cursul şedinţei de astăzi l-am întrebat cu privire la acest doctor... 
prieten, despre care până atunci nu făcuse niciodată vreo aluzie. Cine era 
acela? Pentru ce ne-a ascuns numele lui? 

Răspuns evaziv. Dar, întrucât insist, Vettellini sfârşeşte prin a lăsa să 
treacă unele informaţii mai precise : da, este un fost doctor în planul nostru 
terestru... El nu l-a întâlnit în viaţa astrală decât recent,... însă au impreună 
o mare afinitate şi el îl apreciază mult. 

L-am întrebat dacă şi Morrow îl cunoaşte şi răspunsul m-a făcut să înţeleg 
că bunicul era deja în relaţii cu dânsul, pe pământ... De altfel, acest medic 
cunoscuse întreaga familie a dnei Cornillier. 

Viu interesat, am continuat cu întrebările, însă, în loc de a mă satisface, 
spre surprinderea mea, Reine s-a pus să discute într-un mod misterios cu 
Ghidul ei, arătând prin expresia sa şi prin câteva gesturi o anumită emoție 
produsă de cele discutate... Apoi, după câteva momente, ea a mormăit: 
„Bine, bine, nu-i voi spune; voi spune doar aşa...”. Şi, întorcându-se spre 
mine, copila a reluat pe tonul ei obişnuit : „Domnule Cornillier, acest Spirit 
nu e francez ; e din aceeaşi ţară cu dna Cornillier... El a cunoscut-o când era 
domnişoară...” şi se opri... 

Bineînţeles... curiozitatea soţiei mele... şi a mea, nu puteau fi decât 
aţâţate prin aceste cuvinte! Astfel am insistat cu tărie pentru a şti mai mult - 
neînţelegând de altfel reticenţele Reinei... 

„in timpul vieţii sale”, a reluat ea în fine, „a fost un om de valoare, era 
un cineva..., deşi a avut idei greşite ; era un materialist. Cu toate acestea, era 
mult superior şi imediat după decesul său şi-a regăsit conştiinţa... şi a 
obţinut o evoluţie rapidă... 

Nu este prea mult timp de când a murit... 

Chiar înainte de şedinţele noastre venea prin preajma dnei Cornillier ; 
dar nu vroia să se apropie prea mult de ea... din cauza dumneavoastră... Se 

temea ca influenţa sa fluidică să nu fie cauza unor neînțelegeri dintre voi 
ic Îi era teamă să nu afecteze armonia reciprocă prin vibraţiile sale... 
(Întrebările mele devin mai insistente, căci în minte mi-a încolţit un gând.) 
La Paris el se ţinea la distanţă şi nu pătrundea niciodată în casa dumnea- 
voastră, însă aici, prin Morrow şi în aer liber se apropie mai muit, temându-se 
mai puţin că ar jena.” 

"Toate acestea au fost spuse cu un fel de prudenţă, tatonând oarecum 
terenul... 

Reine se opreşte din nou, iar eu nu mai insist, căci am înţeles... gândul 
meu era adevărat... şi văd că soţia mea are, de asemenea, aceeaşi convingere 
ca şi mine... 

La finalul şedinţei, când am rămas singur, l-am întrebat deschis pe 
Vettellini dacă presupunerea mea era exactă şi dacă Spiritul respectiv era 
doctorul Stephen Martin - primul bărbat al soţiei mele (mort în 1893). El a 
răspuns că da... şi am mai vorbit câteva momente despre acest subiect. 

Incidentul este de fapt unul dintre cele mai valabile şi mai probante, căci 
Reine este în totală necunoaştere a trecutului dnei Cornillier și, pe de altă 
parte, nici soţia mea şi nici eu - fără nici o jenă şi fără frică în această 
privinţă - nu am fi vrut nicicând să vină şi acest Spirit. 

Va avea oare vreo urmare ?!... 


Şedinţa 75 - Saint Lunaire — miercuri, 13 august 1913 


Vremea e cu vijelii, e oprimantă; copila adoarme greu. Când cred că am 
terminat pasele, Ghidul intervine. Cu mare greutate, cu o voce surdă, 
neașticulată, Reine îmi transmite să o magnetizez în special în creştetul 
capului. În cursul primei părţi a şedinţei ea face eforturi vizibile să comunice. 
Abia după trei sferturi de oră îşi recapătă vioiciunea obişnuită. 

Vorbim despre viitoarea carte. Vettellini îmi cere să-i citesc introducerea 
pe care o pregătisem. După indicaţiile sale, îi acopăr ochii mediumului, 
astfel ca lumina de care am nevoie ca să citesc să nu ajungă la ei şi îi iau 
mâna ei stângă în mâna mea stângă. Instalat astfel, încep lectura pentru acest 
auditor invizibil. . 

El aprobă prefața. Îmi spune doar să dezvolt mai mult critica asupra 
fetişismului ştiinţific la modă. 


1. A existat totuşi o urmare, un ansamblu de incidente care, producându-se după 
perioada cercetărilor redate în acest volum, nu vor fi incluse aici şi nici nu vor fi 
publicate decât ulterior. Pot doar să afirm de pe acum şi cu toată sinceritatea, că 
aceste incidente, extrem de curioase şi total diferite de ceea ce a fost expus în 
aceste pagini, mi-au oferit noi demonstraţii subtile privind supraviețuirea sufle- 
tului după decesul trupului. 

Discutăm intim. Vettellini îmi spune că doreşte să-mi procur vreun obiect, 
vreo scrisoare, conținând fluide recente ale cumnatului! meu. EI nu poate 
merge permanent să-l vadă - are altceva de făcut -, dar totuşi ar vrea să mă 
informeze asupra stării sale. Când Reine va fi pusă în contact cu fluidul lui, 
dânsul va putea să simtă — fără a se mai duce la locul acestuia —, schimbările 
survenite. Se teme de o criză finală în curând. 

leri am luat-o pe copilă să facem o plimbare cu automobilui şi, la un 
moment dat, ea ne-a spus că simte în mod sigur prezenţa celor doi prieteni. 
Astăzi întreb: „Cum vă faceţi percepuți atunci când mediumul este în stare 
de veghe?”. Vettellini îmi răspunde că acest fapt este posibil intrând în 
contact cu aura ei. Corpul său fluidic depăşeşte mult, întotdeauna, trupul ei 
fizic; nu are decât să-l atingă uşor ~ pentru a spune aşa - şi ea îl percepe. 
„Când acesta e Vettellini” , remarcă Reine, „e plăcut şi mângâietor ; dar când 
e Morrow, o-la-la, e ca o pişcătură”. 


Şedinţa 76 - Saint Lunaire — vineri, 15 august 1913 


Abia adormită, copila tresare violent şi se ridică, încruntând sprâncenele şi 
luând o expresie dură. Mormăie câteva fraze, face două-trei gesturi, apoi se 
aşază iar în fotoliu. Reiau pasele întrerupte, pentru a înceta după câteva 
momente văzând-o calmată şi discutând normal cu invizibilul. Este bunicul, 
bineînţeles. Însă de această dată el a fost mai violent decât de obicei. A venit 
numai să ne prevină că Vettellini va întârzia puţin şi că, aşteptându-l, eu 
trebuie să continuu magnetizarea Reinei pe creştetul capului. Spune că atmo- 
sfera e rea; locuitorii din zonă atrag fluide nefavorabile, greoaie, apăsătoare 
şi mediumul resimte toate aceste influențe; somnul ei se va obţine cu 
dificultate. Şi Vettellini suferă şi chiar noi înşine, fără să ne dăm seama 
suntem nemulţumiţi (ceea ce este foarte adevărat). Copila adaugă: „Morrow 
e atât de puternic încât îl înţeleg cu uşurinţă. Dacă ar fi fost Vettellini, nu I-aş 
fi putut înţelege”. 

Morrow mai rămâne un moment să discute cu Reine. Pare să regrete 
violența de la sosirea sa: „Nu eşti supărată pe mine, nu-i aşa?” o întreabă 
el şi apoi, fără să mai aştepte: „La revedere”. 

Reiau magnetizarea pe capul Reinei. După vreo zece minute, ea îşi ridică 
uşor faţa către stânga, apoi i se aude un râs vesel şi iat-o vorbind şi şoptind, 
întorcându-se după aceea şi către mine ca să-mi spună: „Ştiţi, domnule 
Cornillier, e Velteltini al meu”. Desigur, nu mă îndoiam deloc! Aştept 
liniştit terminarea manifestării sentimentelor lor. 

În fine, trecând la probleme serioase, Ghidul mă face să încep lectura 
cuvenită a primelor mele notări (recopiate). 


1. Fiind la Saint Lunaire, nu mi-am putut procura nici un obiect şi n-am putut să-i 
dau Reinei ceva de-al lui, când a plecat. 

Mă instalez respectând indicaţiile pe care le dă din nou (Reine să aibă 
ochii acoperiţi şi mâna ei stângă să fie pusă în mâna mea stângă ; lumina să 
fie dirijată către manuscris). Citesc notele de la patru şedinţe şi mă opresc ; 
copila pare epuizată. La întrebarea mea, dânsa răspunde că este cu mult mai 
obositor decât la transmiterile obişnuite. Întreb dacă Vettellini mă înţelege 
bine. El spune că datorită condiţiilor respective, înțelege totul, ca şi cum ar 
fi viu, alături de mine. Reine nu înţelege însă nimic. Ea nu este decât un 
conductor inert de transmitere. Vettellini e acela care îi foloseşte organele 
fizice. După câteva critici şi aprecieri lipsite de interes, schimbând subiectul, 
îi cer să lămurească un punct neclar. Cum este posibil ca fiinţe - probabil — 
destul de inferioare - simpli somnambuli, ghicitoare în cărţi sau în palmă 
etc. — să facă uneori preziceri care se realizează, în timp ce Spirite înalte - 
ca Vetiellini - par să nu prevadă decât in mod confuz evenimentele care ne 
interesează? Vertellini răspunde că aceşti diferiţi mediumi inferiori sunt în 
general ajutaţi şi inspirați de Spirite aparţinând nivelului lor de evoluţie ; 
acestea sunt Spirite care trăiesc în jurul nostru, în atmosfera noastră şi astfel 
sunt la curent cu toate influenţele care ne condiţionează viaţa relaţiilor 
terestre. Deci acestea pot să prevadă cu uşurinţă evenimentele viitoare. De 
exemplu, acel Fernand Kerloz, dacă noi l-am fi urmat, ar fi putut în multe 
cazuri să ofere experienţe capabile să captiveze puternic opinia publică. 
Spiritele evoluate trăiesc însă într-o altă regiune a spaţiului. Sarcina lor este 
să activeze evoluţia oamenilor și deci să modifice curenţii care îi antrenează 
în cutare sau cutare direcţie. Ele nu pot prevedea decât marile cauze 
determinante sau consecinţele generale ale unui ansamblu de evenimente etc. 
Accept explicaţia, dar remarc totuşi că acest uragan formidabil care trebuie 
să cutremure actualele societăţi umane - asupra cărora Vettellini îi dăduse 
mediumului acele viziuni tragice - nu poate fi considerat totuşi ca un mic 
eveniment al vieţii obişnuite. El ni l-a anunţat ca o mare criză a civilizației 
noastre şi - din fericire, desigur - se pare că l-a prevăzut rău. De ce? Acele 
viziuni îngrozitoare erau deci imagini create de el, erau o exprimare ilustrată 
a părerilor sale, dramatizate în plus de emoția Reinei? 

„Nu”, răspunde Vettellini, „nu erau dintre imaginile pe care eu le cream 
pentru a o informa pe Reine despre anumite fapte, ci erau vederi exacte aduse 
de curenţii fluidici prevestitori ai evenimentelor viitoare. Eu doar am făcut-o 
capabilă să-i simtă şi să-i înţeleagă. Erau adevăraţi şi atunci şi sunt adevăraţi 
şi acum, în continuare. Marile Spirite şi-au reunit eforturile pentru a-i indepărta 
şi a micşora oroarea catastrofei. Influenţa pe care at obținut-o asupra Fata- 
lităţii este efectivă, dar reţineţi bine, ea este restrânsă. Ceea ce a văzut Reine 
aşa va fi. Lăsaţi aceste viziuni incluse în dările de seamă ale şedinţelor, căci 
ele se vor realiza... într-un interval de timp pe care nu vi-l pot preciza. 
Pentru noi, Spiritele, timpul nu are diviziuni ; noi nu îi simţim scurgerea şi 
ne este greu să ne punem în starea necesară ca să-l simţim ca voi”. 

Şedinţa se termină printr-o discuţie intimă şi cu încântătoare jocuri de 
cuvinte, obişnuite. Vettellini o face pe Reine să se înfurie şi ea se revoltă..., 
dar totul se termină prin râsete... 


Şedinţa 77 - Saint Lunaire — luni, 18 august 1913 


Abia am adormit-o pe Reine, că e şi pusă pe înfruntare, înalţă capul şi pe un 
ton furios şi poruncitor, rosteşte: „Nu, nu vreau; nu-l atingeţi, plecaţi! ”. 
Expresia ei e dură şi violentă. Cu fruntea încreţită şi buzele subţiate, ea pare 
să se apere de duşmani nevăzuţi. Aştept un moment, apoi reiau pasele, 
gândind că vreun Spirit din împrejurimi a venit să ne dea târcoale. Somnul o 
calmează, dar şi mai mult, venirea Ghidului ei. Discută împreună şi îmi dau 
apiicajia incidentului: „Oh, nu ştiţi? Mi-a fost tare frică şi m-am înfuriat 
bine! Închipuiţi-vă că, abia adormită, m-am dus să văd atelierul dumnea- 
voastră ; da, vroiam să mă uit puţin pe acolo şi, dintr-o dată am zărit în jurul 
portretului dumneavoastră (un autoportret, aşezat pe şevalet) erau nişte Spirite 
roşii urâcioase, care îl atingeau și vroiau să-l ia. Vă daţi seama cât eram de 
furioasă ! Vettellini spune că acestea au vrut să-şi râdă de mine. Ele nu ar fi 
încercat însă ca să-l atingă pe al său ; dar îşi puneau labele lor murdare pe cel 
al dumneavoastră; am vrut să le împiedic”. Vettellini râde şi o ironizează 
putin, apoi îmi spune să încep lectura. 

Citesc alte patru şedinţe şi vroiam să continuu când Maestrul mă opreşte 
pentru a ne face o comunicare importantă şi evident penibilă, luându-și 
precaujii ca să îndulcească șocul: Reine trebuie să se întoarcă la Paris 
imediat - acesta e în sine faptul brutal. Dar cu câtă abilitate ni l-a prezentat! 
Achille, soţul Reinei, natură delicată şi fragilă, suferă din cauza absenței 
sale. Nu se plânge, dar nu mai mănâncă, nu mai doarme şi treptat cade într-o 
stare de nervozitate extremă. Vettellini se teme să nu se imbolnăvească în 
mod serios dacă soţia sa nu revine să-l îngrijească şi să-l facă să-şi regăsească 
buna dispoziţie!. Cu Achille bolnav, totul ar fi, în mod evident, dezorganizat 
în viața Reinei. Amabila copilă a fost prinsă la mijloc. Inima ei regretă să ne 
părăsească, dar fiindcă soţul ei riscă să se îmbolnăvească, nu poate ezita şi va 
pleca. „Când ?”, întreabă ea hotărâtă. Şi când Vettellini pronunţă : „Sâmbătă”, 
ea nu se poate împiedica să scoată un suspin: „Oh,... atât de repede ! ”. 

Vorbim îndelung despre această situaţie neplăcută şi copila ne arată atâta 
afecţiune, încât suntem foarte mişcaţi. Desigur, vom regreta sincer plecarea 
acestei copile încântătoare. Dincolo de şedinţe, ea ne va lipsi mult. 

Dat fiind puţinul timp care ne mai rămâne, Vettellini îmi spune să facem 
câte o şedinţă în fiecare dimineaţă la ora nouă, până la plecare. În acest fel, 
voi mai putea obţine informaţii sau rectificări de care am nevoie. 


1. Şedinţa a avut loc la ora trei; seara, la ora opt, Reine a primit o scrisoare de la 
mama sa, care îi spunea că e foarte nelimştită de sănătatea lui Achille şi că se 
teme ca el să nu fie grav bolnav. 


28 P.-E. CORNILLIER 
= 


Încep imediat cu o analiză şi îl rog pe Maestru să-mi spună părerea sa (pe 
care, de altfel, cred că o cunosc dinainte) despre faimoasa a patra dimensiune. 
Reine are greutăţi în transmiterea întrebării mele, neînţelegându-i sensul. ~ 
„Nu ştiu ce vreţi să spuneţi, dar voi repeta cuvintele dumneavoastră”, acceptă 
ea. Vettellini îmi răspunde că noţiunea unei a patra dimensiuni e corectă. — 
„Cea de a patra dimensiune există”, spune el, „şi chiar mai există şi altele. 
Dar voi nu le puteţi concepe ; şi, de altfel, acestea nu ar avea nici un folos 
pentru cei încarnaţi...”. Sunt destul de umilit de răspunsul său căci, mărtu- 
risesc, am considerat întotdeauna această concepţie ca o simplă fantezie! a 
matematicienilor. 

Vorbim apoi despre transferul suferințelor fizice ale unui încarnat la un 
dezcarnat. Vestellini îi ia câteodată o durere ascuţită, preluând-o el. Care este 
mecanismul acţiunii şi cum poate suferi el o durere fizică? 

El explică faptul că o parte din suferință provine din fluide rele şi din 
tulburări vibratorii. Un Spirit poate retrage fluidele care o chinuie pe fiinţa 
bolnavă, atrăgându-le către sine şi încărcându-se cu ele?. Aceste fluide nu pot fi 
însă distruse imediat ; trebuie ca ele să se uzeze şi să se elimine puţin câte puţin. 


Şedinţa 78 - Saint Lunaire - marţi dimineaţa, 19 august 1913 


Vettellini vine imediat. Reine mi-l anunţă bucuroasă, adăugând că astăzi 
şedinţa va fi foarte bună, căci somnul ei este mult mai bun decât de obicei. 
Pentru prima dată, aici, ea se simte mai lucidă şi bine adormită. Remarcă faptul 
că mă vede ca la Paris, puţin dedublat: îmi vede trupul fizic cu aspectul său 
normal şi, pe deasupra, o parte din corpul fluidic degajat. Chiar atunci când 
i-am închis ochii, ea a zărit flăcări albastre ieşind din degetele mele, iar în 
timpul fazelor magnetizării ce i-o făceam m-a văzut înconjurat de efluvii. 
Ambianţa a devenit atât de bună datorită bătrânului nostru prieten Morrow, 
El a venit înainte de şedinţă, aducând cu sine Spirite bune, „care adesea îl 
însoțesc în cortegiu”, spune Reine? şi care, într-un anumit fel, au purificat 
atmosfera. El este mereu aici, dar stă în camera dnei Cornillier. - „Să mă 
duc să-l caut”, propune Reine, „deschideţi uşa” (uşa de comunicare dintre 
cele două camere). „Deschideţi uşa”, repetă ea cu insistenţă. Ezit într-adevăr, 


1. Cercetările mele ulterioare mi-au demonstrat că acest răspuns al lui Vettellini 
mi-a fost dat ca o explicaţie provizorie. A se vedea pota VII din Anexă, care 
rezumă părerea la care m-au condus aceste cercetări.“ 

2. Se cunosc exemple de transfer ale suferințelor sau ale bolilor fiinţelor omeneşti 
la animale, fapte ce par bine stabilite. De Rochas citează chiar şi cazuri de 
transferuri ale bolilor ființelor omeneşti la vegetale... (Vezi L.'exteriorisation de 
ia sensibilité.) Hi 

3. Acest cortegiu de spirite este destul de caracteristic lui Morrow. În timpul vieţii 
sale, el era înconjurat întotdeauna de oameni care îl ascultau şi îl însoțeau în cortegiu. 

gândindu-mă că vrea să se ducă singură şi temându-mă că lumina din 
încăperea vecină o va trezi. Îmi dau seama însă că nu am înţeles bine şi 
deschid uşa. Reine se mişcă puţin, se întoarce în direcţia camerei, apoi râde : 
„Ah, îată-l, îl aduc. Când uşa e deschisă, trec mai uşor”, îmi explică! ea. 

Bunicul e mulţumit şi e expansiv ca de obicei. Discută cu prietena sa 
Anne despre succesele sale ca orator, din timpul vieţii terestre. Şi le amintește 
cu ọ oarecare mândrie. Reine remarcă: „Aşa e mereu! Dacă aţi şti cu câtă 
uşurinţă vorbeşte. E un bun vorbitor ! ”. 

Mă instalez pentru lectura mea şi citesc textul de la patru şedinţe, pe care 
Vettellini îl comentează cu observaţii interesante. Sunt explicate anumite 
incidente, altele recunoscute ca false şi datorate influențelor rele ale acelui 
Fernand Kerloz, antrenorul nostru iniţial. La început, Vettellini îmi spune să 
le suprim pe acestea, dar la remarca mea, recunoaşte că e bine să lăsăm în 
carte erorile şi contradicţiile care există în dările mele de seamă. 

Nu voi nota aici comentariile, însă vreau să precizez câteva detalii 
importante cu privire la „dublul” celor vii: degajarea dublului, în viaţa 
normală - în stare de veghe, este în funcţie de gradul de evoluţie al fiinţei. 
La cea mai mare parte a oamenilor, el depăşeşte numai cu jumătate - până la 
doi centimetri, contururile trupului ; la unii, el iese mai mult în exterior ; în 
fine, mult mai rar, poate fi observat şi complet degajat, stând deasupra 
trupului fizic - foarte adesea în partea sa stângă. Rolul acestuia l-am specificat 
în rezumatul şedinţei 10. Trebuie să notăm că la mediumii foarte dezvoltați 
sau la fiinţe care au organismul fizico-chimic al mediumnităţii, uşurinţa 
degajării dublului nu mai este în funcţie de gradul de evoluţie al spiritului 
respectiv. La aceştia este ca o facultate ce rezultă din constituţia organică - 
care lasă să filtreze cu uşurinţă substanţa fluidică şi, de fapt, facultatea ce îi 
caracterizează natura specifică de medium. Reine remarcă, pe drept, că ea 
însăşi nu este un medium foarte bun... şi că însăşi constituția sa organică este 
departe de a fi avantajoasă pentru rolul ei actual. Din această cauză ea obține 
rezultate atât de slabe ia fenomenele materiale. 

Remarca mă face să-mi amintesc de o frază pe care ea a pronunţat-o la 
una dintre primele sale şedinţe: „... mai târziu, va fi necesară o voinţă 
enormă pentru a mă magnetiza, dar acum sunteţi dumneavoastră cel care 
trebuie să o faceţi”. O întreb dacă acea apreciere de atunci mai este valabilă 
şi în continuare? „Nu”, îmi răspunde ea, „nimeni altcineva decât dumneavoastră 
nu ar mai putea acum să mă hipnotizeze, chiar şi acel om atât de puternic? 


1. Colonelul de Rochas a remarcat mai demult această impresie curioasă a mediumilor, 
care, deşi traversează fără ezitare un zid, se opresc pentru moment în faţa unei uşi 
închise. De asemenea, cred că şi Durvilie a notat acest fapt. Este fără îndoială o 
amintire inconștientă a obişnuinţelor din starea normală. 

2. Poveste autentică a unuia dintre prietenii mei, care a suferit în mod extrem 
influenţa fascinatorie a hipnotizatorului Pickmann. 

despre care mi-aţi povestit. La început eraţi destul de sărac în forţa fluidică ; 
nu ştiam ce va deveni aceasta. Acum însă e cu totul altfel. Aţi putut să 
dezvoltați forţele necesare. Răbdarea şi perseverența dumneavoastră sunt 
acelea care vor face ca opera dumneavoastră să se realizeze ; şi o dată opera 
făcută, eu nu voi mai fi medium. Niciodată nu voi mai servi la experienţele 
altora. Nu se va putea spune nicicând că am fost plătită pentru a transmite 
comunicări. În opera noastră comună, totul a fost dezinteresat. Dumneavoastră 
şi cu mine vom fi întotdeauna în legătură. După această carte va fi alta... 

poate mai multe altele... Însă nimeni în afară de dumneavoastră nu mă va putea 
folosi vreodată ; spiritul meu va refuza..., căci dacă nu aş refuza, aş fi arestată”. 

Vettellini continuă printr-o apreciere a rolului meu în întreaga situaţie. 
Evident, îmi expun oarecum reputaţia de om cu mintea limpede ; dar aceasta 
e fără un risc prea mare, căci, neavând titluri onorifice şi nici un loc de vază, 
nu am nimic de pierdut şi pot - fără să merit — să suport şocul. 

Morrow ia şi el cuvântul pentru a remarca cât de mult l-ar fi mirat, dacă 
în timpul vieţii sale i s-ar fi vorbit despre toate acestea. - „Nu numai că nu 
aveam”, declară ei, „cel mai mic interes pentru astfel de probleme, dar chiar 
le disprepuiara. Ah, ce bine mi-aş fi bătut joc de voi! ”. Acum însă, consideră 
că ceea ce facem este „straşnic de bine”. 

Revenind la probiemele învăţăturii, cer să se clarifice un punct privind 
reproducerea la nivelul inferior al vieţii animale. De exemplu, la polipi şi la 
materiile vii cu forme limitate, se poate provoca o reproducere ~ un nou 
individ - printr-o simplă diviziune, separare sau smulgere a unei părţi, care 
îşi va lua forma sau se va completa după modelul original. În substanţa 
primului individ există mici Spirite care aşteaptă o posibilă separare sau vine 
să se introducă un Spirit - după divizare ~ în fragmentul devenit liber? 
Veuellini răspunde că în fiecare masă individualizată nu există decât un 
singur Spirit-centru. După diviziune - pentru câteva momente sau câtva timp 
—, fragmentul nu mai este decât o materie stagnantă ; ... numai după aceea, 
un germene de conştiinţă, un Spirit de gradul inferior necesar, rătăcind, vine 
„Să intre în materie”. 


Şedinţa 79 — Saint Lunaire — miercuri dimineaţa, 20 august 1913 


Încep prin lectura mea, care dă loc la diverse rectificări. Incidentele din 
primele şedinţe, ca acelea ale istoriei brodezei, ale existenţelor mele ante- 
rioare şi diferitele comunicări pe care nu le-am mai reprodus în aceste 
pagini, au fost amuzamentele lui Fernand Kerloz sau glumele Spiritelor 
aduse de el. Excepţie face incidentul de necrezut din şedinţa 4, care este 
totuşi adevărat, spune Vettellini. De asemenea, el îmi recomandă să nu pun 
decât inițialele numelor, căci altfel mă expun! la urmări. 


1. În ediţia a M-a a cărţii am dat totuşi numele respective, aşa cum le scrisese Reine. 

Şedinţa continuă printr-o discuție intimă care provoacă un incident 
amuzant: prietena noastră dra Esther S., fiind pentru câteva zile împreună 
cu noi, întreb dacă ea poate asista la şedinţa de mâine? Reine transmite 
solicitarea mea şi adaugă că tânăra doamnă îi este foarte simpatică. Dar după 
aceasta ea exclamă şi râde... părând însă foarte încurcată. Vettellini îi 
lansase: „Şi tutunul ei îţi este la fel de simpatic. Reine mărturiseşte 
astfel că ieri seară, aflându-se singură în salon, mirosise cu plăcere pachetul 
de tutun englezesc pe care îl fumează dra S... 


Şedinţa 80 - Saint Lunaire — joi dimineaţa, 21 august 1913 
(dra Esther S. asistă la şedinţă) 


Abia incepusem magnetizarea (pe care datorită venirii drei S. aveam intenţia 
să o prelungesc mai mult decât de obicei), că Reine se şi ridică şi îmi 
transmite din partea Maestrului că nu este nici un inconvenient ca să intre 
imediat şi „tânăra doamnă”. Ea nu va deranja. Vettellini a mers şi a exa- 
minat-o ; fluidul ei este bun. Chiar îi va lua puţin dintr-insul, pentru şedinţă. 
Aceasta ne va ajuta şi pe noi. 

M-am dus deci să aduc doamnele şi, după instalare, încep lectura. Diverse 
aprecieri, fără interes. Apoi, o supun examinării pe dra S., explicând o stare 
ce îi survine adesea : imposibilitatea totală de a-şi exprima ideile prin vorbe, 
deşi afirmă că-i sunt cu totul clare. Ea crede că nu poate traduce în cuvinte 
nu numai concepte importante, ci chiar şi stări mentale foarte simple. 
Conştientizarea exactă că are această imposibilitate o face să sufere şi ar dori 
să afle măcar cauzele care i-o produc. Vettellini îi dă o explicaţie conformă 
şi consecventă învățăturilor sale : dra S. este deja un spirit evoluat, încarnat 
însă într-un organism nepotrivit şi dintre cele mai rău antrenate. De aici 
provin toate dificultăţile pe care le resimte în exprimare. 

După ce a analizat suficient acest subiect, îi cer lui Vettellini să aibă 
bunăvoința de a ajuta mediumul să-şi amintească una dintre melopeele ce 
i-au fost cântate de Spiritele egiptene de la muzeul Louvre. Ar putea el să o 
ajute să ne facă să-i înţelegem specificul? Întrucât prietena noastră este 
muziciană, acest aspect ar avea un interes deosebit. 

Reine îl ascultă pe Veuellini. Aplecată uşor înspre el, ea emite câteva 
sunete părând că îşi reglează tonul, apoi se opreşte, mai ascultă şi începe din 
nou. S-ar spune că ea copiază, că încearcă să reproducă ceea ce aude. În fine, 
după câteva ezitări, îşi dă drumul : cântecul e clar, precis, bine scandat. Este 
foarte impresionant, căci melodia este cu adevărat frumoasă. Ea se opreşte 
pentru a o relua într-un ton mai grav, cu modulaţii puţin mai diferite, cu o 
nuanţare ce pare a reda un fel de marş foarte ritmat, destul de solemn şi 
tragic. După aceasta, ne va spune că în timp ce cânta, avea viziunea unor 
personaje ce treceau în procesiune prin mijlocul unei mulţimi de oameni 
şezând, care repetau cu toţii unele pasaje. 

Vettellini propune ca în această iarnă să avem la Paris o şedinţă consacrată 
muzicii egiptene. Va face să i se cânte Reinei alte melodii şi mai vechi, 
care erau cântate în diferite împrejurări ale vieţii lor sociale. - „Căci de 
fapt, noi suntem aceia; cântecele respective sunt în fond ale noastre”, 
spune copila, făcând aluzie la existenţele pe care Vettellini şi ea le-au trăit în 
Egipt. 

Bunicul ne întrerupe discuţia. Soţia mea vrea să-i pună câteva întrebări, 
însă astăzi este „rău dispus” şi răspunde fără amabilitate. Ne spune că pe 
lângă toate acestea, ceea ce îl interesează mai mult sunt afacerile. Îndată ce-i 
stă în putere, se duce acolo unde se derulează acestea. Trebuie să fim fericiţi 
că vine uneori să ne vadă... „Sentimentele mă sâcâie. Adio.” 


* 


De notat următoarele: Am remarcat că astăzi Reine, vroind să-l asculte 
pe Veuellini, s-a aplecat uşor înainte în loc să se încline spre stânga, ca de obicei. 
O întreb fără ocoliş care e motivul. Îmi spune că a făcut aşa din cauză că 
Veuellini a stat în faţa ei tot timpul şedinţei. Pentru ce, nu ştie, dar îl va întreba. 

Primind răspunsul, ea râde din plin: „Ei bine, Vettellini al meu, nu te-ai 
jenat. Iat-o şi pe asta. Să ştii că o să fiu geloasă”. 

i explică apoi că Vettellini s-a aşezat în mod expres mai aproape 
de „tânăra doamnă”, pentru a-i lua mai uşor din fluid. Astăzi nu a 
luat aproape deloc de la noi. De această dată, în mod sigur, nu vom mai fi 
obosiţi. 


Şedinţa 81 - Saint Lunaire - vineri dimineaţa, 22 august 1913 


La această ultimă şedinţă de la Saint Lunaire, Reine a fost remarcabil de 
lucidă. A vorbit cu o uşurinţă şi cu o înălţare rare. 

Mai întâi, Vettellini îmi face recomandările necesare cu privire la despăr- 
țirea noastră. El stabileşte cu exactitate modul de folosire a timpului. Biata 
Reine, are atâtea de făcut! Va ajunge la Paris mâine seară, duminică se va 
odihni şi de luni îşi va începe şedinţele. Va trebui ca în fiecare zi, ia ora 
două, să se aşeze în fotoliul ei. Dacă la ora trei se va simţi foarte trează, se 
va putea ridica ca să-şi vadă de treburi. Dacă, din contra, va fi somnoroasă, 
va trebui să-şi activeze hipnoza prin oglindă ~ instalată dinainte în aşa fel 
încât doar să întindă mâna ca să o pună în acţiune. Vettellini prevede totul şi 
precizează meticulos fiecare detaliu. 


- 


O ieşire în corp fluidic a Reinei - în noaptea trecută - o conduce la 
descrieri şi aprecieri emoţionante. În cursul şedinţei de alaltăieri, şi-a mani- 
festat dorinţa să meargă, în timpul somnului nocturn, să revadă cap Fréhel 
(pe care îl vizitase cu noi în timpul zilei şi care o impresionase în mod 

deosebit). Vettellini i-a răspuns că o va duce acolo dacă va lua siropul. La 
aceasta, eu am remarcat că dacă era suficient de a lua sirop pentru a fi dus la 
cap Fréhel, mă înscriu şi eu imediat. În această dimineaţă, ieşind din camera 
sa, copila mi-a povestit, înainte de şedinţă, un vis absurd ~ spune ea ~, pe 
care l-a avut în timpul nopţii şi despre care rămăsese cu o amintire atât de 
intensă, încât i se părea foarte real. Se vedea în camera mea ; eu eram culcat 
şi dormeam. Vettellini venit cu ea, îi spunea să mă sărute. Ea a refuzat însă 
cu indignare. Vettellini insista etc. Era destul de absurd! Apoi a văzut mii de 
păsări de mare zburând în jurul ei. Chiar şi in momentul în.care îmi povestea, 
încă le mai auzea strigătele plângătoare... Şi totul era atât de trist! Fără 
motiv, ea se simţea acum deprimată şi obosită etc... În sinea mea, mă 
gândeam că acest vis nu era decât urmarea unei vizite reale. Şi într-adevăr, 
în cursul şedinţei Reine îmi spune că a făcut împreună cu Vettellini excursia 
dorită, la cap Fréhel. Mai întâi, au venit impreună în camera mea ca să mă 
ia şi pe mine. - „Eraţi degajat pe jumătate, domnule Cornillier, şi stăteaţi 
deasupra patului în timp ce trupul dumneavoastră dormea într-un somn greu. 
Veuellini mi-a spus că pentru a se realiza detaşarea dumneavoastră ar fi 
trebuit ca eu să-mi pun buzele pe tâmpla dumneavoastră stângă. Am ezitat 
putin, însă faţă de insistența sa, am făcut aşa pentru a provoca ieşirea completă 
a corpului dumneavoastră fluidic. Dar o dată degajat, aţi refuzat să veniţi 
spunând că aceasta v-ar obosi prea mult, dimineaţă având şedinţă. Era 
adevărat şi Vettellini v-a aprobat. Atunci noi am plecat fără dumneavoastră. 
Însă pe drum, subit m-am gândit că poate Doamna ar veni şi m-am întors să 
o caut. Şi ea era ieşită în afara trupului și, când am vrut să-i vorbesc, deşi 
m-a recunoscut, îi era teamă şi astfel, după câteva momente, am renunţat să 
mă apropii; această apropiere o înfricoşa.” 

Reine a revenit deci singură să-şi regăsească însoţitorul, pe care între 
timp îl întâlnise şi Morrow şi, împreună, s-au dus să revadă locurile din 
împrejurimi pe care Reine le prefera: mica vale, Vilie-Revaud, plaje din 
vecinătate etc. În relatarea acestei stranii plimbări, copila s-a revelat ca fiind 
o adevărată povestitoare dramatică. Impresiile sale, pline de gingăşie şi 
poezie, când trecea prin locurile menţionate mai sus, au devenit tragice şi 
apăsătoare când - ajungând la cap Fréhel - a survolat falezele sale extra- 
ordinare şi a coborât spre stâncile sale înfricoşătoare, care i se păreau a fi 
nişte casteie fantastice, locuite de mii de fiinţe ce plângeau şi gemeau... 


1. Încă un detaliu interesant de notat: plecând din Paris, am luat pentru mine o 
sticlă cu un sirop cu creozot, ordonată de Vettellini, dar nu m-am servit de ea în 
timpul călătoriei şi o lăsasem impachetată în cufăr. Eram singurul care ştiam de 
ea şi chiar o uitasem. Dar Reine fiind puţin răguşită în cursul unei şedinţe, 
Vettellini a menţionat în mod spontan: „Acei sirop din cufăr... îi va face bine. 
Trebuie forțată să-l ia timp de câteva zile”. (Cufărul respectiv era închis în podul 
casei, împreună cu alte ustensile ale voiajului.) ` 

Strigătele plângătoare ale mulţimii de păsări - pescăruşi, cormorani, rațe 
sălbatice nordice etc. - care populează marile stânci ale capului, i se păreau 
a fi tânguirile sufletelor în suferinţă... Înfricoşătoarea impresie o urmăreşte 
încă şi în starea de veghe şi îi provoacă tristeţe... 

O întreb dacă vederea acestor scene de către spiritul ei, a fost diferită faţă 
de vederea cu ochii, în stare trează? Spune că nu găseşte nici o diferenţă. A 
avut exact aceleaşi senzaţii pe care i le-ar fi oferit o plimbare cu un aeroplan 
care să zboare încet, după voia ei. 

* 


Mici jocuri de cuvinte obişnuite, tachinări, glume şi sentimente afectuoase 
încheie această ultimă şedinţă de la Saint Lunaire. 


Saint Lunaire — luni, 8 septembrie 1913 


Luni, 1 septembrie, în urma unei telegrame care îmi anunţa moartea 
cumnatului - despre care Vettellini nu m-a prevenit - am plecat la Paris şi a 
doua zi m-am dus să o văd pe Reine acasă. Ea era foarte neliniştită în privinţa 
mea şi aproape că mă aştepta, faţă de visele pe care le-a avut în toate nopţile 
din urmă. 

După ce mi-a povestit visele, mi-a arătat în jurnalul ei notele care 
demonstrau autenticitatea lor. În noaptea de 26 august m-a visat luând trenul. 
Apoi i-am apărut îmbrăcat în negru, cu aer trist etc. În noaptea de 28 august 
aceeaşi apariţie. În noaptea de 30 m-a văzut pregătindu-mi o valiză, profund 
întristat. Apoi i-am apărut din nou în negru, în frac. Devenise foarte ncliniş- 
tită, crezând că mă ameninţă vreun pericol! etc. (Am sosit la 1 septembrie şi 
într-adevăr, am urmat convoiul cumnatului în frac.) 

Îi propun Reinei să lucrăm cu masa. 

Imediat primesc sfatul să avem mâine o şedinţă, acasă la mine. Iată în 
continuare darea de seamă a acestei şedinţe, reconstituită după notele pe care 
le-am luat în grabă. 


Şedinţa 82 - Paris, miercuri, 3 septembrie 1913 


Condiţii obişnuite. Sunt singur cu Reine, care adoarme cu uşurinţă şi manifestă 
prin exclamaţii de bucurie faptul că s-a deplasat la Saint Lunaire, pentru a o 
vedea pe dna Cornillier. Era fericită că se regăseşte acolo, în salon, văzând-o 
pe soţia mea cum scrie, în apropierea ferestrei. - „Nu e o scrisoare ceea ce 
scrie ea, nu; sunt lucruri despre noi. Priveşte într-ul caiet şi apoi scrie. Oh, 
e tare serioasă! Se opreşte din când în când şi priveşte în gol, vorbind cu 
voce tare...” Ar vrea Reine să o îmbrăţişeze ? O încurajez. Râde mulţumită : 


„Am îmbrăţişat-o ! Dar ea nu a simţit nimic...”. 


1. Am luat jurnalul şi, bineînţeles, îl păstrez în dosarul meu. 

Apoi Reine vrea să o vadă pe bonă. O găseşte în camera ei, ocupată să-şi 
facă toaleta. - „Oh, totuşi e tare îngrijită această pia Dar, deodată, 
izbucnește în râs: „Ei bine, iat-o că se dă cu pudră!” etc. 

Îi spun Reinei să revină, căci cred că Vettellini e aici. Într-adevăr, el 
aştepta şi, imediat, începe să vorbească despre prefața cărţii noastre, pe care 
am adus-o pentru a-i afla părerea. Îmi spune că a luat cunoştinţă de ea încă 
din noaptea trecută, când am lăsat-o pe masă cu foile împrăştiate, aşa cum 
am scos-o din valiză. O aprobă. Apoi îmi pune o întrebare: „Ce titlu îi veţi 
da cărţii? Nu am văzut titlul...”. Această remarcă este interesantă, căci, în 
graba plecării, nu am luat prima foaie pe care era scris titlul. I-l spun cu 
voce tare şi îmi răspunde să nu mai caut altul. Acesta va fi bun. 

Deodată, el remarcă faptul că mă deranjează mult că nu mai pictez şi că 
nu are rost. Opera pe care o proiectez va fi realizată în mod sigur. 


* 


Pun câteva întrebări cu privire la o voluminoasă lucrare engleză pe care 
am terminat-o de citit: Glimpses of the next state - a amiralului Moore -, 
lucrare ce redă studiile şi cercetările pe care acest investigator perseverent şi 
abil le-a făcut timp de mai bine de zece ani în domeniul fenomenelor 
mediumnităţii. Alături de comunicări ce vin să coroboreze anumite învățături 
ale lui Vetiellini, se regăsesc şi tăgăduiri destul de clare privind reîncarnarea, 
precum şi detalii neverosimile referitoare la devenirea copiilor ce au trecut în 
viaţa astrală. (Aceştia ar fi crescuţi într-un fel de „grădiniţă” şi ar fi educați 
de Spirite profesori etc.) Pentru ce astfel de absurdităţi? Cum se explică 
aceste diferenţe de opinii asupra vieţii din Astral? 

Vettellini îmi spune că întotdeauna, mai întâi trebuie ţinut cont de enorma 
dificultate în a comunica şi de frecvenţa erorilor, dar şi mai muit, de ignoranţa 
celei mai mari părţi a Spiritelor comunicante. - „Ca şi în viaţa terestră, ele 
vor să vorbească şi răspund în orice fel asupra unor chestiuni pe care pur şi 
simplu nu le cunosc?. Ştiţi bine că se întâmplă foarte rar ca Spirite evoluate 
să vină şi să comunice... Totuşi, se poate întâmpla şi ca un Spirit evoluat să 
nege reîncarnarea : intrând în viaţa astrală cu convingerea că reîncarnarea nu 
este decât o eroare şi nemaiavând el însuşi a se reîncarna, după ce rămâne 
în sferele mai înalte unde probleme de acest ordin nu mai interesează, ar 
putea foarte bine ca un timp să-şi mai păstreze această convingere...” 

Am pregătit o mică experienţă pentru a încerca să aflu dacă fantoma 
văzută de Reine la ea acasă în noaptea de 6 iulie - despre care a menţionat 
în jurnalul ei - ar fi fost spiritul drei H. - o veche prietenă cu care eram 


1. Toate aceste descrieri erau exacte. La acea oră, într-adevăr, soţia mea era în salon, 
lucrând la traducerea dărilor mele de seamă, iar bona se afla în camera ei. 

2. A se vedea la sfârşitul cărţii o notă redactată după comunicări primite ulterior, 
care clarifică complet această chestiune, destul de tulburătoare. 

supăraţi şi despre a cărei moarte am aflat în jurul datei de 10 iulie, prin bona 
de la Saint Lunaire. Perioada morţii sale (31 iunie) ar coincide cu informaţia 
dată de Vettellini!. În acest scop, am luat o scrisoare a drei H. şi două 
scrisori ale altor persoane. Le-am pus separat în plicuri identice, în aşa fel 
încât nici eu să nu mai ştiu conţinutul avut. Îi dau Reinei cele trei plicuri, 
spunându-i să încerce să le analizeze fluidul respectiv şi să-mi indice dacă 
regăseşte în vreunul dintre ele fluidul acelei fantome care a impresionat-o în 
noaptea de 6 iulie şi de care, fapt excepţional, ei nu i-a fost frică. Reine 
elimină mai întâi unul dintre plicuri încă de la primul contact: „Acesta nu 
poate fi”. Ea insistă ia celelalte două, îl alege pe unul, dar fără a fi sigură, 
apoi îl îndepărtează şi mi-l dă pe al treilea, spunându-mi că ea crede că acest 
fluid îi reaminteşte mai bine pe cel pe care l-a simţit atunci. Verific: este 
scrisoarea drei H. Dar această întreagă verificare nu are de fapt o mare 
valoare, căci Reine nu are decât o vagă amintire a impresiei fluidice date de 
apariţia respectivă. 

Propun o şedinţă mâine, înainte de plecarea mea. „Nu, sunteţi prea 
obosit.” Şi Vettellini îmi dă ordinul precis să mă odihnesc o zi întreagă la 
Saint Lunaire. „Nici scris, nici automobil ; repaus Absolut.” 


Paris - 29 octombrie 1913 

Revenit la Paris sâmbătă, 18 octombrie, am văzut-o pe Reine în lunea ce 
a urmat. Ea mi-a dat jurnalul în care a relatat diversele incidente întâmplate 
după despărţirea noastră şi mi-a spus că în acea dimineaţă a primit de la 
Vettellini indicaţia să avem o şedinţă mâine - marţi, la ora trei. Îmi manifest 
surpriza, căci, în Saint Lunaire îmi recomandase, în mod special, să aştept o 
săptămână întreagă înainte de a relua reuniunile noastre. Reine nu poate însă 
decât să afirme indicaţia dată de masă. 

Am avut deci o şedinţă marţi, 21 octombrie. Şedinţa s-a dovedit necesară, 
pentru că Vettellini a putut să-mi transmită imediat anumite explicaţii, în 
cursul cărora a reînnoit în mod expres - nu sfatul, ci ordinul formal - de a ne 
odihni o săptămână întreagă. Nu-mi acordă nici măcar libertatea să revăd 
dările de seamă: „Puneţi totul într-un sertar încuiat cu cheie ; nu le atingeţi 
şi nu vă mai gândiţi la ele”. La fel și Reine, trebuie să se degajeze de orice 
preocupare cu privire la şedinţe. Miercuri, în ziua de 8 noiembrie, le vom 
relua. De acum şi până atunci, uitare totală. 

x 
Înainte de a vorbi despre şedinţa 83, vreau să notez anumite incidente 


care s-au produs în timpul perioadei ce s-a scurs după plecarea Reinei de la 
Saint Lunaire, precum şi alte diverse fenomene pe care le-am putut observa. 


1. În şedinţa din 24 iulie, întrebat asupra viziunii Reinei, Vettellini răspunsese că 
aceasta era o prietenă a noastră, moartă de vreo douăzeci de zile. 

În primul rând : sufluri reci pe faţa mea, în general în camera mea, când eram 
culcat, însă uneori şi în salon când lucram. În al doilea rând: fosforescente, 
scântei, dungi luminoase, pe care le percepeam fie când eram culcat, fie 
plimbându-mă seara. Odată, în momentul în care reveneam în grădină, am 
văzut clar două zig-zagări fosforescente, la picioarele mele. Joi, 18 sep- 
tembrie, după cină, am încercat o magnetizare la distanţă (bineînţeles fără 
ştirea Reinei), procedând conform prescripţiilor date şi efectuând-o circa trei 
sferturi de oră. La 24 septembrie am primit o scrisoare de la Reine prin care 
mă punea la curent cu diverse incidente din ultimele zile, printre care, îmi 
spunea că joi, 18 septembrie, la ora nouă seara, fără nici un motiv, a fost 
prinsă de o criză de plâns. La şedinţa 83, întrebându-l pe Vettellini în 
legătură cu tentativa respectivă, mi-a spus că impresionarea Reinei şi criza ei 
de plâns din acea joi seara au fost provocate de vibraţiile mele fluidice, 
insuficient de puternice însă pentru a-i determina hipnoza, dar destul de 
„atacante” totuşi, ca să-i producă o modificare a stării nervoase. A adăugat 
că pentru a reuşi, ar trebui să repet experienţele. 

În timpul aceleiaşi perioade, din partea Reinei nu au fost semnalate fapte 
deosebite... Viziunile sale asupra lui Vettellini, în stare de veghe, devin din 
ce în ce mai precise. Aspectul ceţos şi vag din primele apariţii, s-a trans- 
format. Acum Vettellini i se arată cu o aparenţă de om viu. De notat că în 
comunicările lui a început să mă numească Pierre. A fost abandonat „domnule 
Cornillier”. 

Diverse incidente relatate în jurnalul Reinei sunt totuşi destul de curioase, 
dar, desigur, elementul cel mai preţios al scrierilor sale de zi cu zi este 
sinceritatea pe care ele o relevă. În asemenea situaţii, Reine ar fi putut să 
inventeze cu uşurinţă nişte povestiri. Şi totuşi, din contra, nu i s-a întâmplat 
nimic. Ea însăşi constată acest aspect, care o nelinişteşte mult (căci se teme 
că interesul meu pentru dânsa ar putea să scadă). Se întristează, îşi dublează 
eforturile, dar nu obţine nici un fenomen, nici scrieri mediumnice, nici vise 
valabile etc. 

Din păcate, sănătatea ei slăbeşte din nou. Sunt profund mâhnit pentru ea — 
biata copilă, care e atât de devotată ~, precum şi pentru operă ; consecinţa va 
fi o nouă întârziere în manifestările pozitive pe care vreau să le obţin acum. 


Şedinţa 83 - Paris — luni, 21 octombrie 1913 


O magnetizez mult timp. Vettellini se manifestă şi îmi explică motivele 
pentru această şedinţă neprevăzută. Era mijlocul cel mai simplu ca să-mi 
comunice recomandări privind reluarea experienţelor noastre. El vrea ca 
înainte de a începe, timp de circa zece minute, să rămânem în întuneric, 
într-o stare de destindere şi de relaxare fizică şi psihică. Soţia mea, care 
de-acum înainte este şi ea legată de operă, va putea să ne ajute la această 
pregătire a şedinţei, scopul fiind provocarea degajării foarte line a fluidului 

nostru, fără tulburare şi fără nervozitate. Această relaxare va permite un 
amestec fluidic mai bun. 

Urmează diferite informaţii. Vettellini mă lasă să înțeleg destul de clar că 
după câteva luni, Reine va trebui să-şi ia un repaus total şi să abandoneze 
activităţile de medium. Fără această schimbare, viaţa i-ar deveni imposibilă. 
Spiritul ei s-a obişnuit într-atât de mult să vagabondeze, încât nu vor mai fi 
asigurate condiţiile necesare ale legării cu trupul ei. Astfel, ar ajunge să 
trăiască mai mult în astral şi consecința ar fi un dezechilibru vătămător în 
viața sa fizică. Vettellini îmi spune că el veghează cu grijă în acest sens, căci 
„cel încarnat”, spune el, „trebuie să-şi trăiască viaţa de încarnat”. Şi, de 
asemenea, pentru scopul pe care dorim să-l realizăm, Reine trebuie să-şi 
păstreze ponderarea, ca să nu poată fi acuzată în nici un caz că ar fi ọ 
dezechitibrată. 


* 


ÎL întreb pe Vettellini de ce Reine vede anumite Spirite cu aspectul lor 
terestru, în timp ce altele îi apar doar ca nişte mici luciri? Imi răspunde că 
aceasta nu depinde numai de gradul evoluţiei lor, ci mai degrabă de tendinţele 
şi preocupările acestora. Dacă voinţa lor constantă este de a se apropia de 
pământ şi de încarnaţi, reuşesc să afle cum să utilizeze vibraţiile necesare ca 
să se materializeze şi — relativ — să participe la viaţa noastră. Dacă, din 
contra, idealul lor este să se ridice şi să urce mai sus, în sferele eterice, 
eforturile lor le îndepărtează de condiţiile fizice! terestre. Anumite Spirite - 
cum este şi Morrow - ar putea să se materializeze şi totuşi nu vor. E o 
chestiune de bunul plac. Morrow o va face când va avea plăcere. 


+ 


Reine revenind la viaţa sa obişnuită — în ultimele săptămâni - îmi explică 
faptul că în timpul diferitelor excursii făcute în Astral, a văzut un grup de 
Spirite lucrând la influențarea mai multor savanţi, pentru ca ei să reuşească 
să descopere o nouă forţă misterioasă, analoagă electricităţii, dar mult mai 
minunată?. Această descoperire va conduce la adaptări practice extraordinare. 
Savanjii respectivi nu sunt deloc conştienţi de influenţa pe care o sufăr. Ei 
vor mulţumi hazardului când, căutând pietricele, vor descoperi o comoară ! 


1. La sfârşitul cărţii se regăseşte o notă - un rezumat al comunicărilor ulterioare -, 
care clarifică această chestiune. 

2. Tânăra Reine a văzut ea oare „modul în care erau inspirați” viitorii savanţi 
atomişti care, avându-l promotor pe Albert Einstein - în anii ce au urmat -, aveau 
să formuleze teoretic şi apoi să descopere efectiv formidabila energie atomică şi, 
mai târziu, extraordinarele ei aplicaţii? (n.tr.) 

ip 84 - Paris - miercuri, 29 octombrie 1913 


eine este din nou suferindă, de un fel de gripă-bronşită. A trebuit să rămână 
|n pat în toate aceste zile din urmă şi în această dimineaţă credea că nici nu 
va putea veni. Întrebând masa în acest sens, a aflat că la ora două se va simţi 
mai bine şi că am putea avea o şedinţă scurtă. Totuşi, faţă de tusea şi febra 
ei, eu ezit; dânsa îmi afirmă însă că se simte bine şi că Vettellini o ajută în 
acest moment să poată adormi. 

Începem prin cele zece minute de repaus prescris - în cursul cărora mi se 
pare că văd substanţe ceţoase care plutesc şi se condensează între Reine şi 
mine - şi apoi, încep să o magnetizez. Ghidul se manifestă repede şi îmi 
vorbeşte despre sănătatea ei. Din păcate, biata copilă nu a terminat încă 
suferințele sale fizice! Vettellini spune că acesta e destinul ei. El nu poate 
decât să-i atenueze câte puţin chinurile, însă ea trebuie să fie bolnavă. După 
actuala criză, va veni un atac mai grav. Mă va preveni, ca să luăm cele mai 
bune precauţii, pentru a-i reduce suferinţa. Astăzi, ea nu ar fi trebuit să 
părăsească patul, însă văzând-o atât de disperată că nu poate veni, a luat 
pentru el însuşi o parte din suferinţa ei. Şedinţa nu-i va face nici un rău, însă 
va trebui ca în toate zilele următoare să se îngrijească bine şi îmi dă o 
descriere detaliată a ceea ce va avea de făcut de acum până duminică. 

Întreaga discuţie e întru totul mişcătoare. Vettellini îmi spune că după 
trezire, să-i ascund cu grijă trista sănătate viitoare. Trebuie chiar să o las să 
creadă că ar putea reîncepe să pozeze în această iarnă. Ea să accepte şedinţele 
care îi vor fi solicitate de dra C.H. pentru decembrie. În schimb, trebuie să 
refuze toate ofertele care îi vor fi făcute în acest timp de un fotograf şi de un 
producător de cinema etc.|. 

Continuăm să discutăm cu destulă tristeţe, căci sunt foarte mâhnit văzând 
că această sărmană copilă are încă atât de mult de suferit! Dar, dintr-o dată, 
după aceste pronosticuri sumbre se degajă o notă atât de comică, încât râsul 
devine de nestăpânit: primisem o vizită a pictorului M., care iarna trecută se 
purtase urât faţă de Reine - şi cum eu amintesc în trecere despre această 
vizită, Reine are subit o idee: pentru că Vettellini putea să-i retragă din 
suferinţe şi să le ia asupra lui, ar putea la fel de bine să i le ia şi să le dea 
altuia ? Ar fi un lucru uşor pentru dânsul ? Ei bine, „altul” era ca şi găsit: 
pictorul M. Veuellini să-i dea lui bronşita actuală, febra şi insomniile. Cât de 
bine ar fi aşa..., totul s-ar aranja..., şedinţele ar fi bune etc. 

Comicul dialogului a atins un punct extrem şi această şedinţă începută 
atât de trist, s-a terminat într-un hohot de râs. 

Bietul M., a scăpat uşor! 


1. Propuneri în acest sens i-au fost făcute într-adevăr, câteva zile mai târziu. Şi, deşi 
erau foarte avantajoase, la indicaţia mea dânsa le-a refuzat fără a mai sta pe gânduri. 

Reine fiind prea suferindă pentru a putea ieşi, ne-am dus acasă la ea să o 
vedem şi, la indicaţia primită, am avut o şedinţă scurtă. Vettellini mă face să 
sper că luni ea va putea ieşi din casă. 


Luni, 3 noiembrie 1913 


Reine a venit, dar este încă tare bolnavă şi somnul ei e obținut cu greu. 
Vettellini se manifestă imediat pentru a-mi spune că e mai bine să renunţăm 
la şedinţă în această săptămână. Va fi mai prudent; însă ea va putea veni 
miercuri (Reine scoate o exclamaţie de bucurie!) şi atunci ne vom putea 
aşeza la masă pentru a afla când va fi în stare să reia şedinţele. 

Conversaţia continuă... Este vorba de tatăl meu - care progresează însă 
foarte lent —, apoi despre cumnatul meu Henri (mort la 31 august) în casa 
căruia s-a produs o manifestare curioasă: 

Acum trei zile, cele două fete ale sale lucrau în camera în care el stătuse 
mai mult timp, când, brusc, după o trosaitură puternică ce le-a făcut să ridice 
capul, au văzut cu uimire cum o mică masă de joc - pe care el scria adesea — 
s-a ridicat şi a avansat către dânsele... Masa s-a oprit apoi şi, după o altă 
trosnitură, sertarul s-a deschis cu totul ! 

Eu m-am gândit că a fost un semn, o chemare a lui Henri, care a găsit în 
copiii săi (cea mai mare posedă în mod sigur facultăţi de medium) forţele 
necesare pentru manifestarea respectivă. Şi, fără a da explicaţii, îl întreb pe 
Vettellini dacă nu a venit timpul să comunicăm cu cumnatul meu. Ar vrea 
Vettellini să-l aducem la una din şedinţele viitoare? 

Maestrul refuză să acţioneze el însuşi, din cauza — spune el - fluidelor 
grele cu care e plină casa lui. Însă dacă vom avea o şedinţă lunea viitoare, aş 
putea să o trimit pe Reine să-l caute... 

Miercuri, 5 noiembrie 1913 

Reine a venit şi am încercat să comunicăm prin masă. După douăzeci de 
minute de aşteptare, câteva mişcări şi bătăi rapide ne dau speranţe. Dar din 
câteva cuvinte, înțelegem - cu mare greutate - că de fapt, condiţiile atmosfe- 
rice sunt într-atât de rele, încât e imposibil să stabilim comunicarea. (E o 
vreme oribilă, cu zăduf şi cu ploi.) 

Vineri, 7 noiembrie 1913 


Reine a venit şi astăzi. Ne aşezăm la masă, care bate imediat: „Totul 
merge bine; mulţumit; şedinţă luni”. 


Şedinţa 87 — luni, 10 noiembrie 1913 


Cu toată starea rea a sănătăţii Reinei, care nu s-a ameliorat deloc în aceste 
douăsprezece zile, am avut una dintre cele mai interesante şedinţe, despre 
care e dificil însă de scris o dare de seamă ; şi aceasta din cauză că valoarea 

faptelor şi a diverselor incidente care s-au produs s-a amplificat mult prin 
emoția copilei, prin subtilitatea sa, precum şi prin inexprimabila sa sponta- 
neitate. Cum să poţi reda impresiile respective? 

După cele zece minute de inerție prescrise şi o magnetizare prelungită, îi 
comand Reinei să meargă să-l caute pe cumnatul meu la casa în care a 
locuit - din strada Raynouard; şi, pentru ca să-l poată recunoaşte, îi pun 
între mâini una dintre ultimele scrisori pe care mi le-a trimis. 

După câteva momente, ea pare să resimtă un fel de şocuri... şi o aud 
spunându-şi ei înseşi: „Oh, e greu,... e greu!”. Repetă de mai multe ori 
aceste cuvinte..., ca şi cum ar fi copleșită de o greutate ce o împovărează... 

O întreb. Îmi răspunde că e în apropierea casei ; nu a intrat înăuntru, căci 
Spiritul cu care doresc să comunic dădea târcoale şi se învârtea în jurul 
locuinţei sale, „într-o grădină şi pe o străduţă care se află la capătul acesteia.” 

(Această specificare este interesantă, căci într-adevăr casa are o grădină 
mică, limitată de strada Berton, care este ca o străduţă - aspecte pe care 
Reine nu le putea şti nicicum.) 

Ea nu a luat contact cu dânsul: la apropierea ei, lui i se face frică şi se 
îndepărtează. Insist să stabilească legătura. Urmărindu-l, îl ajunge. E intr-o 
stare ciudată, un fel de somn care îi întunecă orice gând şi orice senzaţie... 

Îi spun Reinei să-l lase şi să pătrundă în casă. Mi se supune fără entuziasm 
căci, spune ea, „e greu, e bântuită rău” în camera în care se află acum - un 
dormitor - Spirite roşii pleacă şi vin... ca nişte licurici. În încăpere se află 
o femeie... şi Reine constată cu surprindere că aceasta are în fluidul ei ceva 
ce seamănă cu al meu. Apoi mi-o descrie cu destulă precizie. Evident, cea pe 
care o vede e sora mea, soţia lui Henri... 

Numaidecât Reine remarcă faptul că nu Spiritul cel de afară este acela 
care s-a manifestat prin masa de joc - în faţa fetelor. Ar fi fost total incapabil. 
„De la moartea sa”, afirmă ea, „dânsul nu a intrat încă niciodată înăuntru”. 
El e atras instinctiv către casă..., însă nu se gândeşte să intre... încă doarme 
şi acest somn nu-i permite să conştientizeze nici o dorinţă. 

Reine cere informaţii de la unul dintre spiritele locului. Acesta îi spune că 
ele sunt cele care se amuză prin manifestări, trosnituri etc., luându-și forțele 
necesare de la cele două fete. 

Trece apoi într-o cameră vecină - salonul — şi imediat simte fluidul meu 
pe un perete - ceea ce o miră mult! Într-adevăr, în încăperea respectivă sunt 
două desene de ale mele, agăţate pe perete... 

După aceasta, o rog să caute Spiritul de afară şi să-l aducă aici. Copila îl 
regăseşte, însă lui îi este frică..., dar ea reuşeşte să-l convingă să o înso- 
ţească... Vettellini, care o supraveghea de la distanţă, se apropie pentru a-i 
spune că nu va reuşi decât comandându-i cu hotărâre să o urmeze. Ea face 
aşa. După câteva secunde mă anunţă că sunt amândoi aici. 

O pun să-i transmită lui Henri câteva întrebări. La început el pare să nu 
înţeleagă, însă după un moment el spune că simte... că-i mai cald aici... 

Apoi, puţin câte puţin, dă impresia că ar simţi un fel de senzaţie a ceva 
cunoscut; în el lucrează ceva, ca o amintire întunecată... îi spun apoi 
mediumului să pronunţe numele fiinţei pe care el a iubit-o cei mai mult, 
fiinţa care l-a îngrijit cu un devotament de admirat: soţia sa. El caută în 
amintiri, fără să regăsească ce înseamnă acest nume ; dar totuşi, e ca un şoc 
uşor care îl trezeşte puţin... Se apropie apoi de mine (spune Reine), pare să 
mă perceapă şi să înțeleagă ceea ce facem noi, căci zice: „vorbiţi cu Spi- 
vitele”. După aceea repetă că simte că e „mai cald aici” şi adaugă: „Am fost 
foarte bolnav” şi, în plus, mă indică prin cuvintele: „El a venit să mă vadă”, 

Îi spun copilei să-l îndemne să rămână lângă noi. Aici îl iubim şi îl vom 
ajuta. Dânsa crede că nu va întârzia să-şi regăsească propria conştiență şi că 
după vreo lună va fi capabil să comunice... 

. 


Vettellini este acum prezent; după câteva aprecieri privind venirea lui 
Henri, despre starea lui de inconştienţă şi speranţa reîntoarcerii rapide la 
luciditate, începem să vorbim despre sănătatea Reinei. Sătulă de a suferi 
mereu, aceasta devine deodată foarte rea. ÎI acuză pe Vettellini că „o tot bate 
la cap” cu aceleaşi recomandări pentru îngrijirea sa, pentru hrană etc, Bunul 
Vettellini nu ţine însă cont de ironiile ei; întrucât a constatat că răceşte în 
special noaptea, când doarme - fiindcă se descoperă -, îi ordonă în mod 
serios să poarte cămaşă de noapte închisă la gât şi cu mâneci lungi închise la 
încheietura mâinii. Reine se înfurie. „Niciodată nu voi purta aşa ceva! Asta 
niciodată! Este inutil să mai insişti... niciodată...” 


* 


La şedinţa avută în 31 octombrie, Reine mi-a povestit că Spiritele de la 
Muzeul egiptean au revenit să-i cânte în zori o serenadă. O întreb dacă şi-ar 
putea aminti vreo melodie auzită. Încearcă şi, deşi suferindă şi cu guturai, 
reuşeşte să redea două fragmente ale unor cântece foarte curioase. Îmi spune 
că dacă doresc, miercurea ce vine va cânta mai bine, fiindcă îl va ruga pe 
Vetteilini să o facă să repete unele părţi. Mă anunţă, de asemenea, că Vettellini 
vede foarte clar ~ are o ezitare - că Doamna ar dori să vorbească ceva mai 
mult cu bunicul ei (soţia recunoaşte că e adevărat). Şedinţa de miercuri ar 
putea fi folosită deci pentru această discuţie şi pentru cântecele egiptene. 
Acceptăm programul cu bucurie, dar mă interesez de motivul ezitării sale 
când a vorbit despre soţia mea. Ea tace, pare să fie jenată. În fine, după 
încurajarea mea, se apleacă spre mine şi îmi şopteşta că Vettellini o numeşte 
pe dna Corniliier, „Anne”..., însă ea nu îndrăzneşte să repete aşa. 


+ 
Acum câteva zile, la sosirea sa, Reine mi-a povestit un vis din noaptea 


precedentă. Asistase la o reprezentaţie de gală dintr-un teatru, unde a ascultat 
o muzică frumoasă şi a văzut o mare desfăşurare de toalete luxoase. Mai 

întâi, s-a gândit la ọ ieşire a ei în corp fluidic în timpul somnului, însă, 
fiindcă mi-a specificat că această viziune a avut-o către ora două sau trei spre 
dimineaţă, am acceptat ideea unui simplu vis. Acum, făcând aluzie la visul 
respectiv - pe care nu mi-l punuse explica când era trează - îmi zice: „Nu 
știți, domnule Cornillier? Ei bine, Méhul este cel care m-a făcut să văd 
imagini ale unei reprezentații din timpul său”. La aceste spuse a fost întreruptă 
de Ghidul ei, care îi indică să-mi transmită aceste cuvinte: Judecata lui 
Paris. Reine nu înţelege şi mă întreabă dacă eu ştiu ce înseamnă ? Îi răspund 
că ştiu ce este Judecata lui Paris, dar, în cazul respectiv, nu văd ce vrea să 
spună Vetiellini, doar dacă acesta ar putea fi titlul unei opere a lui M6hul — 
de la care i-a oferit ei imagini din spectacol. „Vettellini spune că da şi nu”, 
îmi comunică dânsa ; „Era într-adevăr Judecata lui Paris ceea ce am văzut la 
un moment dat în noapte, dar aceasta nu este o operă a lui Méhul... Se cânta 
totuşi muzica sa”, Întreb care e atunci cheia enigmei? Reine îmi transmite că 
însuşi Méhul îmi va explica totul. Va veni în curând să ne vadă, probabil 
vineri. 
Á 

De notat spusele copilei atunci când i-am cerut să cânte melodii egiptene :, 

„Le am bine în spirit, dar gura mea nu le ştie”. 


Şedinţa 88 - miercuri, 12 noiembrie 1913 


Încă o scenă despre care ar trebui să fie scrisă o carte! 

Reine doarme foarte mult timp fără să dea vreun semn de activitate, (Ea 
e mereu suferindă şi părea deosebit de obosită la sosirea sa.) În fine, iată că 
bombăneşte puţin, apoi îmi ia mâna şi începe să vorbească. 

Îmi povesteşte că în ultima noapte, venită în corp fluidic şi intrată în 
salonul mic, a zărit un Spirit pe care 1-a recunoscut numaidecât ca fiind cel 
pe care a mers să-l caute la şedinţa de luni. Era într-un colţ al camerei, 
nemişcat şi ca absorbit în el însuşi. Ea s-a apropiat... şi cu greu l-a făcut să 
înţeleagă două sau trei întrebări, reuşind până Ja urmă să scoată de la el 
câteva cuvinte ce exprimau totala sa inconştienţă asupra situației. 

Vrând să-l ajute, l-a dus în atelier şi l-a întrebat unde crede că se află? Şi 
cum el nu răspundea, l-a făcut să vină în faţa portretului meu şi arătându-i-l, 
i-a spus: „Eşti în atelierul diui Cornillier. El este”. 

Aici incidentul devine deosebit de interesant, căci Reine, repetându-mi 
tăspunsul lui, a pronunţat pentru a mai indica un cuvânt pe care ea nu-l 
cunoștea: „Acesta este Emil”, a spus Spiritul. (Primul meu prenume este 
Pierre, însă în copilărie, pentru a mă distinge de alţi mulţi Pierre ce existau 
în anturaj, cei apropiaţi ai mei - tatăl, surorile etc. - mă numeau mereu 
»Emil” ; şi, intrând în familia mea şi devenindu-mi mai târziu cumnat, Henri 
a adoptat şi el această obişnuinţă. Întotdeauna el m-a numit Emil, pe când în 

relaţiile ce mi le-am făcut ca adult, toţi mă cunoşteau ca fiind Pierre... Soţia 
mă numeşte Pierre, Vettellini mă numeşte Pierre etc.) 

Reine, crezând că a greşit, a protestat: „Nu, e Pierre”. Spiritul a repetat 
însă numele spus: „Este Emil”. - „Dar nu”, a reluat copila, cu totul sigură 
de eroarea sărmanului inconştient, „nu e Emil: domnul Cornillier este 
Pierre”. Atunci, maşinal, a început să repete: Pierre...; dar apoi, cu o 
încăpățânare care a iritat-o pe Reine, ea fiind destul de puţin răbdătoare, a 
revenit: „Emil”. 

Atunci, ea l-a întrebat care este numele lui? Dânsul spune că nu ştie... În 
acel moment a intervenit Vettellini, spunându-i să-l numească Henri. Zicându-i 
aşa, Spiritul pare că şi-a amintit... şi a venit mai aproape de ea... 

Îi vorbeşte despre copiii săi. Şi-i aminteşte? Câţi a avut? Răspuns: 
„Una”. - „Nu, două”, îi spune Reine. - „Una”, repetă el. Reine, gândindu-se 
că poate s-a înşelat, îl consultă pe Vettellini, care o asigură : Sunt sigur două. 
— „Încearcă să-ţi aminteşti, ai două fete”, ii afirmă ea din nou. Dar e în 
zadar, mereu cu încăpățânare, el repetă: „Una”!. 

Ea l-a lăsat... şi dânsul a venit şi s-a aşezat din nou în faţa portretului 
meu, care pare să-i trezească anumite impresii din viaţa sa trecut??. 

* 


Interesul acestui incident fiind epuizat și emoția noastră liniştită, îl întreb 
acum pe Vettellini dacă ar vrea să mă ajute să clarific misterul fantomei de 
femeie văzute de Reine în noaptea de 6 iulie? Presupun că a fost vechea 
noastră prietenă dra H. şi aş vrea să mă r. Îmi răspunde că ar trebui să-i 
dau mediumului vreun obiect care i-a aparţinut, pentru ca ea să poată compara 
fluidul respectiv. Îi propun nişte scrisori şi pun un pachet între mâinile 
copilei, care le palpează prelungit şi zice: „Cunosc acest fluid ; nu mi-aţi mai 
dat deja aceste scrisori ?”. Răspund că, într-adevăr, a mai avut una între mâinile 
sale, (În şedinţa ce am avut-o la Paris, când am revenit - la 1 septembrie - la 
înmormântarea cumnatului meu.) Reine pare să se gândească... „Da, însă nu 
e numai atât; cunosc acest fluid şi altfel. Imi reamintește o altă impresie...” 

Nu îndrăzneşte să se aventureze totuşi mai mult şi discută cu Vetteilini, 
care, evident, o încurajează să vorbească. Atunci ea se decide : „Acesta este 


1. Această atitudine atât de curioasă a cumnatului meu (căci în timpul vieţii el arăta 
o iubire egală celor două fete ale sale) ar putea proveni din faptul că cea de a doua 
fiică s-a născut la zece ani după prima. 

Spiritul, degajându-se lent din acest somn intunecat care urmează morţii la 
ființele de evoluţie redusă, şi-ar regăsi amintirile prin perioade succesive... sau 
poate prin fragmente izolate? ... De altfel, acesta este cazul şi după anumite boli. 

2. Conform învăţăturii lui Vettellini, o operă de artă (executată integral de un singur 
artist) este un adevărat depozit de fluide ale autorului respectiv. Şi fără îndoială, 
acest „depozit” fluidic este şi mai intens atunci când opera este chiar autoportretul 
său... 

fluidul formei aceleia de femeie pe care am văzut-o într-o noapte la mine, 
când eram trează. Cel puţin, îl simt la fel”. Se apleacă către Ghidul ei care 
confirmă presupunerea sa şi intervine el însuşi să precizeze cazul: „Afirm 
că este aceeaşi fiinţă care a scris aceste scrisori şi respectiv care a mers la 
Reine în acea noapte de 6 iulie. Era o prietenă a voastră. Murind, are 
remuşcări că altădată a fost rea. A dorit ca înainte de moarte să vă vadă pe 
amândoi, a dorit cu ardoare. Urmarea acestei dorințe a fost că imediat după 
deces, a venit la locuinţa voastră... Eraţi însă absenţi. Atunci a urmărit 
fluidele voastre până la Reine, încercând să vă regăsească. În timpul vieţii nu 
ar fi venit niciodată la voi (în mod sigur), însă acum va reveni fără a mai avea 
reţineri...”. 

ÎI întreb pe Vetieilini dacă nu ar vrea s-o ajute pe Reine să o aducă aici. 
Îmi răspunde că o va face bucuros - însă nu vineri, căci atunci trebuie să vină 
MEhul, ci poate luni. 

Comunicările sunt foarte dificile astăzi. A trebuit să o magnetizez pe 
Reine de mai multe ori. Vettellini spune că aceasta este atât din cauza 
curenților fluidici din atmosferă, cât şi din faptul că mediumul este foarte 
obosit. 

Bătrânul nostru prieten e aici. Pentru a-şi arăta bunăvoința, Morrow s-a 
străduit să vină uşor de tot, fără a mai face-o pe Reine să tresară, care 
remarcă faptul şi îi mulţumeşte. El ştie că nepoata sa vrea să aibă o conversaţie 
mai lungă cu el şi este bucuros. Soţia mea se apropie şi, la indicaţia care îi 
este dată, îşi uneşte mâinile cu ale mele, ca să stabilească astfel comunicarea 
pentru ea. Eu transmit doar întrebările pe care le pregătise (fără ştirea mea). 
Cum acestea se referă la sentimente intime, precum şi la familia sa nu voi 
reda nimic aici, însă pot să afirm cu toată sinceritatea că răspunsurile au fost 
uimitoare. Soţia mea a fost profund impresionată! Morrow este dur; a făcut 
portretele schematice ale mai multor rude, schițându-le cu un realism crud. 
Cât de extraordinar e să vezi această fată neştiutoare, că transmite astfel de 
aprecieri aspre. De mai multe ori părea îndurerată. - „Cred că îţi face rău, 
Morrow, să gândeşti aşa despre fiica ta”, nu s-a putut împiedica ea să 
remarce la un moment dat. 

ÎL întreb pe musafirul nostru care au fost cele mai fericite fapte din viaţa 
sa? „Cele două căsătorii ale mele”, răspunde el, „şi amândouă”. (Sunt 
surprins, căci nu am ştiut deloc că a fost căsătorit de două ori. Dar Anne îmi 
confirmă.) 

Dorim să ştim dacă în timpul ultimei sale încarnări, a primit vreun ajutor 
din Lumea de Dincolo. A avut un protector? El exclamă: „Eu, protector? 
L-aş fi trimis la dracu’ !” 

Adresându-se mediumului în legătură cu publicarea cercetărilor mele, 
Morrow îi spune deschis că va fi tratată drept intrigantă, mincinoasă etc. 
Reine sare în sus. Cred că va riposta violent. Dar nu, se aşază iar la loc şi 
răspunde calm. „Oh, mi-e total egal..., căci nu sunt aşa.” 

Reine e atât de obosită, încât cred că e mai prudent să nu-i mai cer şi 
cântecele egiptene promise. 


Şedinţa 89 — vineri, 14 noiembrie 1913 
(prietenul meu Albert B. asistă la şedinţă) 


Deşi e foarte enervată, copila adoarme repede şi începe să se agite încă 
înainte de a termina pasele. ÎI aude pe Vettellini care o cheamă, însă nu 
reuşeşte să-l vadă şi, imediat, se nelinişteşte. Îngrijorarea ei creşte ; se ridică 
şi priveşte în jurul fotoliului cu teamă şi gata să plângă, căci crede că a fost 
o manifestare de nemulţumire a Ghidului ei. 

Mă forţez să o liniştesc, însă ea nu mă ascultă deloc şi tot caută. I se pare 
că-i aude vocea ca venind de departe, slăbită de distanță. Dintr-o dată se 
aşază, mai calmă. A înţeles că totuşi condiţiile fizice sunt prea defavorabile 
şi îl împiedică pe Vettellini să vină ia noi prin mijloacele sale obişnuite. El 
a încercat să o anunţe în noaptea anterioară printr-un vis (pe care îl voi reda 
mai departe), însă ea nu i-a înţeles semnificaţia. În faţa disperării sale, el va 
încerca acum să se apropie de noi pentru un moment, luând substanţa necesară 
de la Reine. Însă o previne, aceasta o va obosi mult, căci dânsul trebuie să-i 
sustragă o doză deosebit de mare. Acceptă ea asta? ~ „Ia tot ce vei vrea, dar 
vorbeşte-ne”, îl imploră biata copilă. 

Astfel a putut să intre în contact cu ea şi o face să scrie: „Pierre, trebuie 
să o trezeşti imediat pe Reine; ne este imposibil să comunicăm cu voi; 
elementele sunt potrivnice. E numai o şedinţă amânată. Nu aveţi nici o 
teamă, totul e bine. Noi suntem cei care nu putem ; altfel, am îmboinăvi-o pe 
Reine. Faceţi şedinţa luni şi vă voi explica pentru ce e aşa. Întreaga forţă o 
iau de la Reine şi nu vreau să o fac mai mult timp”. 

Copila a făcut un efort cumplit ca să scrie această comunicare. Consumul 
de forţe nervoase era vizibil, enorm. 

Vettellini o dată plecat, eu sunt cel gare trebuie să o consolez şi să o fac 
să înţeleagă că nu e greşeala sa, că Vettellini e mulţumit de ea etc. 


. 


Tată acum povestea visului la care ea a făcut aluzie : azi, la sosire, Reine 
mi-a spus că a visat un domn care venise la o -şgdinţă ținută inainte de 
începutul verii, un domn înalt, cu barbă. Era sigură că era acela. În vis, 
domnul stătea la pian, cânta o muzică frumoasă; eram şi eu acolo, însă 
având aerul de a fi foarte supărat. Ea nu ştie cauza supărării mele, însă, în 
mod sigur, eu eram nemulţumit. 

Cel pe care copila l-a visat în noaptea precedentă era în mod evident 
prietenul meu Albert B. ; lucru destul de curios, căci tocmai îl invitasem la 

şedinţa de azi, gândindu-mă că ne va vizita Mâhul. Acum însă, în hipnoză, 
Reine îmi explică faptul că nu ar fi fost un vis. Vettellini a încercat să o 
avertizeze prin această viziune a prietenului meu A.B. şi cu nemulțumirea 
mea că şedinţa nu va avea loc. Însă ea nu a înţeles. 

Ea nu ştie dacă Vettellini a adus-o în corp fluidic la acest domn acasă sau 
a fost doar o imagine pe care i-a creat-o. Totuşi, crede că a mers la dânsul, 
căci a văzut salonul, pianul şi pe prietenul meu care cânta. „El tocmai 
compunea”, spune dânsa, „şi în spatele său se afla Ghidul lui; Spiritul care 
a venit aici să ne vadă, îl inspira”. 


+ 


O trezesc cu greu pe Reine, care rămâne ca ameţită încă mult timp după 
şedinţă. 


Şedinţa 90 - luni, 17 noiembrie 1913 
(prietenul meu Albert B. asistă la şedinţă) 


Dacă am considera astfel de fenomene cu ochii scepticului, şi acesta ar trebui 
să fie totuşi uimit de remarcabila capacitate de a inventa a micii Reine care, 
la a nouăzecea şedinţă găseşte încă mijlocul de a varia efectele sale şi de a ne 
da - asupra aceluiaşi subiect şi cu elemente identice - o reprezentaţie 
neprevăzută. Care autor nu ar invidia acest dar de a se reînnoi astfel! 


Reine e acum pe deplin sănătoasă. De două zile i-au dispărut durerile de 
cap şi este chiar surprinsă şi bucuroasă. 

Încep la ora două şi înainte să termin ciclul obişnuit al paselor, dintr-o 
dată, ea începe să cânte, cu o voce slabă şi tremurătoare, un fel de arie de 
operă. Înţeleg că astăzi vom avea, fără îndoială, programul pe care îl doream 
la şedinţa anterioară şi mă grăbesc să-i aduc pe soţia mea şi pe prietenul meu 
Albert B., invitat din nou. 

Cântecul continuă..., de altfel fără mare interes, căci Reine nu este la 
înălţime pentru ceea ce i se cere. Aria este înfrumusețată cu triluri şi 
vocalizări care, evident, nu-i stau în putere. De mai multe ori se opreşte 
pentru a protesta împotriva a ceea ce se aşteaptă de la ea: „Nu pot... Vă 
înțeleg bine, însă vocea mea nu poate; mi-e imposibil”. Dânsa reia, are 
câteva accente mai ferme, iarăşi se apără, reîncepe pentru a-şi arăta bună- 
voinţa etc. Dar eu am ascultat îndeajuns şi îi întrerup cântecul printr-o 
întrebare: „Ce faci astfel, Reine? Cine e aici cu tine?”, Ea tresare la 
intervenţia mea, îmi palpează mâna pentru a mă verifica şi îmi spune : „Ştiţi, 
e Mâhul. El este cel ce a venit; nu mai este necesar să merg să-l caut. Vrea 
să mă facă să-i cânt muzica, însă eu nu pot, vocea nu mi se supune”. 

O rog să-i mulţumească marelui muzician pentru venirea sa şi, imediat, 
abordez în mod deschis chestiunea identităţii sale, începând prin întrebări 
banale, care să-mi deschidă calea spre informaţii semnificative şi dove- 
ditoare!, 

Unde şi la ce dată s-a născut? „Givet” se răspunde cu greu, lent, dar 
ferm; apoi repetă: „Givet, Ardennes. El s-a născut în 1763, a murit în 
1817”. Silabele sunt separate şi pronunţate ca de un automat. Trebuie men- 
ţionat că aşa va fi la toate transmiterile provenind de la Mehul. Reine face 
eforturi mari de tot pentru a-l înţelege. Se ridică pentru a-l auzi, se înalţă în 
fotoliu, cu gâtul întins. Protestează că nu-l poate auzi... Şi cum eu mă mir, 
îmi spune: „Méhul e un Spirit foarte înalt şi, întrucât el vine numai pentru 
un scurt timp, nu-şi mai dă osteneala să se pună în condiţiile fizice necesare 
ca să-mi fie la îndemână, aşa cum face Vettellini. Poate că mă voi obişnui, 
dar mie îmi vine foarte greu”. 

Îi cer să ne dea detalii asupra operelor sale şi informaţii despre el însuşi. 
Răspunde că a făcut un mare număr de opere şi că mai avea în vedere încă 
multe altele. Înainte de a muri însă, şi-a ars o operă care era mult avansată, 
deşi l-a costat multe eforturi. Era intitulată, cel puţin ca proiect, „Exilui”. 
Mă interesez de subiectul acestei opere. Răspunde: „Era Napoleon, 
Napoleon unu”?. Îi întreb dacă l-a cunoscut personal pe Napoleon. Îmi 
spune: „Da, şi de asemenea pe Marie-Louise, austriaca”. El mergea la curte. 
Avea prieteni acolo; printre alţii un mareșal: Massena - care a murit în 
acelaşi an ca şi dânsul - în 1817. Ca personalităţi importante ale acelei epoci 
îi poate cita pe Lavoisier, pe care l-a cunoscut bine în ultimii ani ai vieţii 
sale. ÎI întreb dacă îl preţuia pe Napoleon. Reine transmite : „Prea a făcut să 
omoare”, 

Cum apreciază el muzica actuală? Răspuns: „E lipsită de forță ; e lipsită 
de suflet..., fiindcă nu e suficientă credință. Nu mai există pasiune în 
credinţe. Lipseşte credința..., credința patriotică”. 

Ar vrea să-mi citeze un nume de compozitor modern pe care îl admiră? 
Cu nesfârşită greutate, Reine transmite; „Bet... bet...tu...ven” (Beethoven). 

Cine a fost maestrul său? Aici urmează o luptă de două-trei minute. Se 
pare că Reine nu mai poate sesiza sunetele sau vibraţiile provenite de la 
Mâhul. Ea se enervează într-atât de mult, încât vrea să renunțe la a mai 


1. “Trebuie să remarc că eu nu cunoşteam absolut nimic-despre Mchul, în afară de 
faptul că era autorul operelor Joseph şi Chant du Dăpart, iar prietenul meu A.B. 
nici el nu ştia mai mult decât mine. Totuşi, după şedinţă, ei şi-a reamintit că ar 
fi cunoscut ca titluri de opere ale lui Méhul şi /rato, precum şi Stratonice. Dânsul 
credea că ştie de asemenea că Mchul a fost elevul lui Gluck. 

2. Această exprimare este poate un exemplu de traducere a vibraţiei-gând şi respectiv 
a deformaţiei pe care o poate introduce această traducere. Napoleon „întâiul” 
devine Napoleon „unu”. 

continua. Totuşi, cum ea repetă prima parte a unui nume: „Cret, Creut, 
Gret...”, eu sugerez „Grétry” ? - „Nu, nu este aşa”, răspunde ea. - A.B., 
şoptind, îmi propune „Kreutzer”, pe care i-l spun Reinei pentru a-l transmite 
lui Méhul. - „Ah, aşa e. Dânsul spune că da, Kreutzer.” 

Îi cer părerea asupra lui Gluck: „A făcut multe lucruri bune, dar am şi 
rezerve”, răspunde el. 

Care a fost muzicianul din timpul dumneavoastră pe care îl admiraţi cel 
mai mult: „Kreutzer”. 

Cel mai bun prieten al dumneavoastră? - „Profesorul meu, Kreutzer.” 

Opera dumneavoastră preferată? - „Joseph.” 

Remarcă apoi că această operă a fost cauza unui proces, pentru că avea un 
angajament cu Opera şi totuşi a fost dată Teatrului Feydeau. 

Printre operele sale de predilecție mai citează de asemenea: frato, 
Stratonice, apoi, evident, Ariodan. Copila nu înţelege nimic din aceste 
cuvinte ; ea repetă sunetele atât bine, cât şi rău... din care reuşesc încetul cu 
încetul să reconstitui sensul. X 

El spune că a mai scris şi un mare număr de cântece şi imnuri. Îl citează 
ca fiind cel mai faimos: „Le Chant du Départ”, dar adaugă că a compus şi 
un altul, care l-a egalat, legat de legenda lui Roland. 

Ceea ce a încercat să facă să fie cântat la începutul şedinţei era un 
fragment din acea operă arsă ~ Exilul. Va relua tentativa sa altă dată şi va 
reuşi mai bine. Judecata lui Paris este desigur a lui ; este un balet pentru care 
el a scris muzica. Însă nu acesta este ceea ce a văzut Reine acum câteva zile. 
Era o reprezentaţie a operei Joseph, la Teatrul Feydeau, de la care i-a 
transmis imagini creierului ei, în timp ce dormea. Dânsa ezită să-mi comunice 
titlul Joseph. Draga copilă credea că a înţeles greşit: „Nu e posibil să fie un 
titlu de piesă de teatru, fiindcă e un nume de bărbat”. Atunci, pentru a o 
convinge, Méhul îi spune: „Dar aminteşte-ţi, Reine, există şi Benjamin ; 
apoi e vorba de Bunul Dumnezeu...”. O exclamaţie bucuroasă: „Oh, da. 
Benjamin! Îmi amintesc... Apoi toţi acei oameni îmbrăcaţi cu pelerine mari 
prinse pe umeri...” etc. Îi revin astfel o mulţime de amintiri. 

Însă eu văd marea oboseală a bravei copile şi vreau să termin printr-o 
ultimă întrebare : „Aţi fost căsătorit ? Aţi avut soţie, copii ?”. - „Ah, asta mă 
enervează ! ”, răspunde el. Şi iată-i plecând în grabă, luându-și totuşi timpul 
să ne spună că pentru a ne face plăcere, va reveni la o altă şedinţă însoţit de 
Kreuizer, care va putea să ne dea şi el elemente convingătoare. 

Biata Reine se retrage epuizată în fotoliu, însă slăbiciunea ei nu durează 
decât câteva momente. Pare să revină la starea ei normală prin contactul cu 
Vetiellini, cu care discută acum la fel de uşor, ca de obicei. Ghidul remarcă 
faptul că eu trebuie să fiu mulțumit, căci MEhul a dat informaţiile pe care le 
doream. Ei explică despre şedinţa de vineri, care devenise imposibilă ca 
urmare a unor curenţi fluidici ce se interpuneau între Spirite şi cei încarnaţi. 

In anumite perioade, Pământul emite radiaţii care se întâlnesc, se ciocnesc cu 

diferiți curenți ce vin din spațiile interplanetare. Când se produce un 
asemenea fenomen, Spiritele, având substanţe ca ale lui Vettellini - pentru a 
spune aşa ~, sunt respinse. Pentru a cobori până la noi și a se menține aici, 
ar trebui să ia o doză considerabilă din fluidul nostru. Și în cazul respectiv 
ar fi fost o oboseală epuizantă, pe care a vrut să o evite... 

* 


Îmi manifest dorința de a şti unde se află cumnatul meu, Henri. Ar putea 
Vettellini să-l facă să vină aici? „Este în atelier”, răspunde dânsul. „Nu mai 
iese de acolo. Reine nu are decât să se ducă să-l caute.” 

Se scurg câteva secunde şi apoi: „Iată-l”, mă anunţă copila. O rog să-l 
întrebe ce simte acum. Începe el să-şi înțeleagă starea? 

Reine vorbeşte cu el şi apoi îmi redă propria ei impresie : „Desigur, el se 
schimbă rapid; asta merge repede! Spune că norul care îl înconjoară se 
risipeşte încetul cu încetul. Acum ştie cine este. Vă aduceţi aminte, domnule 
Cornillier, că el nu ştia nici măcar cine era ! Spune că ştie bine că se află la... 
Emil”. (Reine se opreşte şi se întoarce către dânsul, încercând să-l convingă 
că eu nu sunt „Emil”, ci Pierre...) Ea reia: „îşi înţelege situaţia şi începe 
să-şi reamintească viaţa sa. Se simte fericit în atelierul dumneavoastră. 
Atmosfera îi este favorabilă şi ceea ce facem noi îl ajută să se regăsească. A 
încercat noaptea trecută să se ducă la el acasă, dar nu a putut...”. Se produce 
însă o schimbare curioasă : Reine încetează să mai interpreteze gândurile lui 
Henri şi începe să-i repete exact vorbele lui, transmițând fiecare cuvânt, 
despărţit însă în silabe, vorbind lent, dar foarte clar. El explică de ce nu a 
putut să reintre în locuinţa sa şi motivele pe care le dă - prea intime pentru 
a fi redate în aceste pagini - sunt cu totul neaşteptate ! (Şi, desigur, constituie 
o prezumție foarte puternică a identităţii cumnatului meu - căci, în afară de 
faptul că micul meu model nu cunoştea absolut nimic din situaţia şi senti- 
mentele fiinţelor în cauză, nici soţia mea şi nici eu nu am fi putut concepe 
aceste motive!) 

El continuă să vorbească...., spunând că regăseşte aici lucruri de ale lui. 
„Ce anume?” întreb eu. Răspuns: „Ceea ce am iubit mai mult în viaţa 
mea: pictura, un tablou de al meu”. (Este exact, un studiu foarte plăcut pe 
care l-a făcut el în Algeria, este agăţat pe un perete.) 

Poate să-mi spună în care împrejurare am obţinut acel tablou ? Răspuns: 
„Nu..., nu văd nimic... Însă ştiu că eu am făcut tabloul...”. 

O rog pe Reine să-i spună numele Armand Poitit (a fost cel mai bun 
prieten al său). Numele nu-i evocă însă nici o amintire. „Aceasta îmi va 
reveni încetul cu încetul”, ne asigură el... Cu toată lipsa amintirilor sale, ar 
vorbi la nesfârşit (o expresie caracteristică a personalităţii sale pământeşti) şi 
trebuie să-l opresc... făcându-l să se reîntoarcă în atelier, pentru că acolo se 
simte fericit. 


H 

Revenind la şedinţa de vinerea trecută, îl întreb pe Vettellini câteva 
tămuriri privind acel vis în care apăruse prietenul meu pe când compunea, 
ajutat de Ghidul său etc. Îmi răspunde că a fost o imagine pe care i-a creat-o, 
însă nu o imagine subiectivă. A reconstituit pentru Reine - pe care o adusese 
în timpul nopţii la muzician - o reprezentare a scenei: „A.B., lucrând la el 
acasă în după-amiaza care a precedat seara viziunii, lăsase în încăpere 
emanaţii ale fiinţei sale, atomi din substanţa sa... M-am putut servi de aceştia 
pentru a crea o imagine nu total materială, dar existând totuşi în mod obiectiv”. 

(Este de remarcat că, sub toate aspectele, explicaţia este conformă cu 
teoria creaţiilor subiective şi obiective şi a materializărilor, dată de Vettellini 
la şedinţa 16, acum exact zece luni.) 

A.B. întrebă ce crede Vettellini despre licantropie. Răspuns: „Vrăjitorii, 
magicienii etc. cărora li se atribuie puterea de a se schimba în animale - 
oameni-lup etc. - sunt oameni care, folosind anumite procedee, reuşesc să-şi 
degaje corpul fluidic, putând merge să impresioneze cutare sau cutare persoană 
pe care au vizat-o înainte de degajare. „Este absolut imposibil”, afirmă 
Veuellini cu tărie, „ca un încarnat să-şi poată transforma corpul său fluidic 
într-un animal sau să-l facă să ia aspectul unui monstru. Însă mediumul- 
-vrăjitor care vrea să dea această impresie, provoacă în creierul acelei 
persoane pe care caută să o influenţeze, o idee-imagine care să-i completeze 
imaginea pe care aceasta o primeşte de la corpul lui fluidic...”! 

n acest caz ar fi deci o asociere a două fenomene: sugestie telepatică, 
provocând o imagine subiectivă în creierul receptorului, şi senzaţia obiectivă 
a corpului fluidic ; într-o anumită măsură, acesta e capabil să acţioneze în 
mod material. În fine, acţiunea magică a vrăjitorului respectiv ar fi întărită 
în multe cazuri de ajutorul unor Spirite inferioare (uneori de spirite animale) 
de care ar şti să se servească sau care ar veni în mod voluntar să se asocieze 
la acţiunea malefică... 

Venellini îi spune Reinei că i-a luat durerile sale de cap pe timp de două 
zile, pentru ca să fie mai veselă şi să aibă o şedinţă mai bună; va fi însă 
obligat să i le dea iarăşi. „Vor reîncepe astă seară.” Reine izbucnește: „Nu 
le vreau. Păstrează-le ; dă-le cui pofteşti ; eu nu le vreau! ”. Şi biata copilă 
îşi exprimă violent refuzul pentru suferinţele promise. 

Trebuie însă ca Vettellini să-i reamintească de faptul că el însuşi i-a luat 
din dureri pentru a o uşura, dar că nu poate să le păstreze la nesfârşit. Cel 


1. Într-o şedinţă ulterioară i-am vorbit lui Vettellini despre experienţele colonelului 
de Rochas (Les Vies successives) şi despre anumite pasaje ale cărţii lui H. 
Durvilie (Le fantôme des vivants), relatând transformări ale corpului fluidic sub 
influenţa voinţei mediumului. El îmi confirmă informaţiile date sus, adăugând că 
numai Spiritul dezcarnat are această putere, dar că, dealtfel, nici un Spirit evoluat 
nu se va înjosi vreodată să facă o reprezentaţie inferioară (animal, monstru etc.). 

mai bine e să se supună lor, fiindcă ea e cea care trebuie să sufere. El prinde 
ocazia să-mi spună că sănătatea ei nu va permite niciodată să i se poată 
împinge hipnoza până la catalepsie. Este prea slabă ; ar putea să rămână în 
mod definitiv în acea stare. Spiritul ei are acum o obişnuinţă atât de mare de 
a se degaja, încât nu se mai ţine legat de trup decât foarte uşor ; i-ar trebui 
deci foarte puţin pentru a se detaşa cu totul. Acest fapt ne va lipsi de o 
întreagă categorie de fenomene, care nu sunt posibile decât în starea cataleptică 

Reine şi Vettellini discută de câteva momente bune, însă noi nu putem 
înţelege nimic, căci Reine şopteşte cu capul întors către Ghidul ei. Încerc să 
mă amestec ca al treilea în conversaţie, spunând: „Ce povestiţi acolo?” la 
aceasta, îmi răspunde cam sec: „Dar... vorbesc cu prietenul meu”. 

Soţia şi cu A.B. pleacă şi eu încep să o trezesc pe copilă, dar ea mă 
opreşte şi se pune să vorbească iar împreună cu „prietenul” ei. De această 
dată o înțeleg. El o ceartă pentru că nu a fost amabilă cu mama ei. De fapt, 
azi dimineaţă s-au certat amândouă. Reine discută şi plânge ; însă, cu toate 
insistenţele lui Vettellini, ea refuză să mă pună la curent cu motivele supărării. 
EI îi tot spune că trebuie, dar ea nu acceptă. 

Sfârşitul discuţiei este neaşteptat. Înlăcrimată, întristată, copila se apleacă 
spre Vettellini spunându-i: „Ei bine, sărută-mă” şi întinde fruntea. Încântător 
şi mişcător, căci gestul e făcut cu o extremă graţie naivă! 


Şedinţa 91 - vineri, 21 noiembrie 1913 


Gripat eu însumi de mai multe zile, credeam că Reine a primit înştiinţarea 
mea că nu avem astăzi şedinţă. Însă, la sosire, îmi spune că nu a primit 
nimic - doar faptul că în această dimineaţă a auzit o trosnitură curioasă în 
masa cea mică, căreia nu i-a acordat însă mare atenţie, căci îi era prea rău. 
La două ore după ce a plecat luni de la noi, i-au revenit durerile de cap. 
Suferă atât de mult, că nu ştie ce să mai facă. 

Brava copilă este totuşi pregătită pentru şedinţa noastră şi la ora trei încep 
să o adorm. O dată adormită, ea şopteşte şi mormăie. Sesizez: „Ah, ne-am 
înțeles ; asta nu mi-a venit în cap. Bine, îl voi avertiza”. Mă caută cu mâna 
şi îmi spune că va trebui să o trezesc, căci amândoi suntem bolnavi şi ne vom 
resimţi după şedinţă. Vettellini a vrut să o prevină în această dimineaţă, însă 
ea nu a înțeles. El a încercat atunci prin acea trosnitură puternică în masă, ca 
să o facă să se aşeze pentru comunicare, dar fiind prea prinsă de suferinţele 
ei, nu i-a dat atenţie. Dânsul adaugă că nu avem înşă de ce să ne neliniştim. 
Luni vom relua, iar şedinţa va fi bună. Méhul va reveni... 

În acest moment, Morrow îşi manifestă prezenţa. El vrea doar să ne 
spună că e mulțumit. Prietena sa Anne ar trebui să constate că, începând și 
ea să fie bolnavă, starea i s-a modificat brusc ; în câteva momente s-a făcut 
iar bine. (Faptul este absolut exact. Noi l-am observat cu o mulţumire plină 
de mirare.) Dânsul spune că el este cel care a acţionat. Totuşi, ea trebuie să 

se păzească în continuare, căci el nu a putut decât să respingă şi să îndepărteze 
influența rea. Aceasta nu a fost însă distrusă. 
Morrow ar continua să vorbească, dar Vettellini apare din nou pentru a 
mă face să remarc că azi nu trebuie să avem şedinţă... Şi atunci? Pe luni. 
* 


Înainte de trezire, Reine se miră că venirea bunicului nu a scuturat-o. E 
a doua oară. „Cred”, spune ea, „că acum îşi ia precauţii... sau poate că eu 
m-am obişnuit cu vibraţiile lui ?”. 


Şedinţa 92 - luni, 24 noiembrie 1913 
(prietenul meu A.B. asistă la şedinţă) 


La sosire, Reine îmi povesteşte un vis pe care l-a avut noaptea trecută, un vis 
bizar. Îi voi cere explicaţii când va fi adormită. 

O adorm şi apoi îi spun soţiei mele să vină şi cu invitatul nostru. După 
câteva momente, înţeleg că Méhul este aici. Îmi spune să-i cer informaţiile pe 
care doresc să le obţin pentru a-şi confirma identitatea. 

Încep prin a remarca faptul că în ciuda marelui interes pentru noi - care 
o cunoaştem pe Reine -, toate informaţiile pe care le putem găsi în dicţionare 
sau biografii ale oamenilor celebri, nu au deloc valoare pentru sceptici. 
Întotdeauna mediumul ar putea fi acuzat că a învăţat pe de rost, dinainte, 
comunicarea sa, sau că şi-a extras-o din profunzimile fără limite ale acestui 
faimos subconștient - care, pentru savanții noştri actuali, are rolul deţinut de 
diavol la teologii de altădată. Ne-ar trebui deci informaţii inedite, relatând 
fapte necunoscute de biografi, totuşi verificabile! de către noi. Din acest 
punct de vedere, ceea ce ne-a spus despre procesul său cu Opera - în legătură 
cu Joseph -, precum şi despre acea operă arsă Exilul, este foarte valoros, cu 
condiţia totuşi ca noi să putem regăsi urmele acestor fapte. Unde şi cum 
le-am putea verifica? 

Méhul spune că procesul a avut loc în 1808 şi dovada trebuie să existe în 
arhiva Operei. Fără îndoială, acolo nu va fi prea greu de regăsit. Cât despre 
Exilul, îmi va da informaţiile complementare pe care le-aş dori. 

Ti cer atunci să-mi confirme subiectul operei şi să-mi spună de cine a fost 
scris libretul. Răspuns : „Da, subiectul operei era desigur Napoleon, însă nu 
am scris muzica pe un libret. Subiectul l-am luat după o lucrare în proză. 
Lucrare scrisă de o femeie, Doamna de St...aël..., de Staël”. 

El continuă spunând că i-a fost prezentat Doamnei de Staël de 
Ta...ta...lleyrand. Prin Talleyrand a putut obține paginile care i-au dat 


1. E o problemă de nerezolvat. Scrisă, o informaţie ar putea fi oricând citită sau 
divulgată ; ceva nescris este neverificabil... Ar fi o pierdere de timp în a voi să 
demonstrezi orice, într-un asemenea context de idei. Cel mai bine este să ne 
menţinem pe terenul bunului simţ . lăsându-le scepticilor o libertate totală. 

subiectul Exilului. Deodată, Reine se opreşte, apoi reia, dar ezită încă să 
transmită, căci crede că a înţeles rău. Dar la afirmaţia lui M6hul că este bine, 
ea izbucnește în râs! ... „El spune, domnule Cornillier, că i-a cunoscut pe 
soţii ei. Auziţi bine, eu nu mă înşel: bărbaţii ei. Însă nu avem decât un soţ, 
nu-i aşa ?”, remarcă mica Reine, „dar ei a spus bine: soții ei. Ei bine, asta-i 
nostim!...”. Copila se amuză grozav... (ca şi noi, de altfel). 

MEhul a cunoscut multe persoane celebre la acea epocă, printre care dra 
Lenormand, pe care a consultat-o în anul dinaintea arestării sale şi care l-a 
încântat. - „Era o femeie de o inteligenţă uimitoare !” Spune că a regăsit-o 
în Astral. Dacă vreau, ar putea să ne-o aducă. 

Remarc faptul că astăzi a venit singur, deşi promisese că îşi va aduce şi 
profesorul. El spune: „Ah... Gluck”. Surprins, îl întreb: „Cine a fost 
profesorul dumneavoastră ? ”. - „Gluck”, răspunde el. 

Îl rog să-şi reamintească ce a spus la ultima şedinţă şi anume, că profesor 
i-a fost Kreutzer şi că faţă de Gluck are anumite rezerve. Ce vrea să însemne 
această neconcordanţă ? El afirmă însă că Gluck a fost de fapt adevăratul său 
maestru. - „Gluck este cel care m-a dezvoltat, care m-a luat în primire. De 
la Kreutzer am primit sfaturi şi indicaţii, desigur: dar acestea, cu titlu 
prietenesc.” 

Încercând să înţeleg cauza erorii, provoc o scenă de nedescris... Evident, 
Mehul trebuie să o acuze pe Reine că a transmis rău, căci ea se apără ca un 
diavol. Ridicată în picioare, tremurând de furie, ea replică: „E greșeala ta. 
Da, da, aşa ai comunicat tu. Însă dânsul ripostează răspicat şi Reine, 
înfuriată, îl ia pe Vettellini drept martor. Dar Vettellini nu-i dă dreptate. 
Atunci brusc, ea revine în fotoliu, întorcându-le spatele celor care o contra- 
ziceau. Stă îmbufnată... 

Câteva momente de aşteptare... Apoi se ridică şi caută să se explice cu 
ei... Bine... bine... va spune atunci că ea este cea care a greşit. Se apleacă 
spre mine: „Ei bine, eu sunt cea care a transmis rău. Însă cum vreţi 
dumneavoastră. (Furia o prinde din nou.) E! nu-şi dă osteneala să vorbească ! 
Nu-l înţeleg decât pe jumătate ; îmi este prea greu!”. 

Calmul revine... şi punctul e clarificat : Gluck i-a fost Maestru. Rezervele 
despre acesta erau relative la el ca om şi nu la operele sale. Are o mare 
admiraţie pentru operele acestuia, însă nu se înțelegea cu Gluck, care vroia 
să-i impună modul lui de a vedea. Cu totul contrare erau o admiraţie şi o 
prietenie deosebite pe care le simţea pentru Kreutzer, „violonist şi compozitor 
admirabil, ale cărui opere vor rămâne”, spune dânsul. 

ÎI rog să specifice care este acel cântec privind legenda lui Roland, despre 
care a vorbit la prima sa vizită, căci nu i-am putut găsi titlul în lista operelor 
sale. Nu este cumva o parte extrasă dintr-o operă, din care s-a făcut poate 
vreun imn sau un cântec independent? De exemplu, un fragment din opera 
Ariodan, al cărei subiect, cred eu, a fost luat din Orlando Furioso. El 
răspunde că nu. - „Deloc; nu are nimic de-a face cu Ariodan. Este un cântec 

complet în sine, ca şi Cântecul Plecării. Este puţin important, însă e unul 
dintre acelea pe care le prefer.” 

Aş vrea să am acum câteva detalii privind viaţa sa intimă şi îl întreb unde 

murit, dacă decesul a fost la Paris şi dacă mai există casa respectivă. Dar 
pa gen de întrebări il enervează... şi, cu toată insistența Reinei, mă roagă 
ă trec la altceva. 

La sugestia iui A.B., încerc să aflu care este interpretul preferat al 
pperelor sale - cântăreţ sau cântăreaţă. E! spune că au fost numeroşi şi că atât 
de mulţi l-au satisfăcut, încât nu-şi mai aminteşte. Reine insistă şi provoacă 
astfel o nouă iritare. 

Apoi, spontan, el remarcă faptul că adora baletele şi că la timpul său erau 
dansatori mai buni decât în prezent. Îi cer să-mi citeze un nume. Dar o 
aşteptare în van, îi propun numele Vestris. Răspuns: „Tocmai el era acela 
care îmi plăcea mai mult”. ÎL rog să-mi vorbească despre o faimoasă dansa- 
toare a epocii sale, doamna... ? (Vroiam să-l fac să o indice pe dna Secchi.) 
Îi spune lui Reine că dau impresia că râd de dânsul. Protestez, având doar 
intenţii bune şi trec pe un alt teren: unde se afla la moartea lui Lavoisier ? 
Răspuns: „Eram la Paris”. A fost foarte întristat de această moarte? - „Nu, 
nu era vorba de tristeţe.” - A avut necazuri personale în timpul Revoluţiei ? 
- „Nu, însă mulţi prieteni de-ai mei au avut... (Aici, în mod vizibil, 
transmiterea devine confuză.) Am trecut cu uşurinţă prin acele zile teribile, 
dar alţii, care nu au putut trece, au murit în '70.” 

Întreb ce vrea să spună prin aceste cuvinte? 

Din nou, biata copilă a înţeles rău comunicarea care, în final, a fost 
restabilită astfel : „Prieteni de ai mei, care au pierit în număr mare în timpul 
perioadei revoluţionare s-au reîncarnat destul de rapid, pentru a deveni iar 
noi victime ale violenţei în timpul războiului din 1870, cu Germania”. 

Reine este atât de enervată, încât declară că nu mai vrea să transmită dacă 
Vettellini nu o ajută să-l înţeleagă pe Mâhul. Această dificultate o face să 
sufere prea mult. 

Insist iarăşi ca să obțin numele unui cântăreț favorit..., dar nu reuşesc 
decât să înveninez relaţiile noastre. Schimb de vorbe atât usturătoare, cât şi 
blânde. Copila e furioasă, iar Méhul, evident, înfuriat şi el! 

Vrând să readuc calmul, îi spun Reinei să-i transmită cu atenție lui Méhul 
că, în orice caz, îi suntem recunoscători pentru informaţiile pe care ni le-a 
dat şi că îi mulţumim. El îmi răspunde cu amărăciune că eu nu cred nici un 
cuvânt din ce am spus! Această remarcă este atât de neașteptată... şi atât de 
adevărată..., încât izbucnim cu toţii în râs!... Atunci, mai sincer, îi mulţu- 
mesc şi îi spun că sper ca dânsul să nu-mi păstreze pică. Trebuie să înţeleagă 
că insist atât de mult, întrucât o fac pentru binele operei întreprinse. Poate că 
i se pare stupid, însă..., dacă vrem să convingem pe alţii, ne sunt necesare 
evidențe multiple şi de netăgăduit... etc. 

Pare că se domoleşte şi pleacă... calmat, sper. Copila cade iar în fotoliu, 
epuizată: „Ei bine, nu”, oftează ea, „il prefer pe Vettellini al meu! ”, 


* 


Iată-ne la relaţiile noastre obişnuite. Vertellini şi Reine fac o apreciere 
interesantă privind dificultăţile de comunicare între marile Spirite şi noi. 
(Reine compară această greutate cu aceea pe care am avea-o noi ca să ne 
facem înţeleşi de animale!) 

O las pe copilă să mai răsufle puţin şi îi cer să meargă să-l caute pe 
compozitorul Nicolo (pentru prietenul meu A.B.). Însă, Veitellini intervine 
spunând că Reine e prea obosită ; şedinţa a fost dură pentru dânsa. Eu mă 
pregăteam să consimt, când Reine protestează şi spune că doreşte să meargă. 
Dacă vreau să o mai magnetizez puţin, asta o va ajuta... 

De-abia făcusem câteva pase, că ea mă şi opreşte: „Iată-l pe Nicolo! El 
era acolo, în apropiere, în stradă. Spune că ştia că îl vom chema şi aştepta”. 
ÎI întreb de ce nu a intrat. El răspunde că nu fusese invitat. (Aceşti oameni 
din Lumea de Dincolo sunt cu adevărat formalişti ! ) 

Îi pun o serie de întrebări din partea lui A.B., la care Nicolo răspunde 
într-un mod foarte satisfăcător. Voi reda aici unul dintre răspunsuri, curios 
prin faptul că numai Nicolo şi A.B. erau cei care îl puteau înţelege : astă-vară, 
prietenul meu s-a oprit cu totul din lucru la opera sa, din cauza dificultăţilor 
de orchestrație. După mai multe reluări şi numeroase eforturi, mereu zadarnice, 
a sfârşit prin a pune de-o parte paginile respective, amânând orchestrarea lor 
pentru un alt moment. Acum el mă roagă să-l intreb pe pretinsul său inspirator 
modul de rezolvare a dificultății. 

Reine ascultă răspunsul pe care îl dă Spiritul şi mormăie: „Ce vrei să 
spui? Nu înţeleg; explică-mi mai bine, Nicolo. Cum, e inutil? El va 
înţelege ?... Ei bine, dacă e aşa, îi voi spune; însă eu nu înţeleg...” Atunci 
ea se apropie de mine: „Spuneţi-i prietenului «să inverseze», «să reia» şi 
totul va merge de la sine. Vedeţi dacă el înţelege ; eu nu ştiu la ce se referă. 
Nicolo e cel care spune aşa: «să reia»”. 

ÎL privesc pe A.B. care îmi spune că într-adevăr, pentru el este foarte clar 
şi si a văzut imediat avantajul care i-l va aduce compoziţiei această inver- 
sarel... 

Discuţia continuă, mereu în beneficiul invitatului nostru... După un alt 
sfat precis, el îi cere motivul acesteia. Nicolo îi răspunde că este sigur de 
valoarea practică a sfatului, dar că nu ar şti să-i spună rostul. Dacă A.B. 
doreşte să aprofundeze, dl Cornillier nu are decât să-l întrebe pe Vetteljini ; 


1. Sfatul i-a fost de folos, după cum dovedesc şi rândurile următoare : „Dragul meu 
prieten, am putut vedea alaltăieri câtă dreptate a avut Nicolo. Am urmat în mod 
strict sfatul său şi, imediat, s-a aranjat totul, cu o uşurinţă surprinzătoare etc. Al 
tău, Albert B.”. 

el va şti. (Mai târziu, l-am întrebat pe Ghid care, într-adevăr, a răspuns clar 
la întrebare.) Nicolo pleacă. 

Cer acum să am o convorbire cu cumnatul meu. De această dată, Vettellini 
se opune categoric, căci Reine ar suferi. Tot ce mai permite este să vorbim 
putin înaintea trezirii ei. 

Întreb despre scânteile pe care le-am văzut ieri seară, după culcare. Însă 
abia am început să-mi expun ce am observat, că Reine şi exclamă : „Douăspre- 
zece?... Zece? El a văzut zece şi tu ai făcut douăsprezece. Ei bine, nu ai 
pierdut decât două”. Într-adevăr, eu numărasem zece scântei. Vettellini spune 
că el a produs de multe ori atâtea, însă eu nu le vedeam. Sensibilitatea mea 
se dezvoltă încetul cu încetul. 

Maestrul îmi spune că am făcut rău că am mers în oraş în această 
dimineaţă, căci sunt încă bolnav. Îmi interzice să mai ies înainte de a-mi da 
el permisiunea. Ştiu eu că dânsul se poate supăra? Uf! Am greutăţi! 

Pleacă, spunându-ne la revedere. 

Şedinţa s-a terminat ; soţia mea şi A.B. părăsesc încăperea. Dar imediat, 
Veuellini se reîntoarce. - „Nu vroiam să vă spun anumite lucruri de faţă cu 
un străin”, explică dânsul şi iată-l că o dojeneşte pe Reine: „Ea a spălat 
rufe; nu trebuie, deoarece acest efort îi face rău. Nu trebuie nici să mănânce 
prea multă linte şi nici carne de porc. Îi face rău...” etc. Urmează apoi una 
dintre scenele cele mai comice..., imposibil de redat, datorită spontaneităţii 
şi rapidităţii dialogului. 

* 


De notat că, întrebând-o despre semnificația visului ei din noaptea trecută, 
mi-a spus: „Oh, nu era nimic, un simplu vis, ca acela... Nu-i aşa, Vettellini ? ”. 
Ghidul răspunde că, într-adevăr, a fost un vis obişnuit şi fără semnificaţie. 

* 


Verificarea informațiilor date de Méhul. 

Mi-a fost uşor să verific tot ceea ce în comunicarea marelui muzician era 
de nivel relativ banal, aşa cum au fost: locul şi data naşterii, data morii, 
titlurile principalelor opere, numele maestrului său etc. A fost suficient să 
deschid un dicţionar şi să-i citesc biografia, pentru a constata că totul, 
absolut totul era exact. Acest aspect este deci lămurit. 

Când am vrut să mă asigur însă de autenticitatea informaţiilor inedite, 
lucrurile s-au schimbat. Prin însăşi logica situaţiei, fiind vorba despre 
informaţii necunoscute, nimeni nu putea şti ceva. După ce am uzat de toate 
relaţiile mele din lumea muzicală - adresându-mă mai multor erudiţi şi 
muzicografi -, după ce am făcut cercetări la biblioteca Operei etc. am reuşit 
să verific două din informaţiile primite. Era ceva... şi nu am disperat la posibila 
justificare şi a altora, căci nu epuizasem încă toate mijloacele. M-am blocat 
însă în faţa importanţei cercetărilor... şi a timpului pe care i-aş fi pierdut. 

m În orice caz, aspectele pe care le-am probat - eu posedând totuşi puţine 
relații şi posibilităţi de investigare -, dovedesc cât i-ar fi fost de greu micului 
meu model să obţină informaţiile respective (care sunt toate coerente şi se 
leagă foarte bine cu personalitatea lui Mehul şi cu istoria din vremea sa) pe 
căi sensoriale normale... sau prin procedeele obişnuite. 

Tată un rezumat al cercetărilor mele : dovezile admiraţiei lui M6hul pentru 
Kreutzer şi ale relaţiilor lor prieteneşti se regăsesc într-o broşură scrisă în 
1859 de un devotat al maestrului - P.A. Vieillard (Mehul, sa vie etc.), aflată 
la biblioteca Operei. Am putut verifica, de asemenea, exactitatea afirmației 
lui Mâhul privitoare la Cântecul lui Roland - care este, într-adevăr, o bucată 
muzicală completă şi independentă -, intr-o Notiţă asupra lui Mehul, scrisă 
de M. Thierry (existentă, de asemenea, la biblioteca Operei). Trebuia să 
găsesc şi probele procesului privind opera Joseph - din 1808 - în arhivele 
Operei. Din păcate insă, în aceste arhive există o lipsă între anii 1785-1814. 
Toate documentele din perioada respectivă au fost arse sau distruse. Savantul 
biograf al lui MEhul - Arthur Pougin - pe care l-am consultat, mi-a spus că 
nu-şi amintea să fi găsit vreo aluzie la un proces, în numeroasele documente pe 
care le-a examinat. Însă, la fel ca şi alţi biografi, el a semnalat că „relaţiile 
dintre Méhul şi Academia imperială de muzică erau foarte încordate”. (De altfel, 
nu Mâhul era parte în proces, conflictul fiind angajat între Operă şi Teatrul 
Feydeau.) De asemenea, nu am putut să găsesc nimic cu privire la Exilul, 

Pentru a avea o certitudine, ar fi trebuit să citesc corespondenţa purtată de 
el în ultimii săi ani, precum şi atâtea alte documente diverse, încât nu am mai 
putut să fac şi acest lucru... Poate că mă va ajuta vreo întâmplare? Vreun 
cititor erudit... sau vreun posesor al unui document edificator ? 


Şedinţa 93 — miercuri, 26 noiembrie 1913 


O şedinţă de profund interes pentru noi, însă, din păcate, numai pentru noi. 
Mai întâi pentru faptul că transmiterile cele mai de seamă se refereau la 
sentimente prea intime ca să le pot expune străinilor, iar apoi, pentru că 
numai noi suntem cei care putem recunoaşte valoarea mesajelor comunicate 
prin medium - ca expresie caracteristică Spiritului ce ne comunică şi ca 
exactitate a împrejurărilor la care se refereau aceste mesaje. 

. 


Reine adoarme normal. Când o consider ca fiind în hipnoză totală, îi pun 
pe genunchi mai multe scrisori de-ale drei H.!, pe care vroiam să o evoc 
astăzi, ordonându-i — fără alte indicaţii — să meargă şi să găsească Spiritul 
care mi le-a trimis în timpul vieţii sale terestre. Ea palpează scrisorile, se 
agită puţin, apoi rămâne iar nemişcată. Trec câteva momente... Acum şopteşte 


1. A se vedea la şedinţa 80, pasajul care se referă la dra H. 

şi mormăie şi, în fine, ridică vocea: „Domnule Cornillier, am încercat să 
găsesc acest Spirit la Paris. Nu există nici o urmă de-a lui. Trimiteţi-mă deci 
unde i-a fost îngropat trupul”. Acest fapt este interesant, căci, într-adevăr, 
dra H. nu a murit acasă, la Paris. Trupul i se odihneşte la Moret, unde avea 
o căsuţă pe care o adora... 

Vreau să o trimit pe Reine acolo, însă nu prea ştiu cum să-i dau o 
direcţionare bună... 

După multe eforturi şi timp pierdut şi făcând-o, în final, să treacă pe la 
Fontainebleau, ea reuşeşte să ajungă la Moret şi acolo, rapid, îi descoperă 
Spiritul acesteia... fiind sigură de casa ei, căci îi simţea peste tot fluidul 
specific, conţinut şi de scrisori; mă convinge de realitatea prezenței sale în 
Jocul respectiv prin descrierea aspectului construcţiei şi a grădinii foarte 
caracteristice (în terase, pe malul râului Loing). 

Reine spune că Vettellini a ajutat-o mult ca să ajungă acolo şi îi remarcă 
surprinderea faţă de dificultăţile întâmpinate în găsirea acestui Spirit. Se 
pare că a dat peste un caz neaşteptat. Dar, deodată, ea se întrerupe şi priveşte 
cu atenţie în sus şi la stânga: „Iată Spiritul pe care îl căutaţi! Ea este aici. 
A venit... dirijată şi adusă... Vorbeşte... Spune că simţea de mult timp 
chemarea noastră, însă nu putea veni. Nu este liberă să acţioneze. Este 
menţinută la distanţă, pentru că trebuie să se reîncarneze în condiţii speciale. 
Era păzită, căci, în starea ei, ar putea fi prinsă uşor de un vârtej de încarnare. 
A fost îndepărtată intenţionat, pentru a fi plasată mai târziu într-un anumit 
mediu. De aceea nu am putut-o găsi”. 

Această explicaţie neprevăzută încurcă puţin şirul întrebărilor pe care le 
pregătisem şi o las pe Reine să transmită numai ceea ce aude, rugând-o doar 
să-i spună Spiritului că aş dori, dacă e posibil, să facem ceva pentru dânsa. 

Ea răspunde că nu putem face nimic în acest sens... Nu e fericită... După 
moartea sa, a venit deja aici, fără un scop conştient, precis, împinsă de un fel 
de instinct. Vroia să fie iertată..., da : iertată. Acum nu-şi mai aparține. Este 
pregătită pentru reîntoarcerea pe pământ şi noi nu putem face nimic, decât să 
0 „iertăm”. 

Surprins şi foarte mişcat, căci drame destul de penibile au distrus, 
într-adevăr, prietenia noastră, o rog pe Reine să o asigure că nu i-am păstrat 
nici un sentiment rău. Îmi amintesc doar de momentele foarte bune. Dacă 
vrea să-mi facă plăcere şi să ne ajute, să-mi spună ce a simţit la moartea sa 
şi după trecerea în Lumea de Dincolo. 

Reine îmi redă răspunsul ei: „La apropierea sfârşitului, i-a fost frică, 
tare frică. Credea în supravieţuire, însă nu ştia nimic despre forma acestei 
supravieţuiri. Chiar înainte de a muri, a văzut Spirite care o înconjurau, care 
veneau să o ajute, apoi totul a devenit întunecat... Acum ştie că acele Spirite 
au dus-o departe. Au adus-o în faţa unei reuniuni de Spirite superioare 
albastre”, - „Albe”, o întrerupe Vettellini, căci „ea se înşală” -, în faţa unui 
tribunal; însă nu un tribunal așa cum îl concepem noi. Acesta era doar 

pentru a o face să devină conştientă... putând să-şi revadă şi să înțeleagă ~ 
oh, foarte întunecat - viaţa sa trecută...”. 

Aici, mediumul face propriile sale remarci: „Deşi ea a evoluat puţin, 
este totuşi încă prea inconștientă pentru a-şi alege singură calea de evoluţie. 
Marile Spirite au constatat că dânsa nu ar câştiga nimic în viaţa astrală şi 
astfei, au decis că o reîncarnare grabnică ar fi mai bună pentru progresul ei. 
Trebuie însă ca ea să aibă o viaţă umilă, în noua sa existenţă urmând să fie 
o ființă cu torul neînsemnată... şi ele o vor face să se nască în mediul decis. 
Aceasta se va întâmpla în curând şi veţi afla acest lucru, domnule Cornillier, 
Cu puţin timp înainte de a fi prinsă, ea va veni aici să vă prevină. Această 
venire va fi permisă, pentru opera dumneavoastră”. 

Îi cer drei H. să-mi vorbească despre un fapt important din viaţa sa, să-mi 
spună un eveniment semnificativ din trecutul ei, care să fie cu adevărat o 
probă a identităţii sale. 

Reine ascultă destui de mult timp şi o văd cum ezită să-mi transmită ; însă, 
după o confirmare a Spiritului, ea murmură : „Bine, bine, îi voi spune exact”. 

Aplecându-se spre mine, îmi redă mai întâi două cuvinte, evocatoare ale 
unuia dintre evenimentele cele mai importante ale vieţii mele. Apoi, aceste 
două cuvinte sunt urmate de un fel de mărturisire revelatoare a unei influenţe 
rele pe care această prietenă, devenită duşmana mea, ar fi încercat să o 
exercite asupra acestui eveniment - influenţă de care eu nu mă îndoiam, însă 
căreia pot să-i recunosc uşor probabilitatea. - „Şi pentru aceasta, ea a vrut 
atât de mult să vă revadă inainte de a muri, pentru a fi iertată. Această 
dorinţă persistentă a adus-o aici după decesul ei şi a făcut-o să vă urmărească 
fluidul până în camera mea, fără a şti exact ce făcea. În acele momente de 
altfel, eu nu aş fi văzut-o, dacă Spiritele care o dirijau nu ar fi făcul-o 
vizibilă, astfel ca eu să-i păstrez amintirea, pentru dumneavoastră.” 

O rog pe Reine să-i transmită Spiritului câteva cuvinte afectuoase. Acestea 
au provocat însă un nou incident, care dovedeşte o pătrundere deosebit de 
profundă în conştiinşele noastre - ale celor trei (dra H., soţia mea şi cu 
mine) —, pătrundere privind atitudinea noastră sentimentală şi pe care numai 
această femeie o putea cunoaşte - încât ne-a emoţionat cu totul... Pentru noi 
nu mai era nici o îndoială privind identitatea Spiritului ce pretindea că este 
vechea noastră prietenă, dra H. 

Vreau să obţin şi alte detalii asupra trecutului. Citez diferite împrejurări, 
nume etc. care să ne permită o apreciere mai uşoară. Ea răspunde că înțelege 
însă greu. Toate acestea au fost într-adevăr în viața sa..., dar au devenit 
foarte vagi. Da..., îşi aminteşte... ca şi cum şi-ar aminti de un vis... Va 
reveni să-mi anunţe reîncarnarea sa... şi apoi, totul va fi uitare... pentru ea... 

* 

Cer să vorbesc şi cu tatăl meu. Reine îl găseşte repede şi îl aduce. 

EI începe prin a remarca timpul îndelungat de când nu l-am mai chemat. 
Desigur, acum e mai mulțumit. Pe de altă parte însă, nu-i place viaţa în 

Astral. Pământul e mai plăcut! Acolo există mai multe plăceri, de toate 
felurile! E prea greu de înţeles viaţa astrală. La gradul său de evoluţie, 
pământul e preferabil... 

Strecor între mâinile mediumului o pipă din spumă. - „Pipa aceasta e a 
mea.”, spune el imediat. - „Nu”, protestează Reine, „este a domnului 
Cornillier”. - „Da, acum”, remarcă el în mod vioi. (E adevărat.) 

O întreb pe Reine cum îl vede ea exact? Dânsa îl percepe ca fiind o mică 
lucire gri-roşiatică, palidă. 

Atunci îl rog pe tată! meu să incerce să se materializeze. Să binevoiască 
să facă un efort ca să-şi reia forma din viaţa terestră şi să-i arate mediumului 
cel puţin faţa, pentru ca dânsa să mi-o descrie!. Spune că va încerca. Preia 
din substanţa noastră pentru a se materializa. 

Reine îmi descrie fazele acţiunii : mai întâi este un norişor gri-albăstrui, 
un fum, care se condensează lent, formând o masă. Apoi se precizează 
volumul capului şi, puţin câte puţin, vede conturându-i-se faţa, destul de 
clar. Îi analizează trăsăturile : „Figură lungă, slabă, nasul mare, lung. Ah, i 
se vede în figură! ”, exclamă ea, „o mustață groasă”. (Partea de jos a figurii 
rămâne mult timp vaporoasă ; în fine, se formează.) „Are barbă. Da, o barbă 
mare, deasă, stufoasă, mult mai lungă decât a dumneavoastră. Dă impresia că 
are aproape şaizeci de ani?. E total gri. Oh, şi ce păr! Sigur, nu e pleşuv. 
Mult păr. Şi ochii săi? Ochii îi sunt vesel sunt închişi şi îi lucesc; dar 
ochii săi râd. Ştiţi, dacă ar fi văzuţi doar ei, s-ar spune că râde! Pomeţii 
obrajilor sunt bine marcați. Îi semănaţi lui?” (Analizează cu atenţie.) „Da, 
este ceva; când râdeţi într-un anume fel, ii semănaţi ; însă este totuşi o mare 
diferenţă, figura dumneavoastră e altfel croită...” etc. 

Vorbim despre ceea ce simte. Se plictiseşte ; regretă Pământul ; singura 
sa distracţie este de a veni cât mai mult posibil să se amestece în viaţa 
noastră. Merge să vadă şi să observe toate spectacolele din lumea noastră. 
Aceasta e plăcerea sa. În Lumea de Dincolo nu are nici un prieten din viaţa 
trecută. Da, ar putea să regăsească, însă preferă să fie singur etc. 

Fiindcă regretă atât de mult viaţa pământească, îi cer să-mi spună care 
lucruri l-au interesat cel mai mult sau care i-au plăcut cel mai mult, în ultima 
sa existenţă. Răspuns : îi plăcea mult să fumeze ; apoi, să fie cu prieteni. îi 
plăcea mult şi teatrul. Acesta reprezenta o mare plăcere pentru dânsul ! îi 
plăcea uneori să joace cărți. În tinereţe, ceea ce prefera înainte de orice 
altceva, era apa. El adora apa, marea, vapoarele. Şi când nu era pe apă, îi 
plăcea să o contemple ore întregi de pe mal. (Toate aceste aspecte, tot ce a 


1. Reine nu cunoaşte absolut nimic despre tatăl meu. Nu există nici un portret de al lui. 

2. De reținut acest fapt: când l-am rugat pe tatăl meu să se materializeze, ei m-a 
întrebat: „La care vârstă vrei să mă arăt?” Fără să-i spun o cifră, i-am zis: 
ârată-te aşa cum erai în perioada decesului”. Reine a redat aproape exact 
reprezentarea de la vârsta respectivă. Tatăl meu a murit la 74 de ani. 

descris şi a transmis Reine - mai întâi portretul fizic şi apoi gusturile şi 
înclinațiile sale — era absolut exact, în afară de jocul de cărţi. Cel puţin, din 
ceea ce ştiam eu, dânsul îl detesta. Însă această dragoste pentru apă, pentru 
mare şi plăcerea pe care o simţea contemplând-o, erau trăsături caracteristice 
ale tatălui meu.) Subit, a intervenit însă un incident ciudat: vrând să ajung 
să-i vorbesc despre cumnatul meu (ginerele său) şi să aflu dacă l-a văzut de 
la moartea sa, începusem să menţionez un fapt din viaţa noastră comună din 
trecut, dar vorbele mele au fost întrerupte brusc de un dialog între Reine şi 
tatăl meu. Copila îl ceartă şi îl scutură... ca pe un copii prins cu mâna în 
borcanul cu dulceaţă. Cu surprindere şi uimire aud asta: „Dar de ce te 
amesteci tu! N-ai văzut niciodată aşa ceva? De necrezut! Ia uită-te... Ei 
bine, ţi-o spun, ca să nu mai începi iar. Ce, tu nu ştii că e mai ceva decât 
tine? Desigur, el e mai sus decât tine. Ah, tu l-ai alungat... Ei bine, asta-i 
chiar frumos! Altă dată să nu te mai amesteci... EI te-a ascultat, spui tu? 
Da, fiindcă este încă adormit; nu e mult timp de când a murit. Dar peste 
puţin timp, el te va comanda...” etc. 

Reuşesc să înțeleg că, în timpul din urmă, tatăl, intrând în atelierul meu, 
a zărit un Spirit care părea că vrea să se stabilească aici. Şi gândind că 
paternitatea sa anterioară îi conferea un drept de a face poliţie, l-a alungat 
afară, acesta neopunând nici cea mai mică rezistenţă. Era sărmanul Henri, 
încă prea puţin lucid ca să reziste. Tatăl meu nu l-a recunoscut, spune dânsul. 
Reine îi explică, chiar cu o precizie aproape crudă, poziţiile lor reciproce. 
De-acum înainte, el il va lăsa în pace... 

După acest incident, vizitatorul nostru se pregătea să plece, când o nouă 
discuţie are loc între Reine şi dânsul. De această dată, copila îi acordă 
elogii: „Da, aceasta e bine. Dar de ce nu mi-ai spus-o? Mie trebuie să-mi 
spui totul. Da, este bine, e amabil aşa...”. Şi aplecându-se spre mine, îmi 
spune că tatăl meu s-a dus din proprie ivă, de mai multe ori, să o vadă 
pe doamna bătrână... bunica dnei Co: er. I-a vorbit întotdeauna în numele 
bunului Dumnezeu, dar nu a reuşit deloc; ea nu are încredere; e prea 
încăpăţânată. Şi e tare departe! El nici nu ştie unde se află ea. Pentru a 
ajunge la dânsa, e suficient doar să vrea-.. şi o şi găseşte. Nu ar şti să spună 
cum... 

ÎL întreb dacă acum se mai duce şi mai stă pe la Nantes. Răspunde: „E 
oraşul meu; merg acolo să văd vapoarele, căci îmi sunt dragi mereu! Vreau 
să ştiu dacă uneori îi însoţeşte pe marinari sau se alătură pescarilor? Îmi 
spune că de foarte multe ori urmăreşte - însă de sus ~ marile nave care pleacă 
departe... Le însoţeşte ore întregi, prevăzând manevrele în funcţie de starea 
vremii Întâlneşte numeroase nave mari atunci când se duce să o vadă pe 
bunica dnei Cornillier, căci trebuie să treacă pe deasupra unei imense întinderi 
de ape pentru a ajunge la ea... 

Înainte de a termina cu tatăl meu, vroiam să-l fac să stea împreună cu 
Henri, însă acesta a fost atât de bine alungat, încât Reine nu-l mai găseşte în 


NEMURIREA SUFLETULUI ŞI EVOLUȚIA LUI DUPĂ MOARTE 273 


atelier... şi amân proiectul, fiind mai interesat de întrebările pe care vroiam 
să i le pun lui Vettellini. 


+ 


Méhul a plecat supărat alaltăieri? „Nu”, spune Veuellini. Îi mai explic 
pentru ce am insistat să am detalii materiale verificabile. A fost pentru a da 
mai multă greutate cărții noastre. Însă dacă el consideră că am greşit, voi 
renunţa... 

Ghidul îmi răspunde prin aprecieri foarte interesante. EI spune că, în faţa 
anumitor probleme, noi ne comportăm cu totul ca nişte copii. Aceste „de ce” 
ale noastre nu pot avea întotdeauna răspunsuri. În starea în care ne aflăm, ne 
este imposibil să înţelegem anumite lucruri: de exemplu, dificultatea de 
comunicare - dificultate care creşte în raport cu gradul de evoluție al 
Spiritelor. De asemenea, motivele pentru care, atunci când vin să comunice, 
nu-şi regăsesc memoria multor fapte şi detalii din trecut. În starea în care 
suntem, ne este inexplicabil, însă acesta e faptul... „În realitate”, spune el, 
„în unele dintre manifestările pe care le-aţi obţinut, punctul extrem al 
posibilităţilor de comunicare cu Astralul a fost atins, Nu se mai poate merge 
dincolo de acest punct. Marile Spirite, atât de diferite faţă de noi prin 
substanţa lor, nu pot să se coboare mult... şi iată de ce indoielile voastre le 
supără atât de tare. După eforturile lor penibile ca să se apropie de voi, 
această îndoială e ca o insultă, Da, Spiritele inferioare comunică uşor. Ele nu 
au a se cobori, nu au a se cufunda într-o atmosferă densă - care pentru 
Spiritele mari ar fi ceea ce pentru voi ar fi o apă noroioasă. Cele inferioare 
pot vorbi mult, pot spune multe prostii şi minciuni. Totuşi, nu vă interzic 
deloc să insistaţi. Conlucraţi însă cât mai fin cu ele. Aflaţi cât puteţi mai 
mult, dacă astfel credeţi că daţi greutate cărţii”. 

ÎI întreb care a fost cauza venirii lui Méhul. Îmi răspunde că, mai întâi, 
l-a atras fluidul prietenului nostru - muzicianul. L-a urmărit până aici... şi 
astfel s-a interesat de opera noastră. 

Îi arăt atunci lui Vettellini interesul pe care l-ar putea avea obţinerea 
prezenţei unui Spirit de evoluţie medie, dar lucid şi capabil să ne furnizeze 
acele detalii precise la care un Spirit foarte evoluat nu poate să se coboare, 
Trebuie însă ca acesta să fie un necunoscut pentru noi roți şi care să poată da 
dovezi ale identităţii sale, pe care eu voi merge să le verific. Vettellini aprobă 
şi spune că îmi va da satisfacţie. 


Şedinţa 94 - vineri, 28 noiembrie 1913 


Şedinţă cam lipsită de culoare, fără note marcante, interesantă însă prin 
precizia explicaţiilor date. 

Nu vom avea nici un nou venit pe care să-l interogăm. Ghidul preferă să-i 
pun eu întrebările care mă preocupă. 

În fapt, sunt puțin cam tulburat de lectura anumitor comunicări ~ 
provenind exclusiv din ţări anglo-saxone - în care entități, ce par a fi foarte 
lucide, neagă reîncarnarea! şi aş dori să obţin o nouă clarificare. Cum este 
posibil ca un Spirit superior să fie neştiutor în aceste probleme? Vettellini a 
afirmat că o conştiinţă foarte evoluată poate avea o vedere retrospectivă a 
diverselor faze ale evoluţiei sale. În consecinţă, la un anumit nivel, avem prin 
forţa lucrurilor, proba evidentă a vieților succesive. Pe de altă parte, este 
imposibil de admis că un Spirit evoluat nu a reflectat asupra originii conştiinţei 
individuale şi nu a încercat să înţeleagă dezvoltarea. Dacă încarnaţi de 
evoluţie mediocră au putut, graţie paselor magnetice ale colonelului de 
Rochas, să-şi revadă vieţile anterioare?, pare de neînțeles ca Spirite inalte să 
fie total ignorante în privinţa acestei condiţii esenţiale a progresului. 

Vettellini îmi dă cu precizie un răspuns lung pe care îl voi rezuma astfel : 
în primul rând, Spiritele foarte evoluate nu comunică decât foarte rar. Imensa 
majoritate a celor care comunică este constituită din Spirite medii şi acestea 
îşi păstrează în Astral, în mod general, părerile ce le aveau pe pământ. Fără 
îndoială, este foarte dificil pentru noi să înţelegem acest fapt, dar aşa este. 
Moartea produce doar o schimbare în starea fizică a fiinţei, fără a-i modifica 
şi fără a-i creşte cunoştinţele. Deci în Astral se poate menţine o părere avută 
înainte de deces. Legat de acest aspect, Vettellini remarcă faptul că, pe 
pământ, mulţi oameni - de altfel înţelepţi şi instruiți ~ îşi menţin opinii 
eronate asupra diferitor probleme. De exemplu, câţi negatori absoluţi ai 
fenomenelor mediumnice nu sunt în lume printre cei consideraţi ca „elita 
intelectuală” ! În viaţa post-mortem e la fel... 

În al doilea rând, în multe cazuri negarea este doar o greşeală de 
interpretare a mediumului sau provine dintr-o perturbare a comunicării. Cu 
cât Spiritul e mai evoluat, cu atât transmiterea gândurilor sale devine mai 
dificilă şi cu atât mai mult schimburile reciproce de idei suferă deformări. — 
„Aţi avut în ultimul timp un bun exemplu atunci când M6hul a venit să 
comunice ; şi totuşi aici, cu Reine, condiţiile sunt cu totul superioare faţă de 
cele mai multe cazuri. Câteva cuvinte transmise rău, o vibraţie-gând inter- 
pretată fals de medium... şi iată afirmată o eroare, care se va răspândi...” 


1. “Totuşi, în ultimul timp a fost publicată la Londra o carte interesantă, ce relata un 

ansamblu de comunicări post-mortem provenind de la un „Spirit” anglo-saxon, 
care afirmă în mod categoric existenţa reîncarnării. (Letters from a living dead 
man, a autoarei Else Barker) 
1926 : Trebuie notat totuşi că, în ultimii zece ani, atitudinea spritualiştilor englezi 
şi americani s-a modificat sensibil în privinţa reîncarnării. Mulți o admit cu 
totul ; dar chiar şi unii care o respingeau ca lege generală au ajuns să o considere 
probabilă pentru cazuri particulare (ca, de exemplu, sir Oliver Lodge). Şi pe 
această cale, „adevărul avansează”. 

2. Cartea Les vies successives, a colonelului de Rochas. 

Colateral acestei discuţii, Vettellini remarcă despre experienţele colo- 
nelului de Rochas că sunt frumoase, însă foarte periculoase pentru medium. 
Acesta ar putea uşor să rămână pentru totdeauna în viaţa astrală, căci, pentru 
a obţine această vedere a vieților anterioare, trebuie ca hipnotizatorul să 
reuşească să-i degaje încetul cu încetul partea spirituală a diverselor corpuri 
fluidice. Este un risc foarte mare. Adaugă că, de altfel, este foarte probabil 
ca în experienţele pe care le citez, spiritul mediumului să nu vadă prin el 
însuşi. Fără îndoială, Spirite protectoare il ajută fără ştirea lui, dându-i 
imagini pentru ca pericolul să fie cât mai redus... 

Vreau să-i cer părerea lui Vettellini asupra cazului lui W. Stead, a cărui 
carte recentă conţine mărturii probante ale identităţii înecaţilor de la 
naufragiul Titanicului!, obţinute cu mediumi americani şi englezi. Mai întâi 
mă interesez dacă a fost la curent cu această catastrofă? El răspunde însă 
ceva care o face pe Reine să sară în sus: „Cum? Ce spui tu? O ştiai 
dinainte, fiindcă a fost pregătită în Astral?, şi tu nu ne-ai prevenit! Ah, asta 
e tare! Dar la ce te gândeşti? Însă tocmai lucruri din acestea sunt cele care 
ne trebuie, pe care le vrem. Cum, tu o ştiai dinainte şi nu ne-ai spus nimic! 
Ah, este... e de neînțeles !”. Şi Reine, cu o mirare plină de indignare, îmi 
relatează surpriza sa’. 

Îi expun cazul şi îi dau detalii privind viaţa atât de generoasă şi moartea 
lui W. Stead. Îi menţionez lui Vettellini că din comunicările sale rezultă că 
şi-a regăsit conştienţa totală imediat după decesul său. Bucuria acestuia părea 
imensă. El insista permanent asupra fericirii de nespus pe care o simţea 
Dincolo etc. Vettellini nu cunoaşte nimic despre Stead, însă îmi spune că, 
pentru a simţi imediat acea fericire pe care el o comunica, trebuia să fie 
într-adevăr un Spirit foarte evoluat. - „De altfel”, adaugă dânsul, „ceea ce 
spuneţi despre viaţa lui arată că era de o evoluţie înaltă”. 

Intreb ce înseamnă detaliile bizare pe care le menţionează Stead: el 
vorbeşte despre „palatul” din Astral, de imagini existente pe pereţi, care 


i. Cartea Has W. Stead returned, scrisă de James Coates (Londra). 

2. Există o „dovadă materială” privind reala „pregătire în Astra!” - cu mult timp 
înainte - a impresionantului naufragiu (probabil înainte de naşterea multor 
pasageri care „trebuiau” să moară înecaţi acolo). „Pregătirea” a fost transmisă 
discret unui autor-medium (ca şi multe alte evenimente viitoare descrise de autori 
vizionari - precum Jules Verne etc.) ; iată o consemnare sugestivă (în „Dracula” 
din 26.07.2001) - pentru cei ce înţeleg astfel de realităţi stranii: „În anul 1889, 
americanul Morgan Robertson a publicat o nuvelă ce nu a avut prea mare succes 
la vremea respectivă. În nuvelă era vorba despre un transatlantic uriaş, numit 
„Titan”, care la prima traversare a oceanului se loveşte de un iceberg şi se 
scufundă. Or, în 1912 s-a produs agonia „Titanicului”. (Desigur, ar trebui să 
reflectăm mai mult asupra unor „adevăruri” mai presus de noi, care doar la prima 
vedere sunt „fantastice” şi greu de acceptat...) (n.tr.). 

3. Naufiagiul Titanicului a avut loc de altfel înainte de începerea şedinţelor noastre. 

zugrăvesc acțiunile valabile aie vieții sale trecute, de minunate locuri de 
odihnă pregătite pentru dânsul etc. Vettellini răspunde că acestea sunt interpre- 
tări la nivelul inteligenţei noastre omeneşti ale senzaţiilor şi ale percepţiilor 
ueînţelese de noi. 

Reine, adresându-mi-se din partea ei, îmi dezaprobă mirarea de a vedea 
un Spirit de acest rang vorbind ca un pastor la predica de duminică: „Sunteţi 
surprins că el atribuie lui Dumnezeu frumuseţile Astralului şi impresiile 
spectacolelor minunate pe care el le percepe şi că foloseşte mereu acest 
cuvânt în comunicări? Noi, noi am spune: „Forţa misterioasă, Fatali- 
tatea, Mâna. Dar am putea spune la fel de bine şi Dumnezeu, domnule 
Cornillier”. 

Fata nu greşeşte... şi probabil că însuşi caracterul predicator al comu- 
nicărilor lui Stead îi asigură o asemenea influenţă asupra anglo-saxonilor, pe 
care Vettellini nu ar obţine-o prin limbajul său sobru şi precis. 

Stead găseşte în noua sa stare o fericire sublimă. Se confirmă deci din ce 
în ce mai mult că moartea este o „aventură minunată” pentru fiinţele foarte 
evoluate. În schimb, Spiritele inferioare şi medii par mai degrabă să regrete 
viaţa pământească... ? „Nu numaidecât”, asigură Vettellini. „Printre Spiritele 
mijlocii, multe sunt foarte fericite în Astral. Însă în moarte, ca şi în viaţă, 
există neliniştiţi, precum şi nepăsători. La urma urmei, când luciditatea a 
fost regăsită, Spiritul capabil de ataşamente şi plăceri spirituale este fericit în 
mod profund. Acela care pentru fericirea sa are nevoie de plăceri materiale 
regretă pământul ; este logic.” 

S-a vorbit mult... şi acum aş dori să am câteva ştiri de la Henri şi să aflu 
dacă progresează. Reine îmi propune imediat să meargă să-l caute la el 
acasă - cred că pentru plăcerea ce o are de a revedea acel colţ câmpenesc, pe 
care îl găseşte atât de frumos. 

Nu e acolo... şi revine pentru a-mi cere o altă direcţionare... Însă, fără 
îndoială, gândurile noastre I-au atras, căci deodată ea îl simte: „Lată-l”. 

Discută cu dânsul... şi aud exclamaţia: „Alungat! Te-a trimis? Te-a 
alungat de aici... Da; sunt aici... Ei bine, nu trebuia să te laşi alungat. Altă 
dată, va trebui să rămâi... De ce nu ai încercat să revii... Şi eu îţi spun că 
poţi să rămâi... Ştii cine te-a alungat? Soţia ta are un tată, care este de 
asemenea şi tată! dlui Cornillier. Ei bine, el nu te-a recunoscut... Dar acum 
eşti sigur că poţi rămâne, nu?”. 

Reine remarcă faptul că astăzi el este mai puţin lucid şi Vettellini confirmă, 
spunând: „Asta-i din cauza curenților fluidici din âtmosferă..., de care el nu 
ştie să se degajeze”. 

ÎL rog să-mi spună cum se simte. Răspuns: „Mai fericit”. Când a fost 
alungat din atelier, a urmărit un fel de drum (fluidic) care pleacă de aici şi 
aşa a ajuns acasă la Reine. — „Ah, deci asta-i”, exclamă copila, „am simţit 
bine o prezenţă; era ceva greu, greu! Trezită, nu-l puteam vedea, însă 
simţeam ceva şi resimţeam o adevărată greutate... Da, da, era chiar el”, 

A rămas două zile acolo, găsind - spune el -, „fluid de-al lui Emil”. — 
„Dar de ce se încăpăţânează el să vă tot numească „Emil” ?, remarcă Reine. 
„E caraghioasă această idee fixă...” 

îi pun diverse întrebări, dându-i numele unor rude şi prieteni, pentru a-i 
trezi memoria. E în zadar. În schimb, spontan, ei recunoaşte „persoana care 
este aici” (soţia mea) şi el singur îi regăseşte numele: „Anne”. Spune că 
avea „multă admiraţie pentru ea...”. 

Îi fac însă o remarcă: „admiraţia” lui nu-l împiedica să discute aprins cu 
dânsa despre pictură... „Oh, nu numai despre pictură”, precizează el; „noi 
nu eram de aceeaşi părere la nimic; ne certam mereu” (foarte exact). Şi 
adaugă, cu o oarecare satisfacţie, extrem de caracteristică: „Vorbeam bine” 
(este de asemenea foarte exact). 

Ca titlu de încercare, pusesem la vedere, pe un raft al bibliotecii, două 
tablouri mici având acelaşi aspect, din care numai unul era pictat de el. î 
întreb dacă poate vedea pe mobila respectivă ceva interesant? 

Răspunde că acolo e o pictură de a lui. Eu susţin că trebuie să vadă două. 
Dar el precizează că nu vede ; percepe şi simte fluidul care se degajă... şi are 
doar senzaţia unei singure picturi. Este sigur că aceasta e făcută de el. 

O tresărire subită a Reinei,... apoi un râs vesel: „Ah, Morrow! Te 
recunoaştem ! ”, exclamă ea. „Ce tot faci că nu mai vii deloc pe aici?” 

„Iată că sunt acum”, este replica scurtă lansată de bătrânul nostru prieten 
din America..., replică atât de expresivă a omului, care o emoţionează cu 
totul pe soţia mea... 

Vorbim şi... el acaparează întreaga noastră atenţie... făcându-ne să uităm 
cu totul de bunul Henri... Reine e cea care mă aduce la ordine, spunându-mi 
încet: „Domnule Cornillier..., ştiţi, cumnatul dumneavoastră... aşteaptă. Ce 
să fac cu el?”. - Condu-l în atelier. 

După câteva secunde, Reine mă anunţă că e acolo. „A spus că se va aşeza 
pe divan. li place locul acela.” 

Reiau conversaţia. Bunicul e astăzi atât de vesel şi atât de încântător, 
încât încercăm să-i punem întrebări intime : „Vă amintiţi de generalul W. ?”, 
Răspuns viu: „Ah, sigur că da, mi-l amintesc! Pe pământ îl detestam; 
acum îl accept şi mai puţin ! ”. (Era un adversar politic de rea-credinţă.) Soţia 
mea menţionează un incident din relaţiile lor. El râde din plin: „Da, 
niciodată nu am fost aşa de mulțumit; ef turba!” (Această apreciere a 
incidentului era cu totul reală.) 

În schimb, deciară că nu mai are nici cea mai vagă amintire despre un 
prieten, care în timpul vieţii i-a fost foarte drag. 

De notat un punct interesant: spune că zilele acestea a fost la el acasă 
(într-un oraş din America) şi Reine transmite numele oraşului cu pronunţarea 
şi intonaţia americană exactă: „Ire” (care se scrie Erie). 

ù tog să facă pentru noi o distincție între datoriile şi distracțiile sale din 
Viaţa astrală. El spune însă că şi unele şi altele sunt bucurii pentru el. 

Desigur, nu ar mai vrea să revină pe pământ! E foarte fericit să fie 
neîntrupat! Distracţiile îl conduc la bursă, la Palatul de Justiţie, în bănci. Şi 
sarcinile sale se referă, de asemenea, la probleme de afaceri. El trebuie să 
stabilească influenţe, în anumite cazuri în care evoluția generală ar progresa 
din cutare sau cutare situaţie. Se ocupă de mari interese dintre naţiuni etc. 
Şi, brusc, ne părăseşte, lăsând o impresie de forţă şi de intensă bucurie. 


Şedinţa se termină prin probleme de sănătate. 

Scenă amuzantă în legătură cu un nou sirop pe care l-am luat şi a avut un 
efect real. Vettellini îi spune Reinei că trebuie să îmi recomande să-l iau în 
continuare şi să mai cumpăr o altă sticlă. - „O altă sticlă ?”, întreabă ea. 
„Ce vrei să spui cu asta?” — „Da, da, o altă sticlă, un alt flacon; e acelaşi 
lucru, ai înţeles foarte bine”, îi răspunde Maestrul. 

Dar Reine nu mai poate de râs: „Să iei un flacon drept o sticlă! Oh, 
Vettellini, tu, un Spirit! ”. 


Sedinta 95 — luni, 1 decembrie 1913 


Biata copilă, suferă iarăşi. De această dată nevralgiile dentare sunt cele care 
o torturează. În timpul şedinţei mă asigură că Vettellini a ajutat-o să adoarmă ; 
magnetismul meu nu ar fi fost suficient, căci durerea ar fi menţinut-o trează. 
Imediat, Maestrul ne comunică faptul că a adus două Spirite necunoscute 
care sunt gata să-mi dea dovezi privind identitatea lor. Dar astăzi, mediumul 
nu este în stare să preia aceste comunicări. Momentan, tot ceea ce i se poate 
cere este să transmită între noi. - „Totuşi”, adaugă Vettellini, „bunicul 
dumneavoastră mi-a spus că va trece pe aici azi după-amiază; veţi putea să 
discutaţi câteva momente cu el”. (Acest fapt, redat în mod spontan, este 
foarte interesant, întrucât dimineaţă mă gândisem la bunicul meu, privind 
îndelung micul desen în peniță pe care îl am de la el, propunându-mi să-l 
chem să-mi povestească, pe cât posibil, impresiile sale de-atunci, când a 
trecut în Lumea de Dincolo.) 
Vettellini îmi propune să profităm de această şedinţă pentru a vorbi despre 
somn. Desigur; însă înainte de o atare problemă importantă, vreau să-mi 
spună dacă nu ne-am înşelat sâmbătă când, la prietenul meu A.B. (la care am 
mers la ceai împreună cu soţia) am crezut că am simțit de mai multe ori un 
mic suflu răcoros pe faţă, prin care de mult timp Maestrul îşi manifestă 
prezența? -"Sâmbătă”, spune Reine, „Vettellini a rămas tot timpul vizitei cu 
dumneavoastră. Acolo mai era încă şi un altul ; îl ghiciţi ?... Chiar Morrow. 
A mers să fie alături de dna Cornillier. Dar el nu a rămas mult timp! ”. 
Intervine Vetteilini: „Cine mai era în plus acolo? Căci noi am fost trei”. 
Reine spune că ea nu ştie. Nici eu nu ştiu cine - din lumea invizibilă - era 
cel de-al treilea. - „Isouard” pronunţă simplu Vettellini. Şi el repetă cu 

indiferență: „Isouard era, de asemenea, acolo”. - „Issoar, Isard, ce este 
asta? Nu cunosc nici un Issoar!”, spune Reine. (Nici eu nu ştiu mai mult 
decât dânsa.) „Ba da, ba da, Isouard... Nicolo”, confirmă calm Maestrul. 
Presimt o ironie în această confirmare blajină.) 

„Nicolo e Nicolo. Ce este acest Issoard?” replică Reine cu iritare. Cu 
toată seriozitatea sa, desigur că Maestrul e pe cale de a se amuza. 

Câteva cuvinte pe care le mai adaugă ne fac să înțelegem, în fine, că 
adevăratul nume al lui Nicolo este Isouard şi că Nicolo detestă să fie numit 
totuşi! Isouard. Aceasta este deci una dintre acele glume bune, dar neplăcute, 
pe care - pe pământ — un prieten nu ar rata ocazia să v-o facă... şi, după cât 
se pare... la fel e şi în Lumea de Dincolo. 


* 


„Să vorbim acum despre somn”, spune Vettellini. (Este extrem de rar 
cazul când Vettellini vorbeşte de la sine despre un subiect propus. În general, 
el răspunde la întrebările mele, însă astăzi el a dat spontan toate definițiile 
care vor urma.) 

Reine ascultă un timp, însă ea nu înțelege - ceea ce este foarte interesant 
de remarcat. O aud că refuză să transmită, întrucât nu înţelege: „Spune din 
nou, Vettellini, întoarce vorbele altfel... găseşte o altă exprimare. Tu ştii că 
eu nu pot să-i spun bine domnului Cornillier, dacă nu înţeleg...” 

Încetul cu încetul ea reuşeşte să priceapă gândirea Maestrului şi să-mi 
transmită o învăţătură pe care o voi rezuma astfel: 

Somnul nu este un repaus în funcţionarea diverselor organe. Toate orga- 
nele - inclusiv creierul - îşi păstrează activitatea fiziologică şi în timpul 
somnului. Ceea ce cauzează somnul este o desfacere a legăturilor strânse 
care există între spiritul-corp fluidic şi trupul fizic. Această desfacere are 
drept scop o liberare suficientă a spiritului-corp fluidic, pentru a-i permite să 
meargă şi să adune din mediul ambiant „forţa vitală”, conținută de curenţii 
magnetici şi cosmici - pe care noaptea îi favorizează şi le intensifică emiterea 
sau trecerea. Acesta îşi poate reînnoi astfel rezerva din forţa respectivă, 
epuizată prin activitatea diurnă?. Aporturile obținute de trup prin procesele 
sale de asimilare (respiraţie, hrană etc.) nu ar fi îndeajunse ca să întreţină 
viaţa dacă „forţa cosmică” nu ar veni să le activeze suflul etc. 

Nu trebuie confundată această desfacere a corpului fluidic - cu scopul 
căutării de combustibili eterici necesari viefii organice - cu acea degajare a 
Spiritului ființelor evoluate, plecat în căutarea de informaţii sau influenţe de 
care să poată beneficia conştiinţa. Primul fenomen e comun tuturor anima- 


1. Am verificat faptul; este într-adevăr exact. 

2. O astfel de explicaţie este verificată de mult timp prin următoarele constatări : un 
om poate rezista şi o lună fără hrană (fiindu-i strict necesară doar apa), dar 
sucombă dacă nu doarme deloc 3-5 zile... (n.ir.). 


280 SENIORII COSMOSULUI 


lelor, a tot ce este viu; al doilea este un privilegiu al spiritelor ajunse la un 
grad mai înalt de evoluţie. 

Întreb ce importanță are orientarea trupului în timpul somnului. Spre 
surprinderea mea, Vettellini nu pare să dea prea mare importanță acestui 
aspect; specifică totuşi, în mod deosebit, că pentru dormit ar trebui să ne 
aşezăm în axa unei ferestre sau a unei deschideri ce comunică spre exterior - 
cu picioarele către deschidere - pentru a favoriza absorbţia fluidelor. ~ 
„Această aşezare e bună pentru toţi”, spune el, „în timp ce orientarea trupului 
trebuie să varieze în funcţie de structura individuală” (influenţele planetare). 
Legat de aceste aspecte, Vettellini îi reaminteşte Reiuei, foarte mirată, că ea 
a trebuit - în ciuda dorinţei sale contrare şi fără a înţelege pentru ce — să-şi mute 
patul în noua locuinţă, punându-l perpendicular pe perete, pentru a avea picioa- 
rele spre fereastră. El este cel care a influenţat-o spre schimbarea respectivă. 

În timpul acestei comunicări importante a survenit brusc unul dintre acele 
incidente care conferă atâta realism prezenţei lui Vettellini: Reine, foarte 
atentă, foarte concentrată să asculte şi să înțeleagă bine cuvintele Maestrului, 
şi-a unit mâinile, încrucişându-şi degetele - ceea ce era contrar recoman- 
dărilor date! încă de la începutul şedinjelor noasire. Imediat, o văd mişcândv-şi 
capul şi umerii ca un copil iritat, desfăcându-şi la repezeală mâinile şi 
afirmând furioasă: „Dar nu sunt încrucişate; mă enervezi! ”, exprimând 
astfel cu o nervozitate de nedescris faptul că Vetiellìni i-a făcut observaţie. 

Dar iată-l pe bunicul meu. Reine mă informează imediat. Îi arăt desenul 
micului vapor. Îl cunoaşte? „Am făcut şi multe altele? Acestea îmi plăceau... 
Am iubit atât de mult marea ! ” Spune că nu vine des să ne vadă, fiindcă ştie 
că nu avem nevoie de el. Avem tot ce ne trebuie. Trece însă uneori, fără ca 
să ştiu... Nici el nu are nevoie de noi. Pentru el, noi nu putem face nimic. 
Este fericit, oo, da, fericit! (Pare a fi mândru că e fericit.) Ocupaţia sa 
principală este modificarea acestor curenţi fluidici care influenţează destinele 
omeneşti. Distracţiile sale sunt greu de definit prin cuvintele limbajului 
nostru. Esența lor este întru totul superioară celor ale noastre, însă în anumite 
cazuri, există şi analogii. De exemplu, el are bucurii afective..., însă infinit 
mai plăcute decât bucuriile noastre afeetive - pământeşti. 

Îi întreb dacă ar binevoi să-mi spună cum s-a desfăşurat trecerea de la 
viaţă la moarte? Îmi răspunde că şi-a prevăzut decesul foarte clar. În timpul 
ultimelor sale momente a avut viziuni. Era înconjurat, aşteptat de Spirite. 
După moartea sa, a căzut într-un fel de somn şi i-au trebuit şase luni de ale 
timpului nostru pentru a-şi regăsi conştienţa clară a,stării sale. A fost ajutat 
mult de Spirite protectoare şi cum el era destui de evoluat pentru a-şi alege 
calea, a preferat — fără să mai ezite - viaţa astrală. 

Toate acestea îi sunt vagi şi îl întreb dacă pentru a mă ajuta în opera 
întreprinsă, ar vrea să-mi dea unul sau două fapte caracteristice din viaţa sa 


1. Încrucişarea mâinilor (sau a picioarelor) împiedică ieşirea fluidului. 

terestră, fapte pe care să le pot bine verifica? Îmi spune că da. Va căuta şi mi 
le va da. Ne părăseşte. 


Miercuri, 3 decembrie 1913 

Dacă ar mai fi fost nevoie, aş fi avut şi astăzi încă o dovadă bună a 
sincerităţii Reinei. Ocazia ca să trişeze ar fi fost cu adevărat tentantă... şi 
uşoară. 

Biata copilă a sosit puternic tulburată. Nevralgia dentară nu o părăseşte 
de vreo şase zile. Nu mai are somn, nu mai mănâncă; nu ştie ce să facă. 
(Totuşi, iat-o venită la şedinţă!) 

La simpatia mea se adaugă o dezamăgire reală, căci tocmai invitasem 0 
prietenă a soţiei mele -~ dra S. - şi pe amicul meu muzicianul și tare mă tem 
că nu voi mai avea nici un rezultat. 

Mă instalez totuşi la ora trei şi forţez doza, magnetizând-o prelungit şi 
puternic. 

Reine nemişcându-se de vreo zece minute, credeam că am reușit să o 
adorm, însă când mi-am oprit pasele, ea deschide ochii şi-mi spune: „Nu 
dorm; suni doar amorţită, asta-i 101”. Atunci reîncep, procedând metodic şi 
intensificând magnetizarea din ce în ce mai mult. De această dată, mă 
gândesc că ea trebuie să doarmă bine... şi o întreb în şoaptă: „Reine, 
dormi ?”. - „Nu; aud toate zgomotele. Sunt toropită, însă cel mai mic şoc 
mă trezeşte.” Şi apoi, dezolată, zice: „Tocmai astăzi trebuia să se întâmple 
una ca asta! ”, 

O consolez puţin şi îi spun că vom încerca altceva. Îi chem pe cei doi 
prieteni şi pe soţia mea şi formăm un lanţ. Sper ca astfel să avem, poate, 
câteva fenomene. Dar după zece minute neproducându-se nimic, opresc şi 
revenim în atelier. Propun să încercăm cu masa... 

Masa, care de obicei se mişcă imediat, rămâne imobilă. Îndepărtez 
mediumul. Se produc câteva mişcări, însă nici o comunicare. Atunci îi 
îndepărtez şi pe cei doi prieteni. Soţia mea, Reine şi cu mine reluăm ; masa 
nu se mişcă deloc! Mă încăpăţânez să persist. După vreo opt minute, survin 
balansări mari şi apoi cuvintele : „Trebuie să încetaţi ! ”. Atunci opresc totul. 

Punctul interesant pentru mine este totuşi faptul că, într-adevăr, mica 
Reine ar fi putut astăzi, foarte uşor, să fie tentată să ne înşele. 


Şedinţa 96 — vineri, 5 decembrie 1913 


Am primit de la Reine câteva rânduri, informându-mă că a întrebat prin 
masă, acasă la ea (după indicația mea), dacă am putea avea astăzi o şedinţă. 
Masa i-a răspuns: „Da, la ora două. Dacă nu e nici un rezultat, asta te va 
menţine în stare”... Însă nevralgiile ei persistă şi ni se face o adevărată milă 
văzând cât suferă biata copilă ! Şi asta cu atât mai mult cu cât ea încearcă să 
Surâdă şi să pretindă că totuşi e fericită aici. 


282 P.-E. CORNILLIER 


Când începem şedinţa îmi spune că nu mai simte durerile ; i-au încetat 
aproape brusc. Şi, într-adevăr, adoarme foarte repede. 

Aştept mai mult timp, fără a o întreba, gândindu-mă că poate acest somn 
foarte liniştit o va reface. : 

Dintr-o dată ea tresare, întoarce capul către dreapta şi râde. Îi face semn 
invizibilului să treacă la stânga ei, se apleacă în acea parte şi începe să 
şoptească vesel, prea voioasă ca venitul să fie Vettellini. Într-adevăr, mi-l 
anunţă pe bătrânul nostru prieten Morrow. A sosit primul, întrucât Vettellini 
nu putea să vină imediat. Condiţiile fluidice şi atmosferice sunt atât de rele 

. momentan, încât le este foarte greu să coboare până la noi. Bătrânul prieten, 
mai viguros, mai puţin eterat, pătrunde mai uşor prin curenţii răi care ne 
înconjoară. De altfel, suntem cu toţii într-o stare proastă. Influențele plane- 
tare sunt nefaste în aceste momente ; noi suferim aici, iar ele ~ Spiritele - 
resimt o reacţie când vor să se apropie de noi. Tulburarea şedinţei de miercuri 
a provenit tocmai din aceste fenomene. Ghidul nostru nici măcar nu a putut 
să coboare către noi. Morrow este cel care a încercat să ne comunice prin 
masă. Copila râde şi-l ironizează: „De aceea a fost aşa de frumos! Pe el, 
Morrow, asta îl plictiseşte. Lui nu-i trebuie să-i ceri să vorbească prin masă, 
o0, nu! ”. 

În mod evident, vom avea o întârziere, dar nu putem face nimic. Dacă 
înşişi Protectorii noştri nu s-ar ocupa de noi, am fi teribil de deprimați. 
Bunicul face un efort mare pentru a-i îndepărta nepoatei indispoziţii dureroase 
etc, 

Conversaţia continuă veselă, amestecată cu zeflemeli şi glume, apoi, 

` brusc, impetuosul vizitator pleacă, fără să-l mai aştepte pe Vettellini. 

Reine începe să se neliniştească: „Totuşi, de ce el nu vine?”. 

Pentru a o distrage, îi cer să meargă să vadă dacă în atelier mai este 
cumnatul meu. 

Se duce, dar revine în aceeaşi secundă, puţin cam speriată. Un Spirit s-a 
azvârlit asupra ei, spunându-i: „Întrebaţi dacă Henri poate să vină?” şi 
copila a fost atât de surprinsă, încât nu a mai apucat să-i simtă fluidul. Ea nu 
ştie cine este... - 

O rog să se reîntoarcă şi să-l caute. Era desigur Henri al nostru. (Această 
bruscare nepotrivită îi era destul de caracteristică.) 

ÎI întreb cum se simte. E mulțumit? Răspuns: Nu, nu e mulţumit. Totul 
e prea lent... Se simte mereu într-un fel de toropeală ~ de altfel fără nici o 
suferinţă ; însă el ar vrea să se trezească. Remarcă faptul că anumite cuvinte 
(nume) îi preocupă mereu gândirea..., dar că nu poate descoperi la cine se 
referă cuvintele respective. Reine îmi repetă unul dintre acestea: „Leuse,... 
Leontine (Leusine). Este numele fiinţei pe care el a iubit-o cel mai mult şi a 
cărei amintire se iveşte din toropeala-i întunecată : soţia sa. Spune că acum 
a început să-i vadă imaginea... Mai există încă un nume care îl obsedează : 
„Clara... Clara”. Crede că trebuie să fie numele uneia dintre fiicele sale? 

Era însă o soră a sa, care, de asemenea, a fost de un devotament admirabil 
peniru el. La sfatul copilei, care mă asigură că această căutare a lui va fi 
folositoare trezirii sale, îi arăt doar eroarea, îndemnându-l să se mai gân- 
dească... Această Clara a avut un loc atât de important în viaţa sa, încât 
trebuie să-şi amintească... 

Şi pentru a-l antrena în această muncă de căutare, insist ca de acum 
înainte să facă un efort ca să-şi mai regăsească câte ceva din trecut. Să-mi 
vorbească despre el însuşi, să-mi redea vreo impresie dinaintea morţii lui... 

Se scurg câteva momente... Înţeleg că-i vorbeşte Reinei; însă ea ezită 
să-mi transmită vorbele, pe care ea le consideră incoerente: „Domnule 
Cornillier... sunt prostii... Spune că îşi aminteşte că avea două case. Vedeţi ?”. 

Fiind, din contra, foarte interesat, când îi spun copilei să-l întrebe asupra 
celor „două case”, Henri afirmă spontan: „Nu-i casa nebunilor. (El fusese 
internat într-un ospiciu din apropierea Parisului, unde a şi murit.) Aveam 
două case; una care era mai mult a mea, unde eram singur”. 

Ei îi zic: Foarte bine, înţeleg... Spune-mi ce făceai în această casă a ta. 
El caută, face eforturi... şi, puţin câte puţin, îi revin amintiri în conştiinţă : 
„Era pentru a-mi câştiga viaţa... Făceam... arbori, câmpii... Ah, da: 
pictură !”. 

În fine, iată un punct câştigat... Şi îl încurajez să continue aceste eforturi 
de căutare. 

Spune că aici, cu ajutorul luminii mediumului, vede destul de clar. Dar 
atunci când e singur, totul devine intunecat şi adoarme din nou..., însă, iată-l 
pe Vettellini care intervine şi Reine, surâzând ca o îndrăgostită, îl conduce 
repede pe Henri în atelier. 


* 


Maestrul explică amănunțit influențele rele pe care le suferim acum. Ele 
vor fi şi mai rele de la 12 la 15 decembrie. Dar ọ dată depăşită această 
perioadă, va fi mai bine. Acest fenomen e aproape universal. Opera noastră 
va suferi o întârziere. Să nu ne neliniştim însă; nu poate fi altfel. 

Vorbesc despre evenimente politice. „Marile Spirite au atenuat mult 
destinele scrise”, spune Vettellini; „fără această intervenţie ar fi fost mai 
urât, însă nu a fost decât amânat; se va întâmpla aşa cum v-am dezvălui! 
sau aproape la fel. Anumite evenimente sunt totuşi deasupra oricărei modi- 
ficări... Un regat mare vecin intră în fatalitatea sa. Cel mai puternic monarh 
va cădea. Ei vor Republică... şi asta-i scris ca inevitabil. Va curge mult 
sânge... Franţa va fi prinsă în alt mod. Ea se va angaja să susţină o naţiune 
prietenă... Asta o va face să regrete profund. Când va fi mai bine angajată, 
coloniile se vor revolta şi îşi vor recâştiga independenţa. Intrigile politice îşi 
vor urma cursul. Totul tinde către răsturnarea din temelii”. 

Fac aluzie la Poincaré - care, după cum afirmase Vettellini, nu va trece de 
noiembrie. — „I s-a prelungit viaţa politică, pentru a se restrânge tulburările. 
Dar nu este decât o amânare.” 

Profeţiile făcute anterior sunt astfel reînnoite. Notez două preziceri: 
catastrofe de căi ferate provocate în momentul mobilizării! de către spioni 
sau revoluționari, precum şi surprize îngrozitoare în comportarea fortelor 
noastre maritime ~ nimic nefiind în acord cu pregătirea acestora afirmată de 
politicieni. 

* 


Vetteltini crede că ie vom putea avea luni sau miercuri, pe cele două 
Spirite necunoscute. Dar un fel de strat fluidic foarte întunecat înconjoară 
Pământul şi înseşi Spiritele suferă. Cu greu poate şi Veutellini să vină la 
noi... (Şi aceasta e o cauză care întârzie trezirea bunului Henri.) 

Vorbim despre sănătate. Biata copilă, are multe de ascultat! Interzicerea 
absolută - cu multe ameninţări în caz de nesupunere — ca să se ducă să-şi 
scoată dinţii. (Ea avea intenţia.) Pentru şedinţă Vettellini i-a luat suferinţele, 
Dar după aceea, i le va reda. El nu le mai poate menţine... Urmează o scenă 
tristă, dar şi comică. Reine îi solicită intens să păstreze suferinţele respective. 
E prea mult... nu mai poate! Plânge, îl imploră... Vettellini încearcă să o 
liniştească. Îi vorbeşte ca o mamă, însă ea va trebui să-şi reia nevralgiile 
după şedinţă?. - „Măcar aşteaptă să ajung acasă”, îl imploră ea. „Acolo mă 
pot văita în largul meu; Achille e cel care mă va auzi.” 


Şedinţa 97 - luni, 8 decembrie 1913 


Reine e torturată mereu de nevralgiile sale. Cum ea nu a prea dormit toate 
nopţile din urmă, pică de somn. Stând pe scaun în aşteptarea şedinţei, moţăie 
somnoroasă. 

Începem la ora trei şi pare că a adormit profund. Ghidul se manifestă 
imediat şi sesizez pe ici pe colo, câteva cuvinte dintr-o discuţie: „Of, el se 
va supăra! Nu, nu-i voi spune; se va înfuria. Of, nu vreau ca el să fie 
bolnav... Dar fiindcă dorm bine, ar trebui să profit... Nu? Ei bine, îi voi 
spune asta înainte ; îi va face plăcere, iar cealaltă i-o voi spune după aceea...”. 

Nu am înţeles despre ce era vorba, Acum Reine mă caută cu mâna şi îmi 
spune: „Veţi fi mulţumit; Vettellini consideră că puteţi ieşi. Fiţi precaut, 
însă puteţi ieşi”. (Am fost foarte gripat în zilele din urmă.) 

Acum trebuie să vină ceva mai neplăcut : „Ştiţi... este foarte puţin plăcut; 
trebuie să mă treziţi imediat. Nu vom mai ţine şedinţa ; nu suntem îndeajuns 
de tari; ne-ar obosi prea mult. Vettellini spune că m-a lăsat să adorm doar ca 
antrenament, pentru a mă menţine în formă bună. Nici miercuri nu vom fi 
capabili, însă el speră că vineri vom putea relua”. 


1. Ianuarie 1925. Deşi în timpul tragicei perioade a mobilizării nu a fost anunţată în 
ziare nici o catastrofă, ştiu - din sursă serioasă - că totuşi s-a produs un accident 
teribil pe linia ferată din Cherbourg şi un altul în regiunea Blois. 

2. Durerile i-au revenit la câteva minute după trezire, 

Ea remarcă faptul că, aşezându-se în fotoliu, îi era frică să nu adoarmă de 
somn naturai, căci tare şi-ar fi dorit asta. Dar abia i-am atins mâinile, că s-a 
şi trezit cu totul şi numai după aceea a simţit efectele paselor mele : „Vettellini 
este cel care m-a trezit”, spune ea. 

O mică viclenie pentru a-l mai reţine pe Vettellini, care el însuşi, deşi 
protestează, lungeşte vorba. 

Ca din întâmplare, e! mă anunţă de lipsa cumnatului meu din atelier. 
Însă de această dată, dânsul a plecat din proprie voință, ceea ce indică un 
progres. 


Şedinţa 98 ~ miercuri, 10 decembrie 1913 


Fără a fi refăcută cu adevărat, Reine este mai bine dispusă astăzi şi sper să 
avem o şedinţă bună. 

Adoarme uşor şi fără să mai aştept, îi cer să meargă să-l caute pe bunicul 
meu, care îmi promisese că îmi va reda câteva amintiri caracteristice ale 
vieţii sale. După câteva momente ea deja vorbeşte cu invizibilul, însă nu pot 
sesiza nimic din discuţie, decât unele remarci, cum ar fi: „Nu înţeleg bine, 
aud cu greu ; exprimă-te cu mai multă putere...”. În final, mi se adresează ca 
să-mi spună că Vettellini e aici. Bunicul meu nu va veni. „Nu din cauză că nu 
ar vrea”, precizează Vettellini, „însă astăzi el nu poate, fiind ocupat. De 
altfel”, adaugă el, „nu va fi o şedinţă bună. Comunicările sunt aproape 
imposibile. Condiţiile mediului sunt atât de nefavorabile, încât este inutil să 
mai încercăm ceva. Amândoi sunteţi foarte obosiţi ; mai bine să ne mulțumim 
să stăm de vorbă. Puneţi-mi întrebări : voi răspunde”. 

Cum în această perioadă copiez comunicări referitoare la naştere, îl 
întreb dacă legile încarnării, care conduc specia umană, sunt valabile şi 
pentru speciile animale - în ceea ce priveşte captarea Spiritelor. (Un singur 
captat la un act sexual, gemenii provenind în mod obligatoriu de la repetarea 
actului respectiv.) El răspunde că pentru animale legea diferă. La acestea, o 
singură cuplare captează mai multe spirite din specia lor. 

Mă forţez să găsesc întrebări interesante, dar capul parcă îmi este gol... 
Vorbim cam dezordonat, iar Reine vorbeşte cu greu ; pare greoaie şi epuizată. 

„Există - astfel cum pretind teoriile oficiale - o modificare a neuronilor 
în timpul somnului?” - „Da, însă nu această modificare este cea care a 
produs somnul. Plecarea spiritului este aceea care întrerupe relaţiile reciproce 
dintre celulele nervoase şi provoacă restrângerea activităţii ramificaţiilor. 
Circulaţia sângelui ar trebui în mod norma! să se încetinească puţin, însă de 
foarte multe ori, din contra, devine mai intensă - uneori din cauza poziţiei 
capului, care ar trebui să fie întotdeauna în planul orizontal al trupului. Visele 
provin adesea din această situaţie. La somnul bun, nu trebuie să visăm deloc.” 

ÎI întreb cum iese corpul fluidic, noaptea, când pleacă în căutarea fluidelor 
hrănitoare? Răspuns: „Prin gură; şi reintră prin gură”. (La ieșirile provocate 

sau spontane ale Spiritului, acesta iese însă ca un abur, de jur-împrejurul 
trupului, aşa cum s-a mai spus.) 

La moartea naturală, iese ca un abur, dar în mod lent. Dacă este o moarte 
violentă sau rapidă, el iese dintr-o dată prin gură. 

După deces, legătura fluidică rămâne ataşată prin gură (mai exact, ataşarea 
este de creier ; gura este locul de trecere). Remarc faptul că anumite doctrine 
spiritualiste afirmă că legătura fluidică se ataşează plexului solar. Vettellini 
spune că nu e aşa. Întotdeauna se leagă prin gură. 

Motivul pentru care el recomandă ca în timpul somnului să ne aşezăm cu 
picioarele spre fereastră, nu este că fluidele ar pătrunde prin tălpi; însă la 
această poziţie ele ar putea să urce în lungul trupului, învăluindu-! şi 
scăldându-l ca un curent de apă şi astfel ar fi absorbite mai uşor decât în 
cazul când acestea ar veni lateral. 


* 


Întreb dacă în ciuda oboselii noastre, am putea să-l aducem pe cumnatul 
meu? Vettellini parcă ar vrea să se opună, dar Reine a şi plecat să-l caute. 
Tată-l, era în atelier. y 

Unde a fost să se plimbe în aceste zile? Răspuns: „În jurul casei mele. 
Însă nu am intrat”, Eu vreau să ştiu de ce - şi Reine adaugă la întrebarea 
mea: „Ti-ai fi văzut soţia... O iubeşti mult? ”. Răspuns: „Oh, da, da... însă 
nu pot să intru... din cauza fluidelor rele care mă opresc. Aici, din contra, 
pătrund cu uşurinţă; mă ajută... şi mă simt mai bine când sunt la Emil”. 
Reine ridică brusc din umeri şi o aud bombănind printre dinți: „Emil, 
Emil... E curioasă această încăpățânare ! ”. Şi adresându-i-se lui: „Dar de ce 
îl tot numeşti Emil,... dacă el e Pierre? Vettellini îl numeşte Pierre...”. 

Considerând această „încăpăţânare” a lui Henri un indiciu foarte bun al 
identităţii sale, o las pe Reine în necunoştință de cauză şi, întrerupându-i 
critica, o rog să-i pună această întrebare precisă: Ce simţi tu? Eşti nenorocit, 
suferi? 

Trece un'moment, apoi răspunde clar: „Mă simt mai bine decât atunci 
când eram în viaţă. Este o stare de somn, dar senzaţia e plăcută”. 

O nouă întrebare: Regreţi viaţa de pe pământ? Răspuns: „Da, îmi pare 
rău după ea şi am regrete, dar nu ştiu la ce se referă acestea. Acum, dacă aş 
putea alege, aş prefera să fiu încarnat; însă nu ştiu încă nimic despre 
bucuriile vieţii astrale... Dorm... şi aceasta este mai degrabă o stare plăcută...” 

ÎL rog să facă un efort şi să-mi povestească ce a simţit la moartea sa. Ce 
i s-a întâmplat? Răspunde că la un moment dat a văzut în jurul său „forme” 
care îl înconjurau... Spirite... Şi, imediat, a devenit total conştient: a ştiut 
că era mort, că totuşi supravieţuia şi că era mereu el însuşi... Apoi a fost 
prins de un somn greu şi a căzut în această stare din care acum începe să iasă 
cu încetul. Acum nu-şi poate reaminti nimic în plus; dar este sigur te acel 
moment de luciditate şi de conştienţă totală care a survenit imediat după 
decesul său. 

Revin la ceea ce el numea „a doua casă a sa” (atelierul său). Vreau să se 
ducă acolo şi să pătrundă înăuntru. Aceasta îi va ajuta revenirea la amintirile 
sale, căci o dată intrat, va simţi mai mult din fluidele lui... Spune că nu ştie 
însă cum să se ducă acolo... Reine crede că, mergând la soţia sa, va găsi în 
mod sigur o legătură fluidică, un drum, care trebuie să existe între casa unde 
a locuit şi atelierul lui. 

În mod spontan, mă întreabă să-i spun cine este „Clara”. - El nu a putut 
să afle singur ? Copila - care îşi ia în serios rolul de educator - promite că-i 
spun vineri, ca recompensă dacă el se va duce la atelier şi ne va relata 
impresii exacte... Apoi îl conduce iarăşi la locul lui preferat de pe divan... 

* 


ÎI întreb pe Ghidul nostru dacă nu ar fi bine pentru Henri şi pentru tatăl 
meu să fie puşi în legătură. Mi se pare că unul ar putea să-l ajute pe celălalt. 
Vettellini răspunde însă negativ: „Pe cei de dincolo nu trebuie să-i ajuţi 
decât până la o anumită limită. Fiecare trebuie să-şi facă propria treabă... Ei 
se vor regăsi în mod liber când va veni momentul”. 

Aş putea să ştiu dacă Henri a fost condus - după decesul său — în faţa 
adunării Spiritelor albe? Şi dacă da, de ce nu-şi aminteşte? La ce poate 
servi această aducere în faţa înaltului tribunal, dacă nu mai rămâne nimic în 
conştiinţa celui care a păcătuit? 

n răspunsul său, Vettellini are un uşor accent de iritare: „Vreţi să 
înţelegeţi totul... reducând însă totul la raţiunea încarnatului. Dar tot ceea ce 
se întâmplă în planul astral aparţine unei stări de a fi diferită de starea care 
vă determină vouă judecata... - Da, cumnatul a venit imediat - ca şi toţi 
ceilalţi - în faţa adunării Spiritelor albe. Tocmai în acele momente de 
luciditate - de care el e atât de sigur - a avut loc examinarea vieţii sale 
trecute. El a revăzut totul, a înţeles totul şi - pentru a spune aşa - i s-a decis 
viitorul în acord cu el însuşi. O dată hotărârea luată, a căzut în somn... 
fiindcă acesta e necesar, întrucât astfel este calea evoluţiei Spiritelor de nivelul 
său. Dacă înţelegeţi sau nu, n-are importanţă! Spuneţi că nu-şi aminteşte. 
Faptul este că dânsul nici nu trebuie să-şi amintească, .. Aşa trebuie să fie. Va 
veni însă momentul când se va trezi şi îşi va reaminti în mod clar”. 

* 


ÎI întreb pe Vettellini cum se face că el nu pare preocupat şi nici interesat 
deloc de tentativele făcute de alte Spirite, în anumite centre din America, 
Anglia etc. pentru a se propaga doctrina supravieţuirii sufletului. Sunt 
acţiuni care se desfăşoară de zece-cincisprezece ani, Au fost făcute eforturi 
enorme - şi din Lumea de Dincolo şi de această parte — pentru a coresponda 
şi a stabili dovezi ale persistenţei conştiinţei după moarte. Anumiți mediumi — 
ca dna Piper - au desigur un merit imens... în timp ce Vettellini are aerul că 
nici nu i-ar cunoaşte... ? 

Răspunde că ştie perfect că există grupuri de Spirite ocupate cu anumite 
sarcini. Există, de asemenea, şi acţiuni întreprinse de Solitari. Acţiunea lui 
este de acest fel. El e singur ; el a vrut aşa. Prima concepere a acestei opere 
a survenit încă din timpul vieţii sale terestre. El singur este cel care a aranjat 
condiţiile ce i-au permis să obțină numai într-un singur an rezultate care în 
alte circumstanţe ar fi necesitat zece ani de eforturi. Ceea ce s-a realizat până 
acum este extraordinar. Nu se poate pătrunde mai profund în Lumea de 
Dincolo decât am pătruns noi în anumite cazuri. Sănătatea noastră ~ a celor 
doi - a oprit din păcate mersul întreprins şi în alte direcţii. A trebuit să 
renunţăm la întreaga serie de fenomene materiale, întrucât nici Reine şi nici 
eu nu am avea forţa necesară. Acum suntem aproape de limita posibilităţilor 
noastre. A merge mai departe ar însemna o tulburare profundă a stării noastre 
fizice. Însă nu trebuie. În scurt timp, opera pe care a vrut să o realizeze va 
fi terminată şi noi va trebui să ne reluăm viaţa normală de încarnaţi. Nu, el 
nu ne va abandona. Îi va fi chiar mai uşor să se manifeste atunci când ne vom 
regăsi sănătatea obişnuită. Probabil că Reine va putea să-l audă. Şi apoi, o va 
face să doarmă atunci când va fi necesară vreo comunicare. Chiar după ce va 
uece în altă sferă va reveni să ne vadă şi să vegheze asupra noastră. 

Răspunzând unei noi întrebări pe care i-am pus-o, el spune că ne cunoaşte 
trei dintre vieţile noastre anterioare. A trebuit să le cunoască pentru a-şi da 
seama bine de calităţile individualităţilor pe care le-a ales ca să-şi realizeze 
opera. ÎI întreb dacă ar vrea să ne vorbească puţin despre aceste vieţi. 
Răspunde : „Nu, v-ar tulbura”. 

Vorbim acum despre doctorul Geley, căruia i-am cerut să vină să exami- 
neze dările de seamă privind experienţele mele. Vettellini spune că ar trebui 
să-l aduc să asiste la o şedinţă şi să-l las liber să atingă mediumul, precum şi 
să-i facă verificarea pe care ar dori-o. La vizita acestuia, speră să-mi dea noi 
fapte privind identitatea spiritelor. Însă noi suntem epuizați... şi este obligat 
să ne atenţioneze. Astfel, de exemplu, Méhul trebuia să vină astăzi iarăşi, ca 
să ne aducă informaţii noi; Vettellini l-a împiedicat însă... Ne vom resimţi 
chiar şi din cauza puţinului ce l-am realizat azi. 

Mă avertizează că am răcit din neu ieşind azi-dimineaţă. De fapt, sunt 
atât de epuizat încât am grăbit singur încheierea şedinţei, lucru care nu mi 
s-a întâmplat încă niciodată. 


Şedinţa 99 — vineri, 12 decembrie 1913 
(prietenul meu Albert B. asistă la şedinţă) 


La sosire, Reine îmi spune că ieri a primit prin masă indicaţia că astăzi 
şedinţa nu va fi bună, din aceleaşi motive, ca şi şedinţa precedentă. Îmi 
povesteşte, de asemenea, un vis straniu pe care l-a avut şi de care este încă 
foarte impresionată. Îi voi cere explicarea la şedinţă. 

Somnul îi vine repede, însă ea rămâne > nemișcată atât de mult timp, încât 
sfârşesc prin a-i lua mâna şi a o întreba. Îmi spune că s-a dus tare sus! S-a 
dus împreună cu Vetteilini în regiunea Spiritelor albastre pe care nu le-a mai 
vizitat de atâta vreme ; iar apoi au mers şi mai sus, mult mai sus, spune ea. 
Au ajuns la sfera Spiritelor albe, însă ea nu s-a putut menţine acolo din cauza 
curenților. A fost forţată să coboare. Nu a făcut nimic, nu a văzut nimic 
deosebit. A fost doar o plimbare cu Maestrul. 

Vettellini o roagă să-mi spună că nu-mi va da în această după-amiază ceea 
ce doresc, căci influențele fluidice rele nu au trecut încă. Crede că luni se vor 
putea restabili comunicările în condiţii bune şi, în orice caz, va aduce un 
Spirit necunoscut care va fi capabil să-mi dea dovezi asupra identităţii sale. 
Astăzi putem sta de vorbă. Adaugă că în aceste momente nu trebuie să fac să 
vină cumnatul meu. 

Reiau atunci problema legăturii fluidice care, după deces, mai leagă 
Spiritul de cadavrul său. Vettellini ne-a spus că acesta se leagă prin gură. 
Bine; însă, dacă individul a fost decapitat, de exemplu, sau atunci când 
capul este distrus în urma unei zdrobiri sau a oricărui accident, la care parte 
a trupului se va mai ataşa legătura fluidică? 

Răspuns : legătura fluidică rămâne ataşată capului decapitatului, cu câteva 
infiltrări în trup, dacă sunt puse împreună. Dacă trupul este îndepărtat, 
rămâne ataşată numai de cap. În acest caz, trupul nu mai este decât o 
grămadă de substanţe organice, fără nici o legătură cu Spiritul dezcarnat. 
Când capul a fost distrus şi nu mai există, Spiritul-corp fluidic îşi reia 
libertatea totală şi pierde orice legătură cu condiţiile fizice terestre. Conse- 
cina este aceeaşi, ca şi la incinerare. 

Pun acum o întrebare referitoare la cumnatul meu : cum este posibil ca un 
Spirit care nu mai are nici o amintire a faptelor din viața sa - şi nici a 
ființelor, nici a lucrurilor, pici 2 sentimentelor — să-şi păstreze atât de bine 
folosirea limbajului. Henri nu-şi aminteşte nimic din trecutul său şi totuşi el 
pare să se exprime fără nici o dificultate. (Reine confirmă remarca mea, 
exclamând: „Cred că aşa e; el vorbeşte cu uşurinţă, vă asigur!”.) În 
condiţiile terestre, când un individ cade în stare de idioţie sau de paralizie 
etc., el pierde, în genera], o parte sau chiar ansamblul complet al facultăţilor 
sale cerebrale şi limbajul este afectat întotdeauna ; cel mai adesea e chiar 
primul afectat. 

Vettellini răspunde cu o claritate deplină: „Cazul nu este deloc acelaşi. 
Greşiţi dacă stabiliţi o analogie între o stare patologică a organului creier — 
atins de leziuni sau de ọ revărsare de sânge etc. - şi starea de toropeală a 
Spiritului, stare ce survine după ce şi-a părăsit organele relaţiilor sale 
pământeşti. Coma în care se cufundă Spiritul nu ar avea nici o valoare pentru 
evoluţia sa dacă nu şi-ar păstra capacitatea de a gândi şi de a lucra pentru 
propria-i trezire şi dezvoltare a conştiinţei. El trebuie să poată cerceta şi să 

se instruiască, iar limbajul este instrumentul său pentru activităţile necesare 
şi indispensabile care urmează. De aceea, îi este lăsat”. 

Această toropeală în care cad majoritatea Spiritelor după trecerea lor în 
Astral ar fi deci, în rezumat, nu numai o reacţie naturală la şocul morţii, dar 
şi o stare impusă de Spiritele superioare pentru a obliga pacientul la o 
misterioasă muncă personală pentru trezirea conştiinţei. 

Întreb acum dacă nu este de un interes cu totul deosebit acea pătrundere 
şi înţelegere a esenței fiinţelor, făcând cercetări similare celor făcute de 
Veuellini şi pe care le-a menţionat în şedinţa trecută, cu privire la vieţile 
noastre anterioare. Nu este acesta un studiu minunat, chiar pentru un Spirit 
înalt? El răspunde sobru că Spiritele foarte evoluate pot într-adevăr să facă 
astfel de cercetări. În general însă, ele respectă dreptul legitim pe care îl are 
fiecare fiinţă privind misterul individualităţii sale şi nu se ocupă niciodată de 
aşa ceva. Această acţiune i-a fost permisă în cazul nostru, ţinându-se cont de 
proiectul lui. Trebuia să cunoască de fond terenul său, pentru opera pe care 
vroia să o realizeze. 


Vettellini vorbeşte despre carte. Trebuie să mă ocup mai activ. Începând 
de acum, timpul e limitat. Şi el repetă într-un mod ciudat: „Acum timpul 
nostru e limitat...”. 

Fac aluzie la tristeţea pe care ne-o va produce terminarea şedinţelor 
noastre, a acestor întâlniri atât de preţioase pentru noi. Vettellini ne spune cu 
o gravitate care mă trapează: „Nu sunt eu primul care vă va părăsi...”, 
Apoi, reluându-şi tonul obişnuit, adaugă că va continua să ne vadă, să ne 
ajute şi să vegheze asupra noastră. 

Mă gândesc la visul pe care mi l-a povestit Reine la sosirea sa şi întreb 
care este semnificaţia scenei respective, care a emoţionat-o atât de mult. Îmi 
răspunde destul de evaziv, că acum Reine e capabilă să descopere singură, să 
„Citească” în curenţii şi fluidele semnelor care anunţă evenimente viitoare... 
În timpul nopţii, ea iese adesea şi merge în regiunile înalte unde se află aceşti 
curenţi... Şi când se trezeşte, amintirile acestor „citiri” se confundă cu 
imaginile produse de visele organice. 

Soţia mea şi cu A.B. ies, pentru a mă lăsa să o trezesc pe Reine. Însă imediat 
după plecarea lor, Vettellini revine pentru a-mi vorbi despre destinul! meu... 


1. De teamă ca soţia mea să nu fie afectată, nu am vrut să notez în darea de seamă 
a şedinţei ceea ce mi-a spus Veuellini la această revenire cu privire la visul 
premoniţial al Reinei şi a propriilor sale spuse, a căror ambiguitate m-a frapat. 
De fapt, mă previne că eu va trebui să mor atunci când munca pentru această carte 
va fi terminată. — Încercare... pentru moralul meu... poate? 

Şedinţa 100 - luni, 15 decembrie 1913 


A suta şedinţă... Şi interesul lor creşte mereu! 

Înainte de şedinţă, micul meu model imi povesteşte diferite lucruri: 
iarăşi vise impresionante, conţinând în mod evident elemente premoniţiale a 
căror semnificaţie! sunt singurul care poate să o înţeleagă ; apoi, viziuni ale 
lui Vettellini - din care una chiar în această dimineaţă, în atelierul? drei 
C.H., s-a complicat cu apariţia simultană a unui fel de substanţă cețoasă, de 
formă alungită, înaltă de circa şaizeci de centimetri, ce s-a ivit în nişa 
întunecată din fundul atelierului, după două trosnituri semnificative, care 
i-au atras atenţia Reinei?. 

Reine îmi mărturiseşte că devine din ce în ce mai nervoasă şi mai irascibilă 
în viaţa sa intimă. E foarte supărată din această cauză pe ea însăşi, dar cu 
toate regretele sale nu se poate stăpâni şi bietul Achille - drăguj şi răbdător 
la maximum - e cel care suportă neplăcutele consecinţe ale stării sale. 

O adorm la ora trei şi Vettellini se anunţă imediat şi îmi propune să 
începem şedinţa printr-o discuţie scurtă cu cumnatul meu, care în aceste 
momente se află în atelier. 

Adus repede, Henri îmi spune că în aceste zile a tot plecat. Aşa cum l-am 
rugat, ei vroia să meargă fa „cea de a doua casă a sa” şi crede că a regăsit 
strada. E aproape sigur că aceea este strada... (Îi sesizăm eforturile de a ne 
spune numele, văzând-o pe Reine că se apleacă şi îşi dă toată silința ca să-l 
înţeleagă.) 

„Strada...Fe...Fer... (Reine îl încurajează şi repetă silabele una după 
alta)...Fer... nand...” Aştept, fără să spun ceva. - „Nu,... este Sfântul; 
Stântul Fernan... sau Sfântul Fernand... ?” 

Eu zic: lipseşte ceva. Încearcă să-ţi aminteşti exact. 

„Sfântul Fer...Fer di... Sfântul Ferdinand...” Îi strig bravo. Aşa e: 
Sfântul Ferdinand. Şi după aceea... 

El explică faptul că aceasta a fost tot ce a putut să facă. Fluidele pe care 
le-a urmărit s-au amestecat cu altele şi nu a mai putut recunoaşte pe cel bun 
pentru a intra în clădire. A încercat, dar în zadar, nu putea să-şi amin- 
tească numărul. Însă, de atunci, îi tot revine în gând numărul 22. - Este 
exact şi îl incurajez să se reîntoarcă şi de această dată să pătrundă în atelierul 
său, 

Îi întreb cum percepe, cum vede diferite scene : străzi, ființe şi lucruri, 
Când rătăceşte aşa. 


l. Anunţări mai mult sau mai puţin voalate ale morţii mele. 

2. În aceste ultime săptămâni, Reine a început să pozeze puţin. 

3. Trosniturile respective au fost cu totul reale, căci şi dra C.H. te-a auzit şi le-a 
Temarcat. 

Răspunde că în aceste zile a văzut mai bine străzile, casele şi oamenii de 
pe străzi; dar oamenii îl uimesc, căci în jurul lor există un fel de radiaţii, de 
luciri? - Reine le explică pe acestea ca fiind dublul lor fluidic care iese astfel 
în exterior; dânsul spune că e mulţumit că nu s-a înşelat... Adaugă (la 
solicitarea mea ca să precizeze modul său de a vedea) că el vede totul ca şi 
cum între dânsul şi scenele percepute s-ar interpune un voal; o ceaţă 
uşoară... care atenuează, fără a tulbura însă imaginile. Dar numai de ieri 
vede aşa... 

Îi felicit şi îl îndemn să facă eforturi. 

E frământat mereu de numele „Clara”, neputând să regăsească în memorie 
persoana respectivă. Îi spun cine era această Clara: sora sa - care l-a iubit 
atât de mult... şi care de-a lungul vieţii sale i-a fost atât de devotată. Cum de 
nu şi-o aminteşte ! 

Spune că nu poate încă să o vadă..., deşi ştie că avea mai multe surori 
(exact). Şi, spontan, adaugă că el crede că are şi un frate, care însă a murit 
de mult timp. (De asemenea exact - şi excelentă informaţie, căci în actualul 
nostru anturaj, nimeni nu a ştiut de existenţa acestui frate.) 

Ar putea să-mi explice un fapt curios : în ultimele luni ale existenţei sale, 
faţa i se modificase extrem de mult; boala îl răvăşise cu totul. Dar după 
deces, şi-a reluat imediat nu numai forma sa frumoasă, normală, dar chiar şi 
expresia plăcută şi surâzătoare care îi era obişnuită... ? 

Răspunde că înainte de a se detaşa, cu câteva momente, devenise conştient 
că era sfârşitul suferințelor sale... şi era fericit. Poate că acesta era motivul... 
Crede de asemenea că după moartea organică, spiritul său a rămas câtva timp 
încă pe jumătate nedetaşat de trup, pe care l-a impresionat cu sentimentul 
eliberării... ? 

“Toate aceste ultime răspunsuri şi comunicări au fost făcute cu o claritate 
ce indica un progres real în starea lui Henri şi, cu buna speranță că îl voi 
regăsi în curând aşa cum era el, îi cer să ne lase să ne continuăm şedinţa... 

Fără a mai întârzia şi spontan, Vettellini îmi dă o informaţie complementară 
la învățătura sa privind somnul: „În timpul unei ieşiri naturale a corpului 
fluidic, în organism (în zona creierului) se poate produce o schimbare 
accidentală care - pentru a spune aşa - închide uşa şi se opune reintrării în 
trup a corpului respectiv. Atunci, organismul lipsit de spirit va continua să 
trăiască în somn... şi acesta ar putea să dureze mult timp - săptămâni, luni, 
în general, un şoc, o intervenţie brutală redeschide uşa şi permite reintrarea 
corpului fluidic. Dacă între timp fiinţa respectivă a fost considerată moartă şi 
a fost îngropată, va muri mai mult sau mai puţin repede, funcţie de condiţiile 
în care a fost pusă în sicriu...”. 

Întreb care sunt relaţiile normale dintre Spiritul dezcarnat şi cadavrul 
său? Răspuns: „Spiritul este legat de trupul lui în măsura sclaviei pe care a 
suferit-o din partea acestuia în timpul vieţii. Dacă trupul a fost elementul cel 

mai important şi dominant în viaţa sa, Spiritul este îndemnat să se reîntoarcă 
permanent să-l viziteze... şi suferă văzându-l cum se descompune. Dacă 
Spiritul este mai evoluat sau indiferent, descompunerea nu mai este motiv de 
suferință. În fine, dacă Spiritul este de o evoluţie înaltă, devine - din contra - 
aproape fericit văzându-şi cadavrul folositor, servind la dezvoltarea altor 
fiinţe”. La aceste spuse, Reine e cu adevărat elocventă. Vorbeşte cu o uşurinţă 
curioasă despre această problemă atât de stranie a evoluţiei fiinţelor extrem 
de mici. Ea descrie bucuria unui Spirit înalt atunci când devine martorul 
activităţii acelor ființe mici care profită din plin de substanța bună pentru 
evoluţia lor, pe care le-o oferă acel trup şi respectiv mulţumirea Spiritului 
văzând că materia de care s-a servit el insuşi ca să progreseze, este acum utilă 
altor fiinţe. 

Ea specifică de asemenea şi condiţiile cele mai bune care ar trebui să fie 
asigurate cadavrului : „În special fără sicriu din plumb sau din lemn tare. Un 
coşciug din brad. Fără dale din piatră sau îmbrăcăminţi din beton. Direct în 
pământ; o groapă adâncă în pământ bun! Cel mai bine ar fi să se aşeze 
trupul acolo fără alte învelişuri. Dar, în special, fără coşciug bogat care să 
împiedice putrezirea; fără antiseptice, îmbălsămări etc.”. 

Când trupul a ajuns la starea de descompunere voită, Spiritul devine 
liber. Pentru oamenii inferiori şi cei medii, libertatea este condiţia necesară 
a reincarnării ; pentru cei evoluaţi, această libertate este pentru a se ridica 
din ce în ce mai mult. 


* 


Vettellini ne spune că influențele planetare rele nu s-au terminat încă şi 
comunicările continuă să fie foarte dificile. Totuşi, el va face să vină Spiritul 
necunoscut pe care mi l-a anunţat. Astăzi nu ne va da mare lucru, dar se va 
face legătura între medium şi el. Reine se va obişnui cu această vibraţie nouă, 
şi astfel îl va înţelege mai bine miercuri. 

Spiritul este aici. Reine mi-l anunţă, părând că deja suferă la apropierea 
lui. Ea respiră cu efort şi transmite cu greutate primele lui cuvinte, care 
sunt: „Am murit acum cinci sau şase luni...”. 

Opresc comunicarea pentru ca mai întâi să-i mulțumesc Spiritului că a 
venit şi apoi ca să-i spun că vom fi fericiţi dacă va vrea să ne ajute în opera 
noastră, dându-ne dovezi despre identitatea sa. Dânsa (este evident că e o 
femeie) răspunde că a venit, întrucât a adus-o acest Spirit alb. 

„Spiritul aib” - aceste cuvinte nu au ajuns la urechea unui surd. Cu toată 
starea ei neplăcută, copila prinde ocazia să-l tachineze pe Vettellini: „Acest 
Spirit alb? Ei bine, o vedem şi pe asta ; te-am prins, Vettellini al meu, ei... ? 
Spirit alb. Ah?! nu ai vrut niciodată să ne spui... Secretosule! Însă noi 
bănuiam, tu ştii. Dar de ce nu vrei să-ţi spui Spirit alb... ?”. 

Scena e amuzantă, însă o readuc pe Reine ia treaba noastră şi o invit pe 
necunoscută să ne dezvăluie cine este. Ea spune că se numeşte dna B. şi că 

a murit la vârsta de 47 de ani. Locuia în strada D.!. Era modistă. - Nu, nu 
avea magazin ; lucra în apartament. Se simte foarte tulburată de condiţiile în 
care trebuie să se transpună pentru a comunica, nu-şi mai amintește de 
numărul case: sale şi nici al cartierului în care se află strada (al cărei nume 
îmi este necunoscut), însă este din Paris. Avea un fiu etc. 

Reine o vede ca fiind uşor materializată şi începe să mi-o descrie. Dar ea 
pare să sufere atât de mult la contactul cu acest Spirit, încât cred că e bine să 
opresc comunicarea. Îi cer dnei B. să revină miercuri. 

Înainte ca aceasta să plece, o rog să-mi spună dacă am putea face ceva 
pentru ea. Răspunde că ceea ce facem aici o ajută întrucâtva. Pentru a o 
aduce, Ghidul nostru a învelit-o cu un fluid special care o înalţă şi îi face 
bine. Pleacă. 

Vettellini îmi spune că am avut dreptate să fiu astăzi prudent: Reine ar fi 
suferit prea mult la influenţa prelungită a acestor vibrații noi. El menţionează 
că a încercat să o obişnuiască încă din această dimineaţă, aducând Spiritul 
dnei B. în apropierea ei, atunci când poza la dra C.H. Aceasta a fost apariţia 
ceţoasă - ca un fum lunguieţ, vertical - pe care ea a văzut-o în nişă, după 
trosaituri. 

Miercuri, dna B. va completa informaţiile despre ea însăşi, într-un mod în 
care să le putem verifica. 

Vorbim acum despre visele ciudate ale Reinei. Vettellini afirmă că ea este 
destul de puternică pentru a fi complet independentă. El nu mai poate să o 
împiedice să meargă şi să vagabondeze, precum și să se dedea la citirea 
evenimenteloe viitoare conţinute în curenţii astrali. Astfel, ea a putut să vadă 
acea clădire mare, acea grădină splendidă cu terase spre mare, cu cerul atât 
de albastru. Nu erau însă din Franţa. Ea va locui acolo, mai târziu, şi va fi 
fericită, deşi îi va lipsi cu totul ceva... (Reine se apleacă spre mine.) 
„Veuellini spune că dumneavoastră trebuie să înțelegeţi ? Eu nu ştiu.” - Eu 
înţeleg, într-adevăr. - Şi Maestrul adaugă: „Însă ea îl va vedea”?. 

Vorbind din partea ei, Reine îmi spune că sensibilitatea sa - care s-a 
dezvoltat la extrem - O tulbură mult în stare trează. Acum citeşte clar în 
gândurile oamenilor cu care intră în contact şi aceasta o face să sufere mult, 
căci vede atâta duplicitate ! 

Vettellini vrea să mă avertizeze de o mare catastrofă feroviară care va avea 
loc în curând în Franţa, la sfârşitul lui ianuarie sau începutul lui februarie. 
Va fi? teribilă. 


1. Vom vedea în paginile următoare (şedinţa din 19 decembrie) de ce imi este 
imposibil să public numele şi adresa acestei femei. Am fost însă autorizat să dau 
aceste informaţii precise oricărei persoane calificate şi interesate în mod serios de 
cercetările psihice. 

Se face iarăşi aluzie la moartea mea; Reine mă va vedea ca Spirit dezcarnat. 
Această catastrofă nu a avut totuşi loc. Marile Spirite ar fi modificat ele Fata- 
litatea... (?) 


wr 

Acest anunţ mă incită să cer iarăşi confirmarea acelei puteri pe care ar 
avea-o marile Spirite de a modifica destinul, atunci când consideră faptul util 
pentru grăbirea evoluii=i. Maestrul repetă şi precizează ceea ce a mai spus 
despre subiectul respectiv: marile Spirite pot modifica fatalitatea scrisă 
atunci când consideră ca necesar, inclusiv şi fatalitatea morţii. 

Ținând cont de vizita pe care trebuie să mi-o facă dr. Geley în aceste zile, 
întreb dacă pot să-i afirm că Reine nu va fi niciodată hipnotizată de altcineva, 
decât de mine. Veitellini îmi răspunde că pot să fac această afirmaţie şi, la 
nevoie, să-i las toată libertatea experimentării. Reine este prea puternică ca 
să mai fie hipnotizată de o voinţă străină fără ca spiritul ei să accepte... şi ea 
nu va accepta niciodată. Se poate încerca... - „Bineînţeles”, adaugă el, 
„aceasta va putea permite anumitor oameni dispreţuitori să pretindă că ea nu 
a dormit niciodată şi că totul a fost simulare şi fraudă în aceste şedinţe... 
N-are importanţă. Şi apoi, în realitate, cu toată zeflemeaua lor, vor fi mulţi 
oameni care vor crede şi vor fi tulburaţi, unii fără a avea însă curajul să 
recunoască”. 

În legătură cu dna B., modista, menţionez că anumite Spirite par nu 
numai să-şi amintească detalii foarte precise din viaţa lor terestră, dar par că 
văd, aud, cunosc în mod exact şi ceea ce s-a făcut, s-a spus, s-a preconizat în 
aceleaşi momente în planul fizic. (Citez cazuri remarcabile ale unor expe- 
riențe făcute cu dna Piper, dna Wriedt etc.) Vettellini spune că, într-adevăr, 
este exact. Anumite Spirite văd şi aud clar, deduc şi prevăd cu o precizie 
extremă. Dar nu este deloc un semn de evoluție. Este o capacitate ce provine 
doar dintr-un interes susţinut al dezcarnaţilor respectivi, în acest sens. Cu cât 
un Spirit este mai evoluat, cu atât mai mult se va interesa de misterele 
sublime ale vieţii astrale şi va pierde din vedere copilăriile vieţii noastre 
terestre. Datorită acestui fapt, va fi din ce în ce mai incapabil să răspundă 
solicitărilor de detalii lipsite de orice valoare pentru el. 

Altă întrebare : spiritele de evoluţie medie - odată restabilite după şocul 
morţii - cum văd ele natura fizică, fiinţele, lucrurile? Vettellini răspunde că 
acestea descoperă în natura însăşi, peisajele şi diversele scene, ca fiind de o 
frumuseţe infinit mai mare, pe care noi nu o putem concepe. În ceea ce 
priveşte fiinţele şi obiectele, ele văd totodată şi exteriorul, cât şi în interiorul 
lor. Pot obţine astfel o cunoaştere mai profundă, pe care noi nu o putem 
înţelege. Când se amestecă în viaţa noastră intimă, disting însă mai mult sau 
mai puţin clar situaţiile respective. Capacităţile lor individuale se dezvoltă în 
funcție de interesul pe care îl manifestă. 

Reine este epuizată; termin şedinţa. 

Şedinţa 101 — miercuri, 17 decembrie 1913 
(prietenul meu A.B. asistă la şedinţă) 


S-a spus că nici o şedinţă nu va fi repetarea alteia! Această a 10l-a şedinţă a 
fost chiar bizar de diferită faţă de celelalte o sută care au precedai-o. În fapt, 
nu a fost deloc o şedinţă şi chiar prin acest aspect ne-a adus elemente 
impresionante, cu totul neaşteptate. 

Reine este mai bine cu sănătatea şi e mai veselă decât în ultimul timp, 
însă o preocupă un lucru: azi dimineaţă, când poza la dra C.H., a văzut 
formându-se (tot în acea nişă întunecată din fundul atelierului) o materializare 
uşoară a lui Vettellini. Spre marea sa surpriză, în loc să se arate ca de obicei 
(capul bine format pe un bust ceţos), Maestrul i-a apărut - pentru a spune ` 
aşa - în picioare, cu trupul înfăşurat într-o mantie largă, un fel de pelerină 
italiană -, „ca unul care pleacă într-o călătorie”. Ea e convinsă că acea 
mantie (pe care nu a mai văzut-o niciodată înainte) avea o semnificaţie, un 
avertisment pe care ar fi trebuit să-l înţeleagă ; însă ea nu-şi dă seama ce 
poate fi. De altfel, viziunea a fost foarte scurtă, căci dra C.H. ridicându-se 
brusc, a trebuit să-şi îndrepte atenţia asupra ei. 

Începem la ora trei. Copila adoarme greu şi profund. După o anumită 
aşteptare, o chem şi îi cer să mă pună în legătură cu Vettellini. Dar ea nu 
răspunde. Las să mai treacă vreo câteva minute şi reiau tentativa ; de această 
dată insist. Atunci ea se ridică şi, văitându-se, zice: „Am plecat, îl caut...” 
şi cade iar în fotoliu... 

Profit pentru a-i chema pe soţia mea şi pe prietenul A.B. Apoi o magne- 
tizez din nou pe Reine şi reiau apelul meu, atingându-i şi mâna. De două ori 
o întreb unde se află, fără ca ea să pară că mă aude. În fine, la o a treia 
întrebare mai poruncitoare, îmi răspunde cu un fel de emoție: „Îl caut, îl 
caut pe Vettellini, însă nu găsesc nici măcar urme din fluidul lui!”. Ea nu 
ştie ce înseamnă asta : îl va mai căuta. Nici Morrow nu pare să fie aici. 

Îi spun să ceară informaţii de la vreun Spirit albastru, dar ea chiar nu mă 
aude... Trece o bucată de timp. Se ridică iar, priveşte în cameră, împrejurul 
ei, căutând în sus şi în jos. Apoi revine spre mine şi cu o nelinişte extremă 
îmi zice: „Nu-l găsesc nici pe Vettellini şi nici pe Morrow... ; însă e ceva 
ciudat... nu mai găsesc nici un Spirit”. A parcurs regiunile unde stau acestea 
de obicei, a urcat şi mai sus...; nu a văzut nici un Spirit..., nici unul. Îi 
repet să ceară informaţii de la vreun Spirit albastru, dar şi ea îmi repetă (şi 
cu neliniște) că nu există nimeni. Ce înseamnă aceasta? Da, vede multe 
Spirite inferioare roşii sau gri, care sunt în atmosferă, însă acestea nu ştiu 
nimic... Nu o pot informa. Se va reîntoarce. E total neliniştită: „De ce 
Vetteltini nu e aici? S-a supărat?” Mă roagă să o mai magnetizez puţin şi să 
o mai trimit să-l caute. Pleacă iar. După cinci-şase minute, iat-o revenită. 
Este cu totul îngrozită : „Întreg spaţiul e gol! Nu mai există nimeni! ”. . În 


NEMURIREA SUFLETULUI ŞI EVOLUȚIA LUI DUPĂ MOARTE 297 


acele sfere înalte care sunt străbătute de obicei de Spirite în activităţile lor, 
totul e mort. — „Ce înseamnă oare aceasta?” Şi stupefacţia pe care i-o 
produce acest mister îi atenuează neliniştea pe care o are în privinţa lui Vettellini. 

O trimit atunci la casa prietenului meu muzicianul, ca să încerce să-i 
descopere acolo pe Nicolo. Nici acesta nu este. Nici cea mai mică urmă de 
Spirit evoluat, nicăieri. Poate alte Spirite ar şti ceva? O trimit să-l caute pe 
tatăl meu. ÎI aduce imediat. ÎI întreb. Nu ştie nimic şi spune că nu simte 
nimic deosebit. Totuşi, a remarcat grupuri de Spirite - despre care crede că 
erau Spirite superioare - trecând repede prin atmosferă şi care se îndreptau 
în aceeaşi direcţie... Nu poate spune însă nimic în plus. 

Sperând să o calmez pe Reine, pe care o văd infricoşată, îi pun tatălui 
meu întrebări privind cercetările obişnuite : cum percepe el natura şi fiinţele ? 
Să aibă bunăvoința să-şi precizeze senzațiile actuale în comparaţie cu cele din 
timpul vieţii sale pământeşti. Răspunde că le vede aproape la fel, cu mici 
diferenţe faţă de cum le vedea în timpul vieţii. Totuşi, întotdeauna există 
puţină neclaritate în spaţiile interioare. În aer liber, se simte mai în largul lui 
şi distinge foarte clar diversele scene. În general, resimte o anumită tulburare 
când pătrunde într-o încăpere închisă. Crede insă că e din cauza fluidelor ce 
se află înăuntru..., dar nu ştie de ce. Face foarte bine diferența între zi şi 
noapte şi vede mai bine noaptea. Astfel, în atelierul meu, în timpul zilei, nu 
poate să perceapă bine tablourile mele, pe când noaptea le distinge foarte bine. 

Îi cer şi alte informaţii, însă, contrar felului său obişnuit de a fi, pare 
iritabil. Reine remarcă faptul că dânsul nu e chiar aşa de amabil: „Are aerul 
că se supără din nimic,..”. Atunci, eu îi mulțumesc... şi îi spun Reinei să 
meargă să-l caute pe cumnatul meu. 

Nu este în atelier. Merge în strada Barton, dar nici acolo nu este. Vreau 
să o trimit la atelierul lui din strada Saint Ferdinand, dar ea e epuizată şi 
demoralizată. - „Nu mai văd clar”, îmi spune dânsa. Nu mai insist. Să 
revină şi să se odihnească, aşa va fi mai bine. 

Dar imediat, disperarea lipsei Ghidului o cuprinde iarăşi. Acest mister o 
tulbură cu totul. - „Numai să nu-l fi pierdut! ”, exclamă ea. „Nu va mai veni 
niciodată. Asta-i poate din cauză că s-a supărat?” Încerc să o liniştesc ; nu 
ajută la nimic. Ea vrea să se reîntoarcă în înălțimi; însă nu mai are forţa să 
se degaje şi nu reuşeşte să iasă. Atunci, plângătoare, gemând, îl cheamă: 
„Vettellini... Vettellini...”. ÎI imploră: „Vettellini...? Oh, Vettellini ?”. Dar 
rugăminţile sale rămân fără efect... Atunci se adresează bunicului soţiei 
mele. Mai întâi încetişor, cu lacrimi în voce: „Morrow... Morrow ?”. Mereu 
nimic. Îşi întăreşte tonul rugăminţii, apoi se irită: „Morrow... Morrow; 
vino! vino! ”. În fine, iansează un ultim apel, vibrant, dramatic: „Morrow ! ” 
şi, epuizată, cade în fotoliu, pentru ca să se ridice ca mişcată de un resort, 
scoțând un strigăt de bucurie : „Ah, tu eşti! ”. Întinde mâinile către dânsul şi 
suspină prelung : „În fine, spune-ne ; spune-ne repede...”. 

Bătrânul nostru prieten a perceput apelul ei disperat. El e cel care a 
venit. Nu i-a fost uşor, dar trebuia să facă ceva ca să-i înceteze tulburarea. 
Veuellini a încercat azi dimineaţă să o avertizeze pe Reine de ceea ce se 
întâmpla, dar ea nu a înţeles. Ele însele (marile Spirite) au fost surprinse 
dintr-o dată de o stare extraordinară a curenților cosmici. Spaţiul interplanetar 
unde stau ele de obicei a fost - pentru a spune aşa — măturat de valuri de 
vibrații în contra cărora ele nu puteau lupta. A trebuit ca toate să se inalte, 
să se îndepărteze, pentru a se pune la adăpost. Vettellini nu putea absolut 
deloc să coboare la noi în aceste momente. Morrow a putut să vină aici 
fiindcă el are un corp mai greu, de forţă vibratorie mai puternică. Starea 
respectivă începuse de ieri şi se va prelungi şi mâine. S-ar părea că el 
consideră această stare ca o presiune, un semn precursor al marilor răsturnări 
care vor surveni pe pământul nostru. Însă noi nu trebuie să ne neliniştim. 
Întreaga influență extraordinară va înceta şi noi ne vom relua cercetările fără 
o altă pierdere decât întârzierea respectivă. Chiar în această seară, Vettellini 
va încerca să coboare rapid până la noi. Poate că această coborâre va fi 
posibilă către ora opt... 

Bunicul mai vorbeşte câteva momente, adresându-se în mod special nepoatei 
sale... foarte deprimată astăzi; apoi ne părăseşte. 

Discut cu Reine aceste incidente stranii. Ea a rămas foarte impresionată : 
„Ah, cât sunt de proastă când nu vine Vettellini al meu”, recunoaşte ea, dar 
începe iar să se îndoiască: „Numai dacă nu s-o fi supărat! ”. - Dânsa îi 
spusese bunicului: „Cel puţin, el nu se va pierde?”. Acesta i-a răspuns 
brusc: „Nici o teamă, nu se pierde”. 


* 


Soţia şi cu prietenul nostru ies din cameră şi eu începusem să o trezesc, 
când observ că plânge şi suspină ca o Magdalenă. - „Asta e din cauză că îl 
iubesc pe Vettellini al meu”, răspunde dânsa ia întrebarea mea, „şi mi-l 
teamă că-l pierd”. 

Mă forţez să o consolez, spunându-i că astăzi este a 10l-a şedinţă a 
noastră şi că ne-am gândit la o mică telebrare... Vettellini va găsi desigur 
mijlocul să ne facă o vizită... Atunci, îmi surâde cu faţa plină de lacgimi, şi 
redevine fericită. 


Şedinţa 102 -~ vineri, 19 decembrie 1913 


Vettellini se manifestă imediat ce copila a adormit şi după ce dânsa şi-a 
exprimat - într-o scenă delicioasă - bucuria de a-! regăsi în fine; el ne 
explică motivul absenței sale de miercuri. De fapt, Reine nu tradusese foarte 
exact gândirea bătrânului prieten. Curenţii cosmici s-au manifestat într-adevăr 
aşa cum a spus ea: vibrații măturătoare, conţinând semne precursoare ale 
teribilelor răsturnări, dar marile Spirite s-au îndepărtat de Pământ tocmai cu 

scopul de a le combate influența nefastă, unindu-se într-un imens efort 
comun ca să degaje Franţa şi să o sustragă un timp de la catastrofele care o 
ameninţă. 

La întrebarea mea : Pentru ce este această protecţie specială a Franței? , 
Veuellini răspunde că aceasta nu e o favoare sentimentală acordată france- 
zilor. - „Este o măsură utilă pentru evoluţia generală. Este mai bine ca 
Franţa să nu fie angajată încă de pe acum în furtună. Asta va fi mai bine 
pentru toate naţiunile. Însă vijelia nu-i decât îndepărtată ; dar nu înseamnă 
că va izbucni cu mai puţină forță. Va cădea un mare monarh. Se vede în 
semne. Va putea fi în februarie... sau mai târziu. În orice caz, timpul e 
aproape etc. 

Maestrul remarcă faptul că astăzi fluidul meu e foarte slab. Reine şi cu 
mine ajungem la capătul forțelor noastre... Din această cauză, în acest 
moment, nu va permite decât o singură vizită, aceea a femeii care a venit 
lunea trecută. Se va încheia cu dânsa, căci poate să-mi dea dovezile identităţii 
ei, pe care le doresc. 

ÎI rog atunci să o facă să vină imediat. 

Iat-o. De această dată s-a materializat bine. Reine o vede clar şi îmi 
descrie faţa şi aspectul ei general: „E înaltă, destul de slabă, foarte brunetă, 
ochi negri, trumoşi, nas lung. Un tip de evreică frumoasă”. 

Spiritul îmi confirmă numele său şi, la rugămintea mea, îl silabiseşte: 
B***. Prenumele ei e Jeanne. La moarte avea 47 de ani. Locuia în strada 
D***, numărul 3, etajul doi. Dar nu a murit acolo. A fost dusă la spital 
pentru o operaţie de apendicită, o apendicită infectată. După deces, trupul i-a 
fost dus direct la Besancon, locul ei natal. Fiul a însoţit-o. 

O întreb ce era soţul ei? E văduvă... ? Sau, dacă soţul trăieşte, de ce nu 
a condus-o el însuşi ? Răspunde că soțul trăieşte ; dar s-a despărțit de dânsul 
de mult timp. „Divorţată ?”, întreb eu. - „Nu”, precizează ea, „nu divorțată, 
ci separată”. Explică faptul că familia ei este foarte pioasă - cum de altfel a 
fost şi ea ~, însă mama ei o ameninţase că o va dezmoşteni dacă va divorța. 
Ea s-a supus, pentru fiul ei. 

O rog să-mi spună numele fiului, vârsta, situaţia. - „Fiul meu are 25 de 
ani; numele lui e Marcel. Este soldat la Besançon, în cavalerie, însă nu-mi 
amintesc în care regiment.” La observaţia mea că la 25 de ani trebuia să fie 
eliberat, răspunde că studiază pentru a deveni ofiţer. Acesta era un suflet 
foarte bun şi se iubeau mult amândoi. 

Doresc câteva informaţii precise despre soțul ei. Dânsa se înfurie puțin: 
„E un mizerabil, care m-a făcut tare nefericită ! ”. Era funcţionar şi om de 
afaceri. Ea a locuit de asemenea şi în strada F***, la numărul 15. 

Îi mulţumesc pentru informaţii sale, deja foarte utile... Însă o întreb dacă 
ar vrea să-mi dea în plus câteva detalii intime din viaţa sa, vreun fapt 
caracteristic care nu ar fi cunoscut şi despre care aş putea să găsesc vreo 


300 P.-E. CORNILLIER 


urmă. Ea trebuie să înţeleagă importanţa ce ar avea-o pentru mine. Vrea să 
spună ceva deosebit pentru opera noastră? 

Îmi răspunde că dacă mă angajez pe cuvânt de onoare că voi păstra 
secretul, adică să nu-i spun numele în carte, ea îmi va dezvălui lucrul cel mai 
grav şi mai intim din viaţa sa. Îmi iau angajamentul pe care mi l-a cerut. 
Atunci îmi spune următoarele: „Am avut ca prieten un preot. El m-a ajutat 
să-mi cresc fiul. A trebuit să învăţ meseria de modistă, după separarea de 
soţul meu. Aveam 24 de ani... Acesta m-a ajutat mult şi eu am reuşit”. 

O întreb dacă preotul respectiv, „prietenul”, mai era încă amestecat în 
viaţa ei şi în ultimul timp? Ea răspunde : „Oh, da... a fost tare îndurerat la 
moartea mea !”. 

O rog să-mi spună şi impresiile sale de după deces. A fost surprinsă de 
viaţa astrală atât de diferită - fără îndoială - de ceea ce credea că va găsi, 
fiindcă era o bună catolică? Răspunde că, desigur, a fost surprinsă! Mai 
întâi, a fost surprinsă că nu I-a găsit pe Dumnezeu - acel Dumnezeu în care 
credea dânsa, dar şi-a revenit repede, înțelegând că aici situaţia era alta. 
Acum e fericită? - „Oh, da”, exclamă ea, „mult mai fericită decât în viaţă ! 
Nu mai am griji, sunt liniştită”. A găsit chiar şi câţiva prieteni ai familiei sale etc. 

La întrebările mele răspunde că vede lumea noastră fizică la fel ca atunci 
când era în viaţă, însă mai puţin clar. 

Rămâne aproape tot timpul la Paris. ÎI iubeşte mult. Merge foarte des în 
biserici : îi plac mereu. Nu mai crede ca înainte, dar „cinstește cultul”... etc. 

Îi propun din nou să o ajut sau să-i îndeplinesc vreo dorinţă pe care ar 
avea-o. Îmi răspunde că nu are nici o dorinţă deosebită. E fericită; nu pot 
face nimic pentru dânsa. Atunci îi mulțumesc. Ea pleacă. 


* 


22 decembrie 1913 


Intercalez aici rezultatu! cercetărilor mele privind informaţiile date de 
acest Spirit. 

Am putut verifica şi controla informaţiile furnizate de dna B. Totul, 
absolut totul este exact, în toate punctele. 

Printr-o întâmplare destul de curioasă, soţia mea a putut chiar gă obțină — 
ceea ce nu speram deloc să pot verifica - dovada existenţei unui preot în viaţa 
intimă a acestei femei. Iată cum: dna B., fiind modistă, avea o clientă fidelă 
pe o doamnă americană şi portăreasa casei a crezut că o recunoaşte pe aceasta 
în soţia mea (care este americană şi care rămăsese în umbră, la intrare). 
Drept urmare, a început imediat să-i vorbească deschis despre dna B. ; doar 
după o bună bucată de timp şi-a văzut confuzia, atunci când a întrebat-o pe soţie 
dacă mai locuieşte în strada Alphonse de Neuville; însă confuzia a fost 
binevenită pentru verificarea noastră. (Prietenul preot ~ pe care portăreasa îl 
numea „domnul abate” - era considerat în clădire ca fiind fratele vitreg al 
dnei B.). 

Revin acum asupra unui incident mai vechi, rămas confuz în gândirea 
mea, şi îl rog pe Vettellini să mi-l explice : când - la şedinţa 39 - l-am evocat 
pe sculptorul Charles L., datorită evoluţiei sale înalte, acesta nu a putut să se 
manifeste şi să comunice cu uşurinţă. Reine nu putea nici măcar să-l vadă şi 
nici să-l înţeleagă. Faptul este în totală concordanță cu învăţătura dată cu 
privire la Spiritele ce aparţin unei sfere superioare. Însă, față de amintirile 
mele, Charles L. se pare că nu a putut comunica mai uşor nici cu Ghidul 
nostru, care era de faţă. Cum este deci posibil ca Vettellini - Spirit alb, după 
cum ştim — nu a putut să înțeleagă un alt Spirit alb, chiar presupunându-l pe 
acesta ultimul ca fiind de o evoluţie superioară lui? 

Maestrul răspunde în mod simplu că, pentru a cobori până la noi şi a avea 
posibilitatea rămânerii trei-patru ore în atmosfera noastră grea, el este obligat 
să se pună într-o stare specială, înconjurându-se cu substanţe greoaie, cu 
fluide dense - într-un fel materializându-se - şi prin aceasta el este separat 
chiar cu totul de Spiritele din categoria sa. Are ca o cuirasă care îl înfăşoară 
(Reine îl compară cu un scufundător îmbrăcat în costum de scafandru), care 
îl lipseşte temporar de posibilităţile sale normale de comunicare. 

Această explicaţie este cu atât mai plauzibilă, cu cât anumite incidente 
survenite la Saint Lunaire vin să dovedească direct că nu e o explicaţie abil 
inventată, de circumstanţă. Îmi aduc aminte, într-adevăr, că la două şedinţe 
diferite - de astă-vară - Reine ne anunţase că bătrânul prieten din America 
era acolo, dar că nu vroia să se apropie prea mult şi nici să comunice; 
aceasta din cauză că avea de îndeplinit după aceea o misiune la Spiritele albe 
şi deci nu se putea pune în situaţia necesară intrării în legătură cu noi. 
Îmbrăcarea l-ar fi îngreunat prea mult şi nu şi-ar mai fi putut îndeplini 
misiunea. 

* 


Reiau acum problema sinuciderii şi îi reamintesc lui Vettellini că el ne-a 
afirmat categoric altă dată că sinucigaşii, fără excepţie, se pun într-o situaţie 
rea. Atunci, cum de a părut să spună Reine, întâmplător, că acest act ar servi 
uneori evoluţiei? Reine îşi ascultă Ghidul şi apoi se întoarce spre mine: 
„Bine, iarăşi am tradus rău ! Sinuciderea este întotdeauna o oprire în evoluție 
şi este o oprire penibilă, producând suferinţe. Sinucigaşul rătăceşte în întu- 
neric şi în vid, fără a înţelege... şi asta uneori un timp infinit”. 

Eu observ că anumite sinucideri pot fi decise din voinţa de sacrificiu 
personal, pentru ca fiinţe dragi să poată fi salvate etc. Vettellini răspunde că 
întotdeauna este o oprire în evoluţie, în toate cazurile. Însă când actul a fost 
comis cu un scop lăudabil, Spiritele superioare ţin cont la reluarea evoluţiei 
normale. 

Vorbim acum despre publicarea acestor dări de seamă ale şedinjelor. 
Vetteilini spune că eu trebuie să decid asupra unor detalii. Fiind în viaţă, pot 

să înţeleg mai bine avantajul unui anumit mod de prezentare a operei noastre. 
Totuşi, lui i se pare că un volum prea mare va înspăimânta. De ce să nu fac 
două volume ? (Aici Reine se opreşte şi întreabă : „Două, ce? Tomuri. Două 
tomuri? Ce înseamnă astea? Daa, aceasta nu mă priveşte... ; dl Cornillier 
înţelege...”. Şi-atunci, supărată, mormăie : „Tom, tom... e un nume de câine”. 

Reine vorbeşte acum despre visele sale şi profit pentru a-i exprima lui 
Vettellini uimirea mea faţă de această putere extraordinară a Spiritelor înalte 
de a modifica destinele individuale. Cum pot ele să decidă aşa, deodată, în 
urma unor împrejurări oarecare - cum ar fi de exemplu starea de stagnare a 
unui încarnat sau, din contra, progresele sale evolutive rapide etc. - să 
scurteze viaţa acelui încarnat sau să i-o prelungească ? Acest fapt mi se pare 
de un tragism atât de grav, cu consecinţe atât de formidabile în principiu şi 
în repercusiunile practice, încât sunt surprins că în aşa ceva poate să existe o 
decizie şi o judecată personale ale unuia sau mai multor Spirite, oricât de 
superioare ar fi ele. 

Maestrul spune că Spiritele Judecătoare nu se pot înşela. Modificările pe 
care ele le aduc destinului sunt întotdeauna in folosul evoluţiei încarnatului, 
precum şi a celor din jurul său. De exemplu, destinul norma! al Reinei (faţă 
de influenţele ei planetare) a fost deja modificat de două ori în cursul 
asocierii noastre. Ea trebuia să moară de foarte tânără. Însă ca urmare a 
rolului ei în operă, viaţa i-a fost prelungită într-o primă instanţă. Şi acum, 
pentru devotamentul ei şi de asemenea, ca o reacţie la avantajele pe care alţii 
le vor avea datorită devotamentului respectiv, va mai trăi pentru a fi fericită 
şi ea însăşi. Dânsa doreşte acest lucru şi i se acordă satisfacţie. De altfel, prin 
prelungirea vieţii sale, evoluția fiinţelor din mediul ei va fi în&ă activată. 


Luni, 22 decembrie 1913 


Reine mă anunţă că un mesaj al lui Vettellini a prevenit-o azi dimineaţă să 
nu facem şedinţa. Hotărăsc să consultăm masa, care loveşte: „Interzic 
şedinţele în această săptămână ; sunteţi prea obosiţi”. 


Şedinţa 103 - luni, 29 decembrie1913 


Am putut să văd câtă dreptate a avut Vettellini să interzică şădinţele din 
săptămâna trecută. Oboseala mea era atât de mare, încât în toate zilele din 
urmă, în mod sigur, nu aş fi putut să magnetizez. 

Reluăm astăzi, ca de obicei, la ora trei, şi, imediat, Reine adoarme 
profund. Maestrul se arată foarte repede şi îmi spune că suntem încă prea 
slabi pentru a avea în aceste momente un al doilea Spirit recunoscut care să 
trebuiască să se identifice. Contactul cu vibrații noi ar conduce la cea mai 
mare oboseală, nu numai pentru medium, dar de asemenea şi pentru mine, 
căci Reine ar trebui să ia mai mult din forțele mele ca să reziste mai bine. Şi 
astăzi încă, este de preferat să ne mulţumim cu a sta de vorbă. 

Îi cer mai întâi părerea cu privire la doctorul Geley, care a citit nu demult 
dările de seamă ale acestor şedinţe şi care m-a rugat - cu titlu de experienţă 
-= să-i pun câteva întrebări lui Vettellini. Dintre acestea voi reda două întrebări 
care prezintă un interes de ordin general. 

În primul rând: ce semnificaţie are acest fel de idee-imagine care îi 
obsedează memoria lui G., de când el este conştient!: se vede - şi înţelege 
că aceasta este înainte de naşterea sa - înconjurat de un grup de figuri albe 
şi luminoase, care îl însoțesc şi îl duc până într-un anumit punct din Spaţiu. 
Acolo, aceste... fantome luminoase îl încurajează şi apoi îi spun la revedere. 
Atunci, el are senzaţia că este prins într-un fel de vârtej şi cade într-un abis. 
Şi totul se termină; îşi pierde întreaga conştienţă. Începând din copilărie, 
atât de departe cât îl poate duce gândul, a avut această viziune. Şi de când a 
putut să se exprime şi să vorbească, întreba unde şi când s-a întâmplat acest 
fapt etc. Natural, tatăl său şi mama sa l-au tratat drept un copil cam sărit la 
minte şi-i tot îndemnau să se ducă la joacă mai bine decât să tot viseze ceva 
aşa de stupid. Însă copilul şi-a păstrat obsesia, care l-a urmărit de-a lungul 
întregii vieţi. Şi acum mai vede scena stranie şi, în ciuda raţiunii sale, o 
resimte ca pe o realitate. 

Vettellini (care luase contact cu doctorul aici, în timpul vizitei sale) îmi 
spune că e o amintire persistentă referitoare la ce i s-a întâmplat în momentele 
reîncarnării sale. Actuala reîncarnare a fost voluntară şi a fost aleasă de 
comun acord între Spiritele superioare şi el, pentru ca dânsul să poată obține, 
printr-o viaţă nouă, ceea ce încă îi mai lipsea. Viaţa sa anterioară i-a fost 
deosebit de importantă şi l-a condus la un bun grad de evoluţie. A rămas însă 
foarte puțin timp în Astral şi a venit în mod voluntar pentru a termina dintr-o 
dată cu revenirile, având de altfel puţin de obținut aici. Este o viaţă de repaus 
relativ cea pe care o are actualmente, şi îi va fi îndeajuns. Este ultima sa 
existenţă terestră; nu se va mai reincarna. 

În al doilea rând: Vettellini poate să prevadă viitorul Islamului ? Răspuns: 

„În viitor va fi o dezvoltare prodigioasă a popoarelor islamice. Însă noi nu o 
vom vedea (sau o vom vedea din cealaltă parte). Ceea ce vom mai apuca să 
vedem va fi, din contra, o scădere a influenţei lor şi a puterii lor politice şi 
războinice. Însă ele pot aştepta ; timpul le aparţine. Va veni însă momentul în 
care popoarele Islamului se vor uni, se vor ridica şi vor alunga toate 
elementele străine”. 

Vettellini remarcă însă că nu trebuie confundată revolta musulmanilor 
supuşi jugului francez şi englez din colonii - revoltă care le-ar putea reda 
teritorii cucerite şi o independenţă relativă - cu această expansiune extra- 
ordinară a raselor islamice. 


1. În primele două ediţii ale aceste cărţi am crezut că trebuia să ascund personalitatea 
doctorului Geley - preşedintele Institutului de metapsihică din Paris -, însă după 
moartea lui profesorul Santoliquide a prezentat o lungă expunere a acestui fapt, 
astfel că rezerva mea nu mai are nici un motiv să fie menţinută. 

Întreb dacă rasa slavă nu este chemată şi ea, de asemenea, la o dezvoltare 
considerabilă? Vettellini spune că siavii vor fi greu încercaţi. Ei se vor îneca 
în sânge ; însă fiind cu totul diferiţi de rasele latine şi galice, vor rezista prin 
număr. Totuşi, centrul de putere mondială va trece în viitor din Europa în 
Asia etc. 


+ 


Cu toată recomandarea făcută la începutul şedinţei, am dorinţa vie de a 
vorbi cu Henri; Vetiellini se opune însă în mod ferm... spunându-mi că 
Reine ar suferi. De altfel, cumnatul Henri nu a putut să pătrundă încă în 
atelierul său. Strada şi casa îi sunt acum familiare, însă fluide rele - fluide 
dense şi puternice, pe care în starea lui actuală nu le poate domina - îl 
împiedică să intre. Nu trebuie să-i ajutăm, căci eforturile pe care le face, 
această muncă penibilă,... este cea mai bună activitate pentru el. Pătrunderea 
în atelierul său, atât de plin de amintiri, îl va impresiona puternic şi va 
provoca fără îndoială trezirea sa. Nu trebuie decât să avem răbdare. 

x 


Vroiam să fiu sigur că nu am greşit scriind că toți copiii născuţi morţi sunt 
Spirite de evoluţie înaltă. E un fapt absolut? Nu există excepţii? Vettellini 
răspunde că e ceva absolut. - „Toţi copiii morţi la naştere, la termen sau 
înainte de termen, printr-un accident sau o operaţie medicală etc., toţi, fără 
excepţie, sunt Spirite de evoluţie înaltă, cărora le lipsea un punct, o ntstemată 
la coroana lor... şi care astfel au câştigat-o. Căci această încătuşare in 
materie, această aspirare în materie este una dintre cele mai penibile încercări 
pentru Spiritul conştient. Când copilul trăieşte câteva săptămâni, câteva luni 
sau câţiva ani, înseamnă că nivelul lui de evoluţie este ceva mai redus şi are 
mai mult de obţinut. Niciodată nu există hazard în astfel de cazuri: naştere 
înainte de termen, accident mortal, idiotism etc. Totul este proiectat şi 
determinat în vederea evoluţiei.” 

Acest răspuns mă readuce din nou la o idee care mă obsedează formi- 
dabila putere ce o au marile Spirite de a se atinge de viaţa unei fiinţe... Nu 
se pot înşela ele... niciodată ? 

Vettellini spune: „Nu, ele nu se pot înşela”. Şi adaugă: „Nu încercaţi să 
înţelegeţi ceea ce vă este atât de superior faţă de posibilităţile pe care le aveţi 
acum. Această putere a marilor Spirite vă uimeşte şi vă îngrozeşte, şi totuşi 
aceasta nu e încă nimic... e mult mai puţin, în orice caz, în comparaţie cu 
ceea ce pot ele în realitate. Deja, în ceea ce v-am învăţat există multe puncte 
care le vor da anumitor oameni certitudinea că sunteţi un nebun. Însă 
dumneavoastră puteţi înțelege... sau cel puţin să simţiţi realitatea celor pe 
care vi le-am destăinuit până acum. Ei bine, toate acestea sunt un nimic, un 
nimic faţă de ce aş putea să vă dezvălui... Însă am spus destul. Mai întâi, 
pentru că acestea sunt aproape de limita voastră de înțelegere, iar apoi, 

pentru că ar răpi întreaga valoare a ceea ce - în comunicările mele - poate fi 
considerat ca raţional. Ar fi deci un motiv de neîncredere... Şi dumneata 
însuţi ai pierde terenul...”. 

* 


M-am decis să încerc a doua oară evocarea Spiritului care venise la 
şedinţa 51 şi care dăduse un rezultat atât de nesatisfăcător (poate datorită 
prezenţei - foarte tulburătoare pentru medium - a prietenului meu B., fiul 
Spiritului evocat). I-am cerut astfel lui B. să-mi încredinţeze o şuviţă de păr 
provenind de la tatăl său, pentru ca să i-o dau din nou Reinei la una din 
şedinţele noastre intime, fiind foarte curios să văd dacă - la o distanţă de 
şapte luni - evocarea ar fi avut aceleaşi rezultate. 

Şi astăzi, fără a vrea să împing experienţa până ta capăt - fiindcă Ghidul 
interzisese venirea vreunui nou Spirit — îi dau Reinei pacheţelul cu şuviţa 
respectivă, spunându-i să ia contact cu fluidul specific. Ea constată că ar 
cunoaşte acest fluid. L-a mai avut..., dar nu-i place. Nu-i rău..., însă nu e 
evoluat... şi, în fine, nu-i place. Vettellini intervine, spunând că este inutil să 
meargă să caute Spiritul. Astăzi nu vom obţine nimic în plus... şi nici peste 
un an, faţă de prima dată. Acesta este permanent şi va fi întotdeauna în 
inconştienţă. 

i explic că vroiam să reînnoiesc experienţa, întrucât am motive să cred că 
era un om foarte cultivat. Şi mi se pare inadmisibil ca, după treizeci de ani 
de când e mort, el să fie cufundat mereu într-o stare de comă, neştiind nici 
măcar dacă a fost bărbat sau femeie ! 

Vettellini răspunde că în acest caz nu e deloc anormal, aşa cum cred eu. 
În Astral, timpul nu contează. Treizeci de ani este pentru noi o perioadă 
importantă. Însă pentru un dezcarnat, aceasta nu este nici puţin şi nici 
mult... Motivul pentru care acest Spirit nu se trezeşte este faptul că e un 
Spirit începător. El se va încarna orbește, supunându-se antrenării în valul de 
încarnare căruia îi aparţine. A avut numai câteva vieţi omeneşti, însă ultimul 
trup al său era de o constituţie atât de perfectă, „încât, cu un mic impuls, el 
mergea singur”, spune Reine. Dar în Astral el nu poate înțelege nimic. Íi 
trebuie viaţă terestră ca să evolueze. Şi noi am fost ca dânsul... la acelaşi 
nivel. Fiecare la rândul său... 

Remarc că s-ar produce o mare tulburare în ordinea socială dacă i-am 
considera pe indivizi din acest punct de vedere! De altfel, există vreun 
criteriu pentru a aprecia nivelul de evoluţie al fiinţelor care ne înconjoară? 
Cum am putea identifica semnele caracteristice ale gradului de evoluţie ale 
unui Spirit încarnat? 

„in afară de recunoaşterea prin intuiţie - recunoaştere de la spirit la 
Spirit -, există multe semne exterioare ale evoluţiei, spune Vetiellini. Vă 
indic două sau trei. În primul rând: bunătatea. Însă acea bunătate care 
înţelege, o indulgență pentru altul, pornită dintr-o cunoaştere profundă a 

sufletului omenesc. Această bunătate este inteligentă... şi vede totodată şi 
necesitatea sancţiunilor şi a severităţii. Bunătatea-Severitare va fi deci un 
semn de reţinut. În ai doilea rând: interesul pentru cei umili, pentru cei 
mici, pentru cei slabi. Interes care este însoţit, în mod necesar, de dispreţuirea 
reuşitei sociale şi a ambițiilor pentru onoruri şi poziţii bune. În fine, o 
deplină preocupare pentru misterul Lumii de Dincolo. Orice atracţie pentru 
frământările filosofice, orice efort pentru a pătrunde în umbra astrală, aceasta 
este evoluţia însăşi!” 

Întreb dacă relaţiile pe care le avem în aceste momente cu Lumea de 
Dincolo nu sunt cumva, într-un anume fel, anormale şi contrare legii naturale ? 

„Desigur”, răspunde Venellini. „Toate comunicările, învăţăturile, orice 
influenţă la zi vor înceta atunci când majoritatea pământenilor vor fi regăsit 
credinţa simplă, dar sigură, în supraviețuirea după moarte. Dacă Mate- 
rialismul ar triumfa, ar sfârşi prin a provoca nu numai o oprire în evoluţie, 
ci chiar şi o reîntoarcere către barbarie şi animalism. Tocmai pentru a înfrâna 
acest recul, Spiritele s-au decis să se manifeste ici şi colo, aprinzând din loc 
în loc anumite lumini care să îndrume omenirea...” 

„Însă remarcaţi”, reia Reine, „Spiritele nu vor să ne ajute prea mult. Se 
spune adesea: dacă Spiritele există şi se pot manifesta... ei bine, n-au decât 
să o facă deschis şi atunci toată lumea va crede. Dar tocmai acest lucru nu le 
este permis. Dezvăluirea benevolă a misterului, cunoaşterea dată de-a gata 
nu ar face să avanseze cu nimic spiritualitatea ființelor. Fiecare trebuie să 
facă eforturi şi să-şi cucerească evoluţia proprie”. 

Vreau să notez acum o apreciere interesantă, care se leagă de problema 
destinului şi a previziunilor pe care le pot avea Spiritele. Faţă de anumite 
exprimări ale lui Vettellini şi de mai multe incidente din cursul şedinţelor, mi 
se părea evident că Maestrul nu putea să cunoască dinainte, cu siguranţă, 
realizarea proiectelor sale şi că - deşi este un Spirit superior -, a trebuit să 
ţină cont şi de neprevăzut. Făcându-i această remarcă, dânsul răspunde că, 
într-adevăr, în nici un moment al punerii în practică a planului său nu a fost 
sigur de rezultat. Nu îi era permis să cunoască viitorul propriei ste opere. 
Nu a putut decât să studieze terenul“şi să ia măsurile necesare. Astfel, mai 
întâi ne-a analizat fluidele noastre. Aceasta era una dintre bazele esenţiale. 
"Trebuia ca fluidele noastre - cu toată diferenţa lor - să poată să se combine 
şi să se asocieze, fără să se afecteze prea mult unul pe altul. Apoi a analizat 
gradul nostru de evoluţie, de asemenea un element primordial. După aceea 
au urmat chestiunile neesenţiale - însă foarte importante - ale situaţiei 
personale, ale anturajului, ale libertăţii de acţiune etc. Bine studiate, toate 
acestea i-au permis să-şi formeze o convingere, dar nu şi o certitudine. Partea 
de neprevăzut rămânea însă considerabilă : sănătatea noastră, circumstanţele 
ambiante, liberul nostru arbitru etc. 

S-a putut vedea că sănătatea mediumului şi chiar şi a mea au fost cauzele 
unei renunţări totale în privinţa fenomenelor fizice, în timp ce extraordinarul 


NEMURIREA SUFLETULUI ŞI EVOLUȚIA LUI DUPĂ MOARTE 307 


devotament ale Reinei şi perseverența mea au permis o dezvoltare neașteptată 
a comunicărilor intelectuale şi a legăturilor cu Spirite superioare. La început 
Je prevăzuse într-atât de puţin pe acestea, încât planul său era să o facă pe 
Reine să scrie mediumnic întreaga învăţătură pe care am cules-o în cursul 
şedinţelor 1, Ela crezut de asemenea în posibilitatea realizării materializărilor 
şi a urmăririi încarnărilor, aspecte pe care a trebuit să le abandoneze pentru 
a nu o ucide pe biata copilă... 


Şedinţa 104 — miercuri, 31 decembrie 1913 


Reine soseşte târziu şi e foarte suferindă. Nevralgiile sale, care nu au încetat 
de atâtea zile, o ţin într-o stare de enervare extremă. Îmi spune că ieri s-a 
simţit îndemnată să lucreze cu masa, însă, deşi aceasta a răspuns imediat la 
contactul mâinilor sale, nu a putut continua mai mult de două minute; 
aceasta a adus-o la exasperare! E sigură că transmiterea trebuia să fie 
importantă, însă ea nu a mai putut sta pe scaun; suferea prea tare. 

O adorm totuşi destul de bine, făcând pasele mai mult timp decât de 
obicei. Vettellini vine imediat şi vrea să vorbească, însă Reine îl aude slab şi 
nu înţelege. Atunci Maestrul schimbă procedeul de comunicare, căci, după o 
aşteptare, se pare că a intervenit o modificare. Evident, nu mai este ea cea 
care transmite după ce a ascultat, ci este El cel care vorbeşte direct, folosind 
organele Reinei... a cărei voce s-a schimbat complet ~ fiind acum dură şi 
aspră. Cuvintele sunt emise prin şocuri, cu un fel de brutalitate: „Pierre”, 
spune vocea, „interzic orice şedinţă în cursul lunii ianuarie. Amândoi sunteţi 
prea suferinzi. Înţelege bine: vei avea dovezile pe care le doreşti, în orice 
caz. Le-am promis şi sunt pregătite. Gândeam să terminăm în câteva şedinţe, 
dar Reine se află la punctul în care, pentru un vas, doar o picătură în plus l-ar 
face să se reverse. Acum repausul o va reface mai uşor ; dacă merg însă mai 
departe, sănătatea ei poate fi afectată profund. Aşteptând, lucrează la carte ; 
voi fi cu tine. În caz de dificultate, foloseşte masa...” etc. 

După un scurt repaus dat mediumului, el reia: „Când am început să o 
folosesc pe Reine, ştiam că ea era suferindă ; dar ţi-am ascuns acest lucru, 
căci atunci nu ai mai fi vrut să continuăm şi opera trebuia făcută. De altfel, 
prin aceasta se realizează şi evoluţia voastră, a ambilor. Însă nu trebuie să 
mergem până la ireparabil. Cele opt zile de repaus pe care le-a avut în 
ultimul timp nu i-au schimbat starea nervoasă. Aceasta ne arată că este 
vremea să ne oprim. O lună nu va fi prea mult. Însă eu nu vă voi părăsi ; voi 
fi aici, ajutându-vă şi activându-vă. Întreabă-mă cu voce tare, lucrând la 
masă, ca şi cum ai fi singur; Reine nu-şi va aminti”. 

Fără să-l întreb, îmi vorbeşte despre Henri - pentru a mă linişti, îmi 
spune el. „Cumnatul încă nu şi-a găsit atelierul ; însă a intrat acasă, la soţie, 


1. Despre acest subiect, a se vedea la şedinţa 15. 

vrând ca de acolo să plece către atelier...” Aici survin aprecieri extrem de 
curioase - şi de asemenea, pe cât de neaşteptate, pe atât de profunde - 
privind sentimentele simţite de Henri când a reluat contactul cu soţia şi cu 
fiicele sale. (Caracterul intim al acestor sentimente nu-mi permite să le redau 
în aceste pagini.) Vettellini conchide: „Toate aceste emoţii sunt foarte bune 
pentru trezirea conştiinţei lui”. 

De altfel, Henri a făcut un pas mare. Acum fiind mai activ, pleacă şi vine 
în permanenţă, rămânând aici doar noaptea. Şi, uneori, Vettellini e cel care 
îl face să revină, pentru ca el să menţină bine contactul cu noi... 

Transmiterea directă s-a terminat. Reine pare să iasă din toropeala sa şi 
imediat vorbeşte din partea ei, arătând că a fost impresionată de punctul 
principal al comunicării. - „De ce vrei să opreşti şedinţele, Vettellini? Nu, 
eu nu sunt bolnavă...” Discută şi, prin spusele şi replicile sale, ne dezvăluie 
incidente şi sentimente mişcătoare. Ieri, de exemplu, când suferea atât de 
mult, i s-a adresat lui Vettellini „ca bunului Dumnezeu”, cerându-i să o ajute 
să sufere, luându-i suferinţele etc. Vettellini îi reaminteşte însă acest fapt, 
tocmai pentru a-i dovedi că este necesar să se oprească şi să se odihnească. 
Ea sfârşeşte prin a accepta şi, îndurerată cu totul, se întoarce spre mine: 
„Da, un altul, chiar un mare Spirit, nu ar fi ezitat să-mi distrugă sănătatea 
pentru a obține rezultatul urmărit. Am realizat într-un an, ceea ce ar fi 
necesitat cel puţin trei ani. Trebuia ca sănătatea mea să sufere, însă vedeţi cât 
de atent a acţionat el!”. 

Aici Vetteilini intervine. Pare să imprumute din nou coardele vocale ale 
Reinei pentru a pronunţa cu un fel de gravitate nobilă, greu de înţeles pentru 
cine nu a fost de faţă: „Eu nu trebuie să fac decât binele...”. Şi apoi, cu 
multă blândeţe, mai adaugă: „De altfel, şi voi de asemenea...”, 

Incidentele se înmulţesc însă ; dar cum să le povestesc pe toate? Reine ne 
explică sentimentele pe care le are pentru Ghidul ei, frica pe care o simte faţă 
de el când e în stare trează, şiretlicurile pe care le foloseşte uneori pentru a 
se înşela pe ea însăşi şi a-şi crea o certitudine fictivă că el nu o vede făcând 
cutare sau cutare lucru. O anumită, poveste a spălatului geamurilor e de 
nedescris! Vettellini o oprise categoric să mai spele - rufe sau în locuinţă - 
şi eu îi transmisesem această interdicţie. Ea ştie deci bine că nu trebuie să 
spele geamurile ferestrelor. — „Dar ele erau murdare. Atunci... cu atât mai 
rău! Poate că el n-o fi totuşi mereu aici ca să mă supravegheze.” Dar, 
imediat ce a început să le spele pe exterior, Reine i-a simţit suflul lui 
Vettellini, a cărui semnificație a înţeles-o bine. Însă, fiind hotărâtă, îşi spuse 
cu jumătate de voce: „Da, ăsta e aerul”, şi a continuat. Dar un nou 
avertisment, mai poruncitor, a făcut-o să intre repede în interior şi să închidă 
fereastra. Fiind rebelă însă, ea gândi : „În orice caz, pot foarte bine să le spăl 
la interior. Asta nu-mi va face rău”. Şi s-a apucat iar de treabă. Şi iar din nou 
un suflu şi incă o nouă autoînşelare către ea însăşi: „Da... ăsta e curentul 

care vine de la uşă”. Dar imediat, mica Reine a coborât grăbită de pe scaunul 
pe care se urcase, a pus de-o parte vasul cu apă şi buretele şi, cu spatele 
încovoiat şi genunchii tremurând, s-a refugiat într-un fotoliu: capul Maes- 
trului, cu o privire aspră, sprâncene încruntate, îi apăruse prin geam. Acum 
râde şi mărturiseşte : „Ştiam bine că nu era vântul”. 

Vorbim despre ziua de mâine, 1 ianuarie 1914. Reine va veni cu Achille 
să ne ureze un an bun. li spun că vom fi mulţumiţi de acest fapt şi adaug 
râzând: „Mi-ar părea mai bine să-i ureze lui Veuellini, însă, fără îndoială, 
lui îi sunt destul de indiferente începutul şi sfârşitul de an”. Dar dânsul 
replică vioi că nu îi este deloc indiferentă exprimarea unei afecţiuni şi a unor 
mulțumiri. Manifestările de simpatie îl fac fericit. Mâine va fi aici. Putem 
să-i oferim gândurile noastre. Şi după câteva momente, timp în care noi am 
rămas pe gânduri, el pronunţă lent: „Nu sunt eu viu printre voi ?”. 

Scrisul meu nu poate să facă înţeleasă duioşia nobilă exprimată prin 
aceste cuvinte. O emoție profundă ne lasă tăcuţi... El adaugă: „Cea mai 
mare satisfacție a mea este încrederea voastră. Da, eu știu că o aveţi”. 


* 


Bătrânul nostru prieten este aici. A venit, ştiind că, pentru moment, era 
ultima noastră şedinţă. Vorbeşte cu nepoata sa. 

Vettellini reia apoi discuţia ca să-mi facă diverse recomandări privind 
sănătatea Reinei etc. După aceea, vorbind pe ocolite, revine în privinţa 
destinelor noastre... - „Veţi vedea realizarea cărții; va trebui să o apăraţi.” 
Reine face o remarcă: „Trebuie ca dumneavoastră să fiţi acela. Eu sunt prea 
mică... Ce-aş putea face eu ?”. 

Ghidul îmi recomandă ca, înainte de trezire, să-i fac Reinei o sugestie 
puternică şi poruncitoare, ca să nu mai umble noaptea - în cursul ieşirilor ei 
fluidice - pentru a încerca să descopere destinele noastre, citind semnele 
aduse de curenţii cosmici. Ea se complace acum în astfel de căutări. Ceea ce 
descoperă se amestecă însă cu visele sale organice şi la trezire este tulburată 
profund. Acestea nu folosesc la nimic. Trebuie să-i dau ordin să rămână 
liniştită în toată această, lună ! de repaus. 

Vorbesc despre anumite manifestări pe care le simt sau le văd acum, 
aproape în fiecare seară, imediat ce am făcut întuneric în camera mea. Sunt 
scântei şi fosforescenţe sau chiar aglomerări de materie uşor luminoasă care 
se condensează în jurul unui punct central, foarte strălucitor; uneori sunt şi 
un fel de valuri de aer cu o anumită luminozitate. De asemenea, foarte des - 
şi aceasta în plină zi, în principal când lucrez —, simt pe faţă sau pe mâini un 
suflu răcoros şi umed, în general pe partea stângă, hârşâituri pe perna mea 


1. L-am făcut Reinei sugestionarea cât mai poruncitor posibil şi de-atunci ea nu mai 
visează deloc. În 12 şi 16 ianuarie, dânsa mi-a spus că era foarte mirată că, dacă 
înainte avea mereu capul obosit de vise, acum nu mai visează nimic. 

sau pe perete. Reine spune că poate voi reuşi să văd capul materializat al lui 
Vettellini, căci aşa au început şi la ea viziunile în stare de veghe. 

Explicându-mi senzațiile ei, foloseşte cuvântul „condensat”, dar apoi se 
opreşte, total surprinsă. Vettellini e cel care i-a întrerupt fraza printr-un 
hohot de râs, remarcând: „Condensat! Pe cuvântul meu! Tu nu ştii ce 
înseamnă acest lucru”. Reine se revoltă supărată. Mai întâi, ea poate să 
folosească foarte bine cuvintele pe care le vrea... Şi apoi, ce? „Condensat”, 
aceasta înseamă „aducere împreună”. — Ştia ea bine... 


Această şedinţă, înveselită şi de incidente amuzante, ne-a lăsat totuşi o 
impresie profundă ! Poate că niciodată nu am simţit atât de mult realitatea 
prezenţei lui Vettellini; poate că niciodată nu am fost personal într-atât de 
mişcat de câteva cuvinte simple, pronunţate fără cel mai mic accent dramatic... 
Această frază, spusă atât de sobru şi fără efect de intonaţie: „Nu sunt eu viu 
printre voi?” m-a pătruns ca şi cuvintele lui Christos... şi la fel: „Căci eu 
nu trebuie să fac decât binele...”. 

Toate exprimările lui grave au avut întotdeauna un caracter de nobleţe şi 
de înălţare spirituală pe care noi nu le percepuserăm vreodată la un asemenea 
grad. Soţia mea şi cu mine am fost profund mişcaţi. 


Vineri, 16 ianuarie 1914 


Reine venind să mă vadă în această după-amiază, am încercat să avem o 
comunicare prin masă. După câteva momente de contact, aceasta se ridică şi 
bate: „Autorizez şedinţă luni”. 


Şedinţa 105 ~ miercuri, 21 ianuarie 1914 


(Nu am avut şedinţă luni: o comunicare nouă ne-a interzis-o, întrucât nu 
eram îndeajuns de refăcuţi ; era mai prudent să o amânăm pe miercutt.) 

Începem şedinţa la ora două. Reine adoarme și îmi dă imediat o serie de 
informaţii diverse, fără interes însă pentru cititor. 

Îi expun lui Vettellini critica ce ar putea fi făcută în mod legitim inte- 
resaniului caz al identificării modistei dna B. Ea a locuit la Paris, în cartierul 
în care locuieşte şi Reine şi gândirea imediată a unui sceptic ar fi că Reine ar 
fi avut cunoştinţă despre circumstanţele relatate. Îi cer deci să ne procure 
identificarea unui Spirit care a trăit şi a murit într-un oraş mai îndepărtat, pe 
care nici mediumul şi nici eu! nu l-am văzut vreodată. Vettellini îmi răspunde 
că îmi va satisface solicitarea. 


1. De altfel, nici un asemenea caz nu va evita alte obiecţiuni. Întotdeauna s-ar putea 
spune că Reine ar fi cunoscut persoana respectivă pe când era în viaţă sau pe un 
prieten al acesteia sau un al treilea care era informat etc. Nici un caz nu poate fi 

Revin la o problemă destul de interesantă, ridicată de o aluzie din şedinţele 
de la început. Reine îmi spusese atunci că ea vedea în acelaşi timp propriul 
corp fluidic degajat, precum şi trupul fizic întins în fotoliu. Unde se găsea 
deci organul ei — centrul vederii — în acele momente ? Ea însăși este cea care 
îmi răspunde şi îmi spune că la primele şedinţe corpul ei fluidic nu era 
suficient de degajat şi centrul vederii i se afla încă în trupul fizic. Ea îşi zărea 
corpul eterat şi privindu-l din trupul fizic îşi vedea totodată trupul în condiţiile 
obişnuite ale stării de veghe - ca şi cum ar fi avut ochii deschişi -, văzându-şi 
pieptul, genunchii etc. Pentru ca vederea să treacă în corpul fluidic, trebuia 
o degajare destul de completă. 

Am remarcat adesea importanţa ce pare să i se acorde muzicii în viaţa 
astrală şi este relativ uşor de înţeles cum îşi poate păstra această artă 
posibilităţile sale de exprimare în cadrul unei stări atât de subtile a materiei. 
Dar pictura? Ce devine arta noastră a picturii în lumea Spiritelor? Vettellini 
îmi răspunde că nu există ceva analog în practicarea acestei arte, însă 
facultăţile unui pictor pot găsi totuşi mijloace de exprimare în viaţa astrală. 
Nu există într-adevăr acele creaţii de imagini care să poată furniza elemente 
multiple în dorinţele lor de realizare. Însă ceea ce totuşi există, noi nu putem 
înțelege în mod exact, fiind dincolo de concepțiile noastre. 


Şedinţa 106 — vineri, 12 februarie 1914 


De la ultima şedinţă (21 ianuarie), Reine a fost foarte bolnavă, o gripă, şi nu 
am mai avut decât câteva comunicări prin masă - dintre care una, alaltăieri, 
ne autoriza să face astăzi o şedinţă scurtă. 

Reine adoarme repede şi imediat Vettellini se manifestă. Nu vrea să 
permită nici o experienţă, copila fiind mereu suferindă. Să-l întreb numai 
ceea ce am nevoie pentru carte. 

ÎL rog atunci să-mi confirme explicaţia imaginilor plate produse de anumiţi 
mediumi şi de asemenea cauzele pentru care în aceste imagini există un fel de 
pliuri !, dând impresia că imaginile ar fi fost făcute din hârtie care ar fi fost 
pliată ca să se facă posibil un trucaj. Vetteilini răspunde că materializările 
plate cer mai puţină forţă şi substanţă fluidică decât materializările în volum 
real. — „De aceea mediumul sau mai degrabă Spiritul-ghid al mediumului 
alege acest mod de materializare?, ce permite o mare economie de forţe. De 


la adăpost de suspiciunile scepticilor. Deşi în documentarul spiritualist există 
stabilite identificări şi realităţi ale faptelor, în condiţii care desfid orice explicaţie 
a raţionaliştilor... acestea nu i-au convins niciodată pe cei care neagă. Este deci 
un efort inutil. 

1. A se vedea anumite fotografii obținute în cursul şedinţelor de dna Bisson. 

2 Fotografii ale unor materializări „plate” au fost publicate şi de dr. von Schrenk 
Notzing (în cartea Phenomena of Materialisation), ca de exemplu cele obținute 

altfel, acestea sunt imagini adevărate. Cât despre pliuri sau diverse alte 
defecte, deformaţii, malformații etc. care pot exista, acestea provin dintr-o 
materializare incompletă, dintr-o lipsă de abilitate a executantului. Imaginile 
plate sunt uneori subțiri ca un voal de mătase şi nu e deloc de mirare că se 
pot forma cute uşoare sau că o margine a imaginii se îndoaie. ” (figura 7 şi 8.) 

Ce crede Vettellini despre pretinsa posibilitate pe care ar avea-o anumiţi 
mediumi de a produce imagini exacte ale lucrurilor văzute de ei în cursul 
vieţii zilnice? De exemplu, acel cap de om care a fost fotografiat într-o 
şedinţă cu Linda Gazzere — cap ce reprezenta exact un studiu al lui Rubens, 
existeni la Louvre? 

Maestrul răspunde că aceasta e o posibilitate reală. 

Insist, remarcând că în acea materializare produsă de Linda se regăsesc 
(după cum afirma dl de Fontenay) până şi grosimile variate ale vopselelor, şi 
chiar şi cele mai neînsemnate detalii. Este deci un fapt posibil? 

Veuellini afirmă că imaginea creată - ca urmare a unei impresionări 
anterioare a mediumului - poate fi conformă cu originalul în toate punctele 
sale şi poate într-adevăr să reproducă şi cele mai fine detalii. — „Aceasta 
trebuie să vă arate cât de mare este acuitatea vizuală şi perfecțiunea memoriei 
în planul astral...”, adaugă el. 

Vorbesc despre catastrofa feroviară prezisă şi întreb dacă nu ar fi posibil 

să am detalii scrise de Reine - pe care să nu le citesc decât după producerea 
ei. Maestrul îmi răspunde că acest lucru nu îi este permis. El nu poate decât 
să afirme existenţa catastrofei scrise în Astral. Aceasta va fi o linie principală 
în Sud. 
Apoi, Vettellini face o comunicare extrem de interesantă - din partea lui 
Morrow, care nu a putut veni astăzi - privind anumite interese ale soţiei mele 
în America. Face aprecieri şi dă detalii absolut precise asupra unor aspecte 
ale situaţiei - circumstanţe pe care Morrow însuşi s-a dus, spune el, ca să le 
examineze la faţa locului. Şi, într-adevăr, afirmaţia ni se pare cu totul reală, 
căci bunicul (în fapt, Vettellini nu face decât să repete transmiterea) Maugă 
la sfaturile sale şi o analiză a caracterului fiinţelor care dirijează aceste 
interese. - Cât de uimitor este să o auzi pe mica Reine enunţând toate aceste 
aspecte! 

Remarc că în ultimele zile nu am avut nici o manifestare a lui Vettellini. 
De ce nu a mai venit? Răspunde că a venit ca de obicei, dar găsindu-mă tot 
obosit, s-a abținut să mai ia de la mine fluidul necesar ca să producă 
materializările uşoare pe care eu le văd sau le pot percepe. 

Înainte de a ne părăsi, ne vorbeşte despre Henri, care caută şi lucrează cu 
el însuşi şi care a găsit recent un nou mod de a se instrui: noaptea se duce 


cu mediumul Eva Carrière ; unele dintre acestea au fost reluate şi de cercetătorul 
român N. Porsennna, în cartea Apariţiuni şi Fantome materializate, Ed. Cupe 
tarea, Bucureşti, 1946 (n.tr.). 

la Reine şi, când ea se degajă, îi vorbeşte spiritului ei şi îi cere informaţii 
despre viaţa astrală. Vettellini i-a permis de mai multe ori aceste acţiuni, 
atunci când considera că dânsa nu va suferi. 


9 martie 1914 

Reine suferind mult în urma şedinţei din 12 februarie, am respectat fără 
regret indicaţia să încetez orice investigare prin somn magnetic. Ne era 
permisă numai masa pentru a menţine legătura. În fapt, masa ne-a oferit 
lucruri foarte interesante, dintre care unul — dintre cele mai curioase, desi- 
gur ~- este caracterul cu totul diferit al mişcărilor ei, în funcţie de Spiritul 
care se manifestă. Trebuie să fii martor al acestui fenomen, ca să-l înţelegi 
bine. Când Vettellini este cel care comunică, masa bate liniştit; mişcările îi 
sunt uşoare, regulate şi rapide, fără a lovi şi a smuci. Bunicul se anunţă însă 
printr-o ridicare bruscă şi o lovitură brutală, apoi mişcările continuă puternice, 
seci, zgomotoase. În cursul unei conversații, când sunt prezenţi amândoi, 
mişcările date de unul se inserează subit în mişcările date de celălalt, exact 
ca şi cum o vorbă lansată de unul ar întrerupe fraza celuilalt care vorbeşte. E 
extrem de curios. Prietenul meu Albert B. - care a asistat la mai multe 
şedinţe de acest fel - a fost la fel de uimit ca şi noi. Este ceva de neimitat. 
— Cât despre tatăl meu, care s-a manifestat deja de trei ori prin masă (prima 
şi a doua oară fiind ajutat de Veuellini), ła dânsul mişcarea e mult diferită. 
E greoaie, ezitantă, stângace. El nu ştie să se oprească la timp. Aproape 
întotdeauna trebuie să iau în considerare litera care precede celei la care se 
opreşte : să revin la f când bate g sau la r când loveşte s etc. Nicolo şi Mchul 
au venit şi ei să spună câteva vorbe, fiecare în stilul său personal. 

L-am întrebat pe Vettellini care era cauza varietăţi acestor mişcări când 
se manifestă Spirite mari, fiindcă ştim că mu ele sunt cele care acţionează, 
folosind un Spirit inferior - un operator - pentru această manifestare infe- 
rioară. El îmi răspunde că operatorul respectiv exprima prin mişcările 
produse influenţa ce o primea prin vibraţiile Spiritului comunicant. 

Printre diferitele comunicări transmise prin masă, le-aş menţiona pe cele 
din 16, din 19 şi din 20 februarie, care mi-au dat o indicaţi€ şi o direcţionare 
pentru alegerea unui editor. Mai întâi, Vettellini m-a anunţat că va merge el 
însuşi să se informeze. Apoi, cu trei zile mai înainte, mi-a indicat momentul 
precis în care trebuia să mă duc ca să găsesc editorul: „Ora trei după- 
-amiază, vineri”. Or, eu ştiam că editorul nu primea decât dimineaţa ; făcând 
această remarcă, am provocat doar o reînnoire fermă a indicaţiei. 

M-am dus deci — în ziua şi la ora indicată — la librăria Felix Alcan, unde 
un funcţionar mi-a spus că dl. Alcan nu era acolo. El venea întotdeauna 
numai dimineaţa... „Ah, Vetteilini...”, am gândit eu destul de dezamăgit... 
Am ezitat un moment, dar apoi m-am hotărât să plec. Însă un al doilea 
funcţionar m-a rechemat. Printr-o întâmplare, dl Alcan era acolo şi mă 
primea ! 

La şedinţa din 27 februarie m-am interesat de Henri şi am aflat că era 
prezent aici. Aş putea comunica deci cu el prin masă? Vettellini mi-a dat un 
răspuns afirmativ. Întrebând, masa se ridică... neîndemânatic, greoaie, punând 
răbdarea şi nervii noştri la o încercare dificilă !... În fine, bunul Henri a 
reuşit totuşi (ajutat - vom afla mai târziu - de Spiritul-operator al Ghidului 
nostru) să ne spună că a putut să pătrundă în atelierul său. Apoi, continuând 
cu ceva mai multă uşurinţă, mi-a redat impresiile pe care le-a resimţit în 
docul respectiv (de ordin prea intim ca să le redau aici). 

Progresele sale sunt evidente: este acum capabil să-şi revadă şi să-şi 
judece ansamblul faptelor sale din trecut..., conchizând destul de trist: „Ar 
fi trebuit să-mi folosesc mai bine viaţa... Am vrut să par deştept... şi sunt 
tare inapoiat !”. 

Vait... câţi dintre noi nu ar avea de făcut aceeaşi! mărturisire ! 

Mai multe preziceri, destul de precise, ne fuseseră date atât de Vettellini, 
cât şi de Morrow, în privinţa unor evenimente politice şi de asemenea a unor 
drame accidentale ale personajelor la zi. Însă nici una dintre aceste preziceri 
nu s-a realizat, ceea ce a condus la 4 martie la un incident curios: abia ne 
aşezăm la masă, că Morrow se şi manifestă şi bate, anunţându-ne că Vettellini 
nu va veni. Întreb de ce? Răspuns: „E nemulţumit de Pierre”. Întreb din 
nou din ce cauză ? - „Pierre e nesatisfăcut. El nu vrea să admită că prezicerile 
nu se realizează.” (Acest fapt este extrem de interesant, căci, într-adevăr, 
eram „nesatisfăcut”, considerând ca inadmisibilă nerealizarea prezicerilor 
făcute spontan şi chiar reînnoite. Aş fi dorit cel puţin o explicaţie a profeţiilor, 
care să fie dată spontan, la fel ca şi prezicerile înseși. Şi eram nemulţumit. 
Nemulțumirea mea rămăsese însă interioară. Nu-mi exprimasem nimănui 
Starea de spirit.) 

Bunicul continuă să comunice şi mişcările devin atât de violente, încât 
îmi folosesc întreaga forţă ca să le moderez şi să le atenuez zgomotul, care se 
aude şi la etajul inferior. Brusc se opreşte şi survine baterea uşoară a lui 
Vettellini. Reine - care se întristase cu totul de absenţa lui - scoate un strigăt 
de bucurie. - „Pierre ar trebui să înţeleagă cum pot fi modificate evenimentele 
scrise în Astral...* Eu remarc că pot înțelege, dar atunci toate acestea nu mai 
sunt ceva transcendental, nemaifiind diferite de previziunile omeneşti... etc. 
Vetellini bate câteva vorbe de împăcare. El ştie că am lucrat bine. E mulţumit. 
Este însă foarte ocupat... - „Cu ce?”, întreabă Reine. - „Pentru a pregăti 
lumea să primească noile învățături”, este răspunsul. 

În 7 martie, a fost o comunicare lungă a Maestrului privind viaţa mea 
personală şi a familiei mele. Apoi îi spun lui Vettelini numele persoanei 
căreia mă gândeam să-i cer să recopieze manuscrisul, pentru dat la tipărire. 
Masa se agită nervoasă şi bate: „Nebun ! ”. Foarte surprins, întreb: „Cine e 


1. A se vedea în Anexă nota privind comunicările cumnatului meu, ulterioare 
acestei şedinţe din 27 februarie 1914. 

nebun? ”. - „Dumneata”, mi se răspunde cu o mişcare dezordonată. Mărtu- 
risesc că am râs cu poftă! Desigur că Maestrul a fost cu adevărat şocat, încât 
să-şi piardă bătutul său uşor. (A trebuit să recunosc de altfel că avea deplină 
dreptate ; aş fi fost tare „nebun” dacă mă adresam acelei persoane!) 

Au mai survenit şi alte incidente, iar apoi..., în fine, anunţul că va fi 
posibilă o şedinţă miercuri, 11 martie. 


Şedinţa 107 — miercuri, 11 martie 1914 


La sosirea sa, Reine îmi spune că a lucrat la masă în această dimineaţă — la 
ea acasă ~, ca să ştie dacă vom avea şedinţa promisă. E pentru prima oară 
când Morrow a venit la ea să comunice şi violenţa mişcărilor mesei era atât 
de mare, încât copila s-a înspăimântat! lată fraza transmisă: „Da, se 
pregăteşte o şedinţă bună; călătorie, mare călătorie ; fiţi mulţumiţi”. 

Această ședință a fost într-adevăr una dintre cele mai remarcabile. A 
durat patru ore, în cursul cărora mediumul nu a incetat să transmită sau să 
vorbească din partea ei. Niciodată nu mai văzusem la ea un astfel de grad de 
luciditate. În fapt, după cum a remarcat Ghidul ei, Reine era aproape de 
starea în care va fi după moartea ei. De exemplu, ea putea acum să-şi vadă 
vieţile anterioare şi pe ale mele... şi pe cele ale lui Vettellini şi să descrie cu 
precizie condiţiile ambianţei fizice, precum şi diversele stări psihologice 
succesive ale acestora. 

O mulţime de lucruri au fost văzute, spuse, apreciate şi puse în discuţie, 
încât îmi este cu totul imposibil să scriu o dare de seamă completă ; ar trebui 
un caiet întreg. Nu am putut nota decât incidentele principale, aşa cum se 
succedau ele. 

Ne-am instalat la ora două şi jumătate. Am făcut întuneric. Reine remarcă 
în jurul meu luciri albastre mai intense decât de obicei şi abia am făcut 
pasele, că ea şi adoarme. Dar după un moment se ridică, părând că vede ceva 
anormal pe capul meu şi spune uşor: „Nu, nu veni aşa; nu vreau. Du-te. 
Rămâi aproape, dar nu veni deasupra lui”. (Eu nu ştiu deloc despre ce e 
vorba.) Îşi întinde braţul şi trece cu mâna peste părul meu ca şi cum ar alunga 
o muscă, repetând cu mai multă fermitate: „Nu, să nu rămâi acolo. Stai 
alături, dar nu deasupra lui...”. O întreb cui i se adresează astfel. Îmi 
răspunde : „Este Henri, care e aici. Se aşezase pe capul dumneavoastră. Nu 
vreau. Asta mă face să-i absorb din fluidul lui. Ar fi rău, nu vreau.” 

Ea se aşază la loc şi continuu să o magnetizez vreo douăzeci de minute, 
după care ea tresare uşor şi începe să vorbească. Discută cu Morrow. Sesizez 
când şi când unele cuvinte. E vorba despre o călătorie lungă: „Te voi lua cu 
mine; vom traversa marea cea mare”. - „Cu vaporul ?”, întreabă Reine cu 
naivitate... (Râd împreună.) „Nu, prin aer... Cu vaporul ar trebui opt zile! 
Prin aer vom fi într-o clipă...” 

Însă copila e înspăimântată ; ea vrea să fie şi Vettellini cu dânşii şi cere 
acest lucru cu insistenţă. 

Tată-l prezent şi pe el şi, după o discuţie scurtă, pleacă toți trei. 

Din acest moment, transmiterea Reinei devine puţin automată. Înţeleg că 
Ghidul ei a pus-o într-o anumită stare, pentru ca ea să poată exprima cu voce 
tare impresiile din voiajul ei. Şi nu numai că repetă tot ceea ce simte, dar 
repetă şi tot ceea ce le spune celor doi Protectori, astfel că noi urmărim exact 
desfăşurarea straniei aventuri. 

Bunicul soției mele este Ghidul călătoriei... şi gazda, căci după câteva 
minute înţelegem că au ajuns în oraşul Erie, în Pennsylvania, şi că i-a condus 
la casa în care a trăit (şi care există aproape la fel cum a lăsat-o). Reflecţiile 
copilei ne-au informat mai întâi despre traversarea oceanului, apoi despre 
trecerea sa pe deasupra peisajelor americane şi, deodată, spre marea sa 
surpriză, despre sosirea pe malul unui lac (lacul Erie). Bucuria şi admiraţia 
sa se manifestă prin exclamaţii de entuziasn$ Descrie frumuseţile lacului, 
imens, total albastru ; apa sa e atât de liniștită! Apoi despre locuința călăuzei 
lor, situată splendid, dominând malul, cu grădini în terase, cu poartă mare! 
de intrare etc. 

Iată-i acum în interiorul casei şi, imediat, interesul voiajoarei (şi desigur 
şi al nostru) tot creşte. Bunicul nu mai este frumoasa lumină albastră pe care 
ea o cunoaşte atât de bine ; el se transformă. Realizând o promisiune vagă pe 
care ne-o făcuse la o şedinţă anterioară (a 60-a), el se materializează şi îşi 
reia forma omenească. Acum este un „Domn”, un Domn important, cu alură 
de conducător, primind oaspeţi şi arătându-le posesiunile cu maniere distinse, 
dar autoritare şi totodată seducătoare. Reine îi descrie aspectul fizic cu 
precizări extraordinare - nu atât pentru trăsăturile feţei, cât pentru înfăţişarea 
de ansamblu a bărbatului, a ţinutei sale, a gesturilor, a mersului său. Îl vede 
ca fiind înalt (el a mărturisit singur însă că s-a materializat mai mare decât 
era în realitate), corpolent, faţa cu obrajii plini, ochii scânteind gpaliţioşi, o 
cută la gură care îi redă o expresie puţin cam dispreţuitoare, păr bogat etc. E 
îmbrăcat cu o redingotă cu revere mari din mătase sau dintr-o stofă lucioasă. 
Are o vestă foarte deschisă, cu butoni frumoşi, cam bătători la ochi. Un 
guler înalt ce urcă până la bărbie îi acoperă gâtul şi o cravată groasă i se 
înfăşoară de mai multe ori în jurul gulerului înalt, ale cărui capete îi sunt 
întoarse sub bărbie. Toate aceste detalii sunt remarcabile prin exactitate, însă 
ceea ce e şi mai remarcabil este observarea prestanţei sale, a manierelor sale, 
a întregului mod de a fi a personajului. Ea observă totul, până şi vocea lui cu 
timbru cald, cu accentul lui poruncitor ce devine blând şi mângâietor când 
vrea să placă. 


1. Toate aceste descrieri sunt exacte şi Reine nu putea cunoaşte absolut nimic cu 
privire la situaţia locală. 

Soţia mea e foarte emoţionată, căci în descrierile atât de detaliate pe care 
copila le dă cu plăcere ea regăseşte exact! fiinţa pe care o adora. Şi el însuşi 
e mulţumit. Se arată şi se expune cu bunăvoință. Când Reine menţionează 
doar că mâinile sale sunt „frumoase şi îngrijite” fără a mai spune ceva în 
plus, el insistă ca dânsa să remarce şi unghiile sale, spunând: „Erau coche- 
tăria mea cea mai mare...”. Trăsătură cu totul adevărată, afirmă soţia mea. În 
fine, când Reine a evidenţiat manierele sale regale şi farmecul său captivant, îi 
furnizează acum elementele unui portret nou: omul mental şi moral. El se 
analizează, spune ce a fost, ce vroia, cum proceda în afaceri, toate acestea 
dând loc la scene din cele mai amuzante... şi la exclamaţii de surpriză, căci 
copila este cam surprinsă de fineţele jocului omului de afaceri american. - 
„Cum, Morrow, tu afirmai asta şi făceai tocmai contrariul! Tu le spuneai 
celor mai buni prieteni ai tăi că mergeai să cumperi cutare valoare şi apoi, pe 
ascuns, cumpărai alta? Ei bine ! ... Da, înţeleg, în afaceri nu trebuie niciodată 
să te încrezi în alţii, niciodată laşi să-ţi fie ghicite proiectele. Da, dar 
după aceea? Ei vedeau bine că i-ai înşelat... Asta nu face nimic ? Le spuneai 
că pe drum ţi-ai schimbat părerea ?” etc. Iată o întreagă definire a unui om 
al finanțelor, abil şi îndrăzneţ... Şi totul era de o exactitate extremă, recu- 
noaşte soţia mea. 

Între timp, ei vizitează şi casa şi aici are loc un incident deosebit de subtil 
şi de expresiv, care cu adevărat ar fi imposibil de imaginat. Să-l judecăm: 
fericitul proprietar arată cu mândrie un salon imens, camere mari şi biroul 
său. Toate încăperile erau bogat mobilate, stârnind admiraţia naivă a micului 
meu model. Ea face mai multe reflecţii care dovedesc tă are o vizionare 
reală. (De exemplu, ea se miră găsind o încăpere mică, pătrată, ca un mic 
closet, care separa — spune ea - două încăperi mari. Or, această amenajare, 
oarecum anormală, exista într-adevăr.) Însă după câteva minute ea observă că 
nu le-a fost arătată sufrageria. Vroia să o vadă şi pe aceasta, căci, într-o casă 
aşa de frumoasă, trebuia desigur să existe. Bunicul pare însă prea puţin 
interesat... şi vorbeşte despre vederea spre lac. Dar Reine insistând, trec 
împreună în încăperea respectivă. - „Iată, aceasta pare a fi... (ea ezită). Însă 
nu văd nimic... e totul negru ; fereastra e închisă; deschide-o, ca să-mi pot 
da seama.” El refuză vag şi vrea să treacă în altă parte. Dar copila se 
încăpăţânează : „Deschide fereastra, Morrow, ca măcar să-ţi văd sufrageria ; 
trebuie să fie frumoasă”. Însă gazda se pare că nu o ascultă. - „Să mergem 


1. Reine nu se aştepta deloc la materializarea lui Morrow şi cu atât mai puţin la 
aspectul fizic al lui ca bărbat. Era uimită văzându-l atât de corpolent şi înfloritor, 
de o atare sănătate fizică şi morală! Împărtăşindu-i surpriza lui Vettellini... îl 
compară cu acesta şi, remarcând diferenţele, exclamă : „Şi... sunteţi prieteni atât 
de buni! E curios!”. 

(Morrow era însă mai degrabă mic, dar... atât de important, încât dădea impresia 
de a fi „regal”..., de alfel, fără vanitate. Era în mod natural un „şef”.) 

să vedem lacul”, pronunţă el poruncitor şi îi ia cu dânsul. Or, incidentul este 
dintre cele mai curioase, căci în locuinţa atât de frumoasă a bunicului soției 
mele, din diverse motive (camere amenajate pentru copii etc.) sufrageria era 
cu totul nedemnă ! de marele confort al celorlalte încăperi... 

Tată-i acum în contemplare în faţa lacului şi vorbind... Şi totul era de un 
realism atât de puternic, încât ni se părea că participăm şi noi la discuţia lor. 
Luciditatea mediumului era din ce în ce mai accentuată. Vederea lacului 
albastru făcea să-i renască amintiri din vieţi anterioare - din Italia şi din 
Orient. Ea le relatează celor doi însoțitori anumite întâmplări, face descrieri, 
comparații. Le povesteşte viaţa ei de la Neapole, de la Capriş Vorbeşte despre 
Sicilia, descrie aspecte ale Vezuviului cu o precizie? extremă. La Capri a 
cunoscut o casă în care va locui Vettellini mai târziu ; îi redă situarea exactă. 
Face observaţii şi asupra aspectelor naturii din regiunile respective. A văzut 
marea fierbând atunci când lavele Vezuviului se revărsau în ea ; a sesizat şi 
lipsa totală - din acele momente - a păsărilor din cerul respectiv etc. Apoi 
apreciază Orientul, mirându-se că Morrow nu a avut niciodată curiozitatea să 
meargă acolo, de când e Spirit. - „Asta ţi-ar fi atât de uşor! De ce nu te 
duci? - Da, îţi plac mai mult băncile şi bursa”... Ei bine, odată vom merge 
împreună. Eu te voi duce. Oo, eu cunosc bine Egiptul!” Și ea revine la 
timpul în care era un „vindecător” în Egipt, doctor al sufletului şi al trupului. 
În acea viaţă, era cu Vettellini; erau prieteni - el era deja mai avansat, 
deasupra ei (a lui, mai bine spus) şi o proteja. Remarcă faptul că, în Orient, 
datorită condiţiilor atmosferice, este mult mai perceptibilă viața din Astral. 
Încarnaţii mai puţin evoluaţi simt în permanenţă - pentru a spune aşa - 
atingerea dezcarnaţilor... 

Toată această discuţie e impresionantă ; cu toată obişnuinţa ce o avem, ne 
minunăm ! 

Însă Reine a remarcat deja de mai multe ori că ea nu va reuşi niciodată 
să-l pună la curent pe dl Cornillier cu toate aceste detalii ale călătoriei. 
Vettellini o linişteşte, zicându-i că a făcut-o să spună totul cu Hce tare. Ea 
nu-l crede însă decât pe jumătate ; i se pare imposibil ca ea să fi putut spune, 


1. La o şedinţă următoare, întrebat de soţia mea, bătrânul prieten a mărturisit că a 
fost întotdeauna cam ruşinat de modestia sufrageriei sale. Aceasta a fost cauza 
incidentului respectiv, atât de specific acestui om. 

2. E interesant de remarcat că, trează, Reine nu recunoaşte numele acestor ţări sau 
ale diverselor locuri descrise acum de ea. 

3. Bătrânul nostru prieten explică faptul că, de la moartea sa, în viaţa astrală nu a 
căutat decât satisfacția - dar pe un plan superior — a intereselor sale dominante 
din viaţa sa terestră. A frecventat aproape aceleaşi locuri, căutând să regăsească 
elemente identice acelor care îl preocupau în viaţa din planul fizic. Nu a dorit să 
cunoască ceea ce îi era străin. Nu a parcurs lumea în căutare de senzaţii noi. 
Statele Unite, Londra, Paris, marile centre financiare au fost locurile obişnuite pe 
care le frecventa. Reine e foarte mirată când îi spune că dânsul nu a călătorit 
deloc şi că nu a avut curiozitatea să meargă în Italia, în Orient etc. . 

cu voce tare, la Paris, ceea ce a văzut şi a simţit în America! Trebuie să se 
întoarcă, să poată verifica dacă e 

Iat-o revenită. 

Îi confirm că, într-adevăr, am urmărit şi am auzit totul. Şi acum, fiind 
reluată conversaţia, particip şi eu la discuţie. Vorbim despre o mulţime de 
lucruri... În urma unei reflecţii a lui Vettellini privind un incident din viaţa 
mea intimă, ajung să vorbesc despre mine şi despre anumite acţiuni mes- 
chine — pe care, vai, mi le amintesc cu intensitate! Vettellini le cunoaşte? 
Ştie el ce vreau să spun? Reine e cea care răspunde : „Vettellini cunoaşte şi 
cele mai mici lucruri din viaţa dumneavoastră şi din cea a dnei Cornillier, 
precum şi din viaţa mea; dar el spune, domnule Cornillier, că, în ciuda 
slăbiciunilor dumneavoastră, aveţi întotdeauna o conştiinţă; şi pentru cei 
care au conştiinţă, slăbiciunile şi greşelile lor îi ajută să se ridice”. 

Discut despre responsabilitate; remarc injustiţia evidentă a inegalităţi 
existente în tendinţele iniţiale ale fiecărei fiinţe. Dacă germenii ies inegali 
din Absolut şi posedă încă de la origine o sensibilitate inegală, cum pot să fie 
făcuţi răspunzători de rezistenţa sau de slăbiciunile lor la influenţele mediului 
ambiant? Venellini răspunde : „Nedreptatea aparentă a Destinului este repa- 
rată prin faptul că forţele care împing un suflet către rău sunt întotdeauna 
proporționale cu capacităţile sale de rezistență. Responsabilitatea fiecărei 
fiinţe este în funcţie de nivelul ei de libertate şi de gradul ei de conştiinţă”. 

Conversaţia revine însă din nou la subiecte intime. Apoi este iar vorba 
despre cumnatul meu. „De altfel”, spune Reine, „el nu reuşeşte să înțeleagă 
viaţa astrală. Spiritul lui e mai slab decât s-a crezut. Da, în timpul vieţii, el 
părea destul de deosebit, întrucât ştia să o ia şi la dreapta, şi la stânga; se 
împodobea însă cu pene luate de la alţii. Îi va trebui mai mult timp decât ne 
gândeam, pentru a se adapta? la viaţa astrală”... Spun totuşi că noi, la 
moartea noastră, o vom înţelege mai clar. - „Dar noi trăim deja, în parte, în 
Astral”, replică Reine ; „noi studiem condiţiile, stările de a fi de acolo. Când 
vom ajunge, vom fi imediat acasă, în domeniul nostru...”. 

Apoi începe să-mi spună despre vieţile mele anterioare, pe care ea parcă 
le vede foarte clar, însă Vettellini o opreşte... 

Revin atunci la lucruri mai concrete : cum explică Vettellini cazul anima- 
lelor care calculează? şi al animalelor într-un anume fel prea inteligente? 


1. Într-o epocă în care telefonia fără fir a intrat în domeniul realizării practice, ar fi 
curios să considerăm acest aspect ca imposibil şi deplasat... 

2 Nu trebuie uitat că acţiunea noastră este cea care l-a trezit şi l-a scos din starea lui 
de inconştienţă, de fapt înainte de termenul normal. Fără această acţiune (permisă 
doar datorită importanței pentru învăţătură), el ar fi rămas într-un somn liniştit 
până la prima sa reîncarnare. Această trezire prematură, cauză a unor nelinişti şi 
suferinţe, îi va grăbi însă - în schimb -, evoluţia. 

3. De văzut în Annales des Sciences Psychiques studiile privind câinele din Man- 
nheim (numere din ianuarie-februarie 1914). 

„Regnul animal (subuman) este în întârziere”, răspunde el. „Dacă nu i se va 
da atenţie, Pământul va ajunge la sfârşitul existenţei sale înainte ca animalele 
să-şi realizeze evoluţia pe care trebuie să o obțină. Actualmente, ele sunt 
activate, impunându-se anumitor spirite-animale ~ care ar putea să emigreze 
pe alte planete pentru a găsi încarnări superioare — să rămână şi să se 
reîncarneze în clasa pe care au părăsit-o. Acesta este mai întâi un mijloc de 
activare a evoluţiei indivizilor din rasa lor, dar este de asemenea şi un mod 
de a atrage atenţia oamenilor că trebuie să ajute şi ei înşişi la această evgluție ~ 
prin cercetări, prin îngrijirile şi interesul lor. Cât despre facultatea extra- 
ordinară pe care o manifestă câteva animale pentru matematică (din punct de 
vedere al calculului, bineînţeles), ea provine dintr-un anumit simţ al cunoaşterii 
numerelor şi nu dintr-o dezvoltare a intelectului. Există o devenire conştientă 
în privinţa numerelor, tot aşa cum există şi devenire conştientă asupra 
mirosurilor. Aceasta nu are însă nimic de-a face cu conştiinţa şi cu evoluţia. 

Îi cer acum lui Vettellini să-mi confirme anumite puncte ale problemei 
efluviilor emise de fiinţa omenească. Culoarea albastră ajunge să domine 
proporţional, în funcţie de nivelul evoluţiei? Răspuns: „Da. Roşul pre- 
domină ia îmveput, apoi se echilibrează ou albastrul şi, în fine, albastrul se 
impune pe măsură ce evoluţia progresează”. 

O altă întrebare - în privința alipirii legăturii fluidice a Spiritului la 
cadavrul său: la îmbălsămare, creierul este scos din cutia craniană şi e 
azvârlit. Unde se alipeşte atunci legătura fluidică? Răspuns: „Rămâne 
ataşată pereţilor interiori, cavităţilor şi adânciturilor cutiei craniene”, 

Mai pun şi această întrebare : dublul, când e degajat în stare de veghe, stă 
mai degrabă în partea stângă a trupului fizic - astfel cum par să ateste multe 
observări ale senzitivilor? Răspuns: „Da; este din cauza inimii, căreia i-ar 
afecta mişcările dacă ar sta de veghe în partea dreaptă”. 

Trebuie să termin această dare de seamă, lăsând multe lucruri în umbră, 
poate chiar în uitare... însă vreau să accentuez în plus aprecierea Mea de la 
începutul paginilor respective: astăzi, Reine pare să vadă şi să ştie... totul. 
Ea a analizat rolul ei în operă, situaţia, caracterele noastre ; a apreciat viaţa 
astrală, a fixat anumite puncte ale responsabilităţilor vieţii pământeşti etc. Şi 
toate acestea, cu o luciditate şi autoritate extraordinare ! 

O ultimă observaţie curioasă : însuşi bătrânul prieten a evoluat prin faptul 
că ne-a ajutat la această operă. Interesul pentru cercetările noastre a fost un 
element nou în conştiinţa sa. A înţeles mai bine ânumite lucruri de când s-a 
ocupat de noi. Concepţiile sale s-au dezvoltat şi astfel a trecut într-o sferă 
superioară... ne-a anunțat chiar dânsul. 

L-am întrebat pe Vettellini cum se face această trecere într-o sferă supe- 
rioară. Este o decizie! luată de Spirite-Judecători? Un fel de decernare a 


1. În numeroase volume ale iniţiatei engleze A. Bailey, Maestrul Djwahl Khul a 
accentuat că trecerea în „sfere superioare” se realizează prin dezvoltarea conştiinţei 

recompensei ? Sau este mai degrabă un clasament automat, rezultând din 
schimbarea densităţii perispiritului ? 

Maestrul răspunde că nu e nici una, nici alta: „Trecerea la o sferă 
superioară este realizată prin simplul fapt al înțelegerii a ceea ce este 
superior faţă de starea în care ne aflam anterior. Devenim superiori, imediat 
ce înțelegem ceea ce este superior”. 


Observaţie 


Se poate pune întrebarea care este explicaţia raţională a acestei vizite la 
casa bunicului soției mele. A fost aceasta o vizită reală - şi atunci cum să 
înţelegem acea poveste a ferestrei închise pe care el a refuzat să o deschidă, 
precum şi anumite detalii ca acelea ale vederii mobilierului din timpul său, 
care azi nu mai există etc. — sau a fost o succesiune de imagini create de el 
pentru a da Reinei impresia vechilor realităţi”? Şi, în acest caz, întreaga 
călătorie nu ar fi fost decât o creaţie artificială ? Copila nu ar fi părăsit micul 
nostru salon, unde se afla sub hipnoză? 

Din explicaţiile ce mi-au fost date, a fost în fapt o asociere a ambelor 
fenomene: Morrow, Reine şi Vettellini au fost cu adevărat în America, la 
Erie, în acea casă în care a locuit bunicul. Casa există şi acum şi îşi păstrează 
aceeaşi structură şi aceleaşi compartimentări din timpul său, însă nu şi 
acelaşi mobilier şi nici diversele detalii ale apocii sale. Deci, el a reconstituit 
aparenţa locuinţei sale, folosind vechile vibrații înregistrate şi conservate în 
mediul ambiant - de pereţi, pardoseli, diverse părţi ale construcţiei. Pentru 
el, faptul că se afla în locurile în care a trăit atât de mult timp, găsind 
emanaţiile şi efluviile păstrate acolo, urmele diferitelor întâmplări din viaţa 
sa etc., toate acestea i-au permis să recreeze., cu o materialitate mult mai 
puternică, acele imagini din trecutul său. Dacă ar fi rămas la Paris, nu ar fi 
putut să recreeze acele scene într-un mediu absolut străin pentru el, unde nu 
putea să regăsească nimic din fluidul lui sau al familiei şi ar fi obţinut doar 
nişte slabe imagini subiective, fără vigoare. Însă în propria sa casă, el a putut 
să adune toate materiile necesare pentru imagini obiective foarte puternice. 

Dacă cititorul va binevoi să ţină cont de definirea imaginilor subiective şi 
a celor obiective, precum şi a creaţiei materializărilor - dată în şedinţele de 
la început - va înţelege cu uşurinţă motivul care a determinat această călătorie 
în America. În fapt, imaginile pe care le-a perceput Reine au fost imagini 
obiective, cu un grad restrâns de materializare. El trebuia să ajungă în acel 
loc pentru a putea să realizeze totul cu uşurinţă, precum şi cu intensitate. 


şi a cunoaşterii. De exemplu, în cartea iniţierea umană şi solară (tradusă la Ed. 
Neuron, Focşani, 1995) se specifica : „Procesul expansiunii conştiinţei face parte 
din dezvoltarea normală a procesului evolutiv”. Momentele de trecere în sfere 
superioare au fost explicitate în mod extins, mai recent, de B. Creme, în volumele 
Maitreya's Mission (ntr). 

A se vedea în dările de seamă ale şedinţelor 89 şi 90 pasajele relative la 
vizita Reinei, când a fost adusă de Vettellini la prietenul meu muzicianul. În 
acel caz, fenomenul a fost mai puţin complex, însă exact de aceeaşi natură ca 
şi acesta ; înţelegerea unuia va conduce uşor la înţelegerea celuilalt. 

1915 - Notă a experimentatorului 

Această a 107-a şedinţă, atât de lungă şi de impresionantă, a epuizat-o 
profund pe biata copilă. Astfel, încă de la începutul unei alte şedinţe pe care 
am încercat să O ţinem atunci când am crezut că ea s-a refăcut puţin, Vettellini 
mi-a anunţat obligaţia absolută a opririi timp de mai multe luni a cercetărilor 
mele. Totuşi, în acea zi el adusese două Spirite care puteau să-mi furnizeze 
cazurile pe care le doream atât de mult (Spirite ale unor oameni necunoscuţi, 
morţi în oraşe îndepărtate, şi capabile să dea dovezi verificabile ale identităţii 
dor); însă el a trebuit să mă prevină că cele două sau trei şedinţe necesare 
anchetei mele riscau să compromită grav sănătatea mediumului. Şi el a 
adăugat: „Dumneata eşti cel care hotărăşti. Eu voi face tot ce e posibil ca să 
o protejez, însă riscul este foarte mare...”. 

În faţa acestui risc ~ a cărui realitate puteam să o constat şi eu însumi cu 
uşurinţă —, nu era altă soluţie decât a lăsa pe mai târziu aducerea acestor doi 
martori ai supravieţuirii sufletului. Însă abia începusem să formulez con- 
simţământul meu la sfatul Ghidului, că Reine s-a ridicat şi, cu o vioiciune 
emoţionantă, m-a conjurat să nu resping ocazia oferită, indiferent de răul ce 
rezulta pentru ea. Lacrimile îi curgeau pe sărmana faţă palidă şi slăbită şi 
neliniştită - fără îndoială cu un presentiment a ceea ce avea să urmeze -, 
implorându-mă să terminăm acum experienţa... 

Nu am cedat însă ; răspunderea mea era prea mare. Şi apoi, ce ?... câteva 
luni de repaus ştiam că vor face din mediumul meu un instrument mai bun 
pentru transmitere..., iar Spiritele vor fi mereu aici — acestea sau altele. 

Dar vai! Cele „câteva luni de repaus” ne-au adus august 1914... Războiul. 

* 


Cercetările mele cu Reine au fost reluate; însă cum în aceste vremuri 
tragice (precum şi din alte motive) şedinţele şi-au schimbat caracterul, nu pot 
face acum o încheiere a acestei cărţi. Mă opresc deci, puţin cam brusc, la 
şedinţa 107, adăugând doar câteva observaţii personale drept concluzii la cele 
21 de iuni ale primelor mele experienţe. 


Concluzii 

După un examen mai mult sau mai puţin aprofundat al acestor dări de 
seamă, cititorul se va clasa, desigur, în una din grupele următoare: 

1. indiferenţii şi zeflemitorii ; 

2. interesaţii de idei variate ; 

3. convinşii. 

Aprecierea pe care o voi face privind problemele ridicate de cercetările 
mele nu se adresează însă decât celor din a doua grupă. Rarilor aleşi ce vor 
forma grupa a treia nu am, într-adevăr, decât să le exprim simpatia mea ; cât 
despre indiferenți şi zeflemitori... îmi lipseşte şi cea mai mică speranţă că 
i-aş convinge cândva. Ştiu că nici unul nu poate fi convins. Este aşa cum s-a 
exprimat foarte reuşit un gânditor: „Părerile şi credinţele nu sunt numai 
fructul discuţiilor raţionale; demonstraţia cea mai apropiată este nepu- 
tincioasă în a modifica atitudinea şi convingerile, acolo unde sentimentele 
ascunse şi nedefinite domină în largă măsură”. Aş adăuga că înseşi faptele îşi 
pierd orice valoare de a influenţa atunci când la o persoană nu se regăseşte 
senzaţia acelui deja cunoscut, întâlnit mai înainte - care este intuiţia, miste- 
rioasa intuiţie ! ... şi care pentru noi nu mai este totuşi un mister, fiindcă ea 
provine - o ştim - din amintiri ascunse ale cunoaşterilor obţinute în vieţile 
anterioare. 

Să-i salutăm deci cu politeţe pe cei indiferenți şi, calm, să-i lăsăm în pace 
pe zeflemitori. Au şi ei dreptul să meargă pe drumul lor, la fel cum şi noi 
mergem pe cel al nostru. La capătul călătoriei, fiecare îşi va recunoaşte 
desigur situarea. 

Mă adresez deci numai acelor oameni pe care această lectură i-a surprins 
şi i-a interesat şi care au voinţa să-şi facă o părere personală: necunoscători 
ai problemei, rău informaţi, descurajaţi prin experienţe nefericite, sceptici 
împotriva voinţei lor..., tuturor acelora care, înțelegând extraordinara impor- 
tanţă a supravieţuirii sufletului, pot să conceapă revoluția formidabilă... şi 
binefăcătoare ce ar aduce-o clarificarea existenţei acesteia în viaţa noastră 
morală şi socială. 


* 


Printre aceste persoane din urmă, spiritele perspicace vor remarca repede 
că de-a lungul cercetărilor mele nu am folosit niciodată metoda zisă „ştiinţi- 
fică” în controlarea mediumului meu. Caracterul intelectual al fenomenelor 
devenind predominant, se preta foarte puţin la aşa ceva; dar chiar de la 
începutul şedinţelor - atunci când aşteptam doar manifestări fizice ~ nu am 
urmărit să aplic precauţiile care se obișnuiau la experimentatorii instruiți !. 
Şi iată de ce: 

În cele mai multe cazuri, aceste precauţii nu sunt luate decât pentru alţii, 
ca să se răspundă la veşnica acuzaţie a halucinaţiilor şi a fraudei. Expe- 
rimentatorul, el însuşi ştie foarte bine că nu este deloc aşa ceva şi că el poate 


Ł. Pentru fenomenele intelectuale - informaţii, învățături etc. ~ nu am evitat mult 
timp sugestia ce putea fi dată de un anumit mod de întrebare, ca de exemplu: 
„Care este culoarea calului alb al lui Henric al IV-lea?” ; adesea, a fost chiar 
tipul meu de chestionare. Şi aceasta, pur şi simplu, pentru că mi-am dat seama că 
Reine nu suporta nici o influenţă, în asemenea cazuri ea răspunzând liniştită, în 
felul ei: „Domnule Cornillier, în ziua aceea, Henric al [V-lea era pe jos”. 

aprecia realitatea fenomenelor, însă vrea să poată respinge astfel criticile 
acuzatorilor şi să-i convingă. 

Ei bine, valoarea controlului ştiinţific luat în considerare ca mijloc de 
convingere şi de propagandă € nulă, e arhi-nulă. Înutilitatea acesteia a fost 
amplu demonstrată atunci când savanţi de cea mai înaltă reputaţie - ca 
fizicianul William Crookes, profesorul Charles Richet etc. —, studiind aceste 
fenomene, au luat toate precauţiile şi au folosit toate controalele realizabile 
prin laboratoarele lor de fizician, chimist sau electrician. Nepermiţându-şi 
niciodată să-şi dea părerea lor ca oameni, au etalat doar mărturii înregistrate 
prin instrumentele lor. Şi care a fost rezultatul? Punerea la îndoială a înseşi 
raţiunii lor, precum şi injurii. Personalitatea lor de oameni de știință - atât de 
respectată şi de admirată până atunci - a devenit imediat suspectă. 

În cursul ultimilor treizeci de ani au existat savanţi de prim-ordin, obser- 
vatori a căror clarvedere şi loialitate erau recunoscute de toţi şi care au 
studiat aceste fenomene cu o metodă ştiinţifică impecabilă. Ce influenţă au 
avut asupra confraţilor lor şi asupra mulțimii? Niciuna. S-au convins ei 
înşişi... şi asta a fost totul. 

Desigur, recunosc că înseamnă mult faptul că aceşti oameni - graţie 
instrumentelor avute - au putut să obțină o certitudine totală. Şi, în mod 
categoric, eu nu contest folosirea — legitimă şi valabilă în multe cazuri - a 
martorilor imparţiali aduşi în mod special ; mă refer insă la abuzul exagerat! 
care s-a făcut - doar pentru a fi la moda zilei - de teama părerii generale, de 
frica de a nu fi taxaţi drept „crezători naivi” în mesele vorbitoare, în fantome, 
în Spirite etc. E drept, se puteau apăra şi scuza mereu : „Nu eu, ci instrumentul”. 

Dar unul dintre singurele rezultate - dacă nu cumva chiar singurul — ale 
folosirii de verificatori automaţi a fost, fără îndoială - după cum remarca di 
de Vesme - acela de a reabilita controlut simţurilor noastre şi de a recunoaşte 
cauzele obiective şi adevărate ale senzaţiilor vizuale, auditive etc., care pĝpă 
atunci fuseseră calificate drept subiective sau halucinaţii. 

Aceste consideraţii m-au făcut să cred că, personal - având organe senzo- 
riale sănătoase şi un spirit antrenat (prin profesie) la observare exactă, precum 
şi o cunoaştere serioasă a problemelor -, puteam să experimentez liber şi 


1. A se vedea teribilul control impus mediumului d-na Bisson. S-a mers până la a i 
se provoca acestei femei nefericite două vomări una după alta, încercându-se să 
se demonstreze scepticilor de neînduplecat că ea nu producea „ectoplasmele” sale 
prin înghiţire, vărsare şi iar înghiţire a unor stofe extrem de fine... (atunci când 
așa-zisele ectoplasme se formau în zona pieptului, ieşind din abdomen, sâni etc,). 
S-a mers cu aceste scrupule chiar până la a fi supuse analizei unui chimist 
materiile vomate. Chimistul respectiv a atestat, într-un lung raport, că nu a găsit 
decât deşeuri de carne, ciuperci, salată, diverse alimente, dar fără nici o urmă de 
stofă etc. Credeţi că a fost convins vreun sceptic prin aceste tratamente barbare, 
prin acele examene ginecologice (chiar două la o şedinţă) impuse mediumului ? 
S-a putut constata că nu; şi atunci, la ce bun? 

fără teamă; evitam astfel să afectez mediumul meu în dezvoltarea sa. Nu 
trebuie uitat că un medium este o fiinţă cu o sensibilitate extremă şi că este 
repede tulburat de influenţa neîncrederii sau a îndoielilor zeflemitoare, oricât 
de ascunse ar fi ele. Obişnuinţa ce pare că s-a format şi se menţine în 
continuare ~ aceea de a-i trata pe mediumi ca pe nişte vinovaţi - este însă 
dintre cele mai păgubitoare pentru producerea şi cercetarea fenomenelor. Or, 
fără îndoială, tocmai datorită încrederii mele ~ vigilentă, dar luminată - s-a 
ajuns la dezvoltarea capacităţilor Reinei şi la ansamblul de rezultate obţinute, 
realizare poate unică, într-un anume sens, în analele metapsihismului, ale 
cărui ipoteze raţionaliste obişnuite nu ar putea să furnizeze - cred eu - 
explicaţii mai bune. 
+ 


Oare cum s-ar putea înţelege şi explica, fără a se recurge la ipoteza 
existenţei spiritelor, această suită lungă de fenomene care s-au succedat 
într-o progresie metodică, fără nici o incoerenţă şi tinzând către un scop spre 
care s-au focalizat toate experienţele, întreaga învăţătură, toate eforturile ? 
Care ar fi sursa acestei voințe neîntrerupte, înțelepte, adesea în opoziţie cu 
voinţa noastră? Pentru ce aceste revendicări de identitate, justificate prin 
dezvăluiri probante şi prin manifestări psihologice permanent caracteristice 
personajului declarat? De unde ar putea proveni această pătrundere profundă 
în intimitatea ființelor și a lucrurilor, precum şi tot acest ansamblu de fapte 
şi de idei - preziceri, viziuni, sfaturi etc. - cu un bogat conţinut, în care 
întâlnim rând pe rând cele mai nobile cunoaşteri ale spiritului şi sentimentele 
cele mai mişcătoare? 

Creierul mai mic al unei copile ignorante ar putea fi el atotputernicul 
creator al acestei game complete de capacităţi umane?... Însă atunci am 
putea aduce o mare acuzare Naturii, care ar fi creat toate aceste puteri, toate 
aceste facultăţi extraordinare pentru un nimic! Ar fi organismul cel mai 
minunat, cel mai valabil în lupta pentru viaţă şi totuşi, în mod obişnuit, 
într-o nefolosire absolută a funcţiei sale! Căci nu vom putea lăsa la o parte 
acest fapt pozitiv al intervenţiei unui accident neprevăzut - şi care ar fi putut 
să nu se producă niciodată — în viaţa mediumului : somnul hipnotic, singurul 
care a făcut să se manifeste minunatele sale puteri’. Viaţa zisă normală a 
micii Reine era neînsemnată, mizeră... şi absolut nimic altceva nu ar fi scos 
la iveală acele facultăţi a căror folosire practică i-ar fi asigurat o putere 
extraordinară în societatea noastră. 


1. Cum să fie în acord acest fapt pozitiv cu legile care dirijează evoluţia şi cu teoriile 
materialiste ale eredității ?... 

Să ne oprim asupra problemei în sine şi să analizăm argumentele invocate 
pentru a-i găsi operei noastre o semnificaţie proprie. 

Mai întâi, o judecată simplistă: „E un nebun; această carte este produsul 
unei imaginaţii bolnave” etc. Fără a lua acuzaţia în tragic, voi remarca faptul 
că eventuala nebunie a mea ar implica şi nebunia soţiei mele, a mediumului 
şi de asemenea a cinci sau şase persoane care au asistat la mai multe şedinţe 
şi au recunoscut realitatea fenomenelor. Dar aceasta nu e totul. Eu nu sunt 
decât un neînsemnat observator al fenomenelor respective; prin această 
lungă serie de experienţe eu nu aduc de fapt decât câteva pietre la un 
monument ridicat deja pe jumătate. Demenţa mea ar presupune şi pe aceea a 
tuturor „lucrătorilor” care edifică o atare Operă. Nu e vorba numai de 
persoana mea, ci de toţi susţinătorii unei opinii şi ai unei filosofii, ce ar fi de 
asemenea blamaţi... 

O astfel de considerare nu explică deci nimic. Ipoteza respectivă ar fi de 
fapt o judecare „la minut” din partea necunoscătorilor şi a celor leneşi de 
spirit. Putând-o îndepărta, ajungem imediat la singurul punct de vedere care 
ar putea fi acceptat: cel al psihiştilor, a! specialiştilor în aceste probleme, 
care, recunoscând autenticitatea fenomenelor, neagă totuşi originea lor spiritistă. 

Acesta este singurul punct de vedere pe care l-aş accepta, însă numai 
pentru a-l discuta. 

Voi mai face o distincţie, după ce mai întâi am curăţat puţin terenul: 
somnul magnetic al Reinei e de netăgăduit; buna sa credinţă e deasupra 
oricărei bănuu!i; dezinteresul ei a fost demonstrat. Mai rămâne însă o 
insinuare vagă şi puţin compromiţătoare - a unor invenţii şi minciuni incon- 
ştiente, care să provină dintr-o nevroză isterică : Reine ar dormi şi ar fi fost 
onestă, dar ar inventa şi ar minţi în cursul unor accese de isterie. (Binefă- 
cătoare isterie care ar da astfel de roade!) 

Mai întâi, din fericire, Reine nu este o isterică. Ea este un mic animal 
sănătos şi bine construit, fără tare fiziologice!. Şi apoi, isteria, chiar dacă ar 
avea-o, nu ar fi o explicaţie; ceea ce trebuie găsit este cauza, forţa gene- 
ratoare a fenomenelor şi nu atributele specifice ale instrumentului folosit 
pentru a le produce. Isterică sau nu, Reine nu crea fenomene ; ea transmitea, 
ceea ce rezultă evident din citirea textelor şi din desfăşurarea manifestărilor. 
Noi nu am avut un medium care să imagineze un roman la limita percepțiilor 


1. Este de remarcat de altfel că facultăţile sale de medium nu numai că nu provin 
dintr-o stare morbidă, ba din contra, orice afectare a sănătăţii - fizice sau 
morale - i le slăbea şi tindea să i le suprime. Astfel, la începutul războiului, 
comunicările noastre au fost întrerupte tocmai datorită emoţiei şi neliniştii Reinei. 
În ciuda dorinței sale intense - şi a noastră — de a avea sfaturi şi aprecieri ale 
situației, a trebuit să aşteptăm trei săptămâni până ce s-a calmat dânsa - pentru ca 
Veuellini să o poată folosi din nou ca instrument de transmitere. _ 

conştiente ; suntem în prezenţa unui ansamblu de fenomene, unele de ordin 
intelectual, altele de ordin fizic, ansamblu pe care nu-l putem separa. 

Şi tocmai aici intervin cu o distincţie subtilă personală: refuz în mod 
absolut să folosesc procedeul explicativ ce ar separa arbitrar ~ pentru nece- 
sităţile aflării cauzei - fenomenele care sunt strâns legate între ele, provenind 
de la o aceeaşi sursă şi focalizându-se spre un scop definit și pre-anunţat. În 
mod obişnuit, s-ar accepta ca veridice numai acele fenomene care pot fi 
clasate în categorii cunoscute : citiri şi transmiteri ale gândurilor, psihometrie, 
personalităţi secunde etc., negându-se prea uşor autenticitatea celorlalte. Dar 
nu. Deşi procedeul este folosit în mod curent, eu refuz să-l admit. Cu o 
loialitate totală, consider că problema trebuie pusă în mod deschis astfel : 

Dat fiind ansamblul complet al acestor fenomene, este posibil să găsim o 
cauză raţională în jocul forţelor constitutive cunoscute ale fiinţei vii şi fără să 
mai avem nevoie să recurgem la existenţa „Spiritelor dezcarnate” ? 

Acesta e singurul teren pe care am putea discuta cu folos. 

Într-o asemenea situare foarte deschisă, nu vom mai găsi în faţa noastră 
decât explicaţia, de care s-a abuzat atât de mult în anii din urmă, aceea care 
se aplică fără distincţie la toate faptele mediumnice, cu scopul de a li se 
respinge originea spiritistă, şi anume: subconştientul şi telepatial. 

* 


Ce sunt de fapt acest subconştient şi această telepatie? Să le analizăm, 
dezbrăcându-le de toate atributele de împrumut cu care au fost împodobite de 
persoane mult prea interesate de succesul lor în lume. 

Reluând în mod legitim o veche zicală: „Nimic nu poate fi în spirit ce 
n-a trecut prin simţuri”, voi spune că, pentru materialişti sau raționalişti, 
„subconştientul” nu este şi nu poate fi decât suma impresiilor şi a senzaţiilor 
percepute în mod inconştient, înregistrate în memorie fără să ştim, precum şi 
a cunoaşterilor obținute în mod conştient, dar căzute în uitare”. 

Sub anumite influențe (somn natural sau provocat, surescitări accidentale 
sau stări patologice), elemente -~ până atunci ignorate - ale acestui sub- 
conştient pot apărea subit şi astfel pot fi exteriorizate, ca şi alte fapte păstrate 
în memorie. Este clar şi bine verificat prin experimentare. Putem admite, de 
exemplu, că un copil, jucându-se într-un parc cu alţi copii, trecând încoace 
şi încoto prin apropierea a doi chinezi ce stăteau de vorbă, ar putea după 
patruzeci de ani - în timpul unei crize oarecare - să-şi reamintească şi să 
pronunţe cuvinte din discuţia acestora, reţinute atunci în mod inconştient. 
Dar să ţinem cont bine, căci e foarte important, copilul nu va obţine astfel şi 
capacitatea de a înţelege şi a vorbi limba chineză. Alt exemplu: o persoană 
a fost la muzeul Louvre ca să vadă unul dintre tablourile din salonul pătrat. 


2. Resping categoric influenţa ce ar fi fost dată de „sugestii” în mod inconștient, 
precum şi de „citiri ale gândurilor”, căci foarte multe experienţe mi-au dovedit că 


acestea nu s-au putut produce niciodată în conlucrarea mea cu Reine. 

A traversat cinci sau şase săli, pe parcurs tot vorbind cu un amic, până a ajuns 
acolo. În mod conştient, nu a văzut nici unul din tablourile expuse în sălile 
traversate, dar memoria lui a putut Tareis — fără voia sa - mulţimi de 
senzații preluate de ochii săi, pe traseu. În nopțile următoare sau după zece 
ani, imaginea vreunuia dintre tablourile respective va putea reveni în con- 
ştientul său ; va putea să-l recunoască şi să-l descrie. Putem da multe exemple, 
însă acestea nu sunt decât cunoașteri obținute în acelaşi fel, pe care - în mod 
raţional — un materialist trebuie să le accepte ca formând conţinutul sub- 
conştientului. Tot restul de argumente nu sunt decât ipoteze şi raționamente 
de ordin conjectural, foarte periculoase de manevrat pentru înşişi duşmanii 
spiritismului, întrucât conduc logic la teoria reîncarnării. Nu se poate scăpa 
de aceasta, după cum a demonstrat dr. Geley! în admirabila sa carte - care 
trebuie citită pentru a se înțelege bine problema. 

Să vedem acum ce e telepatia - având grijă să notăm, în trecere, originea 
şi caracterul evident spirituale ale anumitor puteri pe care, în mod inconştient 
fără îndoială, i le conferă sceptici 

Ea poate fi provocată (experimental) sau poate fi spontană. 

Telepatia experimentală începe la transmiterea voluntară a gândirii, Dome- 
niul ei - cel puţin după cunoaşterea pe care o am ~ este extrem de limitat?. 
În diferitele experimente nu s-a reuşit decât să se transmită un cuvânt, o 
cifră, o imagine, într-o proporţie întru totul satisfăcătoare - ca să poată fi 
excluse coincidenţele şi hazardul. Experimentată între două persoane antre- 
nate şi ~ pentru a spune aşa - „acordate împreună”, domeniul se extinde şi 
la transmiterea de impresii - în general însă foarte vagi -, la fapte sau 
sentimente ; perceperea acestora în spiritul receptor se manifestă prin ima- 
gini, cuvinte obsedante sau chiar modificări ale stării morale. Au fost 
efectuate suficiente experienţe reuşite care au demonstrat existența neîndo- 
ielnică a corespondenţei telepatice între două persoane care experimenygază, 
fără însă ca să intereseze vreodată conţinutul primit telepatic, în sine. 

Magnetizarea şi sugestia la distanţă pot fi considerate ca forme ale 
telepatiei provocate. Experiențele făcute în acest sens nu dau nici ele însă, 
decât rezultate foarte restrânse. 


1. Dr. Geley: L'Être Subconscient (Ed. Alcan). A se vedea de asemenea cartea lui 
Ernest Bozzano: Les phénomènes premonitoires (Ed. Annales des sciences 

sychiques). 

2. În deceniile de după apariţia cărţii, au fost organizate institute de cercetare (în 
Rusia şi SUA), precum şi centre ştiinţifice (în numeroase ţări) pentru studierea 
fenomenelor telepatice; astfel a fost mult extins conţinutul experimental şi 
teoretic - ca domenii, precum şi ca realizări individuale. Sintezele descriptive au 
format o adevărată literatură de specialitate ; iată câteva titluri: R. Sudre, Traité 
de Parapsychologie, Ed. Payot, Paris, 1956; S. Ostrander şi L. Schroeder, 
Psychic discoveries behind the iron curtain, Ed. Prentice Hall, New York, 1970; 
R. Bertrand, La Télépathie, Ed. R. Laffont, Paris, 1974 etc. (n.tr.). 

Din contra, telepatia spontană este extrem de bogată în fapte şi în 
manifestări diverse: viziuni, auziri, anunţări de evenimente întâmplate sau 
viitoare - adesea de mare importanţă pentru receptor, dar uneori lipsite de 
interes şi de orice urgenţă. Găsim în aceste aspecte de un simbolism curios 
o evidentă premeditare raţională, căreia, în multe cazuri - să notăm bine ~ 
este imposibil să-i atribuim originea ca provenind de la nişte fiinţe vii"; din 
câte ştim însă, nu au existat transmiteri telepatice ale unor mesaje lungi, 
formulate în cuvinte clare şi precise, precum şi progresie de comunicări 
complexe care converg către un scop preanunțat? de învăţătură. 

Trebuie remarcat de asemenea că, pentru a fi inclus în categoria telepatiei 
înţelese raţional, fenomenul trebuie să fie subiectiv. Imediat ce este verificată 
senzaţia obiectivă — ca acţiune materială ~, fenomenul nu mai poate fi descris 
prin definiţie raţionalistă. Ne aparţine nouă - susținătorilor existenţei corpului 
fluidic -, fiind singurii care îl putem explica fără a băga mâna în buzunarul altuia. 

Telepatia denumită „întârziată” şi telepatia „trinitară” sunt ipoteze inven- 
tate pentru a susţine cauza, dar nu sunt verificabile experimental’. Pentru a 
admite prima ipoteză, s-a acceptat existența sugestiei post-hipnotice, fără să 
se ţină însă cont că aceasta implică în mod obligatoriu şi o persoană care să 
sugestioneze. 


1. De citit în acest sens cartea lui Ernest Bozzano, Les phénomènes premoniloires. 
Autorul demonstrează, cu o logică admirabilă, imposibilitatea eliminării ipotezei 
spiritiste în anumite cazuri... 

2. Există totuşi, încă din Antichitate, diferite „învăţături” de înaltă spiritualitate ce 
au fost transmise telepatic diferiților oameni mai evoluaţi, capabili să le înţeleagă 
şi apoi să le difuzeze. Unele au rămas peste milenii ca texte filosofice (de 
exemplu, „cărţile lui Hermes Trismegistul” ~ reluate de Louis Ménard în 
la Maisnie, Paris, 1977), iar altele ca anumite texte sacre, în diferite religii. 
secolul XX, la puţin timp după remarca autorului, s-a început îndelungata 
transmitere telepatică a 16 volume de învăţătură spiritualistă reactualizată, preluată 
de Alice Bailey de la Maestrul Djwhal Khul. Mai recent, transmiteri telepatice 
valoroase au fost preluate de Benjamin Creme de la Maestrul său, redându-le apoi 
în şase volume de mare actualitate (n.tr.). 

3. Pentru cititorii care nu cunosc semnificaţia acestor termeni, iată două exemple 
precise: 

1. Telepatia întârziată : fie printr-un medium, fie printr-o impresionare directă, 
o persoană primeşte o comunicare despre care se pretinde că ar proveni de la 
cineva mort de zece sau douăzeci de ani; conţinutul are suficiente evidențe ca să 
nu fie atribuit unei persoane în viaţă. 

Psihistul telepat ar explica astfel ipoteza sa : întrucât e demonstrat că mesajul nu 
poate proveni decât de la o fiinţă moartă demult, ar însemna că creierul acesteia 
a emis - inconştient - radiaţia telepatică ce conţine mesajul, încă înaintea morţii 
sale sau în timp ce murea. Radiația a atins imediat creierul receptorului şi, fără 
ştirea lui, s-a întrepătruns brusc în conştientul său (sau a fost citit de medium din 
subconştientul acestuia) ; ieşirea la iveală ar fi înşelat însă acest mecanism al 
provenienţei sale. 

Cât despre presupunerea - care pentru noi este un fapt - că subiectul se 
poate deplasa la distanţă, în mod spontan, ca să caute informaţii în conştientul 
sau în subconştientul altor fiinţe, precum şi în ambianța acestora, psihiștilor 
materialişti li se pare ca fiind o ipoteză direct imprudentă. Mai întâi, ei 
consideră că ar fi o reîntoarcere la acel transcendental pe care au atâta grijă 
să-l ignore; apoi, ar însemna să admită tacit şi forţat - ivindu-se riscul să 
cadă în absurd şi în neînțeles — că ar exista ceva organizat ce conţine 
conştiinţa şi voinţa şi care poate să iasă din trupul fizic să caute clarificări 
şi informaţii. 

În fapt, cheia întregului mister este tocmai recunoaşterea timidă a acestui 
„corp fluidic” şi a degajărilor sale. (Astfel, deplasările Reinei - voluntar sau 
la ordinul meu — îmi ofereau observările ei directe. De altfel, ea cunoştea şi 
îmi enunţa întotdeauna originea comunicărilor sale. Din textele respective se 
constată că nu avea nici o dificultate ca în unele cazuri să recunoască la fel 
de uşor şi faptul că imaginaţia sa îi provoca anumite viziuni în cristal sau că 
unul din vise sau cutare incident nu a fost decât un simplu ecou al amintirilor 
sau al vieţii conştiente.) 

În rezumat, telepatia raţională şi verificată constă în faptul că un creier 
uman poate emite radiaţii - de natură necunoscută - care, atunci când 
întâlnesc un alt creier acordat in mod rezonant, provoacă în acesta imagini 
sau impresii subiective, indiferent de distanţă. 

În afara acestei definiţii, cădem în ipoteze care nu mai țin cont deloc de 
legea fiziologică ce guvernează obținerea informaţiilor ! ; astfel de ipoteze îi 
conduc inevitabil pe sceptici să admită ceea ce ei doresc să nege : inteligența 
şi voința acţionează în afara şi independent de condiţiile organice considerate 
ca fiind ele cauza. 

Va trebui totuşi într-o bună zi să se recunoască acest fapt; dar, până 
atunci, nu trebuie să încetăm să protestăm impotriva metodei consante 


2. Telepatie trinitară : dna A. moare la Paris. Ea avea o prietenă foare dragă - 
dna B. ~ care, plecând în Rusia, nu a putut fi informată de moartea ei. Dna B. este 
vară cu dna C. - care locuieşte la Nancy - şi se interesează de cercetările psihice. 
Într-o şedinţă cu medium, dna C. primeşte un mesaj pretins ca venind de la dna 
A. = pe care ea nu o cunoştea - rugând-o să transmită dnei B. anunţul morţii sale, 
precum şi detalii semnificative (verificate mai târziu) privind ultimele sale zile. 
Explicaţia ce se dă prin ipoteza telepatică : dna A. ar fi emis înaintea morţii sale 
radiaţii conţinând mesajul pentru dna B. Aceasta le-a înregistrat în mod inconştient 
şi le-a transmis - tot inconştient - verişoarei sale, dna C.; mesajul i s-ar fi 
înregistrat, fără ştirea ei, în misteriosul subconştient, unde ar fi rămas ascuns 
până în momentul şedinţei ; mediumul l-ar fi descoperit şi l-ar fi scos la iveală, 
atribuindu-i-se astfel în mod fals o origine spiritistă. 
Faţă de o astfel de interpretare însă, Ernest Bozzano scrie: „Există o credulitate 
ştiinţifică ce e comparabilă întru totul cu credința oarbă a credincioşilor adevăraţi.” 
1. A se vedea în acest sens broşura mea L'hypothèse de la subconscience et la loi 
psychologique. 

folosite de cei ce neagă argumentele doctrinelor spiritualiste, de a le eticheta 
cu alte nume. Machiajul respectiv nu trebuie să înşele pe cititorul care are 
capacitate de discernământ. 

Este totuşi de remarcat că asocierea bogățiilor subconştientului cu posi- 
bilităţile telepatice deschide un câmp vast speculațiilor materialiste. 

Acestui subconştient şi acestei telepatii, consacrate ca atotştiutoare şi 
atotputernice, să le adăugăm şi o nouă ipoteză. Conform concluziilor unui 
psihist de valoare!, „psihometria” - despre care credeam până acum că 
trebuie să explice numai faptele psihometrice - ar deveni un comod paspartu 
care să ne permită să pătrundem în toate fenomenele mediumnice... În aceste 
dări de seamă există în sensul respectiv câteva cazuri destul de precise?. 
Trebuie să ne restrângem însă la ele, dacă nu vrem să facem din această cheie 
onestă a psihometriei un levier de forţat brutal uşile. 

* 


Câte eforturi, câtă inteligență nu sunt risipite pentru a respinge o evidenţă 
şi a refuza să se admită de pe acum ceea ce vom fi forţaţi direct să acceptăm 
mai târziu : realitatea corpului fluidic - vehicul al spiritului - precum şi a 
degajării sale din trupul fizic (în condiţii determinate), demonstrând inde- 
pendența sa față de acest trup, precum şi posibila lui continuitate după 
părăsirea trupului fizic, după moarte. 

Pentru ce acest gen de ură a savanților noştri? Pentru ce să deteste 
într-atât supraviețuirea sufletului ? 

Cred că, într-adevăr, aceşti oameni manifestă astfel, în mod inconştient, 
o reacţie normală împotriva opresiunii apăsătoare pe care inteligența a 
suferit-o atâtea secole din partea obscurantismului. Pentru ei, misterul Lumii 
de Dincolo pare a furniza elemente noi care să întărească lanţurile grele ce au 
impus secole de revoltă şi de martiraj pentru a le sfărâma! Fiind de bună- 
credinţă, ei sunt convinşi că raţiunea îi conduce la a nega... dar, de fapt, e 
doar un ecou al spaimelor trecutului ceea ce îi dirijează astfel... 

Trebuie însă să mă limitez. 

Am expus faptele; l-am pus pe cititor în gardă împotriva acceptării 
ipotezelor așa-zise explicative... la modă. Lui îi revine acum - dacă are 


1. Annales des sciences psychiques ~ numărul din iulie 1913, Arsène Denis. 

2. Trebuie remarcat că fenomenele numite psihometrice sunt în mod clar de ordin 

transcendental. Este total inadmisibil ca raţionaliştii să considere ca ceva normal 
şi simplu faptul că un medium, atingând doar un inel ce a aparţinut unei persoane 
care a decedat, poate să-l descrie pe cel ce l-a avut şi chiar să vadă scene din 
trecuta lui viaţă etc... Aceştia doar se fac că au înţeles fenomenul... 
De altfel, se face un abuz foarte supărător de termenul „psihometrie”, care ar 
trebui să indice numai puterea ce o au anumiţi mediumi de a analiza şi defini 
caracteristicile morale şi intelectuale ale unei fiinţe, prin contactul cu un obiect 
provenit de la ființa respectivă. Cea mai mare parte a relatărilor de psihometrie 
sunt însă cazuri de clarvedere. 

voinţa - să-şi formeze o părere printr-o muncă personală: să încerce să 
adapteze explicaţiile zise raţionaliste la cazuri multiple ; să le controleze, să 
le verifice prin diferite fapte din dările mele de seamă. Dar cititorul trebuie 
să ştie bine că rezultatul cercetărilor pe care le-am redat în carte nu este decât 
o piatră a edificiului. Există un mare număr de lucrări documentare şi de 
relatări de experienţe... Savanţi admirabili şi-au adus şi ei contribuţia... 
Cititorul interesat poate să meargă el însuşi la surse. 
Eu mi-am îndeplinit sarcina. Succes! 


Anexa 


Nota I 


Luând cunoştinţă de dările mele de seamă, dr. Geley a binevoit să-mi scrie 
căteva obiecţii care i-au fost sugerate pe parcursul lecturii. 

Nefiind răspunzător de invăţătura transmisă, nu am încercat să discut criticile 
doctorului. Le-am citit în mod simplu mediumului în timpul somnului unei şedinţe 
şi am înregistrat răspunsurile! sale. Le redau aici pentru cititor, căci ele precizează 
şi clarifică anumite puncte ale învăţăturii... sau ale informaţiilor date de Vettellini. 


1. (Întrebare de principiu) Ce încredere putem acorda comunicărilor medium- 
nice ? (aporturi ale mediumului sau ale experimentatorilor, ale ambianţei - conştiente 
sau subconştiente ; reîntoarcerea inevitabilă (relativă] a Spiritului comunicant la 
condiţiile psihologice care îi erau proprii în timpul vieţii etc). Nu ar trebui să avem 
mari rezerve pentru toate comunicările transmise? 

Răspuns: „În mod general, da. Vettellini v-a făcut deja să remarcaţi că există 
mai multe motive pentru care nu se poate acorda mare încredere majorităţii 
comunicărilor: 

a) Spiritele superioare nu comunică decât foarte rar. Aproape întotdeauna se 

prezintă Spirite medii şi ignorante. 

b) Mediumul înțelege rău şi poate da ca exactă o informaţie falsă etc. 

Dar în cazul experienţelor noastre e total diferit. Mai întâi, Vettellini e un Spirit 
mare şi el nu spune decât ceea ce ştie bine. Când are îndoieli, je indică imediat. 
Apoi, el a pregătit, cu mult timp înainte, încetul cu încetul, căile de comunicare 
necesare. El nu este şi nici nu poate fi tulburat de condiţiile în care se plasează 
pentru a comunica. Gândirea lui rămâne absolut clară şi precisă. 

Desigur, eu pot să transmit rău uneori şi să fac o greşeală, dar aceasta nu ar 
putea fi decât pentru un detaliu. Dacă ar fi fost vreo eroare importantă, Vettellini 
ar fi sesizat-o şi ar fi rectificat-o. 

Puteţi fi absolut sigur - şi Vettellini afirmă acest fapt - că toate marile probleme 
pe care vi le-a comunicat sunt adevărate. Observaţia doctorului e justă, dar nu se 
aplică experienţelor noastre.” 

2. Momentul încarnării : influenţa actului sexual. 

Conform cercetătorilor, fecundaţia nu ar fi întotdeauna instantanee. Există 
certitudinea că spermatozoizii pot rămâne vii câteva zile şi pot pătrunde în ovul 
după mai mult timp de la actul respectiv. 

Reine afirmă foarte viu: „Da, pot trăi câteva zile şi să nu penetreze ovulul 
decât după mai mult timp de la actul sexual ; atunci însă, nu va mai fi încarnare... 


1. Când i-am citit observaţia copilei adormite, ea părea că ascultă şi apoi, imediat, 
fătă nici cea mai mică ezitare, a dat răspunsul clar şi precis. 

findcă nu va mai fi prezent un Spirit. Nu actul respectiv e cauza fecundării : acesta 
atrage Spiritul şi îi provoacă însăşi captarea lui. Fără venirea unui Spirit, pătrun- 
derea spermatozoidului în ovul poate să se facă foarte bine, dar nu va exista 
încarnare şi deci nici copil. În unele cazuri va putea fi doar dezvoltarea unui fetus 
neviabil, care va determina o sarcină falsă, o naştere înainte de termen... sau 
naşterea unui copil mort.” 

Eu fac însă observaţia că s-a reuşit totuşi efectuarea de fecundări artificiale. 

„Da; dar în astfel de cazuri se realizează fecundarea, întrucât câte un Spirit, 
conştient de faptul respectiv, vine să se încarneze în mod voluntar. E un act 
deliberat, o voinţă personală... sau o alegere decisă în comun. Însă cazurile sunt 
foarte rare. Dacă se va vrea practicarea regulată a fecundării artificiale, se va reuşi, 
dar rar se va obţine câte un copil viabil.” 

3. Ieşirea corpului astral. Trepanaţia constatată pe cranii preistorice - în 
principal la cranii de copii - nu era cumva un procedeu empiric pentru a crea 
mediumi? Raportându-mă la magia religioasă, ar fi fost un mijloc de favorizare a 
ieşirii corpului fluidic ? 

Răspuns: „Vettellini spune că e adevărat. Doctorul are dreptate. Dacă s-ar 
putea regăsi schelete complete şi intacte din epoca respectivă, s-ar observa de 
asemenea şi mutilări speciale şi ordonate la picioare şi la mâini, practicate în 
acelaşi scop”, 

4. Spiritele îi văd pe cei vii? Le citesc gândurile? Ele intervin în viaţa 
oamenilor, în afară de comunicările mediumnice? Se merită o critică puternică 
împotriva anumitor fapte ce par a implica o atare ingerinţă abuzivă şi inadmisibilă. 

Un răspuns foarte vioi al Reinei: „Domnule Cornillier, da, da, da. Că acest 
lucru place sau nu... nu are importanţă. Este un fapt exact şi real. Spiritele sunt ~ 
sau pot fi - martori ai vieţii noastre şi asistă la tot ceea ce facem noi; la tot; 
dumneavoastră înţelegeţi. 

Desigur, posibilitatea lor de a vedea şi de a înţelege este în funcţie de gradul lor 
de evoluţie. De exemplu, nu toate ne pot citi gândurile. Ele le disting şi le ep 
mai mult sau mai puţin clar... Prezenţa unui medium şi diversele experienţe cu 
mediumi le dau anumitor Spirite forţe şi o luciditate pe care, desigur, nu le-au 
obţinut în starea lor personală. Dar să fiţi foarte convins de acest fapt: există 
martori pentru orice faptă pe care o comiţem... Da, e neplăcut să gândim că aşa e ! 
Însă pe de altă parte, dacă ne gândim bine, această certitudine ar fi utilă, căci ne-ar 
opri de la multe lucruri. Câte fapte nu am mai face dacă am şti că alături mai este 
un martor care ne observă... Câte acţiuni mărunte, josnice, rele, ar fi astfel evitate ! 
Dacă nu ar mai fi fost ascuns misterul Lumii de Dincolo, anumite crime nu ar fi 
fost comise niciodată ! 

Această cunoaştere este deci o adevărată binefacere ! 

Ar trebui ca toate fiinţele să fie convinse că nici una din acţiunile lor sau 
gândurile lor nu poate rămâne secretă”. 

Viaţa ar deveni astfel mai curată. 

5. Dualismul „spirit-materie” e cam puţin verosimil. Pentru ce „sămânţa de 
spirit se află în materie”? Mai logic este să se admită că spirimi este cel mai 
puternic în materie. 

(Punându-i lui Vettellini această întrebare a doctorului G., i-am remarcat că eu 
însumi am fost = şi sunt mereu - profund uimit de învățătura sa. Înţeleg (sau cred 
că înțeleg) cum spiritul poate fi puternic în materie şi să evolueze către conştiinţă 
în urma reacţiilor succesive pe care el le-ar opune materiei şi mediului ambiant..., 
dar îmi este imposibil să concep spiritul ca având - încă de la origine - o existență 
proprie, în afara materii 

Reine ascultă puţin şi imi răspunde: „Vettellini vă spune din nou ~ şi aceasta 
nu este deloc o părere personală: toate Spiritele cu nivelul său de evoluţie constată 
independenţa originară a spiritului şi a materiei. Că acest fapt ar fi de neînțeles 
pentru dumneavoastră... este o altă problemă. Vettellini nu a ascuns niciodată că, 
în fond, cunoştinţele sale depăşesc direct cunoaşterea omenească, însă nici ele nu 
pătrund în nici un fel misterul Infinitului. 

Dânsul v-a spus ceea ce Ele, Spiritele de gradul său de evoluţie au constatat și 
cred că au înțeles şi asta € totul. Însă, domnule Cornillier, încarnaţii pot avea 
concepţii logice raportate la starea lor de încarnaţi, în funcţie de condiţiile în care 
se află, dar aceste concepţii nu mai au aceeaşi valoare în starea astrală superioară. 
Ele înţeleg altfel. 

În orice caz, nu este nici o eroare în ceea ce v-am transmis. Este doar părerea 
lui Vettellini că spiritul şi materia sunt independente şi distincte încă de la origine.” 


6. Despre fatalitate. Învăţărară puţin satisfăcătoare. Fatalitatea este rezultatul 
evoluţiei, al vieților anterioare. Ea este creată pentru noi. Liberul arbitru este 
îndeosebi în funcţie de vieţile avute. Inegalitatea Spiritelor este inadmisibilă. Ea 
este în mod evident produsul evoluţiei. Răul e necesar; însă pentru ce să admitem 
necesitatea Spiritelor răufăcătoare încă de Ha origine ? Răul este măsura inferiorităţii 
lumilor. El rezultă din lupta împotriva condiţiilor vieţii - lupta pentru hrană, contra 
frigului, pentru reproducere şi intervin încă multe mii de alţi factori ai luptei şi ai 
progresului. 

(.-.Ca răspuns la această critică foarte frumoasă a lui Geley, Vettellini nu a făcut 
decât să afirme şi să confirme ceea ce el comunicase cu privire la acest subiect în 
mai multe şedinţe (de altfel, fără dogmatism]. Reine remarcă însă că „Spiritele 
răufăcătoare” intervin de fapt cu scopul de a activa evoluţia, care, fără astfel de 
fermenţi, s-ar face prea lent. Aceştia sunt factori ce suscită reacţii, excitanţi care 
accelerează mersul spre dezvoltarea conştiinţei... etc. Nu am notat răspunsul 
complet, întrucât elemenetele respective se regăsesc în dările de seamă...) 


7. Intervenţia Spiritelor din vechiui Egipt. - E posibil ca acestea să nu se fi 
reîncarnat încă? Nu este cumva o imaginaţie a mediumului, provenind din amintiri 
ale vieților sale anterioare? 

Vettellini răspunde: „Problema timpului - atât de importantă pentru voi - nu 
înseamnă nimic în Astral. Unele Spirite pot rămâne secole întregi dezcarnate. Asta 
nu ẹ nici puţin şi nici mult. Anumite condiţii le pot împiedica să se reîncarneze sau 
să le întârzie în mod nedefinit revenirea pe pământ (printre altele şi îmbălsămarea). 
Uneori însă, există şi alegere voluntară în acest sens. 

Reine nu şi-a imaginat acele Spirite egiptene. Ele locuiesc sau vin adesea în 
muzeu, întrucât mormintele, statuile, miile de obiecte diverse existente acolo le 
âtrag, tot aşa cum le atrag şi atenţia şi adesea marea admiraţie acordată operelor şi 
civilizaţiei rasei lor. Anumitor Spirite le place să stea acolo din astfel de motive” etc. 

Nota H 

Observaţii rezultând din noi experienţe, posterioare şedinţei 107, care permit să 
se înţeleagă pentru ce anumite comunicări mediumnice - perfect autentice - pot 
părea incoerente. 

1. Cea mai mare parte a morţilor puţin evolvaţi nu-şi dau seama imediat de 
trecerea lor! în Lumea de Dincolo. Întrucât degajarea spiritului lor s-a produs fără 
să fie conştienţi de acest fapt (în cursul unei come, al unei stări de agonie sau 
printr-un şoc brusc) şi dată fiind densitatea relativ mai mare a perispiritului lor - 
care îşi păstrează încă forma tiparului din care a ieşit - sunt reținuți în atmosfera noastră 
de unde pot urmări în mod vag (ca dintr-un fel de somnolență) mersul evenimentelor 
zilnice. Convingerea lor că sunt mereu în viaţa terestră nu poate fi schimbată prin 
explicaţii. Oricât de ciudat ar putea să apară acest fapt, ei totuși nu recunosc că au 
murit şi chiar neagă cu încăpățânare acest lucru?. Aceasta e o primă sursă de incoerenţe. 

2. Prin ideile lor fixe - puternice şi persistente -, Spiritele produc în jurul lor 
chiar şi imagini. Acestea sunt însă imagini-iluzii, de care ei sunt primii înşelaţi?, 
dar care îi înşală de asemenea şi pe dezcarnaţii din apropierea lor. 

Un mare număr de incidente relatate în dările mele de seamă demonstrează că 
însăşi crearea intenţionată de imagini este folosită în mod curent şi de Spiritele ce 


1. În special dacă oamenii respectivi au fost materialişti convinşi - sau dacă au 
trecut în Lumea de Dincolo printr-o moarte violentă şi imediată. 

2. Personal am avut mai multe exemple de astfel de cazuri stranii, dar sunt descrise 

în număr mare şi în literatura spiritualistă. După cunoştinţele mele, cele mai 
curioase cazuri au fost prezentate de amiralul Moore, în anexa cărţii sale Glimpes 
of the Next State. Nimic nu li s-a părut mai dramatic decât teribila surpriză, 
stupoarea copleşitoare, atunci când fiinţelor respective li s-a dezvăluit % sunt 
moarte! 
O atare stare nu ar părea posibilă decât pentru Spiritele pe care Vettellini - în 
rezumatul explicativ al şedinţei 47 - la clasa în cadrul primului grad de evoluţie; 
această stare ar putea exista totuşi, însă un timp mai redus, chiar şi la Spirite mai 
avansate, în funcţie de înclinațiile lor individuate - de a se lămuri, încăpățânare 
mai îndârjită etc. Un spirit care se află în această eroare mi-a răspuns: „Dar când 
se moare, se ştie faptul! Eu nu pot să concep că, fiind mort, aş putea auzi şi 
vedea. Deci, eu nu sunt mort!”. Pentru a-l convinge pe acel raţionalist, l-am 
trimis să-şi vadă trupul îngropat... Abia atunci a înţeles. 

3. Poate că cele mai interesante exemple de creaţie a imaginilor-iluzii - specifice în 
mod special fiinţelor care îşi continuă existenţa în subplanele mai joase ale 
planului Astral - sunt imaginile care au fost create de astfel de Spirite de evoluţie 
medie chiar, pe ecrane de televizor, în diferite țări. Din setul de imagini de acest 
fel publicate de cercetătoarea germană H. Schäfer (în cartea sa Brücke zwischen 
Diesseiis und Jenseits - H. Bauer, Freiburg, 1989), foarte sugestivă este 
imaginea-iluzie a vaporului Trekka, ancorat pe „fluviul Eternităţii”, în care s-ar 
afla „aparatul polivalent” prin care grupul de spirite „Fluviul timpului” ar 
comunica direct cu pământenii (n.tr.). 

au avansat. Dar se poate admite cu uşurinţă producerea inconştientă de imagini de 
către Spirite inferioare, fiindcă în şedinţe experimentale am observat că înşişi 
anumiţi mediumi în transă - al căror spirit degajat se afla în condiţiile dezcarnaţilor 
— produceau fără ştirea lor materializări uşoare ce nu puteau fi atribuite decât unui 
fel de proiecţie a gândirii lor. De altfel, fenomenul telepatic ne demonstrează că 
imagini generate - fie inconştient (telepatie spontană), fie voluntar (telepatie 
experimentală) - de către un creier-agent, sunt primite şi percepute ca atare de un 
creier-recepior. Aşadar, fenomenele ale căror formare şi realitate le constatăm în 
lumea noastră fizică se desfăşoară şi se dezvoltă cu totul natural şi în lumea astrală, 

Conform ultimelor mele experienţe, am constatat că pentru dezcarnaţii din 
sferele inferioare ar exista în plus şi o posibilitate de realizare fluidică a repre- 
zentărilor de lucruri diferite din viaţa noastră terestră - materializându-se în mod 
relativ = prin folosirea de materii în stare atomică furnizate de planeta! noastră, 
Aceste reprezentări sunt pentru dânşii (ființe din substanţe eterice) în acelaşi raport 
cum sunt pentru noi obiectele solide, dându-le simţurilor lor aceeaşi iluzie a realităţii 
pe care obiectele solide ne-o dau nouă. 

Din această cauză, multe răspunsuri privind viaţa din Lumea de Dincolo - deşi 
par sincere - nouă ni se par adevărate stupidităţi. 

3. În cursul vieţii lor astrale, Spiritele puţin evoluate nu par să perceapă - în 
general - decât aceste „imagini-iluzii” şi aceste „reprezentări” mai mult sau mai 
puțin materializate. Vederea (perceperea) vibraţiilor fluidelor neorganizate, care nu 
au nici o semnificaţie în planul terestru, se obţine încetul cu încetul prin evoluţie, 
şi dezcarnaţii, pe care condiţia lor inferioară îi menţine în atmosfera noastră, nu 
pot să aibă nici o cunoaştere privind substanţele eterice ale Spiritelor Superioare. 
Acestea nici nu există pentru ele, tot aşa cum ele însele nu există pentru noi. 

Iată deci o a treia cauză a elementelor de neinţetes în răspunsurile Spiritelor 
care comunică, 

De altfel, dezvăluirile comunicate de un decedat sunt întotdeauna în funcţie de 
gradul de evoluţie? al dezcarnatului. 


Nota III 


lată motivele pentru care moartea violentă este cauza forțării evoluţiei unei 
fiinţe prea ataşate de viaţa terestră. Bineînţeles, aceste motive sunt valabile şi dacă, 
în locul accidentelor individuale, luăm în considerare şi catastrofele în care mor 
sute sau mii de persoane (la cutremure, naufragii, războaie etc.). 

La moartea naturală, Spiritul se degajă încetul cu încetul, foarte lent, „ca un 
abur” filtrat de întreaga suprafaţă a trupului; degajarea dublului fluidic este 
completă. 

La moartea violentă, Spiritul iese dintr-o dată prin gură şi bruscarea ieșirii sale 
face ca el să lase în trup părțile grele şi dense ale dublului său fluidic. Aceste părți 


1. A se vedea în această privinţă studiul meu asupra cărţii lui sir Oliver Lodge, 
Raymond, şi anchetele personale pe care le-am adăugat (o broşură în Ed. Alcan). 

2. Ceea ce este adevărat pentru Spiritul degajat prin decesul trupului este ia fel de 
adevărat şi pentru spiritul degajat prin somn provocat. Mediumul vede în Astral 
ceea ce gradul său de evoluție îi permite să vadă. 

grele şi dense conţineau tocmai ceea ce constituiau ataşamentele la viaţa terestră: 
înclinații, plăceri, dorinţe, obişnuinţe etc., care altfel ar fi însoţit Spiritul în viaţa 
astrală şi ar fi persistat apoi şi în încarnarea următoare. 

Pentru a folosi o imagine a cărei analogie e izbitoare, moartea naturală este ca 
o mutare liniştită a locatarului care are tot timpul să-și ia cu grijă toate mobilele şi 
amintirile sale dragi, pentru a-şi organiza locuinţa viitoare ca şi pe cea veche, 
regăsindu-şi astfel toate obişnuinţele ; în schimb, moartea violentă este fuga rapidă 
cauzată de incendiu, care îl obligă pe locatar să se salveze pe jumătate dezbrăcat... 
fără să mai poată lua ceva cu el. Va trebui deci să-şi facă o viață nouă şi să obţină 
noi caractere proprii. 


Nota IV 


Conform specificărilor lui Vettellini, timpul necesar unui Spirit din omenirea 
noastră ca să-şi realizeze evoluţia pe această planetă ar fi de patru până ia şase mii 
de ani (treizeci-patruzeci de reîncarnări, cu intervalele lor de repaus în Astral). Însă 
pentru ca totalitatea Spiritelor care au venit împreună de pe un alt astru pe Pământ 
să evolueze prin şi în rasa albă şi să ajungă să treacă prin toate încercările ciclului 
lor terestru este necesară o perioadă de circa 25.600 de ani’. De altfel, după 
venirea unui cârd, nu toate Spiritele întră imediat în planul fizic. Noi ne reatizám 
în mod succesiv stagiile pe pământ, prin „valuri”, prin serii care se suprapun unele 
peste altele. 

Or, Spiritele cele mai vechi incarnate ale rasei albe se află în națiunea franceză, 
o parte fiind acelea care nu mai au nevoie să se mai reîncarneze terestru pentru a 
progresa, iar altă parte fiind acelea care numai după următorii trei sute de ani vor 
rămâne definitiv în viaţa astrală. 

Însă nu rasa sau națiunea franceză întreagă va trebui să dispară în consecinţă la 
sfârşitul acestui ciclu - aşa cum din eroare mi-a transmis Reine ; va fi vorba numai 
de primii încamaţi ai rasei albe, a căror „cădere” în planul fizic s-a produs acum 
vreo cinci mii de ani. 

Trebuie remarcat că această învăţătură ţine cont foarte bine de încetineala 
progreselor societăţii umane - încetineală de neînțeles... şi atât de exasperantă! 
Datorită însă faptului că Spiritele care au obţinut un grad înalt al conştiinţei nu mai 
revin printre noi (decât doar ca să realizeze unele opere sau să ne dea exemple), 
precum şi faptului că sunt înlocuite de contingente noi de Spirite abia ieşite din 
animalitate, populaţiile terestre se menţin la un nivel moral inferior. 

Dar pe măsură ce se va avansa în cursul unui Ciclu, evoluţia va câştiga în 
rapiditate, întrucât noii încarnaţi vor găsi condiţii educative mereu superioare faţă 
de cele ale predecesorilor, şi anume : 

a) organisme din ce în ce mai suple şi mai sensibile, mai bine dotate pentru 
obţinerea de experienţe personale, permițându-le de asemenea ca influenţa 
astrală să fie mai eficace ; 

b) o organizare socială din ce în ce mai raţională, care va creşte în mod 
considerabil randamentul evolutiv al fiecărei vieţi individuale. 


1. Această perioadă corespunde de fapt ciclului precesiei echinoxiilor. 

Referitor la invazia Galbenilor 


În timpul unei şedinţe ulterioare - în 1915, atunci când evenimentele din Orient 
nu păreau că ar putea suscita nelinişti grave -, l-am întrebat pe Vetrellini dacă 
viziunea pe care a avut-o mediumul (în februarie 1913), a unei invazii formidabile 
a „Galbenilor” în Europa - ca o consecinţă a ruinei şi a slăbirii Albilor opresori - 
nu a fost cumva plasată rău în timp de către ea. Oare intensitatea imaginii percepute 
a fost aceea care ar fi făcut-o să asocieze această tragedie îngrozitoare cu actualele 
războaie occidentale ? 

„Nu”, a replicat Ghidul, „Reine nu s-a înşelat; aceasta va trebui să fie așa. Dar 
noi am întârziat-o”. 

Voi adăuga şi faptul că, de altfel, au fost întârziate (şi sunt încă şi acum, prin 
acţiunea unor eforturi constante) cataclisme geologice şi seismice prevăzute, căci 
producerea lor în cursul evenimentelor grave (războiul) ar fi generat o prea mare 
slăbire morală şi materială pentru cauza noastră. 

Am de altfel intenţia să public cândva - dacă împrejurările vor permite - tot 
ceea ce mi s-a transmis despre război şi despre acţiunile astrale încercate cu scopul 
de a-i modifica desfăşurarea. Văzută de cealaltă parte, drama acestuia este extra- 
ordinar de măreaţă!... Şi oricare ar fi judecata ce se va face asupra acestor 
experiențe cu Reine, nimeni nu va putea să nu recunoască - în orice caz ~ că nici 
unul dintre marii autori epici cu care se mândreşte omenirea nu a avut viziuni mai 
înalte şi mai ample decât acelea care au ieşit din creierul incult al micii Reine 
adormite. 


Nota V 
(Cu privire la un punct al doctrinei) 


Printre diversele învățături date de Ghid în cursul şedinţelor, precum şi din 
informaţiile pe care le-am obţinut prin cercetările mele personale, unele ar putea să 
uimească... să displacă..., doar prin faptul că ne derutează obişnuinţele gândirii şi 
nu corespund deloc idealului creat de propriile noastre dorințe. Însă unul dintre 
punctele doctrinei astfel constituite va face chiar mai mult decât să displacă: va 
şoca în mod violent şi va fi declarat inacceptabil şi chiar absurd. Acesta este 
punctul care afirmă că: 

a) copiii născuţi morţi (sau morţi înainte de termenul naşterii, după luna a 

şaptea) sunt întotdeauna Spirite de înaltă evoluţie 

b) copiii care mor după câteva luni sau câţiva ani - inclusiv aceia a căror 

existenţă scurtă s-a scurs într-o stare de degenerare sau de idioţie - sunt 
întotdeauna Spirite foarte evoluate. (A se vedea paragrafele respective de la 
şedinţele 18, 26, 27, 37, 41 şi 103). 

Cum să se accepte aşa ceva! Cum să se admită că un Spirit Mare poate să 
obţină o completare a evoluţiei sale închizându-se opt sau nouă luni într-un organism 
în formare? Dar chiar şi mai rău încă, trăind câţiva ani o viaţă lamentabilă a unui 
biet copil handicapat, într-un organism descompus pe jumătate şi lipsit chiar de 
orice posibilitate de manifestare psihică ! 

În această învăţătură şi în această afirmaţie, considerate totuşi ca „Lege astrală”, 
există ceva într-atât de şocant pentru judecata noastră de pământeni, încât nu am 
avut deloc linişte până când nu am ajuns la o înţelegere raţională. Iată rezultatul 
investigaţiilor mele : 


> Primul punct: trebuie înţeles bine mai întâi faptul că evoluția este produsul 

cunoaşterii obținute prin experienţa personală. 

Or, un Spirit care a traversat ciclul încercărilor pământene a putut totuşi să fie 
lipsit de obţinerea cunoaşterii precise a uneia dintre încercări şi care e una dintre 
cele mai importante: întruparea în materie. 

Ţine într-adevăr de o Lege generală ca „incarnarea” să nu se producă în mod 
conştient, întrucât vârtejul de vibrații capturante are proprietatea să cufunde în 
întuneric orice Spirit ce pătrunde în raza sa de influență. Nu există excepţii decât 
pentru acele Spirite care, ajunse la finalul evoluției lor terestre, posedă o conştiinţă 
destul de puternică şi o călire destul de sigură, încât să reziste la această cădere în 
abis. Doar astfel de fiinţe pot deci să experimenteze fenomenul primordial al 
înteupării Spiritului în materie. Ele sunt capabile de-acum înainte să-l suporte în 
stare de observator şi să urmărească penibilul proces cu luciditate. După această 
probă, îl vor cunoaşte!. 

> Al doilea punct: când anumite Spirite foarte evoluate vin să se încarneze 

pentru câteva luni sau câţiva ani, o fac cu scopul de a obţine încă un element 
de conştiinţă, o „vibraţie”... care le lipsea; în acest caz, ele nu se incor- 
porează total în organismul respectiv. Adesea nici nu se mai obosesc să-l 
fasoneze ; îl lasă - ca materie vie - aşa cum îl va forma ereditatea. De 
altfel, la acel grad înalt de evoluţie, nu mai au nevoie de constrângerea 
trupului pentru a experimenta. Faptul că Spiritul este legat şi menţinut în 
contact efectiv (prin legătura fluidică) cu materia, este suficient ca să poată 
realiza ultima acţiune de perfecţionare prin şi în planul fizic. 

Or, tocmai prin faptul că Spiritul nu este cu totul în trup, acel trup poate suferi 
orice mizerie fiziologică sau de situaţie ?... căci acesta este doar o ancoră... de care, 
în oceanul de substanje terestre, s-a legat, pentru puţin timp, un Spirit luminos. 


Nota VI 


Rectificarea unui răspuns transmis rău de Reine, privind modul în care Spiritele 
percep Timpul (şedinţa 41) 

(1921) Diverse comunicări din aceşti ultimi ani m-au făcut să obţin certitudinea 
că, dacă noţiunea de Timp este diferită pentru dezcarnaţi faţă de cea pe care o avem 
noi, ei percep totuşi durata şi ordinea succesivă în evenimente. De altfel, pentru ei 
ceea ce diferă este ritmul Timpului. 

E bine cunoscut faptul că în cursul unui leşin sau al unei asfixii de câteva 
minute se poate retrăi întreaga viaţă de până atunci şi că într-un vis de un moment 


1. Nu toate spiritele ajunse la sfârşitul evoluției în planul fizic suferă acest gen de 
ultimă reîncarnare. În planul astral există încercări echivalente, pe care le pot 
prefera. 

2. De alfel, aceasta este o încercare şi pentru evoluţia părinților. 

se văd derulându-se evenimente care se desfăşoară în ani de zile ; aceste fapte ne 
permit să constatăm extraordinara accelerare a ritmului Timpului în anumite stări 
de a fi (degajări ale corpului fluidic, dezcarnări) şi astfel să înţelegem răspunsul ce 
mi l-a dat Vettellini acum câteva luni: „Mi-a trebuit”, spune el, „o miime de 
secundă (pentru o vizită la un astru îndepărtat); însă, pentru noi, secunda echi- 
valează cu ani la voi”. 

Pe de altă parte, dacă afirmaţia pedantă că „trecutul, prezentul şi viitorul 
coexistă” nu are decât un sens pur verbal, trebuie totuşi să ţinem cont că este în 
puterea Spiritelor foarte evoluate să-şi arunce privirea într-un fel oarecum simultan 
asupra celor trei faze ale timpului. Pentru trecut, este o reconstituire după ampren- 
tele sau rămăşiţele fluidice lăsate ; pentru viitor, e o previzionare a imaginilor sau 
o citire a semnelor care anunţă evenimentele în pregătire (modificabile însă 
întotdeauna). Această vedere de ansamblu, instantanee, echivalează - pentru perce- 
perea noastră a Timpului - cu acea coexistenţă menţionată. Dar în fapt, toate 
acestea nu sunt decât o cinematografie astrală. 


Nota VII 


(1921) În cursul experienţelor mele din timpul celor şapte ani anteriori nu am 
putut obţine (din lipsa înţelegerii datelor teoretice ale problemei - datorată, fără 
îndoială, necunoaşterii de către mine a ştiinţelor matematice) nici cea mai mică 
demonstrare a realității celor patru dimensiuni şi nici cel mai slab semn al folosirii 
acesteia în diversele activităţi din viaţa astrală. În schimb, am putut obţine certitu- 
dinea existenţei unor moduri diferite de a fi, care pot să coexiste în acelaşi timp în 
spaţiu (ignorându-se însă reciproc), ca urmare a stării diferite a densităţii. Cred că 
acesta e fenomenul caje a generat concepţia unor dimensiuni multiple. 

Pentru a-mi rezuma opinia, voi spune că, în mod experimental, în planurile 
succesive ale vieţii astrale (la care s-a ajuns prin mediumi) nu se descoperă nici un 
indiciu al unei divizări suplimentare a spaţiului ce ar fi folosit de dezcarnaţi. Se 
constată insă că fiecare sferă de evoluţie mai înaltă implică o stare mai subtilă a 
densităţii, dându-le Spiritelor care au ajuns acolo o putere sporită de pătrundere şi 
deplasare în Spaţiu, misterioasă şi neperceptibilă pentru cei din sferele inferioare - 
cu densitate mai mare. 


Notă suplimentară 


(Rezumat al comunicărilor cumnatului meu, posterioare şedinţei din 27 februarie 
1914) 

(Martie 1926) Încă neputând prevedea când voi publica urmarea cercetărilor 
mele, cred că ar fi interesant pentru cel care studiază astfel de probleme să cunoască 
de pe acum dezvoltarea curioasei experienţe a trezirii unui dezcarnat de evoluţie 
joasă şi o voi rezuma aici, în câteva rânduri: 

După şedinţa cu masa din 27 februarie 1914, cumnatul meu a revenit de mai 
multe ori să comunice prin acelaşi procedeu. Comunicările sale - care se refereau 
destul de intim la soţia şi copiii săi - deveneau din ce în ce mai coerente, indicând 
o reîntoarcere aproape completă la conştiența sa de pământean. Dar, spre marea 
mea surprindere, deşi devenise capabil să-şi judece cu o claritate neaşteptată viaţa 
sa trecută, părea că nu poate să înţeleagă în nici un fel viaţa astrală. Aceasta nu 
exista pentru el... 

La şedinţa din 25 mai l-am întrebat pe Veuiellini care e motivul, şi iată 
răspunsul: „Viaţa astrală nu are nici o valoare pentru dânsul, pentru că el e de o 
evoluţie prea joasă ca să o poată înţelege. Se va reîncarna destul de repede, în mod 
conştient, urmând valul de care aparţine. În situația sa, este singurul mijloc ca să 
evolueze”. (Să nu uităm că influenţa pe care noi am exercitat-o asupra lui a fost 
aceea care l-a făcut să iasă din somnul în care ar fi trebuit în mod normal să-şi 
petreacă şederea astrală.) Am remarcat atunci că totuşi, în timpul vieţii sale terestre, 
dădea impresia că e destul de evoluat - era un vorbitor strălucit şi atât de simpatic, 
încât era ascultat cu plăcere. Mica Reine a replicat însă în mod simplu: „Îşi lua 
strălucirea sa de la alţii”. 

După perioada respectivă am încetat să mă mai ocup activ de dânsul şi nu l-am 
mai chemat; venea de unul singur, în mod neregulat. 

La 10 iunie m-a informat spontan că l-a recunoscut pe tatăl meu şi că a discutat 
cu el... nepărând de altfel să fi simţit vreo satisfacţie. Dar trebuie să remarc că, pe 
pământ, ei nu se iubeau deloc ! 


După începutul războiului şi imediat ce starea Reinei a permis reluarea legă- 
turilor cu Lumea de Dincolo (la 16 august), Vettellini m-a informat despre fiinţele 
din Astral care mă interesau, spunându-mi şi că Henri plecase „la locurile luptelor”, 

În 26 august (fa Saint Lunaire, unde o dusesem şi pe Reine) şi când, desigur, nu 
ne mai gândeam deloc la cumnatul meu, el şi-a făcut apariţia bruscă în cursul unei 
şedinţe : „Ei bine, ce situaţie ! Pentru ce se luptă ? E absurd !...”. A explicat că venise 
aici urmând fluidul Reinei, apoi a terminat prin nota sa obişnuită privind neînţele- 
gerea vieţii astrale, precum şi referitor la sentimentele de familie. Însă, în mod cu 
totul evident, mesajele sale nu mai erau aşa de clare ; părea mai greoi şi... somnoros, 

Revenind la Paris în toamnă, la şedinţa de hipnoză din 20 noiembrie m-am 
informat despre Henri. Vettellini mi-a răspuns printr-o apreciere lungă, pe care o 
voi rezuma astfel : 

„El se duce mereu pe câmpul de luptă şi corpul său fluidic este - ca să spun 
aşa - încărcat şi copleşit de cumplitele vib: care se degajă acolo. De aceea a 
recăzut în somnolenţă. Crede că doarme şi visează...” „Da, este cel mai bine 
pentru el”, remarcă Reine. „Desigur, se va reîncarna fără a se mai trezi...” 

"Totuşi această previziune a mediumului nu s-a realizat şi în primii ani ai 
războiului el revenea din când în când pentru a spune câteva cuvinte... dându-și cu 
părerea despre evenimente, despre familie etc... Era într-o stare de evidentă 
toropeală, dar în fapt părea conştient de somnul în care îngrozitoarele vibrații l-au 
făcut să recadă... 

Însă pe la mijlocul anului 1916 (în 16 iunie), la o venire spontană a iui, am 
constatat în mod clar o revenire a sa Ía luciditate. A făcut asupra lui însuşi, precum 
şi asupra stării evoluţiei sale, o apreciere dintre cele mai mişcătoare ! Şi când, vroind 
să-l îmbărbătez puţin, i-am reamintit că în viaţa lui îi atrăgea adesea pe cei care îl 
ascultau vorbind despre ocultism şi filosofie, el m-a oprit printr-un singur cuvânt: 
„Faţadă ! ”. 

În 1917 Vetteltini a început să-l folosească uneori pentru mici mesaje către noi. 
De remarcat că atunci când vorbea din partea lui, Henri continua mereu să mă 
numească „Emil” ; însă atunci când îmi transmitea o indicație a lui Vetteltini (pe 

care îl numea „marea Lumină” sau „marele Spirit”), îmi spunea „Pierre”. („Marea 
Lumină mi-a zis: spune-i lui Pierre...” etc.) 

În aprilie 1917 devenise capabil să răspundă prelungit şi clar la ancheta pe care 
am întreprins-o în acea perioadă asupra condiţiilor din Lumea de Dincolo, pentru 
dezcarnaţii de evoluţie redusă !. Şi în timpul acelei discuţii, constatând interesul lui 
persistent pentru viaţa terestră şi eforturile pentru a-şi reconstitui în Lumea de 
Dincolo o viaţă asemănătoare, i-am reproşat că nu vrea să se înalțe către viața 
astrală; atunci mi-a dat acest răspuns extraordinar: „Mi-e frică... de cealaltă 
viaţă !”, adăugând ca scuză: „Sunt fericit aşa...”. 

La aceeaşi şedinţă mi-a vorbit singur şi despre mai mulţi dintre vechii săi 
prietei printre care şi despre S.U. Zanne - vechiul maestru cu care noi am 
studiat doctrinele cosmosofice. 

În cursul anilor următori nu am pierdut niciodată legătura cu Henri. De altfel, 
dânsul venea destul de rar să comunice, căci în starea de ultimă degajare pe care o 
atinsese micul meu medium în ultima perioadă a vieţii sale (ea a murit în mai 1921), 
vibraţiile lui grele o făceau să sufere într-atât, încât trebuia să am o grijă deosebită 
ca să i le evit; totuşi, pe ici pe colo, câteva cuvinte, un mesaj cu care se însărcinase 
etc. îmi permiteau să-i urmăresc existenţa în jurul nostru. 

Unima iwi manifestare prin Reine a avut loc ta 15 noiembrie 1920. EA a servit 
atunci ca mesager pentru a aduce la şedinţă în acea zi sufletul marelui artist - 
maestrul meu - care murise în ajun. Profitând de ocazie, ne-am asigurat că acum 
înţelegea mai bine decât altă dată şi erẹ mai mulţumit, 

Reine fiind moartă, după câteva luni mi-am reluat studiile cu un alt medium de 
mare devotament - doamna Dargy. Însă cum cercetările mele erau concentrate 
asupra unor probleme importante, în vederile mele nu a mai intrat folosirea noului 
medium la stabilirea de relaţii în care afecțiunea să fie singurul motiv ; astfel, am 
uitat cu totul de bunul Henri. Surpriza mea a fost însă mare când, la sfârşitul unei 
şedinţe foarte grele, pe care am avut-o la 9 iunie 1922, Dargy m-a anunţat că un 
Spirit necunoscut vroia insistent să-mi vorbească. Epuizarea mediumului era însă 
atât de intensă, încât ea părea că suferă mult la contactul cu acel Spirit, şi i-am spus 
să-l alunge. Dar acesta insista cu încăpățânare : „Spune-i că este Henri”, repeta el, 

„Henri?... Cine-i acest Henri?” - Însă Dargy nu ştia nimic... şi l-a alungat... 

La şedinţa următoare însă, era din nou . Era Henri al meu (Şi incidentul e 
dintre cele mai valabile, căci dna Dargy ignora total existenţa lui şi a experienţelor 
noastre din trecut). Venea acum... nu să mă roage, ci să mă someze, într-un 
oarecare fel, să-l ajut. 

Mă anunţa că în curând urma să se reîncarneze şi că, dacă între timp va obţine 
wn plus de conştientă, reîntoarcerea în planul terestru îi va fi mai folositoare. 

A mai revenit încă o dată şi mediumul şi cu mine am făcut cum am putut mai 
bine să-l ajutăm... 

Aici se termină această curioasă suită de experienţe. 

Actualmente (martie 1926) am câteva motive să presupun că Henri H., 
cumnatul meu, s-a reîncarnat (?). 


1. A se vedea broşura mea Les conditions de la vie post-mortem, la Ed. Alcan. 


Ilustrații 


Figura 1 A. Peste tot în lume există — aşa cum afirma Reine - „fiinţe din care nu se 
vede decât capul... Ele sunt făcute dintr-un fel de fum luminos...” Uneori acestea 
doresc să fie fotografiate. (La vest de Cluj-Napoca, în pădurea Hoia-Baciu - 12 
aprilie 1974 - foto: biolog Al. Sift.) 


Figura ] B. Straniul document fotografic 
era prezentat astfel de N. Porsenna: 
„Sir Conan Doyle a continuat să rămână 
în legătură mediumnică cu soţia şi copiii, 
după încetarea din viaţă (1930). El a 
înștiințat familia printr-un medium că 
are intenţia să apară pe o placă fotogra- 
fică... În figură, capul lui este încon- 
jurat de un nor de ectoplasmă, iar jos 
este văduva sa”. (Colecţia R. Montandon) 


Figura 2. Vettellini explica astfel unele 
fantome: „Când un Spirit vine să se 
manifeste, va lua din trupul mediumului 
elementele de materii organice necesare, 
pentru ca trupul său fluidic să dobân- 
dească o oarecare consistenţă... Dacă vrea 
să apară îmbrăcat... trebuie să poată găsi 
substanțe analoage în spaţiul ambiant... 
din care să poată extrage elementele 
materiale voite”. (Colecţia G. Delaune) 


Figura 3. Încă din antichitatea străveche, oamenii ştiau că, după decesul trupului, 
sufletul este adus în faţa unui grup de Spirite-Judecător care „îi cântăresc” starea, 
precum şi gradul de evoluție. Unele papirusuri egiptene foarte vechi au zugrăvit 
astfel — în mod simbolic - „Dubla sală de Judecată a lui Maat” (zeitate a Adevărului- 
-Dreptate) (fragment dintr-un papirus aflat la British Museum). 


vadă) staţionări succesive ale unei fiinţe globulare „albe”. Radiația acesteia era mai 
intensă decât cea a Lunii - aflată sus, pe bolta cerului. 


Figura 5. Şi tradiţia creştină a reprezentat simbolic — în mod foarte variat - această 
realitate transcendentală a „cântăririi” sufletului de către Îngeri-Judecători, care 
decid locul de continuare a vieţuirii sale după decesul trupului (fragment dintr-o 
sculptură din secolul al XIII-lea, de la catedrala din Bourges - Franţa). 


Figura 6. Portretul lui Vettellini, 
realizat în baza viziunilor transcen- 
dentale descrise de Reine şi a „corec- 
turilor” indicate de însuşi acest mare 
Spirit Alb. Fiinţa invizibilă men- 
ţiona în glumă : „ochii îmi seamănă 
sau, cel puţin, i-am avut asemenea 
pe pământ”. 


Figura 7. Materializarea în curs de 
formare lângă capul mediumului Eva 
Carrière ar da impresia unei picturi 
pe o țesătură pliată şi destrămată. 
Vettellini explica asemenea structurări 
astfel: „Imaginile plate sunt uneori 
subţiri ca un voal fin de mătase şi nu 
e deloc de mirare că pot face cute”. 
(Colecţia dr. von Schrenk-Notzing). 

Figura 8. Materializările „plate” ale 
unor fantome „cer mai puţină forţă şi 
substanţă fluidică decât cele în volum 
real. De aceea mediumul sau Spiritul- 
-ghid al mediumului alege acest mod 
de materializare”. (Înregistrare docu- 
mentară de la o şedinţă experimentală 
cu mediumul Eva Carrière - colecţia 
dr. von Schrenk-Notzing). 

„lată o carte atrăgătoare şi captivantă prin titlu și conţinut, foarte 
necesară şi folositoare — indiferent de vârstă sau de profesie. ea oferă 
o cunoaştere fundamentală privind supraviețuirea sufletului şi redă 
aspecte multiple ale relațiilor naturale dintre «noi», oamenii încarnați, şi 
«ei», sufletele celor decedați, care populează «Lumea de dincolo».” 


Florin Gheorghiță 


invocări ale spiritelor 

convorbiri directe cu suflete din Lumea invizibilă 
imagini document 

telepatie 

hipnoză 

viziuni ale unor evenimente petrecute ulterior 


LU] 


